@i
bauddha-saṃskṛta-granthāvalī-17
Buddhist Sanskrit Texts-No.17
@ii
Buddhist Sanskrit Texts-No.17
mahāyānasūtrasamgraha
Part-1
Edited by 
Dr. P. L. Vaidya 
PUBLISHED BY 
THE MITHILA INSTITUTE
of
Post-Graduate Studies and Research in Sanskrit Learning
Darbhanga
First Edition-1961
Second Edition-2003
@iii
bauddha-saṃskṛta-granthāvalī-17
mahāyāna-sūtra-saṃgraha: |
prathama: khaṇḍa |
vaidyopāhvaśrīparaśurāmaśarmaṇā
pāṭhāntara-sūcī-ṭippaṇyādibhi: pariṣkṛta: |
mithilāvidyāpīṭhapradhānena prakāśita: |
śakābda: 1883
saṃvat 2018 
aiśavīyābda: 1961
@iv
Copies of this Volume may be had, postage, paid, from your usual Book-seller or from
the Director mithila Institute, Darbhanga, on pre-payment either in cash, postal order,
M.O. or on Bank Draft of Rs. 295.00
The entire cost of preparation and production of this Volume has been
met out of a subvention kindly placed at the disposal of the Institute jointly by the 
Government of India (Ministry of Scientific Research and Cultural Affairs) and the
State of Bihar
Printed by Shobha Printing Press, Naya Tola, Patna-4 and published by Dr.
Chandeshwar Prasad, Director, Mithila Institute, Darbhanga, Bihar.
@v
anukramaṇikā |
Introduction in English and Hindi ... VII
1 suvikrāntavikrāmiparipṛcchā nāma sārdhadvisāhasrikā prajñāpāramitā 1-74
1 nidānaparivarta: ... 1
2 ānandaparivarta: ... 12
3 tathatāparivarta: ... 16
4 aupamyaparivarta: ... 25
5 subhūtiparivarta: ... 39
6 caryāparivarta: ... 42
7 anuśaṃsāparivarta: ... 62
2 vajracchedikā nāma triśatikā prajñāpāramitā ... 75-89
3 adhyardhaśatikā prajñāpāramitā ... 90-92
4 svalpākṣarā prajñāpāramitā ... 93-94
5 kauśikaprajñāpāramitā ... 95-96
6 prajñāpāramitāhṛdayasūtram (saṃkṣiptamātṛkā) ... 97
7 prajñāpāramitāhṛdayasūtram (vistaramātṛkā) ... 98-99
8 śālistambasūtram ... 100-106
9 madhyamakaśālistambasūtram ... 107-116
10 pratītyasamutpādādivibhaṅganirdeśasūtram ... 117-118
11 āryapratītyasamutpādo nāma mahāyānasūtram ... 119
12 rāṣṭrapālaparipṛcchā ... 120-164
1 nidānaparivarta: ... 120
2 dvitīya: parivarta: ... 140
3 ślokasūcī ... 161
13 bhaiṣajyaguruvaidūryaprabharājasūtram ... 165-173
14 nairātmyaparipṛcchā nāma mahāyānasūtram ... 174-176
15 mahākarmavibhaṅga: ... 177-220
Critical Notes...209
karmavibhaṅgopadeśa: ... 212
16 sukhāvatīvyūha: (vistaramātṛkā) ... 221-253
17 sukhāvatīvyūha: (saṃkṣiptamātṛkā) ... 254-257
18 avalokiteśvaraguṇa-kāraṇḍavyūha: …258-308
19 arthaviniścayasūtram ... 309-328
20 dharmasaṃgraha: ... 329-339
21 saptaśatikā prajñāpāramitā mañjuśrīparivartāparaparyāyā ... 340-351
22 ratnaguṇasaṃcayagāthā ... 352-398
Critical Notes ... 399-404
@vi [BLANK]
@vii
INTRODUCTION
THIS volume of mahāyāna-sūtra-saṃgraha, part I, contains
as many as 22 sūtras many of which are rare and not easily
available to readers. Out of these, 9 (i.e.Nos. 1-7,21,22) form
a group and contain texts on the prajñāpāramitā literature. The 
present series of Buddhist Sanskrit Texts has already published the
aṣṭasāhasrikā prajñāpāramitā (No. 4), and it would be an
interesting study to exmine the mutual relationship of these texts,
vis-à-vis the text of aṣṭa. The second group in the present 
collection contains four texts, (i.e., Nos. 8-11) bearing on the
cardinal doctrine of Buddhism, viz., pratītyasamutpāda, i.e.,
theory of causation ; while the remaining sūtras deal with
miscellaneous topics. Two of these sūtras, viz., Nos. 9 and 19,
are being published for the first time from Mss. recently disco-
vered ; and one, i. e., No. 22, though once printed in Russia, a
photographic reproduction of which has just appeared, is based
on a fresh Ms. from the Oriental Institute, Baroda, collated with
the printed edition. Two works, viz., Nos. 19 and 20, give a
list of Buddhist philosophical terms ; two more, i. e., Nos. 12 and
14, are paripṛcchās or questions and their answers ; No. 15 deals
with acts and their fruits ; Nos. 16-17 describe the heavenly land
sukhāvatī and acts and vows leading to that land ; and No. 18 is
a description of avalokiteśvara and his prowess.
Of the nine works forming part of prajñāpāramitā literature,
No. 1 is a version in prose in 2500 verse-units of the prajñāpāramitā 
in which suvikrāntavikrāmin, a Bodhisattva, asks some questions
to the Buddha and Buddha answers them. The text presented in
devanāgarī here is a co-ordinated text mainly based on the 
recent edition in Roman script of Professor Ryusho Hikata
of Kyushu University, Fukuoka, Japan, 1958 (referred to by 
H in marg.). There was, however, an earlier edition of 
this very text in Roman script by T. Matsumoto. The first 
chapter of Matsumoto’s edition appeared in Bonner Orienta-
lische Studien, Stuttgart, in 1932 ; the second chapter, in
Fest-schrift Kahle, Leiden, in 1935 ; and the entire text in 
1936 in Tokyo (M in marg.). Both these editions are based
upon a single known Ms. in Newari script, viz., Cambridge,
Add. No. 1543, which both the abovementioned scholars used.
They assure us that the above Ms. is fairly correct. Both
@viii
these editors used Chinese (C) and Tibetan (T) translations
indicating in foot-notes to their editions the variants they noticed.
Of these, the Tibetan translation seems to be closely akin to the 
Cambridge Ms., while the Chinese translation is a bit amplified.
Of the two editors, Matsumoto follows the original Ms. more
often than Hikata. I am unable to accept all emendations of 
Hikata, though in a number of cases they are justifiable. I 
have indicated in my foot-notes all such cases wherein I differed
from Hikata. The punctuation and breaking of sentences
followed by them did not appear to me rational ; I have, there-
fore, followed my own method adopted for texts in this series.
The Chinese translation of this text is found in Taisho 
edition of tripiṭaka, Tokyo, 1924-34, No. 220 (16), Vol. VII,
pp. 1065-1110. There is no mention of the date of this trans-
lation. The Tibetan translation is found in Tohoku Catalogue,
No 14.
No. 2 is the famous vajracchedikā, which is prajñāpāra-
mitā in 300 ślokas. I have adopted the text of this work as
given by Max Muller in his edition in Anecdota Oxoniensia, Aryan
Series, Vol. I, part I (Oxford, 1881). I have added a few vari-
ants found in the fragments of the Gilgit Mss. recently edited by
Dr. N. Dutt and published by Dr. G. Tucci, in his Minor Buddhist
Texts, part I, Rome, 1957. The reader will find for himself
that the so-called Gilgit Ms. of seventh or eighth century of
vajracchedikā is only a Ms., having a number of misreading and
omissions, and that Max Muller’s edition proves to be almost
faultless.
There are several translations of this text in Chinese and 
Tibetan, and in other Central Asian languages. The earliest
Chinese translation is by kumārajīva, dated 384-417 A. D., others
being by Bodhiruci (386-534 A. D.), by paramārtha, A. D. 562,
by Dharmgupta, A. D. 589-618. The text is divided into para-
graphs here as in kumārajīva’s translation. Max Muller has also
given an English translation of this work in SBE. Volumes.
No. 3 is adhyardhaśatikā prajñāpāramitā. The text so far
discovered in Sanskrit is fragmentary. It is given here as found 
in E. Leumann’s edition in the “Zur nordarischen Literatur und
Sprache” Strassburg, 1912. The fragment available contains
nearly half of the Sanskrit text. viz., Sections 1,2,4,6,8,10,11,
13-19,21,22 and 25, while sections 3,5,7,9,12,20,23 and 24
@ix
are available only in Khotanese translation. Although the text
of this work is fragmentary, I have included it in this volume for 
the simple reason that there is very little hope of our recovering 
the remaining portion, and further because the work is frequently
cited by writers like candrakīrti under various names, such as
naya, ardhaśatikā, adhyardhaśatikā, dvyardhaśatikā, sārdhadviśatikā, prajñāpāramitā nayavatī etc. The 
extent of the available portion, which is nearly half, is equal to 75
ślokas of 32 syllables each, and a passage from this portion : śūnyā: 
sarvadharmā ni:svabhāvayogena, nirnimittā sarvadharmā: 
nirnimittatāmupādāya, apraṇihitā: sarvadharmā apraṇidhāna-
yogena, prakṛtiprabhāsvarā: sarvadharmā: prajñāpāramitāpariśuddhyā is actually found quoted in
candrakīrti’s commentary on nāgārjuna’s madhyamakaśāstra.
candrakīrti in his commentary quotes from this work five times,
on pages 104, 122, 193, 218 and 219, and seems to call it
dvyardhaśatikā on page 219, ardhaśatikā on page 104, bare
prajñāpāramitā on page 218, and also under yathoktaṃ bhagavatā on page 193.
The full text of adhyardhaśatikā consists of 14 paragraphs
in prose ending with five stanzas in anuṣṭubh metre. The prose
portion has the usual beginning of a mahāyānasūtra stating that
the Buddha delivered it to an assembly of Bodhisattvas and con-
taining the topics of bodhisattvapada, mahābodhi, aprapacacatā, viśuddhi, dāna, mudrā, śūnya-animitta
-apraṇihita, praveśa, pūjā, krodha, sarvadharmatā, samantabhadra, ananta-aparyanta-aniṣṭha and siddhi.
The next two prajñāpāramitā texts, Nos. 4 and 5, are taken
from Dr. E. Conze’s edition as it appeared in the Sino-Indian
Studies. The next two, Nos. 6 and 7 are the two versions of
prajñapāramitāhṛdaya, the texts of which were edited by Max
Muller in Anccdota Oxoniensia, Aryan Series. 
No. 21 is a prajñāpāramitā text in prose and its extent is 700
ślokas of 32 syllables each. There exist two earlier editions of this 
text of saptaśatikā, also known as manjuśrīparivarta, one by
Dr. G. Tucci, Rome, 1923, based on a single Ms. from the
Cambridge University Library (No. Add. 868), and the other
by J. Masuda, published in the Journal of Taisho University,
Vols. VI-VII, part II, Tokyo, 1930. This latter edition uses
two more Mss., one belonging to Professor Kawaguchi and 
the other from the Collection of Mss. of the Imperial University
at Tokyo. Mr. Masuda made use of Dr. Tucci’s edition as well
as the Cambridge Ms. He has also compared his text with
its Tibetan translation, and has also included one of the three
Chinese translations just below the Sanskrit text. As the 
earliest Chinese translation is dated A.D. 502-552, we can 
@x
very well presume that the work was quite popular in the 
forth or fifth centuries. I have adopted Masuda’s text in the
main, used my own punctuation accepted for BST, but at places,
I have selected other readings from his sources. The text is
not still quite intelligible in one or two places, but there is
no help as more Mss. material is not available.
No. 22, the ratnaguṇasaṃcayagāthā, is a versified
summary of the contents of aṣṭasāhasrikā prajñāpāramitā,
chapter by chapter. The text seems to be very old, and, even in
the days of Haribhadra (8th century A. D.), the author of the
commentary called āloka on aṣṭa., the text-tradition of this
work had been corrupted. Haribhadra, therefore, had to collect
a number of Mss. in order to fix his text as he himself states
at the end of the work (see pages 397-98). It will thus be seen
that the present work, like abhisamayālaṃkāra of maitreyanātha,
gives a summary of aṣṭa. It is still difficult to say which of 
them is older, but it should be noted that Haribhadra thinks
highly and reverentially of this work, and thought it a good
act to preserve it in an authentic form. 
This work was edited by Obermiller and published
in Bibliotheca Buddhica in 1937. Copies of his edition
are rare even in Europe. Dr. E. Conze recently brought out
a photographic reprint from a copy belonging to Dr. Tucci,
while I obtained a photograph from a copy existing in London
through the kindness of the Librarian of India Office. Before
these sources reached me, I discovered a Ms. in the Oriental
Institute, Baroda, bearing No. 13278, and prepared my edition,
and corrected it from the photographs of Obermiller’s edition.
The Baroda Ms. is a paper Ms. and has 24 folios 30 cm. by 15 cm.
The paper used is white on one side and yellow on the other
in the Nepalese fashion. And although there is no positive
evidence with me, it seems to have been prepared in Nepal,
most probably in the vajrācārya Monastery in Kathmandu,
like my Ms. of arthaviniscayasūtra (No. 19 in this very volume).
It appears to be about 300 years old.
It may be mentioned here that the text of aṣṭa is all in
prose. It should be remembered at the same time that the 
Buddhist mahāyāna sūtras, for instance SDP., is in prose and 
verse, and often the contents of the portion in prose are given 
in a versified form at the end of that very section. From the 
@xi
introductory phrase of this RGS, it would appear that this work,
at one time, constituted the concluding portion, if not chapter, of
aṣṭa. The language of the work resembles the language of
gāthās in other Buddhist sūtras. I should rather say that it is 
older than gāthās in SDP or GV. According to Conze, the original
of RGS may go back to about B. C. 50.
The next group of four sūtras, Nos. 8-11 in this volume,
relates to the pratītyasamutpāda which, being the first revela-
tion of the Buddha after his enlightenment, is a cardinal doctrine
of Buddha’s philosophy. Buddhism has no place for a creator-
god, and yet there is creation as well as destruction. To explain
this phenomenon both physically and metaphysically, the doctrine
like the pratītyasamutpāda is essential. The śālistambasūtra
(No. 8) discusses the doctrine of the Buddhist theory of causa-
tion on the analogy of the stem of rice from the stage of seed to 
that of fruit, and extends this physical phenomenon (bāhya) to 
the psychological one (ādhyātmika). The text of this sūtra as
printed here has been reconstructed from its Tibetan translation
by professor N. Ayyaswami Sastri of Visva Bharati, and publi-
shed in the Adyar Library Series, No. 76, Madras, 1950. It 
was also published in part by Louis de la vallee Poussin in his
“Theories de Douze Causes”, Ghent, 1912.
The second sūtra of this group, the Madhyamaka-śāli-
stamba-sūtra (No. 9) is a new discovery made by Dr. V. V.
Gokhale, formerly of the Fergusson College, Poona, and now 
Professor and Head of the Department of Buddhist Studies in
Delhi University. He discovered the Ms. in a monastery in 
Lhasa in Tibet and handed it over to me for publication in this 
volume, and is thus being published for the first time. It is a late
work as it quotes nāgārjuna’s kārikās from the Madhyamaka-
śāstra, but is clearly based on the original śālistambasūtra.
For details the reader is referred to the Prefatory Note of 
Dr. Gokhale to No. 9.
The third sūtra in this group is called pratītyasamutpādādi-
vibhaṅganirdeśa nāma sūtra (No. 10) as it is called in the 
Tibetan Translation or vibhaṅga as Vasubandhu calls it in his
bhāṣya under III. 28. The special interest of this sūtra lies in 
the fact that it was found inscribed in duplicate on two bricks
discovered by Mr. J. A. Page in a small votive stūpa near the 
main stūpa at nālandā. A fragmentary portion of this sūtra 
@xii
was also found on a dhvaja-pillar situated in the Minchon temple
near Tunhuang in China and studied by Dr. V. V. Gokhale in 
Sino-Indian Studies, Vol. I. p. 19.
The fourth sūtra (No. 11) of this group is called pratītya-
samutpāda nāma mahāyānasūtra. The text of this sūtra is repro-
duced here as given by Prof. N. Ayyaswami Sastri of Visva
Bharati in his work referred to above. The special interest of 
this sūtra is that is contains the famous pratītyasamutpādagāthā, 
as uttered by Buddha:
ye dharmā hetuprabhavā hetuṃ teṣāṃ tathāgato hyavadat |
teṣāṃ ca yo nirodha evaṃ vādī mahāśramaṇa: ||
now invariably found at the end of all Buddhist works in 
Sanskrit.
The text of the rāṣṭrapālaparipṛcchā (No. 12) is based
the text published in Bibliotheca Buddhica, Vol. II, 1901, and 
edited by Louis Finot (F in marginal references). He based his 
text on a single Ms. from the Library of Cambridge University 
(Bendall’s Catalogue, Add No. 1586). There is one more Ms.
of the work in Bibliotheque natonale, Paris (devanāgarī 83),
but Finot found it to be merely a copy of the Cambridge Ms.
and hence he ignored it completely. I have adopted Finot’s
text with slight modifications as to spelling and punctuation to 
bring it on lines adopted for this series.
The rāṣtrapālaparipṛcchā is a mahāyānasūtra and is often
cited in śikṣāsamuccaya and other works under the title rāṣṭra-
pālasūtra, and hence it cannot be later than the end of the 6th
century A. D. The Chinese translation of jñānagupta was 
prepared between 589 and 618 A. D. The Tibetan translation is 
found in Kanjur, Mdo XIII. 9. There are two Chinese tran-
slations, one by jñānagupta, Nanjio No. 23 (18), and the other by
Che-hon (dānapāla, 980-1000 A. D.), Nonjio No. 873. The 
present text has no correspondence with raṭṭhapālasuttanta,
majjhima nikāya, No. 82. The raṭṭhapāla-apadāna and
rāṣṭrapālāvadāna in avadānaśataka, No. 90, correspond more or 
less with the majjhima nikāya version rather than with ours.
The text of rāṣṭrapālaparipṛcchā is divided into two
Parivartas or chapters, the first forming an introduction (nidāna)
and being devoted to the exposition of the conditions which go 
to make a Bodhisattva or mar his career ; the second chapter
@xiii
contains the jātaka of prince puṇyaraśmī. In the course of the 
first part, the sūtra contains references to as many as 50 jātakas in 
stanzas from 112 to 164, references to which have been supplied
in foot-notes from the jātakas in Pali, cariyāpiṭaka, mahāvastu,
avadānaśataka, jātakamālā, divyāvadāna and avadānakalpalatā.
Pictorial and sculptural representations of some of these jātakas
are found in Ajanta Caves, Boro-Bodour and Gandhara.
Part 1. The Buddha was once staying in rājagṛha on
the mount gṛdhrakūṭa in the midst of a company of monks and
Bodhisattvas, and used to deliver discourses to them on the Law.
Among the Bodhisattvas sitting around him, there was one named
prāmodyarāja who stood up and with folded hands recited a 
hymn in praise of the Buddha and stood silent after the recitation.
At this time, a monk named rāṣṭrapāla, after spending three
months of the rainy season at śrāvasti, proceeded to rājagṛha to
see the Buddha. On arrival he also recited a hymn in praise of 
the Master and requested him to be pleased to answer a few
questions on the qualities which go to make the career of a Bodhi-
sattva. The Buddha then answers the question of monk rāṣṭra-
pāla, mentioning the qualities in groups of four and also the
causes of their fall. It is in this connection that he refers to 
some 50 incidents in his past lives, now recorded in the jātakas, 
wherein he practiced several virtues and vows which ultimately
had helped him to attain the Buddhahood.
Part II. The admonitions to rāṣṭrapāla continue in this
part, and in support of his views Buddha introduces the story of 
a prince puṇyaraśmi. This puṇyaraśmi was the son of a king 
named arciṣmat, and possessed high qualities. Once gods
encouraged puṇyaraśmi to follow a course of watchfulness in this
mundane existence. From this time, puṇyaraśmi ceased to take
pleasures and interest in the worldly affairs. The king placed at 
his disposal all pleasures and temptations so that he should remain
attached to them. The young prince, however, told his father that 
he took no interest in these worldly pleasures, and that on the 
contrary he had a longing to lead a quiet life in the forest. While 
he was still staying in the palace, he heard from gods the praise
of Buddha, Dharma and saṃgha. The prince immediately made
up his mind to acquire qualities and virtues of a Buddha, and 
approached the Buddha of his age, namely, siddhārthabuddhi,
who explained to him the way of life leading to the attainment
of Bodhi. The prince thereupon left the palace; the king followed
@xiv
him to dissuade him from his resolve, but could not succeed in 
doing so. The Buddha winds up the story by saying that he
himself was prince puṇyaraśmi.
The rāṣṭrapālaparipṛcchā has in both the parts 353 stanzas
in a variety of metres. Many of these stanzas are in mixed metres
and are often irregular. Of these, Dodhaka metre is most fre-
quently used in combination with meghavitāna. indravajrā and
upendravajrā and their combination called upajāti come next.
Both indravajrā and upendravajrā are mixed with rathoddhatā,
indravaṃśa and vaṃśastha. puṣpitāgrā figures next and is 
mixed with several unnamed metres.
No. 13 is a mahāyānasūtra called bhaiṣajyaguru-vaidūrya-
prabhasūtra, and is reproduced here from Gilgit Mss., Vol. 1,
edited by N. Dutt. It seems to be one of the late sūtras, the
subject of which gradually shifted from philosophical matters to 
worldly things such as evil doers and protection from them.
We find here beginnings of later tāntric sūtras. 
No. 15 is called mahākarmavibhaṅga. The text and its
commentary karmavibhaṅgopadeśa are reproduced here from the
edition of Sylvain Levi (Leroux, Paris, 1932) with slight altera-
tions mostly regarding punctuation. M. Levi discovered two 
Mss. of the work in Nepal during his second visit in 1922 through
the kindness of the late Rajaguru Pandit Hemaraja Sharma. The 
text was found translated into Tibetan (T 338, 339, 3959, 4484)
and also in Chinese, and is found illustrated in Bas-reliefs of 
Boro-Bodour in Java. M. Levi has not only given a critical text,
but has added voluminous critical notes and French Translation,
and comparative tables.
The topic of acts and their fruits agitated the minds
of almost all philosophers and thinkers of the world, and the 
divine powers of the thinker depended upon his capacity to 
devine the anterior births of an individual. Buddha was
believed to have such powers. The topic is found discussed
in Buddhist literature in Pali as well as in Sanskrit, in Vinaya,
Sutta and Abhidhamma of almost all schools. The śukasutta,
the subhasutta, Kammavibhangasutta, cakravastisūtra etc.
are mentioned in the present text and also several jātakas.
Nos. 16 and 17 contain two recensions, longer and shorter
of the famous Buddhist sūtra, sukhāvatīvyūha, description of the 
@xv
land of bliss. Our text of both these recensions is based upon
the edition of Max Muller and Nanjio, Published in Anecdota
Oxoniensia, Aryan Series, Vol. I, part II, Oxford, 1883. I have
made a few changes in the text mostly of punctuation. It is
one of the most sacred text of the Buddhists of China and 
Japan, as one of the most popular Buddhist sect called Pure
Land sect, considers it as its sacred text. It is translated into 
Tibetan (T 115), and it is said that there are as many as twelve
translations made between A. D. 148-170 and A. D. 982-1001.
Out of these twelve translations only five are known to exist, and 
the third by saṃghavarman (circa A. D. 252) is considered to be
the best among them.
This sūtra exists in two recensions, one longer and the
other shorter. The first part of the longer recension deals with
the vows of monk dharmākara that he would not care to attain
the right knowledge of a Buddha till certain conditions are not 
fulfilled, and the second part deals with the description of the 
Pure Land. The shorter recension, on the other hand, contains
description of Pure Land and the Buddhas residing there.
No. 18 is kāraṇḍavyūha, and is mostly in prose. The text
was published in Calcutta in 1873 edited by Satyabrata Sama-
srami, and my edition is based on it. The text as first printed is
very corrupt, and as no good Mss. came to my hands in time, I 
could not much improve upon it. I understand that several
scholars are working upon this text, and they may be able to give
a better text. Winternitz and several scholars following him say
that there are two recensions of this work, one in prose and the
other in verse. I have examined a Ms. in Baroda of the versified
kāraṇḍavyūha, but found that it describes the qualities of manjusrī
and not of avalokiteśvara. It is thus clear that there are
two texts called kāraṇḍavyūha, one in prose dealing with
avalokiteśvara, and the other in verse dealing with manjuśrī.
The language of both these works, though Sanskrit of the Buddhi-
sts, is horribly corrupt. It appears that both these works were
composed very late, when elegance of Buddhist Sanskrit had 
completely vanished. I have given another sample of this horrible
Sanskrit of the later Tantric Buddhism, in Part II of mahāyāna
-sūtra-saṃgraha, (BST No. 18) of the manjuśrīmūlakalpa which
is on par with both the recensions of kāraṇḍavyūha so far known.
@xvi
The reader will find some details about No. 19, arthavini-
ścayasūtra, in the prefatory note to that work on page 309 of the
present volume. No. 20. dharmasaṃgraha, contains a list of 
technical terms usually found in Buddhist works. The text is 
reproduced here as fixed by K. Kasawara, and edited by Max
Muller and H. Wenzel in Anecdota Oxonicnsia, Aryan Series,
Vol. I, part V, Oxford, 1885. At the end, this work is ascribed
to nāgārjuna.
Poona, 22nd September 1961. 
P. L. Vaidya
@ [xvii-xxvi- Hindi Text]
@xxvii
ABBREVIATIONS
AK (a^ ka^)-avadāna-kalpalatā of kṣemendra, Bibliotheca
Indica edition; our edition in BST Nos. 22-23.
AS (a^ śa^)-avadāna-śataka by J. S. Speyer, Bibliotheca
Buddhica edition; our edition in BST No. 19.
aṣṭa (aṣṭa^)-aṣṭasāhasrikā prajñāpāramitā, ed. by Rajendralal
Mitra.
BC-Buddhacarita of aśvaghoṣa, edns. by Cowell and Johnstone.
BCA-bodhicaryāvatāra of śāntideva, with pañjikā of prajñā-
karamati, ed. by Poussin ; bare text in Zapiski ; our edition in 
BST, No. 12.
BCP-bodhicaryāvatārapañjikā of prajñākaramati, ed. by Poussin. 
our edition in BST, No. 12.
CP-cariyāpiṭaka, PTS edition ; also by B. C. Law.
CS-catuḥstava of nāgārjuna (I. nirupama, II. lokātīta,
III. acintya, and IV. paramārtha)
DA (divyā^) divyāvadāna, our edition in BST No 20; also Cowell
and Neil’s edition.
DBh (da^ bhū^)-daśabhūmikasūtra ed. by Rahder ; our edition in
BST, No. 6.
GM-Gilgit Mss. ed. by N. Dutt.
GV (gaṇḍa^)-gaṇḍavyūhasūtra, ed. by Suzuki and Idzumi, Kyoto,
Japan, 1949 ; our edition in BST, No. 5.
J (jā^)-jātaka, ed. by Fausbol.
JM (jā^ mā^) jātakamālā of ārya śūra, ed. by H. Kern, HOS.; 
our edition in BST No. 21.
KV (kāraṇḍa)-kāraṇḍavyūha, BTS edition.
LA (laṅkā^)-laṅkāvatārasūtra, ed. by B. Nanjio, Kyoto, Japan,
1923; reprint 1956.
LV (lalita^)- lalita-Vistara, our edition in BST No. 1.
MS (ma^ śā^)-madhyamakaśāstra of nāgārjuna, our edition in
BST No. 10.
MV (ma^ vṛ^)-madhyamakavṛtti called prasannapadā of candra-
kīrti, our edition in BST No. 10.
MV astu (ma^ va^)-mahāvastu, ed. by E. Senart.
MVy (ma^ vyu^)-mahāvyutpatti ed. by I.P. Minayeff, Bibliotheca
Buddhica.
@xxviii
PP-prajñāpāramitā.
RGS-ratnaguṇasaṃcaya.
RP (rāṣṭra^)-rāṣṭrapālaparipṛcchā, ed. by L. Feer, Bibliotheca
Buddhica ; our edition in BST No. 17.
SS (śikṣā^)-śikṣāsamuccaya of śāntideva, ed. by Bendall in
Bibliotheca Buddhica; our edition in BST No. 11.
SA (sūtrā^) sūtrālaṃkāra of asaṅga, ed. by S. Levi.
SBE-Sacred Books of the East. 
SN-Saundarananda of aśvaghoṣa, edns. by H. P. Shastri and
Johnstone.
SR (samādhi^)-samādhirājasūtra ed. by N. Dutt, in GM; our
edition in BST No. 2.
SDP (saddharma^)-saddharmapuṃḍarīkasūtra, ed. by N. Dutt ; also by 
Kern and Nanjio ; our edition in BST No. 6.
SP (suvarṇa^)-suvarṇaprabhāsasūtra, ed. by B. Nanjio and H. 
Idzumi, Kyoto, Japan, 1931; also by J. Nobel.
SV (sukhā^)-sukhāvatīvyūha ed. by Max Muller.
T-Tibetan translation.
T-(followed by number)-Tohoku Catalogue.
TG (tathā^)-tathāgataguhyasūtra or guhyasamāja, GOS edn.
TS (tattvasaṃ^)-tattvasaṃgraha of śāntarakṣita, GOS edition.
TTP-Taisho tripiṭaka, Tokyo, 1924-1934.
VCh (vajra^)-vajracchedikā, ed. by Max Muller ; our edition in 
BST. No. 17.
(N. B.-Most of the works mentioned above are planned to be 
included in the BUDDHIST SANSKRIT TEXTS Series;
The list will be found at the end of the Volume.)
@001
|| mahāyāna-sūtra-saṃgraha: ||
1
suvikrāntavikrāmiparipṛcchā nāma
sārdhadvisāhasrikā prajñāpāramitā |
1 nidānaparivarta: |
evaṃ {1 The Ms. and Hikata’s edition read before evaṃ, the following :
nama: sarvabuddhabodhisattvebhya: | namo daśadiganantāparyantalokadhātuvyavasthitebhyo sarvabuddhabodhisattvebhyo’tītā-
nāgatapratyutpannebhya: | namo bhagavatyā āryaprajñāpāramitāyai. And this invocation is followed 
by the 21 stanzas of prajñāpāramitāstava printed on pages 1 and 2 of our
edition of aṣṭasāhasrikā.} mayā śrutam | ekasmin samaye bhagavān rājagṛhe viharati sma veṇuvane kalandaka-
nivāpe mahatā bhikṣusaṃghena sārdhamardhatrayodaśabhirbhikṣuśatai:, aprameyāsaṃkhyaiśca bodhisattvairmahā-
sattvai: nānābuddhakṣetrasaṃnipatitairekajātipratibaddhai: | tena khalu puna: samayena bhagavānanekaśata-
sahasrayā parṣadā parivṛta: puraskṛto dharmaṃ deśayati sma ||
atha khalu tasyāmeva parṣadi suvikrāntavikrāmī nāma bodhisattvo mahāsattva: saṃni-
patito’bhūtsaṃniṣaṇṇa: | sa utthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ
pratiṣṭhāpya yena bhagavāṃstenāñjaliṃ praṇamya bhagavantametadavocat-pṛccheyamahaṃ bhagavantaṃ tathāgata-
marhantaṃ samyaksaṃbuddhaṃ kaṃcideva pradeśam, saced bhagavānavakāśaṃ kuryāt pṛṣṭaśca praśnavyākaraṇāya |
evamukte bhagavān suvikrāntavikrāmiṇaṃ bodhisattvaṃ mahāsattvametadavocat-pṛccha tvaṃ suvikrānta-
vikrāmiṃstathāgatamarhantaṃ samyaksaṃbuddhaṃ yadyadevākāṅkṣasi | ahaṃ te tasya tasyaiva praśna[sya] {2 Not in Ms. nor in H.} 
vyākaraṇena cittamārādhayiṣyāmi ||
evamukte suvikrāntavikrāmī bodhisattvo mahāsattvo bhagavantametadavocat-prajñāpāramitā 
prajñāpāramiteti bhagavannucyate | kiyatā bhagavan bodhisattvānāṃ mahāsattvānāṃ prajñāpāramitā 
prajñāpāramitetyucyate ? kathaṃ bhagavan bodhisattvo mahāsattva: prajñāpāramitāyāṃ carati ? kathaṃ
bhagavan bodhisattvasya mahāsattvasya prajñāpāramitāyāṃ carata: prajñāpāramitābhāvanā paripūriṃ
gacchati ? kathaṃ bhagavan bodhisattvasya prajñāpāramitāṃ bhāvayato māra: pāpīyānavatāraṃ [na] {3 Not in Ms. but supplied from C and T.}
labhate, sarvamārakarmāṇi cāvabudhyate ? kīdṛgrūpaiśca bhagavan prajñāpāramitāvihārairviharan bodhi-
sattvo mahāsattva: kṣipraṃ sarvajñatādharmaparipūrimadhigacchati ?
evamukte bhagavān suvikrāntavikrāmiṇaṃ bodhisattvaṃ mahāsattvametadavocat-sādhu sādhu 
suvikrāntavikrāmin, yastvaṃ tathāgatamarhantaṃ samyaksaṃbuddhaṃ prajñāpāramitāṃ paripṛcchasi bodhi-
@002
sattvānāṃ mahāsattvānāmarthāya, yathāpi nāma tvaṃ bahujanahitāya pratipanno bahujanasukhāya
lokānukampāyai mahato janakāyasyārthāya hitāya sukhāya devānāṃ ca manuṣyāṇāṃ ca, etarhyanā-
gatānāṃ ca bodhisattvānāṃ mahāsattvānāmālokaṃ kartukāma iti ||
atha khalu bhagavān jānanneva suvikrāntavikrāmiṇaṃ bodhisattvaṃ mahāsattvaṃ paripṛcchati 
sma-kiṃ tvaṃ suvikrāntavikrāmin arthavaśaṃ saṃpaśyaṃstathāgatametamarthaṃ paripṛcchasi ? evamukte suvi-
krāntavikrāmī bodhisattvo mahāsattvo bhagavantametadavocat-sarvasattvānāṃ vayaṃ bhagavannarthāya
tathāgatametamarthaṃ paripṛcchāma: sarvasattvahitāya sarvasattvānukampāyai | tatkasmāddheto: ? prajñāpāra-
mitā bhagavan sarvadharmāṇāṃ grāhikā yaduta śrāvakapratyekabuddhabodhisattvasamyaksaṃbuddhadharmāṇām |
ato bhagavaṃstathāgataviṣayaṃ tathāgatajñānaṃ ca nirdiśatu | tatra ye sattvā niyatā: śrāvakayāne 
bhaviṣyanti, te kṣipramanāsravāṃ bhūmiṃ sākṣātkariṣyanti | ye pratyekabuddhayāne niyatā bhaviṣyanti,
te kṣipraṃ pratyekabuddhayānena niryāsyanti | ye anuttarāṃ samyaksaṃbodhiṃ saṃprasthitā:, te kṣipra-
manuttarāṃ samyaksaṃbodhimabhisaṃbhotsyante | ye ca anavakrāntasamyaktvaniyāmā aniyatāstisṛṣu
bhūmiṣu, te śrutvā anuttarāyāṃ samyaksaṃbodhau cittamutpādayiṣyanti | sarvasattvānāṃ ca 
bhagavan kuśalamūlasaṃjananaṃ kṛtaṃ bhaviṣyati tathāgatena imaṃ prajñāpāramitāpraśnaṃ visarjayatā |
na ca vayaṃ bhagavan hīnādhimuktikānāṃ sattvānāṃ kṛtaśastathāgataṃ paripṛcchāma:, na daridra-
cittānām, na daridramānasasamanvāgatānām, na kusīdānām, na kausīdyābhibhūtānām, na 
dṛṣṭipaṅkāvasannānām, na mārapāśabaddhānām, nānapatrapāṇām, nāsaṃlekhasamanvāgatānām,
na muṣitasmṛtīnām, na bhrāntacittānām, na kāmapaṅkamagnānām, na śaṭhānām, na 
māyāvinām, nākṛtajñānām, na pāpecchānām, na pāpasamācārāṇām, na śīlavipannānām,
nāpariśuddhaśīlānām, na dṛṣṭivipannānām, na māragocaracāriṇām, nātmotkarṣakāṇām,
na parapaṃsakānām, na lābhasatkāragurukāṇām, na pātracīvarādhyavasitānām, na kuhakānām,
na lapakānām, na naimittikānām, na naiṣpeṣikāṇām, na lābhena lābhacikīrṣukāṇām |
na vayaṃ bhagavan evaṃrūpāṇāṃ sattvānāṃ kṛtaśastathāgataṃ paripṛcchāma: | ye punarbhagavan sattvā:
sarvajñajñānaṃ prārthayanti, asaṅgajñānaṃ svayaṃbhūjñānamasamajñānamanuttarajñānaṃ prārthayante, ye nātmāna-
mupalabhante na param, kuta: punarātmānamutkarṣayiṣyanti paraṃ vā paṃsayiṣyanti, teṣāṃ nihata-
mānānāṃ vayaṃ bhagavaṃśchinnaviṣāṇavṛṣabhopamānāṃ bodhisattvānāṃ mahāsattvānāmāvrīḍhaśalyānāṃ
nīcamānasānāṃ caṇḍālakumārakopamacittānāṃ pṛthivyapteṃjovāyvākāśasamacittānāṃ bhagavan
sattvānāmarthāya tathāgataṃ paripṛcchāmo bodhisattvānāṃ mahāsattvānām | ye dharmamapi nopalabhante
nābhiniviśante kuta: punaradharmam, teṣāṃ vayaṃ bhagavannarthāya tathāgataṃ paripṛcchāmo bodhisattvānāṃ 
mahāsattvānāmāśayaśuddhānāmaśaṭhānāmamāyāvināmṛjukānāṃ samacittānāṃ sarvasattvahitānukampa-
kānāṃ samādāpakānāṃ samuttejakānāṃ saṃpraharṣakāṇāṃ mahābhāravāhikānāṃ mahāyānasamārūḍhānāṃ
mahākṛtyena pratyupasthitānāṃ mahākāruṇikānāṃ sarvasattvahitasukhāvahānāṃ nāyakānāṃ vināya-
kānāṃ pariṇāyakānāṃ sarvadharmāniśritavihārikāṇāṃ sarvopapattyāyatanānarthikānāṃ sarvamārapāśa-
@003
vinirmuktānāṃ chandikānāṃ vīryavatāmapramattānāṃ sarvadharmaparamapāramiprāptānāṃ sarvasaṃśayacchedana-
kuśalānām | [teṣāṃ] vayaṃ bhagavan sattvānāṃ kṛtaśastathāgataṃ paripṛcchāmo bodhisattvānāṃ 
mahāsattvānām | ye te bhagavan sattvā bodhijñānamapi na manyante nābhiniviśante nāghyava-
sāya tiṣṭhanti, sarvamanyanāsamatikrāntā mārgasthitā mārgapratipannā mārgadaiśikā:, teṣāṃ vayaṃ
bhagavan sattvānāṃ kṛtaśastathāgataṃ paripṛcchāmo bodhisattvānāṃ mahāsattvānāṃ ca | sarvasattvānāṃ
vayaṃ bhagavannarthāya hitāya sukhāya yogakṣemāya tathāgataṃ paripṛcchāma:, sarvasattvānāṃ vayaṃ bhagavan
sukhamupasaṃhartukāmā anuttarasukhaṃ niruttarasukhaṃ nirvāṇasukhaṃ buddhasukhamasaṃskṛtasukham | tena vayaṃ
bhagavan sarvasattvānāṃ saṃśayacchittyarthaṃ tathāgataṃ paripṛcchāma: | ni:saṃśayā vayaṃ bhagavan bhavitu-
kāmā:, ni:saṃśayāśca bhagavan sarvasattvebhya: saṃśayaprahāṇāya dharmaṃ deśayitukāmā: | tatkasmā-
ddheto: ? sarvasattvā hi bhagavan sukhakāmā du:khapratikūlā:, sarvasattvā: sukhenārthikā: |
na ca vayaṃ bhagavan sarvasattvānāṃ kiṃcidanyatsukhaṃ samanupaśyāmo’nyatra prajñāta: | na cānya-
tkiṃcidbhagavan sarvasattvānāṃ sukhamasti anyatra bodhisattvayānānmahāyānāt | tena vayaṃ
bhagavan imamarthavaśaṃ saṃpaśyanta: sattvānāṃ sukhamupasaṃhartukāmā: prajñāpāramitāṃ paripṛcchāma: |
bodhisattvānāṃ caitamarthaṃ bhagavan samanupaśyadbhirasmābhistathāgata etamarthaṃ paripṛṣṭa: ||
evamukte bhagavān suvikrāntavikrāmiṇaṃ bodhisattvaṃ mahāsattvametadavocat-sādhu sādhu
suvikrāntavikrāmin | guṇānāṃ ten a sukara: paryanto’dhigantum, yastvaṃ tathāgataṃ mahato 
janakāyasyānukampayā imāṃ prajñāpāramitāṃ paripṛcchasi | tena hi tvaṃ suvikrāntavikrāmin
śṛṇu, sādhu ca suṣṭhu ca manasikuru, bhāṣiṣye’haṃ te | sādhu bhagavanniti suvikrāntavikrāmī
bodhisattvo mahāsattvo bhagavata: pratyaśrauṣīt ||
bhagavānetadavocat-yattvaṃ suvikrāntavikrāmin evaṃ vadasi-prajñāpāramitā prajñāpāramiteti
bhagavannucyate, kiyatā bhagavan bodhisattvānāṃ mahāsattvānāṃ prajñāpāramitetyucyata iti, na hi 
suvikrāntavikrāmin kenaciddharmeṇa prajñāpāramitā vacanīyā | sarvavacanātikrāntā hi 
prajñāpāramitā | na hi suvikrāntavikrāmin prajñāpāramitā śakyate vaktum-iyaṃ sā prajñāpāra-
mitā, asya vā prajñāpāramitā, anena vā prajñāpāramitā, asmādvā prajñāpāramitā | apāra-
mitaiṣā suvikrāntavikrāmin sarvadharmāṇām, tenocyate prajñāpāramiteti | prajñaiva suvikrānta-
vikrāmiṃstathāgatena na labdhā, nopalabdhā, kuta: puna: prajñāpāramitāmupalapsyate ? prajñeti
suvikrāntavikrāmin ajñaiṣā sarvadharmāṇām, ajānanaiṣā sarvadharmāṇām, tenocyate prajñeti |
katamā ca suvikrāntavikrāmin ajānanā sarvadharmāṇām ? anyathaite sarvadharmā anyathābhi-
lapyante, na cābhilāpavinirmuktā: sarvadharmā: | yā ca ajñā sarvadharmāṇām, yā ca ajā-
nanā sarvadharmāṇām, na sā śakyā vācā vaktum | api tu yathā sattvā ajānanā:,
tenocyate prajñeti | prajñāptirityevocyate, tenocyate prajñeti | sarvadharmāśca suvikrāntavikrāmin 
aprajñapanīyā:, apravartyā:, anirdeśyā: adṛśyāśca | yaivamajānanā, iyamucyate ajānaneti |
prajñeti suvikrāntavikrāmin naiṣā ajñā nāpyanajñā, nāpyajñānajñā, tatastenocyate prajñeti |
@004
[na] jñānagocara eṣa suvikrāntavikrāmin, nājñānagocara: | nājñānaviṣayo nāpi 
jñānaviṣaya: | aviṣayo hi jñānam | sacedajñānaviṣaya: syāt, ajñānaṃ syāt | na 
jñānamajñānata:, nāpi jñānato’jñānam, nāpi jñānamajñānam, nāpyajñānaṃ jñānam | nājñānena
jñānamityucyate, nāpi jñānena jñānamityucyate | ajñānena hi jñānamityucyate, na tu tatra
kiṃcidajñānaṃ yacchakyamādarśayitum-idaṃ tajjñānam, asya vā tajjñānam, anena vā
tajjñānam | tena tajjñānaṃ jñānatvena na saṃvidyate, nāpi tajjñānaṃ tattvenāvasthitam, nāpya-
jñānaṃ jñānamityucyate | sacedajñānena jñānamityucyeta, tata: sarve bālapṛthagjanā jñānino 
bhaveyu: | api tu jñānājñānānupalabdhito jñānājñānaṃ yathābhūtaparijñā | tadeva jñānamityucyate,
na punaryathocyate tathā tajjñānam | tatkasmāt ? na hi jñānaṃ vacanīyam, nāpi jñānaṃ kasyaci-
dviṣaya: | sarvaviṣayavyatikrāntaṃ hi jñānam, na ca jñānaṃ viṣayam (ya: ?) | ayaṃ suvikrānta-
vikrāmin jñānanirdeśa:, adeśo’pradeśa:, yena jñānenāsau jñānināṃ jñānīti saṃkhyāṃ gacchati |
yaivaṃ suvikrāntavikrāmin prajānanā anubodhanā ajānanā, iyamucyate prajñeti | ya evaṃ
suvikrāntavikrāmin abhisamaya: sākṣātkriyā, iyamucyate lokottarā prajñeti, na punaryathocyate
lokottarā prajñeti | tatkasmāddheto: ? loka eva nopalabhyate, kuta: punarlokottarā prajñā ? 
ka: punarvādo yo lokān samanuttariṣyati lokottarayā prajñayā ? tatkasya heto: ? na hi sā 
lokamupalabhate, tena na kiṃciduttārayati, tenocyate lokottarā prajñeti | loka iti suvi-
krāntavikrāmin prajñaptireṣocyate | na ca prajñaptirlokasamatikrama: | sarvaprajñaptisamatikrāntaṃ
lokottaramityucyate | na ca punarlokottaramuttaraṇam, anuttaraṇaṃ lokottaram | tatkasya heto: ?
aṇurapi tatra dharmo na saṃvidyate ya uttartavyo yena cottartavya: | tenocyate lokottaramiti |
lokottare hi na loko vidyate na lokottaram, anuttarasyānuttara [ṇa]miti, tenocyate
lokottaramiti | ayamucyate suvikrāntavikrāmin lokottarāyā: prajñāyā nirdeśa:, na punaryatho-
cyate lokottarā prajñeti | tatkasmāddheto: ? na hi yā lokottarā sā vacanīyā, uttīrṇā
sā | na tatra bhūya: kiṃciduttartavyam, tenocyate lokottarā prajñeti ||
tatra suvikrāntavikrāmin yā nirvedhikā prajñā, kiṃ sā prajñā, kiṃ nirvidhyati ? nātra
kiṃcinnirveddhavyam | sacetkiṃcinnirveddhavyamabhaviṣyat, prajñapyeta-iyaṃ sā prajñā yā nirvidhya-
tīti | na kenacidvidhyate nāvidhyate, na kasyaciduttaramupalabhyate yadvidhyeta | nirvidhyatīti 
nātra kiṃcidvidhyati nāvidhyati, nātra kiṃcidvidhyate nāvidhyate, tenocyate nirvidhyatīti |
nātra kaścidantaṃ prayāti nāpi madhyam, tenocyate nirvidhyatīti | nirvidhyati nirvedhikā
prajñetyucyate, nirvidhyati na kvaciddhāvati, na vidhāvati, na saṃdhāvati, tenocyate nirvedhiketi |
api tu suvikrāntavikrāmin nirvedhikā prajñeti kiṃ nirvidhyati ? yatkiṃciddarśanam, tatsarvaṃ
nirvidhyati | kena nirvidhyati ? prajñayā nirvidhyati | kimiti prajñayā nirvidhyati ? prajñapti-
lakṣaṇamiti nirvidhyati | yatkiṃcitprajñaptilakṣaṇam, tatsarvamalakṣaṇamiti, alakṣaṇaṃ prajñapti-
lakṣaṇamiti | ya: suvikrāntavikrāmin evaṃrūpayā prajñayā samanvāgato vidhyati, sa traidhātukaṃ
@005
vidhyati | kathaṃ vidhyati ? adhātukaṃ traidhātukamiti nirvidhyati | na hyatra kaściddhātuṃ vidhyati,
sa traidhātukamadhātukamiti nirvidhyati | yenaivaṃ traidhātukaṃ nirviddham, ayamucyate nairvedhikyā
prajñayā samanvāgata iti | kathaṃ ca nairvedhikyā prajñayā samanvāgata: ? na hi kiṃcinnirveddhavya-
makuśalam, sa sarvaṃ kuśalamiti nirvidhyati, nairvedhikyā prajñayā atikrāmati | sa evaṃ 
nairvedhikyā prajñayā samanvāgato yatkiṃcitpaśyati śṛṇoti jighrati āsvādayati spṛśati
vijānīte vā, tatsarvaṃ nirvidhyati | kathaṃ nirvidhyati ? anityato du:khato gaṇḍato rogata: 
śalyata: śūnyato aghata āghātata: parata: [pralopata:] pralopadharmataścalata: prabhaṅgurato-
‘nātmato’nutpādato’nirodhato’lakṣaṇata iti | ayamucyate suvikrāntavikrāmin śītībhūto
viśalya iti | tadyathāpi nāma suvikrāntavikrāmin viśalyā nāma bhaiṣajyajāti: | sā 
yasmin sthāpyate tata: sarvaśalyānyapanayati nirvidhyati, evameva evaṃrūpairdharmai: samanvāgato
bhikṣurviśalya: śītībhūto nairvedhikyā prajñayā samanvāgata: saṃ{1 C and T seem to read ṣaṭśāśvatavihārī.}sārātyantavihārī nairvedhikaprajño
virakta: sarvatraidhātukāt, atikrānta: sarvamārapāśebhya: | tadyathāpi nāma suvikrāntavikrāmin
vajraṃ yasminneva nikṣipyate nirvedhanārtham, tattadeva nirvidhyati, evameva bhikṣurvajropamasamādhi-
rnairvedhikyā prajñayā parigṛhītaṃ [cittaṃ ?] yatra sthāpayati yeṣu ca pracārayati, tān sarvā-
nnirvidhyati | sa nairvedhikyā prajñayā samanvāgato lokottarayā samyagdu:khakṣayagāminyānulipta-
sravidya ityucyate | vidyeti suvikrāntavikrāmin avidyopaśamasyaitadadhivacanam, avidyā-
parijñeti du:khaskandhavyupaśamasyaitadadhivacanam | tadyathāpi nāma suvikrāntavikrāmin vaidya:
paṇḍito vyakto medhāvī tantraupayikayā mīmāṃsayā samanvāgata: syāt sarvabhaiṣajyakuśala:
sarvavyādhyutpattikuśala: sarvadu:khapramocanaka: | sa yaṃ yameva glānaṃ cikitsati taṃ tameva
mocayat | tatkasmāddheto: ? tathā hi sa sarvabhaiṣajyakuśala: sarvavyādhyutpattikuśala: sarvaroga-
vimocanaka: | evameva suvikrāntavikrāmin tṛtīyā vidyā sarvāvidyopaśamāya saṃvartate,
sarvadu:khaniryātanāya saṃvartate, sarvajarāmaraṇaśokaparidevadu:khadaurmanasyopāyāsānāmupaśamāya
saṃvartate | iyamucyate suvikrāntavikrāmin lokottarā prajñā nirvedhagāminīti ||
idaṃ ca me suvikrāntavikrāmin saṃdhāya bhāṣitam-
prajñā śreṣṭhā hi lokasya yeyaṃ nirvedhagāminī |
yayā samyak prajānāti bhavajātiparikṣayam || iti |
bhavajātiparikṣaya iti suvikrāntavikrāmin kasyaitadadhivacanam ? udayāstaṃgamaprati-
vedhasyaitadadhivacanam | katamaśca udayāstaṃgamaprativedha: ? yatkiṃcitsamudayadharmi, tatsarvaṃ nirodha-
dharmi ityevaṃ samudayāstaṃgamaṃ pratividhyati | samudaya iti suvikrāmin utpādasyaitadadhivacanam,
astaṃgama iti nirodhasyaitadadhivacanam, na punaryathocyate tathodayāstaṃgama: | ya: kaścitsuvi-
krāntavikrāmin samudaya:, na sa udayadharma: | na hi suvikrāntavikrāmin samasya kaścidudaya:,
nāpi tatsamudāgacchati | samatānuyātameva tat | tenocyate samudaya iti | samatānuyātamiti 
@006
suvikrāntavikrāmin nātra kaścidudayati na samudāgacchati | na tasya ya: svabhāva: sa svayaṃ
saṃbhava:, sa nirodha: | tatra ca na kasyacinnirodha:, samuda{1 Ms. not legible, but the word looks like ^yānuttara^ which reading is 
supported by T; Chinese supports ^yānantara^. The phrase is still not clear.}yānantaranirodha: | yatrotpādo nāsti,
na tatra nirodha:, sa nirodha: | evaṃ suvikrāntavikrāmin ya: samudayāstaṃgamaprativedha: anu-
tpādāya anirodhāya, so’staṃgamaprativedha: | tenocyate udayāstaṃgamaprativedha iti ||
prativedha iti suvikrāntavikrāmin pratītyasamutpādasyaiṣā parijñā | yaṃ pratītya yo 
dharma utpadyate, tameva pratītya sa dharmo na saṃvidyate | ayamucyate pratītyasamutpādaprativedha: |
saiṣā suvikrāntavikrāmin pratītyasamutpādasya parijñā yathābhūtatā anutpādena sūcyate | anu-
tpādo hi pratītyasamutpāda: | samo’nutpāda: | tenocyate pratītyasamutpāda iti | yatra nāstyu-
tpāda:, tatra kuto nirodha: ? anirodho nirodha: pratītyasamutpādasyāvabodha: | asamutpāda:
pratītyasamutpāda ityucyate | yo’samutpāda: so’nutpāda: | yo’nutpāda:, sa nātīto na anā-
gato na pratyutpanna: | tasya nirodho na saṃvidyate | yasya nirodho na saṃvidyate, taducyate’nu-
tpādajñānamiti | yena ca anutpādo jñāta:, sa na bhūya utpādayati, na ca nirodhaṃ sākṣā-
tkaroti | yo notpādayati, san a nirodhayati | utpādasya hi sato nirodha: prajñāyate |
yenotpādayati, tena niruddhā eva sarvadharmā jñātā dṛṣṭā: pratividdhā: sākṣātkṛtā: | tenocyate
nirodha: sākṣātkṛta iti ||
kṣayajñānamiti suvikrāntavikrāmin kṣīṇamajñānam | tenocyate kṣayajñānamiti | kena 
kṣīṇam ? akṣayatayā kṣīṇam | kṣayamasya na samanupaśyati | ajñānavigama eṣa suvikrāntavikrā-
min | tenocyate kṣayajñānamiti | ajñānaparijñaiṣā suvikrāntavikrāmin | tenocyate ajñānakṣaya:
kṣayajñānamiti | na hi ajñānaṃ kṣayo vā akṣayo vā | vigama eṣa suvikrāntavikrāmin
jñāsyate | tenocyate kṣayajñānamiti | yathābhūtaparijñaiṣā suvikrāntavikrāmin | tenocyate vigama
iti | na kiṃcidanyadupalabhyate idaṃ tajjñānavigama iti | jñānameva nopalabhyate, kuta:
punarajñānam | yasya kasyacidvimukti:, tenocyate kṣayajñānamiti, na punaryathocyate | yasya puna:
kṣayajñānam, tasya na kaścidvyavahāra: | api tu nirdeśa eṣa: ajñānakṣaya iti vā kṣaya[jñāna]-
miti | iyaṃ suvikrāntavikrāmin akṣayakṣayajñānaparīkṣā sarvadharmāṇāṃ yenāvabuddhā sa{2 Ms. and Matsumoto read so’kṣaya^; H. reads so kṣaya^ which is obviously
wrong; both C and T suggest kṣayajñāna^ and hence my reading sa kṣaya^.} kṣayajñāna-
vigata:, akṣayakoṭimanuprāpta: | akoṭirnirvāṇakoṭi:, na punaryathocyate | avacanīyaṃ nirvāṇaṃ
sarvavyavahārasamucchinnam | ayaṃ suvikrāntavikrāmin nirvāṇadhātunirdeśa:, na punaryathā nirdiṣṭa: |
anirdeśyo hi nirvāṇadhātu: sarvanirdeśasamatikrānta: sarvanirdeśasamucchinno nirvāṇadhātu: |
ayamucyate lokottarāyā nirvedhikāyā: prajñāyā nirdeśa:, yo’yaṃ nirvāṇadhāturiti | na ca
suvikrāntavikrāmin nirvāṇadhāturdeśastho na pradeśastha: | eṣo’sya nirdeśa iti ||
@007
tatra katamā suvikrāntavikrāmin prajñāpāramitā ? na hi suvikrāntavikrāmin
prajñāpāramitāyā: kiṃcidāraṃ vā pāraṃ vā | sacetsuvikrāntavikrāmin prajñāpāramitāyā āraṃ
vā pāraṃ vā upalabhyeta, nirdiśettathāgata: prajñāyā āraṃ vā pāraṃ vā | na ca suvikrānta-
vikrāmin prajñāpāramitāyā āramupalabhyate, tenāsyā: pāraṃ na nirdiśyate | api tu 
suvikrāntavikrāmin prajñāpāramiteti pārametatsarvadharmāṇāṃ jñānaka{1 Ms. and printed texts read ^karmāṇām.}rmaṇām, tenocyate prajñāpāra-
miteti, na punaryathocyate | na hi vācā na karmaṇā prajñāpāramitā pratyupasthitā | anirdeśyā
hi suvikrāntavikrāmin prajñāpāramitā | sarvadharmāṇāmeṣo’nubodha: | yaścānubodha:, so’virodha: {2 C virodha: for avirodha:.} |
tatkasmāddheto: ? na hi tatra kiṃcidanubuddham, na pratividdham | anubodhaprativedhasamatā hi 
bodhi: sarvadharmānubodhādbodhirityucyate | kathaṃ ca sarvadharmānubodha: ? nātra kācidbodhirnāpyatra 
kaści[danu{3 Ms. and Matsumoto read bodha: for anubodha: C and T support the reading adopted by H.} bodha: | tatkasmāddheto: ? sacet suvikrāntavikrāmin bodhirupalabhyeta, labdhā
syādbodhau bodhi: | na ca suvikrāntavikrāmin bodhau bodhi: saṃvidyate | evameṣā bodhirabhi-
saṃboddhavyā | ananubodhādaprativedhādanubudhyetyucyate, na punaryathocyate sarvadharmā hyananubuddhā
apratividdhā: | na ca pu{4 Ms. and C dharmādharma^ which H adopts.}nardharmo dharmasvabhāvena saṃvidyate anenānubodhena | iyamucyate bodhiriti |
na hi suvikrāntavikrāmiṃstathāgatena bodhirupalabdhā, nāpi tathāgatena bodhirvijñaptā |
avijñapanīyā aprajñapanīyā bodhi: | na ca tathāgatena bodhirjñātā na janitā | ajātā 
anabhinirvṛttā hi bodhi: | na ca bodhi: kasyacidviṣaya:, na ca bodhau kaścitsattvo vā  
sattvaprajñaptirvā | yatra nāsti sattvo vā sattvaprajñaptirvā, kathaṃ vaktavyo’yaṃ bodhisattva:, iyaṃ
bodhisattvasya prajñāpāramiteti ? na hi suvikrāntavikrāmin bodhau bodhi:, na ca bodhau
kaścitsattva: | atikrāntā hyeṣā bodhi:, anutpannaiṣā bodhi:, anabhisaṃvṛttaiṣā bodhi:,
alakṣaṇaiṣā bodhi: | na cāsyāṃ sattva: saṃvidyate, nopalabhyate | na bodhi: sattvatayā prajñaptā |
ni:sattvānubodho hi bodhirityucyate | bodhi[ra]sattvateti yena jñātā, sa ucyate bodhisattva
iti | tatkasmāddheto: ? na hi suvikrāntavikrāmin bodhisattva: sattvasaṃjñāprabhāvita: |
sattvasaṃjñāvibhāvanādbodhisattva ityucyate, na pu{4 Ms. na punaranyathocyate.}naryathocyate | tatkasmāddheto: ? avacanīyo hi
bodhisattva:, sattvasvabhāvavigato hi bodhisattva:, sattvasaṃjñāvigatā hi bodhi: | yenaivaṃ
bodhirjñātā, sa bodhisattva ityucyate | kimiti bodhirjñātā ? atikrāntaiṣā bodhi:, akara-
ṇīyaiṣā bodhi:, anutpādānirodho hyeṣā bodhi: | na bodhirbodhiṃ vijñāpayati, nāpi bodhi-
rvijñāpanīyā | avijñāpanīyā aprajñapanīyā anabhinirvartanīyā bodhirityucyate | yena ca
anubuddhā pratibuddhā avikalpā kalpasamucchedāya, tenocyate bodhisattva iti, na punaryatho-
cyate | tatkasmāt ? ni:sattvatvāt | yadi bodhisattva: samupalabhyeta, labdhā syādbodhi:-iyaṃ
sā bodhi:, asyāmayaṃ sattva iti | asattvani:sattvasattvāvagamānubodhādbodhisattva ityucyate |
ni:sattvatayā sattvasaṃjñāvibhāvanatayā asattvasaṃjñāvibhāvanatayā bodhisattva ityucyate | tat
@008
kasmāt ? sattvadhāturityasattvatāyā etadadhivacanam | na hi sattva: sattve saṃvidyate, asaṃvidya-
mānatvātsattvadhāto: | yadi sattve sattva: syāt, nocye{1 Ms. nocyate.}ta sattvadhāturiti | adhātunidarśanametat
sattvadhāturiti | adhātuko hi sattvadhātu: | yadi sattvadhātau sattvadhāturbhavet, sajīvastaccharīraṃ
bhavet | atha sattvadhātunirmukto dhāturbhavet, adhātuko hi sattvadhātu: | dhātu: saṃketena
vyavahārapadaṃ gacchati | na hi sattvadhātau dhātu: saṃvidyate, nāpyanyatra sattvadhāto: sattvadhātu:
saṃvidyate | adhātukā hi sarvadharmā: | idaṃ ca me saṃdhāya bhāṣitam-na sattvadhātorūnatvaṃ vā
pūrṇatvaṃ vā prajñāyate | tatkasmāddheto: ? asattvāt sattvadhāto:, viviktatvātsattvadhāto: | yathā
ca sattvadhātornonatvaṃ na pūrṇatvaṃ prajñāyate, evaṃ sarvadharmāṇāmapi nonatvaṃ na pūrṇatvaṃ prajñāyate |
sarvadharmāṇāṃ hi na kācitpariniṣpatti:, yenaiṣāmūnatvaṃ vā pūrṇatvaṃ vā bhavet | ya evaṃ
sarvadharmāṇāmanubodha:, sa ucyate sarvadharmānubodha iti | iyaṃ ca mayā saṃdhāya vāgbhāṣitā-
yathā sattvadhātornonatvaṃ na pūrṇatvaṃ prajñāyate, evaṃ sarvadharmāṇāmapi nonatvaṃ na pūrṇatvaṃ prajñāyata
iti | yacca sarvadharmāṇāmanūnatvamapūrṇatvam, tadapariniṣpattiyogena, tadeva buddhadharmāṇāmapi
anūnatvamapūrṇatvam | evaṃ sarvadharmāṇāmanubodhādbuddhadharmāṇāmanūnatvamapūrṇatvam | sarvadharmāṇāmanūna-
tvādapūrṇatvādbuddhadharmā iti | tena tadbuddhadharmāṇāmadhivacanam | na hi buddhadharmā: kenacicchakyā
ūnā vā pūrṇā vā kartum | tatkasmāddheto: ? sarvadharmānubodha eṣa: | yaśca sarvadharmānubodha:,
tatra na kasyaciddharmasya ūnatvaṃ vā pūrṇatvaṃ vā | sarvadharmā iti dharmadhātoretadadhivacanam | na 
ca dharmadhātorūnatvaṃ vā pūrṇatvaṃ vā | tatkasya heto: ? ananto hi dharmadhātu: | na hi 
sattvadhātośca dharmadhātośca nānātvamupalabhyate, nāpi sattvadhātorvā dharmadhātorvā ūnatvaṃ vā
pūrṇatvaṃ vopalabhyate vā saṃvidyate vā | ya evamanubodha:, iyamucyate bodhiriti | tenocyate-na
buddhadharmāṇāmūnatvaṃ vā pūrṇatvaṃ vā prajñāyata iti | anūnatvamapūrṇatvamiti suvikrāntavikrāmin
yathāvadavikalpasya yathābhūtadarśanasyaitadadhivacanam | na tatra śakyaṃ kenacidutkṣeptuṃ vā prakṣeptuṃ
vā | ya evamanubodha:, iyamucyate bodhiriti | [bodhiriti{2 Ms. om. bodhiriti which is supplied from C and T.}] suvikrāntavikrāmin buddha-
lakṣaṇametat | kathaṃ buddhalakṣaṇam ? sarvadharmalakṣaṇānyalakṣaṇam, etadbuddhalakṣaṇam |
alakṣaṇā hi bodhirlakṣaṇasvabhāvavini{3 H ^vinirvṛttā.}vṛttā | ya evamanubodha:, iyamucyate bodhiriti, na punaryatho-
cyate | eṣāṃ hi suvikrāntavikrāmin dharmāṇāmanubodhatvādvodhisattva ityucyate | yo hi kaścit
suvikrāntavikrāmin imān dharmānaprajānannanavabudhyamāno bodhisattva ityātmānaṃ pratijānīte,
dūre tasya bodhisattvasya bodhisattvabhūmi:, dūre bodhisattvadharmā:, visaṃvādayati sadevamānuṣā-
suraṃ lokaṃ bodhisattvanāmnā | sacetpuna: suvikrāntavikrāmin vāḍmātreṇa bodhisattvo bhavet,
tena sarvasattvā api bodhisattvā bhaveyu: | naitatsuvikrāntavikrāmin vāḍmātraṃ yaduta bodhisattva-
bhūmiriti | na ca vācā śakyamanuttarāṃ samyaksaṃbodhimabhisaṃboddhum | na hi vākkarmaṇā bodhi:
prāpyate, nāpi bodhisattvadharmā: | sarvasattvā: suvikrāntavikrāmin bodhāya caranti,
@009
na ca jānanti na budhyante | ten a bodhisattvā ityucyante | tatkasmāddheto: ? na hi
sattvā{1 Ms. and Matsumoto read sattvā: sattvamiti. Our reading is based on 
C and T.} asattvamiti prajānanti | sacedevaṃ te jānīyu:, ātmacaritairbodhisattvā bhaveyu: |
vipa{2 H viparyantā:}ryastā: puna: sattvā: svacaryāṃ svaviṣayaṃ svagocaraṃ na prajānanti | sacedātmacaryāṃ prajā-
nīyu:, na te bhūya: kasmiṃścidvikalpe careyu: | tābhirvikalpacaryābhi: sarvabālapṛthagjanā
abhūtārambaṇe caranti | te bodhimapi ārambaṇīkṛtya manyante | teṣāmārambaṇacaritānāṃ
vikalpacaritānāṃ kuto bodhi:, kuto bodhisattvadharmā: ? ya evaṃ dharmaṃ prajānanti, na te
bhūyo’bhūtārambaṇe caranti | na te bhūya: kaṃciddharmaṃ manyante | tenocyate-acaryā bodhisattva-
caryeti | na bodhisattvā: kalpe na vikalpe caranti | yatra ca na kalpo na vikalpa:, na 
tatra kāciccaryā | yatra cāvikalpa:, na tatra kasyaciccaryā | buddhabodhisattvānāṃ sarvacaryā
avikalpacaryeti | sarvā manyanā asā{3 Matsumoto sārambaṇā. Both C and T support 
asārambaṇā.}rambaṇā | sa evaṃ sarvadharmān prajānan na bhūya
ārambaṇe vā vikalpe vā carati vicarati vā | iyaṃ bodhisattvānāṃ caryā acaryāyogena |
evaṃ hi suvikrāntavikrāmin dharmānavabudhyante pratibudhyante, tenocyante bodhisattvā iti ||
asattveti bodhisattvasyaitadadhivacanam | vibhāvitā hi tena sattvā: sa{4 Ms. and Matsumoto sarvajñā:. C and T support our reading.}rvasaṃjñā: |
tatkasmāddheto: ? jñātā hi tena bhūtā: sarvasattvā:, asattvā: sarvasattvā:, viparyāsasattvā:
sarvasattvā:, parikalpitasattvā: sarvasattvā:, abhūtārambaṇasattvā: sarvasattvā:, svacaryāvipranaṣṭa-
sattvā: sarvasattvā:, avidyāsaṃskārasattvā: sarvasattvā iti | tatkasya heto: ? ye dharmā:
sarvasattvānāṃ na saṃvidyante, tān dharmānabhisaṃskurvanti | tenocyate sarvasattvā avidyāsaṃskāra-
sattvā iti | katamo dharmo na saṃvidyate ? ahamiti vā mameti vā ahamasmīti vā na
kaściddharmo vidyate | sacetkaściddharma: syāt-ahamiti vā mameti vā ahamasmīti vā, tena 
bhūtā: sattvā abhaviṣyan | yasmāttarhi suvikrāntavikrāmin na sa kaściddharma:, ya: ahamiti
vā mameti vā ahamasmīti vā, tenocyate-abhūtā: sarvasattvā iti, avidyāsaṃskārasattvā:
sarvasattvā iti | na hi kaścit suvikrāntavikrāmin sattvo nāma dharma: saṃvidyate yasya
syādahamiti vā mameti vā ahamasmīti vā | yasmācca na saṃvidyate, tasmādabhūtā: sattvā
ityucyante | abhūtā iti asattvānāmetadadhivacanam | yathā vā punarabhūtāyāṃ sattvasaṃjñāyā-
mabhiniviṣṭā:, tasmāducyante abhūtā: sattvā iti | abhūtamiti suvikrāntavikrāmin nātra
kiṃcidbhūtaṃ na saṃbhūtam | sarvadharmā hi abhūtā asaṃbhūtā: | tatra sattvā abhūtā adhyavasitā
vinibadhyante, tenocyante abhūtārambaṇā: sattvā iti | tāṃ te svacaryāmaprajānanta: abhūta-
sattvā ityucyante | aparibodhanā punaryasyāścaryāvabodhādbodhisattvā ityucyate ||
ya evaṃ suvikrāntavikrāmin dharmānavabudhyate, sa ucyate bodhisattva iti | bodhisattva
ityanubuddhasattvasyaitadadhivacanam, yena sarvadharmā buddhā jñātā: | kathaṃ jñātā: ? abhūtā
@010
asaṃbhūtā avitathā:, naite tathā yathā bālapṛthagjanai: kalpitā: | naite tathā yathā bālapṛtha-
gjanairlabdhā: | tenocyante bodhisattvā iti | tatkasya heto: ? akalpitā avikalpitā hi 
bodhi:, aviṭhapitā hi bodhi:, anupalambhā hi bodhi: | na hi suvikrāntavikrāmiṃstathā-
gatena bodhirlabdhā | alambhātsarvadharmāṇāmanupalambhātsarvadharmāṇāṃ bodhiriṃtyucyate | evaṃ buddha-
bodhirityucyate, na punaryathocyate | yena suvikrāntavikrāmin bodhāya cittamutpādayanti-idaṃ
cittaṃ bodhāyotpādayiṣyāma iti bodhiṃ manyante, astyasau bodhiryasyāṃ vayaṃ cittamutpādayi-
ṣyāma iti, na te bodhisattvā ityucyante, utpanna{1 C seems to suggest unmattasattvā:.}sattvāsta ucyante | tatkasmāddheto: ? tathā
hi utpādābhiniviṣṭāścittābhiniviṣṭā bodhimabhiniviśante | ye bodhāya cittamutpādayanti,
te bodhicittābhiniviṣṭā bodhisattvā ityucyante | yasmādabhisaṃskurvanti, tasmātte
bodhāya cittamutpādayanti | tenocyante abhisaṃskārasattvā iti | na te bodhisattvā: |
tatkasya heto: ? utpannasattvāsta ucyante | na hi suvikrāntavikrāmin śakyaṃ bodhāya
cittamutpādayitum | anutpannā hi bodhi:, acittā hi bodhi: | utpādameva te suvikrānta-
vikrāmin abhiniviśante | na te’nutpādaṃ prajānanti | yā puna: suvikrāntavikrāmin
utpādasamatā, sā bhūtatā | yā ca cittasamatā yā ca bhūtasamatā, yā ca bhūtasamatā yā ca
samatā{2 After samatā, H reads bhūtasamatā which is not supported by Ms.} sā bodhi: | yatra ca yathābhūtatā, na tatra kaścidvikalpa: | te punarvikalpya cittaṃ
bodhiṃ cābhiniviśya dvayato bodhāya cittamutpādayanti | na hi suvikrāntavikrāmin {3 H anyaṃ cittaṃ.} anya-
ccittamanyā bodhi:, na ca cite bodhi:, nāpi bodhau cittam | yā ca bodhiryacca cittam,
sā yathābhūtatā yathāvattā | nātra bodhirna ca cittam, na ca bodhirupalabdhā, notpādo
nānutpāda: | tena sa bodhisattva ityucyate, yathābhūtasattva ityucyate, mahāsattva ityucyate |
tatkasmāddheto: ? yā hyabhūtatā, sā tena jñātā | katamā ca sā abhūtatā ? sa sarvaloko
hyabhūta:, abhūtaparyāpanno’bhūto’saṃbhūto batāyaṃ lokasaṃniveśa: | kimityabhūtasya saṃbhava: ? nābhūtasya 
kaścitsaṃbhava: | asaṃbhūtaṃ hyabhūtam | tenocyate asvabhāvā abhūtā: sarvadharmā iti | yenaivaṃ
jñāta:, sa ucyate yathābhūtasattva iti | na bhūte bhūtamabhiniviśate, tenocyate yathābhūtasattva
iti, na punaryathocyate | tatkasya heto: ? na hi yathābhūte kaścitsattvo vā mahāsattvo vā |
yo hi mahāyānamavagāhate, sa ucyate mahāsattva iti ||
katamacca mahāyānam ? sarvaṃ jñānaṃ mahāyānam | katamacca sarvaṃ jñānam ? yatkiṃcitsaṃskṛtaṃ
jñānam, laukikaṃ jñānam, lokottaraṃ jñānam, tena mahāsattva ityucyate | tatkasmāddheto: ?
mahatī hi tasya sattvasaṃjñā vigatā, tenocyate mahāsattva iti | mahānasya avidyāskandho
vigata:, tenocyate mahāsattva: | mahānasya saṃskāraskandho vigata:, tenocyate mahāsattva: |
mahānasya ajñānaskandho vigata:, tenocyate mahāsattva: | mahānasya du:khaskandho vigata:,
@011
tenocyate mahāsattva iti | yairhi suvikrāntavikrāmin mahāsattvasaṃjñā vi{1 H vigatā against Ms. and T. The reading offends grammar as well.}garhitā, na ca
cittamupalabhante na ca caitasikān dharmān, cittaprakṛtiṃ ca prajānanti, na ca bodhi-
mupalabhante, na ca bodhipakṣikān dharmān, bodhiprakṛtiṃ ca prajānanti, te nājñātacittena
bodhiṃ ca paśyanti, na cānyatra bodheścittaṃ paśyanti, na bodhau cittaṃ paśyanti, na citte
bodhiṃ paśyanti | ya evaṃ vibhāvayanti, na te ca bhāvayanti na vibhāvīkurvanti, te 
bhāvānapi nopalabhante na manyante nābhiniviśante, te hi bodhāya cittamutpādayanti | ye ca
suvikrāntavikrāmin evaṃ bodhāya cittamutpādayanti, te bodhisattvā ityucyante, na ca te 
bodhervivartante | tatkasmāddheto: ? bodhāveva te sthitā:, ya evaṃ na bodhe:, na cittasya, na
notpādasya, na nirodhasya nānākaraṇaṃ samanupaśyanti | na hyatra kaścitsamanupaśyati, na kaści-
dabhiniviśate, na kaścidvikalpamāpadyate | ya evaṃ suvikrāntavikrāmin adhimuktivimukticitta-
mutpādayanti, te bhūtā bodhisattvā ityucyante | ye puna: suvikrāntavikrāmin [ci{2 Not in Ms. but is found in C and T.}ttasaṃjñino]
bodhisaṃjñinaśca bodhāya cittamutpādayanti, dūre te bodhe:, na te’bhyāsannā bodhe: | ye puna:
suvikrāntavikrāmin bodhernāpi dūre nābhyā{3 Ms. and Matsumoto nādhyāsanne.}sanne samanupaśyanti, te bodherāsannā:, taiśca bodhāya
cittamutpāditam | etacca me saṃdhāya bhāṣitam-yo hi advayamātmānaṃ prajānāti, sa buddhaṃ
dharmaṃ ca prajānāti | tatkasya heto: ? ātmabhāvaṃ sa bhāvayati sarvadharmāṇām, yena advaya-
parijñayā sarvadharmā: parijñātā: | ātmasvabhāvaniyatā hi sarvadharmā: | yo hi advayadharmaṃ prajā-
nīte, sa buddhadharmān prajānīte | advayadharmaparijñayā buddhadharmaparijñā, ātmaparijñayā sarvatraidhātuka-
parijñā | ātmaparijñeti suvikrāntavikrāmin pārametatsarvadharmāṇām | katamacca pāraṃ sarvadharmā-
ṇām ? yo hi naiva āramupalabhate na pāraṃ manyate na pāramabhiniviśate, tasya parijñayā
pāragata ityucyate, na punaryathocyate | evameṣāṃ suvikrāntavikrāmin bodhisattvabhūmiranugantavyā |
sā bodhisattvaprajñāpāramitā, yatra aṇvapi na kiṃcidgantavyaṃ vā adhigantavyaṃ vā | na
hyatra āgamanaṃ vā gamanaṃ vā prajñāyate | iti ||
{4 C does not give chapter division; it is found in Sanskrit and T.} āryaprajñāpāramitā[yāṃ] nidānaparivarta: prathama: ||
@012
2 ānandaparivarto dvitīya: |
atha khalvāyuṣmānānando bhagavantametadavocat-uttrasiṣyanti bhagavan asminnirdeśe
adhimānikā nimittacāriṇa iti | atha khalvāyuṣmān śāradvatīputra āyuṣmantamānandameta-
davocat-agatiratrāyuṣman ānanda adhimānikānām, aviṣaya: | na te punaratrottrasiṣyanti |
tatkasmāddheto: ? uttrastā ete ye pāpamitrahastagatā: | agatisteṣāmatra, aviṣaya: | ye
punarāyuṣmannānanda adhimānaprahāṇāya pratipannā adhimānaprahāṇāyodyuktā:, te hyatra uttrasi-
ṣyanti | tatkasmāddheto: ? adhimānapra{1 C and T suggest ^parijñayā for ^prajñayā.}jñayā niradhimānatāṃ gaveṣante mānaprahāṇaṃ ca gaveṣante |
ye punarāyuṣmannānanda mānaṃ nopalabhante na samanupaśyanti na manyante nābhiniviśante, na te
kvaciduttrasiṣyanti, nāpi kvaciduttrāsamāpsyante | na ca āyuṣmannānanda adhimānikānā-
marthāya iyaṃ dharmadeśanā pravṛttā | anavakāśo hyatra āyuṣmannānanda adhimānikānām, ye
ca adhimānaprahāṇāyodyuktā vyāyacchante{2 After vyāyacchante, C and T seem to read a sentence.} | adhimāna ityāyuṣmannānanda adhikārasamāropa-
syaitadadhivacanam | ye’dhimāne caranti, adhikārasamārope te caranti | na te samacāriṇa: |
samacāriṇo’pyasmin dharma saṃśaya: ||
ye punarāyuṣmannānanda nāpi samamupalabhante na viṣamam, nāpi samaṃ manyante na 
viṣamam, evaṃ na samamabhiniviśante na viṣamam, na te kvaciduttrasiṣyanti na saṃtrasiṣyanti
na saṃtrāsamāpatsyante ||
agatiratrāyuṣmannānanda sarvabālapṛthagjanānām, aviṣaya: | nātra āyuṣmannānanda
sarvabālapṛthagjanā gatimapi vindanti | śrāvakayānīyānāmapyānanda agatiratra | ye ca 
pratyekabuddhayānīyā gambhīreṣu dharmeṣu caranti, teṣāmapyatrāgati: | ye’pyāyuṣmannānanda bodhi-
sattvayānīyā nimittacāriṇa: kalyāṇamitrāparigṛhītā: pāpamitrahastagatā:, teṣāmapyeṣu dharmeṣu
nirupalepeṣu agatiraviṣaya: | sthāpayitvā āyuṣmannānanda dṛṣṭasatyaṃ śrāvakayānīyaṃ [bodhi-
sa{3 Not in Ms. but supplied from C and T.}ttvayānīyaṃ] ca kalyāṇamitropastabdhaṃ gambhīradharmādhimuktam, ya eṣāṃ dharmāṇāmanulomaṃ
caranti, ya eṣāṃ dharmāṇā**mavagāhante’vataranti ca | ye punarāyuṣmannānanda bodhisattvā
nimittāpagatā animittacāriṇo’nānātvacāriṇo gambhīreṣu dharmeṣvatyantameva niryātā:, ye 
naivaṃ cittamupalabhante na bodhim, na kasyaciddharmasya nānātvaṃ kurvanti, na samanupaśyanti,
teṣāmeṣu evaṃrūpeṣu dharmeṣu na dhandhāyitatvaṃ na kāṅkṣāyitatvam | tatkasmāddheto: ? sarvadharmāṇāṃ
hi te’nulomaṃ sthitā:, na vilomam | te yato yato dharmān pṛcchyante, tatastata eva
anulomaṃ visarjayiṣyanti, anulomaṃ ca saṃdhayanti ||
@013
atha khalu bhagavānāyuṣmantamānandametadavocat-evametadānanda yathāyaṃ śāradvatīputro
nirdiśati | abhūmirānanda asyāṃ dharmadeśanāyāmadhimānikānām, aviṣayo hi
avatartumasyāṃ buddhabodhau | anulomeyamānanda buddhabodhi: | na hi ānanda hīnā-
dhimuktikānāṃ sattvānāmudāreṣu dharmeṣu buddhadharmeṣu cittaṃ krāmati | hīnādhimuktikā hi 
ānanda ābhi(dhi ?)mānikā: pratilomamavasthitā buddhabodhe: | te’dhimānasya vaśena gacchanti |
śuddheyamānanda parṣat pūrvajinakṛtādhikārā avaropitakuśalamūlā bahubuddhaparyupāsitā gambhīra-
dharmādhimuktikā gambhīradharmacaritā | viśvasto hi ānanda tathāgato’syāṃ parṣadi prasahya dharmaṃ
deśayati, na ca kaṃcidanurakṣyaṃ dharmaṃ deśayati | sāreyamānanda parṣadapagataparpaṭaśarkarakaṭhalyā
bahubuddhaśatasahasraparyupāsitā sāre pratiṣṭhitā | śarkarakaṭhalyamityānanda bālapṛthagjanānā-
metadadhivacanam, yeṣāmeṣu dharmeṣu nāstyavakāśa: | parpaṭamityānanda ādhimānikānāṃ pudgalā-
nāmetadadhivacanam | nirabhimāneyamānanda parṣad mahadbhi: kuśalamūlairabhyudgatā ||
tadyathāpi nāma ānanda yadā anavatapto nāgarāja: pramudito bhavati prītisaumanasya-
jāta:, tadā svabhavane pañcabhi: kāmaguṇai: paricārayati, svabhavane’bhipramudito mahāvṛṣṭi-
mutsṛjati aṣṭāṅgopetasya pānīyasya | tadā ye’pi tasya putrā bhavanti, te’pi pramuditā: 
sveṣu sveṣu bhavaneṣu pañcabhi: kāmaguṇai: samarpitā: samanvaṅgībhūtā: krīḍanto mahāvṛṣṭimutsṛjanti,
evameva ānanda tathāgatasyārhata: samyaksaṃbuddhasya mahādharmavṛṣṭimutsṛjato ya ime jyeṣṭhaputrā
bodhisattvā mahāsattvā:, te’pi iha lokadhātau svakasvakāni ca buddhakṣetrāṇi gatvā imaṃ
dharmasamudayamārabhya teṣāṃ tathāgatānāṃ purastānmahādharmavṛṣṭimutsṛjanti, mahādharmavarṣa cābhivarṣanti |
tadyathāpi nāma ānanda sāgaro nāgarājo yadā pramudito bhavati, tadā svabhavane mahāvarṣa-
dhārā: pramuñcati | ye ca tatra bhavane naivāsikā nāgā bhavanti, te tā varṣadhārā: saṃpratīcchanti,
tuṣṭāśca bhavanti, tābhiśca te varṣadhārābhi: sukhaṃ ca saṃjānante | ye’pi tasya putrā bhavanti,
te’pi tā varṣadhārā: sahante, tābhiśca varṣadhārābhi: prāmodyaṃ pratilabhante | tatkasmāddheto: ?
asahyā hi ānanda tā varṣadhārā anyairnāgai: | nāpyanye nāgā: sukhaṃ saṃjānīraṃstābhirvarṣa-
dhārābhi:, na ca tuṣṭā bhaveyu: | evamevānanda ye tathāgatasya dharmaratnamadhyāvasanti, ye ca
tathāgatasya jyeṣṭhaputrā bodhisattvā mahāsattvā: kṛtakuśalamūlā udārāśayā gambhīradharmanaya-
nirjātā:, te imāṃ mahādharmanayavṛṣṭiṃ tathāgatasya prasahante, śrutvā udagrā: prītā: praharṣitā:
sukhaṃ saṃjānante | idamānanda tathāgato’rthavaśaṃ saṃpratītya śuddhāyāṃ parṣadi mahāsiṃhanādaṃ
nadati, mahādharmavṛṣṭimutsṛjati ||
tadyathā ānanda rājā cakravartī bahuratnakośasaṃnicaya: | bahavaścāsya putrā bhaveyu-
rjātimanto mātṛśuddhā: | tān sarvānānayitvā ratnagañjaṃ samaṃ saṃvibhajedanuprayacchet, na ca
kaṃcitputraṃ vañcayet | te khalu evaṃ saṃvibhaktāstasya rājñaścakravartino’ntike bhūyasyā mātrayā
adhikaṃ prema ca prasādaṃ ca saṃjanayeyu:, samānārthatāṃ ca rājñaścakravartina: ātmasu saṃjānīran |
@014
evameva ānanda tathāgato’pi dharmarājā dharmasvāmī svayaṃbhūrimān putrān saṃnipātya imaṃ
dharmaratnagañjaṃ saṃvibhajati ebhya: putrebhya:, na kaṃcidvañcayati, te mamāntike bhūyasyā
mātrayā prema ca prasādaṃ ca gauravaṃ cotpādayanti, samānārthatāyāṃ ca buddhavaṃśasyānucchedāya 
tiṣṭhanti ||
na śakyamānanda anyai: sattvairidaṃ dharmaratnaṃ soḍhuṃ hīnādhimuktikairadhimānikairdṛṣṭicaritai-
rnimittacaritairupalambhadṛṣṭicaritairasmimānahatai rāgadveṣamohābhibhūtairutpathaprayātai: | na hi
ānanda hīnādhimuktikānāṃ sattvānāṃ cakravartidhanaṃ rocate | ye eva ānanda cakravartiputrā
bhavanti, teṣāmeva cakravartidhanaṃ rocate | kimānanda daridrasattvānāṃ cakraratnena vā hastiratnena
vā aśvaratnena vā maṇiratnena vā strīratnena vā gṛhapatiratnena vā pariṇāyakaratnena vā udārairvā
vastrai:, udārairvā suvarṇamuktāvaiḍūryaśaṅkhaśilāpravālajātarūparajataistai: prayojanam, yāni labdhvāpi
prītā na śaknuvanti paribhoktum | samarghaṃ vā vikrīṇanti, akauśalyācca ujjhanti | tatkasmāt ?
na hi te ratnakovidā: | nāpyānanda daridrasattvā {1 H ratnānāmapi.} ratnānyapi prajānanti-asya ratnasyedaṃ
nāmeti | evameva ānanda ye tathāgatasya putrā dṛṣṭasatyā bodhisattvāśca mahāsattvā:, te khalvasya
dharmaratnakośasya pratyeṣakā: | tebhyaścedaṃ dharmaratnamanupalambhaśūnyatāpratisaṃyuktaṃ buddhadharmaprati-
saṃyuktaṃ rocate kṣamate ca | te eva anena kāryaṃ kurvanti | kimānanda daridrasattvā: śrutavihīnā:
śrutavipratipannā bālā acakṣuṣmanta: anena dharmaratnakośena kariṣyanti ? labdhvā cojjhiṣyanti
anyebhyo’pi vā dātavyaṃ maṃsyante | na hi ānanda caṇḍālā vā pukkasā vā veṇukārā vā,
ye vā kecidanye daridrajīvina: sattvā: udāraṃ ratnaṃ labdhvā svayaṃ paribhuñjate | te samarghaṃ vā
vikrīṇanti ujjhanti vā | daridra{2 C seems to suggest caṇḍālā:.}sattvā ityānanda sarvatīrthyakarāṇāmetadadhivacanam, ye
{3 H cānye tīrthikā:.} cānyatīrthikā: śrāvakā: | daridrasattvā ityānanda sarvabālapṛthagjanānāmetadadhivacanaṃ dṛṣṭi-
paṅkanimagnānāmaupalambhikānāṃ ban{4 Matsumoto reads dhandhābhiniviṣṭānāṃ though C and T support our 
reading.}dhābhiniviṣṭānāṃ nimittacaritānāmutpathaprayātānām, ye khalu
ānanda idaṃ dharmaratnaṃ labdhvā na śaknuvanti paribhoktum, ujjhanti vā, mudhā vā anyebhya:
prayacchanti | ye punarānanda dharmaratnaṃ prāpnuvanti buddhaputrā buddhagocaracāriṇastathāgatavaṃśānuccheda-
sthitā:, te khalvimaṃ (daṃ ?) dharmaratnaṃ paribhuñjate | te labdhvā ca na vipraṇāśayanti, ratna-
saṃjñinaścātra bhavanti | na hi ānanda śṛgāla: siṃhanādaṃ paribhuṅkte | ye punarānanda siṃhapotakā
bhavanti mahāsiṃhenotpāditā:, te taṃ mahāsiṃhanādaṃ paribhuñjate | evameva ānanda śṛgālopamā:
sarvabālapṛthagjanā mithyādṛṣṭaya: | te na samarthā tathāgatamahāsiṃhanādaṃ paribhoktum, mahāsiṃhasya
samyaksaṃbuddhasya dha{5 Ms. and H dhanam ex conjecture. T supports our reading.}rmam | ye punarānanda samyaksaṃbuddhasya potakā: mahābuddhasiṃhena svayaṃ bhuñjā-
nenotpāditā:, te imaṃ samyaksaṃbuddhamahāsiṃhanādaṃ paribhuñjate, paribhokṣyante iti ||
@015
atha khalvāyuṣmān śāradvatīputro bhagavantametadavocat-āścaryaṃ bhagavan yāvatpari-
śuddheyaṃ tathāgatasya parṣat saṃnipatitā | paramāścaryaṃ bhagavan pariśuddheyaṃ tathāgatasya parṣat,
svayaṃbhūparṣadanavamṛdyaparṣad vajropamaparṣad acalākampyākṣobhyaparṣadiyaṃ bhagavan | evamukte
bhagavānāyuṣmantaṃ śāradvatīputrametadavocat-guṇāṃstvaṃ śāradvatīputra parṣada: parikīrtayasi |
āha-na hyasyā bhagavan parṣado mayā śakyā guṇā: parikīrtayitum | tatkasmāddheto: ?
sumerukalpeyaṃ bhagavan parṣadanantaguṇasamanvāgatā | bhagavānāha-evameva śāradvatīputra ananta-
guṇasamanvāgateyaṃ parṣat | na hyasyā: parṣado guṇānāmanta: śakyo’dhigantuṃ samyakṃsaṃbuddhairapi,
prāgeva anyai: sattvai: | {1 Ms. and Matsumoto read yeyaṃ. Our reading is based on C and T.}neyaṃ śāradvatīputra parṣattathāgatena saṃnipatitā, nāpyasyāṃ tathāgatasya
kiṃcidautsukyamāsīdvā | svenaiva kuśalamūlena iyaṃ mama nāmadheyaṃ śrutvā parṣat saṃnipatitā |
nāsyāṃ parṣadi tathāgatena kaścidvyāpārito nāpyadhīṣṭa: | svenaiva kuśalamūlenaite saṃcoditā:
yadasyāṃ parṣadyāgatā: | dharmataiṣā | avaśyaṃ hi evaṃrūpāyāṃ dharmadeśanāyāmevaṃrūpāṇāṃ mahā-
sattvānāṃ saṃnipāto bhavati | ye’pyanye śāradvatīputra buddhā bhagavanta: imaṃ sarvasaṃśayocchedanaṃ
bodhisattvapiṭakaṃ saṃprakāśayiṣyanti, teṣāmapyevaṃrūpa: parṣatsaṃnipāto bhaviṣyati, evaṃrūpameva
parṣanmaṇḍalamavaśyaṃ bhāvanīyamasyāṃ dharmadeśanāyām | eṣā dharmateti ||
āryaprajñāpāramitāyāmānandaparivarto nāma dvitīya: ||
@016
3 tathatāparivartastṛtīya: |
atha khalu bhagavān suvikrāntavikrāmiṇaṃ bodhisattvaṃ mahāsattvamāmantrayate sma-prajñāpāra-
mitā prajñāpāramiteti suvikrāntavikrāmin katamā bodhisattvasya prajñāpāramitā ? yā pāramitā
sarvadharmāṇām, na sā śakyā nirdeṣṭum | yathā punaryuṣmākamā{1 Ms. and Matsumoto ajānanā.}jānanā bhaviṣyati, tathā
nirdekṣyāmi, yathā prajñāpāramitāyāṃ vyavahārapadānyāgamiṣyanti | na rūpaṃ prajñāpāramitā |
peyālam | evaṃ na vedanā, na saṃjñā, na saṃskārā:, na vijñānaṃ prajñāpāramitā | nāpyanyatra
rūpātprajñāpāramitā, yāvat nānyatra vijñānātprajñāpāramitā | tatkasmāddheto: ? yaddhi suvi-
krāntavikrāmin rūpasya pāram, na tadrūpam | peyālam | evaṃ yadvedanāyā: saṃjñāyā:
saṃskārāṇām, yadvijñānasya pāram, na tadvijñānam | yathā ca rūpasya pāram, tathā rūpam |
evaṃ yathā vedanāyā: saṃjñāyā: saṃskārāṇām, yathā ca vijñānasya pāram, tathā vijñānam |
yathā ca vijñānasya pāram, tathā sarvadharmāṇāṃ pāram | yacca sarvadharmāṇāṃ pāram, na te 
sarvadharmā: | yathā ca sarvadharmāṇāṃ pāram, tathā sarvadharmā: | tatra suvikrāntavikrāmin
“yadrūpasya pāraṃ na tadrūpam” iti rūpavisaṃyogo hyeṣa nirdiṣṭa: | “yathā rūpasya pāraṃ tathā
rūpam” iti rūpasvabhāvanirdeśo hyeṣa nirdiṣṭa: | rūpayathāvattaiṣā nirdiṣṭā, rūpaprakṛtireṣā
nirdiṣṭā, rūpānupalabdhireṣā nirdiṣṭā | evaṃ vedanā saṃjñā saṃskārā: | “yadvijñānasya pāraṃ
na tadvijñānam” iti vijñānavisaṃyogo hyeṣa nirdiṣṭa: | “yathā vijñānasya pāraṃ tathā vijñānam”
iti vijñānasvabhāvanirdeśa eṣa nirdiṣṭa:, vijñānayathāvattā vijñānaprakṛtirvijñānānupalabdhireṣā
nirdiṣṭā | “yacca sarvadharmāṇāṃ pāraṃ na te sarvadharmā:” iti sarvadharmāṇāmeṣa visaṃyogo nirdiṣṭa: |
“yathā ca sarvadharmāṇāṃ pāraṃ tathā sarvadharmā:” iti sarvadharmasvabhāvanirdeśa eṣa nirdiṣṭa:,
sarvadharmayathāvattā sarvadharmaprakṛti: sarvadharmānupalabdhireṣā nirdiṣṭā | yathā ca sarvadharmayathāvattā
sarvadharmaprakṛti: sarvadharmānupalabdhi:, tathā prajñāpāramitā ||
na hi suvikrāntavikrāmin prajñāpāramitā rūpaniśritā, na vedanāniśritā, na
saṃjñāniśritā, na saṃskāraniśritā, na vijñānaniśritā | nāpi prajñāpāramitā rūpasyādhyātmaṃ
vā bahirdhā vā ubhayamantareṇa vā viprakṛṣṭā sthitā | na vedanāyā na saṃjñāyā na saṃskārā-
ṇām | na vijñānasyādhyātmaṃ vā bahirdhā vā ubhayamantareṇa vā viprakṛṣṭā sthitā ||
na hi suvikrāntavikrāmin rūpasaṃyuktā prajñāpāramitā, nāpi rūpavisaṃyuktā | na 
vedanāsaṃyuktā na saṃjñāsaṃyuktā na saṃskārasaṃyuktā, na vijñānasaṃyuktā prajñāpāramitā | nāpi
vijñānavisaṃyuktā prajñāpāramitā | na hi suvikrāntavikrāmin prajñāpāramitā kenaciddharmeṇa
saṃyuktā vā visaṃyuktā vā ||
yā punā rūpasya tathatā avitathatā ananyatathatā yathāvattathatā, iyaṃ prajñāpāramitā | evaṃ
yā vedanāsaṃjñāsaṃskāravijñānatathatā avitathatā ananyatathatā yathāvattathatā, sā prajñāpāramitā ||
@017
rūpamiti suvikrāntavikrāmin rūpāpagatametat | tatkasmāddheto: ? na hi rūpe rūpaṃ
saṃvidyate | yā ca asaṃvidyamānatā, seyaṃ prajñāpāramitā | evaṃ vedanā saṃjñā saṃskārā: |
vijñānamiti suvikrāntavikrāmin vijñānāpagatametat | tatkasmāddheto: ? na hi vijñāne
vijñānaṃ saṃvidyate | yā ca asaṃvidyamānatā, seyaṃ prajñāpāramitā ||
rūpasvabhāvāpagataṃ hi suvikrāntavikrāmin rūpam | evaṃ vedanā saṃjñā saṃskārā: |
vijñānasvabhāvāpagataṃ hi vijñānam | yā ca apagatasvabhāvatā, iyaṃ prajñāpāramitā | rūpā-
svabhāvaṃ hi rūpam | evaṃ vedanā saṃjñā saṃskārā: | vijñānāsvabhāvaṃ hi vijñānam | yā
ca asvabhāvatā, iyaṃ prajñāpāramitā ||
na hi suvikrāntavikrāmin rūpasya rūpaṃ gocara: | na vedanā na saṃjñā na saṃskārā: |
na vijñānasya vijñānaṃ gocara: | agocara iti suvikrāntavikrāmin na rūpaṃ rūpaṃ saṃjānīte
vā paśyati vā | yā ca rūpasya ajānanā apaśyanā, iyaṃ prajñāpāramitā | na hi suvi-
krāntavikrāmin vedanā saṃjñā saṃskārā: na vijñānaṃ [vijñā{1 Ms. om. vijñānaṃ.}naṃ] saṃjānīte vā paśyati vā |
yā ca vijñānasya ajānanā apaśyanā, iyaṃ prajñāpāramitā ||
na hi suvikrāntavikrāmin rūpaṃ rūpasvabhāvaṃ jahāti | na vedanā, na saṃjñā, na
saṃskārā: | na vijñānaṃ vijñānasvabhāvaṃ jahāti | yā ca asvabhāvaparijñā, iyamucyate prajñāpāra-
mitā | na hi suvikrāntavikrāmin rūpaṃ rūpaṃ saṃyojayati na visaṃyojayati | yā ca
rūpavedanāsaṃjñāsaṃskāravijñānā[nā]masaṃyojanā, avisaṃyojanā, iyaṃ prajñāpāramitā ||
na hi suvikrāntavikrāmin rūpaṃ hīyate vā vardhate vā | evaṃ vedanā saṃjñā saṃskārā: |
na vijñānaṃ hīyate vā vardhate vā | yā ca rūpavedanāsaṃjñāsaṃskāravijñānānāmahāniravṛddhi:,
iyaṃ sā prajñāpāramitā ||
na hi suvikrāntavikrāmin rūpaṃ saṃkliśyate vā vyavadāyate vā | evaṃ vedanā saṃjñā
saṃskārā: | na vijñānaṃ saṃkliśyate vā vyavadāyate vā | yā ca rūpavedanāsaṃjñāsaṃskāra-
vijñānānāmasaṃkleśatā avyavadānatā, iyamucyate prajñāpāramitā ||
na hi suvikrāntavikrāmin rūpaṃ viśuddhadharmi nāviśuddhadharmi | evaṃ na vedanā na
saṃjñā na saṃskārā: | na vijñānaṃ viśuddhadharmi nāviśuddhadharmi | yā ca rūpavedanāsaṃjñā-
saṃskāravijñānānāṃ na viśuddhadharmatā nāviśuddhadharmatā, iyaṃ prajñāpāramitā ||
na hi suvikrāntavikrāmin rūpaṃ saṃkrāmati vā avakrāmati vā | evaṃ vedanā saṃjñā
saṃskārā: | na vijñānaṃ saṃkrāmati vā avakrāmati vā | yā ca rūpavedanāsaṃskāravijñānānā-
masaṃkrāntiranavakrānti:, iyaṃ prajñāpāramitā ||
@018
na hi suvikrāntavikrāmin rūpaṃ saṃyujyate vā visaṃyujyate vā | evaṃ vedanā saṃjñā
saṃskārā: | na vijñānaṃ saṃyujyate vā visaṃyujyate vā | yaśca rūpavedanāsaṃjñāsaṃskāra-
vijñānānāmasaṃyogo’visaṃyoga:, iyaṃ sā prajñāpāramitā ||
na hi suvikrāntavikrāmin rūpaṃ cyavate vā upapadyate vā | evaṃ vedanā saṃjñā
saṃskārā: | na vijñānaṃ cyavate vā upapadyate vā | yā ca rūpavedanāsaṃjñāsaṃskāravijñānānā-
macyutiranupapatti:, iyaṃ prajñāpāramitā ||
na hi suvikrāntavikrāmin rūpaṃ jāyate vā mriyate vā | evaṃ vedanā saṃjñā saṃskārā: |
na vijñānaṃ jāyate vā mriyate vā | yā ca rūpavedanāsaṃjñāsaṃskāravedanāvijñānānāmajāti-
ramaraṇam, iyaṃ prajñāpāramitā ||
na hi suvikrāntavikrāmin rūpaṃ saṃsarati vā saṃsaraṇadharmi vā | evaṃ na vedanā na saṃjñā
na saṃskārā: | na vijñānaṃ saṃsarati vā saṃsaraṇadharmi vā | yā ca rūpavedanāsaṃjñāsaṃskāra-
vijñānānāmasaṃsaraṇatā asaṃsaraṇadharmatā, iyaṃ prajñāpāramitā ||
na hi suvikrāntavikrāmin rūpaṃ kṣīyate vā kṣayadharmi vā | evaṃ na vedanā na saṃjñā 
na saṃskārā: | na vijñānaṃ kṣīyate vā kṣayadharmi vā | yā ca rūpavedanāsaṃjñāsaṃskāravijñānānā-
makṣayatā akṣayadharmatā, iyaṃ prajñāpāramitā ||
na hi suvikrāntavikrāmin rūpaṃ samudayadharmi na nirodhadharmi | evaṃ vedanā saṃjñā
saṃskārā: | na vijñānaṃ samudayadharmi na nirodhadharmi | yā ca rūpavedanāsaṃskāravijñānānā-
masamudayadharmatā anirodhadharmatā, iyaṃ prajñāpāramitā ||
na hi suvikrāntavikrāmin rūpamutpādadharmi vā vyayadharmi vā | evaṃ vedanā saṃjñā
saṃskārā: | na vijñānamutpādadharmi vā vyayadharmi vā | yā ca rūpavedanāsaṃjñāsaṃskāravijñānā-
nāmanutpādadharmatā avyayadharmatā, iyaṃ prajñāpāramitā ||
na hi suvikrāntavikrāmin rūpaṃ vipariṇāmadharmi na avipariṇāmadharmi | evaṃ vedanā
saṃjñā saṃskārā: | na vijñānaṃ vipariṇāmadharmi na avipariṇāmadharmi | yā ca rūpavedanāsaṃjñā-
saṃskāravijñānānāṃ na vipariṇāmadharmatā na avipariṇāmadharmatā, iyaṃ prajñāpāramitā ||
na hi suvikrāntavikrāmin rūpaṃ nityaṃ vā anityaṃ vā | evaṃ vedanā saṃjñā saṃskārā: |
na vijñānaṃ nityaṃ vā anityaṃ vā | yā ca rūpavedanāsaṃjñāsaṃskāravijñānānāṃ na nityatā
nāpyanityatā, iyaṃ prajñāpāramitā ||
na hi suvikrāntavikrāmin rūpaṃ sukhaṃ vā du:khaṃ vā | evaṃ vedanā saṃjñā saṃskārā: |
na vijñānaṃ sukhaṃ vā du:khaṃ vā | yā ca rūpavedanāsaṃjñāsaṃskāravijñānānāṃ nāpi sukhatā
nāpyasukhatā, iyaṃ prajñāpāramitā ||
na hi suvikrāntavikrāmin rūpamātmā vā anātmā vā | evaṃ vedanā saṃjñā saṃskārā: |
na vijñānamātmā vā anātmā vā yā ca rūpavedanāsaṃjñāsaṃskāravijñānānāṃ nāpyātmatā
nāpyanātmatā, iyaṃ prajñāpāramitā ||
@019
na hi suvikrāntavikrāmin rūpaṃ rāgadharmi vā virāgadharmi vā | evaṃ vedanā saṃjñā
saṃskārā: | na vijñānaṃ rāgadharmi vā virāgadharmi vā | yā ca rūpavedanāsaṃjñāsaṃskāravijñānānāṃ
na rāgadharmatā nāpi virāgadharmatā, iyaṃ prajñāpāramitā ||
na hi suvikrāntavikrāmin rūpaṃ dveṣadharmi vā adveṣadharmi vā | evaṃ vedanā saṃjñā
saṃskārā: | na vijñānaṃ dveṣadharmi vā adveṣadharmi vā | yā ca rūpavedanāsaṃjñāsaṃskāravijñānānāṃ
na dveṣadharmatā nāpi vigatadveṣadharmatā, iyaṃ prajñāpāramitā ||
na hi suvikrāntavikrāmin rūpaṃ mohadharmi vā vigatamohadharmi vā | evaṃ vedanā
saṃjñā saṃskārā: | na vijñānaṃ mohadharmi vā vigatamohadharmi vā | yā ca rūpavedanāsaṃjñā-
saṃskāravijñānānāṃ na mohadharmatā nāpi vigatamohadharmatā, iyaṃ prajñāpāramitā ||
na hi suvikrāntavikrāmin rūpasya kaścitkartā vā kārayitā vā | evaṃ vedanāsaṃjñā-
saṃskārāṇām | na vijñānasya kaścitkartā vā kārayitā vā | yā ca rūpavedanāsaṃjñāsaṃskāra-
vijñānānāmakartṛtā akārayitṛtā, iyaṃ prajñāpāramitā |
na hi suvikrāntavikrāmin rūpasya kaścidutthāpako vā samutthāpako vā | evaṃ na 
vedanāyā na saṃjñāyā na saṃskārāṇām | na vijñānasya kaścidutthāpako vā samutthāpako vā |
yā ca rūpavedanāsaṃjñāsaṃskāravijñānānāṃ notthāpanā na samutthāpanā, iyaṃ prajñāpāramitā ||
na hi suvikrāntavikrāmin rūpasya kaścijjñātā vā jñāpako vā | evaṃ na vedanā-
saṃjñāsaṃskārāṇām | na vijñānasya kaścijjñātā vā jñāpako vā | yā ca rūpavedanāsaṃjñā-
saṃskāravijñānānāmajñātṛtā ajñāpakatā, iyaṃ prajñāpāramitā ||
na hi suvikrāntavikrāmin rūpasya kaścidvedako vā vedayitā vā | evaṃ na vedanā-
saṃjñāsaṃskārāṇām | na vijñānasya kaścidvedako vā vedayitā vā | yā ca rūpavedanāsaṃjñā-
saṃskāravijñānānāmavettṛtā avedanatā, iyaṃ prajñāpāramitā || 
na hi suvikrāntavikrāmin rūpasya kaścijjñānako vā paśyako vā | evaṃ na vedanāyā
na saṃjñāyā na saṃskārāṇām | na vijñānasya kaścijjānako vā paśyako vā | yā ca
rūpavedanāsaṃjñāsaṃskāravijñānānāmajānanā apaśyanā, iyaṃ prajñāpāramitā ||
na hi suvikrāntavikrāmin rūpasyocchedatā vā śāśvatatā vā | evaṃ na vedanāyā na 
saṃjñāyā na saṃskārāṇām | na vijñānasyocchedatā vā śāśvatatā vā | yā ca rūpavedanā-
saṃjñāsaṃskāravijñānānāmanucchedatā aśāśvatatā, iyaṃ prajñāpāramitā ||
na hi suvikrāntavikrāmin rūpasya anto vā ananto vā | evaṃ na vedanāyā na 
saṃjñāyā na saṃskārāṇām | na vijñānasya anto [vā] ananto vā | yā ca rūpavedanā-
saṃjñāsaṃskāravijñānānāmantatā nāpyanantatā, iyaṃ prajñāpāramitā ||
na hi suvikrāntavikrāmin rūpaṃ dṛṣṭigataṃ na dṛṣṭigataprahāṇam | evaṃ na vedanāsaṃjñā-
saṃskārā: | na vijñānaṃ dṛṣṭigataṃ na dṛṣṭigataprahāṇam | yacca rūpavedanāsaṃjñāsaṃskāravijñānānāṃ
na dṛṣṭigataṃ na dṛṣṭigataprahāṇam, iyaṃ prajñāpāramitā ||
@020
na hi suvikrāntavikrāmin rūpaṃ tṛṣṇā na tṛṣṇāgrahāṇam | evaṃ na vedanā na saṃjñā
na saṃskārā: | na vijñānaṃ tṛṣṇā na tṛṣṇāprahāṇam | yā ca rūpavedanāsaṃjñāsaṃskāravijñānānāṃ
na tṛṣṇā na tṛṣṇāprahāṇatā, iyaṃ prajñāpāramitā ||
na hi suvikrāntavikrāmin rūpaṃ kuśalaṃ vā akuśalaṃ vā | evaṃ na vedanā saṃjñā
saṃskārā: | na vijñānaṃ kuśalaṃ vā akuśalaṃ vā | yā ca rūpavedanāsaṃjñāsaṃskāravijñānānāṃ
na kuśalatā nākuśalatā, iyaṃ prajñāpāramitā ||
na hi suvikrāntavikrāmin rūpasya gamanaṃ vā āgamanaṃ vā prajñāyate | evaṃ na
vedanāyā na saṃjñāyā na saṃskārāṇām | na vijñānasya gamanaṃ vā āgamanaṃ vā prajñāyate |
yatra ca rūpavedanāsaṃjñāsaṃskāravijñānānāṃ na gatirnāgati: prajñāyate, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānānāṃ sthitirvā asthitirvā |
yā ca rūpavedanāsaṃjñāsaṃskāravedanānāṃ na sthitirnāpyasthiti:, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānānāmāraṃ vā pāraṃ vā | yā ca 
rūpavedanāsaṃjñāsaṃskāravijñānānāṃ nāpyāratā na pāratā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni śīlaṃ vā dau:śīlyaṃ vā |
yā ca rūpavedanāsaṃjñāsaṃskāravijñānānāmaśīlatā adau:śīlyatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni anunayo vā pratidho vā |
yā ca rūpavedanāsaṃjñāsaṃskāravijñānānāmananunayatā apratighatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni dadati vā pratigṛhṇāti
vā | yā ca rūpavedanāsaṃskāravijñānānāmadānatā apratigrahatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni kṣāntirvā akṣāntirvā |
yā ca rūpavedanāsaṃjñāsaṃskāravijñānānāṃ nāpi kṣāntirnāpyakṣānti:, iyaṃ prajñāpāramitā || 
na hi suvikrāntavikrāmin rūpavedanāsaṃjñāsaṃskāravijñānāni vīryaṃ vā kausīdyaṃ vā |
yā ca rūpavedanāsaṃjñāsaṃskāravijñānānāmavīryatā akausīdyatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānānāṃ samādhirna vikṣipta-
cittatā | yā ca rūpavedanāsaṃjñāsaṃskāravijñānānāṃ na samādhirna vikṣiptacittatā, iyaṃ
prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni prajñā vā dauṣpraiyaṃ vā |
yā ca rūpavedanāsaṃjñāsaṃskāravijñānānāṃ nāpi prajñatā nāpi dauṣprajñatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni viparyāsā vā avi-
paryāsā vā | yā ca rūpavedanāsaṃjñāsaṃskāravijñānānāṃ nāpi viparyāsatā nāpyaviparyāsatā,
iyaṃ prajñāpāramitā ||
@021
na hi suvikrāntavikrāmin rūpavedanāsaṃjñāsaṃskāravijñānāni smṛtyupasthānāni vā 
asmṛtyupasthānāni vā | yā ca rūpavedanāsaṃjñāsaṃskāravijñānānāṃ nāpi smṛtirnāpyasmṛti:,
iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni samyakprahāṇāni vā 
asamyakprahāṇāni vā | yā ca rūpavedanāsaṃjñāsaṃskāravijñānānāṃ nāpi samyakprahāṇata
nāpyasamyakprahāṇatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni ṛddhipādā vā apramā-
ṇāni vā | yā ca rūpavedanāsaṃjñāsaṃskāravijñānānāṃ nāpi ṛddhipādatā nāpyapramāṇatā,
iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni indriyāṇi vā bala-
bodhyaṅgamārgaṃ vā | yā ca rūpavedanāsaṃjñāsaṃskāravijñānānāṃ nendriyatā na balabodhyaṅgamārgatā,
iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni vidyā vā vimuktirvā |
yā ca rūpavedanāsaṃjñāsaṃskāravijñānānāṃ na vidyatā na vimuktitā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni dhyānavimokṣasamādhi-
samāpattyabhijñā vā nāpyanabhijñā vā | yā ca rūpavedanāsaṃjñāsaṃskāravijñānānāṃ na dhyāna-
vimokṣasamādhisamāpattitā nāpyabhijñatā nāpyanabhijñatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni śūnyatā vā animittaṃ 
vā apraṇihitaṃ vā | yā ca rūpavedanāsaṃjñāsaṃskāravijñānānāṃ na śūnyatā nānimittatā
nāpraṇihitatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni saṃskṛtāni vā asaṃskṛ-
tāni vā | yā ca rūpavedanāsaṃjñāsaṃskāravijñānānāṃ nāpi saṃskṛtatā nāpyasaṃskṛtatā, iyaṃ
prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni saṅgo vā asaṅgo vā |
yā ca rūpavedanāsaṃjñāsaṃjñāsaṃskāravijñānānāṃ nāpi saṅgatā nāpyasaṅgatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni jñānaṃ vā ajñānaṃ vā |
yā ca rūpavedanāsaṃjñāsaṃskāravijñānānāṃ nāpi jñānatā nāpyajñānatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni manyanā vā {1 H syandanā.} spandanā
vā prapañcanā vā | yā ca rūpavedanāsaṃjñāsaṃskāravijñānānāmanyanatā aspandanatā aprapañcatā,
iyaṃ prajñāpāramitā ||
@022
na hi suvikrāntavikrāmin rūpavedanāsaṃjñāsaṃskāravijñānāni saṃjñā nāsaṃjñā | yā 
ca rūpavedanāsaṃjñāsaṃskāravijñānānāṃ nāpi saṃjñatā nāpyasaṃjñatā, iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānāni upaśāntāni vā 
anupaśāntāni vā | yā ca rūpavedanāsaṃjñāsaṃskāravijñānānāṃ nāpyupaśāntirnāpyanupaśānti:,
iyaṃ prajñāpāramitā ||
na hi suvikrāntavikrāmin rūpavedanāsaṃjñāsaṃskāravijñānānāṃ nirvṛttirna anirvṛtti: |
yā ca rūpavedanāsaṃjñāsaṃskāravijñānānāṃ nāpi nirvṛttirnāpyanivṛtti:, iyaṃ prajñāpāramitā ||
na hi suvikrāntavikrāmin ya: pañcānāṃ skandhānāmabhinirvṛttiparyāpannanirdeśa:, sā
prajñāpāramitā | yā puna: pañcaskandhānāmabhinirvṛttiparyāpannanirdeśasya tathatā avitathatā
ananyatathatā yāvattathatā, iyaṃ prajñāpāramitā ||
na hi suvikrāntavikrāmin yo dhātvāyatanapratītyasamutpādābhinirvṛttiparyāpannanirdeśa:,
sā prajñāpāramitā | yā punardhātvāyatanapratītyasamutpādābhinirvṛttiparyāpannanirdeśasya tathatā
avitathatā ananyatathatā yāvattathatā, iyaṃ prajñāpāramitā ||
na hi suvikrāntavikrāntavikrāmin yo viparyāsanīvaraṇābhinirvṛttiparyāpannanirdeśa:,
sā prajñāpāramitā | yā punarviparyāsanīvaraṇābhinirvṛttiparyāpannanirdeśasya tathatā avitathatā
ananyatathatā yāvattathatā, iyaṃ prajñāpāramitā ||
na hi suvikrāntavikrāmin ya: ṣaṭtriṃśattṛṣṇācaritābhinirvṛttiparyāpannanirdeśa:, sā 
prajñāpāramitā | yā puna: ṣaṭtriṃśattṛṣṇācaritābhinirvṛttiparyāpannanirdeśasya tathatā avitathatā
ananyatathatā yāvattathatā, iyaṃ prajñāpāramitā ||
na hi suvikrāntavikrāmin yo dhyānavimokṣasamādhisamāpattinirdeśa:, sā prajñāpāra-
mitā | yā punardhyānavimokṣasamādhisamāpattinirdeśasya tathatā avitathatā ananyatathatā
yāvattathatā, iyaṃ prajñāpāramitā ||
na hi suvikrāntavikrāmin ya: pañcānāmabhijñānāṃ nirdeśa:, sā prajñāpāramitā |
yā puna: pañcānāmabhijñānāṃ nirdeśasya tathatā avitathatā ananyatathatā yāvattathatā, iyaṃ
prajñāpāramitā ||
na hi suvikrāntavikrāmin ya: saṃskṛtaparyāpannānāṃ laukikānāṃ sarveṣāṃ kuśalā-
kuśalānāṃ dharmāṇāmabhinirvṛttiparyāpannanirdeśa:, sā prajñāpāramitā | yā punasteṣāṃ nirdeśasya
tathatā avitathatā ananyatathatā yāvattathatā, iyaṃ prajñāpāramitā ||
na hi suvikrāntavikrāmin ya: smṛtyupasthānasamyakprahāṇarddhipādendriyabalabodhyaṅga-
mārgābhinirvṛttiparyāpannanirdeśa:, sā prajñāpāramitā | yā puna: smṛtyupasthānasamyakprahāṇarddhi-
pādendriyabalabodhyaṅgamārgābhinirvṛttiparyāpannanirdeśasya tathatā avitathatā ananyatathatā yāva-
ttathatā, iyaṃ prajñāpāramitā ||
@023
na hi suvikrāntavikrāmin yaścaturāryasatyanirdeśa: sā prajñāpāramitā | yā punaścatu-
rāryasatyanirdeśasya tathatā avitathatā ananyatathatā yāvattathatā, iyaṃ prajñāpāramitā ||
na hi suvikrāntavikrāmin ya: śīlasamādhiprajñāvimuktivimuktijñānadarśanaviśuddhi-
nirdeśa:, sā prajñāpāramitā | yā puna: śīlasamādhiprajñāvimuktijñānadarśanaviśuddhinirdeśasya 
tathatā avitathatā ananyatathatā yāvattathatā, iyaṃ prajñāpāramitā ||
na hi suvikrāntavikrāmin yo’saṃskṛtaparyāpannānāṃ lokottarāṇāmaniśritānāmanā-
sravāṇāṃ dharmāṇāṃ nirdeśa:, sā prajñāpāramitā | yā punarasaṃskṛtaparyāpannānāṃ lokottarāṇāmani-
śritānāmanāsravāṇāṃ dharmāṇāṃ nirdeśasya tathatā avitathatā ananyatathā yāvattathatā, iyaṃ
prajñāpāramitā ||
na hi suvikrāntavikrāmin ya: śūnyatānimittāpraṇihitānutpādānabhisaṃskṛtadharmasya
nirdeśa:, sā prajñāpāramitā | yā puna: śūnyatānimittāpraṇihitānutpādānabhisaṃskṛtadharma-
nirdeśasya tathatā avitathatā ananyatathatā yāvattathatā, iyaṃ prajñāpāramitā ||
na hi suvikrāntavikrāmin yo vidyāvimuktivirāganirodhanirvāṇanirdeśa:, sā prajñā-
pāramitā | yā punarvidyāvimuktivirāganirodhanirvāṇanirdeśasya tathatā avitathatā ananyatathatā 
yāvattathatā, iyaṃ prajñāpāramitā ||
tatkasmāddheto: ? na hi suvikrāntavikrāmin rūpaparyāpannā prajñāpāramitā | evaṃ na
vedanā na saṃjñā na saṃskārā: | na vijñānaparyāpannā prajñāpāramitā | na pṛthivyaptejovāyvā-
kāśaparyāpannā prajñāpāramitā | na kāmadhātu-na rūpadhātu-nārūpadhātuparyāpannā prajñāpāramitā |
na saṃskṛtāsaṃskṛtadharmaparyāpannā prajñāpāramitā | na laukikalokottarasāsravānāsravadharmaparyā-
pannā prajñāpāramitā | na kuśalākuśaladharmaparyāpannā prajñāpāramitā | na sattvadhātuparyāpannā
nāsattvadhātuparyāpannā prajñāpāramitā | nāpyebhirdharmairvinirmuktā prajñāpāramitā ||
na hi suvikrāntavikrāmin prajñāpāramitā kasmiṃściddharme paryāpannā nāpyaparyāpannā |
yā ca paryāpannāparyāpannānāṃ dharmāṇāṃ tathatā avitathatā ananyatathatā yāvattathatā, iyaṃ
prajñāpāramitā ||
tathateti suvikrāntavikrāmin kasyaitadadhivacanam ? na hyete suvikrāntavikrāmin
tathā dharmā yathā bālapṛthagjanairupalabdhā:, na cānyathā | yathā punarete dharmāstathāgataistathāgata-
śrāvakairbodhisattvaiśca dṛṣṭā:, tathaiva te sarvadharmā:, tathatā avitathatā ananyatathatā yāvattathatā,
tenocyate tathateti | ayaṃ suvikrāntavikrāmin bodhisattvānāṃ mahāsattvānāṃ prajñāpāramitā-
nirdeśa: ||
na khalu punariyaṃ suvikrāntavikrāmin prajñāpāramitā kasyaciddharmasya hānāya vā
vivṛddhaye vā pratyupasthitā, nāpi kasyaciddharmasya saṃyogāya vā visaṃyogāya vā, ūnatvāya vā
pūrṇatvāya vā, apacayāya vā upacayāya vā, saṃkrāntaye vā avakrāntaye vā, utpādāya vā
@024
nirodhāya vā, saṃkleśāya vā vyavadānāya vā, pravṛttaye vā nivṛttaye vā, samudayāya vā
astaṃgamāya vā, salakṣaṇāya vā alakṣaṇāya vā, samatāyai vā visamatāyai vā, saṃvṛtyai vā
paramārthāya vā, sukhāya vā du:khāya vā, nityatāyai vā anityatāyai vā, śubhatāyai vā
aśubhatāyai vā, ātmatāyai vā anātmatāyai vā, satyatāyai vā mṛṣatāyai vā, kartṛtvena vā
akartṛtvena vā, kāraṇatvena vā akāraṇatvena vā, saṃbhavāya vā, asaṃbhavāya vā, svabhāvatāyai
vā asvabhāvatāyai vā, cyutaye vā upapattaye vā, jātaye vā ajātaye vā, abhinirvṛttaye vā
anabhinirvṛttaye vā, upapattaye vā upapattisamucchedāya vā, sāmagryai vā visāmagryai vā,
sarāgāya vā virāgāya vā, sadoṣāya vā vigatadoṣāya vā, samohāya vā vigatamohāya vā,
viparyāsāya vā aviparyāsāya vā, ārambaṇāya vā anārambaṇāya vā, kṣayāya vā akṣayāya
vā, jñānāya vā ajñānāya vā, nīcatvāya vā uccatvāya vā, upakārāya vā nirupakārāya
vā, gamanāya vā āgamanāya vā, astitvāya vā nāstitvāya vā, anunayāya vā pratighāya
vā, ālokāya vā andhakārāya vā, kausīdyāya vā vīryārambhāya, vā, śūnyatāyai vā aśūnya-
tāyai vā, nimittatāyai vā animittatāyai vā, praṇidhānāya vā apraṇidhānāya vā, abhi-
saṃskārāya vā anabhisaṃskārāya vā, antardhānāya vā anantardhānāya vā, vidyāyai vā
vimuktaye vā, śāntatāyai vā anupaśāntatāyai vā, nirvṛttaye vā anabhinirvṛttaye vā, yoni-
śāya vā ayoniśāya vā, parijñāyai vā aparijñāyai vā, niryāṇāya vā aniryāṇāya vā,
vinayāya vā avinayāya vā, śīlāya vā dau:śīlyāya vā, vikṣiptatāyai vā avikṣiptatāyai
vā, prajñatāyai vā duṣprajñatāyai vā, vijñānāya vā avijñānāya vā, sthitaye vā, asthitaye vā,
sabhāgatāyai vā visabhāgatāyai vā, bhavāya vā vibhavāya vā, prāptaye vā aprāptaye vā, abhi-
samayāya vā anabhisamayāya vā, sākṣātkriyāyai vā asākṣātkriyāyai vā, prativedhāya vā
aprativedhāya vā pratyupasthitā iti ||
[prajñāpāramitāyāṃ] tathatāparivarto nāma tṛtīya: ||
@025
4 aupamyaparivartaścaturtha: |
{1 C and T om. this sentence.}atha khalu bhagavān suvikrāntavikrāmiṇaṃ bodhisattvaṃ mahāsattvametadavo{1 C and T om. this sentence.}cat-tadyathāpi
nāma suvikrāntavikrāmin svapnadarśī puruṣa: svapnasvabhāvanirdeśaṃ ca nirdiśati, na ca svapna-
svabhāvanirdeśa: kaścitsaṃvidyate | tatkasmāddheto: ? svapna eva na saṃvidyate, kuta: puna: svapna-
svabhāvanirdeśo bhaviṣyati ? evameva suvikrāntavikrāmin prajñāpāramitāyā: svabhāvaśca nirdi-
śyate, na ca prajñāpāramitāyā: svabhāva: kaścitsaṃvidyate | tadyathāpi nāma suvikrāntavikrāmin
svapno na kasyaciddharmasya nidarśanena pratyupasthita: | evameva prajñāpāramitā na kasyaciddharmasya
nidarśanena pratyupasthitā ||
tadyathāpi nāma suvikrāntavikrāmin māyādarśī puruṣo māyāsvabhāvanirdeśaṃ ca 
nirdiśati, na ca māyāyā: svabhāvanirdeśa: kaścitsaṃvidyate, kuta: punarmāyāsvabhāvanirdeśasya
svabhāvo bhaviṣyati ? evameva prajñāpāramitā ca nirdiśyate, na ca prajñāpāramitāyā: svabhāva-
nirdeśa: kaścitsaṃvidyate | tadyathāpi nāma suvikrāntavikrāmin māyā na kasyaciddharmasya
abhinirvṛttaye pratyupasthitā, evameva prajñāpāramitā na kasyaciddharmasya abhinirvṛttaye
pratyupasthitā ||
tadyathāpi nāma suvikrāntavikrāmin pratibhāsadarśī puruṣa: pratibhāsasvabhāvanirdeśaṃ ca 
nirdiśati, na ca kaścitpratibhāsasvabhāva: saṃvidyate, kuta: puna: pratibhāsasvabhāvanirdeśo
bhaviṣyati ? evameva suvikrāntavikrāmin prajñāpāramitā ca nirdiśyate, na ca kaścitprajñāpāra-
mitāsvabhāva: saṃvidyate, kuta: puna: prajñāpāramitāsvabhāvanirdeśo bhaviṣyati ? tadyathāpi nāma
suvikrāntavikrāmin pratibhāso na kasyaciddharmasya nidarśanena pratyupasthita:, evameva prajñāpāra-
mitā na kasyaciddharmasya nidarśanena pratyupasthitā ||
tadyathāpi nāma suvikrāntavikrāmin marīcidarśī puruṣo marīcidarśanaṃ ca nirdiśati, 
na ca {2 Ms. and Matsumoto marīcidarśanaṃ saṃvidyate; T marīcidarśanaṃ kiṃcitsaṃvidyate.} marīcidarśana [svabhāva: kaścit] saṃvidyate, kuta: punarmarīcidarśanasvabhāvo bhavi-
ṣyati ? evameva suvikrāntavikrāmin prajñāpāramitā na nirdiśyate, na ca puna: prajñāpāra-
mitāyā: svabhāvanirdeśa: kaścitsaṃvidyate | tadyathāpi nāma suvikrāntavikrāmin marīcirna 
kasyaciddharmasya nidarśanena pratyupasthitā, evameva prajñāpāramitā na kasyaciddharmasya nidarśanena
pratyupasthitā ||
tadyathāpi nāma suvikrāntavikrāmin pratiśrutkāgocarastha: puruṣa: pratiśrutkāyāśca
śabdaṃ śṛṇoti, na ca taṃ samanupaśyati | yadā puna: svayamevānubhāṣate, tadā taṃ śabdaṃ
śṛṇoti | evameva prajñāpāramitānirdeśapadaṃ cādhigacchati śravaṇāya, na ca kasyaciddharmasya
nirdeśaśravaṇāya gacchati anyatra yadābhibhāṣyate tadā ājñāyate, śravaṇapathaṃ cādhigacchati ||
@026
tadyathāpi nāma suvikrāntavikrāmin phenapiṇḍadarśī puruṣa: phenapiṇḍasvabhāvaṃ ca
nirdiśati, na ca phenapiṇḍasvabhāva upalabhyate adhyātmaṃ vā bahirdhā vā, kuta: punastannirdeśa-
svabhāvopalabdhirbhaviṣyati ? evameva suvikrāntavikrāmin prajñāpāramitā ca nirdiśyate, na ca 
prajñāpāramitāsvabhāva upalabhyate | tadyathāpi nāma suvikrāntavikrāmin phenapiṇḍo na
kasyaciddharmasya abhinirvṛttisvabhāvamupaiti, evameva prajñāpāramitā na kasyaciddharmasya abhi-
nirvṛttisvabhāvamupaiti ||
tadyathāpi nāma suvikrāntavikrāmin budbudadarśī puruṣo budbudasvabhāvaṃ ca nirdiśati,
na ca budbudasvabhāva: saṃvidyate, kuta: punarbudbudasvabhāvanirdeśo bhaviṣyati ? evameva suvikrānta-
vikrāmin prajñāpāramitā ca nirdiśyate, na ca prajñāpāramitāyā: svabhāva: saṃvidyate |
tadyathāpi nāma suvikrāntavikrāmin budbudo na kasyaciddharmasya abhinirvṛttisvabhāvena pratyupa-
sthita:, evameva suvikrāntavikrāmin prajñāpāramitā na kasyaciddharmasya abhinirvṛttisvabhāvena
pratyupasthitā ||
tadyathāpi nāma suvikrāntavikrāmin puruṣa: kadalyā: sāraṃ paryeṣamāṇo nopalabhate,
atha ca tasyā: patrai: kāryaṃ karoti, evameva suvikrāntavikrāmin prajñāpāramitāyā: sāraṃ na
saṃvidyate, prajñāpāramitāyā nirdeśa: kāryaṃ ca karoti ||
tadyathāpi nāma suvikrāntavikrāmin puruṣa ākāśanidarśanena vyavaharati, na
cākāśasya kiṃcinnidarśanaṃ saṃvidyate | evameva suvikrāntavikrāmin prajñāpāramiteti vyavahāra:
kriyate, na ca kasyacinnidarśanena vyavahriyate | tadyathāpi nāma suvikrāntavikrāmin nākāśaṃ
ca vyavahriyate, na ca kasyaciddharmasya nidarśanena vā pariniṣpattyā vā vyavahriyate | evameva
suvikrāntavikrāmin prajñāpāramitā ca vyavahriyate, na ca kasyaciddharmasya nidarśanena vā
pariniṣpattyā vā vyavahriyate ||
tadyathāpi nāma suvikrāntavikrāmin chāyeti cātapaśceti vyavahriyate, na ca tau
kasyaciddharmasya pariniṣpattaye pratyupasthitau, avabhāsaśca vijñāyate | etameva suvikrāntavikrā-
min prajñāpāramitā vyavahārapadaṃ gacchati, na ca kasyaciddharmasya nidarśanena vyavahārapada-
māgacchati, avabhāsaṃ ca karoti sarvadharmāṇām ||
tadyathāpi nāma suvikrāntavikrāmin maṇiratnamuttaptaṃ mahatāvabhāsena pratyupasthitaṃ bhavati,
na ca so’vabhāso’dhyātmaṃ vā bahirdhā vā darśanamupaiti | evameva suvikrāntavikrāmin prajñā-
pāramitā avabhāsakṛtyena pratyupasthitā, na ca so’vabhāso’dhyātmaṃ vā bahirdhā vā darśanamupaiti ||
tadyathāpi nāma suvikrāntavikrāmin tailapradyotasya {1 H dhyāyato.}dhmāyato nāsyārciṣo muhūrtamapi
saṃtiṣṭhante, avabhāsaṃ ca kurvanti, tenāvabhāsena rūpāṇi darśanamāgacchanti | evameva suvi-
@027
krāntavikrāmin prajñāpāramitā na kasmiṃściddharme’vatiṣṭhate, dharmāṇāṃ cāvabhāsaṃ karoti, tena
cāvabhāsena sarvadharmā yathābhūtadarśanamāgacchantyāryāṇām ||
atha khalvāyuṣmān śāradvatīputro bhagavantametadavocat-āścaryaṃ bhagavan prajñāpāramitā
ca nirdiṣṭā, prajñāpāramitāyāśca apariniṣpattirnirdiṣṭā | evamukte bhagavānāyuṣmantaṃ śāradvatī-
putrametadavocat-evametacchāradvatīputra, evametat | apariniṣpannā prajñāpāramitā rūpāpari-
niṣpattita: | vedanāsaṃjñāsaṃskāravijñānāpariniṣpattito’pariniṣpannā prajñāpāramitā | avidyā-
pariniṣpattito’pariniṣpannā prajñāpāramitā | evaṃ saṃskārāpariniṣpattito’pariniṣpannā prajñā-
pāramitā | vijñānāpariniṣpattito’pariniṣpannā prajñāpāramitā | nāmarūpāpariniṣpattita:,
ṣaḍāyatanāpariniṣpattita:, sparśāpariniṣpattita:, vedanāpariniṣpattita:, tṛṣṇāpariniṣpattita:,
upādānāpariniṣpattita:, bhavāpariniṣpattita:, jātyapariniṣpattita:, jarāvyādhimaraṇaśoka-
paridevadu:khadaurmanasyopāyāsāpariniṣpattito’pariniṣpannā prajñāpāramitā | dhātvāyatanānitya-
du:khānātmaśāntaviparyāsanīvaraṇadṛṣṭivicaritācayopacayāpariniṣpattito’pariniṣpannā prajñāpāra-
mitā | sukhadu:khādu:khāsukhāpariniṣpattito’pariniṣpannā prajñāpāramitā | udayavyayasthitya-
nyathātvāpariniṣpattito’pariniṣpannā prajñāpāramitā | samudayāstaṃgatātmasattvajīvapoṣapuruṣa-
pudgalamanujamānavakārakakārayitrutthāpakasamutthāpakavedakavedayitṛjñātṛjñāpakāniṣpattito’pari-
niṣpannā prajñāpāramitā | satyamṛ{1 H ^mṛṣa^ against Ms.}ṣāsaṃskṛtāsaṃskṛtagamanāgamanasanidarśanānidarśanādhyātma-
bahirdhāpariniṣpattito’pariniṣpannā prajñāpāramitā | pṛthivyaptejovāyukāmarūpārūpyākāśa-
vijñānadharmadhātvapariniṣpattito’pariniṣpannā prajñāpāramitā | karmavipākahetupratyayocchedaśāśvatā-
tītānāgatapratyutpannapūrvāntāparāntamadhyāntaśīladau:śīlyakṣāntivyāpādavīryakausīdyadhyāna-
vikṣepaprajñādauṣprajñyacittamanovijñānānantarāyacyutyupapattisaṃkleśavyavadānasmṛtyupasthānasamyakpra-
hāṇarddhipādendriyabalabodhyaṅgamārgāryasatyāpramāṇadhyānavimokṣasamādhisamāpattyabhijñāśūnyatānimi-
ttāpraṇihitakuśalākuśalasāsravānāsravalaukikalokottarasāvadyānavadyasaṃskṛtāsaṃskṛtavyākṛtā-
vyākṛtakṛṣṇaśuklākṛṣṇaśuklaparyāpannāparyāpannahīnapraṇītamadhyarāgadveṣamohadṛṣṭaśrutamatavijñātamanyanā-
sthitavitarkavicārārambaṇamāyerṣyāmātsaryasaṃyogadvayalakṣaṇānutpādānabhisaṃskāraśamathavidarśanā-
vidyāvimuktikṣayavirāganirodhasarvopadhipratinisargasaṃvṛtiparamārthaśrāvakabhūmipratyekabuddhabhūmisarva-
jñānājñānāsaṅgajñānasvayaṃbhūjñānāsamasamajñānabodhisattvapraṇidhānaśrāvakapratyekabuddhasaṃpadapramāṇapa-
ryāpannāsamasamasarvajñajñānasarvadharmayathāvadanidarśanasarvadharmajñānadarśanāpariniṣpattito’pariniṣpannā
prajñāpāramitā | sattvaparipākāpariniṣpattito’pariniṣpannā prajñāpāramitā | lakṣaṇasaṃpadbuddha-
kṣetrapariśuddhibuddhabalavaiśāradyāṣṭādaśāveṇikabuddhadharmāpariniṣpattito’pariniṣpannā prajñāpāramitā |
nirvāṇāpariniṣpattito’pariniṣpannā prajñāpāramitā, yāvat sarvadharmakuśalākuśalāpariniṣpatti-
to’pariniṣpannā prajñāpāramitā | sarvametadvistareṇa kartavyam ||
@028
tadyathāpi nāma śāradvatīputra ākāśamarūpyanidarśanamabhāvo’pariniṣpannam, evameva
prajñāpāramitā arūpiṇyanidarśanā abhāvo’pariniṣpannā | tadyathāpi nāma śāradvatīputra
indrāyudhaṃ nānāraṅgavicitraṃ ca saṃdṛśyate, na cāsya kācidraṅganiṣpatti: saṃvidyate
nopalabhyate, evameva prajñāpāramitā nānānidarśanaiśca pratyupasthitā, na cā{1 H cāsya.}syā nidarśanasvabhāva
upalabhyate | tadyathāpi nāma śāradvatīputra ākāśe na jātu kenacitpañcāṅgulipariniṣpatti-
rdṛṣṭapūrvā, evameva śāradvatīputra na jātu kenacitprajñāpāramitāpariniṣpattisvabhāvo dṛṣṭapūrva: ||
evamukte āyuṣmān śāradvatīputro bhagavantametadavocat-durdṛśeyaṃ bhagavan prajñāpāra-
mitā | āha-tathā hi śāradvatīputra na kasyaciddarśanamupaiti | āha-duranubodhā bhagavan 
prajñāpāramitā | āha-tathā hi śāradvatīputra nāsyāṃ kaścidupalabhyate yo’bhisaṃbuddha: | āha-
anidarśaneyaṃ bhagavan prajñāpāramitā | āha-tathā hi śāradvatīputra prajñāpāramitā na kasya-
ciddharmasya nidarśanena pratyupasthitā | āha-asvabhāveyaṃ bhagavan prajñāpāramitā | āha-
rūpavedanāsaṃjñāsaṃskāravijñānāsvabhāvatvāt śāradvatīputra asvabhāveyaṃ prajñāpāramitā | dhātvāyatana-
pratītyasamutpādāsvabhāvato’svabhāvā prajñāpāramitā | viparyāsanīvaraṇadṛṣṭigatatṛṣṇāvicaritāsva-
bhāvato’svabhāvā prajñāpāramitā | ātmasattvajīvapoṣapuruṣapudgalamanujamānavakārakakārayitrutthā-
pakasamutthāpakavedakavedayitrasvabhāvato’svabhāvā prajñāpāramitā | pṛthivyaptejovāyvākāśavijñāna-
dharmadhātvasvabhāvato’svabhāvā prajñāpāramitā | kāmarūpārūpyadhātvasvabhāvato’svabhāvā prajñāpāra-
mitā | śīladau:śīlyakṣāntivyāpādavīryakausīdyadhyānavikṣepaprajñādauṣprajñyāsvabhāvato’svabhāvā
prajñāpāramitā | bodhipakṣadharmāsvabhāvato’svabhāvā prajñāpāramitā | āryasatyaśamathavidarśanā-
bhijñādhyānavimokṣasamādhisamāpattyasvabhāvato’svabhāvā prajñāpāramitā | vidyāvimuktayasvabhāva-
to’svabhāvā prajñāpāramitā | kṣayavirāganirodhāsvabhāvato’svabhāvā prajñāpāramitā | anutpāda-
jñānanirodhajñānāsvabhāvato’svabhāvā prajñāpāramitā | nirvāṇāsvabhāvato’svabhāvā prajñāpāra-
mitā | śrāvakabhūmipratyekabuddhabhūmibuddhabhūmyasvabhāvato’svabhāvā prajñāpāramitā | paramārthajñāna-
darśanasaṃvṛtyasvabhāvato’svabhāvā prajñāpāramitā | asaṅgajñānasarvajñajñānāsvabhāvato’svabhāvā
prajñāpāramitā ||
evamukte āyuṣmān śāradvatīputro bhagavantametadavocat-neyaṃ bhagavan prajñāpāramitā
kasyaciddharmasya pariniṣpattaye pratyupasthitā na nirodhāya | āha-tathā hi śāradvatīputra
prajñāpāramitā na kasyaciddharmasya utpādāya vā pariniṣpattaye vā nirodhāya vā ātmatāyai
vā anātmatāyai vā pratyupasthitā | āha-neyaṃ bhagavan prajñāpāramitā kasyaciddharmasya
ārambaṇayogena pratyupasthitā | āha-tathā hi śāradvatīputra nirārambaṇā: sarvadharmā: |
tathā hi ta eva dharmā na saṃvidyante, yatrārambaṇaṃ bhavet | āha-neyaṃ bhagavan prajñāpāramitā
kasyaciddharmasya hānaye vā vṛddhaye vā pratyupasthitā | āha-tathā hi śāradvatīputra prajñāpāra-
@029
mitā na kaṃciddharmaṃ samanupaśyati, yo dharmo hīyate vā vardhate vā | āha-neyaṃ bhagavan
prajñāpāramitā kasyaciddharmasya samatikramāya pratyupasthitā | āha-tathā hi śāradvatīputra prajñā-
pāramitā na kaṃciddharmamupalabhate, yaṃ samatikrāmet | āha-neyaṃ bhagavan prajñāpāramitā kasya-
ciddharmasya apacayāya vā upacayāya vā pratyupasthitā | āha-tathā hi śāradvatīputra prajñāpāramitā
na kaṃciddharmamupalabhate, yasya apacayo vā upacayo vā bhavet | āha-neyaṃ bhagavan prajñāpāra-
mitā kasyaciddharmasya saṃyogāya vā visaṃyogāya vā pratyupasthitā | āha-tathā hi śāradvatī-
putra prajñāpāramitā na kaṃciddharmamupalabhate, yaṃ dharmaṃ saṃyojayedvā visaṃyojayedvā | āha-neyaṃ
bhagavan prajñāpāramitā kasyaciddharmasya naye vā vinaye vā pratyupasthitā | āha-tathā hi
śāradvatīputra prajñāpāramitā na kaṃciddharmamupalabhate, yo dharmo netavyo vā vinetavyo vā |
āha-neyaṃ bhagavan prajñāpāramitā kasyaciddharmasya upakārāya vā apakārāya vā pratyupasthitā |
āha-tathā hi śāradvatīputra prajñāpāramitā na kaṃciddharmamupalabhate, yasya upakāraṃ vā
apakāraṃ vā kuryāt | āha-neyaṃ bhagavan prajñāpāramitā kasyaciddharmasya saṃbhavāya vā
asaṃbhavāya vā pratyupasthitā | āha-tathā hi śāradvatīputra prajñāpāramitā na kaṃciddharmamupalabhate,
yo dharma: saṃbhavedvā na saṃbhavedvā | āha-neyaṃ bhagavan prajñāpāramitā kasyaṃciddharmasya saṃpra-
yogāya vā viprayogāya vā pratyupasthitā | āha-tathā hi śāradvatīputra prajñāpāramitā na
kaṃciddharmamupalabhate, yo dharma: saṃprayujyate vā viprayujyate vā | āha-neyaṃ bhagavan prajñāpāra-
mitā kasyaciddharmasya saṃvāsāya vā asaṃvāsāya vā pratyupasthitā | āha-tathā hi
śāradvatīputra prajñāpāramitā na kaṃciddharmamupalabhate, yo dharma: saṃvasedvā | āha-
neyaṃ bhagavan prajñāpāramitā kasyaciddharmasya pravṛttaye vā apravṛttaye vā pratyupasthitā | āha-
tathā hi śāradvatīputra prajñāpāramitā na kaṃciddharmamupalabhate, yasya dharmasya pravṛttirvā apravṛttirvā
bhavet | āha-neyaṃ bhagavan prajñāpāramitā kasyaciddharmasya kriyayā vā karaṇena vā
pratyupasthitā | āha-tathā hi śāradvatīputra prajñāpāramitā na kaṃciddharmamupalabhate,
yasya dharmasya kriyā vā karaṇaṃ vā bhavet | āha-neyaṃ bhagavan prajñāpāramitā kasyaciddharmasya
samatayā vā viṣamatayā vā pratyupasthitā | āha-tathā hi śāradvatīputra prajñāpāramitā na
kaṃciddharmamupalabhate, yo dharma: samo vā viṣamo vā syāt | āha-neyaṃ bhagavan prajñāpāramitā
kasyaciddharmasya saṃgrahāya vā asaṃgrahāya vā pratyupasthitā | āha-tathā hi śāradvatīputra
prajñāpāramitā na kaṃciddharmamupalabhate, yo dharma: saṃgrahītavyo vā utsraṣṭavyo vā syāt |
āha-neyaṃ bhagavan prajñāpāramitā kenacitkāryeṇa pratyupasthitā | āha-tathā hi śāradvatīputra
prajñāpāramitā na kaṃciddharmamupalabhate, yo dharma: kāryakara: syāt ||
āha-gambhīreyaṃ bhagavan prajñāpāramitā | āha-rūpagambhīratayā śāradvatīputra
gambhīrā prajñāpāramitā | evaṃ vedanāsaṃjñāsaṃskāravijñānagambhīratayā śāradvatīputra gambhīrā
prajñāpāramitā | avidyāgambhīratayā gambhīrā prajñāpāramitā | saṃskāravijñānanāmarūpaṣaḍā-
@030
yatanasparśavedanātṛṣṇopādānabhavajātijarāmaraṇaśokaparidevadu:khadaurmanasyopāyāsagambhīratayā
gambhīrā prajñāpāramitā | viparyāsagambhīratayā gambhīrā prajñāpāramitā | pañcanīvaraṇagambhīratayā
gambhīrā prajñāpāramitā | dṛṣṭigambhīratayā gambhīrā prajñāpāramitā | ātmagambhīratayā gambhīrā
prajñāpāramitā | sattvagambhīratayā gambhīrā prajñāpāramitā | prapañcagambhīratayā gambhīrā prajñāpāra-
mitā | aprapañcagambhīratayā gambhīrā prajñāpāramitā | śīladau:śīlyagambhīratayā gambhīrā
prajñāpāramitā | kṣāntivyāpādavīryakausīdyadhyānavikṣepaprajñādauṣprajñyendriyabalabodhyaṅgasmṛtyupasthāna-
samyakprahāṇarddhipādāviparyāsāryāṣṭāṅgamārgadu:khasamudayanirodhamārgavimuktijñānadarśanātītānāgata-
pratyutpannatryadhvasamatāgambhīratayā gambhīrā prajñāpāramitā | caturyaiśāradyarddhipādābhijñāgambhīra-
tayā gambhīrā prajñāpāramitā | atītānāgatapratyutpannāsaṅgajñānagambhīratayā gambhīrā prajñāpāra-
mitā | buddhadharmagambhīratayā gambhīrā prajñāpāramitā | kṣayajñānānutpādajñānanirodhajñānābhi-
saṃskārajñānavirāgajñānagambhīratayā gambhīrā prajñāpāramitā | nīvaraṇagambhīratayā gambhīrā
prajñāpāramitā ||
tadyathāpi nāma śāradvatīputra samudro gambhīro vipulo’prameya:, evameva prajñāpāramitā
gambhīrā vipulā aprameyā | gambhīreti śāradvatīputra aprameyadharmaratnasaṃcayabhūtā, yasyā gādho na
labhyate | gambhīreti śāradvatīputra nāsyā gatirlabhyate | gambhīreti śāradvatīputra nāsyā guṇaparya-
nto’dhigamyate | tadyathāpi nāma śāradvatīputra samudro mahāsāgara: sarvaratnasaṃnicayo’prameyaratnabharito
mahāratnaparipūrṇa:, evameva prajñāpāramitā sarvadharmaratnasaṃnicayā mahādharmaratnasaṃnicayā aprameyadharma-
ratnasaṃnicayā | āha-neyaṃ bhagavan prajñāpāramitā kasyaciddharmasya nidarśanena pratyupasthitā |
āha-tathā hi śāradvatīputra prajñāpāramitā na kasyaciddharmasyopalambhena pratyupasthitā, yaṃ dharmaṃ
nidarśayet | āha-neyaṃ bhagavan prajñāpāramitā kasyaciddharmasya jñānena vā ajñānena vā
pratyupasthitā | āha-tathā hi śāradvatīputra prajñāpāramitā na kaṃciddharmamupalabhate, yasya dharmasya
jñānaṃ vā ajñānaṃ vā syāt | āha-neyaṃ bhagavan prajñāpāramitā kasyaciddharmasya ārakṣāyai vā
guptyai vā pratyupasthitā | āha-tathā hi śāradvatīputra prajñāpāramitā na kaṃciddharmamupalabhate,
yasya dharmasya ārakṣāṃ vā guptiṃ vā kuryāt | āha-neyaṃ bhagavan prajñāpāramitā kasyaciddharmasya
saṃgrahāya vā parigrahāya vā pratyupasthitā | āha-tathā hi śāradvatīputra prajñāpāramitā na
kaṃciddharmamupalabhate, yasya dharmasya saṃgrahaṃ vā parigrahaṃ vā kuryāt | āha-neyaṃ bhagavan
prajñāpāramitā kasyaciddharmasya niśrayeṇa vā aniśrayeṇa vā pratyupasthitā | āha-tathā hi
śāradvatīputra prajñāpāramitā na kaṃciddharmaṃ samanupaśyati, yasya dharmasya niśrayaṃ vā aniśrayaṃ vā
kuryāt | āha-neyaṃ bhagavan prajñāpāramitā kasyaciddharmasya ālayena vā vilayena vā
pratyupasthitā | āha-tathā hi śāradvatīputra prajñāpāramitā na kaṃciddharmamupalabhate, yasmin
ālayaṃ vā vilayaṃ vā kuryāt | āha-neyaṃ bhagavan prajñāpāramitā kasyaciddharmasya abhiniveśena
pratyupasthitā | āha-tathā hi śāradvatīputra prajñāpāramitā na kaṃciddharmamupalabhate, yasminnabhi-
@031
niveśaṃ kuryāt | āha-neyaṃ bhagavan prajñāpāramitā kasyaciddharmasya adhyavasānena pratyupa-
sthitā | āha-tathā hi śāradvatīputra prajñāpāramitā na kaṃciddharmamupalabhate, na samanupaśyati,
yasminnadhyavasānaṃ kuryāt | āha-neyaṃ bhagavan prajñāpāramitā kasyaciddharmasya saṃvāsena vā
asaṃvāsena vā pratyupasthitā | āha-tathā hi śāradvatīputra prajñāpāramitā na kaṃciddharmamupa-
labhate, yena dharmeṇa sārdhaṃ vaset | āha-neyaṃ bhagavan prajñāpāramitā kasyaciddharmasya saṃdhinā
vā visaṃdhinā vā pratyupasthitā | āha-tathā hi śāradvatīputra prajñāpāramitā na kaṃciddharmamupa-
labhate, yo dharma: saṃdhātavyo vā visaṃdhātavyo vā | āha-neyaṃ bhagavan prajñāpāramitā kasya-
ciddharmasya rāgeṇa vā virāgeṇa vā pratyupasthitā | āha-tathā hi śāradvatīputra prajñāpāramitā
na kaṃciddharmamupalabhate, yasmin dharme rajyeta{1 H rajyedvā and virajyedvā.} vā virajyeta vā | āha-neyaṃ bhagavan prajñāpāramitā
kasyaciddharmasya dveṣeṇa vā adveṣeṇa vā pratyupasthitā | āha-tathā hi śāradvatīputra prajñāpāra-
mitā na kaṃciddharmamupalabhate, yo dharma: sadveṣo vā vigatadveṣo vā bhavet | āha-neyaṃ bhagavan
prajñāpāramitā kasyaciddharmasya mohena vā vigatamohena vā pratyupasthitā | āha-tathā hi
śāradvatīputra prajñāpāramitā na kaṃciddharmamupalabhate, yo dharmo mūḍho vā syādvigatamoho vā |
āha-neyaṃ bhagavan prajñāpāramitā kasyaciddharmasya {2 H jñāpayitrā and ajñāpayitrā.}jñāpayitrī vā ajñāpayitrī vā pratyupasthitā |
āha-tathā hi śāradvatīputra prajñāpāramitā na kaṃciddharmamupalabhate na samanupaśyati, yaṃ dharmaṃ
jānīyāt yasya vā dharmasya {2 H jñāpayitrā and ajñāpayitrā.} jñāpayitrī vā bhavet | āha-neyaṃ bhagavan prajñāpāramitā kasya-
ciddharmasya prakṛtyā vā aprakṛtyā vā pratyupasthitā | āha-tathā hi śāradvatīputra prajñāpāra-
mitā na kasyaciddharmasya prakṛtiṃ vā aprakṛtiṃ vā samanupaśyati | āha-neyaṃ bhagavan
prajñāpāramitā kasyaciddharmasya śuddhyā vā viśuddhyā vā pratyupasthitā | āha-tathā hi śāradvatīputra
prajñāpāramitā na kaṃciddharmaṃ samanupaśyati, yaṃ dharmaṃ śodhayedvā viśodhayedvā ||
āha-prakṛtipariśuddheyaṃ bhagavan prajñāpāramitā | āha-rūpapariśuddhita: śāradvatīputra
pariśuddhā prajñāpāramitā | evaṃ vedanāsaṃjñāsaṃskāravijñānapariśuddhita: śāradvatīputra pariśuddhā
prajñāpāramitā | avidyāpariśuddhita: pariśuddhā prajñāpāramitā, saṃskārapariśuddhito
vijñānapariśuddhito nāmarūpapariśuddhita: ṣaḍāyatanapariśuddhita: pariśuddhā prajñāpāramitā,
sparśavedanātṛṣṇopādānabhavajātijarāmaraṇapariśuddhita: pariśuddhā prajñāpāramitā, śokaparideva-
du:khadaurmanasyopāyāsapariśuddhita: pariśuddhā prajñāpāramitā | viparyāsanīvaraṇadṛṣṭigatapariśuddhita:
pariśuddhā prajñāpāramitā | rāgadveṣamohapariśuddhita: pariśuddhā prajñāpāramitā | ātmasattvajīva-
poṣapuruṣapudgalamanujamānavakārakakārayitṛvedayitrutthāpakasamutthāpakajñātṛdarśakapariśuddhita: pari-
śuddhā prajñāpāramitā | ucchedaśāśvatapariśuddhita: pariśuddhā prajñāpāramitā | antānantapari-
śuddhita: pariśuddhā prajñāpāramitā | dānapāramitāpariśuddhita: pariśuddhā prajñāpāramitā |
śīlakṣāntivīryadhyānaprajñāpariśuddhita: pariśuddhā prajñāpāramitā | indriyabalabodhyaṅgadhyāna-
@032
vimokṣasamādhisamāpattipariśuddhita: pariśuddhā prajñāpāramitā | maitrīkaruṇāmuditopekṣāpari-
śuddhita: pariśuddhā prajñāpāramitā | smṛtyupasthānasamyakprahāṇapariśuddhita: pariśuddhā prajñāpāra-
mitā | aviparyāsapariśuddhita: pariśuddhā prajñāpāramitā | du:khasamudayanirodhamārgapariśuddhita:
pariśuddhā prajñāpāramitā | abhijñāpariśuddhita: pariśuddhā prajñāpāramitā | mārgapariśuddhita:
pariśuddhā prajñāpāramitā | śrāvakabhūmipariśuddhita: pariśuddhā prajñāpāramitā | pratyekabuddhabhūmi-
pariśuddhita: pariśuddhā prajñāpāramitā | buddhabhūmipariśuddhita: pariśuddhā prajñāpāramitā | 
buddhadharmasaṃghapariśuddhita: pariśuddhā prajñāpāramitā | {1 T om. these two sentences.}śrāvakadharmapariśuddhita: pariśuddhā prajñāpāra-
mitā | pratyekabuddhadharmapariśuddhita: pariśuddhā prajñāpāramitā {1 T om. these two sentences.} | atītānāgatapratyutpannadarśana-
pariśuddhita: pariśuddhā prajñāpāramitā | asaṅgajñānadarśanapariśuddhita: pariśuddhā prajñāpāramitā |
aṣṭādaśāveṇikabuddhadharmapariśuddhita: pariśuddhā prajñāpāramitā | kāmadhātupariśuddhito rūpadhātu-
pariśuddhita: ārūpyadhātupariśuddhita: pariśuddhā prajñāpāramitā | pṛthvīdhātupariśuddhita: pari-
śuddhā prajñāpāramitā | aptejovāyudhātupariśuddhita: pariśuddhā prajñāpāramitā | sattvadhātupari-
śuddhito dharmadhātupariśuddhita: ākāśadhātupariśuddhita: pariśuddhā prajñāpāramitā ||
evamukte āyuṣmān śāriputro bhagavantametadavocat-āścaryaṃ bhagavan yāvat prakṛti-
pariśuddhā prajñāpāramitā | āha-ākāśapariśuddhita: śāradvatīputra prajñāpāramitā | āha-
arūpiṇyanidarśanā bhagavan prajñāpāramitā | āha-tathā hi śāradvatīputra prajñāpāramitā na 
kasyaciddharmasya rūpapariniṣpattyā vā nidarśanena vā pratyupasthitā | āha-apratihateyaṃ
bhagavan prajñāpāramitā | āha-tathā hi śāradvatīputra prajñāpāramitā na kaṃciddharmaṃ samanupaśyati
yasmin pratihanyeta | āha-akṛteyaṃ bhagavan prajñāpāramitā | āha-kārakānupalabdhita:
śāradvatīputra | āha-asamavasaraṇeyaṃ bhagavan prajñāpāramitā | āha-tathā hi śāradvatīputra
prajñāpāramitā na kaṃciddharmaṃ samanupaśyati yena dharmeṇa sārdhaṃ samavasaret | āha-
aprajñapanīyeyaṃ bhagavan prajñāpāramitā | āha-tathā hi śāradvatīputra prajñāpāramitā na
kaṃciddharmamupalabhate yena dharmeṇa prajñapyeta | āha-{2 Ms. sādhāraṇeyaṃ.}asādhāraṇeyaṃ bhagavan prajñāpāramitā | 
[{3 Ms. om. the phrase which is supplied from C and T.} āha-tathā hi śāradvatīputra prajñāpāramitā na kaṃciddharmamupalabhate yena dharmeṇa sādhāraṇā
bhavet |] āha-alakṣaṇeyaṃ bhagavan prajñāpāramitā | āha-lakṣaṇānupalabdhita: śāradvatī-
putra | āha-apratibhāseyaṃ bhagavan prajñāpāramitā | āha pratibhāsānupalabdhitāmupādāya |
āha-anantapāramiteyaṃ bhagavan prajñāpāramitā | āha-rūpānantatayā śāradvatīputra ananta-
pāramiteyam | evaṃ vedanāsaṃjñāsaṃskāravijñānānantatayā anantapāramiteyam | viparyāsānanta-
tayā anantapāramiteyam | nīvaraṇānantatayā anantapāramiteyam | avidyānantatayā saṃskārā-
nantatayā vijñānānantatayā nāmarūpānantatayā ṣaḍāyatanasparśavedanātṛṣṇopādānabhavajāti-
@033
jarāmaraṇaśokaparidevadu:khadaurmanasyopāyāsānantatayā anantapāramiteyam | dṛṣṭigatānantatayā
rāgadveṣamohānantatayā ucchedaśāśvatānantatayā pūrvāntakoṭyanantatayā anantapāramiteyam |
aparāntakoṭyanantatayā anantapāramiteyam | dānānantatayā śīlānantatayā kṣāntyanantatayā
vīryānantatayā dhyānānantatayā prajñānantatayā anantapāramiteyaṃ prajñāpāramitā | smṛtyupa-
sthānānantatayā samyakprahāṇarddhipādendriyabalabodhyaṅgamārgānantatayā aviparyāsānantatayā
anantapāramiteyam | dhyānavimokṣasamādhisamāpattyanantatayā anantapāramiteyam | ārambaṇā-
nantatayā anantapāramiteyam | vidyāvimuktijñānadarśanānantatayā anantapāramiteyam |
śrāvakabhūmipratyekabuddhabhūmibuddhabhūmyanantatayā anantapāramiteyam | śrāvakadharmapratyekabuddhadharma-
buddhadharmānantatayā anantapāramiteyam | ātmasattvānantatayā anantapāramiteyam | kāmadhātva-
nantatayā anantapāramiteyam | rūpadhātvanantatayā anantapāramiteyam | ārūpyadhātvanantatayā
anantapāramiteyam | abhijñānantatayā anantapāramiteyam | nīvaraṇānantatayā anantapāra-
miteyam | atītānāgatapratyutpannajñānadarśanānantatayā anantapāramiteyam | asaṅgānantatayā
ākāśānantatayā dharmadhātvanantatayā anantapāramiteyam ||
na hyasyā: śāradvatīputra prajñāpāramitāyā anto vā madhyaṃ vā paryavasānaṃ vā upa-
labhyate, nāpi kenacidupalabdhā: | anantāparyantapāramiteyaṃ śāradvatīputra yaduta prajñāpāramitā |
tadyathāpi nāma śāradvatīputra ākāśasyānto nopalabhyate, evameva prajñāpāramitāyā anto
nopalabhyate | pṛthivīdhātvanantatayā śāradvatīputra prajñāpāramitānantatā draṣṭavyā | abdhātva-
nantatayā tejodhātvanantatayā vāyudhātvanantatayā vijñānadhātvanantatayā prajñāpāramitānantatā
anugantavyā | anantamadhyaparyantatā hi śāradvatīputra prajñāpāramitā anuboddhavyā | na hi
śāradvatīputra prajñāpāramitā deśasthā na pradeśasthā | rūpāparyantatayā śāradvatīputra prajñāpāra-
mitāparyantatā anugantavyā | peyālam | evaṃ vedanāsaṃjñāsaṃskāravijñānāparyantatayā śāradvatī-
putra prajñāpāramitāparyantatā anugantavyā | avidyāparyantatayā saṃskārāparyantatayā vijñānā-
paryantatayā nāmarūpaṣaḍāyatanāparyantatayā yāvat jarāmaraṇaśokaparidevadu:khadaurmanasyopā-
yāsāparyantatayā śāradvatīputra prajñāpāramitāparyantatā anugantavyā | viparyāsāparyantatayā
śāradvatīputra prajñāpāramitāparyantatā anugantavyā | nīvaraṇāparyantatayā dṛṣṭigatāparyantatayā
śāradvatīputra prajñāpāramitāparyantatā anugantavyā | ātmānantatayā sattvānantatayā prajñāpāra-
mitāparyantatā anugantavyā | dānānantatayā śīlānantatayā kṣāntyanantatayā vīryānantatayā
dhyānānantatayā prajñānantatayā śāradvatīputra prajñāpāramitānantatā anugantavyā | {1 C om. this sentence.}smṛtyupa-
sthānasamyakprahāṇarddhipādāparyantatayā prajñāpāramitānantatā anugantavyā {1 C om. this sentence.} | indriyabalabodhyaṅga-
mārgadhyānavimokṣasamādhisamāpattyaparyantatayā śāradvatīputra prajñāpāramitāparyantatā anugantavyā |
du:khasamudayanirodhamārgāparyantatayā śāradvatīputra prajñāpāramitāparyantatā anugantavyā | abhi-
@034
jñāparyantatayā vimuktyaparyantatayā vimuktijñānadarśanāparyantatayā śāradvatīputra prajñāpāramitā-
paryantatā anugantavyā | pṛthagjanadharmāparyantatayā śrāvakadharmāparyantatayā pratyekabuddhadharmāparyanta-
tayā buddhadharmāparyantatayā śāradvatīputra prajñāpāramitāparyantatā anugantavyā | vidyāparyantatayā
vimuktayaparyantatayā vimuktijñā[{1 Ms. om. ^nadarśa^.}nadarśa]nāparyantatayā śāradvatīputra prajñāpāramitāparyantatā
anugantavyā | paryantānupalabdhita: śāradvatīputra prajñāpāramitāparyantatetyucyate, antānupa-
labdhito’nantetyucyate | ananteti śāradvatīputra aparyantavacanametat | ātmānupādānata:
śāradvatīputra sarvadharmānantatā anugantavyā | ākāśānantatayā śāradvatīputra sarvadharmānantā-
paryantatā anugantavyā ||
evamukte āyuṣmān śāradvatīputro bhagavantametadavocat-kīdṛśānāṃ bhagavan bodhi- 
sattvānāmeṣu dharmeṣu viṣaya: ? bhagavānāha-ye te śāradvatīputra bodhisattvā dharmamapi nopalabhante
prāgevādharmam, mārgamapi nopalabhante prāgevāmārgam, śīlamapi nopalabhante na manyante prāgeva
dau:śīlyam, aparyāpannāśca sarvatraidhātuke, aparyāpannāśca sarvabhavagaticyutyupapattiṣu, anadhyava-
sitāśca kāye jīvite ca prāgeva bāhyeṣu vastuṣu, kṛtaparyantāśca saṃsārasrotasa:, uttīrṇāśca
mahābhavārṇavāt, samuttīrṇāśca mahāsaṃgrāmāt, teṣāṃ śāriputra bodhisattvānāṃ mahāsattvānāmeṣu
dharmeṣu viṣayaśca gatiśca, sarvaviṣayā aviṣayā iti ca yeṣāṃ parijānante (parijñānam ?),
te tathārūpā: satpuruṣā: sarvaviṣayeṣvanadhyavasitā:, te mahāsiṃhā: | te sarvaviṣaye-
ṣvanadhyāpannā:, te tadrūpā: satpuruṣā: | sarvaviṣayanirupaliptāste, te’saṃsṛṣṭā: | sarvaviṣaya-
samatikrāntāste, te mahāsārthavāhā: | yeṣāṃ śāradvatīputra eṣu dharmeṣu viṣayo gatiśca | nāhaṃ
śāradvatīputra asyāṃ parṣadi samanupaśyāmi ekamapi bodhisattvam, yasya naiṣu dharmeṣu viṣayo
vā adhimuktirvā, yo vā eṣu dharmeṣu sākāṅkṣo vā savicikitso vā | niṣkāṅkṣeyaṃ
śāradvatīputra parṣadeṣu dharmeṣu nirvicikitsā nirvaimatikā | nāsti śāradvatīputra eṣāṃ
bodhisattvānāmeṣu dharmeṣu vimati: | vimatisamuddhātāya śāradvatīputra ete satpuruṣā: sarva-
sattvānāṃ sthitā: | ni:saṃśayā hyete śāradvatīputra eṣvevaṃrūpeṣu dharmeṣu saṃśayasamatikrāntā: ||
ye’pi te śāradvatīputra paścime kāle paścime samaye imāṃ dharmadeśanāṃ śroṣyanti,
te’pi ni:saṃśayā bhaviṣyanti sarvadharmeṣu, sarvasattvānāṃ ca saṃśayacchedanāya pratipannā bhavi-
ṣyanti, ni:saṃśayāśca te dharmaṃ deśayiṣyanti | nāhaṃ śāradvatīputra parīttakuśalamūlānāṃ
sattvānāmeṣu dharmeṣvadhimuktiṃ vadāmi | nāpi teṣāmeṣu dharmeṣvavakāśa:, nāpi teṣāmidaṃ
dhanam | nāpi te śāradvatīputra sattvā: parīttakuśalamūlasamanvāgatā bhaviṣyanti,
yeṣāmiyaṃ dharmadeśanā śrotrapathamapyāgamiṣyati kimaṅga punarye udgrahīṣyanti dhārayiṣyanti vāca-
yiṣyanti paryavāpsyanti | niyatāste buddhadharmeṣu, vyākṛtāste buddhairbhagavadbhi: | evaṃ ca te siṃhanādaṃ
nadiṣyanti yathāhametarhi siṃhanādaṃ nadāmi astambhitanādaṃ mahāpuruṣanādaṃ svayaṃbhūnādam |
ye eṣu dharmeṣvatyantaśa: śraddhāṃ janayitvā chandaṃ janayiṣyanti anuttarāyāṃ samyaksaṃbodhau, 
@035
teṣāmapi ta eva vyākaraṇaṃ bhaviṣyanti | tatkasmāddheto: ? durlabhā hi śāradvatīputra te sattvā:,
ya imān gambhīrān dharmān śrutvā prītiṃ ca vindanti, prāmodyaṃ ca janayanti, adhimuñcante
ca | ata: śāradvatīputra durlabhatamāste sattvā:, ye gambhīrān dharmān śrutvā anuttarāyāṃ
samyaksaṃbodhau cittamutpādayanti, chandaṃ ca janayanti mahākuśalamūlasamanvāgatā: | nāhaṃ
śāradvatīputra tān sattvān mahāsaṃsārasaṃprasthitāniti vadāmi yeṣāmayaṃ prajñāpāramitānirdeśa:
śravaṇapathamapyāgamiṣ{1 H ^ṣyanti.}yati, śrutvā ca [ye] paṭhiṣyanti adhimokṣyanti udāraṃ ca prītisaumanasyaṃ
janayiṣyanti, eṣu dharmeṣu chandaṃ janayiṣyanti puna: puna: śravaṇāyāpi, ka: punarvāda: uddeṣṭuṃ vā
svādhyātuṃ vā parebhyo deśayituṃ vā | vyākaromyahaṃ śāradvatīputra anavakrāntaniyāmān aniyatān
śrāvakapratyekabuddhayāne anuttarāyāṃ samyaksaṃbodhau | nāhaṃ śāradvatīputra hīnadharmasamanvāgatānāṃ
sattvānāmagrato dharmeṣvavakāśaṃ samanupaśyāmi | udāreyaṃ śāradvatīputra buddhabodhi: | yadbhūyasā ca
sattvā hīnādhimuktikā hīnadharmasamanvāgatā akṛtakalyāṇā: | akuśalā eṣvevaṃrūpeṣu gambhīreṣu
dharmeṣu nirupalepeṣu | ye punaste śāradvatīputra udārā: sattvā udāradharmādhimuktā mahāyānasaṃpra-
sthitā: supariprāptakāryā: susaṃnāhasaṃnaddhā: suvicitrārthā mahāmārgeṇa saṃprasthitā aviṣameṇa
ṛjunā, agahanena samena apagatakhāṇukaṇṭakena apagataśvabhraprapātena śucinā apagatakilbiṣeṇa
akuṭilena avaṅkena, ye lokahitāya saṃprasthitā lokasukhāya lokānukampāyai mahato
janakāyasyārthāya hitāya sukhāya ca devānāṃ ca manuṣyāṇāṃ ca, avabhāsakarāstīrthabhūtā:
sattvānām, mahākāruṇikā hitānukampakā hitakāmā: sukhakāmā yogakṣemakāmā:, sarva-
sattvānāṃ sukhopadhānāya pratyupasthitā:, teṣāṃ śāradvatīputra tathārūpāṇāṃ sattvānāṃ bodhi-
sattvānāṃ mahāsattvānāmidaṃ mahādhanam | ta eva ca śāradvatīputra mahāsattvā asya dharmaratnasya
pratyeṣakā: | teṣāṃ caitaddhanamudāradhanam | tatkasya heto: ? na hi śāradvatīputra akṛtapuṇyānāṃ
sattvānāmakṛtakalyāṇānāṃ hīnādhimuktikānāṃ śraddhāvihīnānāmasminnudāre dhane’dhimuktirjāyate |
etacca me śāradvatīputra saṃdhāya bhāṣitam-dhātuśa: sattvā: saṃsyandanti hīnādhimuktikā
hīnādhimuktikai:, udārādhimuktikā udārādhimuktikairiti ||
atha khalvāyuṣmān śāradvatīputro bhagavantametadavocat-kiṃgocarā bhagavan prajñāpāra-
mitā ? evamukte bhagavānāyuṣmantaṃ śāradvatīputrametadavocat-anantaviṣayagocarā śāradvatīputra
prajñāpāramitā | tadyathāpi nāma śāradvatīputra vāyudhāturanantaviṣayagocara:, evameva prajñāpāramitā
anantaviṣayagocarā | tadyathāpi nāma śāradvatīputra vāyudhāturākāśadhātuviṣayagocara:, evameva
prajñāpāramitā ākāśadhātuviṣayagocarā | tadyathāpi nāma śāradvatīputra ākāśadhāturvāyu-
dhātuśca na kvacitsaṃdṛśyete, na kasyaciddharmasya abhinirvṛttilakṣaṇena pratyupasthitau, evameva
śāradvatīputra prajñāpāramitā na kvaciddharme saṃdṛśyate, na kasyaciddharmasya abhinirvṛttilakṣaṇena
pratyupasthitā | tadyathāpi nāma śāradvatīputra ākāśadhāturvāyudhātuśca agrāhyāpariniṣpattito
na varṇanimittena saṃkhyāṃ gacchata:, evameva śāradvatīputra prajñāpāramitā agrāhyāniṣpattito na 
@036
kenacidvarṇanimittena saṃkhyāṃ gacchati vā upaiti vā | tadyathāpi nāma śāradvatīputra ākāśa-
dhāturvāyudhātuśca na kasyaciddharmasya pariniṣ{1 H pariniṣpattir.}pattidarśanenopa{2 H upayātā.}yātau, evameva prajñāpāramitā na
kasyaciddharmasya pariniṣ{1 H pariniṣpattir.}pattidarśanenopaiti ||
āha-kiṃlakṣaṇeyaṃ bhagavan prajñāpāramitā ? bhagavānāha-alakṣaṇeyaṃ śāradvatīputra
prajñāpāramitā | tadyathāpi nāma śāradvatīputra ākāśadhātuśca vāyudhātuśca na kasyaciddharmasya
pariniṣpattilakṣaṇenopagacchata:, evameva śāradvatīputra prajñāpāramitā na kasyaciddharmasya
pariniṣpattilakṣaṇenopaiti | ā{3 C and Trightly om. this sentence as it is a
mere repetition of the previous phrase.}ha-kiṃlakṣaṇeyaṃ bhagavan prajñāpāramitā ? bhagavānāha-alakṣaṇā
hi śāradvatīputra prajñāpāramitā, yato na saṅgalakṣaṇena saṃvidyate | tadyathāpi nāma śāradvatī-
putra ākāśadhāturvāyudhātuśca na kasyaciddharmasya pariniṣpattilakṣaṇenopagacchata:, evameva
prajñāpāramitā na kasyaciddharmasya pariniṣpattilakṣaṇenopaiti {3 C and Trightly om. this sentence as it is a mere repetition of the previous phrase.} | alakṣaṇā hi śāradvatīputra
prajñāpāramitā, yato na saṃvidyate | tadyathāpi nāma śāradvatīputra ākāśadhāturna kvacitsajjati,
evameva prajñāpāramitā na kvacitsajjati, tenocyate asaṅgalakṣaṇeti | na ca śāradvatīputra
asaṅgasya kiṃcillakṣaṇam, api tu khalu vyavahārapadametat | tenocyate asaṅgalakṣaṇā prajñā-
pāramiteti | tadevaitat śāradvatīputra asaṅgalakṣaṇaṃ nirdiśyate | na ca asaṅgasya lakṣaṇaṃ 
na nimittam | asaṅga iti śāradvatīputra saṅgaparijñaiṣā, saṅgānupalabdhireṣā, saṅgayathābhūta-
taiṣā, saṅgaviparyāsaparijñaiṣā | na hi śāradvatīputra saṅge saṅgo vidyate, tenocyate saṅgayathā-
bhūtatā saṅgānupalabdhi: | asaṅgateti śāradvatīputra iyaṃ prajñāpāramitā, asaṅgalakṣaṇajñāna-
nirdeśa eṣa: | sarvadharmā hi śāradvatīputra asaṅgalakṣaṇā: | yadyasya dharmasya lakṣaṇam,
tadalakṣaṇam | na hi tallakṣaṇābhinirvṛttaye kaściddharma: pratyupasthita: | yatra ca lakṣaṇaṃ na
saṃvidyate, taducyate alakṣaṇamiti | yaccālakṣaṇam, tatra nāsti saṅga: | saceddharmalakṣaṇa-
mabhaviṣyat, saṅgo’bhaviṣyatsarvadharmāṇām | yasmāttarhi sarvadharmāṇāṃ lakṣaṇaṃ na saṃvidyate, tenaiṣāṃ
saṅgo nāsti | tenocyate asaṅgalakṣaṇā: sarvadharmā iti, na punaryathocyate | yadasaṅgalakṣaṇam,
na tacchakyaṃ pravyāhartum | tatkasya heto: ? asattvādasaṅgalakṣaṇasya, viviktatvādasaṅgalakṣaṇasya,
anupalabdherasaṅgalakṣaṇasya | yo hi śāradvatīputra dharmo’saṅgalakṣaṇa:, san a kenacinnidarśanena
pratyupasthita:, na saṅgadarśanena, api tu khalu puna: sattvānāmetadasaṅgalakṣaṇanidarśanaṃ kṛtam |
yaddhi śāradvatīputra saṃkleśasya lakṣaṇam, tadalakṣaṇam | na hi lakṣaṇena saṃkleśa: pratyupasthita:,
viparyāsena śāradvatīputra saṃkleśa: pratyupasthita: | yaśca viparyāsa:, tadalakṣaṇam | yadalakṣaṇam,
na tadvyavahāreṇāpi lakṣaṇam | alakṣaṇametat | yadapi śāradvatīputra vyavadānam, tasyāpi
nāsti lakṣaṇam | tatkasmāddheto: ? saṃkleśa eva ca tāvacchāradvatīputra alakṣaṇa:, prāgeva
vyavadānam | yā śāradvatīputra saṃkleśasya parijñā, sā yathābhūtā | na tasyā: kaścitsaṃkleśa: |
viparyastāstu sattvā: saṃkliśyante | yaśca viparyāsa:, so’bhūta: | yo’bhūta:, tatra{4 Ms. and Matsumoto tatrābhūtasya.} bhūtasya pari-
@037
niṣpattirvā lakṣaṇaṃ vā nāsti | yaivaṃ śāradvatīputra parijñā, tadvyavadānamityucyate | saṃkleśa
evālakṣaṇa:, prāgeva vyavadānam | ubhāvetau śāradvatīputra dharmāvalakṣaṇau apariniṣpannau,
yaduta saṃkleśo vyavadānaṃ ca | yā ca śāradvatīputra sarvadharmāṇāmalakṣaṇatā apariniṣpatti:,
iyamasaṅgatetyucyate | asaṅgalakṣaṇā: sarvadharmā iti | sarvadharmāṇāṃ hi saṅgo na saṃvidyate |
asaṅgalakṣaṇeṣu hi śāradvatīputra {1 Ms. om. sajjanti; H sajanti.} sajjanti sarvabālapṛthagjanā: | ayaṃ śāradvatīputra sarvadharmāṇā-
masaṅgalakṣaṇajñānagocaranirdeśa: | ayaṃ ca śāradvatīputra prajñāpāramitāyā gocara: | asaṅga-
lakṣaṇajñānagocarā hi śāradvatīputra prajñāpāramitā | tenocyate anantagocarā prajñāpāramiteti |
yā asaṅgatā, sā anantaviṣayajñānagocarā | gocara iti śāradvatīputra agocarasyaitadadhi-
vacanam | na hi śāradvatīputra gocaranidarśanalakṣaṇena prajñāpāramitā bhāvyate | viṣaya iti 
śāradvatīputra aviṣaya eṣa dharmāṇām | eṣā yathābhūtatā, yathāvattā | sarvadharmā hi aviṣayā:,
aviṣayatvāt | yaivaṃ dharmāṇāṃ parijñā, ayamucyate viṣayagocara iti, na punaryathocyate | ya 
evaṃ sarvadharmaparijñayā na kvacitsaṅga:, idamucyate asaṅgalakṣaṇamiti | tenocyate asaṅgalakṣaṇā
prajñāpāramitā iti ||
eṣvevaṃrūpeṣu śāradvatīputra dharmeṣu na bahava: sahāyakā: pratilabhyante | tathāgatajñāna-
viṣayanirdeśa eṣa:, yaivaṃ dharmāṇāṃ sūcanā saṃprakāśanā vibhājanā | na hyeṣu śāradvatīputra
dharmeṣu kaścidanya: sahāya:, anyatra dṛṣṭasatyai: śrāvakairavinivartanīyairvā bodhisattvairmahāsattvai-
rdṛṣṭisaṃpannairvā pudgalairapratyudāvartanīyai: | teṣāmapi tāvacchāradvatīputra dṛṣṭisaṃpannānāmeṣu dharmeṣu
caritānāṃ saṃśaya: syāt | ni:saṃśaya: śāradvatīputra kāyasākṣī ca bodhisattvaśca pratilabdha-
kṣāntika: | abhūmireṣu śāradvatīputra dharmeṣu bālapṛthagjanānām | nāyaṃ śāradvatīputra prajñāpāra-
mitānirdeśo hīnādhimuktikānāṃ sattvānāṃ hastaṃ gamiṣyati | pariśuddhakuśalamūlasamanvāgatāste
śāradvatīputra sattvā bhaviṣyanti bahubuddhaparyupāsitā:, yeṣāmayaṃ prajñāpāramitānirdeśo hastaṃ
gamiṣyati | avaropitakuśalamūlāste sattvā bhaviṣyanti kalyāṇāśayā:, kṛtādhikārā buddheṣu 
bhagavatsu bodhāyāvaropitabuddhabījā buddhayānasamārūḍhā buddhānāṃ bhagavatāmāsannasthāyino
yoniśa: praśnapṛcchakā:, yeṣāmayaṃ prajñāpāramitānirdeśo hastaṃ gamiṣyati | āsannāste kṣānti-
pratilambhasya, kṣāntipratilabdhā vā bhaviṣyanti, yeṣāmayaṃ prajñāpāramitānirdeśo hastaṃ
{2 H gamiṣyanti.} gamiṣyati | ye ca vyākṛtā:, te kṣipramanuttarāṃ samyaksaṃbodhimabhisaṃbhotsyante sthāpayitvā
praṇidhānavaśāt | ye na vyākṛtā:, te kṣipraṃ saṃmukhaṃ vyākaraṇaṃ pratilapsyante, atha ca
śāradvatīputra vyākṛtā eva te mantavyā: saṃmukhavyākaraṇena | na hi śāradvatīputra aparipakva-
kuśalamūlānāṃ sattvānāmayaṃ sūtrānta: śrotrapathamapyāgamiṣyati, kimaṅga punaryadetaṃ sūtrāntaṃ
pratilabheran vā lekhayeyurvā ārādhayeyurvā uddiśeyurvā dhyāyeran vā, parebhyo vā vistareṇa
saṃprakāśayeyu:, naitatsthānaṃ vidyate | paripakvakuśalamūlāste śāradvatīputra sattvā:, ya imaṃ
sūtrāntaṃ śroṣyanti likhiṣyanti vācayiṣyanti svādhyāsyanti | kiṃcāpi śāradvatīputra
@038
uttaptakuśalamūlānāṃ sattvānāmayaṃ dharmaparyāyo hastaṃ gamiṣyati | api tu khalu puna: śāradvatī-
putra ārocayāmi te, prativedayāmi te | na tena kulaputreṇa vā kuladuhitrā vā bodhisattva-
yānīyena vā śrāvakayānīyena vā imān dharmān pratilabhya alpotsukena bhavitavyam,
kusīdena vā middhabahulena vā asaṃprajñena vā anupasthitasmṛtinā vā vikṣiptacittena vā
āmiṣagṛddhena vā lolena vā mukhareṇa vā {1 H tuṇḍena.} tundena vā pragalbhena vā prākṛtendriyeṇa vā |
kiṃcāpi śāradvatīputra kuśalamūlāni kṛtāni na visaṃvādayanti | api tu khalu imān
dharmān labdhvā bodhisattvena bhūyasyā mātrayā apramādaśca vīryaṃ ca utsāhaśca chandaśca
akausīdyaṃ ca saṃvṛtendriyatā ca amukharatā cāsevitavyā, smṛtyupasthāneṣu bāhuśrutyeṣu ca
yoga: karaṇīya: | ārabdhavīryeṇa caiṣāmevaṃrūpāṇāṃ guṇānāṃ paripūraye vyāyantavyam |
naitacchāradvatīputra evaṃrūpāṇāṃ dharmāṇāṃ śravaṇaphalam, yadbodhisattvo vā śrāvakayāniko vā
evaṃrūpān dharmān śrutvā pramādamāpadyeta, viśvāsaṃ vā gacchet, chandaṃ vā parihīyeta,{2 H parihīyet.} vīryaṃ
vā hāpayet, śaithilyaṃ vopadarśayet, vyāpādabahulo vā bhavet | naitatsaphalaṃ bhavet, nāpi
tena ime evaṃrūpā dharmā: śrutā bhaveyu: | śrutamapi śāradvatīputra bhūtapratipatteretadadhivacanam,
na vipratipatte: | na hi śāradvatīputra vipratipannena ayaṃ dharma: śruto bhavati | śrutārthakuśalai:
śāradvatīputra yuṣmābhirbhavitavyaṃ pratipattisthitai: | nāsti śāradvatīputra vipratipannānāmā{3 H anulo^.}nu-
lomikī kṣānti: | pratipattireṣā śāradvatīputra asmin dharma ucyate, yo yathānirdiṣṭeṣu dharmeṣu
pratipadyate | kṣāntisaṃpannasya śāradvatīputra pudgalasya pratipattisthitasya na bhūyo’pāyagamanaṃ
bhavati, kṣipraṃ caiṣu dharmeṣu samudāgacchati | na avaramātrakeṇa kuśalamūlena viśvāsamāpattavyam |
anikṣiptadhureṇāpi viśvāso na kartavya:, yāvadeṣu dharmeṣu pariniṣpatsyata iti | ya: śāradvatī-
putra eṣu dharmeṣu pariniṣpanna: śikṣito labdhakṣāntirna bhūyasā apāyagamanasaṃvartanīyaṃ karma
kuryāt | na cāsya bhūya: kausīdyaṃ vā hīnabhāgīyaṃ vā bhavet | nāpi tasya pratyudāvartanabhayaṃ
bhavet | nāpi śaithilyamāpadyeta | tatkasya heto: ? parijñāto hi śāradvatīputra tena bhavati
saṃkleśaśca vyavadānaṃ ca, dṛṣṭaṃ ca tena yathābhūtaṃ bhavati-sarvadharmā viparyāsasamutthitā abhūtā
iti | sa evaṃ samyagdarśī kṣāntisaṃpanno bhavati sūrato’mandavān (?) śīlaviśuddhisthita
ācāragocaracāritrasaṃvarasaṃpanna: | devā api śāradvatīputra tathārūpebhya: spṛhayanti prāgeva
manuṣyā: | devānāmapi te tathārūpā: sattvā: spṛhaṇīyā bhavanti prāgeva manuṣyāṇām |
devānāmapi te satkārārhā bhavanti prāgeva manuṣyāṇām | devairapi te rakṣaṇīyā bhavanti prāgeva
manuṣyai: | devanāgayakṣarākṣasagaruḍagandharvairapi te rakṣaṇīyā bhavanti, teṣāṃ ca rakṣāvaraṇaguptaye
samutsukā bhavantīti ||
āryaprajñāpāramitāyāmaupamyaparivarto nāma caturtha: ||
@039
5 subhūtiparivarta: pañcama: |
atha khalvāyuṣmān śāradvatīputra āyuṣmantaṃ subhūtimetadavocat-kimāyuṣman subhūte
tūṣṇīṃbhāvenātināmayasi ? kiṃ na pratibhāti te prajñāpāramitāmārabhya ayaṃ śāstā svayaṃ
saṃmukhībhūta:, iyaṃ ca parṣad bhājanībhūtā gambhīrāyā dharmadeśanāyā: ? śuddheyamāyuṣman subhūte
parṣat, ākāṅkṣati ca gambhīraṃ dharmaṃ śrotum ||
evamukte āyuṣmān subhūtirāyuṣmantaṃ śāriputramevamāh-nāhaṃ tamāyuṣman dharmaṃ samanu-
paśyāmi yaṃ me ārabhya pratibhāyāt-na cāhamāyuṣman śāradvatīputra prajñāpāramitāṃ samanupaśyāmi, 
na ca bodhisattvaṃ nāpi pratibhānam, nāpi yatpratibhāyāt, nāpi yena pratibhāyāt, nāpi
yata: pratibhāyāt | evaṃ samanupaśyan nāhamāyuṣman śāradvatīputra prajñāpāramitāṃ bodhisattvānāṃ
mahāsattvānāṃ yacca pratibhāyāt, yena ca pratibhāyāt, yataśca pratibhāyāt, yasya ca prati-
bhāyāt, kimiti nirdekṣyāmi, kiṃ me ārabhya pratibhāsyati | eṣaivātra āyuṣman śāradvatī-
putra prajñāpāramitā yo’vyāhāra:, anudāhāra:, anabhihāra:, anabhilāpa: | na hi āyuṣman
śāradvatīputra prajñāpāramitā śakyodāhartuṃ vā, pravyāhartuṃ vā, abhilapituṃ vā | yaivaṃ visarjanā,
iyaṃ prajñāpāramitā | na hi āyuṣman śāradvatīputra prajñāpāramitā atītā vā anāgatā vā
pratyutpannā vā | na hi āyuṣman śāradvatīputra prajñāpāramitā atītalakṣaṇā vā śakyā nirdeṣṭum,
anāgatalakṣaṇā vā pratyutpannalakṣaṇā vā | alakṣaṇā avyavahārā eṣā āyuṣman śāradvatī-
putra prajñāpāramitā | nāhamāyuṣman śāradvatīputra prajñāpāramitāyā lakṣaṇaṃ samanupaśyāmi,
yena lakṣaṇena prajñāpāramitā nirdiśye{1 H nirdiśet.}ta | na hi āyuṣman śāradvatīputra yadrūpasya atīta-
lakṣaṇaṃ vā anāgatalakṣaṇaṃ vā pratyutpannalakṣaṇaṃ vā, sā prajñāpāramitā | nāpi yadvedanāsaṃjñā-
saṃskāravijñānānāmatītalakṣaṇaṃ vā anāgatalakṣaṇaṃ vā pratyutpannalakṣaṇaṃ vā sā prajñāpāramitā |
yacca āyuṣman śāradvatīputra atītānāgatapratyutpannarūpalakṣaṇasya tathatā avitathatā ananya-
tathatā yāvattathatā, sā prajñāpāramitā | yā ca atītānāgatapratyutpannānāṃ vedanāsaṃjñāsaṃskāra-
vijñānānāṃ tathatā avitathatā ananyatathatā yāvattathatā, iyaṃ prajñāpāramitā | yā ca āyu-
ṣman śāradvatīputra atītānāgatapratyutpannasya rūpavedanāsaṃjñāsaṃskāravijñānalakṣaṇasya tathatā
avitathatā ananyatathatā yāvattathatā, sā na śakyā prajñapayituṃ vā udāhartuṃ vā abhilapituṃ
vā vākkarmaṇā vā visarjayitum | ya āyuṣman śāradvatīputra evaṃ prajñāpāramitānirdeśamava-
tarati, sa prajñāpāramitāṃ budhyate | na hi āyuṣman śāradvatīputra prajñāpāramitā kasyaciddharmasya
nirdeśalakṣaṇena pratyupasthitā, na rūpanidarśanalakṣaṇena pratyupasthitā, na vedanāsaṃjñāsaṃskāra-
vijñānanirdeśalakṣaṇena pratyupasthitā, na saṃskāranirdeśalakṣaṇena, na pratītyasamutpādanirdeśa-
lakṣaṇena, na nāmarūpalakṣaṇena, nātmalakṣaṇena, na sattvalakṣaṇena, na dharmadhātulakṣaṇena, na
saṃyogalakṣaṇena, na visaṃyogalakṣaṇena, na hetulakṣaṇena, na pratyayalakṣaṇena, na du:khalakṣaṇena,
@040
na sukhalakṣaṇena, na vyavasthānalakṣaṇena nāvyavasthānalakṣaṇena, notpādalakṣaṇena na vyayalakṣa-
ṇena, na saṃkleśalakṣaṇena na vyavadānalakṣaṇena, na prakṛtilakṣaṇena, [na] saṃvṛtilakṣaṇena na
paramārthalakṣaṇena, na satyalakṣaṇena na mṛṣālakṣaṇena, na saṃkrāntilakṣaṇena nāvakrāntilakṣaṇena 
pratyupasthitā | tatkasya heto: ? sarvalakṣaṇavigatā hi āyuṣman śāradvatīputra prajñāpāramitā |
sā na kasyaciddarśanamupaiti-iyaṃ vā prajñāpāramitā, iha vā prajñāpāramitā, anena vā prajñāpāra-
mitā, asya vā prajñāpāramiteti ||
nāhamāyuṣman śāradvatīputra taṃ dharmaṃ samanupaśyāmi yena dharmeṇa prajñāpāramitā nirdi-
śyeta | na hi āyuṣman śāradvatīputra prajñāpāramitā kasyaciddharmasya nidarśanamupaiti vā
utpaśyati vā | na hi āyuṣman śāradvatīputra prajñāpāramitā rūpasya nidarśanamupaiti, na
vedanāsaṃjñāsaṃskāravijñānānāṃ nidarśanamupaiti, na cakṣu:śrotraghrāṇajihvākāyamanasāṃ nidarśana-
mupaiti | nāpi dhātvāyatanānāṃ nidarśanamupaiti, na pratītyasamutpādasya nidarśanamupaiti, nāpi
vidyāvimuktyornidarśanamupaiti | yāpi sā āyuṣman śāradvatīputra {1 Ms. prajñāpāramitā ; Matsumoto prajñālokottarā as one word.}prajñā lokottarā nirvedha-
gāminī, tasyā api prajñāpāramitā nidarśanaṃ nopaiti | tadyathā āyuṣman śāradvatīputra dharmo
nidarśanaṃ nopaiti kasyaciddharmasya, kathaṃ tasyā eva udāhāranirdeśo bhaviṣyati ? api tu
khalu āyuṣman śāradvatīputra ya evaṃ dharmāṇāṃ dharmanayaṃ prajānanti, te prajñāpāramitānirdeśaṃ
prajānanti ||
na hi āyuṣman śāradvatīputra prajñāpāramitā kasyaciddharmasya saṃdarśanena pratyupasthitā,
nāpi nidarśanena | na hi āyuṣman śāradvatīputra prajñāpāramitā rūpasya saṃdarśanena pratyupa-
sthitā, na nidarśanena | na vedanāsaṃjñāsaṃskāravijñānānāṃ saṃdarśanena pratyupasthitā, na
nidarśanena | na nāmarūpasya saṃdarśanena pratyupasthitā, na nidarśanena | na saṃkleśasya na
vyavadānasya saṃdarśanena pratyupasthitā, na nidarśanena | na pratītyasamutpādasya saṃdarśanena
pratyupasthitā, na nidarśanena | na viparyāsānāṃ saṃdarśanena pratyupasthitā, na nidarśanena | na
sattvadhāto:, nātmadhāto: saṃdarśanena pratyupasthitā, na nidarśanena | na pṛthivīdhāto:, na 
aptejovāyudhāto: saṃdarśanena pratyupasthitā, na nidarśanena | na kāmadhāto:, na rūpadhāto:,
na ārūpyadhāto: saṃdarśanena pratyupasthitā, na nidarśanena | na {1 T om. dānamātsarya^} dānamātsaryaśīladau:śīlya-
saṃdarśanena pratyupasthitā na nidarśanena | na kṣāntivyāpādavīryakausīdyadhyānavikṣepaprajñā-
dauṣprajñyasaṃdarśanena pratyupasthitā, na nidarśanena | na smṛtyupasthānasamyakprahāṇarddhipādāpramā-
ṇendriyabalabodhyaṅgadhyānavimokṣasamādhisamāpattyabhijñāsaṃdarśanena pratyupasthitā, na nidarśanena |
na satyamārgaphalasaṃdarśanena pratyupasthitā, na nidarśanena | na śrāvakapratyekabuddhabodhisattvabhūmi-
saṃdarśanena pratyupasthitā, na nidarśanena | na śrāvakadharma^ na pratyekabuddhadharma^, na bodhisattvadharma^,
@041
na buddhadharmasaṃdarśanena pratyupasthitā, na nidarśanena | nāpi kasyaciddharmasya jñānena vā ajñānena
vā saṃ{1 Ms. and H nidarśanena.}darśanena vā nidarśanena vā pratyupasthitā | nāpyanutpādajñānasya vā kṣayajñānasya vā 
nirodhajñānasya vā saṃdarśanena vā nidarśanena vā pratyupasthitā | nāpi nirvāṇasya saṃdarśanena
vā nidarśanena vā pratyupasthitā | tadyathā āyuṣman śāradvatīputra na kasyaciddharmasya
saṃdarśanena vā pratyupasthitā nidarśanena vā, kathaṃ tasyā vyavahāraṃ nirdekṣyāmi ? api tu khalu
āyuṣman śāradvatīputra ya evaṃ nirdeśamavabudhyate-na prajñāpāramitā kasyaciddharmasya saṃdarśanena vā
nidarśanena vā pratyupasthiteti, sa prajñāpāramitāṃ jānīte, prajñāpāramitānirdeśaṃ ca
prajānīte | na hi āyuṣman śāradvatīputra prajñāpāramitā kasyaciddharmasya yogāya vā
viyogāya vā pratyupasthitā | tatkasmāddheto: ? na hi āyuṣman śāradvatīputra prajñāpāramitā 
rūpaṃ saṃyojayati na visaṃyojayati | evaṃ na vedanāsaṃjñāsaṃskāravijñānāni saṃyojayati na
visaṃyojayati | na pratītyasamutpādaṃ saṃyojayati na visaṃyojayati | na kāmadhātuṃ na
rūpadhātuṃ nārūpyadhātuṃ saṃyojayati na visaṃyojayati | na pṛthivīdhātuṃ nābdhātuṃ na tejo-
dhātuṃ na vāyudhātuṃ saṃyojayati na visaṃyojayati | na sattvadhātuṃ nātmadhātuṃ na dharmadhātuṃ
nākāśadhātuṃ saṃyojayati na visaṃyojayati | {2 T om. na dānaṃ na mātsaryaṃ.} na dānaṃ na mātsaryaṃ na śīlaṃ na dau:śīlyaṃ na 
kṣāntiṃ na vyāpādaṃ na vīryaṃ na kausīdyaṃ na dhyānaṃ na vikṣepaṃ na prajñāṃ na dauṣprajñyaṃ saṃyoja-
yati na visaṃyojayati | na smṛtyupasthānāni na samyakprahāṇāni na ṛddhipādāpramāṇāni
nendriyabalabodhyaṅgadhyānavimokṣasamādhisamāpattyabhijñā: saṃyojayati na visaṃyojayati | na
mārgaṃ na mārgaphalaṃ na du:khaṃ na du:khasamudayaṃ na nirodhaṃ saṃyojayati na visaṃyojayati | na
śrāvakabhūmiṃ na pratyekabuddhabhūmiṃ na bodhisattvabhūmiṃ na buddhabhūmiṃ saṃyojayati na visaṃyojayati |
na śrāvakadharmān na pratyekabuddhadharmān na bodhisattvadharmān na buddhadharmān saṃyojayati na
visaṃyojayati | nātītānāgatapratyutpannatryadhvasamatāṃ saṃyojayati na visaṃyojayati | nāsaṅga-
tānutpādajñānaṃ na kṣayajñānaṃ na nirvāṇaṃ saṃyojayati na visaṃyojayati | tadyathā āyuṣman 
śāradvatīputra dharmo na kasyaciddharmasya saṃyogāya vā visaṃyogāya vā pratyupasthita:, kathaṃ tasya
nirdeśo bhaviṣyati ? idamāyuṣman śāradvatīputra arthavaśaṃ saṃpaśyannahamevaṃ vadāmi-nāhaṃ taṃ
dharmaṃ samanupaśyāmi yo me dharma: pratibhāyāt, yena me pratibhāyāt, yato me pratibhāyāt,
yaṃ me ārabhya pratibhāyāditi ||
āryaprajñāpāramitāyāṃ subhūtiparivarta: pañcama: ||
6 caryāparivarta: ṣaṣṭha: |
atha khalu bhagavān suvikrāntavikrāmiṇaṃ bodhisattvaṃ mahāsattvametadavocat-iha khalu 
suvikrāntavikrāmin bodhisattvo mahāsattva: prajñāpāramitāyāṃ caranna kvaciddharme carati |
tatkasmāddheto: ? sarvadharmā hi suvikrāntavikrāmin viparyāsasamutthitā:, abhūtā asanto
mithyā vitathā: | tadyathā suvikrāntavikrāmin kasmiṃściddharme carati, viparyāse sa carati |
viparyāse caran na bhūte carati | na ca suvikrāntavikrāmin bodhisattvo viparyāsacaryā-
prabhāvita:, abhūtacaryāprabhāvito vā | nāpi viparyāse vā abhūte vā caran bodhisattva: 
prajñāpāramitāyāṃ carati | yaśca viparyāsa:, so’bhūta: | na tatra kāciccaryā, tena tatra bodhi-
sattvo na carati | viparyāsa iti suvikrāntavikrāmin vitatha: | eṣa bālapṛthagjanairgṛhīta: |
{1 The sentence is rather obscure; neither C nor T helps in arriving at the correct sense.} na tathā yaiste te dharmā: | ye ca na tathā yathā gṛhītā:, sa ucyate’viparyāso’tra bhūta
iti | na hi suvikrāntavikrāmin bodhisattvo mahāsattvo viparyāse vā abhūte vā carati |
bhūta{2 Ms. abhūta^.}vādīti suvikrāntavikrāmin bodhisattvo’viparyāsacārī | yatra ca bhūtamaviparyāsa:, tatra
ca na kāciccaryā | tenocyate-acaryā bodhisattvacaryeti | sarvacaryāsamucchinnā hi suvikrānta-
vikrāmin bodhisattvacaryā | sā na śakyā ādarśayitum-iyaṃ vā bodhisattvacaryā, anena
vā bodhisattvacaryā, iha vā bodhittvacaryā, it ovā bodhisattvacaryeti | naivaṃ bodhisattvacaryā
prabhāvitā | sarvacaryāvinivṛttaye hi bodhisattvā bodhisattvacaryāṃ caranti pṛthagjanacaryāvini-
vṛttaye śrāvakacaryāvinivṛttaye pratyekabuddhacaryāvinivṛttaye | ye’pi te suvikrāntavikrāmin 
buddhadharmā:, teṣvapi bodhisattvā na caranti nābhiniviśante-ime vā te bodhisattvadharmā:, iha
vā te bodhisattvadharmā:, anena vā te bodhisattvadharmā:, asya vā te bodhisattvadharmā iti |
evamapi suvikrāntavikrāmin bodhisattvo na carati | {3 Ms. and Matsumoto sarveṣāṃ for sarvā eṣāṃ} sarvā eṣāṃ suvikrāntavikrāmin vikalpa-
caryā | na bodhisattvo vikalpe carati nāvikalpe | sarvavikalpaprahīṇā hi bodhisattvacaryā |
kalpa iti suvikrāntavikrāmin vikalpanaiṣā sarvadharmāṇām | na hi śakyā: sarvadharmā:
kalpayitum | akalpitā hi sarvadharmā: | tadyo dharmaṃ kalpayati, sa vikalpayati | na hi 
suvikrāntavikrāmin dharma: kalpo vā vikalpo vā | kalpa iti suvikrāntavikrāmin eṣa
eko’nta:, vikalpa iti dvitīyo’nta: | na ca suvikrāntavikrāmin bodhisattvo’nte carati,
nāpyanante | yo naiva ante na anante carati, sa madhyaṃ na samanupaśyati | madhyamapi suvi-
krāntavikrāmin samanupaśyan madhye caran anta eva carati | na hi suvikrāntavikrāmin 
madhyasya kāciccaryā [vā{4 Ms. and Matsumoto om. vā kiṃcid and nidarśanaṃ vā. It is supplied from C and T.}vā kiṃci]ddarśanaṃ vā [ ni{4 Ms. and Matsumoto om. vā kiṃcid and nidarśanaṃ vā. It is supplied from C and T.}darśanaṃ vā] | madhyamiti suvikrāntavikrā-
@043
min {1 H api for nāpi against Ms.}nāpi āryāṣṭāṅgamārgasyaitadadhivacanam | na ca suvikrāntavikrāmin āryāṣṭāṅgo mārga:
kasyaciddharmasyopalambhena pratyupasthita:, nāpi kasyaciddharmasya samanupaśyanatayā ||
api tu yasmin samaye suvikrāntavikrāmin bodhisattvo na kaṃciddharmaṃ bhāvayati na
vibhāvayati, tadā pratiprasrabdhamārga ityucyate | sa sarvadharmān na bhāvayanna vibhāvayan
bhāvanāsamatikrānto dharmasamatāmanuprāpnoti, yayā dharmasamatayā mārgasaṃjñāpyasya na pravartate,
kuta: punarmārgaṃ drakṣyati ? pratiprasrabdhamārga iti suvikrāntavikrāmin arhata: kṣīṇāsrava-
syaitadbhikṣoradhivacanam | tatkasmāddheto: ? vibhāvito hi {2 Ms. na for sa.} sa mārgo na bhāvito na 
vibhāvita: | tenocyate vibhāvita iti | vibhāvanāpi tatra nāsti, tenocyate vibhāvita iti |
vigatā tasya bhāvanā, tenocyate vibhāvaneti | sacetkhalu puna: suvikrāntavikrāmin bhāvanā
syādvibhāvanā vā, sā punarupalabhyate, nāsyā vibhāvanā syāt | vibhāvaneti suvikrānta-
vikrāmin vigatā asyāṃ bhāvaneti vibhāvanā, bhāvo’syā vigata iti, tenocyate vibhāvaneti,
na punaryathocyate | tatkasmāt ? avyāhārā hi vibhāvanā, vigama eṣa vibhāvanā | katamo
vigama: ? yato viparyāsasya asamutthānaṃ yadabhūtasyāsamutthānam | na hi suvikrāntavikrāmin
viparyāso viparyāsaṃ samutthāpayati | asamutthita eṣa viparyāsa: | na hi tatra kiṃcitsamu-
tthānam | yadi tatra kiṃcitsamutthānamabhaviṣyat, nocyeta | yasmādabhūtasamutthita:, tasmā-
ducyate viparyāsa iti | aviparyastā hi suvikrāntavikrāmin sarvadharmā bodhisattvenānubuddhā: |
tatkasmāddheto: ? jñāto hi tena viparyāso’bhūta iti | na viparyāse viparyāsa: saṃvidyate |
yena viparyāso’bhūto jñāta:, na viparyāse viparyāsa: saṃvidyate, tena aviparyastā: sarvadharmā: 
samanubuddhā: | yaśca aviparyāsasyānubodha:, na tatra bhūyo viparyāsa: | yatra [{3 Ms. and Matsumoto om. na; C and T give it.}na] kaścidvipa-
ryāsa:, tatra na kāciccaryā | sarvā hi suvikrāntavikrāmin caryā sā caryāsamutthānā |
caryāvikalpādviparyāsa: | bodhisattvastu {4 Ms. caryā.} caryāyāṃ na vikalpayati | tena sārdha{5 Ms. om. a^.}maviparyāsa:
sthita ityucyate | yaśca {6 Ms. and Matsumoto viparyasta:.} aviparyasta:, sa na kvacidbhūyaścarati | tenocyate acaryā bodhisattva-
caryeti | acaryeti suvikrāntavikrāmin yanna kvaciddharme carati na vicarati na caryālakṣaṇaṃ
saṃdarśayatim, iyamucyate bodhisattvacaryeti | ya evaṃ carati, sa carati prajñāpāramitāyām ||
na hi suvikrāntavikrāmin bodhisattvo rūpārambaṇe caraṃścarati prajñāpāramitāyām,
na vedanāsaṃjñāsaṃskāravijñānārambaṇe caraṃścarati prajñāpāramitāyām | tatkasmāddheto: ? sarvā-
rambaṇāni hi tena viviktāni vijñātāni | yaśca viveka:, na tatra kāciccaryā | tenocyate
acaryā bodhisattvacaryeti | na hi suvikrāntavikrāmin bodhisattvaścakṣurārambaṇe caraṃścarati
prajñāpāramitāyām, na śrotraghrāṇajihvākāyamanaārambaṇe caraṃścarati prajñāpāramitāyām |
@044
tatkasmāddheto: ? sarvārambaṇāni hi tena abhūtāni jñātāni | yaśca sarvārambaṇāni abhūtā-
nīti jānāti, nāsau kvaciccarati | tenocyate acaryā bodhisattvacaryeti | na hi suvikrānta-
vikrāmin bodhisattvo rūpaśabdagandharasaspraṣṭavyadharmārambaṇe caraṃścarati prajñāpāramitāyām |
tatkasmāddheto: ? sarvārambaṇāni hi tena viparyāsasamutthitāni jñātāni | yaśca viparyāsa:,
so’bhūta: parijñāta: | yena viparyāsa: abhūta: parijñāta:, sa na kasmiṃścidārambaṇe carati | teno-
cyate acaryā bodhisattvacaryeti | na hi suvikrāntavikrāmin bodhisattvo nāmarūpārambaṇe caraṃ-
ścarati prajñāpāramitāyām | tatkasmāddheto: ? sarvārambaṇāni hi tena anārambaṇānītyanubuddhāni |
yena ca sarvārambaṇāni anārambaṇānītyanubuddhāni, sa na kvacidārambaṇe carati | tenocyate
acaryā bodhisattvacaryeti | na hi suvikrāntavikrāmin bodhi[ {1 Portion in [  ] lacking in Ms. and is supplied from C and T.}sattvā mahāsattvā:]
sattvārambaṇe [ ca {1 Portion in[ ]lacking in Ms. and is supplied from C and T.} ātmārambaṇe ] ca carantaścaranti prajñāpāramitāyām | tatkasmāddheto: ?
parijñātā hi tai: sattvasaṃjñā ca ātmasaṃjñā ca-abhūtaiṣā sattvasaṃjñā ca ātmasaṃjñā ceti |
yaiśca abhūtā sattvasaṃjñā ca ātmasaṃjñā ca jñātā, na te kasyāṃciccaryāyāṃ caranti | ye na
kasyāṃciccaryāyāṃ caranti, tena ca caryā apagatā | tenocyate acaryā bodhisattvacaryeti |
na hi suvikrāntavikrāmin bodhisattvā jīvasaṃjñāyāṃ vā poṣapuruṣapudgalamanujamānavotthāpaka-
samutthāpakakārakakārayitṛvedakavedayitṛsaṃjñāyāṃ jñātṛjñāpakasaṃjñāyāṃ caranta: prajñāpāramitāyāṃ
caranti | tatkasmāddheto: ? vibhāvitā hi tai: sarvasaṃjñā: | yaiśca vibhāvitā: sarvasaṃjñā:, na te
bhūya: kasyāṃcitsaṃjñāyāṃ caranti | tenocyate acaryā bodhisattvacaryeti | na hi suvikrānta-
vikrāmin bodhisattvā viparyāsairvā dṛṣṭigatairvā nīvaraṇairvā carantaścaranti prajñāpāramitāyām |
nāpi viparyāsadṛṣṭigatanīvaraṇāramvaṇeṣu carantaścaranti prajñāpāramitāyām | tatkasmāddheto: ?
parijñātāni hi tairviparyāsadṛṣṭigatanīvaraṇārambaṇāni | yā ca parijñā, sā acaryā | tenocyate
acaryā bodhisattvacaryeti | na hi suvikrāntavikrāmin bodhisattvā: pratītyasamutpādārambaṇe
carantaścaranti prajñāpāramitāyām | tatkasmāddheto: ? parijñāto hi tai: pratītyasamutpāda:,
parijñātaṃ pratītyasamutpādasyārambaṇam | yā ca parijñā pratītyasamutpādasya pratītyasamutpādā-
rambaṇasya ca, tatra na kāciccaryā | tenocyate acaryā bodhisattvacaryeti | na hi suvikrānta-
vikrāmin bodhisattvā: kāmadhātvārambaṇe carantaścaranti prajñāpāramitāyām | na rūpārūpya-
dhātvārambaṇe vā carantaścaranti prajñāpāramitāyām | tatkasmāddheto: ? vibhāvitāni hi tai:
kāmadhāturūpadhātvārūpyadhātvārambaṇāni | yā ca kāmadhāturūpadhātvārūpyadhātvārambaṇavibhā-
vanā, na tasyā: kāciccaryā | tenocyate acaryā bodhisattvacaryeti | na hi suvikrānta-
vikrāmin bodhisattvā dānamātsaryaśīladau:śīlyārambaṇe carantaścaranti prajñāpāramitāyām |
tatkasya heto: ? parijñātaṃ hi tairdānamātsaryaśīladau:śīlyārambaṇam | yā ca parijñā dāna-
mātsaryaśīladau:śīlyārambaṇasya, tasyāṃ na kāciccaryā | tenocyate acaryā bodhisattvacaryeti | na
@045
hi suvikrāntavikrāmin bodhisattvā: kṣāntivyāpādavīryakausīdyadhyānavikṣepaprajñādauṣprajñyārambaṇe
carantaścaranti prajñāpāramitāyām | tatkasmāddheto: ? parijñātāni hi tai: sarvārambaṇāni | yā ca
parijñā sarvārambaṇānām, tatra na kāciccaryā | tenocyate acaryā bodhisattvacaryeti | na hi suvi-
krāntavikrāmin bodhisattvā aviparyāsasamyakprahāṇasmṛtyupasthānāpramāṇārambaṇe carantaścaranti
prajñāpāramitāyām | tatkasmāddheto: ? sarvārambaṇāni hi tairvaśikāni jñātāni | yā ca vaśikā
ārambaṇaparijñā, tasyā na kāciccaryā | tenocyate acaryā bodhisattvacaryeti | na hi suvi-
krāntavikrāmin bodhisattvā indriyabalabodhyaṅgadhyānasamādhisamāpattyārambaṇe carantaścarantiṃ prajñā-
pāramitāyām | tatkasmāddheto: ? vibhāvitāni hi tairindriyabalabodhyaṅgadhyānasamādhisamāpattyā-
rambaṇāni | yā ca vibhāvanā, tasyā na kāciccaryā | tenocyate acaryā bodhisattvacaryeti | na hi
suvikrāntavikrāmin bodhisattvā du:khasamudayanirodhamārgārambaṇe carantaścaranti prajñāpāramitāyām |
tatkasmāddheto: ? vibhāvitāni hi tairdu:khasamudayanirodhamārgārambaṇāni | yā ca vibhāvanā, na
tasyāṃ kācidbhāvanā, na ca tasyāṃ bhūya: kāciccaryā | tenocyate acaryā bodhisattvacaryeti | na
hi suvikrāntavikrāmin bodhisattvā vidyāvimuktayārambaṇe carantaścaranti prajñāpāramitāyām |
tatkasmāddheto: ? vibhāvitaṃ hi tairvidyāvimuktyārambaṇam | yā ca vibhāvanā, na tatra kāciccaryā |
tenocyate acaryā bodhisattvacaryeti | na hi suvikrāntavikrāmin bodhisattvā anutpādārambaṇe vā
kṣayārambaṇe vā anabhisaṃskārārambaṇe vā carantaścaranti prajñāpāramitāyām | tatkasmāddheto: ?
vibhāvitaṃ hi tairanutpādakṣayānabhisaṃskārārambaṇam | yā ca vibhāvanā, na tatra kācidbhūya-
ścaryā | tenocyate acaryā bodhisattvacaryeti | na hi suvikrāntavikrāmin bodhisattvā:
pṛthivyaptejovāyvākāśārambaṇe carantaścaranti prajñāpāramitāyām | tatkasmāddheto: ? vibhā-
vitāni hi tai: pṛthivyaptejovāyvākāśārambaṇāni | yā ca vibhāvanā, na tatra kāciccaryā |
tenocyate acaryā bodhisattvacaryeti | na hi suvikrāntavikrāmin bodhisattvā: śrāvakapratyeka-
buddhabhūmyārambaṇe carantaścaranti prajñāpāramitāyām | tatkasmāddheto: ? vibhāvitāni hi tai:
śrāvakapratyekabuddhabhūmyārambaṇāni | yā ca vibhāvanā, na tatra kāciccaryā | tenocyate
acaryā bodhisattvacaryeti | na hi suvikrāntavikrāmin bodhisattvā: śrāvakapratyekabuddhadharmā-
rambaṇe carantaścaranti prajñāpāramitāyām | tatkasmāddheto: ? vibhāvitāni hi tai: śrāvaka-
pratyekabuddhadharmārambaṇāni | yā ca vibhāvanā, na tatra kāciccaryā | tenocyate acaryā 
bodhisattvacaryeti | na hi suvikrāntavikrāmin nirvāṇārambaṇe bodhisattvāścarantaścaranti
prajñāpāramitāyām | tatkasmāddheto: ? parijñātaṃ hi tairbhavati nirvāṇārambaṇam | yā ca
parijñā, na tatra kāciccaryā | tenocyate acaryā bodhisattvacaryeti | na hi suvikrāntavikrā-
min bodhisattvā lakṣaṇapariśuddhyārambaṇe carantaścaranti prajñāpāramitāyām, na buddhakṣetrapari-
śuddhyārambaṇe caranta:, na śrāvakasaṃpadārambaṇe caranta:, na bodhisattvasaṃpadārambaṇe caranta-
ścaranti prajñāpāramitāyām | tatkasmāddheto: ? vibhāvitāni hi tairlakṣaṇapariśuddhyārambaṇam,
@046
buddhakṣetrapariśuddhyārambaṇam, śrāvakasaṃpadārambaṇam, bodhisattvasaṃpadārambaṇam | yā ca
vibhāvanā, na tatra kāciccaryā | tenocyate acaryā bodhisattvacaryeti | evaṃ caranta:
suvikrāntavikrāmin bodhisattvāścaranti prajñāpāramitāyām | iyaṃ bodhisattvasya prajñāpāramitāyāṃ
carata: sarvārambaṇapari[jñā]caryā, sarvārambaṇavibhāvanācaryā yaduta prajñāpāramitācaryā ||
evaṃ caran suvikrāntavikrāmin bodhisattvo rūpārambaṇapariśuddhāvapi na carati |
evaṃ vedanāsaṃjñāsaṃskāravijñānārambaṇapariśuddhāvapi na carati | tatkasmāddheto: ? prakṛtipariśuddhaṃ
hi tena rūpārambaṇaṃ parijñātam | evaṃ vedanāsaṃjñāsaṃskāravijñānārambaṇaṃ parijñātam | yā evaṃ
caryā, iyaṃ bodhisattvasya prajñāpāramitācaryā | evaṃ caran suvikrāntavikrāmin bodhisattvo na
cakṣurārambaṇaviśuddhau carati, na śrotraghrāṇajihvākāyamanaārambaṇaviśuddhau carati | tatkasmā-
ddheto: ? prakṛtipariśuddhaṃ hi tena yāvanmanaārambaṇaṃ parijñātam | yā evaṃ caryā, iyaṃ
bodhisattvasya prajñāpāramitācaryā | evaṃ caran suvikrāntavikrāmin bodhisattvo na rūpaśabda-
gandharasaspraṣṭavyadharmārambaṇaviśuddhāvapi carati | tatkasmāddheto: ? prakṛtipariśuddhaṃ hi tena
yāvaddharmārambaṇaṃ parijñātam | yā evaṃ caryā, iyaṃ bodhisattvasya prajñāpāramitācaryā | evaṃ
caran suvikrāntavikrāmin bodhisattvo na nāmarūpārambaṇaviśuddhāvapi carati | tatkasmāddheto: ?
prakṛtipariśuddhaṃ hi tena nāmarūpārambaṇaṃ parijñātam | yā evaṃ caryā, iyaṃ bodhisattvasya
prajñāpāramitācaryā | evaṃ caran suvikrāntavikrāmin bodhisattvo nātmasattvārambaṇaviśuddhāvapi
carati | tatkasmāddheto: ? parijñātā hi tena ātmasattvārambaṇaprakṛti{1 H ^pariśuddhā against Ms. ^pariśuddhatā would have been better.}parijñā | yā evaṃ caryā,
iyaṃ bodhisattvasya prajñāpāramitācaryā | evaṃ caran suvikrāntavikrāmin bodhisattvo na
jīvabhavapudgalakārakakārayitrutthāpakasamutthāpakavedakavedayitṛdraṣṭrārambaṇapariśuddhāvapi carati |
tatkasmāddheto: ? prakṛtipariśuddhaṃ hi tena jīvabhavapudgalakārakakārayitrutthāpakasamutthāpaka-
vedakavedayitṛdraṣṭrārambaṇaṃ parijñātam | yā evaṃ caryā, bodhisattvasyeyaṃ prajñāpāramitācaryā | evaṃ
caran suvikrāntavikrāmin bodhisattvo na viparyāsadṛṣṭigatārambaṇapariśuddhāvapi carati |
tatkasya heto: ? prakṛtipariśuddhaṃ hi tena viparyāsadṛṣṭigatārambaṇaṃ parijñātam | yā evaṃ caryā,
iyaṃ bodhisattvasya prajñāpāramitācaryā | evaṃ caran suvikrāntavikrāmin bodhisattvo na
nīvaraṇārambaṇaviśuddhāvapi carati | tatkasmāddheto: ? prakṛtipariśuddhaṃ hi nīvaraṇārambaṇaṃ
parijñātam | evaṃ caran suvikrāntavikrāmin bodhisattvo na pratītyasamutpādārambaṇaviśuddhāvapi
carati | tatkasmāddheto: ? prakṛtipariśuddhaṃ hi tena pratītyasamutpādārambaṇaṃ parijñātam | evaṃ
caran suvikrāntavikrāmin bodhisattvo na kāmadhāturūpadhātvārūpyadhātvārambaṇaviśuddhāvapi
carati | tatkasmāddheto: ? prakṛtipariśuddhaṃ hi tena kāmadhāturūpadhātvārūpyadhātvārambaṇaṃ
parijñātam | evaṃ caran suvikrāntavikrāmin bodhisattvo na dānamātsaryaśīladau:śīlyārambaṇa-
viśuddhāvapi carati | tatkasmāddheto: ? prakṛtipariśuddhaṃ hi tena dānamātsaryaśīladau:śīlyā-
@047
rambaṇaṃ parijñātam | evaṃ caran suvikrāntavikrāmin bodhisattvo na kṣāntivyāpādavīrya-
kausīdyadhyānavikṣepaprajñādauṣprajñyārambaṇaviśuddhāvapi carati | tatkasmāddheto: ? prakṛtipariśuddhaṃ
hi tena kṣāntivyāpādavīryakausīdyadhyānavikṣepaprajñādauṣprajñyārambaṇaṃ parijñātam | evaṃ caran
suvikrāntavikrāmin bodhisattvo nātītānāgatapratyutpannārambaṇaviśuddhāvapi carati | tatkasmā-
ddheto: ? prakṛtipariśuddhāni hi tena atītānāgatapratyutpannārambaṇāni parijñātāni | evaṃ
caran suvikrāntavikrāmin bodhisattvo nāsaṅgāvaraṇaviśuddhāvapi carati | tatkasmāddheto: ?
prakṛtipariśuddhaṃ hi tena asaṅgārambaṇaṃ parijñātam | evaṃ caran suvikrāntavikrāmin bodhisattvo
nābhijñārambaṇaviśuddhāvapi carati | tatkasmāddheto: ? prakṛtipariśuddhaṃ hi tenābhijñārambaṇaṃ
parijñātam | evaṃ caran suvikrāntavikrāmin bodhisattvo na sarvajñatārambaṇaviśuddhāvapi carati |
tatkasmāddheto: ? prakṛtipariśuddhaṃ hi tena sarvajñatārambaṇaṃ parijñātam | evaṃ caran suvikrānta-
vikrāmin bodhisattvaścarati prajñāpāramitāyām, yanna kasyāṃcidārambaṇaviśuddhau carati |
tatkasmāddheto: ? prakṛtipariśuddhatvātsarvārambaṇānām | iyaṃ suvikrāntavikrāmin bodhisattvasya
mahāsattvasya sarvārambaṇaprakṛtipariśuddhi: prajñāpāramitāyāṃ carata: ||
evaṃ caran suvikrāntavikrāmin bodhisattva: idaṃ rūpamiti na samanupaśyati, anena
rūpamiti na samanupaśyati, asya rūpamiti na samanupaśyati, asmādrūpamiti na samanu-
paśyati | sa evaṃ rūpamasamanupaśyan na rūpamutkṣipati na nikṣipati, na rūpamutpādayati na
nirodhayati, na rūpe carati na vicarati, na rūpārambaṇe carati na vicarāte | evaṃ caran
suvikrāntavikrāmin bodhisattvaścarati prajñāpāramitāyām | evamime vedanāsaṃjñāsaṃskārā:,
idaṃ vijñānamiti na samanupaśyati, anena vijñānamiti na samanupaśyati, asya vijñānamiti
na samanupaśyati, asmādvijñānamiti na samanupaśyati | sa evaṃ vijñānamasamanupaśyan na
vijñānamutkṣipati na nikṣipati, na vijñānamutpādayati na nirodhayati, na vijñāne carati na
vicarati, na vijñānārambaṇe carati na vicarati | evaṃ suvikrāntavikrāmin bodhisattvaścarati
prajñāpāramitāyām ||
punaraparaṃ suvikrāntavikrāmin evaṃ caran bodhisattvo na rūpamatītamiti carati, na
rūpamanāgatamiti carati, na rūpaṃ pratyutpannamiti carati | evaṃ na vedanāsaṃjñāsaṃskārā: |
na vijñānamatītamiti carati, na anāgatam, na pratyutpannam ||
na rūpamātmeti carati, na rūpamātmīyamiti carati | evaṃ na vedanāsaṃjñāsaṃskārā: |
na vijñānamātmeti carati, na vijñānamātmīyamiti carati | na rūpaṃ du:khamiti carati | evaṃ
na vedanāsaṃjñāsaṃskārā: | na vijñānaṃ du:khamiti carati | na rūpaṃ mama nānyeṣāmiti carati |
evaṃ na vedanāsaṃjñāsaṃskārā: | na vijñānaṃ mama nānyeṣāmiti carati | evaṃ caran suvikrānta-
vikrāmin bodhisattvaścarati prajñāpāramitāyām ||
@048
punaraparaṃ suvikrāntavikrāmin bodhisattva: prajñāpāramitāyāṃ caran na rūpasamudaye
carati, na rūpanirodhe carati, na rūpaṃ gambhīramiti carati, na rūpamuttānamiti carati, na
rūpaṃ śūnyamiti carati, na rūpamaśūnyamiti carati, na rūpaṃ nimittamiti carati, na
rūpamanimittamiti carati, na rūpaṃ praṇihitamiti carati, na rūpamapraṇihitamiti carati, na
rūpamabhisaṃskāramiti carati, na rūpamanabhisaṃskāramiti carati | {1 After evaṃ, H adds na against Ms.} evaṃ vedanāsaṃjñāsaṃskārā: | na
vijñānasamudaye carati, na vijñānanirodhe carati, na vijñānaṃ gambhīramiti carati, na
vijñānamuttānamiti carati, na vijñānaṃ śūnyamiti carati, na vijñānamaśūnyamiti carati, na 
vijñānaṃ nimittamiti carati, na vijñānamanimittamiti carati, na vijñānaṃ praṇihitamiti
carati, na vijñānamapraṇihitamiti carati, na vijñānamabhisaṃskāramiti carati, na vijñāna-
manabhisaṃskāramiti carati | tatkasmāddheto: ? sarvāṇyetāni suvikrāntavikrāmin manyitāni
s{2 H syanditāni.}panditāni prapañcitāni tṛṣṇāgatāni | ahaṃ carāmīti s{2 H syanditāni.}panditametat, iha carāmīti
prapañcitametat, anena carāmīti tṛṣṇāgatametat, asmiṃścarāmīti manyitametat | tatra
suvikrāntavikrāmin bodhisattvā: sarvāṇyetāni manyitaspa{2 H syanditāni.}nditaprapañcitāni tṛṣṇāgatāni
jñātvā sarvājñānasamud{3 H ^samuddhātā agaisnt Ms.}ddhātān na kaṃciddharmaṃ manyante, amanyamānā na kvaciccaranti, na
kvacidālīyante | te anālayā asaṃyogā avisaṃyogā na kvacidutthāpayanti, na samutthāpayanti |
ayaṃ suvikrāntavikrāmin bodhisattvasya sarvamanyanāsamuddhāta: prajñāpāramitāyāṃ carata: ||
punaraparaṃ suvikrāntavikrāmin bodhisattva: evaṃ prajñāpāramitāyāṃ caran na rūpaṃ nityaṃ
nānityamiti carati, na rūpaṃ śūnyaṃ nāśūnyamiti carati, na rūpaṃ māyopamamiti carati, na
rūpaṃ svapnopamamiti carati, na rūpaṃ pratibhāsopamamiti carati, na rūpaṃ pratiśrutkopamamiti
carati | evaṃ vedanā saṃjñā saṃskārā: | na vijñānaṃ nityaṃ nānityamiti carati, na vijñānaṃ
śūnyaṃ nāśūnyamiti carati, na vijñānaṃ māyopamamiti carati, na vijñānaṃ svapnopamamiti
carati, na vijñānaṃ pratibhāsopamamiti carati, na vijñānaṃ pratiśrutkopamamiti carati | tatkasya
heto: ? sarvāṇyetāni suvikrāntavikrāmin vitarkitāni vi{4 H vicāritāni against Ms.}caritāni caritavicaritāni |
tatra suvikrāntavikrāmin bodhisattva: etāni sarvāṇi vitarkitāni vi{4 H vicāritāni against Ms.}caritāni carita-
vicaritāni jñātvā sarvacaryāsamuddhātāya sarvacaryāparijñāyai prajñāpāramitāyāṃ carati | ayaṃ
suvikrāntavikrāmin bodhisattvasya sarvacaryānirdeśa: ||
evamukte suvikrāntavikrāmī bodhisattvo bhagavantametadavocat-acintyeyaṃ bhagavan
bodhisattvasya prajñāpāramitācaryā | bhagavānāha-evametat suvikrāntavikrāmin | rūpācintya-
tayā acintyeyaṃ bodhisattvasya prajñāpāramitācaryā | evaṃ vedanāsaṃjñāsaṃskāravijñānācintyatayā
acintyeyaṃ bodhisattvasya prajñāpāramitācaryā | nāmarūpācintyatayā acintyeyaṃ bodhisattvasya
prajñāpāramitācaryā | pratītyasamutpādācintyatayā saṃkleśācintyatayā acintyeyaṃ bodhisattvasya
@049
prajñāpāramitācaryā | karmavipākācintyatayā acintyeyaṃ bodhisattvasya prajñāpāramitācaryā |
sārācintyatayā acintyeyaṃ bodhi[sattva]sya prajñāpāramitācaryā | viparyāsācintyatayā aci-
ntyeyaṃ bodhisattvasya prajñāpāramitācaryā, dṛṣṭigatācintyatayā acintyeyaṃ bodhisattvasya prajñā-
pāramitācaryā | kāmadhātvacintyatayā, rūpadhātvacintyatayā, ārūpyadhātvacintyatayā aci-
ntyeyaṃ bodhisattvasya prajñāpāramitācaryā | ātmācintyatayā, sattvācintyatayā, dānācintyatayā,
mātsaryācintyatayā, śīlācintyatayā, dau:śīlyācintyatayā, kṣāntyacintyatayā, vyāpādā-
cintyatayā, vīryācintyatayā, kausīdyācintyatayā, dhyānācintyatayā vikṣepācintyatayā,
prajñācintyatayā, dauṣprajñyācintyatayā acintyā bodhisattvasya prajñāpāramitācaryā | rāgadveṣa-
mohācintyatayā acintyeyaṃ bodhisattvasya prajñāpāramitācaryā | smṛtyupasthānācintyatayā
samyakprahāṇāviparyāsarddhipādācintyatayā acintyeyaṃ bodhisattvasya prajñāpāramitācaryā |
indriyabalabodhyaṅgasamādhisamāpattyacintyatayā acintyeyaṃ bodhisattvasya prajñāpāramitācaryā |
{1 C and T om. this sentence.}gatyacintyatayā acintyeyaṃ bodhisattvasya prajñāpāramitāca{1 C and T om. this sentence.}ryā | du:khasamudayanirodhamārgā-
cintyatayā acintyeyaṃ bodhisattvasya prajñāpāramitācaryā | vidyāvimuktayacintyatayā,
kṣayajñānānutpādajñānābhisaṃskārajñānācintyatayā acintyeyaṃ bodhisattvasya prajñāpāramitācaryā |
śrāvakabhūmipratyekabuddhabhūmyacintyatayā acintyeyaṃ bodhisattvasya prajñāpāramitācaryā |
śrāvakapratyekabuddhadharmācintyatayā acintyeyaṃ bodhisattvasya prajñāpāramitācaryā | abhijñā-
cintyatayā, atītānāgatapratyutpannajñānācintyatayā acintyā bodhisattvasyaṃ prajñāpāramitācaryā |
asaṅgajñānācintyatayā, nirvāṇācintyatayā, buddhadharmācintyatayā acintyeyaṃ bodhisattvasya
prajñāpāramitācaryā | tatkasmāddheto: ? na hi suvikrāntavikrāmin bodhisattvasya prajñāpāramitācaryā
cittajanikā, tenocyate acintyeti ||
cittasyotpāda iti suvikrāntavikrāmin viparyāsa eṣa: | cittaṃ cittajamiti suvi-
krāntavikrāmiṃścetasa: {2 C prativedha; T pratibodha.}pratiṣedha eṣa: | na hi suvikrāntavikrāmin yā cittasya prakṛti: sā
utpadyate vā jāyate vā | viparyāsasaṃprayuktaṃ suvikrāntavikrāmiṃścittamutpadyate | tatra cittamapi
vivṛtam, yena viparyāsenotpadyate tadapi vivṛtam | na puna: suvikrāntavikrāmin bālapṛtha-
gjanā jānanti vivṛtaṃ cittamiti | yatrāpyutpadyeta tadapi vivṛtam, yenāpyutpadyeta tadapi
vivṛtamiti | te cittavivekamajānanta:, ārambaṇavivekamajānanta: abhiniviśante-ahaṃ
cittam, mama cittam, asya cittam, asmāccittamiti | te cittamabhiniviśya kuśalamiti vā 
abhiniviśante, akuśalamiti vā abhiniviśante | sukhamiti vā abhiniviśante, du:khamiti
vā abhiniviśante | uccheda ityabhiniviśante, śāśvata ityabhiniviśante, dṛṣṭigata ityabhini-
viśante, nīvaraṇa ityabhiniviśante | dānamātsaryaśīladau:śīlyamityabhiniviśante | dharmadhātu-
kāmadhāturūpadhātvārūpyadhātumityabhiniviśante, pratītyasamutpādamityabhiniviśante, nāmarūpami-
@050
tyabhiniviśante, rāgadveṣamohamityabhiniviśante | īrṣyāmātsaryamityabhiniviśante | asmimānamitya-
bhiniviśante | du:khamityabhiniviśante | samudayamityabhiniviśante | nirodhamityabhiniviśante |
mārgamityabhiniviśante | smṛtyupasthānamityabhiniviśante | samyakprahāṇāviparyāsarddhipādendriya-
balabodhyaṅgānītyabhiniviśante | dhyānavimokṣasamādhisamāpattīnapyabhiniviśante | anutpādakṣayā-
nabhisaṃskāramityabhiniviśante | śrāvakapratyekabuddhabhūmimabhiniviśante | śrāvakapratyekabuddha-
dharmānapyabhiniviśante | mārgamityabhiniviśante | abhijñāmapyabhiniviśante | nirvāṇamapyabhi-
niviśante | buddhajñānamapyabhiniviśante | lakṣaṇānyapyabhiniviśante | pratyekabuddhasaṃpadamapyabhi-
niviśante | bodhisattvasaṃpadamapyabhiniviśante ||
tatra suvikrāntavikrāmin bodhisattva: imānevaṃrūpānabhiniveśān sattvānāṃ viparyāsa-
cittajān samanupaśyan na kvacidviparyāse cittamutpādayati | tatkasmāddheto: ? cittāpagatā
hi prajñāpāramitā | yā ca cittasya prakṛtiprabhāsvaratā prakṛtipariśu{1 H ^pariśuddhitā.}ddhatā, tatra na kāci-
ccittasyotpatti: | ārambaṇe sati suvikrāntavikrāmin bālapṛthagjanāścittamutpādayanti | tatra
bodhisattvo’pyārambaṇaṃ prajānannapi cittasyotpattiṃ prajānāti-kutaścittamutpadyate ? sa evaṃ
pratyavekṣate-prakṛtiprabhāsvaramidaṃ cittam | tasyaivaṃ bhavati-ārambaṇaṃ pratītya cittamutpadyate 
iti | sa ārambaṇaṃ parijñāya na cittamutpādayati nāpi nirodhayati | tasya taccittaṃ prabhāsvaraṃ
bhavati asaṃkliṣṭaṃ kamanīyaṃ pariśuddham | sa cittānutpādasthito na kaṃciddharmamutpādayati na
nirodhayati | iyaṃ suvikrāntavikrāmin cittānutpādaparijñā prajñāpāramitāyāṃ carata: | ya evaṃ
carati bodhisattva:, sa prajñāpāramitāyāṃ carati | tasyaivaṃ carato naivaṃ bhavati-ahaṃ carāmi
prajñāpāramitāyām, asyāṃ carāmi prajñāpāramitāyām, anena carāmi prajñāpāramitāyām,
asmāccarāmi prajñāpāramitāyāmiti | sacetpuna: saṃjānīte-iyaṃ prajñāpāramitā, anena prajñāpāra-
mitā, asya vā prajñāpāramiteti, na carati prajñāpāramitāyām | atha tāmapi prajñāpāramitāṃ
na samanupaśyati nopalabhate-ahaṃ carāmi prajñāpāramitāyāmiti na carati, carati prajñā-
pāramitāyām ||
evamukte suvikrāntavikrāmī bodhisattvo mahāsattvo bhagavantametadavocat-anuttareyaṃ
caryā bhagavan bodhisattvasya yaduta prajñāpāramitācaryā | prabhāsvareyaṃ bhagavan bodhisattvasya
caryā yaduta prajñāpāramitācaryā | niruttareyaṃ bhagavan bodhisattvasya caryā yaduta prajñāpāra-
mitāṃcaryā | atyadbhuteyaṃ bhagavan bodhisattvasya caryā yaduta prajñāpāramitācaryā | anavakrānteyaṃ
bhagavan bodhisattvasya caryā māreṇa vā māraparṣadbhirvā anyairvā puna: kaiścinnimittacaritairupa-
lambhacaritairātmadṛṣṭibhi: sattvadṛṣṭibhirjīvadṛṣṭibhi: pudgaladṛṣṭibhirbhavadṛṣṭibhirvibhavadṛṣṭibhiruccheda-
dṛṣṭibhi: śāśvatadṛṣṭibhi: satkāyadṛṣṭibhi: skandhadṛṣṭibhirdhātudṛṣṭibhirāyatanadṛṣṭibhirbuddhadṛṣṭibhi-
rdharmadṛṣṭibhi: saṃghadṛṣṭibhirnirvāṇadṛṣṭibhi: prāptasaṃprajñairvā adhimānikairvā rāgadveṣamohacaritairvā
@051
viparyāsacaritairvā utpathonmārgaprasthitairvā anākramaṇīyā | sarvalokābhyudayacaryeyaṃ bhagavan
bodhisattvasya caryā yaduta prajñāpāramitācaryā ||
evamukte bhagavān suvikrāntavikrāmiṇaṃ bodhisattvaṃ mahāsattvametadavocat-evametat
suvikrāntavikrāmin, evametat | anavakrāntacaryeyaṃ bodhisattvasya māreṇa vā mārakāyikairvā
devaputrairmāraparṣadā vā, antaśo nirvāṇadṛṣṭikairapi nirvāṇābhiniviṣṭairvā anākramaṇīyā
sarvabālapṛthagjanairvā | yā bodhisattvānāmiyaṃ suvikrāntavikrāmiṃścaryā, neyaṃ caryā bālapṛtha-
gjanānām | nāpīyaṃ caryā śaikṣāśaikṣāṇāṃ śrāvakayānīyānām, nāpi pratyekabuddhayānīyānām |
sacet suvikrāntavikrāmin iyaṃ caryā śrāvakayānīyānāṃ vā pratyekabuddhayānīyānāṃ vā
abhaviṣyat, na teṣāṃ kaścidvyavahāro’bhaviṣyat-śrāvakayānīyā vā pratyekabuddhayānīyā
veti | bodhisattvā evābhaviṣyan, te’pi tathāgatā vā caturvaiśāradyaprāptā abhaviṣyan |
yasmāttarhi suvikrāntavikrāmin na śrāvakayānīyānāṃ na pratyekabuddhayānīyānāmiyaṃ caryā,
tasmātte na bodhisattvā iti saṃkhyāṃ gacchanti, na ca tathāgatā bhavanti caturvaiśāradyaprāptā: |
vaiśāradyabhūmiriyaṃ suvikrāntavikrāmin {1. H dharmaṇeyaṃ against Ms. which reads dharma neyaṃ.}dharma, neyaṃ prajñāpāramitācaryā | evaṃ caranta: suvikrānta-
vikrāmin bodhisattvā: kṣipraṃ caturvaiśāradyatāmanuprāpnuvanti, anabhisaṃbuddhā eva yāvadanu-
ttarāṃ samyaksaṃbodhiṃ praṇidhānavaśena ca buddhānāṃ ca bhagavatāmadhiṣṭhānavaśena | na 
hi suvikrāntavikrāmin śrāvakayānikānāṃ vā pratyekabuddhayānikānāṃ vā caturvaiśāradyaṃ 
bhavati, nāpi tathāgatasteṣāṃ caturvaiśāradyamadhitiṣṭhati | bodhisattvabhūmireṣā suvikrānta-
vikrā{2. H ^bhinnasyāṃ.}min yasyāṃ caturvaiśāradyamanuprāpyate praṇidhānavaśena | tatkasmāddheto: ? prajñāpāra-
mitāyāṃ suvikrāntavikrāmiṃścaranto bodhisattvā: catasra: pratisaṃvido’nuprāpnuvanti |
katamāścatasra: ? yaduta arthapratisaṃvidaṃ dharmapratisaṃvidaṃ niruktipratisaṃvidaṃ pratibhānaprati-
saṃvidam | ābhiścatasṛbhi: pratisaṃvidbhi: samanvāgatā anabhisaṃbuddhā eva praṇidhānavaśena 
vaiśāradyāni pratigṛhṇanti | tathāgatā api tān kuśalamūlasamanvāgatāniti viditvā 
prajñāpāramitābhūmyanuprāptāniti viditvā adhitiṣṭhanti caturvaiśāradyena | tasmāttarhi suvikrānta-
vikrāmin bodhisattvena catasra: pratisaṃvido’nuprāptukāmena kṣipraṃ caturvaiśāradyakuśalena 
bhavitukāmena prajñāpāramitāyāṃ śikṣitavyaṃ caritavyam ||
punaraparaṃ suvikrāntavikrāmin bodhisattva: prajñāpāramitāyāṃ caran sarvadharmāṇāṃ hetuṃ ca 
samudayaṃ ca astaṃgamaṃ ca nirodhaṃ ca pravidhyati na kaṃciddharmam, yatprajñāpāramitāyāṃ na 
yojayati | sarvadharmāṇāṃ hetusamudayanirodhamārgalakṣaṇaṃ prajānāti | teṣāṃ hetusamudayanirodhamārga- 
lakṣaṇaṃ prajānan na rūpaṃ prabhāvayati na vibhāvayati | evaṃ vedanāsaṃjñāsaṃskārān | na 
vijñānaṃ bhāvayati na vibhāvayati | na nāmarūpaṃ bhāvayati na vibhāvayati | na saṃkleśa-
vyavadānaṃ bhāvayati na vibhāvayati | na viparyāsadṛṣṭigatanīvaraṇāni bhāvayati na vibhāvayati |
@052
na rāgadveṣamohān bhāvayati na vibhāvayati | na kāmadhātuṃ na rūpadhātuṃ nārūpyadhātuṃ 
bhāvayati na vibhāvayati | na sattvadhātuṃ nātmadhātuṃ bhāvayati na vibhāvayati | nocchedadṛṣṭiṃ 
na śāśvatadṛṣṭiṃ bhāvayati na vibhāvayati | na dānamātsaryaṃ bhāvayati na vibhāvayati | na 
śīladau:śīlyaṃ bhāvayati na vibhāvayati | na kṣāntivyāpādaṃ bhāvayati na vibhāvayati | na 
vīryakausīdyaṃ na dhyānavikṣepaṃ na prajñādauṣprajñyaṃ bhāvayati na vibhāvayati | na smṛtyupasthāna- 
samyakprahāṇāviparyāsarddhipādāpramāṇāni bhāvayati na vibhāvayati | nendriyabalabodhyaṅgasamādhi-
samāpattīrbhāvayati na vibhāvayati | na pratītyasamutpādaṃ bhāvayati na vibhāvayati | na 
du:khasamudayanirodhamārgān bhāvayati na vibhāvayati | nānutpādajñānaṃ na kṣayajñānaṃ nābhi-
saṃskārajñānaṃ bhāvayati na vibhāvayati | na pṛthagjanabhūmiṃ bhāvayati na vibhāvayati | na 
śrāvakabhūmiṃ na pratyekabuddhabhūmiṃ na bodhisattvabhūmiṃ bhāvayati na vibhāvayati | na pṛthagjana-
dharmān na śrāvakadharmān na pratyekabuddhadharmān [na{1. Ms. om. this expression; it is however found in both C and T.}bodhisattvadharmabuddhadharmān] bhāvayati
na vibhāvayati | na śamathaṃ na vidarśanāṃ bhāvayati na vibhāvayati | na nirvāṇaṃ bhāvayati na 
vibhāvayati | nātītānāgatapratyutpannajñānadarśanaṃ bhāvayati na vibhāvayati | na saṅgatāṃ bhāvayati
na vibhāvayati | nāsaṅgatāṃ bhāvayati na vibhāvayati | na buddhajñānaṃ bhāvayati na vibhāvayati |
na buddhavaiśāradyāni bhāvayati na vibhāvayati | tatkasmāddheto: ? abhāvyāni hi suvikrānta-
vikrāmin rūpavedanāsaṃjñāsaṃskāravijñānāni | abhāvyāni nāmarūpaviparyāsadṛṣṭigatasmṛtyupa-
sthānasamyakprahāṇarddhipādāviparyāsāpramāṇendriyabalabodhyaṅgasamādhisamāpattyabhijñākṣayajñānābhi-
saṃskārajñānāni | abhāvyā pṛthagjanabhūmi:, abhāvyā: śrāvakapratyekabuddhabodhisattvabhūmaya:,
abhāvyā: pṛthagjanaśrāvakapratyekabuddhadharmā:, abhāvyaṃ nirvāṇam, abhāvyamatītānāgatapratyutpanna-
jñānadarśanam, abhāvyamasaṅgajñānadarśanam, abhāvyamanāsaṅgajñānadarśanam, abhāvyaṃ samyaksaṃ-
buddhajñānam | tatkasmāddheto: ? na hi suvikrāntavikrāmin kācidasti bhāvapariniṣpatti: | abhūtā
hyete sarva eva vyavahārā: | nātra kaścitsvabhāva: | abhāvasvabhāvā hi suvikrāntavikrāmin 
sarvadharmā:, abhūtā asaṃbhūtā: | tatkasmāddheto: ? yo hi viparyāsa: so’bhūta: | viparyāsasamutthitā: 
sarvadharmā: | yo hi viparyāsa:, so’bhāva: | bhāvāpagatā hi suvikrāntavikrāmin sarvadharmā: | 
bhāvo nopalabhyate’svabhāvatvāt | abhāva iti suvikrāntavikrāmin abhūta: | so’saṃbhūta:, 
tenocyate abhāva iti | asatparidīpanaiṣā suvikrāntavikrāmin abhāva iti | yaśca abhāva:, 
tatra na bhāvanā na vibhāvanā | viparyāsasamutthitatayā hi suvikrāntavikrāmin sattvā bhāvayanti 
ca vibhāvayanti ca | na tatra kiṃcidbhāvyam | tatkasmāddheto: ? abhāvasvabhāvā hi suvikrānta-
vikrāmin sarvadharmā:, bhāvāpagatā vastvasattvāt | na tatra kiṃcidbhāvyam | yasmin samaye 
suvikrāntavikrāmin bodhisattva evaṃ dharmeṣu dharmānudarśīṃ viharan prajñāpāramitāyāṃ caran na 
kaṃciddharmaṃ bhāvayati na vibhāvayati, iyamucyate prajñāpāramitābhāvaneti | evaṃ carata evaṃ viharata: 
suvikrāntavikrāmin bodhisattvasya mahāsattvasya prajñāpāramitābhāvanā paripūriṃ gacchati ||
@053
1 suvikrāntavikrāmiparipṛcchā-caryāparivarta: ṣaṣṭha: |
punaraparaṃ suvikrāntavikrāmin bodhisattvasya mahāsattvasya prajñāpāramitāyāṃ carato na 
rūpasaṃprayoganimittaṃ cittamutpadyate | na vedanā, na saṃjñā, na saṃskāra: | na vijñānasaṃprayoga-
nimittaṃ cittamutpadyate | na khilasahagataṃ cittamutpadyate | na vyāpādasaharātaṃ cittamutpadyate |
na mātsaryasahagataṃ cittamutpadyate | na saṃkleśasahagataṃ cittamutpadyate | na kausīdyasahagataṃ 
cittamutpadyate | na vikṣepasahagataṃ cittamutpadyate | na dauṣprajñyasahagataṃ cittamutpadyate | na 
kāmasahagataṃ cittamutpadyate | na rūpārambaṇābhiniveśasahagataṃ cittamutpadyate | nābhidhyā- 
sahagataṃ cittamutpadyate | na paiśunyasahagataṃ cittamutpadyate | na mithyādṛṣṭisahagataṃ cittamutpa-
dyate | na bhogābhiniveśasahagataṃ cittamutpadyate | naiśvaryābhiṣvaṅgasahagataṃ cittamutpadyate | na 
mahākulopapattyabhiṣvaṅgasahagataṃ cittamutpadyate | na devopapattyabhiṣdhaṅgasahagataṃ cittamutpadyate | 
na kāmadhātvabhiṣvaṅgasahagataṃ cittamutpadyate | na rūpārūpyadhātvabhiṣvaṅgasahagataṃ cittamutpadyate |
na śrāvakabhūmau cittamutpadyate | na pratyekabuddhabhūmau cittamutpadyate | na bodhisattvacaryābhi-
niveśābhiṣvaṅgasahagataṃ cittamutpadyate | nāntaśo nīvaraṇadṛṣṭisahagatamapi cittamutpadyate |
so’nayā cittaviśuddhyā samanvāgata: sattvān maitryā {1. H sphurati; Matsumoto harati.}spharati karuṇayā muditayopekṣayā | sattva-
saṃjñā cānena vibhāvitā bhavati, na ca sattvasaṃjñāyāṃ tiṣṭhati, na caināṃścaturo brāhmyān 
vihārānabhiniviśate, prājñaśca bhavatyupāyakauśalyasamanvāgata: | tasyaibhirdharmai: samanvāgatasya 
prajñāpāramitāyāṃ carata: kṣipraṃ prajñāpāramitābhāvanā paripūriṃ gacchati | sa evaṃ prajñāpāramitāṃ 
bhāvayan na rūpamupaiti, nopādatte | na vedanāṃ na saṃjñāṃ na saṃskārān | na vijñānamupaiti, 
nopādatte | na viparyāsanīvaraṇadṛṣṭigatānyupaiti, nopādatte | na kāmadhātuṃ na rūpadhātuṃ nārūpya-
dhātumupaiti, nopādatte | nocchedaśāśvatamupaiti, nopādatte | na pratītyasamutpādamupaiti, 
nopādatte | na pṛthivyaptejovāyudhātumupaiti, nopādatte | na rāgadveṣamohānupaiti, nopādatte |
na dānamātsaryaśīladau:śīlyamupaiti, nopādatte | na kṣāntivyāpādavīryakausīdyadhyānavikṣepaprajñā-
dauṣprajñyamupaiti, nopādatte | na smṛtyupasthānasamyakprahāṇāviparyāsāpramāṇarddhipādānupaiti,
nopādatte | nendriyabalabodhyaṅgadhyānavimokṣasamāpattīrupaiti, nopādatte | nābhijñāmupaiti,
nopādatte | na du:khasamudayanirodhamārgānupaiti, nopādatte | nānutpādajñānakṣaya-
jñānābhisaṃskārajñānānyupaiti, nopādatte | nātmadhātuṃ na sattvadhātuṃ na dharmadhātumupaiti 
nopādatte | na pṛthagjanaśrāvakapratyekabuddhasamyaksaṃbuddhabhūmimupaiti, nopādatte | na 
pṛthagjanadharmān, na śrāvakadharmān na pratyekabuddhadharmānupaiti, nopādatte | nātītānāgatapratyutpanna-
jñānadarśanamupaiti, nopādatte | nāsaṅgajñānadarśanamupaiti, nopādatte | na buddhajñānabala-
vaiśāradyānyupaiti, nopādatte | na nīvaraṇānyupaiti, nopādatte | tatkasmāddheto: ? sarvadharmā hi 
suvikrāntavikrāmin anupagatā anupādattā:, na kenacidupagatā: | na hi suvikrāntavikrā-
min kaściddharma upādātavyo nāpi kenacidupādatta: | tatkasmāddheto:? nātra kiṃcidupā-
@054
dātavyaṃ nopādānīyaṃ vā | tatkasmāddheto: ? asārakā hi suvikrāntavikrāmin sarvadharmā 
māyopamatayā | vaśikā hi sarvadharmā: sārānupalabdhita: | pratibhāsasamā hi sarvadharmā 
agrāhyatāmupādāya | riktakā hi sarvadharmā: svabhāvāsattvāt | phenapiṇḍopamā hi sarvadharmā 
avimardanakṣamatvāt | buddhudopamā hi sarvadharmā utpannabhaṅgavilīnatāmupādāya | marīcyupamā hi 
sarvadharmā viparyāsasamutthānatāmupādāya | kadalīgarbhopamā hi sarvadharmā: sārāsattāmupādāya |
udakacandrasadṛśā hi sarvadharmā agrāhyatāmupādāya | indrāyudharaṅgasadṛśā hi sarvadharmā
asatparikalpanatāmupādāya | nirīhakā hi sarvadharmā asamutthāpanatāmupādāya | riktamuṣṭisamā 
hi sarvadharmā vaśikasvabhāvalakṣaṇatayā | tatra suvikrāntavikrāmin bodhisattva: evaṃ sarvadharmān 
samanupaśyan na kaṃciddharmamupaiti nopādatte, nādhitiṣṭhati, nādhyavasāya tiṣṭhati | iyaṃ suvi-
krāntavikrāmin bodhisattvasya sarvadharmaśraddadhānatā anadhiṣṭhānatā anadhyavasānatā anabhi-
ṣvaṅgatā prajñāpāramitāyāṃ carata: | evaṃ carata: suvikrāntavikrāmin bodhisattvasya prajñāpāramitā-
bhāvanā paripūriṃ gacchati ||
punaraparaṃ suvikrāntavikrāmin evaṃ śikṣamāṇo bodhisattvo na rūpe śikṣate, na 
rūpasamatikramāya śikṣate | na vedanāyāṃ na saṃjñāyāṃ na saṃskāreṣu | na vijñāne śikṣate na 
vijñānasamatikramāya śikṣate | na rūpotpattau śikṣate, na rūpanirodhe śikṣate | evaṃ na 
vedanā na saṃjñā na saṃskārā: | na vijñānotpattau śikṣate, na vijñānanirodhe śikṣate | na 
rūpavinayāya śikṣate nāvinayāya | evaṃ na vedanāsaṃjñāsaṃskāravijñānavinayāya śikṣate 
nāvinayāya | na rūpasya saṃkrāntaye śikṣate nāvakrāntaye | na sthitaye śikṣate nāsthitaye |
evaṃ na vedanāsaṃjñāsaṃskāravijñānānāṃ saṃkrāntaye śikṣate nāvakrāntaye, na sthitaye śikṣate 
nāsthitaye | evaṃ śikṣamāṇa: suvikrāntavikrāmin bodhisattvo na rūpanityatāyāṃ śikṣate, na 
rūpasukhatāyāṃ śikṣate, na rūpadu:khatāyāṃ śikṣate na rūpaśubhatāyām, na rūpānātmatāyāṃ 
śikṣate | na vedanāsaṃjñāsaṃskārā:, na vijñānanityatāyāṃ śikṣate, na vijñānasukhatāyāṃ śikṣate, 
na vijñānadu:khatāyām, na vijñānaśubhatāyāṃ na vijñānātmatāyāṃ śikṣate | evaṃ śikṣamāṇa: 
suvikrāntavikrāmin bodhisattvo na rūpātītārambaṇe carati, na rūpānāgatārambaṇe carati, na 
rūpapratyutpannārambaṇe carati | na vedanā, na saṃjñā, na saṃskārā: | na vijñānātītārambaṇe 
carati, nānāgatārambaṇe carati, na pratyutpannārambaṇe carati | evaṃ caran suvikrānta- 
vikrāmin bodhisattvo’tītaṃ śūnyākāreṇa śāntākāreṇa anātmākāreṇa pratyavekṣate-yadatītaṃ 
tacchūnyam, evaṃ śāntamanātmeti | evamapi [na]{1. C and T suggest the addition of na here.} carati | anāgataṃ śūnyākāreṇa 
śāntākāreṇa anātmākāreṇa pratyavekṣate-yadatītaṃ tacchūnyaṃ śāntamanātmeti | evamapi [na]{1. C and T suggest the addition of na here.}
carati | pratyutpannaṃ śūnyākāreṇa śāntākāreṇa anātmākāreṇa pratyavekṣate-yatpratyutpannaṃ 
tacchūnyaṃ śāntamanātmeti | evamapi [na]{2. H C and T read na which Ms.om.} carati | atītaṃ śūnyaṃ śānta{3. C and T om. śāntam.}manātmanā vā anātmīyena 
@055
vā anityena vā adhruveṇa vā aśāśvatena vā vipariṇāmadharmiṇā vā, evamapi na 
carati | anāgataṃ śūnyaṃ śānta{1. C and T om. śāntam.}manātmanā vā anātmīyena vā anityena vā adhruveṇa vā 
aśāśvatena vā vipariṇāmadharmiṇā vā, evamapi na carati | pratyutpannaṃ śūnyaṃ śānta{1. C and T om. śāntam.}manātmanā
vā anātmīyena vā anityena vā adhruveṇa vā aśāśvatena vā vipariṇāmadharmiṇā veti, 
evamapi na carati | evaṃ carata: suvikrāntavikrāmin bodhisattvasya prajñāpāramitābhāvanā 
paripūriṃ gacchati | evaṃ carata: suvikrāntavikrāmin bodhisattvasya māra: pāpīyānavatāraṃ na 
labhate | evaṃ caran sarvamārakarmāṇi budhyate, na ca tairmārakarmabhi: saṃhriyate || 
punaraparaṃ suvikrāntavikrāmin evaṃ caran bodhisattvo na rūpamālambate, na vedanāṃ na 
saṃjñāṃ na saṃskārān, na vijñānamālambate | na nāmarūpamālambate, na viparyāsadṛṣṭigata- 
mālambate, nātmābhiniveśamālambate, na sattvābhiniveśamālambate, nocchedaśāśvatamālambate, 
nāntaṃ nānantamālambate | na rūpaśabdagandharasasparśadharmānālambate | na kāmadhātuṃ na rūpadhātuṃ 
nārūpyadhātumālambate | na pratītyasamutpādamālambate | na pṛthivyaptejovāyvākāśadhātūnā-
lambate | na satyaṃ na mṛṣā{2. H bhṛṣam against Ms.} ālambate | na saṃyogaṃ na visaṃyogamālambate | na rāgadveṣamohā-
nālambate | na rāgadveṣamohaprahāṇamālambate | na dānamātsaryaśīladau:śīlyamālambate | na 
kṣāntivyāpādamālambate | na vīryakausīdyamālambate | na dhyānavikṣepamālambate | na prajñā-
dauṣprajñyamālambate | na smṛtyupasthānasamyakprahāṇarddhipādāviparyāsānālambate | nendriyabala- 
bodhyaṅgasamādhisamāpattīrālambate | na maitrīkaruṇāmuditopekṣā ālambate | nānutpādajñānakṣaya- 
jñānābhisaṃskārajñānānyālambate | na pṛthagjanaśrāvakapratyekabuddhabhūmīrālambate | na pṛthagjana- 
śrāvakapratyekabuddhadharmānālambate | na du:khasamudayanirodhamārgānālambate | nābhijñājñānadarśana-
mālambate | na vimuktimālambate | na vimuktijñānadarśanamālambate | na nirvāṇamālambate |
nātītānāgatapratyutpanna{3. Ms. and Matsumoto om. ^jñānadarśana^ which is supplied from C and T.}[jñānadarśana]mālambate | nāsaṅgajñānamālambate | na buddhajñānamālambate | 
na buddhabalavaiśāradyānyālambate | na buddhakṣetrapariśuddhimālambate | na lakṣaṇapariśuddhimālambate |
na śrāvakasaṃpadamālambate | na pratyekabuddhasaṃpadamālambate | na bodhisattvasaṃpadamālambate | 
tatkasmāddheto: ? nirālambanā hi suvikrāntavikrāmin sarvadharmā: | na hi sarvadharmāṇāṃ 
kiṃcidgrahaṇaṃ saṃvidyate yatraiṣāmālambanaṃ bhavet | yāvat suvikrāntavikrāmin ālambanam, 
tāvadadhyavasānam, tāvadabhiniveśa:,{4. Hmārgam.} tāvadupādānam | yāvadupādānam, yāvadālambanam, 
tāvaddu:khadaurmanasyam, tāvadgāḍhā: śokaśalyopāyāsaparidevā: saṃbhavanti | yāvat suvikrānta-
vikrāmin ālambanaṃ tāvadbandhanam | yāvadālambanaṃ tāvannāsti {4 H mārgam.}mārga:, tāvaddu:khadaurmanasyam | 
yāvadālambanaṃ tāvanmanyanā spanda{5. H syandanā.}nā prapañcanā | yāvadālambanaṃ tāvadadhikaraṇavigraha-
vivādā: | yāvadālambanaṃ tāvadavidyāndhakāramohā: | yāvadālambanaṃ tāvadbhayāni, 
@056
tāvadbhairavāṇi | yāvadālambanaṃ tāvanmārapāśamāravidhvaṃsanāni | yāvadālambanaṃ 
tāvaddu:khapratipīḍanā sukhaparyeṣaṇā ca | tatra suvikrāntavikrāmin bodhisattva imānādīnavān 
saṃpaśyan na kaṃciddharmamālambate | so’nālaṃmbamāno na kaṃciddharmaṃ parigṛhṇāti | sa 
nāpyudgrahāya nāgrahāya sthita: sarvadharmāṇāṃ tāmapi nirālambanavaśikatāṃ na manyate | evaṃ 
caran suvikrāntavikrāmin bodhisattvo mahāsattvo na kaṃciddharmamabhiniviśate nābhivadati, 
na kaṃciddharmamadhyavasāya tiṣṭhati | ayaṃ suvikrāntavikrāmin bodhisattvasya sarvadharmālambana-
visaṃyoga: prajñāpāramitāyāṃ carata: | evaṃ suvikrāntavikrāmin bodhisattvasya carata: prajñāpāra-
mitābhāvanā paripūriṃ gacchati | na cāsya māra: pāpīyān antarāyaṃ śaknoti kartum, na 
mārakāyikā devatā:, na māraparṣat, na mārādhiṣṭhi{1. H mārādhiṣṭhitā.}tā: | na cāsya te’vatāraṃ labhante yatrāsya 
viheṭhān kuryu:, yatrainaṃ gṛhītvā dharṣayeyu: | nityaṃ ca sarvāṇi mārakarmāṇyavabudhyante | na ca 
mārakarmavaśago bhavati | sarvāṇi ca mārabhavanāni dhyāmīkaroti | sarvānyatīrthikānāṃ ca 
nigrahāya sthito bhavati, sarvāṃścānyatīrthikāṃścarakaparivrājakānabhibhavati | anavamardanīyaśca 
bhavati sarvaparapravādibhi: || 
evaṃ caran suvikrāntavikrāmin bodhisattvo na rūpakalpanāyāṃ sthito bhavati na 
rūpavikalpanāyām | evaṃ na vedanāsaṃjñāsaṃskāravijñānakalpanāyāṃ sthito bhavati na vikalpa-
nāyām | nāpi rūpaṃ kalpayati na vikalpayati | evaṃ na vedanāsaṃjñāsaṃskāravijñānāni 
kalpayati na vikalpayati | na nīvaraṇadṛṣṭigatāni kalpayati na vikalpayati | noccheda-
śāśvataṃ kalpayati na vikalpayati | na kāmadhāturūpadhātvārūpyadhātūn kalpayati na 
vikalpayati | na rāgadveṣamohān kalpayati na vikalpayati | na satyaṃ kalpayati na 
vikalpayati | na mṛ{2. H mṛṣaṃ against Ms.}ṣā kalpayati na vikalpayati | na pṛthivyaptejovāyvākāśadhātuṃ kalpayati 
na vikalpayati | na saṃyogaṃ kalpayati na vikalpayati | na visaṃyogaṃ kalpayati na vikalpa-
yati | na pratītyasamutpādaṃ kalpayati na vikalpayati | nātmasaṃjñāṃ kalpayati na vikalpayati | 
na sattvasaṃjñāṃ kalpayati na vikalpayati | na jīvasaṃjñāṃ kalpayati na vikalpayati | na 
pudgalasaṃjñāṃ kalpayati na vikalpayati | na dānamātsaryaśīladau:śīlyaṃ kalpayati na vikalpa- 
yati | na kṣāntivyāpādau kalpayati na vikalpayati | na vīryakausīdyaṃ kalpayati na 
vikalpayati | na dhyānavikṣepau kalpayati na vikalpayati | na prajñādauṣprajñye kalpayati na 
vikalpayati | nāviparyāsasamyakprahāṇarddhipādasmṛtyupasthānāni kalpayati na vikalpayati |
nendriyabalabodhyaṅgasamādhisamāpattī: kalpayati na vikalpayati | na du:khasamudayanirodhamārgān 
kalpayati na vikalpayati | na maitrīkaruṇāmuditopekṣā: kalpayati na vikalpayati | 
nānutpādajñānakṣayajñānābhisaṃskārajñānāni kalpayati na vikalpayati | na pṛthagjanadharmān
na śrāvakadharmān na pratyekabuddhadharmān na buddhadharmān kalpayati na vikalpayati| 
@057
na pṛthagjanabhūmiṃ na śrāvakabhūmiṃ na pratyekabuddhabhūmiṃ na buddhabhūmiṃ kalpayati na 
vikalpayati | na nīvaraṇāni kalpayati na vikalpayati | nātītānāgatapratyutpanna-
jñānadarśanaṃ kalpayati na vikalpayati | nāsaṅgajñānaṃ kalpayati na vikalpayati | na vidyā-
vimuktiṃ kalpayati na vikalpayati | na muktiṃ na vimuktijñānadarśanaṃ kalpayati na vikalpa-
yati | na buddhajñānavaiśāradyāni kalpayati na vikalpayati | na lakṣaṇapariśuddhiṃ kalpayati na 
vikalpayati | na buddhakṣetrapariśuddhiṃ kalpayati na vikalpayati | na śrāvakasaṃpadaṃ kalpayati 
na vikalpayati | na pratyekabuddhasaṃpadaṃ kalpayati na vikalpayati | na bodhisattvasaṃpadaṃ 
kalpayati na vikalpayati | tatkasmāddheto: ? kalpanāyāṃ suvikrāntavikrāmin satyāṃ vikalpo 
bhavati | yatra puna: suvikrāntavikrāmin kalpanā nāsti, na tatra vikalpanā | sarvabāla- 
pṛthagjanā hi suvikrāntavikrāmin kalpanāsamutthitā: | teṣāṃ saṃjñā vikalpasamutthitā: | te 
kalpayanti vikalpayanti ca | kalpaneti suvikrāntavikrāmin eṣa eko’nta:, vikalpaneti 
dvitīyo’nta: | yatra nāsti kalpo vā vikalpo [vā], tatra nāsti anto vā madhyaṃ vā |
madhyamiti suvikrāntavikrāmin kalpayata: sa evānto bhavati | yāvatkalpanā, tāvadvikalpanā |
nāstyatra vikalpanāsamuccheda: | yatra puna: suvikrāntavikrāmin na kalpanā na vikalpanā, 
tatra kalpasamuccheda: | kalpasamuccheda iti suvikrāntavikrāmin nātra kasyaciccheda: | tatkasmā-
ddheto: ? anto hi suvikrāntavikrāmin kalpo vikalpo vikalpasamutthita: | teṣāṃ yo 
vyupaśama:, so’viparyāsa: | yo’viparyāsa:, na tatra kaściccheda: | samuccheda iti suvikrānta- 
vikrāmin du:khasamucchedasyaitadadhivacanam | na ca du:khasya kaścitsamuccheda: | syāddhu:kha-
samuccheda:, yadi du:khasya kācitpariniṣpatti: syāt | apariniṣpattidarśanametat du:khasamu-
ccheda iti | du:khaparijñānametat, yadidaṃ du:khasamuccheda iti | yo du:khaṃ naiva kalpayati na 
vikalpayati, ayaṃ du:khavyupaśama:, ayaṃ du:khasyānutpādo’prādurbhāva: | sa evaṃ paśyan suvi-
krāntavikrāmin bodhisattvo na kaṃciddharmaṃ kalpayati na vikalpayati | iyaṃ suvikrāntavikrāmin
bodhisattvasya sarva{1 Ms. om. ^kalpa,^ which is supplied from C and T.}[kalpa]vikalpaparijñā prajñāpāramitāyāṃ carata: | evaṃ carata: suvikrānta- 
vikrāmin bodhisattvasya prajñāpāramitābhāvanā paripūriṃ gacchati | na cāsya māra: pāpīyānanta-
rāyasthito bhavati, na ca māraparṣat | utpannotpannāni ca mārakarmāṇi budhyate | na cotpanno-
tpannānāṃ māraka{2 H ^karmāṇāṃ.}rmaṇāṃ vaśaṃ gacchati | mārasya ca pāpīyasa: parājayaṃ karoti dhyāmīkaroti 
ca | evamalpapa{3. Ms. and Matsumoto alpapakṣavigata^; our reading is adopted by H.}kṣīkaroti vigatabhayabhairavaśca bhavati | na ca mārairākramaṇīyo bhavati | prasra-
bdhāni cāsya saṃbhavanti sarvāṇyapāyagamanāni | pithitāśca bhavanti kumārgā: | sarvaughottīrṇaśca 
bhavati, vigatamohāndhakāraśca bhavati, pratilabdhacakṣurālokabhūtaśca bhavati sarvasattvānām, 
sthitaśca bhavatyanucchedāya buddhavaṃśasya, pratilabdhamārgaśca bhavati mārgasamatāyām, anukampa- 
@058
{1 H om. ^ka^.}[ka]śca bhavati sarvasattvānām, viśuddhaṃ cakṣurbhavati dharmeṣu, vīryasaṃpannaśca bhavatyakusīda:, 
kṣāntibalapratilabdhaśca bhavatyavyāpannacitta:, dhyāyī ca bhavatyaniśritadhyāyī, pratilabdhaprajñaśca 
bhavati nirvedhikaprajñāsamanvāgata:, vigatakaukṛtyaśca bhavati apagatanīvaraṇa:, visaṃyuktaśca bhavati 
sarvamārapāśai:, chinnabandhanaśca bhavati sarvatṛṣṇājālaviyogāt, upasthitasmṛtiśca bhavatyasaṃpra-
moṣadharmatayā, viśuddhaśīlaśca bhavati śīlaviśu{2. H ^viśuddha^.}ddhipāramitāprāpta:, paramaguṇapratiṣṭhitaśca bhavati
sarvadoṣanirghātāya, prajñābalādhānaprāptaśca bhavatyaprakampyatayā, anākṣiptaśca bhavati sarvamāra{3. C T om. ^māra^.}-
paravādibhi:, aparihīṇadharmā ca bhavati sarvadharmaviśuddhiprāptatayā, viśāradaśca bhavati sarvadharma- 
deśanāyām, amaṅkuśca bhavati parṣadupasaṃkramaṇāya, anāgṛhītaśca bhavati muktatyāgo dharma- 
dānam (?), prativiśodhitamārgaśca bhavati mārgasamatayā, vibhāvitabhāvanaśca bhavati kumā{4 H kumārgapari^ against Ms.}rgā- 
parijñatayā, vāsitavāsanaśca bhavati viśuddhadharmatayā, śodhitaśodhanaśca bhavati viśuddhaprajñatayā, 
gambhīraprajñaśca bhavati sāgaropamatayā, duravagāhaśca bhavati astambhitatayā, aprameyaśca bhavati 
dharmasāgarāprameyatayā | evaṃ caran suvikrāntavikrāmin bodhisattva: ebhiścānyaiśca{5 H om. ca.} guṇai: 
samanvāgato bhavati yeṣāṃ guṇānāṃ na paryanta: śakyo’dhigantum || 
punaraparaṃ suvikrāntavikrāmin bodhisattva: evaṃ prajñāpāramitāyāṃ caran nendriyavikalo 
bhavati | san a rūpavikalo bhavati, na bhogavikalo bhavati, na parivāravikalo bhavati, na 
jātivikalo bhavati, na kulavikalo bhavati, na deśavikalo bhavati, na ca pratyanteṣu jana- 
padeṣūpapadyate, na cākṣaṇaprāpto bhavati, na cāpariśuddhai: sattvairapariśuddhakarmāntai: saṃsargajāto 
bhavati, na ca svacittaṃ hāpayati, na ca prajñāyā hīyate | sa yān dharmān parata: śṛṇoti, 
tān sarvadharmasamatāyāṃ saṃsyandayati, sthitaśca bhavati buddhavaṃśasya sarvajñatāvaṃśasyānupacchedāya |
sa ālokalabdhaśca bhavati buddhadharmeṣu, atyāsannaśca bhavati sarvajñatāyām | taṃ sacenmāra: 
pāpīyān upasaṃkrāmati viheṭhanārtham, sa tanmāraparṣadaṃ bhasmīkaroti chinnapratibhā{6 H pratibhānam.}nām, sarvāṃśca 
mārapāśāṃśchinatti, sarvairmārakāyikairmārakoṭibhiścādhṛṣyo bhavati | tato mārā bhītāstrastā: 
palāyante | evaṃ ca mārasya pāpīyaso bhavati-atikrāntaviṣayo’yaṃ mama, nāyaṃ mama bhūyo 
viṣaye carati, nāyaṃ mama bhūyo viṣaye sthita:, nāyaṃ mama bhūyo viṣayamākramiṣyatīti, anyāṃśca 
sattvān mama viṣayānmocayiṣyatīti, uttārayiṣyatīti | tatra māra: pāpīyān śocati krandati 
paridevate-alpapakṣīkariṣyati ayaṃ bodhisattvo māmiti | daurbalyaṃ cāsya viśati, du:khitaśca 
bhavati durmanā vipratisārī | yasmiṃśca samaye suvikrāntavikrāmin bodhisattva: prajñāpāramitāyāṃ 
carati, prajñāpāramitāṃ bhāvayati, prajñāpāramitāyāṃ yogamāpadyate, sarvamārabhavanāni tasmin 
samaye dhyāmībhavanti alpatejaskāni, mārāśca pāpīyāṃso du:khitā durmanaso bhavanti śoka-
śalyasamarpitā mahāśokaśalyaviddhā:-ativāhayiṣyatyayaṃ vata sattvānasmadviṣayāt, uttāra-
@059
yiṣyatyayaṃ sattvānasmadviṣayāt, parimocayiṣyatyayaṃ sattvānasmadviṣayāt, abhyuddhariṣyatyayaṃ bata
sattvānasmadviṣayāt, chedayiṣyatyayaṃ sattvān mārapāśāt, samutkṣepsyatyayaṃ sattvān kāmapaṅka-
lagnān, mocayiṣyatyayaṃ sattvān dṛṣṭijālebhya:, uttārayiṣyatyayaṃ sattvān nīvaraṇapathāt, 
pratiṣṭhāpayiṣyatyayaṃ sattvān sanmārge, uttārayiṣyatyayaṃ sattvān dṛṣṭigahanāditi | imamarthavaśaṃ 
suvikrāntavikrāmin saṃpaśyantaste mārā du:khitā bhavanti durmanasa: śokaśalyaviddhā: | tadyathāpi
nāma suvikrāntavikrāmin puruṣo mahatā dhanaskandhena vipannena du:khito vedanātta(rtaṃ)manā mahatā
du:khadaurmanasyena samanvāgata: | evameva māra: pāpīyān du:khito bhavati durmanā vipratisārī
śokaśalyaviddha: | na ca svake āsane ramate, yasmin samaye bodhisattva: prajñāpāramitāyāṃ carati, 
prajñāpāramitāṃ bhāvayati, prajñāpāramitāyāṃ yogamāpadyate | punaraparaṃ suvikrāntavikrāmin te 
mārā: pāpīyāṃsa: ekata: samāgamya cintayanti-kathaṃ kariṣyāma:, kiṃ nu kariṣyāma: | 
kathaṃkathāśokaśalyaviddhā bhavanti | te kathaṃkathāśokaśalyaviddhā bhūtvā upasaṃkrāmanti bodhi-
sattvasyāvatāragaveṣiṇa: prajñāpāramitāyāṃ carata: | tatra bodhisattvasya romāpi na hṛṣyati, na{1 C and T suggest kiṃ for na which is better.} 
puna: kāyasyānyathātvaṃ bhaviṣyati cittasyānyathātvaṃ vā | vigatabhayaromaharṣaśca māra: pāpīyā- 
niti saṃbudhyate | buddhvā cādhiṣṭhānaṃ karoti | tato māra: pāpīyānadhiṣṭhito durbalo bhavati 
līnacitto bhayamāpanna: | na cāsya śaknotyavatāraṃ labdhum | tasyaivaṃ bhavati-ahamevāsya na 
śakto’vatāraṃ labdhum, kiṃ punarmama parṣat, kiṃ punaryadanye’dhiṣṭhāsyanti | tataste mārā[stra{2.Ms.illegible; our reading is based on C and T}stā
utsāhapa]rihīṇā: svabhavanāni gatvā du:khadaurmanasyajātā: pradhyāyantastiṣṭhanti, na ca 
śaknuvanti bodhisattvasya prajñāpāramitāyāṃ carato’cchaṭāmātramapi cittasya mohanaṃ kartum,
prāgevāsyāntarāyam | iyaṃ(daṃ) suvikrāntavikrāmin prajñāpāramitāyāṃ carato [bodhisattvasya]
evaṃrūpaṃ prajñābalādhiṣṭhānaṃ bhavati, evaṃrūpeṇa ca prajñābalādhiṣṭhānena samanvāgato bhavati |
sacedye sarvasmiṃstrisāhasramahāsāhasre lokadhātau sattvā:, te sarve mārā bhaveyu:, te sarve 
mahatībhirmāraparṣadbhi: sārdhaṃ taṃ bodhisattvaṃ prajñāpāramitāyāṃ carantamupasaṃkrameyurviheṭhābhiprāyā: |
te’pi sarve suvikrāntavikrāmin mārā: pāpīyāṃso na prabhavantyantarāyaṃ kartum | tatkasmāddheto: ? 
tathārūpeṇa hi prajñābalādhānena prajñākhaṅgena prajñāśastreṇa tasmin samaye bodhisattva: samanvāgato 
bhavati | acintyayā suvikrāntavikrāmin prajñayā aprameyayā asamasamayā bodhisattvastadā
samanvāgato bhavati | tena taṃ na pratibalo bhavati māra: pāpīyānabhibhavitum | mahāśastraṃ  
hyetatsuvikrāntavikrāmin yaduta prajñāśastram, mahākhaṅgo hyeṣa suvikrāntavikrāmin yaduta
prajñākhaṅga:, yatrāgatiraviṣayo mārāṇāṃ pāpīyasām, abhūmirmārāṇāṃ pāpīyasām | ye’pi 
tāvatsuvikrāntavikrāmin bāhyā ṛṣayaścaturṇāṃ dhyānānāṃ lābhina:, catasṛṇāṃ vā ārūpya-
samāpattīnām, ye māraviṣayaṃ kāmadhātumatikramya brahmaloke copapadyante caturṣu ca ārūpyeṣu 
@060
sadevanikāyeṣu, teṣāmapi tāvadagatiraviṣaya: yaduta evaṃrūpāyāṃ prajñāyām, yā bodhisattvasya 
prajñā prākṛtā, kiṃ punaryā prajñāpāramitāyāṃ carata: prajñā, ka: punarvādo mārāṇāṃ pāpīyasāṃ 
yeṣāmaviṣayo rūpārūpyadhātau | balādhānaprāpta: suvikrāntavikrāmin bodhisattvastasmin
samaye bhavati mahābalādhānasamanvāgato yaduta prajñāpāramitābalena | ye khalu kecit
suvikrāntavikrāmin prajñāpāramitābalena samanvāgatā bhavanti tīkṣṇena prajñāśasterṇa, adhṛṣyāste 
bhavanti mārai: pāpīyobhiranākramaṇīyā: | ye kecit suvikrāntavikrāmin prajñābalena samanvā-
gatā bhavanti tīkṣṇena ca prajñāśastreṇa, na te kvacinniśrayaṃ kurvanti, aniśritāste bhavanti |
tatkasmāddheto: ? niśraye hi suvikrāntavikrāmin sati calitaṃ bhavati, calite sati 
spa{1 H syandanā, syanditaṃ.}ndanā bhavati, spa{1 H syandanā, syanditaṃ.}ndanāyāṃ satyāṃ prapañcanā bhavati | yeṣāṃ keṣāṃcit suvikrāntavikrāmin 
niśrayaśca bhavati calitaṃ ca bhavati {1 H syandanā, syanditaṃ.}spanditaṃ ca bhavati prapañcanā [ca]bhavati, te mārasya pāpīyaso 
vaśagatā bhavanti, aparimuktāśca bhavanti te māraviṣayāt | ye’pi tāvat suvikrāntavikrāmin 
yāvad bhavāgropapannā: sattvā niśritā niśrayanibaddhā niśrayādhyāsitā:, te’pyāgamiṣyanti puna-
rmāraviṣayam | aparimuktāśca te mārapāśebhya:, anugatasūtrāśca te mārapāśai: | tadyathā udrakaśca 
rāmaputra: ārāḍaśca kālāma:, ye vā punaranye’pi kecinniśritā ārūpyeṣu niśrayavinibaddhā
niśrayādhyāśritā: | bodhisattvastu puna: suvikrāntavikrāmin prajñāpāramitāyāṃ caran prajñāpāra- 
mitāṃ bhāvayan prajñāpāramitāyāṃ yogamāpadyamāna: na kvacinniśrayaṃ karoti, aniśrito bhavati 
sarvatra | yasmin khalu puna: samaye suvikrāntavikrāmin bodhisattva: prajñāpāramitābhāvanā-
yogamanuyukto viharati, tasmin samaye na rūpaniśrito bhavati, na vedanāsaṃjñāsaṃskāravijñāna-
niśrito bhavati, na viparyāsanīvaraṇadṛṣṭigataniśrito bhavati, na nāmarūpaniśrito bhavati, na 
kāmarūpārūpyadhātuniśrito bhavati, nātmasattvasaṃjñāniśrito bhavati, na jīvapudgaladhātvāyatana-
niśrito bhavati, na pṛthivyaptejovāyvākāśavijñānenaivasaṃjñānāsaṃjñāyatananiśrito bhavati, na 
tṛṣṇāniśrito bhavati, na bhavatṛṣṇāniśrito bhavati, nocchedatṛṣṇāniśrito bhavati, nāntā- 
nantaniśrito bhavati, na pratītyasamutpādaniśrito bhavati, na dānamātsaryaniśrito bhavati, na
śīlaśau:śīlyaniśrito bhavati, na kṣāntivyāpādaniśrito bhavati, na vīryakausīdyaniśrito
bhavati, na dhyānavikṣepaniśrito bhavati, na prajñādauṣpraśyaniśrito bhavati, nāviparyāsasamya-
kprahāṇāpramāṇasmṛtyupasthānaniśrito bhavati, nendriyabalabodhyaṅgasamādhisamāpattiniśrito 
bhavati, na du:khasamudayanirodhamārganiśrito bhavati, nānutpādajñānakṣayajñānānabhisaṃskārajñāna-
niśrito bhavati, na vidyāvimuktiniśrito bhavati, na vimuktijñānadarśananiśrito bhavati, na 
pṛthagjanaśrāvakapratyekabuddhabhūminiśrito bhavati, na pṛthagjanaśrāvakapratyekabuddhasamyaksaṃbuddhadharma-
niśrito bhavati, na nīvaraṇaniśrito bhavati, nātītānāgatapratyutpannāsaṅgatāniśrito bhavati, 
na tryadhvasamatāniśrito bhavati, na buddhajñānabalavaiśāradyaniśrito bhavati, na sarvajñajñānaniśrito 
@061
bhavati, na lakṣaṇasaṃpattiniśrito bhavati, na buddhakṣetrasaṃpanniśrito bhavati, na śrāvakavyūha-
saṃpanniśrito bhavati, na bodhisattvavyūhasaṃpanniśrito bhavati | sa sarvadharmaiścāniśrito na 
calati na saṃcalati, niśrayāśca tena sarve vibhāvitā bhavanti | aniśritaśca sa mārgamapi
nābhiniviśate, aniśrayaṃ na manyate | so’yaṃ niśraya iti nopalabhate, iha niśraya iti 
nopalabhate, asya niśraya iti nopalabhate na manyate, asmānniśraya iti nopalabhate na manyate | 
sarvaniśrayānamanyamāno’nupalabhamāno’nabhiniviśamāna: na kvacinniśrayamupaiti nopadiśati, 
nābhinandati nādhyavasāya tiṣṭhati | sa sarvaniśrayānupalipto’sakta: sarvadharmaniśrayaviśuddhimanu- 
prāpnoti | idaṃ suvikrāntavikrāmin bodhisattvasya sarvadharmaniśrayaviśuddhijñānadarśanaṃ prajñāpāra-
mitāyāṃ carata:, yenāsya mārā: pāpīyāṃso’vatāraṃ na labhante, anākramaṇīyaśca bhavati sarvamārai: 
pāpīyobhi:, abhibhavati ca mārān pāpīyasa iti ||
āryaprajñāpāramitāyāṃ caryāparivarta: ṣaṣṭha: || 
@062
7 anuśaṃsāparivarta: saptama: |
punaraparaṃ suvikrāntavikrāmin bodhisattva ādita eva anuttarāyāṃ samyaksaṃbodhā- 
vutpanne citte bahukuśalamūlasaṃbhārasamudāgataśca bhavati, bahubuddhaparyupāsitaśca bhavati, bahubuddha- 
paripṛcchakaśca bhavati, kṛtādhikāraśca bhavati buddhānāṃ bhagavatām, adhyāśayasaṃpannaśca bhavati, 
dānasaṃvibhāgarataśca bhavati, śīlaviśuddhigurukaśca bhavati, kṣāntisauratyasaṃpannaśca bhavati, vīrya-
vāṃśca bhavati, vīryaviśuddhiguruka:, dhyānaviśuddhigurukaśca bhavati, prajñāvāṃśca bhavati, prajñā-
viśuddhiguruka: | so’nuttarāyāṃ samyaksaṃbodhau citamutpādya prajñāpāramitāyāmabhiyukto mārān 
pāpīyaso’dhitiṣṭhati tena prajñābalena jñānabalena ca–yathā me mārā: pāpīyāṃso’vatāraṃ na 
labheran, mā ca me viheṭhāṃ kuryu: | tasyādhiṣṭhāne mā{1.H mārāvatāraṃ.}rā avatāraṃ na labhante, na cāsyānta-
rāyāya pratyupasthitā bhavanti, nāpi cittamutpādayanti-kimiti vayamasya bodhisattvasya avatāraṃ 
gaveṣāmahe, viheṭhanāṃ kuryāmaha iti | sacetteṣāṃ cittamutpadyate’ntarāyāya, tato mahāvyasana-
mātmana: saṃjānate, bhayaṃ ca teṣāṃ mahatpratyupasthitaṃ bhavati, saṃvignāśca bhavanti-mā vayaṃ 
sarveṇa sarvaṃ na bhaviṣyāma iti | te tadviheṭhanācittaṃ punarapi pratisaṃharanti | punarapi teṣāṃ te 
cittotpādā antardhīyante | anenāpi suvikrāntavikrāmin paryāyeṇa bodhisattvasya mārā: 
pāpīyāṃso’ntarāyāya pratyupasthitā avatāraṃ na labhante ||
punaraparaṃ suvikrāntavikrāmin bodhisattvena mahāsattvena prajñāpāramitāyāṃ bhāṣyamāṇāyāṃ 
deśyamānāyāṃ chandaśca adhyāśayaśca gauravaṃ ca citrīkāraśca śāstṛsaṃjñā ca utpāditā bhavati |
na ca ṣaṭpāramitāsaṃyuktāyāṃ kathāyāṃ bhāṣyamāṇāyāṃ kāṅkṣā vā vimatirvā vicikitsā vā 
utpāditā bhavati, nāpi gambhīrān dharmān śrutvā kāṅkṣāyitatvaṃ vā dhan{2. H bandhāyitatvaṃ.}dhāyitatvaṃ vā 
vicikitsāyitatvaṃ vā utpāditaṃ bhavati, nāpyanena jātu dharmavyasanasaṃvartanīyaṃ karmopacitaṃ 
bhavati, nāpyanena jātu dharmavyasanasaṃvartanīyaṃ cittamutpāditaṃ bhavati | anye ca bahava: sattvā: 
prajñāpāramitāyāṃ samādāpitā bhavanti, sarvāsu ṣaṭpāramitāsu saṃharṣitā bhavanti samuttejitā: |
tasya pūrvāśayacittaviśuddhitayā pūrvāśayāsaṃkliṣṭatayā na mārā: pāpīyāṃso’ntarāyāya pratyupasthitā 
bhavanti, nāpi tasya mārā: pāpīyāṃso’vatāraṃ labhante | sarvāṇi ca mārakarmāṇyutpannotpannāni 
budhyate | na ca mārakarmabhi: saṃhriyate, na ca mārakarmavaśago bhavati | anenāpi suvikrānta-
vikrāmin paryāyeṇa bodhisattvasya mārā: pāpīyāṃso na viheṭhāya pratyupasthitā bhavanti ||
punaraparaṃ suvikrāntavikrāmin bodhisattva: prajñāpāramitāyāṃ caran na rūpayoganimitte
carati, na rūpavisaṃyoganimitte carati, na vedanāsaṃjñāsaṃskāravijñānayoganimitte carati, na 
vedanāsaṃjñāsaṃskāravijñānavisaṃyoganimitte carati | na rūpalakṣaṇayoganimitte carati, na rūpa-
lakṣaṇavisaṃyoganimitte carati, na vedanāsaṃjñāsaṃskāravijñānalakṣaṇasaṃyoganimitte carati | na 
rūpaviśuddhinimitte carati, na rūpaviśuddhyanimitte carati, na vedanāsaṃjñāsaṃskāravijñāna- 
@063
viśuddhinimitte carati, na vedanā-na saṃjñā-na saṃskāra-na vijñānaviśuddhinimitte carati |
na rūpārambaṇaviśuddhinimitte carati, na rūpārambaṇaviśuddhyanimitte carati, na vedanā-na
saṃjñā-na saṃskāra-na vijñānārambaṇaviśuddhinimitte carati, na vedanā-na saṃjñā-na saṃskāra-na
vijñānārambaṇaviśuddhyanimitte carati | na rūpasaṃbhavaviśuddhisaṃyoge carati, na rūpasaṃbhava-
viśuddhivisaṃyoge carati | na vedanā-na saṃjñā-na saṃskāra-na vijñānasaṃbhavaviśuddhisaṃyoge carati,
na vijñānasaṃbhavaviśuddhivisaṃyoge carati | na rūpārambaṇasvabhāvaviśuddhisaṃyoge carati, na 
rūpārambaṇasvabhāvaviśuddhivisaṃyoge carati | na vedanā-na saṃjñā-na saṃskāra-na vijñānārambaṇa-
svabhāvaviśuddhisaṃyoge carati, na vijñānārambaṇasvabhāvaviśuddhivisaṃyoge carati | na rūpaprakṛti- 
viśuddhau carati, na vedanā-na saṃjñā-na saṃskāra-na vijñānaprakṛtiviśuddhau carati | na rūpārambaṇa-
prakṛtiviśuddhisaṃyoge carati, na rūpārambaṇaprakṛtiviśuddhivisaṃyoge carati, na vedanā-na saṃjñā-
na saṃskāra-na vijñānārambaṇaprakṛtiviśuddhivisaṃyoge carati | na rūpātītānāgatapratyutpanna- 
viśuddhau carati, na vedanā-na saṃjñā-na saṃskāra-na vijñānātītānāgatapratyutpannaviśuddhau carati |
na rūpārambaṇātītānāgatapratyutpannaviśuddhau carati, na vedanā-na saṃjñā-na saṃskāra-na vijñānā-
rambaṇātītānāgatapratyutpannaviśuddhau carati | na rūpātītānāgatapratyutpannaviśuddhisaṃyoge carati, 
na rūpātītānāgatapratyutpannaviśuddhivisaṃyoge carati, na vedanā-na saṃjñā-na saṃskāra-na vijñā- 
nātītānāgatapratyutpannaviśuddhisaṃyoge carati, na vedanā-na saṃjñā-na saṃskāra-na vijñānātītā- 
nāgatapratyutpannaviśuddhivisaṃyoge carati | na rūpārambaṇātītānāgatapratyutpannaviśuddhisaṃyoge 
carati, na rūpārambaṇātītānāgatapratyutpannaviśuddhivisaṃyoge na vedanā-na saṃjñā-na saṃskāra-na
vijñānārambaṇātītānāgatapratyutpannaviśuddhisaṃyoge carati, na vedanā-na saṃjñā-na saṃskāra-na 
vijñānārambaṇātītānāgatapratyutpannaviśuddhivisaṃyoge carati | evaṃ caran na rūpeṇa saṃyujyate 
na visaṃyujyate | na vedanāsaṃjñāsaṃskāravijñānai: saṃyujyate na visaṃyujyate | na nāmarūpeṇa 
saṃyujyate na visaṃyujyate | na viparyāsadṛṣṭigatai: saṃyujyate na visaṃyujyate | na kāmarūpā-
rūpyadhātubhi: saṃyujyate na visaṃyujyate | na rāgadveṣamohai: saṃyujyate na visaṃyujyate | nātmasattva-
jīvapudgalabhāvābhāvasaṃjñayā saṃyujyate na visaṃyujyate | nocchedaśāśvatena saṃyujyate na visaṃ-
yujyate | na dhātvāyatanai: saṃyujyate na visaṃyujyate | na pṛthivyaptejovāyvākāśavijñānadhātubhi: 
saṃyujyate na visaṃyujyate | na pratītyasamutpādena saṃyujyate na visaṃyujyate | na pañcabhi: kāmaguṇai: 
saṃyujyeta na visaṃyujyate | na saṃkleśavyavadānena saṃyujyate na visaṃyujyate | na dānamātsaryeṇa 
saṃyujyate na visaṃyujyate | na śīladau:śīlyena saṃyujyate na visaṃyujyate | na kṣāntivyāpādena 
saṃyujyate na visaṃyujyate | na vīryakausīdyena saṃyujyate na visaṃyujyate | na dhyānavikṣepeṇa 
saṃyujyate na visaṃyujyate | na prajñādauṣprajñyacittatayā saṃyujyate na visaṃyujyate | nāviparyāsa-
samyakprahāṇasmṛtyupasthānarddhipādai: saṃyujyate na visaṃyujyate | nendriyabalabodhyaṅgasamādhi-
samāpattibhi: saṃyujyate na visaṃyujyate | na du:khasamudayanirodhamārgai: saṃyujyate na 
@064
visaṃyujyate | na śamathavidarśanābhyāṃ saṃyujyate na visaṃyujyate | na vidyāvimuktibhyāṃ saṃyujyate 
na visaṃyujyate | na vimuktijñānadarśanena saṃyujyate na visaṃyujyate | nābhijñābhi: saṃyujyate 
na visaṃyujyate | na pṛthagjanaśrāvakapratyekabuddhabhūmibhi: saṃyujyate na visaṃyujyate |
nānutpādajñānakṣayajñānābhisaṃskārajñānai: saṃyujyate na visaṃyujyate | na saṃsāranirvāṇābhyāṃ 
saṃyujyate na visaṃyujyate | na buddhajñānabalavaiśāradyai: saṃyujyate na visaṃyujyate | na lakṣaṇa- 
saṃpadā saṃyujyate na visaṃyujyate | na buddhakṣetravyūhai: saṃyujyate na visaṃyujyate | na du:kha- 
samudayanirodhamārgai: saṃyujyate na visaṃyujyate | na śrāvakapratyekabuddhabodhisattvasaṃpadā saṃyujyate 
na visaṃyujyate | tatkasmāddheto: ? sarvadharmā hi suvikrāntavikrāmin na saṃyuktā na 
visaṃyuktā: | tatkasmāddheto: ? na hi suvikrāntavikrāmin sarvadharmā: saṃyogena pratyupa-
sthitā na visaṃyogena | saṃyoga iti hi suvikrāntavikrāmin śāśvatapadametat, visaṃyoga
ityuccheda eṣa: | sarvadharmāṇāṃ hi suvikrāntavikrāmin na kaścidavabodha:, yena saṃyujyeran vā 
visaṃyujyeran vā | sarvadharmāṇāṃ hi suvikrāntavikrāmin na kaścitsaṃyogāya pratyupasthito na 
visaṃyogāya | sacet suvikrāntavikrāmin dharmāṇāṃ kaścitsaṃyojayitā vā visaṃyojayitā vā 
abhaviṣyat, labdho’bhaviṣyaddharmāṇāṃ kārako vā kārayitā vā, utthāpako vā utthāpayitā vā, 
samutthāpako vā samutthāpayitā [vā], vedako vā vedayitā vā, jñātā vā jñāpayitā vā, saṃyojako 
vā visaṃyojako vā | prajñapayettathāgata:-ayamasau dharmāṇāṃ kārako vā kārayitā vā, utthā-
pako vā utthāpayitā vā, samutthāpako vā samutthāpayitā vā, vedako vā vedayitā vā, jñātā
vā jñāpayitā vā, saṃyojako vā visaṃyojako vā | yasmāttarhiṃ vikrāntavikrāmin sarvadharmāṇāṃ 
na kaścitsaṃyogāya pratyupasthito na visaṃyogāya, tasmānna kaściddharmāṇāṃ kārako vā kārayitā
vā, utthāpako vā utthāpayitā vā, samutthāpako vā samutthāpayitā vā, vedako vā vedayitā 
vā, jñātā vā jñāpayitā vā, saṃyojako vā visaṃyojako vā samupalabhyate | anupalabhyamāne 
na tathāgata: prajñapayati | viparyāsasamutthitā hi suvikrāntavikrāmin sarvadharmā: | na ca 
viparyāsa: kenacitsaṃyukto vā visaṃyukto vā | tatkasmāddheto: ? na hi suvikrāntavikrāmin 
viparyāsasya vastūpalabhyate, nā{1. Ms. nāpyasaṃbhava}pi saṃbhava upalabhyate | tatkasmāddheto: ? abhūto hi suvikrānta-
vikrāmin viparyāsa:, vitatho mṛṣādharmastuccha: | na cātra kaściddharma upalabhyate yo’sau vipa-
ryāsa ityucyeta | viparyāsa iti suvikrāntavikrāmin vipratilambha eṣa sattvānām, ullāpa-
naiṣā sattvānām, abhūtaparikalpa eṣa sattvānām, manyanā spandanā prapañcanaiṣā sattvānām |
tadyathāpi nāma suvikrāntavikrāmin bāladārako riktena muṣṭinollāpita: saṃjānāti bhūtamiti, 
evameva suvikrāntavikrāmin bālapṛthagjanā ucchedena viparyāsenollāpitā mūḍhā evaṃ manyante-
bhūtametaditi | te abhūte bhūtasaṃjñino viparyāsagrastā durmocyā bhavanti tasmādviparyāsāt | evaṃ 
suvikrāntavikrāmin sarvabālapṛthagjanā asaṃyuktā avisaṃyuktā bandhanabaddhā: saṃdhāvanti | te 
@065
saṃyoga iti manyante, te saṃyoga ityupalabhante, saṃyoga iti sthāpitaṃ paśyanti, saṃyoga ityabhi- 
niviśante | yatra suvikrāntavikrāmin saṃyoga:, tatra visaṃyoga: | ya: puna: saṃyogaṃ nopa-
labhate na manyate nābhiniviśate, na visaṃyogamapi sa manyate, so’tyantavimukta: | sace-
dvisaṃyogaṃ manyeta vā upalabheta vā abhiniviśeta vā, saṃyukta evāsau bhavenna visaṃyukta: | tatra
suvikrāntavikrāmin bodhisattva imamarthavaśaṃ saṃpaśyan na kenaciddharmeṇa saṃyujyate na visaṃyujyate, 
nāpi kasyaciddharmasya saṃyogāya pratyupasthito bhavati na visaṃyogāya | iyaṃ suvikrāntavikrāmin 
bodhisattvasya mahāsattvasya saṃyogavisaṃyogaparijñā prajñāpāramitāyāṃ carata: | evaṃ caran suvikrānta-
vikrāmin bodhisattva: kṣipraṃ sarvadharmāṇāṃ pāramadhigacchati ||
punaraparaṃ suvikrāntavikrāmin bodhisattva: prajñāpāramitāyāṃ caran na rūpāsaṅgatāyāṃ 
carati, na vedanā-na saṃjñā-na saṃskāra-na vijñānāsaṅgatāyāṃ carati | na rūpāsaṅgaviśuddhau 
carati, na vedanā-na saṃjñā-na saṃskāra-na vijñānāsaṅgaviśuddhau carati | na rūpāsaṅgārambaṇe 
carati, na vedanā-na saṃjñā-na saṃskāra-na vijñānāsaṅgārambaṇe carati | na rūpāsaṅgatāsaṃyoge 
carati, na rūpāsaṅgatāvisaṃyoge carati | na vedanā-na saṃjñā-na saṃskāra-na vijñānāsaṅgatā-
saṃyoge carati, na vijñānāsaṅgatāvisaṃyoge carati | na rūpāsaṅgatāviśuddhisaṃyoge carati, na 
rūpāsaṅgatāviśuddhivisaṃyoge carati | na vedanā-na saṃjñā-na saṃskāra-na vijñānāsaṅgatāviśuddhi-
saṃyoge carati, na vijñānāsaṅgatāviśuddhivisaṃyoge carati | na rūpārambaṇaviśuddhisaṃyoge carati, 
na rūpārambaṇaviśuddhivisaṃyoge carati | na vedanā-na saṃjñā-na saṃskāra-na vijñānārambaṇa- 
viśuddhisaṃyoge carati, na vijñānārambaṇaviśuddhivisaṃyoge carati | tatkasmāddheto: ? sarvāṇi 
hyetāni suvikrāntavikrāmin iñjitāni nimittā{1 C T manyitāni.}ni spanditāni caritāni vicaritāni 
bodhisattvena parijñātāni | sa na kvacidbhūyaścarati vicarati ||
punaraparaṃ suvikrāntavikrāmin bodhisattva: prajñāpāramitāyāṃ caran na rūpātītānāgata-
pratyutpannasaṅgatāyāṃ carati, na rūpātītāgatapratyutpannāsaṅgatāyāṃ carati | na vedanā-na 
saṃjñā-na saṃskāra-na vijñānātītānāgatapratyutpannasaṅgatāyāṃ carati, na vijñānātītānāgata-
pratyutpannāsaṅganāyāṃ carati | na rūpātītānāgatapratyutpannaviśuddhau carati, na rūpātītā- 
nāgatapratyutpannāviśuddhau carati | na vedanā-na saṃjñā-na saṃskāra-na vijñānātītānāgata- 
pratyutpannaviśuddhau carati, na vijñānātītānāgatapratyutpannāviśuddhau carati | na rūpātītānā-
gatapratyutpannāsaṅgārambaṇaviśuddhau carati, na rūpātītānāgatapratyutpannāsaṅgārambaṇāviśuddhau 
carati | na vedanā-na saṃjñā-na saṃskāra-na vijñānātītānāgatapratyutpannāsaṅgārambaṇa-
viśuddhau carati, na vijñānātītānāgatapratyutpannāsaṅgārambaṇāviśuddhau carati | tatkasmāddheto: ?
na hi suvikrāntavikrāmin bodhisattva: prajñāpāramitāyāṃ caraṃścaryāṃ samanupaśyati | acaryeyaṃ 
suvikrāntavikrāmin bodhisattvasya sarvacaryā | prajñāpraveśaścaiṣa prajñāpāramitāyāṃ carata: | evaṃ
caran suvikrāntavikrāmin bodhisattva: kṣipraṃ sarvajñatādharmaparipūrimadhigacchati ||
@066
punaraparaṃ suvikrāntavikrāmin bodhisattva: prajñāpāramitāyāṃ caran na rūpaṃ vivṛtamiti 
carati, na rūpamavivṛtamiti carati | na vedanā na saṃjñā na saṃskārā: | na vijñānaṃ vivṛta-
miti carati, na vijñānamavivṛtamiti carati | na rūpaṃ śāntamiti carati, na rūpamaśānta-
miti carati | na vedanā na saṃjñā na saṃskārā: | na vijñānaṃ śāntamiti carati, na 
vijñānamaśāntamiti carati | na rūpaṃ prakṛtivivṛtamiti carati, na rūpaṃ prakṛtyavivṛtamiti 
carati | na vedanā na saṃjñā na saṃskārā: | na vijñānaṃ prakṛtivivṛtamiti carati, na 
vijñānaṃ prakṛtyavivṛtamiti carati | na rūpaṃ prakṛtiśāntamiti aśāntamiti carati | 
na vedanā na saṃjñā na saṃskārā: | na vijñānaṃ pra{1. Ms. om. prakṛti^.}kṛtiśāntamiti aśāntamiti carati | na 
rūpamatītānāgatapratyutpannaṃ prakṛtiviviktaṃ vā prakṛtiśāntaṃ vā carati | na rūpamatītānāgata-
pratyutpannaṃ prakṛtyaviviktaṃ vā prakṛtyaśāntaṃ vā carati | na vedanā na saṃjñā na saṃskārā: | na 
vijñānamatītānāgatapratyutpannaṃ prakṛtiviviktaṃ vā prakṛtiśāntaṃ vā carati, na vijñānamatītā-
nāgatapratyutpannaṃ prakṛtyaviviktaṃ vā prakṛtiśāntaṃ vā carati | evaṃ caran suvikrāntavikrāmin 
bodhisattva: kṣipraṃ sarvajñatādharmaparipūrimadhigacchati ||
punaraparaṃ suvikrāntavikrāmin bodhisattva: prajñāpāramitāyāṃ caran rūpaṃ na manyate | 
evaṃ na vedanāṃ na saṃjñāṃ na saṃskārān | na vijñānaṃ manyate | rūpaviśuddhiṃ na manyate, 
rūpārambaṇaviśuddhiṃ na manyate | evaṃ vedanā saṃjñā saṃskārā: | vijñānaviśuddhiṃ na manyate, 
vijñānārambaṇaviśuddhiṃ na manyate || 
punaraparaṃ suvikrāntavikrāmin bodhisattva: [pra{2. Ms. om. prajñāpāramitāyāṃ caran which is supplied 
from C and T.}jñāpāramitāyāṃ caran] rūpaṃ nābhi-
niviśate | evaṃ vedanāṃ saṃjñāṃ saṃskārān | vijñānaṃ nābhiniviśate | rūpaviśuddhiṃ 
nābhiniviśate | evaṃ vedanā-saṃjñā-saṃskārā: | vijñānaviśuddhiṃ nābhiniviśate |
rūpārambaṇaviśuddhiṃ nābhiniviśate | evaṃ vedanā-saṃjñā-saṃskārā: | vijñānārambaṇaviśuddhiṃ 
nābhiniviśate | evaṃ caran suvikrāntavikrāmin bodhisattva: kṣipraṃ sarvajñatādharmaparipūriṃ 
gacchati | evaṃ caran suvikrāntavikrāmin bodhisattva āsanno bhavati daśānāṃ tathā- 
gatabalānām, caturṇāṃ tathāgatavaiśāradyānām, aṣṭādaśānāmāveṇikānāṃ buddhadharmāṇām, 
mahāmaitryā mahākaruṇāyā mahāmuditāyā mahopekṣāyā: | evaṃ caran suvikrāntavikrāmin 
bodhisattva āsanno bhavati dvātriṃśatāṃ mahāpuruṣalakṣaṇānām | āsanno bhavati suvarṇavarṇa-
cchavitāyā: | āsanno bhavati tathāgatānantaprabhatāyā: | āsanno bhavati nāgāvalokitasya |
āsanno bhavatyanavalokitamūrdhatāyā: | āsanno bhavatyatītānāgatapratyutpannāsaṅgajñānadarśanasya |
āsanno bhavati tathāgatānuvādānuśāsanīprātihāryasya | āsanno bhavati atītānāgatapratyu- 
tpannāsaṅgajñānadarśanavyākaraṇasya | evaṃ caran suvikrāntavikrāmin bodhisattva: kṣipraṃ sarva- 
@067
buddhadharmaparipūrimadhigacchati | evaṃ caran suvikrāntavikrāmin bodhisattva: kṣipraṃ buddhakṣetrapari-
śuddhimadhigacchati | kṣipraṃ śrāvakabodhisattvavyūhasaṃpadaṃ parigṛhṇāti | evaṃ caran suvikrānta- 
vikrāmin bodhisattvo na rūpe pratiṣṭhate, na vedanāsaṃjñāsaṃskāravijñāneṣu pratiṣṭhate | na 
nāmarūpe pratiṣṭhate | na viparyāsanīvaraṇadṛṣṭigateṣu pratiṣṭhate | na kāmarūpārūpyadhātau
pratiṣṭhate, nātmadhātau, na sattvadhātau pratiṣṭhate | na pudgalajīvasaṃjñāyāṃ pratiṣṭhate | na pṛthivyaptejo- 
vāyvākāśavijñānadhātau pratiṣṭhate | na dhātvāyataneṣu pratiṣṭhate | na saṃkleśavyavadāne pratiṣṭhate |
na pratītyasamutpāde pratiṣṭhate | na tyāgamātsarye pratiṣṭhate | na śīladau:śīlye pratiṣṭhate | na 
kṣāntivyāpāde pratiṣṭhate | na vīryakausīdye pratiṣṭhate | na dhyānavikṣepe pratiṣṭhate | na
prajñādauṣprajñye pratiṣṭhate | na smṛtyupasthānasamyakprahāṇarddhipādendriyabalabodhyaṅgeṣu pratiṣṭhate | 
na dhyānavimokṣasamādhisamāpattiṣu pratiṣṭhate | na du:khasamudayanirodhamārgeṣu pratiṣṭhate | na 
kṣayānutpādābhisaṃskārajñāneṣu pratiṣṭhate | na śamathavidarśanāyāṃ pratiṣṭhate | nābhijñāsu 
pratiṣṭhate | na vidyāvimuktau pratiṣṭhate | na śrāvakapratyekabuddhasamyaksaṃbuddhabhūmiṣu pratiṣṭhate | 
na pṛthagjanaśrāvakapratyekabuddhadharmeṣu pratiṣṭhate | na nirvāṇe pratiṣṭhate | na buddhajñānabalavaiśāradyeṣu 
pratiṣṭhate | nāsaṅgajñāne pratiṣṭhate | nātītānāgatapratyutpannajñānadarśaneṣu pratiṣṭhate | na buddhakṣetra- 
saṃpadi pratiṣṭhate | na śrāvakavyūhasaṃpadi pratiṣṭhate | na bodhisattvavyūhasaṃpadi pratiṣṭhate |
tatkasmāddheto: ? apratiṣṭhitā hi suvikrāntavikrāmin sarvadharmā: | na hi suvikrāntavikrāmin 
sarvadharmāṇāṃ pratiṣṭhānaṃ vidyate | tatkasmāddheto: ? sarvadharmā hi suvikrāntavikrāmin anālayā: |
anālayatvānna pratiṣṭhante | sacetsuvikrāntavikrāmin dharmāṇāṃ pratiṣṭhānamabhaviṣyat, ālayo 
vā kūṭastho vā dharmāṇāmabhaviṣyat, ni[nya ?]darśayiṣyattathāgato dharmāṇāṃ pratiṣṭhānam-idaṃ dharmāṇāṃ 
pratiṣṭhānam, ayaṃ dharmāṇāmālaya:, ayaṃ dharmāṇāṃ saṃcaya iti | yasmāttarhi suvikrāntavikrāmin 
sarvadharmā apratiṣṭhitā: anālayā: asaṃcayā:, tasmānna kaściddharma: kūṭastha: | tasmāttathāgato 
dharmāṇāṃ pratiṣṭhānaṃ vā ālayaṃ vā saṃcayaṃ vā na nirdiśati | na hi suvikrāntavikrāmin dharmā: 
pariniṣpannā:, nāpi svabhāva: kaścit, asaṃbhavādapariniṣpattito dharmāṇāṃ na kaścidava-
tiṣṭhate | tenocyate apratiṣṭhitā: sarvadharmā iti | asthānayogena anadhiṣṭhānayogena suvikrānta-
vikrāmin apratiṣṭhitā: sarvadharmā: | nāsti suvikrāntavikrāmin sarvadharmāṇāṃ sthiti: |
tadyathāpi nāma suvikrāntavikrāmin catasṛṇāṃ mahānadīnāmanavataptāt sarasa: prasravantīnāṃ 
nāstyadhiṣṭhānamanyatra mahāsamudrāt, evameva suvikrāntavikrāmin sarvadharmāṇāṃ nāsti sthiti:, 
yāvadanabhisaṃskāraṃ na kṣapayanti | anabhisaṃskāra iti suvikrāntavikrāmin na tatra sthānaṃ 
nāsthānaṃ nādhiṣṭhānam, sarvatraiṣā gaṇanā nāsti | sthānamiti vā adhiṣṭhānamiti vā asthāna-
miti vā abhisaṃskāra iti suvikrāntavikrāmin gaṇanaiṣā nirdiṣṭā | yathāsattvapravṛttisaṃdarśana- 
metatkṛtamasthānaṃ vā sthānaṃvā pratiṣṭhānaṃ vā | nānabhisaṃskāre kācidbhūya iyaṃ gaṇanā | 
tenocyate apratiṣṭhitā: sarvadharmā iti | ayaṃ suvikrāntavikrāmin bodhisattvasya sarvadharmā- 
@068
pratiṣṭhānayoga: prajñāpāramitāyāṃ carata: | evaṃ caran suvikrāntavikrāmin bodhisattva: kṣipraṃ 
sarvajñadharmān paripūrayati, āsannaśca bhavatyanuttarāyāṃ samyaksaṃbodhau, kṣipraṃ ca bodhi- 
maṇḍamupasaṃkrāmati, kṣipraṃ ca sarvajñajñānaṃ pratilabhate, kṣipraṃ ca atītānāgatapratyutpannajñāna-
paripūrimadhigacchati, kṣipraṃ ca sarvasattvacittacaritavi{1. H ^visyanditānāṃ.}spanditānāṃ pāraṃ gacchati ||
tasmāttarhi suvikrāntavikrāmin bodhisattvena mahāsattvena arthaṃ kartukāmena, sarvasattvānāṃ 
dānaṃ dātukāmena, sarva{2 H ^sattvānāṃ.}sattvān dharmadānena saṃtarpayitukāmena, sarvasattvānāmavidyāṇḍakośaṃ bhettu- 
kāmena, sarvasattvānāṃ mahājñānaṃ buddhajñānamupasaṃhartukāmena, sarvasattvānāmanukampakena bhavitukāmena, 
sarvasattvānāṃ hitaiṣiṇā bhavitukāmena, sarvasattvānāṃ dharmasubhikṣaṃ kartukāmena, sarvasattvānāṃ 
bhogasubhikṣaṃ kartukāmena, sarvasattvānāṃ śīlasubhikṣaṃ kartukāmena, sarvasattvānāṃ kṣāntisauratya- 
subhikṣaṃ kartukāmena, sarvasattvānāṃ vīryasubhikṣaṃ kartukāmena, sarvasattvānāṃ dhyānasubhikṣaṃ 
kartukāmena, sarvasattvānāṃ prajñāsubhikṣaṃ kartukāmena, sarvasattvānāṃ vimuktisubhikṣaṃ kartukāmena, 
sarvasattvānāṃ svargopapattisubhikṣaṃ kartukāmena, sarvasattvānāṃ vidyāvimuktisubhikṣaṃ kartukāmena, 
sarvasattvānāṃ vimuktijñānadarśanasubhikṣaṃ kartukāmena, sarvasattvānāṃ nīvaraṇasubhikṣaṃ kartukāmena, 
sarvasattvānāṃ buddhadharmasubhikṣaṃ kartukāmena, sarvasattvānāṃ sarvaguṇasaṃpatsubhikṣaṃ kartukāmena, dharmacakraṃ
pravartayitukāmena apravartitapūrvaṃ śramaṇena vā brāhmaṇena vā devena vā māreṇa vā brahmaṇā vā 
anyena vā puna: kenacillokena sahadharmeṇa, dharmasāṃkathyaṃ kartukāmena, buddhabhūmau vyākartu-
kāmena, śrāvakabhūmau vyākartukāmena, pratyekabuddhabhūmau vyākartukāmena, sarvasattvānāṃ pūrvapraṇidhāna- 
kuśalamūlāni saṃcodayitukāmena asyāṃ prajñāpāramitāyāṃ śikṣitavyaṃ ghaṭitavyaṃ vyāyacchitavyaṃ 
prajñāpāramitābhāvanāyogamanuyuktena bha{3. H bhāvitavyaṃ against Ms.}vitavyam | nāhaṃ suvikrāntavikrāmin bodhisattvasya
kaṃciddharmamevaṃ kṣipraṃ paripūrikaraṃ samanupaśyāmi sarvadharmāṇāṃ ya{4. H anyatheha against Ms.}theha prajñāpāramitāyāṃ yathānirdiṣṭā-
yāmabhiyoga: pratipatti: asya vihārasyānutsarga: yaduta prajñāpāramitāvihārāya ||
ye kecitsuvikrāntavikrāmin bodhisattvā asyāṃ prajñāpāramitāyāṃ caranti, niṣṭhā
tatra gantavyā-āsannā ime bodhisattvā anuttarāyāṃ samyaksaṃbodhāviti | yeṣāṃ keṣāṃcit 
suvikrāntavikrāmin iyaṃ prajñāpāramitā śrotrāvabhāsamapyāgamiṣyati, śrutvā cādhimokṣyanti
abhinandiṣyanti, bhūtasaṃjñāṃ cotpādayiṣyanti, teṣāmapyahaṃ kuśalamūlamanuttarāyā: samyaksaṃ-
bodherāhārakaṃ vadāmi-niṣṭhā ca tatra gantavyā-mahāprajñāsaṃbhāropacitā hyete kulaputrā vā
kuladuhitaro vā, anyāni ca kuśalamūlāni parigṛhṇantīti | yeṣāṃ ca suvikrāntavikrāmin 
bodhisattvānāmayaṃ prajñāpāramitopāyakauśalyaparivartanirdeśo hastaṃ gamiṣyati, kiṃcāpi tatra
kecinna vyākṛtā bhaviṣyanti saṃmukhaṃ buddhairbhagavadbhi:, atha ca punarveditavyametat-āsannā
hyete vyākaraṇasya, nacireṇaite saṃmukhaṃ vyākaraṇaṃ pratilapsyanta iti ||
@069
tadyathāpi nāma suvikrāntavikrāmin ye sattvā daśakuśalān karmapathān samādāya
vartante, niṣṭhā tatra gantavyā-āsannā hyete sattvā uttarakuruṣūpapatte: | evameva suvikrānta-
vikrāmin yasya kasyacidbodhisattvasya iyaṃ prajñāpāramitā hastaṃ gamiṣyati, veditavyametat-
āsanno’yamanuttarāyā: samyaksaṃbodheriti ||
tadyathāpi nāma suvikrāntavikrāmin ye sattvā dānaṃ prayacchanti muktatyāgāśca bhavanti, 
sattvāṃśca dānena priyavadyatayā arthacaryayā samānārthatayā ca saṃgṛhṇanti, śīlaṃ ca rakṣaṃnti,
nihatamānāśca bhavanti, niṣṭhā tatra gantavyā-kṣipramime sattvā mahābhogā bhavantyuccakulīnāśca ||
tadyathāpi nāma suvikrāntavikrāmin ye sattvā dānaśīlāśca bhavanti śīlasaṃpannāśca 
bhavanti, kṣāntisaṃpannāśca bhavanti, vīryadhyānapratiṣṭhitā: prajñayā samanvāgatāśca bhavanti, maitrīṃ 
ca sattvānāmantike utpādayanti, sattvāṃśca śīle samādāpayanti, adhipatisaṃvartanīyaṃ ca 
karmopacinvanti, veditavyametat-acirādete cakravartirājyaṃ kārayiṣyanti iti | evameva
suvikrāntavikrāmin yasya kasyacidbodhisattvasya iyaṃ prajñāpāramitā hastagatā bhaviṣyati, 
veditavyametat-kṣipramayaṃ bodhimaṇḍamupasaṃkramiṣyatīti ||
tadyathāpi nāma suvikrāntavikrāmin yasya rājña: kṣatriyasya pūrṇāyāṃ pūrṇamāsyāṃ 
pañcadaśyāṃ purato’rthakaraṇe saṃniṣaṇṇasya cakraratnaṃ prādurbhavati, tatraivaṃ veditavyam-cakravartī
cāyaṃ bhaviṣyati, kṣipraṃ cāsya sapta ratnāni prādurbhaviṣyantīti | evameva suvikrāntavikrāmin 
yasya bodhisattvasya ayaṃ prajñāpāramitāparivarto hastaṃ gamiṣyati, veditavyamidam-kṣipramayaṃ 
sarvajñatārambaṇai: samanvaṅgībhaviṣyati iti || 
tadyathāpi nāma suvikrāntavikrāmin ye sattvā utkṛṣṭakuśalamūlasamanvāgatāśca bhavi-
ṣyanti śobhanasamācārāśca bhaviṣyanti, udārādhimuktikāśca bhaviṣyanti, pratikūlasaṃjñā caiṣāṃ 
mānuṣyake ātmabhāve saṃtiṣṭhate, śīlasaṃpannāśca bhavanti, mahājanasya ca kṛtyakāriṇo bhavanti, 
devopapattiṃ cākāṅkṣanti, veditavyametat-kṣipramete cāturmahārājikānāṃ devānāṃ sahavratāyopa-
patsyante, tatra cādhipatyaṃ kārayiṣyanti | ye kecitsuvikrāntavikrāmin pariśuddhatarai: kuśala-
mūlai: samanvāgatā utkṛṣṭakuśalamūlāśca pūrvaṃ ca dānaṃ dadati paścātsvayaṃ bhuñjate, prāk cānyeṣāṃ 
sattvānāṃ kṛtyāni kurvanti paścādātmana:, na cādharmarāgaraktā bhavanti, na viṣamarāgaraktā
bhavanti, devaiśvaryādhipatyaṃ cākāṅkṣanti, veditavyametat-acirādete aprakampyaṃ devānāṃ 
trāyastriṃśatāmaiśvaryādhipatyaṃ kariṣyanti, śakrāśca bhaviṣyanti devānāmindrā iti | evameva 
suvikrāntavikrāmin yasya kasyacidbodhisattvasya iyaṃ prajñāpāramitā upanaṃsyate, niṣṭhā tatra 
gantavyā-kṣipramayaṃ sarvadharmaiśvaryādhipativaśavartitāmanuprāpsyatīti || 
tadyathāpi nāma suvikrāntavikrāmin ye sattvāścaturṇāṃ bra{1. H brahmaṇāṃ vihārāṇāṃ}hmavihārāṇāṃ lābhino bhavanti,
veditavyametat-kṣipramete brahmaloke upapatsyanta iti | evameva suvikrāntavikrāmin yasya
@070
kasyacid bodhisattvasya ayaṃ prajñāpāramitānirdeśa upanaṃsyate, veditavyamidam-kṣipramayaṃ 
dharmacakraṃ pravartayiṣyatīti ||
tadyathāpi nāma suvikrāntavikrāmin vārṣikeṣu māseṣu pratyupasthiteṣu iyaṃ mahāpṛthivī 
meghān pratītya snigdhā bhavati, anupūrveṇa ca pravarṣati, devenābhiṣyandamānā uparyupari udakaṃ 
pravarṣanti, yenot{1. H utsadhiṃ against Ms.}tsāhaṃ bahavo’nugacchanti | ye cāsyā mahāpṛthivyāstalaṃ saṃtarpayanti | evamiyaṃ 
mahāpṛthivī abhyantarā ca abhiṣyanditā snigdhā ca bhavati, upariṣṭācca udakamuhyate, yathā nimnāni 
ca sthalāni saṃtarpayati, evamiyaṃ mahāpṛthivī upariṣṭānmeghairabhiṣyanditā satī tṛṇagulmauṣadhivana- 
spatīnabhiṣyandayati | te’bhiṣyanditā: santo bahūn śākhāpatrapalāśān muñcanti bahupuṣpaphalāśca 
bhavanti, tadā ceyaṃ mahāpṛthivī manojñagandhamutsṛjati | evamiyaṃ mahāpṛthivī puṣpapha{2. Ms. phalāsesara^; Matsumoto ^phalāsara^.}lotsasara-
staḍāgaistasmin samaye upaśobhitā bhavati | tataśca tuṣṭā bhavanti manuṣyāśca amanuṣyāśca 
tāni puṣpaphalāni paribhuñjamānāstaṃ ca gandhaṃ jighranta: | evameva suvikrāntavikrāmin yadā 
bodhisattvasya iyaṃ prajñāpāramitā abhimukhī bhavati, asyāṃ ca prajñāpāramitāyāṃ yogamāpadyate, 
veditavyametat suvikrāntavikrāmin acireṇāyaṃ bodhisattvo’bhiṣyandita: sarvajñajñānena, sarvajña-
jñānaṃ vivariṣyati, sarvajñajñānaṃ prakāśayiṣyati, tena ca sattvānārdrīkariṣyatyanuttaradharmaratna- 
prakāśanatāyai ||
tadyathāpi nāma suvikrāntavikrāmin ye’navataptasya nāgarājasya bhavane sattvā upapannā:, 
te catvāro mahānadīrutsṛjati yā mahāsamudraṃ saṃtarpayanti | evameva suvikrāntavikrāmin yeṣāṃ 
bodhisattvānāmiyaṃ prajñāpāramitā hastamupanaṃsyati, asyāṃ ca śikṣiṣyante, sarve te mahādharma-
dhārā: pravarṣanti, yābhi: sarvasattvān dharmadānena saṃtarpayiṣyanti ||
tadyathāpi nāma suvikrāntavikrāmin ye kecitsattvā: sumero: parvatarājasyāntikamupa-
saṃkrāmanti, sarve te ekavarṇā bhavanti yaduta suvarṇavarṇā bhavanti | evameva suvikrāntavikrā- 
min yeṣāṃ bodhisattvānāmayaṃ prajñāpāramitānirdeśo hastagato bhaviṣyati, sarve te ekāṃ gatiṃ 
gamiṣyanti yaduta tathāgatagatiṃ sarvajñatāgatim ||
tadyathāpi nāma suvikrāntavikrāmin sāgaro mahāsamudra: sarvodakasaṃdhārayitā, nityaṃ 
tatra sarvamudakaṃ samavasarati, evameva suvikrāntavikrāmin yasya kasyacidbodhisattvasya ayaṃ 
prajñāpāramitānirdeśo hastagato bhaviṣyati, niṣṭhā tatra gantavyā-kṣipramayaṃ sarvadharmasāgaratāṃ 
sarvadharmabhājanatāṃ sarvadharmasamavasaraṇatāmanuprāpsyati, kṣipraṃ ca dharmasaṃketena akṣobhyo bhaviṣyatīti ||
tadyathāpi nāma suvikrāntavikrāmin sūryamaṇḍalamabhyudgacchat sarvā diśa: prabhā-
dhyāmīkaroti, evameva suvikrāntavikrāmin bodhisattvo’syāṃ prajñāpāramitāyāṃ caran sarvasattvānāṃ 
dharmāvabhāsakṛtyena pratyupasthito bhavati, ihābhyudgacchan suvikrāntavikrāmin bodhisattva: 
@071
sarvasattvānāṃ kuśalamūlāvabhāsena pratyupasthito bhavati, sarvasattvānāṃ ca dakṣiṇīyatāṃ gacchati,
sarvasattvānāṃ ca puṇyakṣetraviśuddhiṃ gacchati, sarvasattvānāṃ cābhigamanīyo bhavati, sarvasattvānāṃ 
ca pūjyo bhavati praśaṃsanīya: ||
asyāṃ suvikrāntavikrāmin prajñāpāramitāyāṃ śikṣamāṇo bodhisattvo’gratāyāṃ śikṣate,
sarvasattvānāṃ ca nirvāṇapathaśodhanāya śikṣate | tatkasmāddheto: ? eṣā hi suvikrāntavikrāmin 
agrā śikṣā jyeṣṭhā varā pravarā anuttarā niruttarā yeyaṃ prajñāpāramitāśikṣā | asyāṃ 
śikṣamāṇa: suvikrāntavikrāmin bodhisattva: sarvaśikṣāpāramitāṃ prāpnoti, sarvaśikṣāśca 
samādāya abhyudgacchati, sarvaśikṣāṇāṃ ca deśayitā bhavati, sarvaśikṣāṇāṃ ca abhivāhayitā
bhavati | asyāṃ hi suvikrāntavikrāmin śikṣāyāmatītānāgatapratyutpannā buddhā bhagavanto bodhi- 
sattvacaryāyāṃ caranta: śikṣitā: śikṣiṣyante śikṣante ca | asyāṃ ca śikṣāyāṃ supratiṣṭhitā
buddhā bhagavanta: sarvasattvebhyo’nuttarāṃ śikṣāpariśuddhiṃ saṃprakāśitavanta:, saṃprakāśayiṣyanti 
saṃprakāśayanti ca | tatkasmāddheto: ? sarvalokābhyudgataśikṣā hyeṣā suvikrāntavikrāmin 
yaduta prajñāpāramitāśikṣā | sarvalokaviśiṣṭā śikṣā sarvalokasvayaṃbhūśikṣā yaduta prajñāpāra-
mitāśikṣā | prajñāpāramitāyāṃ śikṣamāṇa: suvikrāntavikrāmin bodhisattvo na kasmiṃściddharme 
śikṣito bhavati laukike vā lokottare vā, saṃskṛte vā, saṃskṛte vā, sāsrave vā anāsrave 
vā, sāvadye vā anavadye vā | na kvacitsaṅgaṃ janayati, sarvadharmāsaṅgavihārī bhavati | tatkasmā- 
ddheto: ? sarvadharmā hi suvikrāntavikrāmin asaktā abaddhā amuktā: | nāpi kasyaciddharmasya 
saṅgena pratyupasthitā na bandhanena | rūpaṃ hi suvikrāntavikrāmin asaktamabaddhamamuktam |
vedanāsaṃjñāsaṃskāravijñānamasaktamabaddhamamuktam | nāmarūpamasaktamabaddhamamuktam | viparyāsadṛṣṭi-
gatanīvaraṇānyasaktāni abaddhāni amuktāni | rāgadveṣamohā asaktā abaddhā amuktā: | 
ṣaḍādhyātmikānyāyatanāni asaktāni abaddhāni amuktāni | ṣaḍbāhyāyatanāni asaktāni 
abaddhāni amuktāni | kāmarūpārūpyadhātavo’saktā abaddhā amuktā: | ātmadhātu: sattva-
dhātuśca asakto’baddho’mukta: | pratītyasamutpādo’sakto’baddho’mukta: | saṃkleśavyavadānamasakta-
mabaddhamamuktam | evaṃ tyāgamātsaryaśīladau:śīlyakṣāntivyāpādavīryakausīdyadhyānavikṣepaprajñādau-
ṣprajñyāni asaktāni abaddhāni amuktāni | du:khasamudayanirodhamārgā asaktā abaddhā amuktā: | 
smṛtyupasthāna samyakprahāṇārddhipādāpramāṇāviparyāsā asaktā abaddhā amuktā: | indriya-
balabodhyaṅgasamādhisamāpattayo’saktā abaddhā amuktā: | pṛthivyaptejovāyvākāśavijñāna-
dhātavo’saktā abaddhā amuktā: | anutpādakṣayābhisaṃskārajñānāni asaktāni abaddhāni 
amuktāni | vidyāvimuktī asakte abaddhe amukte | abhijñāsaṅgatā asaiktā abaddhā amuktā |
vidyāvimuktijñānadarśanamasaktamabuddhamamuktam | pṛthagjanaśrāvakapratyekabuddhadharmā asaktā abaddhā
amuktā: | nirvāṇamasaktamabaddhamamuktam | buddhajñānabalavaiśāradyāni asaktāni abaddhāni 
amuktāni | atītānāgatapratyutpannāsaṅgajñānadarśanamasaktamabaddhamamuktam | tatkasmāddheto: ? 
sarvadharmāṇāṃ hi suvikrāntavikrāmin bandhanaṃ nopalabhyate | asaṅgā abaddhā hi suvikrānta-
@072
vikrāmin sarvadharmā:, tena teṣāṃ vimuktirnopalabhyate | asaktā iti suvikrāntavikrāmin na 
teṣāṃ kaścinmocayitā, api tu yadevaṃ sarvadharmāṇāṃ darśanam, idamucyate asaṅgajñānadarśana-
miti | asaṅga iti suvikrāntavikrāmin saṅgānupalabdhi: | asaṅgo’saṅgatayā, asaṅgo’saṅga-
bhūtatayā asaṅga ityucyate | nātra kaścidupalabhyate, ya: saṃyujyeta vā badhyeta vā | yataśca 
nopalabhyate ya: saṃyujyeta vā badhyeta vā, tena asaṅga ityucyate | abaddha iti suvikrāntavikrāmin
vandhānanupalabdhita:, bandhanābhūtatayā avaddha ityucyate | na hi tatra kiṃcidbandhanaṃ vidyate,
nāpi tatra kaścidupalabhyate yo baddha: | yataśca nopalabhyate yo baddha:, tena abaddha ityucyate | yaśca 
asakto’baddha:, kutastasya mukti: ? yaśca na sajjate na badhyate, mukto’sau visaṃyukta: śītībhūto 
vipramukta: | tatra na kācidbhūyo bandhanā | tenocyate vimukta iti | mokṣo’sya bhūyo na saṃvidyate |
ayaṃ suvikrāntavikrāmin bodhisattvasya sarvadharmāsaktābaddhāmuktajñānadarśanapraveśa: prajñāpāra-
mitāyāṃ carata: | evaṃ caran suvikrāntavikrāmin bodhisattva āsanno bhavatyanuttarāyā: 
samyaksaṃbodhe: | kṣipraṃ ca sa sarvajñajñānaṃ pratilabhate | imāmahaṃ suvikrāntavikrāmin mudrāṃ 
sthāpayāmi bodhisattvānāṃ saṃśayacchedāya prajñāpāramitāmabhiyuktānāṃ prajñāpāramitāyāṃ caratām |
svayamimaṃ suvikrāntavikrāmin mudrānirdeśamadhiṣṭhāsyāmi, na pratibalā mama śrāvakā imāṃ 
prajñāpāramitāmudrāṃ paścime kāle paścime samaye paścimāyāṃ pañcaśatyāṃ dhārayitum ||
atha khalu bhagavān bhadrapālasusārthavāhapūrvaṃgamāni pañcamātrāṇi bodhisattvaśatānyā-
mantrayate sma suvikrāntavikrāmiṇaṃ ca bodhisattvam-śakyatha yūyaṃ kulaputrāstathāgate parinirvṛte 
paścime kāle paścime samaye paścimikāyāṃ pañcaśatyāṃ saddharmāntardhānakālasamaye saddharmavipralope 
vartamāne saṃkṣīṇakāle imaṃ tathāgatasya anekakalpakoṭīniyutaśatasahasrasamudānītaṃ dharmaratnakoṣaṃ 
prajñāpāramitāpūrvaṃgamaṃ prajñāpāramitāprabhavaṃ prajñāpāramitāpratiṣṭhānaṃ dhārayitum, parebhyaśca 
vistareṇa saṃprakāśayitum ? evamukte bodhisattvā bhagavantametadavocan-śakyāmo vayaṃ bhagavan 
imaṃ tathāgatasya anekakalpakoṭīniyutaśatasahasrasamudānītamanuttaraṃ dharmaratnakoṣaṃ prajñāpāra- 
mitāpūrvaṃgamaṃ prajñāpāramitāprabhavaṃ prajñāpāramitāpratiṣṭhānaṃ dhārayitum, parebhyaśca vistareṇa 
saṃprakāśayitum | kiṃcāpi bhagavan sa kālo mahābhayo mahākāntāro mahāghoraśca
bhaviṣyati, yadbhūyasā ca tasmin samaye sattvā: saddharmavyasanasaṃvartanīyena karmaṇā 
samanvāgatā bhaviṣyanti, viṣamalobhalubdhā viṣamarāgaraktā adharmarāgaraktā īrṣyālobhaparīta-
cetasa: krodhanāścaṇḍā: paruṣā: durvacasa: śaṭhā: kuhakā māyāvino’dharmacāriṇa: kalaha-
bhaṇḍanavivādavigrahabahulā asaṃvarasthitā: lubdhā lobhābhibhūtā: kusīdā hīnavīryā muṣita-
smṛtayo’saṃprajñāstuṇḍā: mukharā: pragalbhā antarhṛdayapraticchannapāpakarmāṇa: utsadarāgadveṣamohā 
avidyāṇḍakoṣatamomohāndhakārābhibhūtā mārapakṣānukūlacāriṇa: pratyarthikāśca bhaviṣyanti, 
asya gambhīrasya dharmavinayasya dharmaratnakoṣasya apratyudgatamana:śīlāśca bhaviṣyanti, atha ca 
punarutsahāmahe vayaṃ bhagavan imaṃ tathāgatasya anekakalpakoṭīniyutaśatasahasrakuśalamūlasamudā-
nītamanuttaraṃ dharmaratnakoṣaṃ dhārayituṃ vācayitum, ye ca tasminnantakāle parīttaparīttā api 
@073
sattvā bhaviṣyanti ebhirdharmairarthikā:, eṣu dharmeṣu śikṣitukāmā, aśaṭhā ṛjavo’māyāvina:, 
ye jīvitamapi parityajeyu:, na punareṣāṃ dharmāṇāṃ pratyarthikā bhaveyu:, nāpīmān dharmān prati-
kṣipeyu:, nāpyebhyo dharmebhya: parāṅmukhā bhaveyu:, teṣāmarthaṃ kariṣyāma:, utsāhaṃ ca dāsyāma:, 
eṣvevaṃrūpeṣu dharmeṣu saṃdarśayiṣyāma:, samuttejayiṣyāma: saṃpraharṣayiṣyāma: || 
atha khalu bhagavāṃstasyāṃ velāyāmidaṃ dharmādhiṣṭhānaṃ prajñāpāramitānirdeśamadhitiṣṭhati sma, 
mārasya ca pāpīyaso’smin dharmaparyāye mārapāśānāṃ chedāya adhiṣṭhānamakarot | atha khalu 
bhagavān smitaṃ prāviṣkaroti sma, yathāyaṃ trisāhasramahāsāhasro lokadhāturmahatāvabhāsena 
sphuṭo’bhūt | devā api manuṣyān paśyanti sma, manuṣyā api devān | ye tatra saṃnipatitā 
devanāgayakṣagandharvāsuragaruḍakinnaramahoragā:, te sarve divyai: puṣpairbhagavantamabhyavakiranti sma, 
divyāni ca cīvarāṇi kṣipanti sma, mahāntaṃ ca nirnādanirghoṣamakārṣu:-mahādhiṣṭhānaṃ batedaṃ 
tathāgatenādhiṣṭhitaṃ yatrāgatirmārāṇāṃ pāpīyasām | sarvamārapāśā hi cchinnā anena dharmā- 
dhiṣṭhānena ca | teṣāṃ kulaputrāṇāṃ kuladuhitṝṇāṃ ca bhūyo {1. Ms and Matsumoto mārā: pāpīyāṃso bhayaṃ; our reading is based on C and T.}mārebhya: pāpīyobhyo’bhaya prati-
kāṅkṣitavyam | ye imaṃ dharmaparyāyaṃ dhārayiṣyanti vācayiṣyanti parebhyaśca vistareṇa saṃprakāśa-
yiṣyanti, uttīrṇāste bodhisattvā bhaviṣyanti | māraṃ ca te {2. Ms. and Matsumoto teṣāṃ for te.} pāpīyāṃsaṃ sasainyaṃ parājayiṣyanti
ye imaṃ dharmaparyāyaṃ dhārayiṣyanti, parebhyaśca vistareṇa saṃprakāśayiṣyanti ||
atha khalu bhagavān suvikrāntavikrāmiṇaṃ bodhisattvametadavocat-evametatsuvikrānta- 
vikrāmin, evametat, yathaite devaputrā vāco bhāṣante | baddhasīmā suvikrāntavikrāmin mārāṇāṃ 
pāpīyasāmasmin dharmaparyāye bhāṣyamāṇe tathāgatena | ye’tra khalu puna: suvikrāntavikrāmin 
kulaputrā vā kuladuhitaro vā imaṃ dharmaparyāyamudgrahīṣyanti dhārayiṣyanti vācayiṣyanti, parebhyaśca 
vistareṇa saṃprakāśayiṣyanti, agatistatra mārasya pāpīyaso bhaviṣyati, anākramaṇīyāśca 
te kulaputrā: kuladuhitaraśca bhaviṣyanti mārai: pāpīyobhi: | nihatamārapratyarthikāśca te bhavi-
ṣyanti uttīrṇasaṃgrāmāśca, ye imaṃ dharmaparyāyamudgrahīṣyanti dhārayiṣyanti vācayiṣyanti, parebhyaśca 
vistareṇa saṃprakāśayiṣyanti | na khalu puna: suvikrāntavikrāmin ayaṃ dharmaparyāya: saṃkliṣṭānāṃ 
sattvānāṃ hastaṃ gamiṣya{3. H gamiṣyanti.}ti, nāpi mārapāśabaddhānām | ā{4. Ms. ajāneya^.}jāneyabhūmiriyaṃ suvikrāntavikrāmin, 
neyamanājāneyānā{5. Ms. ajāneya^.}manājāneyabhūmi: | tadyathāpi nāma suvikrāntavikrāmin ye te bhaviṣyanti 
hastyājāneyā vā aśvājāneyā vā, na te koṭṭarājñāṃ paricaryāṃ kurvanti, nāpi te krūrajanānāṃ 
darśanamupayānti | cakravartināṃ suvikrāntavikrāmiṃstathārūpā hastyājāneyā aśvājāneyāśca 
darśanamupayānti, teṣāṃ ca abhyudgacchanti paribhogāya upasthānaparicaryāyai, cakravartināṃ hi 
rājñāṃ paribhogāya bhavanti | evameva suvikrāntavikrāmin manuṣyājāneyānāṃ sattvānāmime 
evaṃrūpā dharmaparyāyā: paribhogāya hastaṃ gamiṣyanti | tadyathāpi nāma suvikrāntavikrāmin 
@074
upoṣadho nāgarāja: supratiṣṭhitaśca nāgarāja: airāvaṇo nāgarāja: | na te manuṣyāṇāmupabhogāya 
saṃkrāmanti, nāpi tem anuṣyāṇāṃ darśanāyopasaṃkrāmanti, nāpi te anyeṣāṃ devānāmupabhogāya 
paribhogāya saṃkrāmanti, devājāneyānāṃ te nāgarājāna: paribhogāya saṃkrāmanti | yathā yathā ca 
śakro devānāmindro’bhikrāmati vyūhaṃ kṛtvā, tathā tathā cāpi nāgarājānastādṛśameva vyūhaṃ 
kṛtvā upasaṃkrāmanti paribhogāya | evameva suvikrāntavikrāmin ye te bhaviṣyanti manuṣyendrā: 
puruṣendrā:, teṣāmime dharmaparyāyā upabhogaparibhogāya bhaviṣyanti, yaduta vācanatayā deśana-
tayā saṃprakāśanatayā, teṣāṃ ceme dharmaparyāyā mahāvyūhā mahāviṣkā{1. H mahāviṣkārā.}rā mahādharmālokā
bhaviṣyanti, mahatīṃ ca dharmaprītimeṣu dharmaparyāyeṣu te’nubhaviṣyanti | mahatā ca prītiprāmodyena 
samanvāgatā bhaviṣyanti, asya dharmaparyāyasya ekaṃ nayaṃ ye dhā{2. H dhārayiṣyamāṇā:.}rayiṣyanti, ka: punarvādo ye 
sakalasamāptaṃ lekhayitvā dhārayiṣyanti vācayiṣyanti pūjayiṣyanti vaistārikaṃ ca kariṣyanti, 
te te manuṣyendrā manuṣyājāneyā: | parigṛhītāste khalu puna: suvikrāntavikrāmin anena
dharmaparyāyeṇa bhaviṣyanti | agatirasminnanājāneyānām | etadapyahaṃ suvikrāntavikrāmin 
sarvasaṃśayacchedāya vadāmi ||
asmin khalu punardharmaparyāye bhagavatā bhāṣyamāṇe anekairaprameyairbodhisattvairanutpattikeṣu 
dharmeṣu kṣānti: pratilabdhābhūt | aprameyāsaṃkhyeyāśca sattvā anuttarāyāṃ samyaksaṃbodhau cittā-
nyutpādayanti | niyatāśca te tathāgatena nirdiṣṭā abhūvan bodhāya ||
idamavocadbhagavān | āttamanā: suvikrāntavikrāmī bodhisattvo mahāsattva:, catasra: 
parṣada:, sadevamānuṣanāgayakṣagandharvāsuragaruḍakinnaramahoragaśca loko bhagavato bhāṣita-
mabhyanandan | iti ||
āryaprajñāpāramitāyāmanuśaṃsāparivarta: saptama: ||
āryasuvikrāntavikramiparipṛcchā prajñāpāramitānirdeśa: ||
sārdhadvisāhasrikā bhagavatī āryaprajñāpāramitā samāptā ||
* * * * *
yā{3. These verses are not found in Chineese and Tibetan translations.} sarvajñatayā nayatyupasaptaṃ śāntaiṣiṇa: śrāvakān 
yā mārgajñatayā jagaddhitakṛtyaṃ lokārthasaṃpādikā |
sarvākāramidaṃ vadanti munayo viśvaṃ bahya saṃgatā-
stasyai śrāvakabodhisattvagaṇino buddhasya sre nama: ||1||
ye dharmā hetuprabhavā hetuṃ teṣāṃ tathāgato hyavadat |
teṣāṃ ca yo nirodho evaṃ vādī mahāśramaṇa: ||2||
@075
2
vajracchedikā nāma 
triśatikā prajñāpāramitā |
|| namo bhagavatyā āryaprajñāpāramitāyai || 
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha-
piṇḍadasyārāme mahatā bhikṣusaṃghena sārthaṃ trayodaśabhirbhikṣuśatai: saṃbahulaiśca bodhisattvairmahāsattvai: |
atha khalu bhagavān pūrvāhṇakālasamaye nivāsya pātracīvaramādāya śrāvastīṃ mahānagarīṃ piṇḍāya
prāvikṣat | atha khalu bhagavān śrāvastīṃ mahānagarīṃ piṇḍāya caritvā kṛtabhaktakṛtya: paścā-
dbhaktapiṇḍapātapratikrānta: pātraṃcīvaraṃ pratiśāmya pādau prakṣālya nyaṣīdatprajñapta evāsane paryaṅka-
mābhujya ṛjuṃ kāyaṃ praṇidhāya pratimukhīṃ smṛtimupasthāpya | atha khalu saṃbahulā bhikṣavo yena 
bhagavāṃstenopasaṃkrāman | upasaṃkramya bhagavata: pādau śirobhirabhivandya bhagavantaṃ triṣpradakṣiṇī-
kṛtya ekānte nyaṣīdan ||1||
tena khalu puna: samayenāyuṣmān subhūtistasyāmeva parṣadi saṃnipatito’bhūtsaṃniṣaṇṇa: | 
atha khalvāyuṣmān subhūtirutthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ 
pratiṣṭhāpya yena bhagavāṃstenāñjaliṃ praṇamya bhagavantametadavocat-āścaryaṃ bhagavan, paramāścaryaṃ 
sugata, yāvadeva tathāgatenārhatā samyaksaṃbuddhena bodhisattvā mahāsattvā anuparigṛhītā: 
parameṇānugraheṇa | āścaryaṃ bhagavan yāvadeva tathāgatenārhatā samyaksaṃbuddhena bodhisattvā
mahāsattvā: parīnditā: paramayā parīndanayā | tatkathaṃ bhagavan bodhisattvayānasaṃprasthitena 
kulaputreṇa vā kuladuhitrā vā sthātavyaṃ kathaṃ pratipattavyaṃ kathaṃ cittaṃ pragrahītavyam ? 
evamukte bhagavānāyuṣmantaṃ subhūtimetadavocat-sādhu sādhu subhūte, evametatsubhūte,
evametadyathā vadasi | anuparigṛhītāstathāgatena bodhisattvā mahāsattvā: parameṇānugraheṇa |
parīnditāstathāgatena bodhisattvā mahāsattvā: paramayā parīndanayā | tena hi subhūte śṛṇu, 
sādhu ca suṣṭhu ca manasi kuru, bhāṣiṣye’haṃ te-yathā bodhisattvayānasaṃprasthitena sthātavyaṃ 
yathā pratipattavyaṃ yathā cittaṃ pragrahītavyam | evaṃ bhagavan ityāyuṣyān subhūtirbhagavata: 
pratyaśrauṣīt ||2||
bhagavānasyaitadavocat-iha subhūte bodhisattvayānasaṃprasthitenaivaṃ cittamutpādayitavyam-
yāvanta: subhūte sattvā: sattvadhātau sattvasaṃgraheṇa saṃgṛhītā aṇḍajā vā jarāyujā vā 
saṃsvedajā vā aupapādukā vā rūpiṇo vā arūpiṇo vā saṃjñino vā asaṃjñino vā naiva-
saṃjñino nāsaṃjñino vā, yāvān kaścitsattvadhātu: prajñapyamāna: prajñapyate, te ca mayā sarve’nupadhi- 
śeṣe nirvāṇadhātau parinirvāpayitavyā: | evamaparimāṇānapi sattvān parinirvāpya na 
kaścitsattva: parinirvāpito bhavati | tatkasya heto: ? sacetsubhūte bodhisattvasya sattvasaṃjñā
pravarteta, na sa bodhisattva iti vaktavya: | tatkasya heto: ? na sa subhūte bodhisattvo vaktavyo 
yasya sattvasaṃjñā pravarteta, jīvasaṃjñā vā pudgalasaṃjñā vā pravarteta ||3||
@076
api tu khalu puna: subhūte na bodhisattvena vastupratiṣṭhitena dānaṃ dātavyam, na 
kvacitpratiṣṭhitena dānaṃ dātavyam | na rūpapratiṣṭhitena dānaṃ dātavyam | na śabdagandharasaspraṣṭavya-
dharmeṣu pratiṣṭhitena dānaṃ dātavyam | evaṃ hi subhūte bodhisattvena mahāsattvena dānaṃ dātavyaṃ yathā 
na nimittasaṃjñāyāmapi pratitiṣṭhet | tatkasya heto: ? ya: subhūte bodhisattvo’pratiṣṭhito dānaṃ 
dadāti, tasya subhūte puṇyaskandhasya na sukaraṃ pramāṇamudgrahītum | tatkiṃ manyase subhūte sukaraṃ 
pūrvasyāṃ diśi ākāśasya pramāṇamudgrahītum ? subhūtirāha-no hīdaṃ bhagavan | bhagavānāha-evaṃ 
dakṣiṇapaścimottarāsu adha ūrdhvaṃ digvidikṣu samantāddaśasu dikṣu sukaramākāśasya pramāṇamudgrahī-
tum ? subhūtirāha-no hīdaṃ bhagavan | bhagavānāha-evameva subhūte yo bodhisattvo’pratiṣṭhito 
dānaṃ dadāti, tasya subhūte puṇyaskandhasya na sukaraṃ pramāṇamudgrahītum | evaṃ hi subhūte 
bodhisattvayānasaṃprasthitena dānaṃ dātavyaṃ yathā na nimittasaṃjñāyāmapi pratitiṣṭhet ||4||
tatkiṃ manyase subhūte lakṣaṇasaṃpadā tathāgato draṣṭavya: ? subhūtirāha-no hīdaṃ 
bhagavan | na lakṣaṇasaṃpadā tathāgato draṣṭavya: | tatkasya heto: ? yā sā bhagavan lakṣaṇa- 
saṃpattathāgatena bhāṣitā saivālakṣaṇasaṃpat | evamukte bhagavānāyuṣmantaṃ subhūtimetadavocat-
yāvatsubhūte lakṣaṇasaṃpat tāvanmṛṣā, yāvadalakṣaṇasaṃpat tāvanna mṛṣeti hi lakṣaṇālakṣaṇata-
stathāgato draṣṭavya: ||5||
evamukte āyuṣmān subhūtirbhagavantametadavocat-asti bhagavan | kecitsattvā
bhaviṣyantyanāgate'dhvani paścime kāle paścime samaye paścimāyāṃ pañcaśatyāṃ saddharmavipralopakāle 
vartamāne, ye imeṣvevaṃrupeṣu sūtrāntapadeṣu bhāṣyamāṇeṣu bhūtasaṃjñāmutpādayiṣyanti | api tu 
khalu puna: subhūte bhaviṣyantyanāgate’dhvani bodhisattvā mahāsattvā: paścime kāle paścime 
samaye paścimāyāṃ pañcaśatyāṃ saddharmavipralope vartamāne guṇavanta: śīlavanta: prajñāvantaśca bhavi- 
ṣyanti, ye imeṣvevaṃrūpeṣu sūtrāntapadeṣu bhāṣyamāṇeṣu bhūtasaṃjñāmutpādayiṣyanti | na khalu punaste 
subhūte bodhisattvā mahāsattvā ekabuddhaparyupāsitā bhaviṣyanti, naikabuddhāvaropitakuśalamūlā
bhaviṣyanti | api tu khalu puna: subhūte anekabuddhaśatasahasraparyupāsitā anekabuddhaśata-
sahasrāvaropitakuśalamūlāste bodhisattvā mahāsattvā bhaviṣyanti, ye imeṣvevaṃrūpeṣu sūtrāntapadeṣu
bhāṣyamāṇeṣu ekacittaprasādamapi pratilapsyante | jñātāste subhūte tathāgatena buddhajñānena, 
dṛṣṭāste subhūte tathāgatena buddhacakṣuṣā, buddhāste subhūte tathāgatena | sarve te subhūte aprameya-
masaṃkhyeyaṃ puṇyaskandhaṃ prasaviṣyanti pratigrahīṣyanti | tatkasya heto: ? na hi subhūte teṣāṃ 
bodhisattvānāṃ mahāsattvānāmātmasaṃjñā pravartate, na sattvasaṃjñā, na jīvasaṃjñā, na pudgalasaṃjñā 
pravartate | nāpi teṣāṃ subhūte bodhisattvānāṃ mahāsattvānāṃ dharmasaṃjñā pravartate | evaṃ nādharma-
saṃjñā | nāpi teṣāṃ subhūte saṃjñā nāsaṃjñā pravartate | tatkasya heto: ? sacetsubhūte teṣāṃ bodhi- 
sattvānāṃ mahāsattvānāṃ dharmasaṃjñā pravarteta, sa eva teṣāmātmagrāho bhavet, sattvagrāho jīvagrāha:
pudgalagrāho bhavet | sacedadharmasaṃjñā pravarteta, sa eva teṣāmātmagrāho bhavet, sattvagrāho 
@077
jīvagrāha: pudgalagrāha iti | tatkasya heto: na khalu puna: subhūte bodhisattvena mahāsattvena
dharma udgrahītavyo nādharma: | tasmādiyaṃ tathāgatena saṃdhāya vāgbhāṣitā-kolopamaṃ dharmaparyāya-
mājānadbhirdharmā eva prahātavyā: prāgevādharmā iti ||6||
punaraparaṃ bhagavānāyuṣmantaṃ subhūtimetadavocat-tatkiṃ manyase subhūte, asti sa 
kaściddharmo yastathāgatenānuttarā samyaksaṃbodhirityabhisaṃbuddha:, kaścidvā dharmastathāgatena deśita: ?
evamukte āyuṣmān subhūtirbhagavantametadavocat-yathāhaṃ bhagavan bhagavato bhāṣitasyārthamājā-
nāmi, nāsti sa kaściddharmo yastathāgatena anuttarā samyaksaṃbodhirityabhisaṃbuddha:, nāsti 
dharmo yastathāgatena deśita: | tatkasya heto: ? yo’sau tathāgatena dharmo’bhisaṃbuddho deśito vā,
agrāhya: so’nabhilapya: | na sa dharmo nādharma: | tatkasya heto: ? asaṃskṛtaprabhāvitā 
hyāryapudgalā: ||7||
bhagavānāha-tatkiṃ manyase subhūte ya: kaścitkulaputro vā kuladuhitā vā imaṃ 
trisāhasramahāsāhasraṃ lokadhātuṃ saptaratnaparipūrṇaṃ kṛtvā tathāgatebhyo’rhadbhya: samyaksaṃbuddhebhyo
dānaṃ dadyāt, api nu sa kulaputro vā kuladuhitā vā tatonidānaṃ bahu puṇyaskandhaṃ 
prasunuyāt | subhūtirāha-bahu bhagavan, bahu sugata sa kulaputro vā kuladuhitā vā tatonidānaṃ 
puṇyaskandhaṃ prasunuyāt | tatkasya heto: ? yo’sau bhagavan puṇyaskandhastathāgatena bhāṣita:,
askandha: sa tathāgatena bhāṣita: | tasmāttathāgato bhāṣate-puṇyaskandha: puṇyaskandha iti |
bhagavānāha-yaśca khalu puna: subhūte kulaputro vā kuladuhitā vā imaṃ trisāhasramahāsāhasraṃ
lokadhātuṃ saptaratnaparipūrṇaṃ kṛtvā tathāgatebhyo’rhadbhya: samyaksaṃbuddhebhyo dānaṃ dadyāt, yaśca 
ito dharmaparyāyādantaśaścatuṣpādikāmapi gāthāmudgṛhya parebhyo vistareṇa deśayet saṃprakāśayet, 
ayameva tatonidānaṃ bahutaraṃ puṇyaskandhaṃ prasunuyādaprameyasaṃkhyeyam | tatkasya heto: ? ato-
nirjātā hi subhūte tathāgatānāmarhatāṃ samyaksaṃbuddhānāmanuttarā samyaksaṃbodhi:, atonirjātāśca 
buddhā bhagavanta: | tatkasya heto: ? buddhadharmā buddhadharmā iti subhūte abuddhadharmāścaiva te 
tathāgatena bhāṣitā: | tenocyante buddhadharmā iti ||8||
tatkiṃ manyase subhūte api nu srotaāpannasyaivaṃ bhavati-mayā srotaāpattiphalaṃ 
prāptamiti ? subhūtirāha-no hīdaṃ bhagavan | na srotaāpannasyaivaṃ bhavati-mayā srotaāpatti-
phalaṃ prāptamiti | tatkasya heto: ? na hi sa bhagavan kaṃciddharmamāpanna:, tenocyate srotaāpanna
iti | na rūpamāpanno na śabdān na gandhān na rasān na spraṣṭavyān dharmānāpanna: | 
tenocyate srotaāpanna iti | sacedbhagavan srotaāpannasyaivaṃ bhavet-mayā srotaāpattiphalaṃ
prāptamiti, sa eva tasyātmagrāho bhavet, sattvagrāho jīvagrāha: pudgalagrāho bhavediti ||
bhagavānāha-tatkiṃ manyase subhūte api nu sakṛdāgāmina evaṃ bhavati-mayā sakṛdā-
gāmiphalaṃ prāptamiti ? subhūtirāha-no hīdaṃ bhagavan | na sakṛdāgāmina evaṃ bhavati-mayā 
@078
sakṛdāgāmiphalaṃ prāptamiti | tatkasya heto: ? na hi sa kaściddharmo ya: sakṛdāgāmitva 
māpanna: | tenocyate sakṛdāgāmīti ||
bhagavānāha-tatkiṃ manyase subhūte api nu anāgāmina evaṃ bhavati-mayānāgāmiphalaṃ 
prāptamiti ? subhūtirāha-no hīdaṃ bhagavan | na anāgāmina evaṃ bhavati-mayā anāgāmiphalaṃ 
prāptamiti | tatkasya heto: ? na hi sa bhagavan kaściddharmo yo’nāgāmitvamāpanna: | tenocyate
anāgāmīti ||
bhagavānāha-tatkiṃ manyase subhūte api nu arhata evaṃ bhavati-mayā arhattvaṃ prāpta-
miti ? subhūtirāha-no hīdaṃ bhagavan | nārhata evaṃ bhavati-mayā arhattvaṃ prāptamiti | tatkasya 
heto: ? na hi sa bhagavan kaściddharmo yo’rhannāma | tenocyate-arhanniti | sacedbhagavan
arhata evaṃ bhavet-mayā arhattvaṃ prāptamiti, sa eva tasyātmagrāho bhavet, sattvagrāho jīva-
grāha: pudgalagrāho bhavet | tatkasya heto: ? ahamasmi bhagavaṃstathāgatenārhatā samyaksaṃbuddhena 
araṃṇāvihāriṇāmagryo nirdiṣṭa: | ahamasmi bhagavan arhan vītarāga: | na ca me bhagavannevaṃ 
bhavati-arhannasmyahaṃ vītarāga iti | sacenmama bhagavannevaṃ bhavet-mayā arhattvaṃ prāptamiti, na 
māṃ tathāgato vyākariṣyadaraṇāvihāriṇāmagrya: subhūti: kulaputro na kvacidviharati, tenocyate 
araṇāvihārī araṇāvihārīti ||9||
bhagavānāha-tatkiṃ manyase subhūte-asti sa kaściddharmo yastathāgatena dīpaṃkarasya 
tathāgatasyārhata: samyaksaṃbuddhasyāntikādudgṛhīta: ? subhūtirāha-no hīdaṃ bhagavan | nāsti
sa kaściddharmo yastathāgatena dīpaṃkarasya tathāgatasyārhata: samyaksaṃbuddhasyāntikādudgṛhīta: ||
bhagavānāha-ya: kaścitsubhūte bodhisattva evaṃ vadet-ahaṃ kṣetravyūhān niṣpāda-
yiṣyāmīti, sa vitathaṃ vadet | tatkasya heto: ? kṣetravyūhā: kṣetravyūhā iti subhūte 
avyūhāste tathāgatena bhāṣitā: | tenocyante kṣetravyūhā iti | tasmāttarhi subhūte 
bodhisattvena mahāsattvena evamapratiṣṭhitaṃ cittamutpādayitavyaṃ yanna kvacitpratiṣṭhitaṃ cittamutpā-
dayitavyam | na rūpapratiṣṭhitaṃ cittamutpādayitavyaṃ na śabdagandharasaspraṣṭavyadharmapratiṣṭhitaṃ 
cittamutpādayitavyam | tadyathāpi nāma subhūte puruṣo bhavedupetakāyo mahākāyo yattasyaivaṃ 
rūpa ātmabhāva: syāt tadyathāpi nāma sumeru: parvatarāja: | tatkiṃ manyase subhūte 
api nu mahān sa ātmabhāvo bhavet ? subhūtirāha-mahān sa bhagavān, mahān sugata
sa ātmabhāvo bhavet | tatkasya heto: ? ātmabhāva ātmabhāva iti bhagavan na bhāva: 
sa tathāgatena bhāṣita: | tenocyata ātmabhāva iti | na hi bhagavan sa bhāvo nābhāva: |
tenocyate ātmabhāva iti ||10|| 
bhagavānāha-tatkiṃ manyase subhūte-yāvatyo gaṅgāyāṃ mahānadyāṃ vālukāstāvatya eva 
gaṅgānadyo bhaveyu: ? tāsu yā vālukā:, api nu tā bahvyo bhaveyu: ? subhūtirāha-tā eva
tāvadbhagavan bahvayo gaṅgānadyo bhaveyu:, prāgeva yāstāsu gaṅgānadīṣu vālukā: | bhagavānāha-
@079
ārocayāmi te subhūte, prativedayāmi te | yāvatyastāsu gaṅgānadīṣu vālukā bhaveyustāvato 
lokadhātūn kaścideva strī vā puruṣo vā saptaratnaparipūrṇaṃ kṛtvā tathāgatebhyo’rhadbhya: samyaksaṃ- 
buddhebhyo dānaṃ dadyāt, tat kiṃ manyase subhūte-api nu sā strī vā puruṣo vā tato- 
nidānaṃ bahu puṇyaskandhaṃ prasunuyāt ? subhūtirāha-bahu bhagavan, bahu sugata strī vā puruṣo 
vā tatonidānaṃ puṇyaskandhaṃ prasunuyādaprameyamasaṃkhyeyam | bhagavānāha-yaśca khalu puna: 
subhūte strī vā puruṣo vā tāvato lokadhātūn saptaratnaparipūrṇaṃ kṛtvā tathāgatebhyo’rhadbhya:
samyaksaṃbuddhebhyo dānaṃ dadyāt, yaśca kulaputro vā kuladuhitā vā ito dharmaparyāyādantaśa- 
ścatuṣpādikāmapi gāthāmudgṛhya parebhyo deśayet saṃprakāśayet, ayameva tatonidānaṃ bahutaraṃ 
puṇyaskandhaṃ prasunuyādaprameyamasaṃkhyeyam ||11||
api tu khalu puna: subhūte yasmin pṛthivīpradeśe ito dharmaparyāyādantaśaścatuṣpādi- 
kāmapi gāthāmudgṛhya bhāṣyeta vā saṃprakāśyeta vā, sa pṛthivīpradeśaścaityabhūto bhavet sadeva-
mānuṣāsurasya lokasya, ka: punarvādo ye imaṃ dharmaparyāyaṃ sakalasamāptaṃ dhārayiṣyanti vāca-
yiṣyanti paryavāpsyanti, parebhyaśca vistareṇa saṃprakāśayiṣyanti | parameṇa te subhūte āścaryeṇa
samanvāgatā bhaviṣyanti | tasmiṃśca subhūte pṛthivīpradeśe śāstā viharatyanyatarānyataro vā 
vijñagurusthānīya: ||12||
evamukte āyuṣmān subhūtirbhagavantametadavocat-ko nāma ayaṃ bhagavan dharmaparyāya:,
kathaṃ caimaṇ dhārayāmi ? evamukte bhagavānāyuṣmantaṃ subhūtimetadavocat-prajñāpāramitā nāmāyaṃ 
subhūte dharmaparyāya: | evaṃ caimaṇ dhāraya | tatkasya heto: ? yaiva subhūte prajñāpāramitā tathāgatena 
bhāṣitā, saiva apāramitā tathāgatena bhāṣitā | tenocyate prajñāpāramiteti ||
tatkiṃ manyase subhūte-api nu asti sa kaściddharmo yastathāgatena bhāṣita: ? subhūti-
rāha-no hīdaṃ bhagavan | nāsti sa kaściddharmo yastathāgatena bhāṣita:{1. Gilgit Ms.(G) begings here on folio 5a.} ||
bhagavānāha-ta{2. G om. tatkiṃ manyase subhūte.}tkiṃ manyase subhūte-yāvat trisāhasramahāsāhasre lokadhātau pṛthivīraja:
{3 G kaścit.}kaccit, tadbahu {4 G om. bhavet ? subhūti:.}bhavet ? subhūtirāha-bahu bhagavan, ba{5 G om. bahu sugata.}hu sugata pṛthivīrato {6 G om. from bhavet upto bhāṣitam.}bhavet | tatkasya 
heto: ? yattadbhagavan pṛthivīrajastathāgatena bhāṣitam, arajastadbhagavaṃstathāgatena bhāṣitam{6. G om. from bhavet upto bhāṣitam.}|
tenocyate pṛthivīraja iti | yo’pyasau lokadhātu{7. G om. tathāgatena bhāṣita:}stathāgatena bhāṣita:, adhātu: sa tathāgatena 
bhāṣita: | tenocyate lokadhāturiti ||
bhagavānāha-tatkiṃ manyase subhūte dvātriṃśanmahāpuruṣalakṣaṇaistathāgato'rhana{8. G om. arhan samyaksaṃbuddha:.} samyaksaṃbuddho
draṣṭavya: ? subhu{9 G om. subhūti:.}tirāha-no hīdaṃ {10 G om. hīdaṃ.} bhagavan | {11 G om. from dvātriṃ upto draṣṭavya:.} dvātriṃśanmahāpuruṣaṣalakṣaṇaistathāgato’rhan samya- 
@080
ksaṃbuddho draṣṭa{1 G ^kopamān,}vya: | tatkasya heto: ? yāni hi tāni bhagavan dvātriṃśanmahāpuruṣalakṣaṇāni 
tathāgatena bhāṣitāni, alakṣaṇāni tāni bhagavaṃstathāgatena bhāṣitāni | tenocyante dvātriṃśa- 
nmahāpuruṣalakṣaṇānīti ||
bhagavānāha-yaśca khalu puna: subhūte strī vā puruṣo vā dine dine gaṅgānadī{1. G ^kopamān.}vālukā-
samānātmabhāvān parityajet, {2 G om. from. evaṃ upto tyajet.}evaṃ parityajan gaṅgānadīvālukāsamān kalpāṃ- 
stānātmabhāvān parityajet{2. G om. from evaṃ upto tyajet.}, yaśca ito dharmaparyāyādantaśaścatuṣpādikāmapi gāthāmudgṛhya
parebhyo deśayet saṃpra{3. G. om. saṃprakāśayet.}kāśayet, ayameva tatonidānaṃ ba{4. G bahu puṇyaṃ for bahutaraṃ puṇyaskandhaṃ.}hutaraṃ puṇyaskandhaṃ pra{5. G prasavet for prasunuyāt.}sunuyādaprameya-
masaṃkhyeyam ||13||
atha khalvāyuṣmān subhūti{6. G dharmapravegena.}rdharmavegenāśrūṇi prāmuñcat | so’śrūṇi pramṛjya bhagavantameta-
davocat-āścaryaṃ bhagavan, paramāścaryaṃ sugata, yāvadayaṃ dharmaparyāyastathāgatena bhāṣito’- 
gr{7. G om. from agra^ upto arthāya.}yānasapraṃsthitānāṃ sattvānāma{7. G om. from agra^ upto arthāya.}rthāya, śreṣṭhayānasaṃprasthitānāmarthāya, yato me bhagavan jñānamutpannam |
na {8. G me for mayā.}mayā bhaga{9. G om.bhagavan.}van {10. G jātvayaṃ for jātvevaṃrūpa:.}jātvevaṃrūpo dharmaparyāya: śrutapūrva: | parameṇa te bhagavan āścaryeṇa samanvāgatā 
bodhisa{11. G.om. bodhisattvā.}ttvā bhaviṣyanti, ye iha sūtre bhāṣyamāṇe {12. G om. śrutvā.}śrutvā bhūtasaṃjñāmutpādayiṣyanti | {13. G om.  tatkasya heto:.}tatkasya
heto: ? yā caiṣā bhagavan bhūtasaṃjñā, saiva abhūtasaṃjñā | tasmāttathāgato bhāṣate-
bhūtasaṃjñā bhūtasaṃjñeti ||
na mama bhagavan āścaryaṃ yada{14. M yadāhaṃ for yadahaṃ.}hamimaṃ dharmaparyāyaṃ bhāṣyamāṇamavakalpayāmi adhimu{15. G adhimucye for ^mucya.}cye |
ye’pi te bhagavan sattvā {16 G om. from. bhaviṣyanti upto paryavāpsyānti.}bhaviṣyantyanāgate’dhvani paścime kāle paścime samaye paścimāyāṃ 
pañcaśatyāṃ saddharmavipralope vartamāne, ye imaṃ bhagavan dharmaparyāyamudgrahīṣyanti dhārayiṣyanti
vācayiṣyanti paryavāpsya{16. G om. from bhaviṣyanti upto paryavāpsyanti.}nti, parebhya{17. G om.  parebhyaśca vistareṇa saṃprakāśayiṣyanti.}śca vistareṇa saṃprakāśayiṣyanti, te paramāścaryeṇa
samanvāgatā bhaviṣyanti | api tu khalu punarbhagavan na teṣāmātmasaṃjñā prava{18. G pravatsyate.}rtiṣyate, na 
sattvasaṃjñā na jīvasaṃjñā na pudgalasaṃjñā {19 G om. from pravartiṣyate upto tatkasya heto: (second)}pravartiṣyate, nāpi teṣāṃ kācitsaṃjñā nāsaṃjñā pravartate | 
tatkasya heto:{19. G om. from pravartiṣyate upto tatkasya heto: (second)} ? yā sā bhagavan ātmasaṃjñā, saivāsaṃjñā | yā sattvasaṃjñā jīvasaṃjñā pudgala-
saṃjñā, saivāsaṃjñā | tatkasya heto: ? sarvasaṃjñāpagatā hi buddhā bhagavanta: ||
{20. G om. evamukte.}evamukte bhagavānāyu{21. G om. āyuṣmantaṃ subhūtimetad.}ṣmantaṃ subhūtimetadavocat-evametat subhūte, {22. G om. evametat.}evametat | paramā-
ścaryasamanvāgatāste {23. G om. sattvā.}sattvā bhaviṣyanti, ye iha{24. G imaṃ dharmaparyāyaṃ śrutvā for iha subhūte sūtre.} subhūte sūtre bhāṣyamāṇe nottrasiṣyanti na 
@081
saṃtrasiṣyanti na saṃtrāsamāpatsyante | tatkasya heto: ? paramapāramiteyaṃ subhūte tathāgatena 
bhāṣitā ya{1 G om. yadutāpāramitā.}dutāpāramitā | yāṃ ca subhūte tathāgata: paramapāramitāṃ bhāṣate, tāmaparimāṇā {2  G om. api.}api 
buddhā bhagavanto bhāṣante | tenocyate paramapāramiteti ||
api tu khalu puna: subhūte yā tathāgatasya kṣāntipāramitā, saiva apāramitā | 
tatkasya heto: ? yadā me subhūte {3 M kaliṅgarājā.}kalirājā aṅgapratyaṅgamāṃsānyacchaitsīt, {4 M om. nāsīnme.}nāsīnme tasmin 
samaye ātmasaṃjñā vā sattvasaṃjñā vā jīvasaṃjñā vā pudgalasaṃjñā vā, {5 G om. from nāpi upto. abhaviṣyad.}nāpi me kācitsaṃjñā 
vā asaṃjñā vā babhūva | tatkasya heto: ? sacenme subhūte tasmin samaye ātmasaṃjñā{5. G om. from nāpi upto. abhaviṣyad.}abhavi-
ṣyat, vyāpādasaṃjñāpi me tasmin samaye’bhaviṣyat | sacetsattvasaṃjñā jīvasaṃjñā pudgalasaṃjñā-
bhaviṣyat, vyāpādasaṃjñāpi me tasmin samaye’bhaviṣyat | {6. G om. tatkasya heto:.}tatkasya heto: ? abhijānāmyahaṃ 
subhūte atīte’dhvani pañca jātiśatāni {7. G yo’haṃ for yadahaṃ.}yadahaṃ kṣāntivādī ṛṣirabhūvam | tatrāpi me nātmasaṃjñā
{8 G abhūt for babhūva.}babhūva, na sattvasaṃjñā, na jīvasaṃjñā, na pudgalasaṃjñā {9 G om. babhūva.}babhūva | tasmāttarhi bodhisattvena 
mahāsattvena sarvasaṃjñā viva{10. G varjayitvā for vivarja^.}rjayitvā anu{11. Folio 6 is missing in G.}ttarāyāṃ samyaksaṃbodhau cittamutpādayitavyam | na 
rūpapratiṣṭhitaṃ cittamutpādayitavyam, na śabdagandharasaspraṣṭavyadharmapratiṣṭhitaṃ cittamutpādayita-
vyam, na dharmapratiṣṭhitaṃ cittamutpādayitavyam, nādharmapratiṣṭhitaṃ cittamutpādayitavyam, na 
kvacitpratiṣṭhitaṃ cittamutpādayitavyam | tatkasya heto: ? yatpratiṣṭhitaṃ tadevāpratiṣṭhitam | 
tasmādeva tathāgato bhāṣate-apratiṣṭhitena bodhisattvena dānaṃ dātavyam | na rūpaśabdagandha-
rasasparśadharmapratiṣṭhitena dānaṃ dātavyam ||
api tu khalu puna: subhūte bodhisattvena evaṃrūpo dānaparityāga: kartavya: sarvasattvānā-
marthāya | tatkasya heto: ? yā caiṣā subhūte sattvasaṃjñā, saiva asaṃjñā | ya evaṃ te sarvasattvā- 
stathāgatena bhāṣitāsta eva asattvā: | tatkasya heto: ? bhūtavādī subhūte tathāgata:, satyavādī
tathāvādī ananyathāvādī tathāgata:, na vitathavādī tathāgata: ||
api tu khalu puna: subhūte yastathāgatena dharmo’bhisaṃbuddho deśito nidhyāta:, na tatra 
satyaṃ na mṛṣā | tadyathāpi nāma subhūte puruṣo’ndhakārapraviṣṭo na kiṃcidapi paśyet, evaṃ 
vastupatito bodhisattvo draṣṭavyo yo vastupatito dānaṃ parityajati | tadyathāpi nāma subhūte 
cakṣuṣmān puruṣa: prabhātāyāṃ rātrau sūrye’bhyudgate nānāvidhāni rūpāṇi paśyet, evamavastu-
patito bodhisattvo draṣṭavyo yo’vastupatito dānaṃ parityajati ||
api tu khalu puna: subhūte ye kulaputrā vā kuladuhitaro vā imaṃ dharmaparyāyamudgrahī-
ṣyanti dhārayiṣyanti vācayiṣyanti paryavāpsyanti, parebhyaśca vistareṇa saṃprakāśayiṣyanti, 
@082
jñātāste subhūte tathāgatena buddhajñānena, dṛṣṭāste subhūte tathāgatena buddhacakṣuṣā, buddhāste tathā- 
gatena | sarve te subhūte sattvā aprameyamasaṃkhyeyaṃ puṇyaskandhaṃ prasaviṣyanti pratigrahīṣyanti ||14||
yaśca khalu puna: subhūte strī vā puruṣo vā pūrvāhṇakālasamaye gaṅgānadīvālukā-
samānātmabhāvān parityajet, evaṃ madhyāhnakālasamaye gaṅgānadīvālukāsamānātmabhāvān
parityajet, sāyāhnakālasamaye gaṅgānadīvālukāsamānātmabhāvān parityajet, anena paryāyeṇa 
bahūni kalpakoṭiniyutaśatasahasrāṇyātmabhāvān parityajet, yaścemaṃ dharmaparyāyaṃ śrutvā na 
pratikṣipet, ayameva tatonidānaṃ bahutaraṃ puṇyaskandhaṃ prasunuyādaprameyamasaṃkhyeyam, ka: punarvādo 
yo likhitvā udgṛhṇīyāddhārayedvācayetparyavāpnuyāt, parebhyaśca vistareṇa saṃprakāśayet ||
api tu khalu puna: subhūte acintyo’tulyo’yaṃ dharmaparyāya: | ayaṃ ca subhūte 
dharmaparyāyastathāgatena bhāṣito’grayānasaṃprasthitānāṃ sattvānāmarthāya, śreṣṭhayānasaṃprasthitānāṃ 
sattvānāmarthāya | ye imaṃ dharmaparyāyamudgrahīṣyanti dhārayiṣyanti vācayiṣyanti paryavāpsyanti, 
parebhyaśca vistareṇa saṃprakāśayiṣyanti, jñātāste subhūte tathāgatena buddhajñānena, dṛṣṭāste subhūte
tathāgatena buddhacakṣuṣā, buddhāste tathāgatena | sarve te subhūte sattvā aprameyeṇa puṇyaskandhenāṃ 
samanvāgatā bhaviṣyanti | acintyenātulyenāmāpyenāpa{1. In G, folio 7a begins here.}rimāṇena pu{2. G om. puṇyaskandhena samanvāgatā bhaviṣyanti.}ṇyaskandhena samanvāgatā 
bhaviṣyanti | sarve te subhūte sattvā: samāṃśena bodhiṃ dhārayiṣyanti vā{3 G om. vācayiṣyanti paryavāpsyanti.}cayiṣyanti paryavā- 
psyanti | tatkasya heto: ? na hi śakyaṃ subhūte ayaṃ dharmaparyāyo hīnādhimuktikai: sattvai:
śrotum, nātmadṛṣṭikairna {4 G sattvajīvapudgaladṛṣṭikai: for sattvadṛṣṭikairna jīvadṛṣṭikairna pudgaladṛṣṭikai: nābodhisattvapratijñai: sattvai:.} sattvadṛṣṭikairna jīvadṛṣṭikairna pudgaladṛṣṭikai: | nābodhisattvapratijñai: 
sattvai: śakyamayaṃ dharmaparyāya: śrotuṃ vā udgrahītuṃ vā dhā{5. G om. dhārayituṃ vā vācayituṃ vā paryavāptuṃ vā.}rayituṃ vā vācayituṃ vā paryavāptuṃ vā |
nedaṃ sthānaṃ vidyate ||
api tu khalu puna: subhūte yatra pṛthivīpradeśe idaṃ sūtraṃ prakāśayiṣyate, pūjanīya: 
sa pṛthivīpradeśo bhaviṣyati sadevamānuṣāsurasya lokasya | vandanīya: {6 G pradakṣiṇīkaraṇīya: for pradakṣiṇīyaśca.}pradakṣiṇīyaśca {7 G om. sa pṛthivīpradeśo bhaviṣyati.}sa 
pṛthivīpradeśo bhaviṣyati, caityabhūta: sa pṛthivīpradeśo bhaviṣyati ||15||
{8 G om. api tu.}api tu ye te subhūte kulaputrā vā kuladuhitaro vā imānevaṃrūpān sūtrāntānudgrahī- 
ṣyanti dhāra{9. G yāvat for dhārayiṣyanti vācayiṣyanti.}yiṣyanti vācayiṣyanti parvāpsyanti, yoni{10. G om. from yoniśaśca upto saṃprakāśayiṣyanti.}śaścaṃ manasikariṣyanti, parebhyaśca 
vistareṇa saṃprakā{10 G om. from yoniśaśca upto saṃprakāśayiṣyanti.}śayiṣyanti, te paribhūtā bhaviṣyanti, {11 G suparibhūtā: for suparibhūtāśca bhaviṣyanti | tatkasya heto:.}suparibhūtāśca bhaviṣyanti | tatkasya 
heto: ? yāni ca teṣāṃ {12 G om. subhūte sattvānāṃ.}subhūte sattvānāṃ paurvajanmikānyaśubhāni karmāṇi {13 G om. kṛtāni.}kṛtānyapāyasaṃvarta-
@083
nīy0āni, dṛṣṭa eva dharme paribhūtatayā {1.G om. tāni paurvajanmikānyaśubhāni karmāṇi.}tāni paurvajanmikānyaśubhāni karmāṇi kṣapayiṣyanti,
buddhabodhiṃ cānuprāpsyanti ||
abhijānāmyahaṃ subhūte atīte’dhvanyasaṃkhyeyai: kalpairasaṃkhyeyatarairdīpaṃkarasya tathāgatasyā-
rhata: samyaksaṃbuddhasya pareṇa {2. G om. paratareṇa.}paratareṇa caturaśītibuddhakoṭiniyutaśatasahasrāṇyabhūvan {3. G ārāgitāni, ārāgya ca na virāgitāni.}ye
mayārāgitā:, ārāgya na virāgitā: | yacca mayā subhūte te buddhā bhagavanta {4. G om. ārāgitā:}ārāgitā:,
ārāgya na virāgitā:, yacca {5 G varime for paścime kāle paścime samaye.}paścime kāle paścime samaye paścimāyāṃ pañcaśatyāṃ {6 G om. saddharmavipralopakāle vartamāne.}saddharmavipra- 
lopakāle vartamāne imānevaṃrūpān sūtrāntānudgrahīṣyanti dhā{7 G yāvat for dhārayiṣyanti vācayiṣyanti.}rayiṣyanti vācayiṣyanti 
paryavāpsyanti, {8. G om. parebhyaśca vistareṇa saṃprakāśayiṣyanti.}parebhyaśca vistareṇa saṃprakāśayiṣyanti, asya khalu{9. G om. khalu.} puna: subhūte puṇyaskandha-
syāntikakā{10. G om. antikāt.}dasau paurvaka: puṇyaskandha: śatatamīmapi kalāṃ nopaiti, sahasratamīmapi śatasahasra-
tamīmapi koṭi{11 G om. from koṭitamīmapi upto ^sahasratamīmāpi.}tamāmapi koṭīśatatamīmapi koṭiśatasahasratamīmapi koṭiniyutaśatasahasra- 
{11 G om. from koṭitamīmapi upto ^sahasratamīmapi.}tamīmapi | saṃkhyāmapi kalāmapi gaṇanāmapi upamāmapi {12 G upaniśāmapi for upaniṣadamapi.}upaniṣadamapi {13 G om yāvadaupamyamapi.}yāvadaupamyamapi na 
kṣamate ||
sacetpuna: subhūte teṣāṃ kulaputrāṇāṃ kuladuhitṛṇāṃ vā ahaṃ puṇyaskandhaṃ bhāṣeyam, 
yāva{14. G yāvantaste sattvā: for yāvatte.}tte kulaputrā vā kuladuhitaro vā{15. G ca for vā.} tasmin samaye puṇyaskandhaṃ {16. G om. prasaviṣyanti.}prasaviṣyanti, pratigrahī-
ṣyanti, unmādaṃ sattvā anuprāpnuyuścittavikṣepaṃ vā gaccheyu: | api tu khalu puna: subhūte
acintyo’tu{17. G. om. atulya:.}lyo’yaṃ dharmaparyāyasta{18. G om. tathāgatena bhāṣita:.}thāgatena bhāṣita: | asya acintya eva vipāka:
pratikā{19. G āha for pratikāṅkṣitavya: |}ṅkṣitavya: ||16||
atha khalvāyuṣmān subhūtirbhagavantametadavocat-kathaṃ bhagavan bodhisattvayānasaṃpra-
sthitena sthātavyam, kathaṃ pratipattavyam, kathaṃ cittaṃ pragrahītavyam ? bhagavānāha-iha subhūte
bodhisattvayānasaṃprasthitena evaṃ cittamutpādayitavyam-sarve sattvā mayā anupadhiśeṣe nirvāṇa- 
dhātau parinirvāpayitavyā: | evaṃ ca sattvān parinirvāpya na kaścitsattva: parinirvāpito 
bhavati | tatkasya heto: ? sacetsubhūte bodhisattvasya sattvasaṃjñā pravarteta, {20. G om. na sa bodhisattva iti vaktavya:.}na sa bodhisattva iti 
vaktavya: | jīvasaṃjñā vā yāvatpudgalasaṃjñā vā pravarteta, na sa bodhisattva iti vaktavya: |
tatkasya heto: ? nāsti subhūte sa {21. G om. kaścit.}kaściddharmo yo bodhisattvayānasaṃprasthito nāma ||
@084
tatkiṃ manyase subhūte asti sa kaściddharmo yastathāgatena dīpaṃkarasya tathāgatasyānti-
kādanuttarāṃ samyaksaṃbodhimabhisaṃbuddha: ? {1. G āha for evamukte..mājānāmi.}evamukte āyuṣmān subhūtirbhagavantametadavocat-yathāhaṃ
bhagavato bhāṣitasyārthamājānāmi, nāsti sa bhagavan kaściddharmo yastathāgatena dīpaṃkarasya
tathāgatasyārhata:{2. G om. arhata: samyaksaṃbuddhasya.} samyaksaṃbuddhasyāntikādanuttarāṃ samyaksaṃbodhimabhisaṃbuddha: | eva{3. G āha for evamukte… mabhisaṃbuddha:.}mukte bhagavā-
nāyuṣmantaṃ subhūtimetadavocat-evametatsubhūte, evametat | nāsti subhūte sa kaściddharmo yastathā- 
gatena dīpaṃkarasya tathāgatasyārhata: samyaksaṃbuddhasyāntikādanuttarāṃ samyaksaṃbodhimabhisaṃbuddha: |
sacetpuna: subhūte kaściddharmastathāgatenābhisaṃbuddho’bhaviṣyat, na māṃ dīpaṃkarastathāgato
vyākariṣyat-bhaviṣyasi tvaṃ māṇava anāgate’dhvani śākyamunirnāma tathāgato’rhan samyaksaṃ-
buddha iti | yasmāttarhi subhūte tathāgatenārhatā samyaksaṃbuddhena nāsti sa kaściddharmo yo’nu-
ttarāṃ samyaksaṃbodhimabhisaṃbuddha:, tasmādahaṃ dīpaṃkareṇa tathāgatena vyākṛta:-bhaviṣyasi tvaṃ 
māṇava anāgate’dhvani śākyamunirnāma tathāgato’rhan samyaksaṃbuddha: | tatkasya heto: ?
tathāgata iti subhūte {4 G om. bhūta^.}bhūtatathatāyā etadadhivacanam | {5 G om. from tathāgata upto paramārtha:.}tathāgata iti subhūte anutpāda- 
dharmatāyā etadadhivacanam | tathāgata iti subhūte dharmocchedasyaitadadhivacanam | tathāgata
iti subhūte atyantānutpannasyaitadadhivacanam | tatkasya heto: ? eṣa subhūte anutpādo ya: 
paramā{5. G om. from tathāgata upto paramārtha:.}rtha: | ya: kaścitsubhūte evaṃ vadet-tathāgatenārhatā{6 G om. arhatā samyaksaṃbuddhena.} samyaksaṃbuddhena anuttarā samyaksaṃ-
bodhirabhisaṃbuddheti, {7 G om from sa vitathaṃ upto heto:.}sa vitathaṃ vadet | abhyācakṣīta māṃ sa subhūte asatodgṛhītena | tatkasya 
heto:-{7 G om. from sa vitathaṃ upto heto:.}? nāsti subhūte sa kaściddharmo yastathāgatena anuttarāṃ samyaksaṃbodhimabhisaṃbuddha: | yaśca 
subhūte tathāgatena dharmo’bhisaṃbuddho deśito{8. G om. deśito vā.} vā tatra na satyaṃ na mṛṣā | tasmāttathāgato 
bhāṣate-sarvadharmā buddhadharmā iti | {9. G om. tatkasya heto: ? sarvadharmā iti.}tatkasya heto: ? sarvadharmā iti {10. Aftersubhūte, G adds sarve te.}subhūte adharmāsta{11. G om. tathāgatena bhāṣitā: | tenocyate.}thāgatena
bhāṣitā: | tasmāducyante sarvadharmā {12. G om. buddhadharmā.}buddhadharmā iti ||
tadyathāpi nāma subhūte puruṣo bhavedupetakāyo mahākāya: ? {13. G om. āyuṣmān.}āyuṣmān subhūtirāha-
yo’sau {14. G om. bhagavan.}bhagavaṃstathāgatena puruṣo bhāṣita upetakāyo mahākāya {15. G om. iti.}iti, akāya: sa bhagavaṃstathā-
gatena bhāṣita: | tenocyate upetakāyo mahākāya iti ||
bhagavānāha-evametatsubhūte | yo bodhisattva evaṃ vadet-ahaṃ sattvān parinirvāpa-
yiṣyāmīti, na sa bodhisattva iti vaktavya: | tatkasya heto: ? asti subhūte sa kaściddharmo
yo bodhisattvo nāma ? {16 .G om. subhūti:.}subhūtirāha-no hīdaṃ bhagavan |{17.G om. from nāsti upto nāma.}nāsti sa kaściddharmo yo bodhisattvo
@085
nā{17. G om. from nāsti upto nāma.}ma | bhagavānāha-{1. G om. from sattvā upto sattvā iti.}sattvā: sattvā iti subhūte asattvāste tathāgatena bhāṣitā:, tenocyante 
sattvā{1. G om. from sattvā upto sattvā iti.}iti | tasmāttathāgato bhāṣate-ni{2.G ni:sattvā: for nirātmāna:.}rātmāna: sarvadharmā nirjīvā niṣpoṣā{3. G reads niṣpudgalā: before niṣpoṣā:.}niṣpudgalā:                                                              niṣpudgalā:
{4. G om. sarvadharmā iti.}sarvadharmā iti ||
ya: subhūte bodhisattva evaṃ vadet-ahaṃ kṣetravyūhānniṣpādayiṣyāmīti, sa {5. G so’pi tathaiva vaktavya: for sa vitathaṃ vadet.} vitathaṃ 
vadet | tatkasya heto: ? kṣetravyūhā: kṣetravyūhā iti subhūte avyūhāste tathāgatena bhāṣitā: |
tenocyante kṣetravyūhā iti || 
ya: subhūte bodhisattvo nirātmāno dharmā nirātmāno dharmā ityadhimucyate, tathāgatenā-
rhatā samyaksaṃbuddhena bodhisattvo mahāsattva ityākhyāta: ||17||
bhaga{6. G om. bhagavānāha.}vānāha-tatkiṃ manyase subhūte-saṃvidyate tathāgatasya māṃsacakṣu:? subhū{7. G om. subhūti:.}tirāha-
evametadbhagavan, saṃvidyate tathāgatasya māṃsacakṣu: | bhagavānāha-tatkiṃ manyase subhūte saṃvidyate
tathāgatasya divyaṃ cakṣu: ? {8 G prajñācakṣu: dharmacakṣu: buddhacakṣu: for the expanded phrases of the text.}subhūtirāha-evametadbhagavan, saṃvidyate tathāgatasya divyaṃ cakṣu: | 
bhagavānāha-tatkiṃ manyase subhūte saṃvidyate tathāgatasya prajñācakṣu: ? subhūtirāha-eva-
metadbhagavan, saṃvidyate tathāgatasya prajñācakṣu: | bhagavānāha-tatkiṃ manyase subhūte saṃvidyate
tathāgatasya dharmacakṣu: ? subhūtirāha-evametadbhagavan, saṃvidyate tathāgatasya dharmacakṣu: |
bhagavānāha-tatkiṃ manyase subhūte saṃvidyate tathāgatasya buddhacakṣu: ? subhūtirāha-evametadbhagavan,
saṃvidyate tathāgatasya buddhacakṣu: ||
{9. G om. from bhagavānāha upto vālukā:.}bhagavānāha-tatkiṃ manyase subhūte yāvantyo gaṅgāyāṃ mahānadyāṃ vālukā:, api nu tā
vālukāstathāgatena bhāṣitā: ? subhūtirāha-evametadbhagavan, evametat sugata | bhāṣitāstathā-
gatena vālukā: | bhagavānāha-tatkiṃ manyase subhūte yāvatyo gaṅgāyāṃ mahānadyāṃ vālukā:, 
tāvatya eva gaṅgānadyo bhaveyu:, tāsu yā vālukā:, tāvantaśca lokadhātavo bhaveyu:, kaccidvahavaste
lokadhātavo bhaveyu: ? {10. G om. from subhūtirāha upto bhaveyu:.}subhūtirāha-evametadbhagavan, evametat sugata | vahavarate lokadhātavo 
bhaveyu: | bhagavānāha-yāvanta: subhūte teṣu lokadhātuṣu sattvā:, teṣāmahaṃ nānābhāvāṃ cittadhārāṃ 
prajā{11. G jānīyā: for prajānāmi.}nāmi| tatkasya heto: ? cittadhārā cittadhāreti subhūte {12. G adhārāstā: for adhāraiṣā.}adhāraiṣā tathāgatena bhāṣitā,
tenocyate cittadhāreti | tatkasya heto: ? atītaṃ subhūte cittaṃ nopalabhyate | anāgataṃ 
cittaṃ nopalabhyate | pratyutpannaṃ cittaṃ nopalabhyate ||18||
tatkiṃ manyase subhūte ya: {13. G om. kaścitkulaputro vā kuladuhitā vā.}kāścitakulaputro vā kuladuhitā vā imaṃ trisāhasramahāsāhasraṃ 
lokadhātuṃ saptaratnaparipūrṇaṃ kṛtvā {14. G om. tathāgatebhyo’rhadbhaya: samyaksaṃbuddhebhya:.}tathāgatebhyo’rhadbhya: samyaksaṃbuddhebhyo dānaṃ dadyāt, api nu 
@086
sa kulaputro vā kuladuhitā vā tatonidānaṃ bahu{1. G puṇyaṃ for puṇyaskandhaṃ.}puṇyaskandhaṃ {2. G prasaveta for prasunuyāt.}prasunuyāt ? subhūtirāha-
bahu bhagavan, bahu sugata | bhagavānāha-evametatsubhūte, evametat | bahu sa kulaputro vā 
kuladuhitā vā tatonidānaṃ puṇya{3. G bahupuṇyaṃ for puṇyaskandhaṃ.}skandhaṃ prasunu{4. G om. from aprameyaṃ upto puṇyaskandha iti.}yādaprameyamasaṃkhyeyam | tatkasya heto: ?
puṇyaskandha: puṇyaskandha iti subhūte askandha: sa tathāgatena bhāṣita: | tenocyate 
puṇyaskandha iti | sacet puna: subhūte puṇyaskandho’bhaviṣyat, na tathāgato’bhāṣiṣyat
puṇyaskandha: puṇyaskandha iti ||19||
tatkiṃ manyase subhūte rūpakāyapariniṣpattyā tathāgato draṣṭavya: ? {5. G om. subhūtirāha.}subhūtirāha-no hīdaṃ 
bhagavan | na rūpakāyapariniṣpattyā tathāgato draṣṭavya: | tatkasya heto: ? rūpakāyapariniṣpattī
rūpakāyapariniṣpattiriti bhagavan apariniṣpattireṣā tathāgatena bhāṣitā | tenocyate rūpa-
kāyapariniṣpattiriti ||
bhagavānāha-tatkiṃ manyase subhūte lakṣaṇasaṃpadā tathāgato draṣṭavya: ? {6. G om. subhūti:.}subhūtirāha-no
hīdaṃ bhagavan | na lakṣaṇasaṃpadā tathāgato draṣṭavya: | tatkasya heto: ? yaiṣā bhagavan lakṣaṇa-
saṃpattathāgatena bhāṣitā, lakṣaṇasaṃpadeṣā tathāgatena bhāṣitā | tenocyate lakṣaṇasaṃpaditi ||20||
bhagavānāha-tatkiṃ manyase subhūte api nu tathāgatasyaivaṃ bhavati-mayā dharmo deśita
iti ? {7. G om. from. subhūti: upto bhagavānāha.}subhūtirāha-no hīdaṃ bhagavan tathāgatasyaivaṃ bhavati-mayā dharmo deśita iti |
bhagavānāha-ya: subhūte evaṃ vadet-tathāgatena dharmo deśita iti, sa{8. G om. sa vitathaṃ vadet.} vitathaṃ vadet | abhyā-
cakṣīta māṃ sa subhūte asatodgṛhītena | tatkasya heto: ? dharmadeśanā dharmadeṣaneti subhūte 
nāsti sa kaściddharmo yo dharmadeśanā nāmopalabhyate ||
{9 G om. from evamukte upto avocet.}evamukte āyuṣmān subhūtirbhagavantametadavocat-asti bhagavan kecitsattvā bhavi- 
ṣyantyanāgate’dhvani {10. G om. from paścime upto vartamāne.}paścime kāle paścime samaye paścimāyāṃ pañcaśatyāṃ saddharmavipralope vartamāne,
ya imānevaṃrūpān {11. After dharmān G adds bhāṣamāṇān.}dharmān śrutvā abhiśraddh#asyanti | bhagavānāha-na te subhūte sattvā
nāsattvā:| tatkasya heto: ? {12. G sarvasattvā for sattvā: sattvā:.}sattvā: sattvā iti subhūte sarve te subhūte asattvāstathāgatena
bhāṣitā: | tenocyante {13. G sarvasattvā for sattvā.}sattvā iti ||21||
tatkiṃ manyase subhūte-api nu asti sa kaściddharma:, yastathāgatenānuttarāṃ samyaksaṃ- 
bodhimabhisaṃbuddha: ? āyuṣ{14. G om. āyuṣmān subhūti:}mān subhūtirāha-no{15. G om. no hīdaṃ bhagavan.} hīdaṃ bhagavan | nāsti sa bhagavan kaściddharmo
yastathāgatenānuttarāṃ samyaksaṃbodhimabhisaṃbuddha: | bhagavānāha-evametatsubhūte, evametat | aṇu-
rapi tatra dharmo na saṃvidyate nopalabhyate | tenocyate anuttarā samyaksaṃbodhiriti ||22||
@087
api tu khalu puna: subhūte sama: sa dharmo na tatra {1. G kiṃcit for kaścit.}kaścidviṣama: | tenocyate anuttarā
samyaksaṃbodhiriti | ni{2. G om. nirātmattvena ni:sattvatvena.}rātmatvena ni:sattvatvena nirjīvatvena niṣpudgalatvena samā sā anuttarā 
samyaksaṃbodhi: sarvai: kuśalairdharmairabhisaṃbudhyate | tatkasya{3. G om. tatkasya heto:} heto: ? kuśalā dharmā: kuśalā dharmā
iti subhūte adharmāścaiva te tathāgatena bhāṣitā: | tenocyante kuśalā dharmā iti ||23||
yaśca khalu puna: subhūte strī {4. G om. strī vā puruṣo vā.}vā puruṣo vā yāvantastrisāhasramahāsāhasre lokadhātau
sumerava: parvatarājāna:, tāvato rāśīn saptānāṃ ratnānāmabhisaṃhṛtya {5.  G. om. tathāgatebhyo’rhadbhaya: samyaksaṃbuddhebhyo.}tathāgatebhyo’rhadbhya: samya-
ksaṃbuddhebhyo dānaṃ dadyāt, yaśca {6. G om. kulaputro vā kuladuhitāvā ita:.}kulaputro vā kuladuhitā vā ita: prajñāpāramitāyā {7. G om. dharmaparyāyāt.}dharma-
paryāyādantaśaścatuṣpādikāmapi gāthāmudgṛhya parebhyo deśayet, asya subhūte puṇyaskandhasya 
asau paurvaka: puṇyaskandha: śatatamīmapi kalāṃ nopaiti, {8. G upaniśām for upaniṣadam.}yāvadupaniṣadamapi na kṣamate ||24||
tatkiṃ manyase subhūte-api nu tathāgatasyaivaṃ bhavati-mayā sattvā: {9. G mocitā: for parimocitā:.}parimocitā iti ? 
na khalu puna: subhūte evaṃ draṣṭavyam | tatkasya heto: ? {10. G na sa for nāsti subhūte.}nāsti subhūte kaścitsattvo yastathāgatena 
parimocita: | yadi puna: subhūte kaścitsattvo’bhaviṣyadyastathāgatena parimocita: syāt, sa 
eva {11. G tasya for tathāgatasya.}tathāgatasyātmagrāho’bhaviṣyat, sattvagrāho jīvagrāha: pudgalagrāho’bhaviṣyat | ātmagrāha
iti subhūte agrāha eṣa tathāgatena bhāṣita: | sa ca bālapṛthagjanairudgṛhīta: | bālapṛthagjanā
iti subhūte ajanā eva te tathāgatena bhāṣitā: | tenocyante bālapṛthagjanā iti ||25||
tatkiṃ manyase subhūte-lakṣaṇasaṃpadā tathāgato draṣṭavya: ? {12.  āhaivaṃ for subhūtirāha-no hīdaṃ.}subhūtirāha-no hīdaṃ bhagavan |
{13. G om. yathāhaṃ bhagavato bhāṣitasyārthamājānāmi.}yathāhaṃ bhagavato bhāṣitasyārthamājānāmi, na lakṣaṇasaṃpadā tathāgato draṣṭavya: | bhagavānāha-{14. G om. from sādhu upto heto:.}sādhu
sādhu subhūte, evametatsubhūte, evametadyathā vadasi | na lakṣaṇasaṃpadā tathāgato draṣṭavya: |
tatkasya heto: ? sacetpuna: subhūte lakṣaṇasaṃpadā tathāgato draṣṭavyo’bhaviṣyat, rājāpi cakravatī 
tathāgato’bhaviṣyat | {15. G om. from tasmānna upto avocet.}tasmānna lakṣaṇasaṃpadā tathāgato draṣṭavya: | āyuṣmān subhūtirbhagavanta-
metadavocat-yathāhaṃ bhagavato bhāṣitasyārthamājānāmi, na lakṣaṇasaṃpadā tathāgato draṣṭavya: ||
atha khalu bhagavāṃstasyāṃ velāyāmime{16. G imā gāthā for ime gāthe.} gāthe abhāṣata-
ye māṃ rūpeṇa {17. G om. ca.}cādrākṣurye māṃ ghoṣeṇa {17 G om. ca.}cānvagu: |
mithyāprahāṇaprasṛtā na māṃ drakṣyanti te janā: ||1||
{18. G draṣṭavyo dharmato buddho dharmakāyastathāgata: for dharmato buddho draṣṭavyo dharmakāyā hi nāyakā:.}dharmato buddho draṣṭavyo dharmakāyā hi nāyakā: |
{19. G dharmato cāsya vijñeyā na sa śakyaṃ vijānitum for line.}dharmatā ca na vijñeyā na sā śakyā vijānitum ||2||26||
@088
tatkiṃ manyase subhūte lakṣaṇasaṃpadā tathāgatena anuttarā samyaksaṃbodhirabhisaṃbuddhā ? 
na khalu punaste subhūte evaṃ draṣṭavyam | {1. G om. tatkasya heto:.}tatkasya heto: ? na hi{2. G khalu punaste for hi.}subhūte lakṣaṇasaṃpadā 
tathāgatena anuttarā samyaksaṃbodhirabhisaṃbuddhā syā{3. G om. syāt.}t | na{4. G yatkhalu puna: subhūte syādeva for na khalu punaste subhūte kaścidevaṃ vedet.} khalu punaste subhūte kaścidevaṃ
vadet-bodhisattvayānasaṃprasthitai: kasyaciddharmasya vināśa: prajñapta: ucchedo veti | na khalu
punaste subhūte evaṃ draṣṭavyam | {1.G. om. tatkasya heto:.}tatkasya heto:? na bodhisattvayānasaṃprasthitai: kasyaciddharmasya
vināśa: prajñapto noccheda: ||27||
yaśca khalu puna: subhūte kulaputro vā kuladuhitā vā gaṅgānadīvālukāsamāṃ^lloka-
dhātūn saptaratnaparipūrṇaṃ kṛtvā tathāgatebhyo’rhadbhya: samyaksaṃbuddhebhyo dānaṃ dadyāt, yaśca 
bodhisattvo nirātmakeṣvanu{5. G om. anutpattikeṣu.}tpattikeṣu dharmeṣu kṣāntiṃ pratilabhate, ayameva tatonidānaṃ bahutaraṃ 
puṇya{6. G puṇyaṃ for puṇyaskandhaṃ.}skandhaṃ prasaveda{7. G om. aprameyamasaṃkhyeyam.}prameyamasaṃkhyeyam | na khalu puna: subhūte bodhisattvena mahā{8G om. mahāsattvena.}sattvena 
puṇyaskandha: parigrahītavya: | ā{9.G om.āyuṣmān subhūti:.}yuṣmān subhūtirāha-nanu bhagavan bodhisattvena puṇyaskandha: 
parigrahītavya: ? bhagavānāha-parigrahītavya: subhūte no grahītavya: | tenocyate parigrahī-
tavya iti ||28||
api tu khalu puna: subhūte ya: kaścidevaṃ vadet-tathāgato gacchati vā āgacchati 
vā tiṣṭhati vā niṣīdati vā, śayyāṃ vā kalpayati, na me subhūte (sa){10. M om. sa.}bhāṣitasyārthamājā-
nāti | tatkasya heto: ? tathāgata iti subhūte ucyate na kvacidgato na kutaścidāgata: |
tenocyate tathāgato’rhan samyaksaṃbuddha iti ||29|| 
yaśca khalu puna: subhūte kulaputro vā kuladuhitā vā yāvanti trisāhasramahāsāhasre 
lokadhātau pṛthivīrajāṃsi, tā{11. G tāvato lokadhātūn for tāvatāṃ lokadhātūnāṃ.}vatāṃ lokadhātūnāmevṃrūpaṃ maṣiṃ kuryāt {12. G om. yāvadevamasaṃkhyeyena vīryeṇa.}yāvadevamasaṃkhye-
yena vīryeṇa tadyathāpi nāma paramāṇusaṃcaya:, tatkiṃ manyase subhūte-{13. G om. api nu.}api nu bahu: sa paramāṇu- 
saṃcayo bhavet ? {14. G om. subhūti.}subhūtirāha-evametadbhagavan, eva{15. G om. evametat sugata.}metatsugata | bahu: sa paramāṇusaṃcayo bhavet |
tatkasya heto: ? sacedbhagavan bahu:{16. G om. bahu: paramāṇu.} paramāṇusaṃcayo’bhaviṣyat, na bhagavānavakṣyat-paramāṇu-
saṃcaya iti | tatkasya heto: ? yo’sau {17 G om. bhagavan.}bhagavan paramāṇusaṃcayastathā{18 G om. tathāgatena.}gatena bhāṣita:, asaṃcaya: 
sa tathā{19. G bhagavatā for tathāgatena.}gatena bhāṣita: | tenocyate paramāṇusaṃcaya iti | yaśca tathā{20. G tathāgato bhāṣati for tathāgatena bhāṣita:.}gatena bhāṣitastrisāhasra
mahāsāhasro lokadhāturiti, adhātu: sa tathāgatena bhāṣita: | tenocyate trisāhasramahāsāhasro
lokadhāturiti | tatkasya heto: ? sacedbhagavan lo{21 G dhātu: for lokadhātu:.}kadhāturabhaviṣyat, sa eva piṇḍagrāho’-
@089 
bhaviṣyat | yaścaiva piṇḍagrāhastathāgatena bhāṣita:, agrāha: sa tathāgatena bhāṣita: | tenocyate 
piṇḍagrāha iti | bhagavānāha-piṇḍagrāhaścaiva {1 G om. subhūte.}subhūte avyavahāro’nabhilāpya: | na{2 G om. sa dharma: for na sa dharmo nādharma:.} sa dharmo 
nādharma: | sa ca bālapṛthagjanairudgṛhīta: ||30||
tatkasya heto: ? yo hi{3 G om. hi.} kaścitsubhūte evaṃ vadet-ātmadṛṣṭistathāgatena bhāṣitā, 
sattvadṛṣṭirjīvadṛṣṭi: pudgaladṛṣṭista{4. G om. tathāgatena bhāṣitā.}thāgatena bhāṣitā, api nu sa subhūte samyagvadamāno vadet ?
su{5.G om. subhūti:.}bhūtirāha-no hīdaṃ bhagavan, no{6.G om. no hīdaṃ sugata, na samyagvadamāno vadet.} hīdaṃ sugata, na samyagvadamāno vadet | tatkasya heto: ?
yā sā bhagavan ātmadṛṣṭistathāgatena bhāṣitā, adṛṣṭi: sā tathāgatena bhāṣitā | tenocyate 
ātmadṛṣṭiriti || 
bhagavānāha-evaṃ hi{3. G om. hi.} subhūte bodhisattvayānasaṃprasthitena sarvadharmā jñātavyā dra{7. G om. draṣṭavyā.}ṣṭavyā
adhimoktavyā: | tathāca jñā{8. G om. jñātavyā draṣṭavyā.}tavyā draṣṭavyā adhimoktavyā:, yathā na dharmasaṃjñā{9.G ^saṃjñāpi for ^saṃjñāyāmapi.}yāmapi pratyupa-
tiṣṭhennā{10. G om. nādharmasaṃjñāyām.}dharmasaṃjñāyām | tatkasya heto: ? dharmasaṃjñā dharmasaṃjñeti subhūte asaṃjñaiṣā tathāgatena
bhāṣitā | tenocyate dharmasaṃjñeti ||31|| 
yaśca khalu puna: subhūte bodhisattvo mahāsattvo’prameyānasaṃkhyeyāṃllokadhātūn saptaratna-
paripūrṇaṃ kṛtvā {11.G om. tathāgatebhyo’rhadbhya: samyaksaṃbuddhebhya:.}tathāgatebhyo’rhadbhya: samyaksaṃbuddhebhyo dānaṃ dadyāt, yaśca kulaputro vā
kuladuhitā vā ita: prajñāpāramitāyā {12. G om. dharmaparyāyāt.}dharmaparyāyādantaśaścatuṣpādikāmapi gāthāmudgṛhya
{13. G om. dhārayet.}dhārayeddeśayedvācayet paryavāpnuyāt, {14. G om. parebhyaśca vistareṇa prakāśayet.}parebhyaśca vistareṇa saṃprakāśayet, ayameva tatonidā{15. G om. ^nidānaṃ.}naṃ 
bahutaraṃ puṇ{16. G puṇyaṃ for puṇyaskandhaṃ.}yaskandhaṃ prasunuyādaprameyamasaṃkhyeyam | kathaṃ ca saṃprakāśayet ? {17. G yathā na prakāśayet, tenocyate saṃprakāśayediti for yathākāśe.}tadyathākāśe-
tārakā timiraṃ dīpo māyāvaśyāya budbudam | 
{18. G supinaṃ for svapnaṃ ca.}svapnaṃ ca vidyudabhraṃ ca evaṃ draṣṭavya saṃskṛtam ||
tathā{19. G om. tathā prakāśayet, tenocyate saṃprakāśayediti.}prakāśayet, tenocyate saṃprakāśayediti ||
idamavocadbhagavān āttamanā: | sthavirasubhūtiste ca bhikṣubhikṣuṇyupāsakopāsikāste{20. G om. te ca bodhisattvā:.} 
ca bodhisattvā: sadevamānuṣāsuragandharvaśca loko bhagavato bhāṣitamabhyanandanniti ||32||
|| āryavajracchedikā bhagavatī prajñāpāramitā samāptā ||
@090
naya-dvyardhaśatikā-ardhaśatikādyaparaparyāyā
adhyardhaśatikā prajñāpāramitā |
oṃ^ namo bhagavatyai prajñāpāramitāyai nama: |
evaṃ{1. The text of adhyardhaśatikā as printed by E. Leumann in his 
work “Zur nordarischen Literatur and Sprache” 1912, (pp 92-98) 
is a fragment, and reproduced here as he gave it with slight 
modifications regarding punctuation. Taisho University Journal,
Tokyo, 1930, also republished it, but I could not get the Journal in 
India.}evaṃ mayā śrutam | ekasmin samaye bhagavān ***** vajrapāṇinā 
bodhisattvena mahāsattvena, avalokiteśvareṇa ca bodhisattvena mahāsattvena, ākāśagarbheṇa ca, 
vajramuṣṭinā ca, mañjuśriyā, ca sacittotpādadharmacakrapravarta(rti)nā (?) ca, gaganagañjena ca, 
sarvamārapramardinā ca bodhisattvena mahāsattvena | evaṃpramukhairaṣṭābhirbodhisattvakoṭibhi: * * * 
ādau kalyāṇaṃ madhye kalyāṇaṃ paryavasāne kalyāṇaṃ sadarthaṃ supadākṣaraṃ paryavadātam, sarvadharma-
viśuddhinirhāraṃ deśayati sma-kāmaviśuddhipadametat yaduta bodhisattvapadam | dṛṣṭiviśuddhipada-
metat yaduta bodhisattvapadam | rativiśuddhipadametat yaduta bodhisattvapadam | tṛṣṇāviśuddhi-
padametat yaduta bodhisattvapadam | bhūṣaṇaviśuddhipadametat yaduta bodhisattvapadam | āhlādana-
viśuddhipadametat yaduta bodhisattvapadam | ālokaviśuddhipadametat yaduta bodhisattvapadam | 
kāyasukhaviśuddhipadematat yaduta bodhisattvapadam | [vāksukha]viśuddhipadametat yaduta 
bodhisattvapadam | manoviśuddhipadametat yaduta bodhisattvapadam | śabdaviśuddhipadametat yaduta
bodhisattvapadam | gandhaviśuddhipadametat yaduta bodhisattvapadam | rasaviśuddhipadametat yaduta
bodhisattvapadam | sparśaviśuddhipadametat yaduta bodhisattvapadam | tatkasya heto: ? tadyathā 
sarvadharmā: svabhāvaviśuddhā: | sarvadharmā: [svabhāvaśūnyā:] | svabhāvaśūnyatayā prajñāpāramitā- 
viśuddhirbhavati{2. After this there is one folio which does not contain 
Sanskrit text, but gives only Khotanese translation.} ||
atha bhagavān vairocanastathāgata: punarapīdaṃ prajñāpāramitānayaṃ sarvatathāgataśāntadharmatābhi-
saṃbodhinirhāraṃ deśayati sma-vajrasamatābhisaṃbodhi(dhau ?) mahābodhivajradṛḍhatayā | arthasamatābhi- 
saṃbodhau mahābodhirekārthatayā | dharmasamatābhisaṃbodhau mahābodhi: svabhāvaśuddhatayā  (?) | 
sarvasamatābhisaṃbodhau mahābodhi: sarvāvikalpanatayeti|{2. After this there is one folio which does not contain 
Sanskrit text, but gives only Khotanese translation.} ||
atha bhagavān sarvaduṣṭavinayaśākyamunistathāgata: punarapi sarvadharmasamatāvijayasaṃgrahaṃ
nāma prajñāpāramitānirhāraṃ deśayāmāsa-rāgāprapañcatayā * * *  | dvepāprapañcatayā * * * 
mohāprapañcatā, mohāprapañcatayā sarvadharmāprapañcatā, sarvadharmāprapañcatayā prajñāpāramitāprapañcatā 
veditavyā iti |{2. After this there is one folio which does not contain 
Sanskrit text, but gives only Khotanese translation.} ||
@091
atha bhagavān svabhāvaśuddhastathāgata: punarapīdaṃ sarvadharmasamatāvalokiteśvarajñānamudraṃ 
nāma prajñāpāramitānayaṃ deśayāmāsa-sarvarāgaviśuddhitā loke dveṣaviśuddhitāyai saṃvartate | 
sarvamalaviśuddhitā loke dveṣavi[śu]ddhitāyai saṃvartate | sarvamalaviśuddhitā loke sarvapāpaviśuddhi-
tāyai saṃvartate | sarvadharmaviśuddhitā loke sarvasattvaviśuddhitāyai saṃvartate | sarvajñānaviśuddhitā
loke prajñāpāramitāviśuddhyai saṃvartate iti ||
atha bhagavān sarvatraidhātukādhipatistathāgata: punarapi sarvatathāgatābhiṣekasabhavajñāna-
garbhaṃ nāma prajñāpāramitānayaṃ deśayāmāsa-abhiṣekadānaṃ sarvatraidhātukarājyapratilambhāya saṃvartate |
arthadānaṃ sarvāśāparipūraye saṃvartate | dharmadānaṃ sarvadharmatāprāptaye saṃvartate | āmiṣadānaṃ sarva-
kāyavākcittasukhapratilambhāya saṃvartate iti ||
atha bhagavān sarvatathāgatajñānamudrāprāptasarvatathāgatamuṣṭidharastathāgata: [śāśvata] (?)
punarapi sarvatathāgatajñānamudrādhiṣṭhānavajraṃ nāma prajñāpāramitānayaṃ deśayāmāsa-sarvatathāgata-
kāyamudrāparigraha: sarvatathāgatatvāya saṃvartate | vāgmudrāparigraha: sarvadharmapratilambhāya saṃvartate |
cittamudrāparigraha: sarvasamādhipratilambhāya saṃvartate | vajramudrāpratigraha: sarvakāyavākcitta-
vajrasattvasarvottamasiddhaye saṃvartate {1. After this there is one folio which does not contain Sanskrit 
text, but gives only Khotanese translation.}iti ||
atha bhagavān sarvadharmāprapañcastathāgata: punarapi cakrākṣaraparivartaṃ nāma prajñāpāramitānayaṃ 
deśayāmāsa-śu{2. This phrase occurs in the madhyamakavṛtti of candrakīrti on pp. 104, 122,193, 218 and 219 
under dvyardhaśatikā, ardhaśatikā and prajñāpāramitā. See our edition in BST No. 10.}nyā: sarvadharmā ni:svabhāvayogena, nirnimittā: sarvadharmā nirnimittatāmupādāya,
apraṇihitā: sarvadharmā apraṇidhānayogena, prakṛtiprabhāsvarā: prajñāpāramitāpariśuddhyā iti || 
atha bhagavān sarvatathāgatacakrāntargatastathāgata: punarapi mahācakrapraveśaṃ nāma prajñā-
pāramitānayaṃ deśayāmāsa-vajrasamatāpraveśa: sarvatathāgatacakrapraveśāya saṃvartate | arthasamatā-
praveśo mahābodhisattvacakrapraveśāya saṃvartate | dharmasamatāpraveśa: sarvadharmacakrapraveśāya saṃvartate |
sarvasamatāpraveśa: sarvacakrapraveśāya saṃvartate iti ||
atha bhagavān sarvapūjāvidhivistarabhājanastathāgata: punarapi sarvapūjāgryaṃ nāma prajñāpāra- 
mitānayaṃ deśayāmāsa-bodhicittotpādanatā sarvatathāgatapūjāvidhivistara: | sarvasattvadhātuparitrā-
ṇatā sarvatathāgatapūjāvidhivistara: | saddharmaparigraha: sarvatathāgatapūjāvidhivistara: | prajñāpāramitā- 
likhanalekhanadhāraṇavācanoccāraṇabhāvanapūjanakarmaṇa(karma ?) sarvatathāgatapūjāvidhivistara: iti ||
atha khalu bhagavān sarvavinayasamarthastathāgata: punarapīdaṃ jñānamuṣṭiparigrahaṃ sarva[sa]ttva-
vinayajñānagarbhaṃ nāma prajñāpāramitānayaṃ deśayāmāsa-sarvasattvasamatāyāṃ krodhasamatā, sarvasattva-
vinayanatāyāṃ krodhavinayanatā, sarvasattvadharmatāyāṃ krodhadharmatā, sarvasattvavajratāyāṃ krodhavajratā |
tatkasya heto: ? sarvasattvavinayo bodhiriti ||
@092
atha bhagavān sarvadharmasamatāpratiṣṭhitastathāgata: punarapīdaṃ sarvadharmāgryaṃ nāma prajñāpāra-
mitānayaṃ deśayāmāsa-sarvasamatayā prajñāpāramitāsamatā, sarvārthatayā prajñāpāramitārthatā, sarva-
dharmatayā prajñāpāramitādharmatā, sarvakarmatayā prajñāpāramitākarmatā veditavyā iti ||
atha bhagavāṃstathāgato vairocana: punarapi sarvasattvādhiṣṭhānaṃ nāma prajñāpāramitānayaṃ 
deśayāmāsa-sarvasattvāstathāgatagarbhā: samantabhadramahābodhisattvasarvātmatayo(yā ?) | vajragarbhā:
sarvasattvā vajragarbhābhiṣiktatayā, dharmagarbhā: sarvasattvā: sarvavākpravartanatayā, karmagarbhā: sarvasattvā:
sarvasattvakaraṇatāprayogatayā iti ||
atha bhagavānanantāparyantāniṣṭhastathāgato’nantāparyantāniṣṭhadharmā punarapyasya kalpasya
pariniṣṭhādhiṣṭhānārthamidaṃ sarvadharmasamatāparininadhiṣṭhānavajraṃ nāma prajñāpāramitānayaṃ deśayāmāsa-
prajñāpāramitānantatayā sarvatathāgatānantatā, prajñāpāramitāparyantatayā sarvatathāgatāparyantatā,
prajñāpāramitānaikatayā sarvadharmānaikatā, prajñāpāramitāpariniṣṭhatayā sarvadharmāpariniṣṭhitā bhava{1. After this there is one folio which does not contain Sanskrit text, but gives only Khotanese translation.}ti ||
atha bhagavān vairocana: sarvatathāgataguhyadharmatāprāptasarvadharmāprapañca: punarapi idaṃ 
mahāsukhavajrāmogha * * * nāma vajrāmoghadharmatāprajñāpāramitāmukhaṃ paramamanādinidhanamadhyaṃ 
deśayāmāsa-mahārāgottamasiddhirmahābodhisattvānāṃ mahāsukhottamasiddhyai saṃvartate | mahāsukhottama- 
siddhirmahābodhisattvānāṃ sarvatathāgatamahābodhyuttamasiddhyai saṃvartate | sarvatathāgatamahābodhyuttama-
siddhirmahābodhisattvānāṃ sarvamahāmārapramardanottamasiddhyai saṃvartate | sarvamahāmārapramardanottama-
siddhirmahābodhisattvānāṃ sakalamahātraidhātukaiśvaryottamasiddhyai saṃvartate | sakalamahātraidhātukaiścaryo- 
ttamasiddhirmahābodhisattvānāmaśeṣānavaśeṣasarvasattvadhātuparitrāṇasarvasattvahitasukhaparamātyantamahā-
sukhottamasiddhyai saṃvartate iti || tatkasya heto: ? 
yāvadbhavādhiṣṭhāne’tra bhavanti varasūraya: | 
tāvatsattvārthamatulaṃ śakyā kartumanirvṛtā: ||1||
prajñāpāramitopāyajñānādhiṣṭhānasādhitā |
sarvakarmaviśuddhyā tu bhavaśuddhā bhavanti ha ||2||
rāgādivinayo loke ābhavātmāsakṛtsadā |
teṣāṃ viśodhanārthaṃ tu vinayaṃ jñātavān svayam ||3||
yathā padmaṃ suraktaṃ tu rāgadoṣairna lipyate |
vāsadoṣairbhave nityaṃ na lipyante jagaddhitām (?) ||4||
mahārāgaviśuddhāstu mahāsaukhyā mahādhanā: |
tridhātvīśvaratāṃ prāptā arthaṃ kurvantu taṃ dṛḍham ||5|| iti||
adhyardhaśatikā prajñāpāramitā samāptā ||
@093
4 svalpākṣarā prajñāpāramitā |
nama: sarvabuddhabodhisattvebhya: ||
evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate mahatā
bhikṣusaṃghena sārdhaṃ dvādaśasāhasrapañcaśatairbodhisattvakoṭiniyutaśatasahasrai: sārdhaṃ viharati sma,
lokapālādidevakoṭiniyutasahasrai: parivṛta: puraskṛta: śrīsiṃhāsane viharati sma ||
atha khalu bodhisattvo mahāsattvo āryāvalokiteśvaro utthāya āsanādekamaṃsamuttarā-
saṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ praṇamya prahasita-
vadano bhūtvā bhagavantametadavocat-deśayatu bhagavān prajñāpāramitāṃ svalpākṣarāṃ mahāpuṇyām, 
yasyā: śravaṇamātreṇa sarvasattvā: sarvakarmāvaraṇāni kṣapayiṣyanti, niyataṃ ca bodhiparāyaṇā
bhaviṣyanti | ye ca sattvā mantrasādhane udyuktāsteṣāṃ cāvighnena mantrā: sidhyanti ||
atha khalu bhagavān āryāvalokiteśvarāya bodhisattvāya mahāsattvāya mahākaruṇikāya
sādhukāramadāt-sādhu sādhu kulaputra, yastvaṃ sarvasattvānāmarthāya hitāya sukhāya pradhānāya ca 
dīrgharātraṃ niyukta: | tena hi tvaṃ kulaputra śṛṇu, sādhu ca suṣṭhu ca manasi kuru | bhāṣiṣye’haṃ 
te prajñāpāramitāṃ svalpākṣarāṃ mahāpuṇyām, yasyā: śravaṇamātreṇa sarvasattvā: sarvakarmāvaraṇāni 
kṣapayiṣyanti, niyataṃ ca bodhiparāyaṇā bhaviṣyanti | ye ca sattvā mantrasādhane udyuktāsteṣāṃ 
cāvighnena mantrā: sidhyanti ||
atha khalu āryāvalokiteśvaro bodhisattvo mahāsattvo bhagavantametadavocat-tena hi 
sugata bhāṣatu sarvasattvānāmarthāya hitāya sukhāya ca ||
atha khalu bhagavāṃstasyāṃ velāyāṃ sarvadu:khapramocano nāma samādhiṃ samāpadyate sma, 
yasya ca samādhiṃ samāpannasya bhagavata ūrṇākośavivarāllavādanekāni raśmikoṭiniyuta-
śatasahasrāṇi niścaranti sma | taiśca raśmibhi: sarvabuddhakṣetrāṇi parisphuṭānyabhūvan | ye ca 
sattvāstayā prabhayā spṛṣṭā:, te sarve niyatā abhūvannanuttarāya samyaksaṃbodhau | yāvannārakā: 
sattvā: *** sarve ca buddhakṣetrāṇi ṣaḍvikāraṃ pravicelu: | divyāni ca candanacūrṇavarṣāṇi 
tathāgatapādamūlaṃ vavarṣu: ||
atha khalu bhagavāṃstasyāṃ velāyāṃ prajñāpāramitāṃ bhāṣate sma | tadyathā-bodhisattvena 
mahāsattvena samacittena bhavitavyam | sarvasattveṣu maitracittena bhavitavyam | kṛtajñena bhavi-
tavyam | kṛtavedinā ca bhavitavyam | sarvapāpaviratacittena bhavitavyam | idaṃ ca prajñāpāra-
mitāhṛdayamāgrahītavyam-namo ratnatrayāya | nama: śākyamunaye tathāgatāya arhate samya-
ksaṃbuddhāya | tadyathā-oṃ mune mune mahāmunaye svāhā || asyā: prajñāpāramitāyā lābhāt
mayā anuttarā samyaksaṃbodhiranuprāptā | sarvabuddhāśca ato niryātā: | mayā api iyameva 
@094
prajñāpāramitā śrutā mahāśākyamunestathāgatasya sākṣāt | tena hi tvaṃ sarvabodhisattvānāmagrato
buddhatve ca vyākṛta:-bhaviṣyasi tvaṃ māṇava anāgate’dhvani sa(mantaraśmisamu)dgata: śrīkūṭa- 
rājā nāma tathāgato’rhan samyaksaṃbuddho vidyācaraṇasaṃpanna: sugato lokavid anuttara: puruṣa-
damyasārathi: śāstā devānāṃ ca manuṣyāṇāṃ ca buddho bhagavān | [badiyamapi ?] ye idaṃ 
nāmadheyaṃ śroṣyanti dhārayiṣyanti vāṃcayiṣyanti likhayayiṣyanti, parebhyaśca vistareṇa saṃpra-
kāśayiṣyanti, pustakalikhitamapi kṛtvā gṛhe dhārayiṣyanti pūjayiṣyanti, te sarve alpopāyena 
alpaśravaṇena ca tathāgatā bhaviṣyanti | tadyathā-oṃ jeya jeya padmābhe avame avame sarasaraṇi 
dhiridhiri devatā anupālani yuddhottāriṇi paracakranivāriṇi pūraya pūraya bhagavati sarva 
āśā mama ca sarvasattvānāṃ ca | sarvakarmāvaraṇāni viśodhaya, buddhādhiṣṭhite svāhā || iyaṃ 
sā kulaputra paramārthaprajñāpāramitā sarvabuddhānāṃ jananī bodhisattvamātā (bodhidātrī)
pāpahārakā | sarvabuddhairapi na śaknoti asyānuśaṃsā vaktuṃ yāvatkalpakoṭiśatairapi | anayā 
paṭhitamātreṇa sarvaparṣanmaṇḍalābhiṣiktā bhavanti, sarve ca mantrā: abhimukhā bhavanti || 
atha āryāvalokiteśvaro bodhisattvo mahāsattvo bhagavantametadavocat-kena kāraṇena 
bhagavan iyaṃ svalpākṣarā prajñāpāramitā ? bhagavānāha—alpopāyatvāt | ye’pi sattvā mandā-
svādā:, te’pi imāṃ prajñāpāramitāṃ svalpākṣarāṃ dhārayiṣyanti vācayiṣyanti likhiṣyanti likha-
yiṣyanti, te sarve alpopāyena bodhiparāyaṇā bhaviṣyanti | anena kāraṇena kulaputra iyaṃ 
saṃkṣiptā svalpākṣarā prajñāpāramitā ||
evamukte āryāvalokiteśvaro bodhisattvo mahāsattvo bhagavantametadavocat-āścaryaṃ
bhagavan, paramāścaryaṃ sugata, yāvadeva bhagavān sarvasattvahitāya ayaṃ dharmaparyāyo bhāṣito 
mandapudgalānāmeva arthāya hitāya sukhāya ceti ||
idamavocadbhagavān | āttamanā āryāvalokiteśvaro bodhisattvo mahāsattva:, te ca 
bhikṣavaste ca bodhisattvā: sā ca sarvāvatī parṣat sadevamānuṣāsuragandharvaśca loko bhagavato 
bhāṣitamabhyanandanniti ||
svalpākṣarā prajñāpāramitā samāptā ||
@095
5 kauśikaprajñāpāramitāsūtram |
namo sarvabuddhabodhisattvebhya: ||
evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate 
mahatā bhikṣusaṃghena sārdhamanekaiśca bodhisattvaśatasahasrai: sarvai: kumārabhūtai: | tatra khalu bhagavān
śakraṃ devānāmindramāmantrayate sma ||
ayaṃ kauśika prajñāpāramitāyā: artha:-prajñāpāramitā na dvayena draṣṭavyā na advayena |
na nimittato na animittata: | na āyūhato na nirāyūhata: | notkṣepato na prakṣepata: | na 
saṃkleśato na asaṃkleśata: | na vyavadānato na avyavadānata: | notsargato na anutsargata: |
na sthānato na asthānata: | na yogato na ayogata: | na saṃbandhato na asaṃbandhata: | na 
pratyayato na apratyayata: | na dharmato na adharmata: | na tathata(yā) na atathata(yā) 
na bhūtakoṭyā na abhūtakoṭyā (vedi)tavyā ||
evamevāyaṃ sa kauśika prajñāpāramitāyā: artha: | tadyathā sarvadharmasamatvāt prajñāpāra-
mitā samā | sarvadharmaviviktatvāt prajñāpāramitā viviktā | sarvadharmācalatvāt prajñāpāramitā
acalā | sarvadharmāmanyatvāt prajñāpāramitā amanyatā | sarvadharmābhīrutvāt prajñāpāramitā
abhīru | sarvadharmācchambhitatayā prajñāpāramitā acchambhī | sarvadharmaikarasatvāt prajñāpāramitā
ekarasā | sarvadharmānutpādatvāt prajñāpāramitā anutpādā | sarvadharmānirodhatvāt prajñāṃpāramitā 
anirodhā | gaganakalpatvāt sarvadharmāṇāṃ prajñāpāramitā gaganakalpā | rūpāparyantatvāt 
prajñāpāramitā aparyantā | evaṃ vedanāsaṃjñāsaṃskāravijñānāparyantatvāt prajñāpāramitā
aparyantā | pṛthivīdhātvaparyantatvāt prajñāpāramitā aparyantā | evamabdhātu-tejodhātu-
vāyudhātu-ākāśadhātu-vijñānadhātvaparyantatvāt prajñāpāramitā aparyantā | sumervaparyantatvāt 
prajñāpāramitā aparyantā | samudrāparyantatvāt prajñāpāramitā aparyantā | vajrasamatvāt 
prajñāpāramitā samā | sarvadharmābhedatvāt prajñāpāramitā abhedā | sarvadharma(svabhāvā)nupalabdhi-
tvāt prajñāpāramitā anupalabdhi: | sarvadharmavibhāva(nā)-samatvāt prajñāpāramitā (a)-
vibhāva(nā)-samā | sarvadharmaniśceṣṭatvāt prajñāpāramitā niśceṣṭā | sarvadharmācintyatvāt 
prajñāpāramitā acintyeti ||
evaṃ dānapāramitā-śīlapāramitā-kṣāntipāramitā-vīryapāramitā-dhyānapāramitā-prajñā-
pāramitātrimaṇḍalapariśuddhyaparyantatvāt prajñāpāramitā aparyantā iti ||
prajñāpāramitā ucyate yaduta aṣṭādaśaśūnyatā | tadyathā-ādhyātmaśūnyatā bahirdhā-
śūnyatā ādhyātmābahirdhāśūnyatā śūnyatāśūnyatā mahāśūnyatā paramā(rtha)śūnyatā saṃskṛta-
śūnyatā asaṃskṛtaśūnyatā atyantaśūnyatā anādyagraśūnyatā (ana)pakāraśūnyatā prakṛti-
śūnyatā svalakṣaṇaśūnyatā sarvadharmaśūnyatā anupalambhaśūnyatā abhāvaśūnyatā svabhāvaśūnyatā 
abhāvasvabhāvaśūnyatā iti | ayamucyate saṃkṣiptena prajñāpāramiteti ||
@096
tārakā timiraṃ dīpo māyāvaśyāya buddhudam | 
supinaṃ vidyudabhraṃ ca evaṃ draṣṭavya saṃskṛtamiti ||
anirodhamanutpādamanucchedamaśāśvatam |
anekārthamanānārthamanāgamamanirgamam ||
ya: pratītyasamutpādaṃ prapañcopaśamaṃ śivam |
deśayāmāsa saṃbuddhastaṃ vande vadatāṃ varam ||
namo daśasu dikṣu sarveṣāmatītānāgatapratyutpannānāṃ trayāṇāṃ ratnānām | namo bhagavatyai 
prajñāpāramitāyai sarvatathāgatasunibhāyai sarvatathāgatānujñātavijñātāyai | (oṃ) prajñe mahāprajñe
prajñāvabhāse prajñālokakāri ajñānavidhamane siddhe susiddhe siddhyamane (bha)gavate sarvāṅga-
sundari (bha)ktivatsale prasārahaste samāśvāsakare sidhya sidhya, budhya budhya, kampa kampa, 
cala cala, rāva rāva, āgaccha bhagavate mā vilamba svāhā ||
namo dharmodgatasya bodhisattvasya mahāsattvasya mahākāruṇakasya ||
namo prajñāpāramitāyai | tadyathā-munidharme saṃgrahadharme anugrahadharme vimokṣadharme sattvānu-
grahadharme vaiśramaṇadharme samantanuparivartanadharme guṇigrahasaṃgrahadharme sarvatrānugatadharme sarvakālapari-
pūrṇadharme svāhā ||
namo prajñāpāramitāyai | tadyathā-akhane nikhane mukhana nekhane (avaravandane) paṭane 
paṭane paṭare svāhā ||
namo prajñāpāramitāyai | tadyathā-gaṅgā gaṅgā na tīrāvabhāsa gaṅgā svāhā ||
namo prajñāpāramitāyai | tadyathā śrīye śrīye muni śrīye śrīyase svāhā ||
namo prajñāpāramitāyai | tadyathā-oṃ vajrabale svāhā ||
namo prajñāpāramitāyai | tadyathā-oṃ hrī śrī dhī śruti smṛti mati gati vijaye svāhā ||
namo prajñāpāramitāyai | tadyathā-bambari bambari mahābambari būru būru mahābūru svāhā ||
nama: prajñāpāramitāyai | tadyathā-hūte hūte hūvitāśane sarva-karmāvaraṇane svāhā ||
nama: prajñāpāramitāyai | tadyathā-oṃ ārolik svāhā ||
nama: prajñāpāramitāyai | tadyathā-oṃ sarvavit svāhā ||
nama: prajñāpāramitāyai | tadyathā-gate gate pāragate pārasaṃgate bodhi svāhā ||
idamavocadbhagavān | āttamanā āyuṣmān sāriputra: śakro devānāmindraste ca 
bodhisattvā mahāsattvā: sā ca sarvāvatī parṣad sadevagandharvamānuṣāsuraśca loko bhagavato 
bhāṣitamabhyanandan ||
kauśikanāma prajñāpāramitā samāptā ||
@097
6 prajñāpāramitāhṛdayasūtram |
[saṃkṣiptamātṛkā]
|| nama: sarvajñāya ||
āryāvalokiteśvarabodhisattvo gambhīrāyāṃ prajñāpāramitāyāṃ caryāṃ caramāṇo vyavaloka-
yati sma | pañca skandhā:, tāṃśca svabhāvaśūnyān paśyati sma ||
iha śāriputra rūpaṃ śūnyatā, śūnyataiva rūpam | rūpānna pṛthak śūnyatā, śūnyatāyā 
na pṛthag rūpam | yadrūpaṃ sā śūnyatā, yā śūnyatā tadrūpam ||
evameva vedayāsaṃjñāsaṃskāravijñānāni ||
iha śāriputra sarvadharmā: śūnyatālakṣaṇā anutpannā aniruddhā amalā na vimalā
nonā na paripūrṇā: | tasmācchāriputra śūnyatāyāṃ na rūpam, na vedanā, na saṃjñā, na saṃskārā:,
na vijñānāni | na cakṣu:śrotraghrāṇajihvākāyamanāṃsi, na rūpaśabdagandharasaspraṣṭavyadharmā: | na 
cakṣurdhāturyāvanna manodhātu: || 
na vidyā nāvidyā na vidyākṣayo nāvidyākṣayo yāvanna jarāmaraṇaṃ na jarāmaraṇakṣayo
na du:khasamudayanirodhamārgā na jñānaṃ na prāptitvam ||
bodhisattvasya(śca ?) prajñāpāramitāmāśritya viharati cittāvaraṇa: | cittāvaraṇa- 
nāstitvādatrasto viparyāsātikrānto niṣṭhanirvāṇa: | tryadhvavyavasthitā: sarvabuddhā: prajñāpāra-
mitāmāśritya anuttarāṃ samyaksaṃbodhimabhisaṃbuddhā: ||
tasmājjñātavya: prajñāpāramitāmahāmantro mahāvidyāmantro’nuttaramantro’samasamamantra: sarva-
du:khapraśamana: satyamamithyatvāt prajñāpāramitāyāmukto mantra: | tadyathā-gate gate pāragate 
pārasaṃgate bodhi svāhā ||
iti prajñāpāramitāhṛdayasūtraṃ samāptam ||
@098
7 prajñāpāramitāhṛdayasūtram |
[vistaramātṛkā] 
|| nama: sarvajñāya ||
evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate
mahatā bhikṣusaṃghena sārdhaṃ mahatā ca bodhisattvasaṃghena | tena khalu samayena bhagavān gambhīrāva-
saṃbodhaṃ nāma samādhiṃ samāpanna: | tena ca samayena āryāvalokiteśvaro bodhisattvo mahāsattvo 
gambhīrāyāṃ prajñāpāramitāyāṃ caryāṃ caramāṇa: evaṃ vyavalokayati sma | pañca skandhāṃstāṃśca
svabhāvaśūnyaṃ vyavalokayati ||
athāyuṣmān śāriputro buddhānubhāvena āryāvalokiteśvaraṃ bodhisattvametadavocat-ya:
kaścit kulaputro [vā kuladuhitā vā asyāṃ] gambhīrāyāṃ prajñāpāramitāyāṃ caryāṃ cartukāma:,
kathaṃ śikṣitavya: ? evamukte āryāvalokiteśvaro bodhisattvo mahāsattva: āyuṣmantaṃ śāriputra-
metadavocat-ya: kaścicchāriputra kulaputro vā kuladuhitā vā [asyāṃ] gambhīrāyāṃ 
prajñāpāramitāyāṃ caryāṃ cartukāma:, tenaivaṃ vyavalokitavyam-pañca skandhāṃstāṃśca svabhāvaśūnyān 
samanupaśyati sma | rūpaṃ śūnyatā, śūnyataiva rūpam | rūpānna pṛthak śūnyatā, śūnyatāyā na 
pṛthag rūpam | yadrūpaṃ sā śūnyatā, yā śūnyatā tadrūpam | evaṃ vedanāsaṃjñāsaṃskāravijñānāni 
ca śūnyatā | evaṃ śāriputra sarvadharmā: śūnyatālakṣaṇā anutpannā aniruddhā amalā vimalā
anūnā asaṃpūrṇā: | tasmāttarhi śāriputra śūnyatāyāṃ na rūpam, na vedanā, na saṃjñā, na saṃskārā:,
na vijñānam | na cakṣurna śrotraṃ na ghrāṇaṃ na jihvā na kāyo na mano na rūpaṃ na śabdo na gandho
na raso na spraṣṭavyaṃ na dharmā: | na cakṣurdhāturyāvanna manodhāturna dharmadhāturna manovijñānadhātu: |
na vidyā nāvidyā na kṣayo yāvanna jarāmaraṇaṃ na jarāmaraṇakṣaya:, na du:khasamudayanirodhamārgā 
na {1. From here there is another version of the longer text which is given below:-}

na rūpaṃ na jñānaṃ na prāptirnāprāpti:| tasmāttarhi śāriputra aprāptiprāptiryāvat prajñāpāramitāmāśritya 
viharaṃścittālambanaṃ nāstitvādatrasto viparyāsātikrānto niṣṭhānirvāṇaṃ prāpnoti | tryadhvavyavasthitairapi samyaksaṃ-
yuddhai: prajñāpāramitāmāśritya anuttarā samyaksaṃbodhi: prāptā | etasmājjñātavya: prajñāpāramitāmantro vidyā-
mantro’nuttaro mantra:, sarvadu:khapraśamino mantra:, samyaktvaṃ na mithyātvaṃ prajñāpāramitāyukto mantra: | tadyathā-gate gate
pāragate pārasaṃgate bodhi svāhā | evaṃ śāriputra bodhisattvena mahāsattvena prajñāpāramitāyāṃ śikṣitavyam ||
atha khalu bhagavāṃstasyāṃ velāyāṃ tasmātsamāghervyutthāya avalokiteśvarāya bodhisattvāya sādhukāra-
madāt-sādhu sādhu kulaputra, evametat kulaputra, evametat | evamevaiṣā prajñāpāramitā yathā tvayā nirdiṣṭā |
anumodyate sarvatathāgatairarhadbhi: samyaksaṃbuddhai: ||
idamavocadbhagavān | āttamanā āryāvalokiteśvaro bodhisattvo mahāsattva:, te ca bhikṣavaste ca 
bodhisattvā: mahāsattvā:, sā ca sarvāvatī parṣat, sadevamānuṣāsuragaruḍagandharvaśca loka: bhagavato 
bhāṣitamabhyanandan ||
|| iti āryapañcaviṃśatikā bhagavatī prajñāpāramitāhṛdayam || 
jñānaṃ na prāptirnāprāpti: | tasmācchāriputra aprāptitvena bodhisattvānāṃ prajñāpāramitāmāśritya
@099
viharati cittāvaraṇa: | cittāvaraṇanāstitvādatrasto viparyāsātikrānto niṣṭhanirvāṇa: | tryadhva-
vyavasthitā: sarvabuddhā: prajñāpāramitāmāśritya anuttarāṃ samyaksaṃbodhimabhisaṃbuddhā: | tasmād 
jñātavya: prajñāpāramitāmahāmantra: anuttaramantra: asamasamamantra: sarvadu:khapraśamanamantra: satya-
mamithyatvāt prajñāpāramitāyāmukto mantra: | tadyathā-gate gate pāragate pārasaṃgate bodhi svāhā | 
evaṃ śāriputra gambhīrāyāṃ prajñāpāramitāyāṃ caryāyāṃ śikṣitavyaṃ bodhisattvena ||
atha khalu bhagavān tasmātsamādhervyutthāya āryāvalokiteśvarasya bodhisattvasya 
sādhukāramadāt-sādhu sādhu kulaputra | evametat kulaputra, evametad gambhīrāyāṃ prajñāpāra- 
mitāyāṃ caryaṃ cartavyaṃ yathā tvayā nirdiṣṭam | anumodyate tathāgatairarhadbhi: ||
idamavocadbhagavān | ānandamanā āyuṣmān śāriputra: āryāvalokiteśvaraśca bodhisattva:
sā ca sarvāvatī pariṣat sadevamānuṣāsuragandharvaśca loko bhagavato bhāṣitamabhyanandan ||
iti prajñāpāramitāhṛdayasūtraṃ samāptam ||
@100
8 śālistambasūtram |
evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate 
mahatā bhikṣusaṃghena sārdhamardhatrayodaśabhirbhikṣusahasrai: saṃbahulaiśca bodhisattvamahāsattvai: | athā- 
yuṣmān śāriputro yena maitreyasya bodhisattvasya mahāsattvasya caṃkrama:, tenopasamakramīt | upasaṃkramya
anyonyaṃ saṃmodanīyāṃ kathāṃ bahuvidhāṃ vyatisārayitvā ubhau śilātale upāviśatām || 
athāyuṣmān śāriputro maitreyaṃ bodhisattvaṃ mahāsattvametadavocat-adyātra śālistamba-
mavalokya maitreya bhagavatā bhikṣubhya: sūtramidamuktam-yo bhikṣava: pratītyasamutpādaṃ paśyati, 
sa dharmaṃ paśyati | yo dharmaṃ paśyati, sa buddhaṃ paśyati | ityuktvā bhagavāṃstūṣṇīṃ babhūva | atha
maitreya sugatoktasūtrāntasya artha: katama: ? pratītyasamutpāda: katama: ? dharma: katama: ? buddha: 
katama: ? kathaṃ pratītyasamutpādaṃ paśyan dharmaṃ paśyati ? kathaṃ dharmaṃ paśyan buddhaṃ paśyati ?
evamukte maitreyo bodhisattvo mahāsattva: āyuṣmantaṃ śāradvatīputrametadavocat-atra
yaduktaṃ bhadanta śāriputra bhagavatā dharmasvāminā sarvajñena-yo bhikṣava: pratītyasamutpādaṃ paśyati, 
sa dharmaṃ paśyati | yo dharmaṃ paśyati, sa buddhaṃ paśyati iti, tatra katama: pratītyasamutpādo 
nāma ? pratītyasamutpādo nāma yadidam-asmin sati idaṃ bhavati, asyotpādādidamutpadyate | 
yaduta avidyāpratyayā: saṃskārā: | saṃskārapratyayaṃ vijñānam | vijñānapratyayaṃ nāmarūpam |
nāmarūpapratyayaṃ ṣaḍāyatanam | ṣaḍāyatanapratyaya: sparśa: | sparśapratyayā vedanā | vedanāpratyayā
tṛṣṇā | tṛṣṇāpratyayamupādānam | upādānapratyayo bhava: | bhavapratyayā jāti: | jātipratyayā
jarāmaraṇaśokaparidevadu:khadaurmanasyopāyāsā: saṃbhavanti | evamasya kevalasya mahato du:kha-
skandhasya samudayo bhavati | tatra avidyānirodhāt saṃskāranirodha: | saṃskāranirodhā-
dvijñānanirodha: | vijñānanirodhānnāmarūpanirodha: | nāmarūpanirodhāt ṣaḍāyatananirodha: |
ṣaḍāyatananirodhāt sparśanirodha: | sparśanirodhāt vedanānirodha: | vedanānirodhāt tṛṣṇā- 
nirodha: | tṛṣṇānirodhādupādānanirodha: | upādānanirodhādbhavanirodha: | bhavanirodhājjāti-
nirodha: | jātinirodhājjarāmaraṇaśokaparidevadu:khadaurmanasyopāyāsā nirudhyante | evamasya
kevalasya mahato du:khaskandhasya nirodho bhavati | ayamucyate pratītyasamutpādo bhagavatā ||
katamo dharma: ? āryāṣṭāṅgiko mārga: | tadyathā-samyagdṛṣṭi: samyaksaṃkalpa: samyagvāk
samyakkarmānta: samyagājīva: samyagvyāyāma: samyaksmṛti: samyaksamādhi: | ayamukto bhagavatā 
āryāṣṭāṅgiko mārga: phalalābhanirvāṇaikasaṃgṛhīto dharma: ||
tatra katamo buddho bhagavān ? ya: sarvadharmāvabodhādbuddha ucyate, sa āryaprajñānetra: 
dharmakāyasamanvita: śaikṣāśaikṣadharmānimān paśyati ||
tatra kathaṃ pratītyasamutpādaṃ paśyati ? ihoktaṃ bhagavatā-ya imaṃ pratītyasamutpādaṃ 
satatasamitam, ajīvaṃ nirjīvaṃ yathāvadaviparītamajātamabhūtamakṛtamasaṃskṛtamapratighamanālambanaṃ 
śivamabhayamanāhāryamavyayamavyupaśamasvabhāvaṃ paśyati, [sa dharmaṃ paśyati] | yastu evaṃ dharmaṃ 
@101
satatasamitamajīvaṃ nirjīvaṃ yathāvadaviparītamajātamabhūtamakṛtamasaṃskṛtamapratighamanālambanaṃ 
śivamanāhāryamavyayamavyupaśamasvabhāvaṃ paśyati, so’nuttaradharmaśarīraṃ buddhaṃ paśyati | āryadharmā- 
bhisamaye samyagjñānopanayenaiva || 
pratītyasamutpāda iti kasmāducyate ? sahetuka: sapratyayo nāhetuko nāpratyaya:, 
tasmāt pratītyasamutpāda ityucyate | tatra bhagavatā pratītyasamutpādalakṣaṇaṃ saṃkṣepeṇoktamidaṃ-
pratyayatāphalam | utpādādvā tathāgatānāmanutpādādvā sthitaiveṣā dharmāṇāṃ dharmatā yāvadyaiṣā 
dharmatā dharmasthititā dharmaniyāmatā pratītyasamutpādasamatā tathatā aviparītatathatā ananya- 
tathatā bhūtatā satyatā aviparītatā aviparyayatā iti || 
atha ca punarayaṃ pratītyasamutpādo dvābhyāṃ kāraṇābhyāmutpadyate | katamābhyāṃ dvābhyām ? 
yadidaṃ hetūpanibandhata: pratyayopanibandhataśca | so’pi dvividho draṣṭavya:-bāhyaśca ādhyā- 
tmikaśca | tatra bāhyasya pratītyasamutpādasya hetūpanibandha: katama: ? yadidaṃ bījādaṅkura: | 
aṅkurātpatram | patrātkāṇḍam | kāṇḍānnālam | nālādgaṇḍa: | gaṇḍādgarbham | garbhācchūka: | 
śūkātpuṣpam | puṣpāt phalam | asati bīje aṅkuro na bhavati, yāvadasati puṣpe phalaṃ na 
bhavati | sati tu bīje aṅkurasyābhinirvṛttirbhavati, evaṃ yāvat sati puṣpe phalasyābhinirvṛtti- 
rbhavati | tatra bījasya naivaṃ bhavati-ahamaṅkuramabhinirvartayāmīti | aṅkurasyāpi naivaṃ bhavati- 
ahaṃ bījenābhinirvartita iti | evaṃ yāvat puṣpasya naivaṃ bhavati-ahaṃ phalamabhinirvartayāmīti | 
phalasyāpi naivaṃ bhavati-ahaṃ puṣpeṇābhinirvartitamiti | atha puna: bīje sati aṅkurasyābhi- 
nirvṛttirbhavati prādurbhāva: | evaṃ yāvat puṣpe sati phalasyābhinirvṛttirbhavati prādurbhāva: | evaṃ 
bāhyasya pratītyasamutpādasya hetūpanibandho draṣṭavya: || 
kathaṃ bāhyasya pratītyasamutpādasya pratyayopanibandho draṣṭavya: ? ṣaṇṇāṃ dhātūnāṃ samudā- 
yāt | katameṣāṃ ṣaṇṇāṃ dhātūnāṃ samavāyāt ? yadidaṃ pṛthivyaptejovāyvākāśaṛtudhātusama- 
vāyādbāhyasya pratītyasamutpādasya pratyayopanibandho draṣṭavya: | tatra pṛthivīdhāturbījasya 
saṃdhāraṇakṛtyaṃ karoti | abdhāturbījaṃ snehayati | tejodhāturbījaṃ paripācayati | vāyudhātu- 
rbījamabhinirharati | ākāśadhāturbījasyānāvaraṇakṛtyaṃ karotīti | ṛturapi bījasya pariṇāma- 
nākṛtyaṃ karoti | asatsu eṣu pratyayeṣu bījādaṅkurasyābhinirvṛttirna bhavati | yadā bāhyaśca 
pṛthivīdhāturavikalo bhavati, evamaptejovāyvākāśaṛtudhātavaścāvikalā bhavanti, tata: savaṣāṃ 
samavāyādvīje nirudhyamāne aṅkurasyābhinirvṛttirbhavati | tatra pṛthivīdhātornaivaṃ bhavati-ahaṃ 
bījasya saṃdhāraṇakṛtyaṃ karomīti | evamabdhātorapi naivaṃ bhavati-ahaṃ bījaṃ snehayāmīti | 
tejodhātorapi naivaṃ bhavati-ahaṃ bījaṃ paripācayāmīti | vāyudhātorapi naivaṃ bhavati-ahaṃ 
bījamabhinirharāmīti | ākāśadhātorapi naivaṃ bhavati-ahaṃ bījasyānāvaraṇakṛtyaṃ karomīti | 
ṛtorapi naivaṃ bhavati-ahaṃ bījasya pariṇāmanākṛtyaṃ karomīti | bījasyāpi naivaṃ bhavati- 
ahaṃ bījaṃ [aṅkuraṃ ?] abhinirvartayāmīti | aṅkurasyāpi naivaṃ bhavati-ahamebhi: pratyayairabhi- 
@102
nirvartita iti | atha puna: satsu eteṣu pratyayeṣu bīje nirudhyamāne aṅkurasyābhinirvṛttirbhavati | 
evaṃ yāvat puṣpe sati phalasyābhinirvṛttirbhavati | sa ca aṅkuro na svayaṃkṛto na parakṛto
nobhayakṛto neśvarakṛto na kālapariṇāmito na prakṛtisaṃbhūto [na caikakāraṇādhīno] nāpya- 
hetusamutpanna: | atha puna: pṛthivyaptejovāyvākāśaṛtudhātusamavāyād bīje nirudhyamāne 
aṅkurasyābhinirvṛttirbhavati | evaṃ bāhyasya pratītyasamutpādasya pratyayopanibandho draṣṭavya: || 
tatra bāhya: pratītyasamutpāda: pañcabhirākārairdraṣṭavya: | katamai: pañcabhi: ? na śāśvatata:, 
nocchedata:, na saṃkrāntita:, parīttahetuto vipulaphalābhinirvṛttita:, tatsadṛśānuprabandhataśca | 
kathaṃ na śāśvatata iti ? yasmādanyo’ṅkura: anyadbījam | na ca ya evāṅkura: tadeva bījam | 
na ca niruddhādvījādaṅkura utpadyate nāpyaniruddhāt | bījaṃ punarnirudhyate, tadaivāṅkuraścotpadyate | 
tasmānna śāśvatata: || kathaṃ nocchedata: ? na ca pūrvaniruddhād bījādaṅkuro niṣpadyate | nāpya- 
niruddhāt | api ca bījaṃ ca nirudhyate, tasminneva samaye aṅkura utpadyate tulādaṇḍonnāmā- 
vanāmavat | ato nocchedata: || kathaṃ na saṃkrāntita: ? visadṛśo bījādaṅkura iti | ato na 
saṃkrāntita: || kathaṃ parīttahetuto vipulaphalābhinirvṛttita: ? parīttaṃ bījamupyate, vipulaphala- 
mabhinirvartayatīti | ata: parīttahetuto vipulaphalābhinirvṛttita: || kathaṃ tatsadṛśānuprabandhata: ? 
yādṛśaṃ bījamupyate, tādṛśaṃ phalamabhinirvartayatīti | atastatsadṛśānuprabandhataśceti || evaṃ 
bāhya: pratītyasamutpāda: pañcabhirākārairdraṣṭavya: || 
evamādhyātmiko’pi pratītyasamutpādo dvābhyāṃ kāraṇābhyāmutpadyate | katamābhyāṃ 
dvābhyām ? yadidaṃ hetūpanibandhata: pratyayopanibandhataśca | tatrādhyātmikasya pratītyasamutpādasya 
hetūpanibandha: katama: ? yadidamavidyāpratyayā: saṃskārā:, yāvajjātipratyayaṃ jarāmaraṇa- 
miti | avidyā cennābhaviṣyat, naiva saṃskārā: prajñāsyante | evaṃ yāvajjātiścennābhaviṣyat, 
jarāmaraṇaṃ na prajñāsyate | atha satyāmavidyāyāṃ saṃskārāṇāmabhinirvṛttirbhavati | evaṃ 
yāvajjātyāṃ satyāṃ jarāmaraṇasyābhinirvṛttirbhavati | tatra avidyāyā naivaṃ bhavati-ahaṃ saṃskārā- 
nabhinirvartayāmīti | saṃskārāṇāmapi naivaṃ bhavati-vayamavidyayā abhinirvatitā iti | 
evaṃ yāvajjāterapi naivaṃ bhavati-ahaṃ jarāmaraṇamabhinirvartayāmīti | jarāmaraṇasyāpi naivaṃ 
bhavati-ahaṃ jātyābhinirvartitamiti | atha ca satyāmavidyāyāṃ saṃskārāṇāmabhinirvṛtti- 
rbhavati prādurbhāva: | evaṃ yāvajjātyāṃ satyāṃ jarāmaraṇasyābhinirvṛttirbhavati prādurbhāva: | eva- 
mādhyātmikasya pratītyasamutpādasya hetūpanibandho draṣṭavya: || 
kathamādhyātmikasya pratītyasamutpādasya pratyayopanibandho draṣṭavya: ? ṣaṇṇāṃ dhātūnāṃ 
samavāyāt | katameṣāṃ ṣaṇṇāṃ dhātūnāṃ samavāyāt ? yadidaṃ pṛthivyaptejovāyvākāśavijñāna- 
dhātūnāṃ samavāyādādhyātmikasya pratītyasamutpādasya pratyayopanibandho draṣṭavya: | tatra 
ādhyātmikasya pratītyasamutpādasya pṛthivīdhātu: katama: ? yo’yaṃ kāyasya saṃśleṣata: 
kaṭhinabhāvamabhinirvartayati, ayamucyate pṛthivīdhātu: | ya: kāyasya anuparigrahakṛtyaṃ 
karoti, ayamucyate’bdhātu: | ya: kāyasya aśitapītabhakṣitaṃ paripācayati, 
@103
ayamucyate tejodhātu: | ya: kāyasya āśvāsapraśvāsakṛtyaṃ karoti, ayamucyate 
vāyudhātu: | ya: kāyasyānta:śauṣiryamabhinirvartayati, ayamucyate ākāśadhātu: | ya kāyasya 
nāmarūpāṅkuramabhinirvartayati, naḍakalāpayogena, pañcavijñānakāyasaṃyuktaṃ sāsravaṃ ca manovijñā- 
nam, ayamucyate vijñānadhātu: | tatra asatāmeṣāṃ pratyayānāṃ kāyasyotpattirna bhavati | yadā 
ādhyātmika: pṛthivīdhāturavikalo bhavati, evamaptejovāyvākāśavijñānadhātavaśca avikalā
bhavanti, tata: sarveṣāṃ samavāyāt kāyasyābhinirvṛttirbhavati | tatra pṛthivīdhātornaivaṃ bhavati- 
ahaṃ kāyasya saṃśleṣata: kaṭhinabhāvamabhinirvartayāmīti | abdhātornaivaṃ bhavati-ahaṃ kāyasya 
anuparigrahakṛtyaṃ karomīti | tejodhātorapi naivaṃ bhavati-ahaṃ kāyasya aśitapītabhakṣitaṃ 
paripācayāmīti | vāyudhātornaivaṃ bhavati-ahaṃ kāyasya āśvāsapraśvāsakṛtyaṃ karomīti | 
ākāśadhātornaivaṃ bhavati-ahaṃ kāyasyānta:śauṣiryamabhinirvartayāmīti | vijñānadhātornaivaṃ bhavati- 
ahaṃ kāyasya nāmarūpamabhinirvartayāmīti | kāyasyāpi naivaṃ bhavati-ahamebhi: pratyayairjanita 
iti | atha ca satsu eṣu pratyayeṣu kāyasyotpattirbhavati || 
tatra pṛthivīdhāturnātmā na sattvo na jīvo na jantu: na manujo na mānavo na strī na 
pumān na napuṃsakaṃ na cāhaṃ na mama na cānyasya kasyacit | evamabdhātustejodhāturvāyu- 
dhāturākāśadhāturvijñānadhātu: nātmā na sattvo na jīvo na jantu: na manujo na mānavo na 
strī na pumān na napuṃsakaṃ na cāhaṃ na mama na cānyasya kasyacit || 
tatra avidyā katamā ? yā eṣāmeva ṣaṇṇāṃ dhātūnāmekasaṃjñā piṇḍasaṃjñā nityasaṃjñā 
dhruvasaṃjñā śāśvatasaṃjñā sukhasaṃjñā ātmasaṃjñā sattvajīvajantupoṣapuruṣapudgalasaṃjñā manujamānava- 
saṃjñā ahaṃkāramamakārasaṃjñā, evamādi vividhamajñānam | iyamucyate avidyeti | evamavidyāyāṃ 
satyāṃ viṣayeṣu rāgadveṣamohā: pravartante | tatra ye rāgadveṣamohā viṣayeṣu, amī [avidyāpratyayā:] 
saṃskārā ityucyante | vastuprativijñaptirvijñānam | vijñānasahabhuvaścatvāra: skandhā arūpiṇa: 
upādānākhyā: tannāma | rūpaṃ catvāri mahābhūtāni tāni copādāya rūpam | tacca nāma tacca 
rūpamaikadhyamabhisaṃkṣipya tannāmarūpam | nāmarūpasaṃniśritāni indriyāṇi ṣaḍāyatanam | 
trayāṇāṃ dharmāṇāṃ saṃnipāta: sparśa: | sparśānubhavo vedanā | vedanādhyavasānaṃ tṛṣṇā | 
tṛṣṇāvaipulyamupādānam | upādānanirjātaṃ punarbhavajanakaṃ karma bhava: | bhavahetuka: skandha- 
prādurbhāvo jāti: | jātasya skandhaparipāko jarā | jīrṇasya skandhasya vināśo maraṇam | 
mriyamāṇasya saṃmūḍhasya sābhiṣvaṅgasya anta:paridāha: śoka: | śokotthamālapanaṃ parideva: | 
pañcavijñānakāyasaṃyuktamasātamanubhavanaṃ du:kham | manasikārasaṃyuktaṃ mānasaṃ du:khaṃ daurmanasyam | 
ye cāpi anye evamādaya: kleśā:, te upāyāsā iti || 
tatra mahāndhakārārthena avidyā | abhisaṃskārārthena saṃskārā: | vijñāpanārthena vijñā- 
nam | anyonyopastambhanārthena nāmarūpam | āyadvārārthena ṣaḍāyatanam | sparśanārthena 
sparśa: | anubhavanārthena vedanā | paritarṣaṇārthena tṛṣṇā | upādānārthena upādānam | 
punarbhavajananārthena bhava: | skandhaprādurbhāvārthena jāti: | skandhaparipākārthena jarā | vināśā- 
@104
rthena maraṇam | śocanārthena śoka: | vacanaparidevanārthena parideva: | kāyasaṃpīḍanārthena 
du:kham | cittasaṃpīḍanārthena daurmanasyam | upakleśārthena upāyāsā: || 
punaraparam-tattve’pratipattirmithyāpratipattirajñānamavidyā | evamavidyāyāṃ satyāṃ trividhā: 
saṃskārā abhinirvartante-puṇyopagā apuṇyopagā āneñjyopagā: | tatra puṇyopagānāṃ 
saṃskārāṇāṃ puṇyopagameva vijñānaṃ bhavati | apuṇyopagānāṃ saṃskārāṇāmapuṇyopagameva vijñānaṃ 
bhavati | āneñjyopagānāṃ saṃskārāṇāmāneñjyopagameva vijñānaṃ bhavati | idamucyate saṃskāra- 
pratyayaṃ vijñānamiti | vijñānasahabhuvaścatvāro’rūpiṇa: skandhā nāmarūpam | tadvijñānapratyayaṃ 
nāmarūpamucyate | nāmarūpavivṛddhyā ṣaḍbhirāyatanadvārai: kṛtyakriyā: pravartante | tannāmarūpa- 
pratyayaṃ ṣaḍāyatanamityucyate | ṣaḍbhyaścāyatanebhya: ṣaṭ sparśakāyā: pravartante | ayaṃ ṣaḍāya- 
tanapratyaya: sparśa ityucyate | yajjātīya: sparśo bhavati, tajjātīyā vedanā pravartate | 
iyamucyate sparśapratyayā vedaneti | yastāṃ vedanāṃ viśeṣeṇāsvādayati abhinandati adhyavasyati 
adhyavasāya tiṣṭhati, sā vedanāpratyayā tṛṣṇetyucyate | āsvādanābhinandanādhyavasānādhyava- 
sāyasthānādātmapriyarūpasātarūpairviyogo mā bhūditi nityamaparityāgāya yaivaṃ prārthanā, ida- 
mucyate tṛṣṇāpratyayamupādānam | evaṃ prārthayamāna: punarbhavajanakaṃ karma samutyāpayati kāyena 
vācā manasā ca, sa upādānapratyayo bhava ityucyate | tatkarmanirjātānāṃ pañcaskandhānāmabhi- 
nirvṛttiryā, sā bhavapratyayā jātirityucyate | jātyābhinirvṛttānāṃ skandhānāmupacayana- 
paripākādvināśo bhavati, tadidaṃ jātipratyayaṃ jarāmaraṇamityucyate || 
evamayaṃ dvādaśāṅga: pratītyasamutpāda: anyonyahetuka: anyonyapratyaya: | na nityo 
nānityo na saṃskṛto nāsaṃskṛto nāhetuko nāpratyayo na vedayitā na kṣayadharmo na vināśa- 
dharmo na nirodhadharmo’nādikālapravṛtto’nucchinno’nupravartate nadīsrotavat || 
yadyayaṃ dvādaśāṅga: pratītyasamutpādo’nyonyahetuko'nyonyapratyaya:, na nityo nānityo na 
saṃskṛto nāsaṃskṛto nāhetuko nāpratyayo na vedayitā na kṣayadharmo na vināśadharmo na nirodhadharmo- 
‘nādikālapravṛtto’nucchinno’nupravartate nadīsrotavat, atha ca imānyasya dvādaśāṅgasya pratītya- 
samutpādasya catvāri aṅgāni saṃghātakriyāyai hetutvena pravartante | katamāni catvāri ? yaduta 
avidyā tṛṣṇā karma vijñānaṃ ca | tatra vijñānaṃ bījasvabhāvatvena hetu: | karma kṣetrasvabhāvena hetu: | 
avidyā tṛṣṇā ca kleśasvabhāvatvena hetu: | tatra karmakleśā vijñānabījaṃ janayanti | tatra karma 
vijñānabījasya kṣetrakāryaṃ karoti | tṛṣṇā vijñānabījaṃ snehayati | avidyā vijñānabījamavakirati | 
asatāmeṣāṃ pratyayānāṃ vijñānabījasyābhinirvṛttirna bhavati | tatra karmaṇo naivaṃ bhavati-ahaṃ 
vijñānabījasya kṣetrakāryaṃ karomīti | tṛṣṇāyā api naivaṃ bhavati-ahaṃ vijñānabījaṃ sneha- 
yāmīti | avidyāyā api naivaṃ bhavati-ahaṃ vijñānabījamavakirāmīti | vijñānabījasyāpi 
naivaṃ bhavati-ahamebhi: pratyayairjanitamiti | atha ca vijñānabījaṃ karmakṣetrapratiṣṭhitaṃ tṛṣṇāsnehā- 
bhiṣyanditamavidyayā svavakīrṇaṃ virohati | tatratatra upapattyāyatanapratisaṃdhau mātu: kukṣau 
nāmarūpāṅkuramabhinirvartayati | sa ca nāmarūpāṅkuro na svayaṃkṛto na parakṛto nobhayakṛto
@105
neśvarakṛto na kālapariṇāmito na prakṛtisaṃbhūto na caikakāraṇādhīno nāpyahetusamutpanna: | 
atha ca mātāpitṛsaṃyogādṛtusamavāyādanyeṣāṃ ca pratyayānāṃ samavāyāt tatra tatra āsvādaviddhaṃ  
vijñānabījamupapattyāyatanapratisaṃdhau mātu: kukṣau nāmarūpāṅkuramabhinirvartayati, asvāmikeṣu 
dharmeṣu amameṣu aparigraheṣu ākāśasameṣu māyālakṣaṇasvabhāveṣu hetupratyayānāmavaikalyāt | 
tadyathā-pañcabhi: kāraṇai: cakṣurvijñānamutpadyate | katamai: pañcabhi: ? yaduta cakṣu: pratītya rūpaṃ 
ca ālokaṃ ca ākāśaṃ ca tajjamanasikāraṃ ca pratītya utpadyate cakṣurvijñānam | tatra 
cakṣurvijñānasya cakṣurāśrayakṛtyaṃ karoti | rūpaṃ cakṣurvijñānasya ālambanakṛtyaṃ karoti | 
āloka: avabhāsakṛtyaṃ karoti | ākāśamanāvaraṇakṛtyaṃ karoti | tajjamanasikāra: samanvā- 
hārakṛtyaṃ karoti | asatāmeṣāṃ pratyayānāṃ cakṣurvijñānaṃ notpadyate | yadā tu cakṣurādhyātmika- 
māyatanamavikalaṃ bhavati, evaṃ rūpālokākāśaśatajjamanasikārāśca avikalā bhavanti, tata: 
sarveṣāṃ samavāyāccakṣurvijñānamutpadyate | tatra cakṣuṣo naivaṃ bhavati-ahaṃ cakṣurvijñānasyāśrayakṛtyaṃ 
karomīti | rūpasyāpi naivaṃ bhavati-ahaṃ cakṣurvijñānasya ālambanakṛtyaṃ karomīti | āloka- 
syāpi naivaṃ bhavati-ahaṃ cakṣurvijñānasya avabhāsakṛtyaṃ karomīti | ākāśasyāpi naivaṃ 
bhavati-ahaṃ cakṣurvijñānasya anāvaraṇakṛtyaṃ karomīti | tajjamanasikārasyāpi naivaṃ bhavati- 
ahaṃ cakṣurvijñānasya samanvāhārakṛtyaṃ karomīti | cakṣurvijñānasyāpi naivaṃ bhavati-ahamebhi: 
pratyayairjanitamiti | atha ca puna: satsu eṣu pratyayeṣu cakṣurvijñānasyotpattirbhavati | evaṃ 
śeṣāṇāmindriyāṇāṃ yathāyogaṃ yojyam || 
tatra na kaściddharmo’smāllokāt paralokaṃ saṃkrāmati | asti ca karmaphalaprativijñapti:, 
hetupratyayānāmavaikalyāt | tadyathā supariśuddhe ādarśamaṇḍale mukhapratibimbakaṃ dṛśyate | na 
ca tatra ādarśamaṇḍale mukhaṃ saṃkrāmati | asti ca mukhaprativijñapti:, hetupratyayānāmavaikalyāt | 
evamasmāllokāt na kaścit cyuta:, nāpyanyatropapanna: | asti ca karmaphalaprativijñapti:, 
hetupratyayānāmavaikalyāt | tadyathā candramaṇḍalaṃ catvāriṃśadyojanaśatamūrdhvaṃ vrajati | atha ca 
puna: parītte’bhyudakabhājane candrasya pratibimbaṃ dṛśyate | na ca candramaṇḍalaṃ tasmātsthānā- 
ccyutam, parītte udakasya bhājane saṃkrāntaṃ bhavati | asti ca candramaṇḍalaprativijñapti:, 
hetupratyayānāmavaikalyāt | evamasmāllokānna kaścit cyuta:,  nāpyanyatropapanna: | asti ca 
karmaphalaprativijñapti:, hetupratyayānāmavaikalyāt || 
tadyathā agnirupādānapratyaye sati jvalati, upādānavaikalyānna jvalati, evameva 
karmakleśajanitaṃ vijñānabījaṃ tatra tatra upapattyāyatanapratisaṃdhau mātu: kukṣau nāmarūpāṅkuramabhi- 
nirvartayati, asvāmikeṣu dharmeṣu amameṣu aparigraheṣu ākāśasameṣu māyālakṣaṇasvabhāveṣu 
hetupratyayānāmavaikalyāt | evaṃ ādhyātmikasya pratītyasamutpādasya pratyayopanibandho draṣṭavya: || 
tatra ādhyātmika: pratītyasamutpāda: pañcabhirākārairdraṣṭavya: | katamai: pañcabhi: ? na 
śāśvatata:, nocchedata:, na saṃkrāntita:, parīttahetuto vipulaphalābhinirvṛttita:, tatsadṛśānu- 
prabandhataśceti | kathaṃ na śāśvatata: ? yasmādanye māraṇāntikā: skandhā:, anye aupapattyaṃ- 
@106
śikā: skandhā:, na tu ya eva māraṇāntikā: skandhā:, ta eva aupapattyaṃśikā: | api tu 
māraṇāntikā: skandhā nirudhyante, tasminneva ca samaye aupapattyaṃśikā: skandhā: prādu- 
rbhavanti | ato na śāśvatata: || kathaṃ nocchedata: ? na ca pūrvaniruddheṣu māraṇāntikeṣu skandheṣu 
aupapattyaṃśikā: skandhā: prādurbhavanti, nāpyaniruddheṣu | api tu māraṇāntikā: skandhā 
nirudhyante, tasminneva ca samaye aupapattyaṃśikā: skandhā: prādurbhavanti tulādaṇḍonnāmāva- 
nāmavat | ato nocchedata: || kathaṃ na saṃkrāntita: ? visadṛśā: sattvanikāyā: sabhāgāyāṃ 
jātyāṃ jātimabhinirvartayanti | ato na saṃkrāntita: || kathaṃ parīttahetuto vipulaphalā- 
bhinirvṛttita: ? parīttaṃ karma kriyate, vipula: phalavipāko'nubhūyate | ata: parīttahetuto 
vipulaphalābhinirvṛttita: || kathaṃ tatsadṛśānuprabandhata: ? yathāvedanīyaṃ karma kriyate, tathāveda- 
nīyo vipāko’nubhūyate | atastatsadṛśānuprabandhataśca || evamādhyātmika: pratītyasamutpāda: 
pañcabhirākārairdraṣṭavya: || 
ya: kaścid bhadanta śāriputra imaṃ pratītyasamutpādaṃ bhagavatā samyakpraṇītamevaṃ yathābhūtaṃ 
samyakprajñayā satatasamitamajīvaṃ nirjīvaṃ yathāvadaviparītamajātamabhūtamakṛtamasaṃskṛtamapratigha- 
manālambaṃ śivamabhayamanāhāryamavyayamavyupaśamasvabhāvaṃ paśyati, asata: tucchata: riktata: 
asārata: rogata: gaṇḍata: śalyata: aghata: anityata: du:khata: śūnyata: anātmata: samanu-
paśyati, na sa pūrvāntaṃ pratisarati-kiṃ nvahamabhūvamatīte’dhvani, kathaṃ nvahamabhūvamatīte’dhvani 
iti | aparāntaṃ vā na puna: pratisarati-kiṃ nvahaṃ bhaviṣyāmyanāgate’dhvani, āhosvinna 
bhaviṣyāmyanāgate’dhvani, ko nu bhaviṣyāmyanāgate’dhvani, kathaṃ nu bhaviṣyāmyanāgate’dhvani 
iti | pratyutpannaṃ vā punarna pratisarati-kiṃ nvidam, kathaṃ nvidam, ke santa: ke 
bhaviṣyāma:, ime sattvā: kuta āgatā:, itaścyutā: kutra gamiṣyantīti | yāni ekeṣāṃ 
śramaṇabrāhmaṇānāṃ pṛthag loke dṛṣṭigatāni bhaviṣyanti, tadyathā-ātmavādapratisaṃyuktāni sattva- 
vādapratisaṃyuktāni jīvavādapratisaṃyuktāni pudgalavādapratisaṃyuktāni kautukamaṅgalavādaprati- 
saṃyuktāni unmiñjitāni nimiñjitāni ca, tānyasya tasmin samaye prahīṇāni bhavanti 
parijñātāni samucchinnamūlāni tālamastakavadanābhāsagatāni āyatyāmanutpādānirodhadharmāṇi || 
yo bhadanta śāriputra evaṃvidhadharmakṣāntisamanvita: pratītyasamutpādaṃ samyagavagacchati, 
tasya tathāgato’rhan samyaksaṃbuddho vidyācaraṇasaṃpanna: sugato lokavit puruṣadamyasārathiranuttara: 
śāstā devamanuṣyāṇāṃ buddho bhagavān samyaksaṃbodhiṃ vyākaroti-samyaksaṃbuddho buddho bhavi-
ṣyasīti | maitreyeṇa bodhisattvena mahāsattvena evamuktam || 
atha khalvāyuṣmān śāriputro maitreyasya bodhisattvasya mahāsattvasya bhāṣitamabhinandya 
anupramodya utthāyāsanāt prakrānta: | prakrāntāste ca bhikṣava: || 
āryaśālistambaṃ nāma mahāyānasūtraṃ saṃpūrṇam || 
@107
9 [ madhyamaka-śālistambasūtram |] 
By Dr. V.V. Gokhale, Delhi University 
Prefatory Note:-The Skt. Ms. of the present text, written 
on Indian paper and presumably imported from Bengal in the 16th 
century A.D., was kindly allowed to be inspected and copied out by 
Hutuktu Rimpoche Lobsang Jigme Gyaltsen, the Abbot of the 
Kundeling monastery of Lhasa, during my tenure there as an Officer 
on Special Duty of the Government of India (1948-50). The text 
begins with the salutation stanza of nāgārjuna’s mūlamadhyamaka- 
kārikā and ends with a discussion based mainly on the first kārikā 
(I. 1) of the same work (See note 49 below). The main central 
part of this text, however, is practically identical with the śālistamba- 
sūtra, as reconstructed from its Tibetan version and quotations found 
in other Sanskrit works, like prajnākaramati’s bodhicaryāvatāra- 
pañjikā (BCA) śīkṣāsamuccaya (ss), candrakīrti’s madhyamaka- 
vṛtti (MV), yaśomitra’s sphuṭārthā abhidharmakośavyākhyā, etc. by 
Louis de la Vallee Poussin in his Theorie des douze Causes (Gand, 
1913) pp. 68-108 (LVP). Another attempt at reconstruction of 
the śālistamba was made by N. Aiyaswami Sastri (Adyar, 1950), 
sūtra No. 8 in this volume, without reference to LVP’s able 
reconstruction, which I have used here for purposes of comparison. 
In our present Sanskrit Ms., which seems to be the only one so far 
discovered of the original text, and which, curiously enough, begins, 
as said above, with nāgārjuna’s salutation, the first seven introductory 
paragraphs of LVP’s text are absent.. Thus, beginning with LVP's 
p. 73 it continues only upto p. 89, leaving out again over three conclude- 
ing paragraphs of LVP’s text. Besides this, there are the following 
gaps in our text as compared with LVP’s, viz., Para 2 on p. 73; 
Para 4 on p. 76; Para 5 on p. 81; Para 4 on p. 82; Paras 5-6 on 
p. 83, and Paras 3-4 on P. 86. 
A misleading Tibetan title in the U-me script appears on fol. 
1a of the Sanskrit Ms.: śer. phyin brgya lna. bcu. pa bzugs. 
so, which corresponds to: adhyardhaśatikā prajñāpāramitā:  the 
available chinese and Tibetan translations, as well as the mixed 
fragmentary Sanskrit texts of the latter, however, have nothing to do 
with the śālistambasūtra as such. LVP’s recension of the śālistamba 
has Bodhisattva maitreya as its promulgator and is as such 
assigned to the presumably pre- nāgārjunian “mahāyāna” by the 
Tibetan and some later Chinese versions, But the immense popu- 
@108
larity of this sūtra (of which commentaries attributed to nāgārjuna 
and kamalaśīla are  available in Tibetan) might have led some post- 
nāgārjunian scholar to establish a special Madhyamaka version of it 
by suitably changing the beginning and end of this venerable old 
text, which is found here in this new garb. I have ventured, there- 
fore, to suggest the provisional title: Madhyamaka- śālistambasūtra. 
In editing the Sanskrit Ms. I have tried to retain as much as 
possible of the original irregular orthography, correcting and reforming 
only the interpunctuation so as to facilitate the understanding of 
the context. Phrases, which apparently crept into the original text 
from marginal glosses during the process of copying, have been put 
into round brackets, e. g., at note 7 etc. 
(Fol. 1d) namo buddhāya || 
anirodhamanutpādamanucchedamaśāśvatam | 
anekārthamanānārthamanāgamamanirgamam || 
ya: pratītyasamutpādaṃ prapañcopaśamaṃ śivam | 
deśayāmāsa saṃbuddhastaṃ vande vadatāṃ varam || 
pratītyasamutpāda iti kasmāducyate ? sahetuka: sapratyayo nāhetuko nāpratyaya ityucyate | 
atha ca punarayaṃ pratītyasamutpādo dvābhyāṃ kāraṇābhyāmutpadyate | katamābhyāṃ dvābhyāṃ kāraṇā- 
bhyāmutpadyate ? hetūpanibandhata: pratyayopanibandhataśceti | so’pi dvividho draṣṭavya:-bāhyaśca 
ādhyātmikaśca || 
tatra bāhyasya pratītyasamutpādasya hetūpanibandha: katama: ? yadidaṃ bījādaṅkura:, 
aṅkurātpa (Fol. 2a)tram, patrātkāṇḍam, kāṇḍānnāḍam, nāḍāddaṇḍa:, daṇḍā(1) For ) ^daṇḍa:, daṇḍā^ LVP: ^gaṇḍo gaṇḍā.^ dgarbha:, garbhācchūka:, 
śūkātpuṣpam, puṣpātphalamiti | asati bīje aṅkuro na bhavati, evaṃ yāvat asati puṣpe 
phalaṃ na bhavati | sati tu bīje aṅkurasya abhinirvṛttirbhavati, evaṃ yāvat sati ca puṣpe 
phalasyābhinirvṛttirbhavati | tatra ca punarbījasya naivaṃ bhavati-ahamaṅkuraṃ nirvartayāmīti | (2-2) LVP omits this. etena 
nirīhatvam (2-2) LVP omits this. | aṅkurasyāpi naivaṃ bhavati-ahaṃ bījenābhinirvartita iti | evaṃ yāvatpuṣpasya 
naivaṃ bhavati-ahaṃ phalamabhinirvartayāmīti | phalasyāpi naivaṃ bhavati-ahaṃ puṣpeṇābhinirvartita 
iti | atha bīje sati ca kāraṇabhūte aṅkurasyābhinirvṛtti: prādurbhāvo bhavati, evaṃ yāva- 
(Fol. 2b) tpuṣpe sati phalasyābhinirvṛtti: prādurbhāvo bhavati | evaṃ ca bāhyasya pratītya- 
samutpādasya hetūpanibandho draṣṭavya: || 
@109
puna: kathaṃ bāhyasya pratītyasamutpādasya pratyayopanibandho draṣṭavya: ? ṣaṇṇāṃ dhātūnāṃ 
samavāyāt | (3-3) LVP omits this. It may be a marginal gloss. svabhāvadhāraṇāddhātu: (3-3) LVP omits this. It may be a marginal gloss. | katameṣāṃ ṣaṇṇāṃ dhātūnāṃ samavāyāt ? yadidaṃ pṛthivya- 
ptejovāyvākāśadhātusamanvayādbāhyasya pratītyasamutpādasya pratyayopanibandho draṣṭavya: | tatra 
pṛthivīdhāturbījasya saṃdhāraṇakṛtyaṃ karoti, abdhāturbījaṃ snehayati, tejodhāturbījaṃ paripācayati, 
vāyudhāturbījamabhinirharati, ākāśadhāturbījasyānāvaraṇakṛtyaṃ karoti, ṛturapi bījasya pari- 
ṇāmakṛtyaṃ (Fol. 3a) karoti | asatsu pratyayeṣu bījādaṅkurasyābhinirvṛttirna bhavati | 
yadā bāhyaśca pṛthivīdhāturavikalo bhavati, evamaptejovāyvākāśaṛtudhātava ścāvikalā bhavanti, 
tatasteṣāṃ sarveṣāṃ samavāyādbīje nirudhyamāne aṅkurasyābhinirvṛttirbhavati | tatra pṛthivīdhātornaivaṃ 
bhavati-ahaṃ bījasya dhāraṇākṛtyaṃ karomi iti | evaṃ yāvadṛtorapi naivaṃ bhavati-ahaṃ bījasya 
pariṇāmanākṛtyaṃ karomi iti | aṅkurasyāpi naivaṃ bhavati-ahamebhi: pratyayairjanita iti | atha 
puna: satsu pratyayeṣu teṣu bīje nirudhyamāne aṅkurasyābhinirvṛttirbhavati | sa cāyamaṅkuro na 
svayaṃkṛto na parakṛto nobhayakṛto ne(Fol. 3b)śvaranirmito (4) LVP: ^kṛto for ^nirmito supported by BCA. na kālapariṇāmito na prakṛti- 
saṃbhūto nākāraṇādhīno nāpyahetusamutpannaśca | pṛthivyaptejovāyvākāśadhātusamavāyādbīje 
nirudhyamāne aṅkurasyābhinirvṛttirbhavati | evaṃ bāhyasya pratītyasamutpādasya pratyayopanibandho 
draṣṭavya: || 
tatra bāhya: pratītyasamutpāda: pañcabhi: kāraṇai(5) Acc.to LVP. kāraṇai: is supported by BCA, MS etc. 
He reads ākārai: instead; also see note 43 below.rdraṣṭavya: | katamai: pañcabhi: ? na śāśvatato 
nocchedato na saṃkrāntita: parīttahetuto vipulaphalābhinirvṛttita: tatsadṛśānuprabandhataśceti | 
kathaṃ na śāśvatata iti ? yasmādanyo’ṅkuro’nyadbījam, na ca yadeva bījaṃ sa evāṅkura: | atha 
ca punarbījaṃ nirudhyate, (Fol 4a) aṅkuraścotpadyate | ato na śāśvatata: || kathaṃ punarno- 
cchedata: ? na ca pūrvaniruddhādbījādaṅkuro niṣpadyate, nāpyaniruddhādbījāt | api ca bījaṃ ca 
nirudhyate, tasminneva samaye’ṅkura utpadyate, tulādaṇḍonnāmāvanāmavat | ato nocchedata: || 
kathaṃ na saṃkrāntita: ? (6-6) This accords with BCA. LVP: yasmādanyo’ṅkuro’nyadbījam, na ca ya evāṅkurastadeva bījam. visadṛśo bījādaṅkura itya(6-6) This accords with BCA. LVP: yasmādanyo’ṅkuro’nyadbījam, na ca ya evāṅkurastadeva bījam. to na saṃkrāntita: || kathaṃ parīttahetuto 
vipulaphalābhinirvṛttita: ? parīttaṃ bījamupyate (vyāptitvāt-sic avyā^ ?) vipulaṃ phalamabhi- 
nirvartayati, ityata: parīttahetuto vipulaphalābhinirvṛttita: || kathaṃ tatsadṛśānubandhata: ? yādṛśaṃ 
bījamupyate tādṛśaṃ phalamabhinirvartayati, ityata: tatsadṛśānubandhataśceti | (Fol. 4b) evaṃ
bāhya: pratītyasamutpāda: pañcabhi: kāraṇairdraṣṭavya: || 
@110
tatra punaścādhyātmikasya pratītyasamutpādasya hetūpanibandha: katama: ? yadidamavidyā- 
pratyayā: saṃskārā:, yāvajjātipratyayaṃ jarāmaraṇamiti | avidyā cennābhaviṣyat, naivaṃ saṃskārā: 
prajñāsyante | evaṃ yāvadyadi jātirnābhaviṣyat (skandhānāṃ pañcānāṃ prādurbhāvo jātiriti)
(7-7) A marginal gloss seems to have crept into the text here. It is not found in LVP. 
tatra jarāmaraṇaṃ na prajñāsyate | atha ca satyāmavidyāyāṃ saṃskārāṇāmabhinirvṛttirbhavatīti | 
tatrāvidyāyā naivaṃ bhavati-ahaṃ saṃskārānabhinirvartayāmīti | puna: sarvasaṃskārāṇāmapyevaṃ na 
bhavati-vayamavidyayā abhinirvartitā iti | evaṃ yāvajjāte: (skandhaprādurbhāvasya)(8-8) Same as above in note 7.
(Fol. 5a) naivaṃ bhavati-ahaṃ jarāmaraṇamabhinirvartayāmīti | jarāmaraṇasyāpi naivaṃ bhavati- 
ahaṃ jātyābhinirvartita iti | atha ca satyāmavidyāyāṃ saṃskārāṇāmabhinirvṛttirbhavati prādurbhāva 
eva, evaṃ yāvat jātyāṃ satyāṃ jarāmaraṇasyābhinirvṛtti: prādurbhāvo bhavati | evamādhyātmikasya 
pratītyasamutpādasya hetūpanibandho draṣṭavya: || 
puna: kathamādhyātmikasya pratītyasamutpādasya pratyayopanibandho draṣṭavya:(9) LVP adds: ṣaṇṇāṃ dhātūnāṃ samavāyāt | katameṣāṃ ṣaṇṇāṃ dhātūnāṃ samavāyāt | ? yadidaṃ 
pṛthivyaptejovāyvākāśavijñānadhātūnāṃ samavāyādādhyātmikasya pratītyasamutpādasya pratyayo- 
panibandho draṣṭavya: | tatrādhyātmikasya pratītyasamutpādasya pṛthivīdhātu: katama iti ? yo’yaṃ 
kāyasya saṃśleṣata: (saṃparkāt) kaṭhinabhāvamabhinirvartayati,(10-10) Not found in LVP. Further, it may be noted that Ms. writes abhinivarta^ for abhinirvarta^ almost invariably. ayamucyate pṛ (Fol. 5b)- 
thivīdhātu: || ya: puna: kāyasya parigraha(11) LVP anuparigraha^. This reading appears below on fol. 6a.kṛtyaṃ ( svīkārasaṃcayakṛtyaṃ(12-12) Same as above in note 7. karoti, ayamucyate 
abdhātu: || yaśca puna: kāyasya aśitaṃ pītaṃ bhakṣitaṃ paripācayati, ayamucyate tejodhātu: || 
ya: kāyasya āśvāsapraśvāsakṛtyaṃ (vāyorākarṣaṇamāśvāsa: etatkṛtyaṃ)  (13-13) Same as  above in note 7. karoti, ayamucyate 
vāyudhātu: || ya: kāyasyānta:śauṣiryabhāvamabhinirvartayati, ayamucyate ākāśadhātu: || yo 
nāmarūpamabhinirvartayati naḍakalāpayogena (14) Ms. nāḍakālopayogena (Sic.) cakṣurādipañcavidhavijñānakāya (vijñānasamūha-(15-15) Same as above in note 7.
saṃyuktaṃ sāsravaṃ (sāvaraṇaṃ (16-16) Same as above in note 7.)  
manovijñānam, ayamucyate vijñānadhātu: || asatsu pratyayeṣu 
kāyasyotpattirna bhavati | yadā cādhyātmika: pṛthivīdhāturavikalo (Fol. 6b) bhavati, 
evamaptejovāyvākāśavijñānadhātavaścāvikalā bhavanti, tatasteṣāṃ sarveṣāṃ samavāyātkāyasyo- 
tpattirbhavati | tatra pṛthivīdhātornaivaṃ bhavati-ahaṃ kāyasya kaṭhinatvamabhinirvartayāmīti | 
@111
abdhātornaivaṃ bhavati-ahaṃ kāyasyānuparigrahaṃ {(17 See note 11 above.}) karomīti | tejodhātornaivaṃ bhavati-ahaṃ kāyasya 
aśitapītakhāditaṃ paripācayāmīti | vāyudhātornaivaṃ bhavati-ahaṃ kāyasyāśvāsapraśvāsakṛtyaṃ 
karomīti | ākāśadhātornaivaṃ bhavati-ahaṃ kāyasyānta:śauṣiryabhāvamabhinirvartayāmīti | 
vijñānadhātornaivaṃ bhavati-ahaṃ kāyamabhinirvartayāmīti | kāyasyāpi naivaṃ bhavati-ahamebhi: 
pratyayaviśeṣairjanita iti || (Fol. 6b) atha ca satsu pratyayeṣu kāyasyotpattirbhavati || 
tatra pṛthivīdhāturnātmā ( na mukto na baddho {(18 LVP. reads: na sattvo only instead of na mukto na baddho.}) na jīvo na janturna manujo na mānavo 
na strī na puruṣo na napuṃsakaṃ na cāhaṃ na ca mama, nāpyanyasya kasyacit | [evaṃ abdhātu- 
stejodhāturvāyudhāturākāśadhāturvijñānadhāturnātmā….nāpyanyasya kasyacit] || 
{19. This is added here after LVP’s reconstruction.}
tatrāvidyā katamā ? yā eṣveva ṣaḍdhātuṣu ekasaṃjñā piṇḍasaṃjñā nityasaṃjñā dhruvasaṃjñā 
śāśvatasaṃjñā sukhasaṃjñā sattvajīvajantupoṣapuruṣapudgalamanujamānavasaṃjñā ahaṃkāramamakārasaṃjñā, 
evamādi vividha {(20 Ms. vividhavijñānaṃ (Sic)}.majñānam, iyamucyate avidyeti | evamavidyāyāṃ satyāṃ viṣayeṣu rāgadveṣamohā: 
pravartante | tatra ye rāgadveṣamohā viṣayeṣu, amī ucyante saṃskārā iti || vastuprajñapti: 
(indriyavijñānacetanā {(21-21;same as above in note 7.})vijñānam | vijñānasaha (Fol. 7a) jāścatvāra upādānaskandhā:, 
tannāmarūpam | nāmarūpasaṃśritānīndriyāṇi ṣaḍāyatanam | trayāṇāṃ dharmāṇāṃ saṃnipāta: sparśa:, 
(viṣayendriyavijñānasaṃnipāta ityartha: {(22-22;same as above in note 7.})| sparśānubhavo vedanā | vedanādhyavasānaṃ tṛṣṇā 
(adhyavasānaṃ kāṅkṣā sukhādyanubhava: {(23-23;same as above in note 7.}) | tṛṣṇāvaipulyamupādānam | upādānanirjātaṃ punarbhava- 
janakaṃ karma bhava: | bhavahetuka: skandhaprādurbhāvo jāti: | skandhaparipāko jarā (skandha- 
jīrṇatetyartha: {(24-24 Same as above in note 7.}) | skandhavināśo maraṇam | mriyamāṇasya mūḍhasya sābhiṣvaṅgasyāntardāha: śoka: | 
śokenālapanaṃ paridevanam | cakṣurādipañcavijñānakāyasaṃyuktaṃ asātānuśayanaṃ du:khapaścāttāpaṃ{(25-25LVP reads: ^nubhavanaṃ only. See note 7 above.}) 
du:kha[m] | manasikāra (Fol 7b) saṃprayuktaṃ mānasaṃ du:kha[m] daurmanasyam | ye cāpyanye 
evamādaya: kleśā:, upakleśā upāyāsā: (manovikalpajātamāyāśāṭhyadainyakāmarāgādayaste 
sarve | peyālam) || {(26-26;same as above in note7.}) ||
punaraparam-tattve’pratipatti: mithyāpratipattirajñānam (saṃvṛtiparamārthayorvibhāgājñānaṃ 
ajñānam {(27-27Same as above in note 7.}) | avidyāyāṃ satyāṃ trividhā: saṃskārā abhinirvartante-puṇyopagā 
apuṇyopagā aniñjyopagāśceti saṃbhāvyante avidyāpratyayā: saṃskārā iti | puṇyopagānāṃ 
saṃskārāṇāṃ puṇyopagameva vijñānaṃ bhavati, apuṇyopagānāṃ saṃskārāṇāṃ apuṇyopagameva vijñānaṃ 
@112
bhavati, aniñjyopagānāṃ saṃskārāṇāmaniñjyo (Fol.8a) pagameva vijñānaṃ bhavati | idamucyate 
saṃskārapratyayaṃ vijñānamiti || {(28 LVP adds: vijñānasahajāścatvāro rūpiṇa: skandhā yacca rūpam. The present reading corresponds to BCA’s.}) tadevaṃ vijñānapratyayaṃ nāmarūpam || nāmarūpavivṛddhyā 
ṣaḍbhirāyatanadvārai: kṛtyakriyā[:] pravartante, tannāmarūpapratyayaṃ ṣaḍāyatanamucyate || ṣaḍbhya 
āyatanebhya: ṣaṭ sparśakāyasamūhā: pravartante, ayaṃ ṣaḍāyatanapratyaya: sparśa ucyate || 
yajjātīya: sparśo bhavati, tajjātīyā vedanā pravartate, iyaṃ sparśapratyayā vedanā ucyate || 
yastāṃ vedanāṃ (vedayati {(29-29;same as above in note7}) viśeṣeṇāsvādayati abhinandati adhyavasa(sya ?)ti (kāṅkṣati{(30-30; same as above in note7})
adhitiṣṭhati, sā vedanāpratyayā tṛṣṇetyucyate || āsvādanābhinandanaṃ ādhyavasāyasthānam, na me 
priyarūpasātarūpai: pañcabhi: kāmaguṇairviyogo bha(Fol.8b)vatu aparityāga:, bhūyobhūyaśca 
prārthanā, idaṃ tṛṣṇāpratyayamupādānamityucyate || evaṃ prārthayamāna: punarbhavajanakaṃ karma samutthāpa- 
yati kāyena manasā vācā, sa upādānapratyayo bhava ityucyate || yat karmanirjātānāṃ 
skandhānāmabhinirvṛtti:, sā bhavapratyayā jātirityucyate || yo jātyabhinirvṛttānāṃ skandhānā- 
mupacayaparipākādvināśo bhavati, tadidaṃ jātipratyayaṃ jarāmaraṇamityucyate | (peyālam, tatra 
avidyādiṣu śokaparidevadu:khadaurmanasyopāyāsā: peyālārthena nidarśitā:{ (31-31 Same as above in note 7.}) || 
tatra vijñānaṃ bījasvabhāvatvena hetu: | karma kṣetrasvabhāvatvena hetu: | avidyā tṛṣṇā 
ca kleśasvabhāvatvena hetu: | karmakleśā vijñānabī (Fol. 9a)jaṃ janayanti | tatra karma 
vijñānabījasya kṣetrakāryaṃ karoti, tṛṣṇā vijñānabījaṃ snehayati, avidyā vijñānabījamava- 
kirati | satāmeṣāṃ pratyayānāṃ vijñānabījasya abhinirvṛttirbhavati | tatra karmaṇo naivaṃ 
bhavati-ahaṃ vijñānabījasya kṣetrakāryaṃ karomīti | tṛṣṇāyā api naivaṃ bhavati-ahaṃ vijñāna- 
bījaṃ snehayāmīti | avidyāyā api naivaṃ bhavati-ahaṃ vijñānabījamavakirāmīti | vijñāna- 
bījasyāpi naivaṃ bhavati-ahamebhi: pratyayai (pratītyotpādai{(32-32 LVP reads pratyayai: only. See note 7 above.}) rjanita iti || api tu vijñānabījaṃ 
karmakṣetrapratiṣṭhitaṃ tṛṣṇāsnehābhisyanditamavidyāvakīrṇaṃ virohati | nāmarūpāṅkurasyābhinirvṛtti- 
rbhavati {(33-33 In lower margin the Ms. adds: pratisaṃdhimupādāya yāvat ṣaḍāyatanaṃ na 
syāt | atrāntarīyaṃ nāmarūpam | LVP reads: tatratatropapattyāyatanapratisaṃdhau mātu: 
kukṣau nāmarūpāṅkuramabhinirvartayati.}) || sa cāsau nāmarūpāṅkuro na svayaṃkṛto na svayaṃkṛto na (Fol.9b) parakṛto nobhayakṛto 
neśvaranirmito na kālapariṇāmito na prakṛtisaṃbhūto nākāraṇādhīno nāpyahetusamutpanna: | 
atha ca mātāpitṛsaṃyogāt ṛtusamavāyādanyeṣāṃ ca pratyayānāṃ samavāyādā{(34-34 Thus the Ms. LVP reads āsvādānuprabaddham; BCA: āsvādanānupraviddham; 
SS: āsvādānupraviddham; MS: āsvādānuviddha are readings reported 
by LVP & A. N. śāstri, who reads āsvādaviddham. Tibetan does 
not translate the phrase.})svādātprabuddhaṃ 
@113
(sic!) vijñānabījaṃ tatratatropapattyā mātu: kukṣau nāmarūpāṅkuramabhinirvartayati, asvāmikeṣu 
(dharmanairātmyena {35 same as above in note7.}) adharmeṣu (pudgalanairātmyena{(36 Same as above in note 7.}) amameṣu aparigraheṣu apratyarthikeṣu(37-37 Found only in BCA, SS., both of which, it may be observed, 
generally confirm the readings of our Ms.}) ākāśasameṣu 
māyālambanasva{(38 LVP: ^lakṣaṇa^ (as also below in fol. 11a) for ^lambana^ (Note 42)bhāveṣu, hetupratyayānāmavaikalyāt | (peyālam, peyālaśabdena sāvaśeṣaṃ 
nirdiśati{(39 Same as abovein note 7.}) || 
tadyathā-pañcabhi: kāraṇaiścakṣurvijñānamutpadyate | katamai: pañcabhi: ? cakṣuśca pratītya 
rūpaṃ ca ālokaṃ ca ākāśaṃ ca (Fol. 10a) tajjamanasikāraṃ ca pratītya upadyate 
cakṣurvijñānam | tatra cakṣurvijñānasya cakṣurāśrayakṛtyaṃ karoti, rūpamālambanakṛtyaṃ karoti, 
āloko’vabhāsakṛtyaṃ karoti, ākāśamanāvaraṇakṛtyaṃ karoti, tajjamanasikāra: samanvāharaṇa- 
kṛtyaṃ karoti | asatsu pratyayeṣu cakṣurvijñānaṃ notpadyate | yadā cakṣurādhyātmikamāyatana- 
mavikalaṃ bhavati, evaṃ rūpālokākāśatajjamanasikārāścāvikalā bhavanti, tata: sarveṣāṃ 
samavāyāccakṣurvijñānasyotpattirbhavati | tatrāpi cakṣuṣo naivaṃ bhavati-(Fol. 10b) ahaṃ 
cakṣurvijñānasya āśrayakṛtyaṃ karomīti | rūpasyāpi naivaṃ bhavati-ahaṃ cakṣurvijñānasya ava- 
lambanakṛtyaṃ karomīti | ālokasyāpi naivaṃ bhavati-ahaṃ cakṣurvijñānasya avabhāsakṛtyaṃ karo- 
mīti | ākāśasyāpi naivaṃ bhavati-ahaṃ cakṣurvijñānasya anāvaraṇakṛtyaṃ karomīti | 
tajjamanasikārasyāpi naivaṃ bhavati-ahaṃ cakṣurvijñānasya samanvāharaṇakṛtyaṃ karomīti | 
cakṣurvijñānasyāpi naivaṃ bhavati-ahamebhi: pratyayasamavāyairjanita iti | atha ca satsu 
pratyayeṣu cakṣurvijñānasyotpatti: prādurbhāvo bhavati | evaṃ śeṣāṇāmindriyāṇāṃ yathāyogaṃ 
kartavyam || tatra pratītyasamutpāde na kaściddharmo asmā(Fol. 11a)llokātparalokaṃ 
saṃkrāmati, (iti śāśvatāntaniṣedha: {40 Same as abovein note 7.}), asti ca karmaphalaprativijñaptirhetupratyayānā- 
mavaikalyāt | (peyālam {41 Same as abovein note 7; LVP adds two paragraphs here- 
after, giving examples of a face reflected in a mirror, and 
the moon reflected in water.}) yathā agnirupādānavaikalyānna jvalati, upādānāvaikalyācca 
jvalati, evameva karmakleśajanitaṃ vijñānabījaṃ tatratatropapattyā āyatanapratisaṃdhau mātu: kukṣau 
nāmarūpāṅkuramabhinirvartayati, asvāmikeṣu adharmeṣu amameṣu aparigraheṣu apratyarthikeṣu 
ākāśasameṣu māyālakṣaṇa {42 See note 38 above. In this place, the marginal explana- 
tions noted in notes 35, 36 & 39 do not appear.})svabhāveṣu, hetupratyayānāmavaikalyāt | evaṃ ādhyātmikasya pratītya- 
samutpādasya pratyayopanibandho draṣṭavya: || 
@114
tatra ādhyātmika: pratītyasamutpāda: pañcabhi: {(43 See note 5 above.}) kāraṇairdraṣṭavya: | katamai: pañcami: ? 
yaduta (Fol. 11b) na śāśvatata:, nocchedata:, na saṃkrāntita:, parīttahetuta: vipulaphalā- 
bhinirvṛttita:, tatsadṛśānubandhataśceti | kathaṃ na śāśvatata: ? yasmādanye maraṇāntikā: 
skandhā:, anye aupapattyaṃśikā: skandhā: prādurbhavanti | na tu ya eva maraṇāntikā: 
skandhā:, ta eva aupapattyaṃśikā: skandhā: prādurbhavantīti na | ato hetorna śāśvatata: || 
kathaṃ punarnocchedata: ? na ca pūrvaniruddheṣu maraṇāntikeṣu skandheṣu aupapattyaṃśikā: skandhā: 
prādurbhavanti, nāpyaniruddheṣu | api tu maraṇāntikā: skandhā nirudhyante, tasminneva samaye 
aupapattikāśca skandhā: punarbhavanti, prādurbhavanti, tulādaṇḍonnāmāvanāmavat | ato 
nocchedata: || (Fol. 12a) kathaṃ na saṃkrāntita iti ? visadṛśāt sattvanikāyāt visa- 
{(44 LVP: sabhāgā: for visabhāgā:, which agrees with BCA & SS.#})bhāgā: skandhā jātyantareṣvabhinirvartante, ato na saṃkrāntita: || kathaṃ parīttahetuto vipula- 
phalābhinirvṛttita: ? parīttaṃ karma kriyate, vipulaphalavipāko’nubhūyate, ata: parīttahetuto 
vipulaphalābhinirvṛttita: || kathaṃ tatsadṛśānuprabandhata: ? yathāvedanīyaṃ karma kriyate, tathā- 
vedanīyo vipāko’nubhūyate, atastatsadṛśānuprabandhataśceti || 
ya: kaścidbhadanta śāradvatīputra imaṃ pratītyasamutpādaṃ bhagavatā tathāgatena samyakpraṇītaṃ 
yathābhūtaṃ samyakprajñāyā satatasa{(45-45 Ms writes śa^ instead of sa^ in both places.})mitaṃ ajīvaṃ nirjīvaṃ yathāvada[vi]parī(Fol. 12b)taṃ 
ajātaṃ abhūtaṃ akṛtaṃ asaṃskṛtaṃ apratimaṃ (sic ^ghaṃ ?) anāvaraṇaṃ śivaṃ abhyaṃ {(46 LVP reads anāhāryaṃ for ahāryaṃ.}) ahāryaṃ 
avyayaṃ avyupaśamasvabhāvaṃ paśyati, asatyato’saktata: asārato rogato gaṇḍata: śalyato- 
‘nityata: du:khata: śūnyato’nātmata: samanupaśyati, san a pūrvāntaṃ pratisarati-kimahamabhūva- 
matīte’dhvani āhosvinnābhūvamatīte’dhvani, ko nvahamabhūvamatīte’dhvani {(47 In LVP’s version, along with 'kiṃ’ and `ka:’ the preceding 
question is asked also with'kathaṃ’ in both places.})| aparāntaṃ vā 
punarna pratisarati-kiṃ nu bhaviṣyāmyahamanāgate’dhvani, āhosvinna bhaviṣyāmyahamanāgate- 
‘dhvani, ko nvahaṃ bhaviṣyāmīti | pratyutpannaṃ vā punarna pratisarati-kiṃ nvidam, {(48 MV. also reads kinvidaṃ instead of kiṃsvididaṃ of LVP.}) kathaṃ- 
svididam, ke santa: ke bhaviṣyāma iti || (Fol. 13a) 
{(49 Beginning from here up to the end, we have a text, which 
is not fonnd in LVP’s version. Evidently it is a later 
addition in the form of a somewhat unsystematic & partly 
obscure commentary on the first kārikā of nāgārjuna’s 
mūla-madhyamaka-sāstra (I.1), and includes quotations 
from the deśabhūmika-śūtra VI (See LVP ibid pp. 
118-120) and candrapradīpasūtra (Cf. Candrakīrti’s Pra- 
sannapadā, P. 239 etc. in LVP’s edition, where the quota- 
tion is said to be from Anavatapta-sūtra.}) 
āryadaśabhūmake’pyuktam-“tatrāvidyātṛṣṇopādānaṃ kleśavartmano vyavaccheda:, saṃskārā 
bhavaśca karmavartmano vyavaccheda:, pariśeṣaṃ du:khavartmano vyavaccheda: | [avidyāpratyayā:] 
saṃskārā ityeṣā pūrvāntikī apekṣā, vijñānaṃ yāvadvedaneti eṣā pratyutpannāpekṣā, tṛṣṇā 
yāvadbhava iti eṣā aparāntikī apekṣā, ata ūrdhvamasya pravṛttiriti | peyālam ||” “tasyaivaṃ 
@115
bhavati-saṃyogāt saṃskṛtaṃ pravartate, visaṃyogānna pravartate | sāmagryā saṃskṛtaṃ pravartate, 
visāmagryā na pravartate | hanta, vayamevaṃ bahudoṣaduṣṭaṃ saṃskṛtaṃ viditvā asya saṃyogasya 
asyāśca sāmagryā vyavacchedaṃ kariṣyāma:, na cātyantopaśamaṃ sarva-(Fol. 13b)saṃskārāṇā- 
madhigamiṣyāma: sattvaparipācanatāyai" iti || idaṃ saṃkṣepānmohaśodhanam || 
tattvaṃ adharasaṃvṛttyakṣaraṃ (sic) saṃvṛtisvabhāvasarvadharmānutpādajñānam | tadāha-rūpaṃ tu 
dvividham,-varṇata: saṃsthānata: | te ca viṃśatidhā, tatra nīlādi nava, dīrghādyekādaśa | 
etatsarvaṃ rūpaṃ pāramārthikaṃ nāstīti pratijñā, svarūpeṇa hetu: | svahetunā tathaiva janito 
yathāvat paramārthikaṃ tu (sic) | yathā jalacandra: iti dṛṣṭānta: | svarūpeṇa nāsti 
rūpamityasyāyamabhiprāya: | “pararūpeṇa rūpaṃ nāsti, svarūpeṇa vā ubhayarūpeṇa vā 
anubhayarūpeṇa veti” śāstram || utpādakahetupakṣo vikalpa: || 
“na sat nāsat na sadasat na cāpyanubhayātmakam” | iti śāstram || || 
(Fol. 14a) kartṛpakṣo vikalpa:, tatra vilomnā nidarśanam | 
“na sannāsanna sadasanna cāpyanubhayātmakam | 
catu:koṭivinirmuktaṃ tattvaṃ mādhyamikā vidu:” || 
“na svato nāpi parato na dvābhyāṃ nāpyahetuta: | 
utpannā jātu dṛśyante bhāvā: kvacana kecana” {(50 MS I.1 (LVP’s ed. p. 12 etc.) The v. l. dṛśyante for vidyante is significant.})||  || 
tatra sato vidyamānasyotpādāyogāt vidyamānasyotpāde niravadhijanmaprasaṅgenānavasthā 
syāt | asadutpāde śaśaviṣāṇādīnāmutpādaprasaṅgāddheto: prāk asaditi cet, tadeva 
cintyate-heto: kimutpadyate sadasadvā ? ubhayātmakasyotpāde viruddhadharmayorekasvabhāvatābhyupa- 
gama: kathaṃ syāt ? bhavatu viruddhadharmabandhanasvarūpaṃ ca pararūpanimittakam | tacca pararūpaṃ 
viruddhadharmābhyā (Fol. 14b) sa:, sa ca bhedaka: | yatra parapratipattistatra kiṃ svarūpaprati- 
pattireva nāsti ? pratītirasti, na svarūpapratipatti: | iyameva pratītiriti cet, tarhi 
apratītireva pratīti: | kiṃ brūma: ? atha ghaṭe paṭābhāvo’sti | ghaṭa: paṭo na bhavatīti 
cet, miśrapratītirapi nāsti | tasmāt ghaṭo bhāvābhāvātmaka:, ata: siddhā dvirūpatā | 
@116
satyam, yadi vyavahartavyaikaśarīratāṃ tyaktvā prasahya rūpasyābhāvasya kiṃcidrūpaṃ syāt, tatra 
hyananyagatikobhayābhāvasvarūpopalambhāt abhāvo vyavahriyate ghaṭasyeti | tasmānna dvisvabhāvasya 
janma | ahetukotpannaṃ sarvaṃ sarvasmādutpadyate | atha hetuśabdo na nityaikaheturapekṣita:, 
tasyotpāde sarvadaiva u(Fol. 15a)dayavyayau syātām, nityaikahetūtpannāpekṣāyā ayogāt | 
parāpekṣāyāṃ so’pi anitya:, anityaṃ prati vikalpe sarvaṃ pūrvavadāpadyate || 
ata: svasmāt svayamutpadyate, anyasmādvā ? nādya:, prāganutpanna: svayamu{(51 svayam is added as a correction in the upper margin of the Ms.})tpadyate | 
kimanutpannena rūpeṇa utpannena vā ? anutpannena rūpeṇa anutpanna evotpanna:, anutpādena 
rūpeṇotpādāyogāt | atha prāgabhāva: anutpannaśabdavācya:, tat kiṃ prāgabhāva: svena 
rūpeṇotpadyate ? yadyevam, tadā abhā{(52 The avagraha (for a^) is not found in the Ms.})vanaṃ (sic !) bhāva:, paścādbhāva iti cet, tatra 
kimabhāva eva bhāvo bhavati ? evaṃ sati abhāvasya puna:punarutpāde na prayojanamutpaśyāma:, 
anavadhirutpādaśceti (Fol. 15b) pararūpeṇotpāde ca apūrvakotpāda evāṅgīkṛta: syāt | 
na caivaṃ siddhānta:, utpannena utpāde vā saṃsāreṣu utpādaviramābhāvaprasaṅga: prayojanābhāvaśca | 
dvitīyo’pi na, anyasmādanyotpādāt | atha vā-svayameva anyarūpeṇa utpadyate, svātmani 
kāritravirodha:, svātmani kriyāvirodhāt | na parata utpāda:, kutastatra siddhasya vā asiddhasya 
vā ? uktamatrottaram-siddhasya utpādena kim, asiddhasya utpāda eva nāsti | ityādinā’pi 
ubhayapakṣata: pratyekaṃ ye prasahya(jya ?)nte, dvayorbhāve kathaṃ na bhavati (sic !) iti nyāyāt || 
nāpyahetuta:, sarvatra sarvadotpādaprasaṅgāt, (Fol. 16a) tathā anutpādaprasaṅgācca | kuta 
etat ? asmātpramāṇāt | tadyathā-yat svatantraṃ na tat {(53 Ms. reads kadāci^ everywhere. kādacitdam, yathā anyā 
sāmagrī | svātantryaṃ ca vivādapadam | tasmāt {(53 Ms. reads kadāci^ everywhere. kādācitkatayā paratantratā vyāptā | yat 
kādācitkaṃ tatparatantram, yathā kuśūlatalanimīlitaṃ bījamaṅkurajananaṃ prati |{(53. Ms. reads kadāci^ everywhere.}kādācitkāśca 
bhāvā: | iti vivādapadam | yat paratantraṃ tatpratītyasamutpannam, yathā tadeva bījam | 
paratantrāśca bhāvā vivādapadam | yatpratītyotpannaṃ tannotpannaṃ svabhāvata: | yathā jalacandra: 
pratītyotpannaśca | paratantrāśca bhāvā vivādapadam || 
āryacandrapradīpasūtre- 
ya: pratyayairjāyati sa hyajāto 
na tasya utpāda sabhāvato (Fol. 16b)’sti | 
ya: pratyayādhīnu sa śūnya ukta: 
ya: śūnyatāṃ jānati so’pramatta: || 
iti vacanaṃ dhāryaṃ manasikāryaṃ sarvathā sarvadā sarvadarśibhi: || 
[madhyamaka-śālistambasūtraṃ samāptam ||] 
@117
10 pratītyasamutpādādivibhaṅganirdeśasūtram |
evaṃ mayā śrutam | ekasmin samaye bhagavān śrāvastyāṃ viharati sma jetavane 
anāthapiṇḍadasyārāme mahatā bhikṣusaṃghena sārdhamardhatrayodaśabhirbhikṣuśatai: | tatra bhagavānāmantrayate 
sma-pratītyasamutpādasya vo bhikṣava: ādiṃ vo deśayiṣyāmi vibhaṅgaṃ ca | tacchṛṇuta, sādhu 
ca suṣṭhu ca manasikuruta, bhāṣiṣye- 
pratītyasamutpādasya ādi: katama: ? yaduta asmin sati idaṃ bhavati, asyotpādā- 
didamutpadyate | yaduta avidyāpratyayā: saṃskārā: | saṃskārapratyayaṃ vijñānam | vijñānapratyayaṃ 
nāmarūpam | nāmarūpapratyayaṃ ṣaḍāyatanam | ṣaḍāyatanapratyaya: sparśa: | sparśapratyayā vedanā | 
vedanāpratyayā tṛṣṇā | tṛṣṇāpratyayamupādānam | upādānapratyayo bhava: | bhavapratyayā jāti: | 
jātipratyayā jarāmaraṇaśokaparidevadu:khadaurmanasyopāyāsā: saṃbhavanti | evamasya kevalasya 
mahato du:khaskandhasya samudayo bhavati | ayamucyate pratītyasamutpādasyādi: || 
vibhaṅga: katama: ? avidyāpratyayā: saṃskārā: ityavidyā katamā? yat pūrvānte’jñānam, 
aparānte’jñānam, pūrvāntāparānte’jñānam, adhyātmamajñānam, bahirdhājñānam, adhyātma- 
bahirdhājñānam, karmaṇyajñānam, vipāke’jñānam, karmavipāke’jñānam, buddhe’jñānam, dharme’-
jñānam, saṃghe’jñānam, du:khe’jñānam, samudaye'jñānam, nirodhe’jñānam, mārge’jñānam, 
hetāvajñānam, hetusamutpanneṣu dharmeṣvajñānam, kuśalākuśaleṣu sāvadyānavadyeṣu sevitavyāsevi- 
tavyeṣu hīnapraṇītakṛṣṇaśuklasapratibhāgapratītyasamutpanneṣu dharmeṣvajñānam, ṣaṭsu vā puna: sparśā- 
yataneṣu yathābhūta[tā ?]saṃprativedha: iti | yadatra tatra yathābhūtasyājñānam, adarśanam,  
anabhisamaya:, tama:, saṃmoha:, avidyāndhakāram, iyamucyate’vidyā || 
avidyāpratyayā: saṃskārā: katame ? traya: saṃskārā:-kāyasaṃskārā: vāksaṃskārā: 
mana:saṃskārā iti || 
saṃskārapratyayaṃ vijñānamiti vijñānaṃ katamat ? ṣaḍ vijñānakāyā:-cakṣurvijñānaṃ śrotra- 
ghrāṇajihvākāyamanovijñānam || 
vijñānapratyayaṃ nāmarūpamiti nāma katamat ? catvāra arūpiṇa: skandhā: | katame 
catvāra: ? vedanāskandha: saṃjñāskandha: saṃskāraskandha: vijñānaskandha: | rūpaṃ katamat ? yat 
kiṃcidrūpam, sarvaṃ tat catvāri mahābhūtāni | catvāri ca mahābhūtānyupādāya itīdaṃ ca 
nāma, tadaikadhyamabhisaṃkṣipya nāmarūpamityucyate || 
nāmarūpapratyayaṃ ṣaḍāyatanamiti ṣaḍāyatanaṃ katamat ? ṣaḍādhyātmikānyāyatanāni |
cakṣurādhyātmikamāyatanaṃ śrotraghrāṇajihvākāyamana ādhyātmikamāyatanam || 
ṣaḍāyatanapratyaya: sparśa iti sparśa: katama: ? ṣaṭ sparśakāyā: | cakṣu:saṃsparśa: 
śrotraghrāṇajihvākāyamana:saṃsparśa: || 
@118
sparśapratyayā vedaneti vedanā katamā ? tisro vedanā: | sukhā du:khā adu:khāsukhā ca || 
vedanāpratyayā tṛṣṇeti tṛṣṇā katamā ? tisrastṛṣṇā: | kāmatṛṣṇā rūpatṛṣṇā 
arūpyatṛṣṇā ca || 
tṛṣṇāpratyayamupādānamiti upādānaṃ katamat ? catvāryupādānāni | kāmopādānaṃ 
dṛṣṭyupādānaṃ śīlavratopādānamātmavādopādānam || 
upādānapratyayo bhava iti bhava: katama: ? trayo bhavā: | kāmabhava: rūpabhava: 
arūpyabhava: || 
bhavapratyayā jātiriti jāti: katamā ? yā teṣāṃ teṣāṃ sattvānāṃ tasmiṃstasmin 
sattvanikāye jāti: saṃjātiravakrāntirabhinirvṛtti: prādurbhāva: skandhapratilambho dhātuprati- 
lambha: āyatanapratilambha: skandhānāmabhinirvṛtti: jīvitendriyasya prādurbhāva: || 
jātipratyayaṃ jarāmaraṇamiti jarā katamā ? yattat khālatyaṃ pālityaṃ valīpracuratā 
jīrṇatā bhugnatā kubjagopānasīvaṅkatā tilakālakācitagātratā khulakhulapraśvāsakāyatā 
purata: prāgbhārakāyatā daṇḍaviṣkambhaṇatā dhandhatvaṃ mandatvaṃ hāni: parihāṇi: indriyāṇāṃ 
paripāka: paribheda: saṃskārāṇāṃ purāṇībhāva: jarjarībhāva: | iyamucyate jarā || 
maraṇaṃ katamat ? yā teṣāṃ teṣāṃ sattvānāṃ tasmāttasmāt sattvanikāyāt cyuti: 
cyavanato bheda: antarahāṇi: āyuṣo hāṇi: uṣmaṇo hāṇi: jīvitendriyasya nirodha: 
skandhānāṃ nikṣepa: maraṇaṃ kālakriyā | idamucyate maraṇamiti | idaṃ ca maraṇaṃ pūrvikā ca 
jarā, tadubhayamaikadhyamabhisaṃkṣipya jarāmaraṇamityucyate || 
ayamucyate pratītyasamutpādasya vibhaṅga: | pratītyasamutpādasyādiṃ vo deśayiṣyāmi 
iti vibhaṅgaṃ ca iti vo yaduktam, tadetat pratyuktam || 
idamavocadbhagavān | āttamanasaste bhikṣavo bhagavato bhāṣitamabhyanandan || 
pratītyasamutpādādivibhaṅganirdeśasūtraṃ samāptam || 
@119
11 āryapratītyasamutpādo nāma mahāyānasūtram | 
evaṃ mayā śrutam | ekasmin samaye bhagavān trāyastriṃśānāṃ devānāṃ madhye viharati 
sma pāṇḍukambalakalpe śilātale jitāśvādimahāśrāvakai: āryamaitreyāvalokiteśvaravajrahastā- 
dibhirbodhisattvairmahāsattvai: aprameyaguṇaratnālaṃkṛtai: mahābrahmasahāṃpatinārāyaṇamaheśvarādibhirdevai: 
śakreṇa devānāmindreṇa gandharvarājena pañcaśikhena ca sārdham | athāvalokiteśvaro bodhi- 
sattvo mahāsattva: utthāyāsanāt ekāṃsamuttarāsaṅgaṃ kṛtvā dakṣiṇaṃ jānuṃ merupṛṣṭhe’vaṣṭabhya yena 
bhagavān tenāñjaliṃ praṇamya bhagavantametadavocat-ete hi bhagavan devā: caityanamaskriyā- 
maṇḍanā: etatpariṣanmaṇḍalapatitā: kathamapi brahmacaryapuṇyaprasavā: sadevake samārake sabrahmake 
loke saśramaṇabrāhmaṇaprajāsu bhikṣavo bhikṣuṇya: upāsakopāsikā: subahulapuṇyaprasavā: bhaga- 
vato dharmadeśanāṃ yācante iti | tadā bhagavāṃsteṣāṃ pratītyasamutpādagāthāmavocat- 
ye dharmā hetuprabhavā hetuṃ teṣāṃ tathāgato hyavadat | 
teṣāṃ ca yo nirodha evaṃ vādī mahāśramaṇa: || 
yadidamavalokiteśvara ayaṃ pratītyasamutpādastathāgatānāṃ dharmakāya: | ya: pratītyasamutpādaṃ 
paśyati, sa tathāgataṃ paśyati | yaśca avalokiteśvara kulaputra: kuladuhitā vā śraddhāsamanvita: 
apratiṣṭhite pṛthivīpradeśe āmalakamātraṃ caityaṃ sūcīmātraṃ bodhivṛkṣaṃ bakulapuṣpamātraṃ chatraṃ kṛtvā 
pratītyasamutpādadharmadhātugāthāṃ paṭhati, sa brāhmaṃ puṇyaṃ prasavati | ita: pracyāvya maraṇakālaṃ 
kṛtvā brahmaloke utpadyate | tata: pracyāvya kālaṃ kṛtvā śuddhāvāsakāyikānāṃ devānāṃ sabhāga- 
tāyāmutpadyate || 
evamavocadbhagavān | sarve ca te śrāvakā:, te ca bodhisattvā mahāsattvā:, sarvāvatī ca 
sā parṣat, sadevamanuṣyāsuragandharvalokaśca bhagavato bhāṣitamabhyanandan || 
āryapratītyasamutpādo nāma mahāyānasūtram || 
@120
12 rāṣṭrapālaparipṛcchā |
nama: sarvabuddhabodhisattvāryaśrāvakapratyekabuddhebhya: ||
nidānaparivarta: prathama: |
{1 In the printed edition the following verse is found at the beginning:} 
bhāsvatsaddharmaratnavyatikaraghaṭitāṃ spaṣṭamāṃ viśvakārāṃ 
trailokyotkṛṣṭasaṃpatsugatapadamahāsvargasopānamālām | 
paurāṇaṃ puṇyamārya caritamavikalaṃ yacca yasmin munīndra- 
statsūtraṃ rāṣṭrapālaṃ śṛṇuta bhavasaritsaṃkramaṃ gauraveṇa ||}evaṃ mayā śrutam | ekasmin samaye bhagavān rājagṛhe viharati sma gṛdhrakūṭe parvate mahatā
bhikṣusaṃghena sārdhamardhatrayodaśabhirbhikṣuśatai: pañcabhiśca bodhisattvasahasrai:, sarvairasaṅgapratibhānai:
kṣāntipratilabdhairnihatamārapratyarthikai: sarvabuddhadharmātyāsannībhūtairekajātipratibaddhairdharaṇīpratilabdhai:
samādhipratilabdhairanantapratibhānapratilabdhairasaṅgavaiśāradyapratilabdhairṛddhivaśitāparamapāramiprāptai-
ryāvatsarvaguṇavarṇaparyādattai: | tadyathā-samantabhadreṇa ca nāma bodhisattvena mahāsattvena, samanta-
netreṇa ca bodhisattvena mahāsattvena, samantāvalokitena ca samantaraśminā ca samantaprabheṇa
ca uttaramatinā ca vardhamānamatinā ca anantamatinā ca vipulamatinā ca akṣayamatinā ca
dharaṇīdhareṇa ca jagatīṃdhareṇa ca jayamatinā ca viśeṣamatinā ca dhāraṇīśvararājena ca bodhi-
sattvena mahāsattvena | mañjuśrīpramukhaiśca ṣaṣṭibhiranupamacittai: bhadrapālapūrvaṃgamaiśca ṣoḍaśabhi: satpuruṣai: 
brahmaṇā ca sahāṃpatinā śakreṇa ca devānāmindreṇa caturbhiśca lokapālai: susīmena ca
devaputreṇa susthitamatinā ca devaputreṇa sarvaiśca devendrairnāgendrai: kinnarendrairgandharvendrairyakṣendrai-
rasurendrairgaruḍendrai: sarvairanekajātiśatasahasraparivāraistatraiva parṣadi saṃnipatitai: saṃniṣaṇṇai: ||
atha khalu bhagavān śrīgarbhasiṃhāsane saṃniṣaṇṇo merurivābhyudgata: sarvaparṣanmaṇḍalāt,
sūrya iva sarvalokamavabhāsayan, candra iva sarvajagadavabhāsayan, brahmeva praśāntavihārī, śakra iva
durāsadakāya:, cakravartīva saptabodhyaṅgaratnasamanvāgata:, siṃha ivānātmaśūnyasarvadharmavādī, agni-
skandha iva sarvajagadavabhāsakara:, sarvadevaprabhāsamaṇiratnasamuccayamaṇirājavaddedīpyamāna:, sarvaṃ
trisāhasramahāsāhasraṃ lokadhātumābhayā sphuritvā brahmasvararutaravitena sarvasattvavijñāpanānugatena
ghoṣeṇāśuviniścitārtha: sarvadharmaparamapāramiprāpta: parṣadgato dharmaṃ deśayati sma ādau kalyāṇaṃ
madhye kalyāṇaṃ paryavasāne kalyāṇam, svarthaṃ suvyañjanaṃ kevalaṃ paripūrṇaṃ pariśuddhaṃ paryavadātaṃ
brahmacaryaṃ saṃprakāśayati sma ||
atha khalu prāmodyarājo nāma bodhisattvo mahāsattvastasyāmeva parṣadi saṃnipatito'bhūt
saṃniṣaṇṇa: | sa bhagavantaṃ siṃhāsanasthaṃ sūryasahasrātirekayā prabhayā sarvaparṣanmaṇḍalaṃ jihmī
kurvantamatīva virocamānaṃ dṛṣṭvā hṛṣṭatuṣṭa: prasādāvarjitahṛdaya utthāyāsanātkṛtakarapuṭo bhaga-
vantamābhirgāthābhirabhyaṣṭāvīt-
abhibhūya jino jagadetān devagaṇāsurakinnaranāgān |
śrāvakabuddhasutān merutejā bhāsati hemagiri: sa yathaiva ||1||
@121
merurivāmarasaṃghanivāsa: sāgaramadhyagato’pi virājan | 
kṛpasāgaramadhyagato’sau muñcati raśmisahasraśatāni ||2|| 
brahmavihāragata: sa ca brahmā brahmapurastha ivābhirarāja | 
dhyānavimokṣasamādhivihārī bhāsati sarvajage varasattva: ||3|| 
śakra iva tridaśeṣu virājan devatamadhyagata: pṛthutejā: | 
bhāsati sarvajage munirājā lakṣaṇacitrita jñānaguṇāḍhya: ||4|| 
dvīpacaturnṛpatirhyavabhāsī śobhati lokamimaṃ tvanubhāsan | 
āryapathe ca niyojayamāna: śobhati eṣa kṛpāśayabuddhi: ||5|| 
agnimaṇiprabhadhyāmakaro’sau bhāsati khe pratiyanniva sūrya: | 
sūryasahasraviśiṣṭaprabhāso bhāsati buddharavirjagatīha ||6|| 
candra ivāmala bhāti niśīthe bhāsati sarvajageṣu viśuddha: | 
pūrṇaśaśāṅkanibhaṃ jinavaktraṃ sarvaprabhāmabhibhūya vibhāti ||7|| 
parvatamūrdhani agniryathaiva rātripraśānta prabhāsati sattvān | 
mohatamo nikhilaṃ vinihatya bhāsati jñānaprabhāsu maharṣi: ||8|| 
parvatakandaradhīraninādī trāsayatīha mṛgān bhuvi siṃha: | 
śūnyanirātmaninādi narendra: bhāsayate hi tathāparatīrthyān ||9|| 
sanmaṇirāja ivojjvalatejā bhāsati sarvamaṇīnabhibhūya | 
kāñcanavarṇanibho jinakāyo bhāsati sarvajagatyabhibhūya ||10|| 
na ca te’sti sama: kvaci loke uttari nāpi ca vidyati sattva: | 
puṇyatu jñānatu vīryaupāyai: sarvaguṇaiśca samo na tavāsti ||11|| 
bhāsayate hi jagannaravīro dṛṣṭu mayā guṇasāgara nātha: | 
gauravajātavivardhitaprīti: pādatale patito’smi jināya ||12|| 
stutya mayā rūpasāgarabuddhiṃ sarvaguṇākara lokapradīpam | 
puṇyamupārjitamatra tena sarvajagatspṛśatāṃ varabodhim ||13|| 
atha khalu prāmodyarājo bodhisattvo mahāsattvo bhagavantamābhirgāthābhirabhiṣṭutya 
kṛtāñjalipuṭo’nimiṣābhyāṃ nayanābhyāṃ tathāgatakāyamavalokayan dharmadhātumeva vicārayamāṇo 
gambhīraṃ duravagāhaṃ durdṛśaṃ duranubodhamatarkyaṃ tarkāpagataṃ śāntaṃ sūkṣmaṃ cānupraviśan, acintyaṃ 
buddhagocaramanuvicārayamāṇa:, sarvadharmadhātuprasṛtaṃ tathāgatajñānamanucintayamāna:, asamasamaṃ 
buddhaviṣayaṃ saṃpaśyamāna:, acintyaṃ tathāgatopāyaviṣayagocaramavataran, dharmadhātunayasvabhāvāva- 
tāratāṃ ca buddhānāṃ bhagavatāmavakalpayamāna:, anālayagaganagocarā hi buddhā bhagavanta iti 
saṃpaśyan, bhūtakoṭyakoṭisvabhāvāvatāraṃ sarvadharmāṇāmityadhimucyamāna:, anāvaraṇaṃ ca buddha- 
@122
vimokṣamabhilaṣamāṇa:, dhruvaṃ śivaṃ śāśvataṃ ca buddhānāṃ bhagavatāṃ kāyamityavataramāṇa:, sarvabuddha- 
kṣetraprasarānugatāṃ sarvasattvābhimukhatāṃ ca tathāgatakāyasyāvataran, aparāntakalpakoṭibhirapi
nāsti buddhānāṃ bhagavatāṃ guṇaparyanta ityanusmaran, prāmodyarājo bodhisattvo mahāsattvastūṣṇī- 
vyavasthito’bhūt dharmadhātumeva vicārayamāṇa: || 
tena khalu puna: samayena āyuṣmān rāṣṭrapāla: śrāvastyāṃ traimāsyaṃ varṣamupagata: | 
traimāsyātyayena kṛtacīvaro niṣṭhitacīvara: sa pātracīvaramādāya bhikṣusaṃghena sārdhaṃ navakairādi- 
karmikairacirapravrajitairanupūrveṇa janapadacārikāṃ caran yena rājagṛhaṃ mahānagaraṃ yena ca gṛdhra- 
kūṭa: parvatarājastenopasaṃkrānta: || 
atha khalvāyuṣmān rāṣṭrapālo yena bhagavāṃstenopasaṃkrāmat | upasaṃkramya bhagavata: pādau 
śirasābhivandya bhagavantaṃ tri: pradakṣiṇīkṛtyaikānte’tiṣṭhat | ekāntasthitaścāyuṣmān rāṣṭrapāla: 
kṛtāñjalipuṭo bhagavantamābhirgāthābhirabhyaṣṭavīt- 
vandamo naravaraṃ prabhaṃkaraṃ vandamo gaganatulyamānasam | 
vandamo vimatichedakaṃ jinaṃ vandamo tribhavapāragaṃ munim ||14|| 
kīrtayanti tava varṇa nāyakā: kṣetrakoṭiprasarātsamantata: | 
śrutva buddhasuta enti harṣitā: pūjanāya guṇasāgaraṃ munim ||15|| 
pūja kṛtva sugatānurūpato dharma śrutva virajaṃ mahāmune: | 
yānti kṣetra svaka hṛṣṭamānasā varṇamāla tava tāṃ prabhāṣata: ||16|| 
kalpakoṭinayutānacintiyān sattvakāraṇamacāracārikām | 
no ca asti tava khinna mānasaṃ eṣamāṇa varabodhimuttamām ||17|| 
dānaśīlacarito’si nāyakā kṣāntivīrya api dhyānaśikṣita: | 
prajñupāya sada pāramiṃ gatā tena vandasi mahāvināyakam ||18|| 
ṛddhipādavarabhijñakovidam indriyairbalavimokṣaśikṣitam | 
sarvasattvacarite gatiṃ gataṃ vandamo asamajñānapāragam ||19|| 
cittadhāra jagata: prajānase yā cariryatha ca karmas aṃbhava: | 
yena vā nayamukhena mucyate taṃ ca vetsi bhagavannarottamā ||20|| 
rāgadoṣa jahi mohasaṃbhavaṃ yena sattva trirapāyagāmina: | 
yena yānti sugatiṃ ca karmaṇā jānase sukṛtaduṣkṛtaṃ jage ||21|| 
ye jagaddhitakarā atītakā: sāṃprataṃ ca naradevapūjitā: | 
ye anāgata guṇāgrapāragāstāṃ ca sarvasugatān prajānase ||22|| 
kṣetraśuddhirapi cāpi saṃbhavo bodhisattvagaṇā: śrāvakāstathā | 
yāvadāyuratha vā maharṣiṇāṃ sarvathā hyakhilato vijānasi ||23|| 
@123
nirvṛtau ca sthiti dharma yādṛśī yādṛśī ca jinadhātupūjanā | 
dharmakośadhara tatra yādṛśā tān prajānasi narottamākhilān ||24|| 
jñāna daśabalasya viditaṃ hyenāvṛtaṃ vartate satatamadhvasu triṣu | 
sarvadharmanayayuktamānasā jñānasāgara jinā namo’stu te ||25|| 
nāsti te samasama: kutottaro lakṣaṇaiśca pratimaṇḍitāśraya: | 
tārakābhiriva khaṃ vicitritaṃ vandamo munivaraṃ narottamam ||26|| 
rūpamapyasamakaṃ manoramaṃ jihma kurvati jagatsadevakam | 
brahma śakra akaniṣṭhadevatā agratastava na te virājite ||27|| 
kāñcanācala ivāsi nirmala: snigdha keśa mṛdu dakṣiṇotthitā | 
merurāja iva uṣṇiṣodgato bhāsate vipulapuṇyasaṃbhava: ||28|| 
raśmikoṭiniyutān pramuñcato rājatorṇa tava ca bhruvostaṭe | 
netra utpalanibhaṃ manoramaṃ yena vīkṣyasi jagatkṛpāśaya: ||29|| 
pūrṇacandra iva nirmale nabhe bhāsate tava mukhaṃ vināyaka | 
tṛpyate na hi nirīkṣako jano vandamo suvadanaṃ narottamam ||30|| 
haṃsabarhimṛgarājavikramā mattavāraṇavilambagāmina: | 
kampayan vrajasi medinātalaṃ vandamo daśabalaṃ dṛḍhavratam ||31|| 
dīrghavṛttarucirā karāṅgulī śuddhatāmra nakhajālacitritam | 
utthita: spṛśati jānumaṇḍale vandamo kanakavarṇasaṃnibham ||32|| 
citrayan vrajasi medinātalaṃ cakrajālacitapādavikramai: | 
pādaraśmiparipācitāścyutā devalokamupayānti mānavā: ||33|| 
dharmarāja dhanasaptadāyakā dharmadānapati dāntamānasā | 
śāsamānu jaga dharmacaryayā dharmasvāmi praṇamāmi nāyakam ||34|| 
maitra varma smṛti khaḍgamuttamaṃ śīla cāpamiṣu prajñupāyata: | 
yena kleśaripavo vighātitāṃ jātimṛtyubhavatṛṣṇavardhakā: ||35|| 
tīrṇa tārayasi sattvakoṭiyo mukta mocayasi bandhanājjagat | 
mārga darśayasi kṣema nirjvaraṃ yena yānti sugatā: śivaṃ padam ||36|| 
yatra jātimaraṇā na vidyate viprayoga na ca du:khasaṃbhava: | 
taṃ śivaṃ padavaraṃ hyasaṃskṛtaṃ deśitāsi karuṇāmupetya hi ||37|| 
stutya lokapravaraṃ mahāmuniṃ sarvadharmavaśipāragaṃ jinam | 
puṇyamatra yadupārjitaṃ mayā tena bodhimabhibudhyatāṃ jagat ||38|| 
atha khalvāyuṣmān rāṣṭrapālo bhagavantamābhirgāthābhirabhiṣṭutya kṛtāñjalipuṭa utthāyā- 
sanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ 
@124
praṇamya bhagavantametadavocat-pṛccheyamahaṃ bhagavantaṃ tathāgatamarhantaṃ samyaksaṃbuddhaṃ kaṃcideva 
pradeśam, sacenme bhagavānavakāśaṃ kuryātpṛṣṭa: praśnavyākaraṇāya | evamukte bhagavānāyuṣmantaṃ 
rāṣṭrapālametadavocat-pṛccha tvaṃ rāṣṭrapāla yadyadevākāṅkṣasi | ahaṃ te tasyaiva praśnasya pṛṣṭasya 
vyākaraṇena cittamārādhayiṣyāmi || 
evamukte āyuṣmān rāṣṭrapālo bhagavantametadavocat-katamairbhagavan dharmai: samanvā- 
gato bodhisattvo mahāsattva: sattvadharmaguṇaviśeṣatāmanuprāpnoti, aparādhīnajñānatāṃ ca prati- 
labhate, āśuprajñatāṃ cānuprāpnoti, viniścayapratibhānatāṃ ca pratilabhate, ālokatāṃ ca 
pratilabhate, sarvajñatāpraveśaṃ sattvaparipākaṃ vimatiprahāṇaṃ kāṅkṣaprahāṇaṃ sarvajñatāviniścayaṃ 
pratilabhate, sattvāvatārakauśalyaṃ yathāvāditathākāritāṃ ca bhūtasaṃdhāyavacanaṃ sattvakauśalyatāṃ 
ca, buddhānusmṛtipratilābhaṃ sarvapraśnaparipṛcchanatāṃ ca, sarvadharmadhāraṇatāṃ ca kṣipraṃ ca sarvajñatā- 
manuprāpnoti ? atha khalvāyuṣmān rāṣṭapālastasyāṃ velāyāmimā gāthā abhāṣata- 
bodhisattvacaryā suniścitā tattvato bhavati yo’sya saṃbhava: | 
jñānasāgarakathāviniścayaṃ bhāṣatāṃ mama jino narottamā ||39|| 
uttaptacāmikaravigrahopamā agrasattvavara puṇyasaṃcayā | 
tvaṃ hi trāṇa layanaṃ parāyaṇa agracaryamamalaṃ vadādya me ||40|| 
jñānalotu[pu ?] bhavate kṣaya: kathaṃ dhāraṇī amṛta bodhi udgatam | 
prajñāsāgara kathaṃ viśudhyate yena chindati jane’sya saṃśayam ||41|| 
saṃsaran subahukalpakoṭiya: khedabuddhi na ca jātu jāyate | 
vīkṣya lokamapi du:khapīḍitaṃ teṣamarthakuśalaṃ niṣevate ||42|| 
kṣetraśuddhiparivārasaṃpadaṃ āyuragryamatha kṣetrasaṃpadam | 
sattvakāraṇakathā niruttarā bodhicaryamamalāṃ prakāśaya ||43|| 
mārabhañjana kudṛṣṭiśodhanā tṛṣṇaśoṣaṇa vimuktisparśanā | 
dharmanetri rayina pramuhyata sattvaratna nigadottamāṃ carim ||44|| 
rūpa bhoga pratibhānasaṃpadaṃ snigdhavākparṣadaśca toṣaṇī | 
meghavatsugata tarpayañjagat deśayasyapi ca buddhagocaram ||45||
mañjughoṣa kalaviṅkasusvarā brahmaghoṣa kumatipraṇāśanā | 
dharmakāma parṣatsamāgatā tarpayāmṛtarasena tāṃ prabho ||46|| 
asti chanda pravarāgrabodhaye dharmachanda vihito na yujyate | 
deśanāsamaya eṣa nāyakā kāla eṣa vararatnaśrāvaṇe ||47|| 
bodhikāṅkṣu mama vidyate mune āśayaṃ mama jina prajānase | 
prārthayāmi na jinasya heṭhanāṃ sādhu uttamacariṃ prakāśaya ||48|| 
@125
evamukte bhagavānāyuṣmantaṃ rāṣṭrapālametadavocat-sādhu sādhu rāṣṭrapāla | sādhu khalu 
punastvaṃ rāṣṭrapāla yastvaṃ tathāgatametamarthaṃ paripraṣṭavyaṃ manyase | bahujanahitāya tvaṃ rāṣṭrapāla prati- 
panno bahujanasukhāya arthāya hitāya devānāṃ ca manuṣyāṇāṃ ca, etarhi cānāgatānāṃ ca bodhi- 
sattvānāṃ mahāsattvānāṃ saṃparigrahāya | tena hi rāṣṭrapāla śṛṇu, sādhu ca suṣṭhu ca manasi kuru | 
bhāṣiṣye | sādhu bhagavannityāyuṣmān rāṣṭrapālo bhagavata: pratyaśroṣīt | bhagavāṃstasyaitadavocat- 
caturbhī rāṣṭrapāla dharmai: samanvāgato bodhisattvo mahāsattva etāṃ pariśuddhiṃ pratilabhate | 
katamaiścaturbhi: ? yaduta ārāgādhyāśayapratipattyā sarvasattvasamacittatayā śūnyatābhāvanatayā 
yathāvāditathākāritayā | ebhī rāṣṭrapāla caturbhirdharmai: samanvāgato bodhisattvo mahāsattva 
etāṃ pariśuddhiṃ pratilabhate | iyamatra dharmatā || 
tatredamucyate- 
āśayena hi sadābhiyuktakā bodhimārga avivartyamānasā: | 
no ca śāṭhya na khilaṃ na māyatā teṣu vidyati anantajñāninām ||49|| 
dṛṣṭva sattva dukhitānanāyakān jātivyādhijaramṛtyumarditān | 
tāraṇārtha bhavato ** jagat dharmanāva samudānayanti te ||50|| 
sarvasattvasamacitta sūratā ekaputrakavadīkṣate jagat | 
sarvametadapi mocayāmyaham evamāśaya tathāgrapudgalā: ||51|| 
śūnyatāsu satataṃ gatiṃ gata naiva cātma na ca sattva vidyate | 
svapnamāyasadṛśaṃ hi saṃskṛtam atra bāla abudho vimohitā ||52|| 
vācayā yatha vadanti te budhāstatra caiva pratipattiyā sthitā: | 
dānta śānta sada doṣavarjitā bodhimārganiratā jinātmajā: ||53|| 
catvāra ime rāṣṭrapāla bodhisattvānāmāśvāsapratilābhā dharmā: | katame catvāra: ? dhāraṇī- 
pratilābha: kalyāṇamitrapratilābha: gambhīradharmakṣāntipratilābha: pariśuddhaśīlasamācāratā | 
ime rāṣṭrapāla catvāro bodhisattvānāmāśvāsapratilābhā dharmā: | iyamatra dharmatā || 
tatredamucyate- 
lābhino bhavanti dhāraṇīṣu te sadā mahāyaśā 
dhārayanti yena dharma śreṣṭha sarvabuddhabhāṣitam | 
na ca praṇāśayanti jātu bhūyu vardhate rati 
asaṅgameva teṣu jñāna sarvadharmapāragā: ||54|| 
kalyāṇamitramāpnuvanti bodhiaṅgavardhakā 
deśayanti śreṣṭha mārga tasya yena yānti nāyakā: | 
na kvacicca te bhavanti pāpamitrasevakā 
dūrato vivarjayanti te’gnivacca dāhanātmakān ||55|| 
@126
gambhīra dharma śrutva dhīra śūnyatopasaṃhitaṃ 
na cātmasattvajīvadṛṣṭi teṣu bhonti sarvaśa: | 
acchidraśīla te bhavanti śāntadāntamānasā 
anuttare ca buddhaśīli sa tva tāṃ niyojayet ||56|| 
catvāra ime rāṣṭrapāla bodhisattvānāṃ saṃsāraprāptānāṃ prītikaraṇā dharmā: | katame 
catvāra: ? buddhadarśanaṃ rāṣṭrapāla bodhisattvānāṃ prītikaraṇo dharma: | anulomadharmaśravaṇaṃ rāṣṭrapāla 
bodhisattvānāṃ prītikaraṇo dharma: | sarvasvaparityāga: | anupalambhadharmakṣānti: | ime rāṣṭrapāla 
bodhisattvānāṃ saṃsāraprāptānāṃ catvāra: prītikaraṇā dharmā: | iyamatra dharmatā ||
tatredamucyate- 
paśyanti te narottamaṃ saṃbuddhaṃ sarvajātiṣu
sarvaloka bhāsayanta tejasā samantata: | 
pūjayaṃstathā narendrarāja premagauravasthitā 
varāgrabodhimeṣamāṇa sattvamokṣakāraṇāt ||57|| 
śṛṇoti dharma nāyakāna śāntamānulomikam
āśayena śrutva dhīra yoniśa: prayujyate | 
anopalambhadharma śrutva kāṅkṣa nāsya jāyate 
ni:sattva eti sattvadharma nātra ātma vidyate ||58|| 
sarvasvaparityāgi so bhaveta nityamagraho 
prahṛṣṭacitta dṛṣṭva caiva yācakamupāgatam | 
grāmarāṣṭramedinīṃ ca putra dāra jīvitaṃ 
saṃtyajanti sarva nāsya jāyate ca cittaiñjanā ||59|| 
caturṣu rāṣṭrapāla dharmeṣu bodhisattvenānapekṣeṇa bhavitavyam | katameṣu caturṣu ? gṛhavāsā- 
drāṣṭrapāla bodhisattvenānapekṣeṇa bhavitavyam | pravrajitvā rāṣṭrapāla bodhisattvena lābhasatkārā- 
danapekṣeṇa bhavitavyam | kulasaṃstavādrāṣṭrapāla bodhisattvenānapekṣeṇa bhavitavyam | kāya- 
jīvitādrāṣṭrapāla bodhisattvenānapekṣeṇa bhavitavyam | eṣu caturṣu rāṣṭrapāla dharmeṣu bodhisattva- 
nānapekṣeṇa bhavitavyam | iyamatra dharmatā || 
tatredamucyate- 
tyaktvā gehamanantadoṣagahanaṃ cintānapekṣā sadā 
te’raṇye ratimāpnuvanti guṇina: śāntendriyā: sūratā: | 
na strīsaṃstavu naiva cāpi puruṣaisteṣāṃ kvacidvidyate 
ekākī viharanti khaḍgavimalā: śuddhāśayā nirmalā: ||60|| 
@127
lābhairnāpi ca teṣu harṣita mano līyantyalābhairna ca 
alpecchā itaretarairabhiratā māyākuhāvarjitā: | 
sattvārthāya ca vīryayuktamanaso dāne dame’vasthitā 
dhyāne vīryaguṇe ca pāramigatā: saṃbuddhajñānārthina: ||61|| 
kāye cāpyanapekṣya jīvita tathā tyaktvā priyān bāndhavān 
yujyante sada bodhimārga sudṛḍhā vajropamādhyāśayā: | 
kāyaśchidyati khaṇḍaśaśca na bhavetteṣāṃ ca citteñjanā 
bhūyo vīryamihārabhanti sudṛḍhaṃ sarvajñatākāṅkṣiṇa: ||62|| 
catvāra ime rāṣṭrapāla bodhisattvānāmananutāpakaraṇā dharmā: | katame catvāra: ? 
śīlākhaṇḍanatā rāṣṭrapāla bodhisattvānāmananutāpakaraṇo dharma:, araṇyavāsākutsyajanatā, 
caturṇāmāryavaṃśānāmanuvartanatā, bāhuśrutyapratilābho rāṣṭrapāla bodhisattvānāmananutāpakaraṇo 
dharma: | ime rāṣṭrapāla catvāro bodhisattvānāmananutāpakaraṇā dharmā: | iyamatra dharmatā || 
tatredamucyate- 
rakṣanti śīlamamalaṃ maṇiratnatulyaṃ 
na ca teṣu bhoti anuśīla susaṃyato vā | 
tatraiva śīli sada sattva niyojayanti 
ākāṅkṣamāṇamimamuttamabuddhaśīlam ||63|| 
śūnye ca te hi nivasanti śubhe araṇye 
naivātmasaṃjña bhavate’pi na jīvasaṃjñā | 
tṛṇakāṣṭhakothasama paśyati sattvarūpaṃ 
strī neha nāsti ca pumānna ca ātmanīyam ||64|| 
caturāryavaṃśaniratā akuhā aśāṭhyā 
adhyāśayena ca prayujyati so’pramatta: | 
kurvanti ca śrutiguṇeṣu sadābhiyogaṃ 
saṃprārthayan sugatajñānamahānubhāvam ||65|| 
bhavacārake jgadavekṣya idaṃ hyanāthaṃ 
jātījarāmaraṇaśokahataṃ rujārtam | 
samudānayitva pravarāṃ śivadharmanāvaṃ 
saṃtārayanti janatāṃ bhavasāgaraughāt ||66|| 
na trāṇamanya śaraṇaṃ hi parāyaṇaṃ vā 
lokasya saṃskṛtagatau bhramato’sti kaścit | 
mayi sarva eva parimocayitavya sattvā 
ityarthameva praṇidhirmama agrabodhau ||67|| 
@128
catasra imā rāṣṭrapāla ājāneyagatayo bodhisattvenānugantavyā: | katamāścatasra: ? 
sugatipratilābha:, sa ca buddhotpādasamavadhānatayā | guruśuśrūṣaṇā, sā ca nirāmiṣasevanatayā | 
prāntaśayyāsanābhirati:, sā ca lābhasatkārānapekṣatayā | pratibhānapratilābha:, sa ca gambhīra- 
dharmakṣāntisamanvāgatatayā | imā rāṣṭrapāla catasra ājāneyagatayo’nugantavyā: | iyamatra dharmatā || 
tatredamucyate- 
vanakandareṣu  satataṃ nivasanti dhīrā 
lābhena te sada anarthika bhonti nityam | 
pratibhānavān sada bhavanti asaṅgabuddhī 
gambhīradharmakuśalā vigataprapañcā: ||68|| 
śuśrūṣakā: sada bhavanti guruṣu nityaṃ 
yatha te vadanti hi tathaiva ca te prayuktā: | 
ārāgayanti sugatān bahavo’prameyān 
kurvanti pūja vipulāṃ jinajñānaheto: ||69|| 
śreṣṭhā gatirbhavati cāpi mahāśayānāṃ 
deveṣu caiva manujeṣu ca mūrdhnaprāptā: | 
saṃbodhimārga sada sattva samādayanti 
saṃyojayanti kuśaleṣu daśasvathāpi ||70|| 
śrutvā ca buddhaguṇa te ca bhavanti tuṣṭā 
āsanna te tu nacirādbhavitā hi mahyam | 
saṃbudhyate’pi ca śivāṃ virajāgrabodhiṃ 
mociṣya sattvaniyutāni anantadu:khāt ||71|| 
catvāra ime rāṣṭrapāla bodhisattvānāṃ bodhicaryāpariśodhakā dharmā: | katame catvāra: ? 
apratihatavijñānavirahitasya bodhisattvacaryā, kuhanalapananiṣpeṣaṇaparivarjitasyāraṇyavāsa:, 
sarvasvaparityāginoṃ vipākāpratikāṅkṣatā, rātriṃdivaṃ dharmakāmatā dharmabhāṇakānāṃ ca skhalitā- 
gaveṣaṇatā | ime rāṣṭrapāla bodhisattvānāṃ catvāro bodhisattvacaryāpariśodhakā dharmā: || 
atha khalu bhagavāṃstasyāṃ velāyāmimā gāthā abhāṣata- 
na khila mala na cāpi roṣacittaṃ 
na ca punareṣati kasyacit sadoṣam | 
aśaṭha akuha niṣprapañcacitto 
bhavati anuttarabodhimīpsamāna: ||72|| 
@129
gṛhamativiṣamaṃ ca śokamūlaṃ 
kujanasamāgamayonimasya dūram | 
tyajati tadanapekṣya pravrajitvā 
girigahane vicaranti mokṣakāmā: ||73|| 
araṇya vividha prānta sevamāno 
bhavati aniśrita sarvajñātralābhe | 
kāya api ca jīvite’napekṣo 
viharati siṃha ivottrasan jitārim ||74|| 
bhavati ca itaretareṇa tuṣṭa: 
śakunisama: sada saṃcayaṃ vihāya | 
na ca bhavati niketu sarvaloke 
jñāna gaveṣati nitya bodhimārge ||75|| 
eka viharati yathaiva khaḍgo 
na ca puna sa trasate yathaiva siṃha: | 
na ca bhuvi viśvasate mṛgeva trasto 
na ca punarunnamate sap ūjanena ||76|| 
jagadidamabhivīkṣya ca prapāte 
prapatitamudyamate pramokṣaheto: | 
ahamapi jagato’sya trāṇabhūto 
yadi kuśaleṣu careyamapramatta: ||77|| 
sumadhuravacana: smitābhilāṣī 
akaluṣacitta priyāpriyeṣu nityam | 
viharati na ca sajjate’nilo vā 
naravaracaryamimāmabhīpsamāna: ||78|| 
śūnyatamadhimuktamānimittaṃ 
vicarati saṃskṛta sarvamāyabhūtam | 
śamadamanirato viśālabuddhi: 
amṛtarasena ca sarvadā sa tuṣṭa: ||79|| 
prativadasi yathā [^vasapathā ?] ca bodhimārge 
sat u pariśodhayate sadāśayaṃ ca | 
dhāraṇīpratilābhameṣamāṇa: 
sahati ca du:kha satāṃ guṇābhikāṅkṣī ||80|| 
@130
imu carimabhivīkṣya bodhisattvo 
yo bhavate’rthiku so bhaveta tuṣṭa: | 
ya iha bhavati bodhaye asakto 
janayati doṣaśatāni so’lpabuddhi: ||81|| 
catvāra ime rāṣṭrapāla bodhisattvānāṃ prapātā: | katame catvāra: ? agauravatā rāṣṭra- 
pāla bodhisattvānāṃ prapāta: | akṛtajñatā śāṭhyasevanatā rāṣṭrapāla bodhisattvānāṃ prapāta: | 
lābhasatkārādhyavasānaṃ rāṣṭrapāla bodhisattvānāṃ prapāta: | kuhanalapanatayā lābhasatkāraniṣpādanaṃ 
rāṣṭrapāla bodhisattvānāṃ prapāta: | ime rāṣṭrapāla bodhisattvānāṃ catvāra: prapātā: || 
atha khalu bhagavāṃstasyā velāyāmimā gāthā abhāṣata- 
nityamagaurava te hi bhavanti āryaguruṣvapi mātṛpitṛṣu | 
aṃkṛtajña śaṭhāśca bhavanti nityamasaṃyatacāriṇa mūḍhā: ||82|| 
adhyavasānaparā: sada lābhe te kuhaśāṭhyaprayogaratāśca | 
kaścidapīha samo mama nāsti vakṣyati śīlaguṇeṣu kathaṃcit ||83|| 
te ca parasparameva ca dviṣṭā chidragaveṣaṇanityaprayuktā: | 
kṛṣikarmavaṇijyaratāśca śravaṇā (śramaṇā) hi sudūrata teṣām ||84|| 
evamasaṃyata paścimakāle bhikṣava śīlaguṇeṃṣu sudūre | 
te’ntara hāpayiṣyanti madharmaṃ [maddharmaṃ ?] bhaṇḍanavigrahaīrṣyavaśena ||85|| 
bodhipathādapi nitya sudūre āryadhanādapi te ca sudūre | 
mokṣapathaṃ ca vihāya praṇītaṃ pañcasu te gatiṣu bhramiṣyanti ||86|| 
catvāra ime rāṣṭrapāla bodhisattvānāṃ bodhiparipanthakārakā dharmā: | katame catvāra: ? 
aśraddadhānatā rāṣṭrapāla bodhisattvānāṃ bodhiparipanthakārako dharma: | kausīdyaṃ rāṣṭrapāla bodhi- 
sattvānāṃ bodhiparipanthakārako dharma: | māno rāṣṭrapāla bodhisattvānāṃ bodhiparipanthakārako 
dharma: | parapūjerṣyāmātsaryacittaṃ rāṣṭrapāla bodhisattvānāṃ bodhiparipanthakārako dharma: | ime 
rāṣṭrapāla bodhisattvānāṃ catvāro bodhiparipanthakārakā dharmā: || 
atha khalu bhagavāṃstasyāṃ velāyāmimā gāthā abhāṣata- 
aśraddhā: kusīdā: sada mūḍhacittā 
abhimāninaste’pi sadā ca krodhanā: | 
kṣamiṇaśca dṛṣṭvā sada bhikṣu yuktaṃ 
dāsyanti daṇḍaṃ vrajato vihārāt ||87|| 
parasya pūjārthamiherṣya jātā 
avasthānu cittasya ca teṣu nāsti | 
@131
avatāraprekṣī skhalitāṃ gaveṣī 
ko’syāparādho’stiha codayiṣye ||88|| 
dūre itaste mama śāsanasya 
guṇadveṣiṇaste hi apāyanimnā: | 
tyaktvā jinasyāpi ca śāsanaṃ te  
yāsyantyapāyaṃ jvalitaṃ pracaṇḍam ||89|| 
śrutvā ca teṣāmiha pāpacaryām 
adharmayuktāṃ ca gatiṃ sudāruṇām |
yujyadhva nityaṃ sada bodhimārge 
mā tapsyathā durgatiṣūpapannā: ||90|| 
bahukalpakoṭībhi kadāci buddho 
utpadyate lokahito maharṣi: | 
labdho’dhunā sa pravara: kṣaṇo’dya 
tyaja pramādaṃ yadi mokṣakāma: ||91|| 
catvāra ime rāṣṭrapāla pudgalā bodhisattvena na sevitavyā: | katame catvāra: ? pāpamitraṃ 
rāṣṭrapāla pudgalo bodhisattvena na sevitavya: | upalambhadṛṣṭiko rāṣṭrapāla pudgalo bodhisattvena na 
sevitavya: | saddharmapratikṣepaka: pudgalo rāṣṭrapāla bodhisattvena na sevitavya: | āmiṣalolupa: 
pudgalo rāṣṭrapāla bodhisattvena na sevitavya: | ime rāṣṭrapāla catvāra: pudgalā bodhisattvena na 
sevitavyā: || 
atha khalu bhagavāṃstasyāṃ velāyāmimā gāthā abhāṣata- 
ye pāpamitrāṇi vivarjayanti kalyāṇamitrāṇi sadā bhajanti | 
vardhanti te bodhipatheṣu nityaṃ yatha śuklapakṣe divi candramaṇḍalam ||92|| 
upalambhadṛṣṭyāṃ ca sadā niviṣṭā ātme niviṣṭāstatha jīvapoṣe |
viṣakumbhavatte sada varjayanti ye buddhajñānena bhavanti arthikā: ||93|| 
kṣipanti ye dharma narottamānāṃ śāntaṃ virāgamamṛtānukūlam | 
tān varjayenmīḍhaghaṭāṃ yathaiva ya icchate budhyitumagrabodhim ||94|| 
adhyoṣitā āmiṣa pātracīvare kulasaṃstave caiva sadābhiyuktā: | 
kurvīta sārdhaṃ na hi teṣu saṃstavaṃ tān varjayedagnikhadhāṃ [khadāṃ] yathaiva ||95|| 
yasyepsitaṃ dharṣayituṃ hi māraṃ pravartituṃ cakravaraṃ hyanuttaram | 
sattvārthamevaṃ vipulaṃ ca kartuṃ varjyāśca tenāpi ca pāpamitrā: ||96|| 
vivarjayitvā ca priyāpriyāṇi lābhaṃ yaśo bhaṇḍanamānamīrṣyām | 
eṣeta nityaṃ sada buddhajñānaṃ ya icchate budhyitumagrabodhim ||97|| 
@132
catvāra ime rāṣṭrapāla bodhisattvānāṃ du:khavipākā dharmā: | katame catvāra: ? jñāne- 
nābhimanyanatā rāṣṭrapāla bodhisattvānāṃ du:khavipāko dharma: | īrṣyāmātsaryacittaṃ rāṣṭrapāla 
bodhisattvānāṃ du:khavipāko dharma: | anadhimuktī rāṣṭrapāla bodhisattvānāṃ du:khavipāko dharma: | 
apariśuddhajñānakṣāntisaṃbhogaparyeṣṭī rāṣṭrapāla bodhisattvānāṃ du:khavipāko dharma: | ime rāṣṭrapāla 
bodhisattvānāṃ du:khavipākā dharmā: || 
atha khalu bhagavāṃstasyāṃ velāyāmimā gāthā abhāṣata- 
dharmadharā bhuvi ye tu bhavanti pūjita sarvajageṣu bhavanti | 
avamanyati tāni ājña: (?) tena sa vindati du:khamanantam ||98|| 
viṣameṇa sa deśati bhogān chandaruci: sada jñāni aśuddhe | 
mānonnata yaśca hi nityaṃ no namate guruāryajaneṣu ||99|| 
adhimukti na vidyati buddhe dharmagaṇe ca na tasyadhimukti: | 
śikṣa dhuteṣu na tasyadhimukti: pāpamatestrirapāyamukhasya ||100|| 
sa itaścyuto hi manujeṣu karmavaśādabudho hi vimūḍha: | 
narakeṣvatha tiryaggatiṣu pretagatiṣu ca vindati du:kham ||101|| 
yasya matirbhuvi lokapradīpo du:khakṣayāntakaro naravīra: | 
tena apāyapathaṃ pravihāya bodhipatha: satataṃ hi niṣevya: ||102|| 
catvārīmāni rāṣṭrapāla bodhisattvānāṃ bandhanāni | katamāni catvāri ? parāvamanyanatā 
bodhisattvānāṃ bandhanam | laukikenopāyena bhāvanatāprayoganimittasaṃjñā bodhisattvānāṃ 
bandhanam | anigṛhītacittasya jñānavirahitasya pramādasevanatā rāṣṭrapāla bodhisattvasya 
bandhanam | pratibaddhacittasya kulasaṃstavo rāṣṭrapāla bodhisattvasya bandhanam | imāni rāṣṭrapāla 
bodhisattvānāṃ catvāri bandhanāni || 
atha khalu bhagavāṃstasyāṃ velāyāmimā gāthā abhāṣata- 
avamanyati nitya parasya bhāvayate sada laukikadhyānam | 
badhyati tebhi sa dṛṣṭiśatebhi: paṅki gajo yatha durbalakāya: ||103|| 
kulasaṃstavabandhanayukto yastu pramatta sadā grahacitta: | 
jñānavivarjita mūḍhamatiśca badhyati ebhi ayuktacarībhi: ||104|| 
yo hyata icchati du:khabhayebhyo jātijarāmaraṇādivimokṣam | 
so avamanyana manyana tyaktvā yujyati bodhipathe satataṃ ca ||105|| 
du:khamananta sahitvamaśeṣaṃ sarvasukhādanapekṣi bhavitvā | 
tyaktava priyāpriyajñātramaśeṣaṃ buddha bhavanti vikalmaṣa dhīrā: ||106|| 
ṣaṭsu prayujyata pāramitāsu bhūmiguṇeṣu balendriyajñāne | 
sarvaguṇaiśca sadā samupetā buddha bhavejjarapañjaramukta: ||107|| 
@133
kalpa acintiya pūrva caranta: sattvahitāya caran varabodhau | 
dānadame niyame’pi ca nityaṃ susthita āsi tyajitva ca jñātīn ||108|| 
prāntavane sada nitya rato’haṃ śoṣita āśrayu bodhinidānam | 
na ca saṃsṛtu vīrya kadācideṣata jñāna mahāpuruṣāṇām ||109|| 
bhavacārake jagati dṛṣṭvā pañcagatibhramabhrāmita sattvān | 
kṛtva kṛpāṃ vipulāmiha pūrve ārjita bodhi balājjagadarthe ||110|| 
duhitṛsvasutā: priyabhāryā: tyakta purā dhanadhānya prabhūtā: | 
jīvita iṣṭa mahī susamṛddhā eṣata bodhivarāṃ bahukalpān ||111|| 
phalapuṣpajalāḍhya suramya āsi vane muni kṣāntirato’ham | 
chinna karau caraṇau kalirājñā naiva mano’pi tadā mama duṣṭam ||112|| {112. J 313; MV. III. 357 ff; JM. 28; AK.38.}
vanakandari śyāmaku nāma āsi munirbharato gurujīrṇo | 
dṛḍhabāṇahatena nṛpeṇa naiva mana: paridūṣitamāsīt ||113|| {113. J. 540; MV. II. 210 ff; CP III. 13; AK. 101} 
śailataṭādanapekṣya śarīraṃ protsṛjataśca subhāṣitaheto: | 
kāye na ca me na ca jīve bodhinimittamavekṣya babhūva ||114|| {114. AK. 53.}
vyāghrisutānapi jīvitahetostyajya tanuṃ paritarpita vyāghrī | 
gagane’bhyanadan surasaṃghā: sādhu mahāpuruṣa sthiravīrya ||115|| {115. JM. 1; DA. 32; AK. 51 & 95; SP. 19.} 
atidānarataśca yadāsīt māṇava pūrvabhaveṣu caraṃśca | 
śoṣitu ratnanidāna samudra: prāpya maṇiṃ sukhitā: kṛta sattvā: ||116|| 
sutasoma mahīpatirāsīt viśrutakīrti caraṃśca yadāham | 
vadhyagataṃ kṛtakṛtyanayairme rājaśataṃ parimocitamāśu ||117|| {117. J. 537; CP. 32; bhadrakalpāvadāna 34.}  
du:khita vīkṣya naraṃ ca daridraṃ tyakta mayā priyameva śarīram | 
prāpya dhanaṃ sa kṛtaśca mayāḍhya: sarvadadena nṛpeṇa satā me ||118|| {118. AK. 55.} 
śaraṇāgata vīkṣya kapotaṃ svaṃ piśitaṃ vinikṛtya śarīrāt | 
dattamapi svatanurna bhayārtastyakta ihāpi nṛpeṇa satā me ||119|| {119. JM. 2; J. 499; CP. 8.}
kṛtsnamupārjitamāpya bhiṣagbhirbhaiṣajamapratimaṃ mama pūrvam | 
jīvita tyajya parasya dadau taṃ kesarirāja babhūva yadāham ||120|| {120. Vessantara; J. 547; JM. 9; CP 9; AK. 23.} 
@134
caratā ca purā jagadarthe madri pativrata tyakta saputrā | 
duhitāpyanapekṣyadasaṃgha āsi nṛpātmajo yada sudaṃṣṭra: ||121|| 
varṣasahasra mayā paripūrṇā marṣita duṣkarāścaturaśīti | 
uttaptavīryu yada āsīt arthadhanaśriyo’pi ca purā me ||122|| 
jinadhātustūpapurato me jvalita āśraya: paramabhaktyā | 
pūjā kṛtā daśabalānām āsi nṛpātmajo vimalatejā: ||123|| 
raudrākṣa eva ca ruṣitvā yācitavān sa cāpi mama śīrṣam | 
dattaṃ nikṛtya ca mayā tad rāja yadā ca candraprabha āsīt ||124|| {124. DA. 32.} 
sarvatra grāmanagareṣu vīthimukheṣu bhaiṣajamudāram | 
sattvārtha sthāpita mayā te puṇyasamo babhūva ca yadāham ||125|| 
strīṇāṃ sahasramabhirūpā: kāñcanamuktibhūṣitaśarīrā: | 
tyaktā pūrvabhaveṣu caratā me āsi yadā śubho nṛpati pūrve ||126|| 
puṣpairvarairapi ca gandhai: kāñcanamuktikāpravara śrīmān | 
tyaktaśca me makuṭa pūrva āsi nṛpo yadā ratanacūḍa: ||127||{127. AK. 3.} 
mṛdutūlapicūpamasūkṣmau komalapadmapatrasukumārau | 
tyaktau karau sacaraṇau me pūrva nṛpeṇa dhṛtimatā ca ||128|| 
viṃnigṛhya rākṣasiśatāni nirghṛṇadāruṇaprabalacaṇḍā | 
kṛta mānuṣā badaradvīpe siṃhala sārthavāha yada āsīt ||129|| {129. J. 195; DA. 36.} 
kāmeṣu mūrcchitamanā me bāli sa rākṣasī pramadasaṃjñā | 
pañcaśatāni vaṇijānāṃ mokṣita te yadā bhave sunetra: ||130|| 
catvāri koṭi pramadānām apsaratulyarūpiṇāṃ vihāya | 
pravrajya nirgatu jinasya śāsane puṇyaraśmi yada āsīt ||131||{131. RP.}  
mayi tyaktamaṅguli udārā sattvahitārthameva caratā me | 
jālārcitā vimalaśuddhā kāñcanavarṇa pārthiva yada āsīt ||132|| {132. kanakavarṇa, 42.} 
śubha nīlapadmasamavarṇā netra manoramā hṛdayakāntā | 
tyaktā mayā ca jagadarthe utpalanetra pārthiva yadāsīt ||133|| 
priyaviprayogahata dṛṣṭvā strī ca pranaṣṭarūpamativeṣā | 
parimocitā karuṇayā me keśava vaidyarāja yada āsīt ||134|| 
vyādhyāturaṃ ca naramīkṣya svaṃ rudhiraṃ pradattamapi me’bhūt | 
nirvyādhita: sa ca kṛto me prāgbhava sarvadarśi yadabhūvam ||135|| 
@135
hitvā svamasthi ca śarīrād vyādhikṛśasya majja mayā dattam | 
na ca sattva tyakta maya jātu āsi nṛpo yadā kusuma nāma ||136|| 
sarvasvakośamapi tyaktva jīvita tyakta me priya manāpam | 
naru mokṣito vyasanaprāpta āsi nṛpo’rthasiddhi yada pūrvam ||137|| 
cakrāṅkitaṃ kamalatulyaṃ paṇiyugaṃ pradattamanapekṣam | 
nṛpa āśuketu yada āsīd bodhimabhīpsamāna jagadarthe ||138|| 
nṛpa sarvadarśI yada āsīt kāruṇiko janārthahitakāma: | 
tyaktā mayā caturo’pi ca dvīpā: sphītanarairvaranarīśataiśca ||139|| 
mṛdu komalaṃ vimalagauraṃ ūru tacchittva hṛṣṭamuditāyā | 
dattaṃ svamāṃsa rudhiraṃ me jñānavatī yadāsi nṛpaputrī ||140|| {140. SR.34.} 
kanakābhapīnasukumāraṃ tyakta stanadvayaṃ hṛdayakāntam | 
strī prekṣya me kṣudhatṛṣārtaṃ sā rūpya(pa ?)vatīti vanitā yadābhūt ||141|| {141. DA.32; AK 51.} 
varabhūṣaṇānapi suramyān ratnamanekavastrarathayānān | 
saṃtyakta dustyajamanekaṃ viśrutaśrīnṛpeṇa ca mayābhūt ||142|| 
rājña: suto tu vikṛtajña: tārita sāgarādyada kṛtajña: | 
ratnārtha netra mama tena uddhṛta naiva me ruṣita cittam ||143|| {143. kalpadrumāvādāmālā, 34; AK. 45.} 
mā bhūtpipīlikavadho me tyakta varāśrayo’pi canapekṣya | 
na ca citta kampita tadā me pūrvabhaveṣu godha yada āsīt ||144|| 
upasthānagauravarato’haṃ vṛddhacarīṣu nitya rata āsīt | 
na ca mānavānapi ca stabdha āsi kapiṃjalo vicaramāṇa: ||145|| {145. j. 37; AK. 86.} 
śaraṇāgatasya ca mayārthe tyakta samucchraya: kṛpa janitvā | 
na ca tyakta vānaragatena vyādhanara: śarābhinihatena ||146|| {146. J. 516.} 
gajavaśagatena śoṣito me tanurapi vṛddhaguruṃ jagatsmaritvā | 
suruciramaśanaṃ mayā na bhuktaṃ mokṣita ātma gajā yadā tadāsīt ||147|| {147. J. 455; bhadrakalpāvadāna,32.} 
ṛkṣapatirabhūva śailadurge himahata sapta dināni rakṣito me | 
puruṣa vadhaku tena me prayukto na ca pratighāta kṛtaśca me tadāsmin ||148|| {148. j. 516.} 
āsi gajo himakundanikāśo bodhivarāśrita buddhaguṇārthī | 
sa viṣeṇa śareṇa ca viddho daṃṣṭravarāṃstyajamāna na dviṣṭa: ||149|| {149. J. 514; AK. 49.} 
@136
vanagocari khaṇḍakadvīpe tittiripotaka maitravihārī | 
sahadarśanena śamito’gniṃ devagaṇā kusumāni kṣipanti ||150|| {150. J. 35; CP. 29; JM. 16.} 
gaṅgataraṅgajalairhriyamāṇa: tārita me yada āsi mṛgatve | 
vadhakā mama tenupanītā naiva mano mama tatra praduṣṭam ||151|| {151. J. 482; CP. 16; JM. 26.} 
tārita pañcaśataṃ vaṇijānāṃ sāgaramadhyagatāśca anāthā: | 
taiśca hata: kṣudhitaiśca tadāhaṃ kacchapayonigato’pi ca maitra: ||152|| {152. AK. 97.} 
bodhicariṃ caramāṇahu pūrvaṃ matsya babhūva yadā jalacārī | 
tyakta mayāśraya sattvahitāya bhakṣita prāṇisahasraśatebhi: ||153|| {153. AS. 31; AK. 99.} 
vyādhiśatābhihataṃ jagadīkṣya bhaiṣajabhūta samucchraya kṛtvā | 
sattva kṛtā: sukhitā nirujāśca prāṇaku saumya tadā ca yadāsīt ||154|| 
siṃha babhūva yadā mṛgarājā sthāmabalānvita kāruṇikaśca | 
viddha śareṇa na dūṣita cittaṃ maitri tadā vadhake’pi tadā me ||155|| {155. MV. I. 131-32.} 
śaṅkhatuṣāranibho hayarājā āsi purā ca samudrataṭe’ham | 
rākṣasimadhyagatā vaṇijo me tārita kṛtva kṛpāṃ karuṇāṃ ca ||156|| {156. MV. III. 67-90.} 
bodhicariṃ caramāṇa janārthe āsi kuṇāla ahaṃ yada pakṣī | 
varjita kāmaguṇā bahudoṣā no ca vaśaṃ pramadāna gato’ham ||157|| {157. J. 536.} 
āsi śaśo vanagulmanivāsī śāsati taṃ sukṛte śaśavargam | 
munirāśramavāsi kṣudhārtastasya kṛtena mayāśrayu tyakta: ||158|| {158. J. 316; JM. 6; CP. 10; AS. 37; AK. 104.} 
āsi śuko drumapuṣpaphalāḍhye śuṣkadrumo na ca me sa hi tyakta: | 
dṛṣṭa kṛtajña tadā mama śakrastaṃ kṛtavāṃstaru patraphalāḍhyam ||159|| {159. J. 429, 430.} 
vānarasaṃghamupadruta dṛṣṭvā nāganṛpeṇa vivarjitadeśam | 
rājabhayāttu vimokṣita te me vānararāja ahaṃ yada āsīt ||160|| {160. J. 404; 407; JM.27; CP. 27.} 
śuka bhūta purā guruheto: śāli haraṃśca nareṇa gṛhīta: | 
kiṃ nu śukā harase mama śāli nāśayate’pi ca pakṣi maśasyam [matsasyam] ||161|| {161. J. 484.} 
śuka so’bravīdbhadra śṛṇuṣva caurya harāmi na te ahu śālim | 
jīrṇagurudvayapoṣaṇaheto: śāli harāmi kṛpārtha tu teṣām ||162|| 
@137
bīja prakīrṇa yatsa prathamaṃ te bhāga dadāmi sarvajanasya | 
tacca giraṃ vadato mama śrutvā tenāpi caurya bhavenna kadācit ||163|| 
sādhu śukā hara śāli yatheṣṭaṃ durlabha mānuṣa yasyimu bhakti: | 
mānuṣa tvaṃ maya tīryagatehā sādhu dama: śama saṃyama tubhyam ||164|| 
ityevamādi caritāni pūrva caranta duṣkara kṛtāni | 
na ca me manasi tatra bhavi kheda eṣata uttamāṃ viraja bodhim ||165|| 
ādhyātmikaṃ hyatha ca bāhyaṃ nāsti hi vastu yanmayā na dattam | 
śīle ca kṣānti tatha vīrya dhyāna upāya prajña carito’ham ||166|| 
māṃsaṃ tvacaṃ tathapi ca majja śoṇitameva dattaṃ svaśarīrāt | 
prānte guhāsu ca yadā me śoṣita āśrayo’pi caratā me ||167|| 
dhutayāna deśita jinebhi: yatra prayujyato jina bhavanti | 
tatra dhute satataṃ ca prayukto āsi caranta pure ahu nityam ||168|| 
etādṛśā vrata udārā ye ca niṣevitā caratā me | 
śrutvā ca teṣamimāścaryamekapade na bhaviṣyati chanda: ||169|| 
hāsyu bhaviṣyati ima śruṇitvā śāsanametadeva ca tadānīm | 
āhāramaithunaparāste middhasadābhibhūta śatakāṅkṣā: ||170|| 
dharmadviṣa: sada anāryā: śāsanadūṣakā guṇavihīnā: | 
śrutvā ca dharmamima śāntaṃ naiṣa jinokta ityabhivadanti ||171|| 
ācāryo me śrutasamudro āsi bahuśruta: kathikaśreṣṭha: | 
tenāpi caiṣa pratiṣiddho buddhavaco hi naiṣa tu kathaṃcit ||172|| 
parato’pyabhūdapi ca vṛddha: tasya guru: sa śāmitaguṇaugha: | 
tenāpi naiṣa hi gṛhīto mātra prayujyatha vitathametat ||173|| 
yatrātma nāsti na ca jīvo deśita pudgalo’pi na kathaṃcit | 
vyartha: śramo’tra ghaṭate ya: śīlaprayoga saṃvarakriyā ca ||174|| 
yadyasti caiva mahāyānaṃ nātra hi ātma sattva manujo vā | 
vyartha: śramo’tra hi kṛto me yatra na cātmasattvaupalabdhi: ||175|| 
kavitāni haiva svamatāni pāpamatai: kutīrthikamataiśca | 
bhāṣeta no jina kadācit vācamimāṃ hi bhikṣuparibhāṣām ||176||
hrīrapatrāpaśīlarahitāśca dhvāṅkṣa pragalbha uddhatapracaṇḍā: | 
bhavitā hi bhikṣava mameha śāsani īrṣyamānamadadagdhā: ||177|| 
vidhyanta hasta tathā pādāṃścīvarakarṇakā nidhunanta: | 
kāṣāyakaṇṭha vicarantā grāmakuleṣu madyamadamattā: ||178|| 
@138
buddhasya te dhvaja gṛhītvā sevakarā gṛhasthajanatāyām | 
lekhaṃ vahanti satataṃ te śāsanadaṃ vihāya guṇarāśim ||179|| 
gogardabhāśvapaśudānātsaṃbhavate hi dāsya pi teṣām | 
kṛṣikarmavāṇijyaprayogā yuktamanāśca te’niśamāryā: ||180|| 
naiṣāmanāryamapi vācyaṃ naiva ca kiṃcidasti yadakāryam | 
staupika sāṃghikaṃ hyapi ca vittaṃ paudgalikaṃ ca tacca samameṣām ||181|| 
bhikṣuṇa vīkṣya ca guṇāḍhyaṃ teṣvapi cāpyavarṇa kathayanti | 
du:śīla vañcaka praviśya kuhāste strī ca vināśayanti hi sughorā: ||182|| 
gṛddho gṛhīṇa tathā kāmairyādṛśe pravrajitva te gṛddhā: | 
bhāryā: sutā duhitaraśca teṣu bhaviṣya gṛhisamānam ||183|| 
yatraiva satkṛta kule te cīvarapiṇḍapātaparibhogai: | 
tasyaiva dāraparigṛddhā kleśavaśānugā: sada anāryā: ||184|| 
kāmā ime khalu na sevyā: pātana tiryakpretanirayeṣu | 
vakṣyanti te sada gṛhīṇāṃ te ca svayamadānta anupaśāntā: ||185|| 
svayameva te yatha adāntā: śiṣyagaṇo’pi teṣa na sudānta: | 
āhāramaithunakathāyāṃ rātridivāni teṣu gamiṣyanti ||186|| 
sevārthameva na guṇārthaṃ te khalu saṃgrahaṃ dadati teṣām | 
śiṣyagaṇai: svakai: parivṛto’haṃ pūja jane sadātra cala sidhya ||187|| 
kathayanti te’pi ca janasya saṃgraha eṣa me karuṇayaiṣām | 
upasthāna prārthayāmi tebhya śiṣyagaṇebhya eva na kadācit ||188|| 
rogābhibhūta bahu tatra kuṣṭhilāścitragātrasuvirūpā: | 
pravrajiṣyanti narakeṣu āgatā āgatā sada anāryā: ||189|| 
uddeśasaṃvaravihīnā bhikṣuguṇeṣu te sada viyuktā: | 
gṛhiṇo na te’pi na ca bhikṣū varjita te yathā śmaśāna iva dāru: ||190|| 
śikṣāsu cādara na teṣāṃ syānna ca prātimokṣavinaye vā | 
uddāmagā: svavaśagāste aṅkuśamuktakā iva gajendrā: ||191|| 
vanavāsināmapi hi teṣāṃ grāmagataṃ bhaviṣyati hi cittam | 
kleśāgninā prapatitānāṃ cittamavasthitaṃ hi na ca teṣām ||192|| 
vismṛtya buddhaguṇa sarvān śikṣadhutāṃśca te’pi ca upāyān | 
madamānadarpaparipūrṇā te prapatanti dāruṇamavīcīm ||193|| 
@139
rājakathāratāśca satataṃ te corakathābhikīrtanaratāśca | 
jñātiniṣevane ca niratāste cintayamāna rātriṃdivasāni ||194|| 
dhyānaṃ tathādhyayanaṃ tyaktvā nitya vihārakarmaṇi niyuktā: | 
āvāsagṛdhrabhṛkuṭīkāste ca adāntaśiṣyaparivārā: ||195|| 
na ca karmiko hyahaṃ vihāre ātmana hetureṣa hi kṛto me | 
ye bhikṣavo mamānukūlāsteṣvavakāśamasti hi vihāre ||196|| 
ye śīlavanta guṇavanto dharmadharā janārthamabhiyuktā: | 
damasaṃyame satatayuktā: saṃgraha teṣu ten a kurute ca ||197|| 
layanaṃ mamaitaduddiṣṭaṃ sārdhavihāriṇo’pi ca mamedam | 
saṃmodikasya ca mamedaṃ gaccha na te’sti vāsa iha kaścit ||198|| 
śayyāsanaṃ nikhila dattaṃ bhikṣava: sthāpitā iha prabhūtā: | 
na ca lābhasaṃbhava ihāsti kiṃ paribhokṣyase’tra vraja bhikṣo ||199|| 
śayyāsanoddiśana teṣāṃ naiva bhaviṣyate’pi ca kadācit | 
gṛhisaṃcayāśca bhavitāraste ca prabhūtabhāṇḍaparivārā: ||200|| 
nirbhartsitā pi ca samantātte hi mamaurasāścarimakāle | 
vacanaṃ na caite mama hi smṛtvā prāntavane tadābhinivasanti ||201|| 
hā śāsanaṃ jinavarasya nāśamupekṣya hi nacireṇa | 
lābhābhibhūta guṇadviṣṭā bhikṣava: prādurbhūta bahu yatra ||202|| 
paribhūtakāśca satataṃ te paścimakāli śīlaguṇayuktā: | 
te cāpyaraṇyavanavāsī grāma vihāya rāṣṭranagarāṇi ||203|| 
sada satkṛtā guṇavihīnā bhedaka sūcakā: kalahakāmā: | 
te śāstṛsaṃmata janasya te ca bhaviṣyanti mānamadadagdhā: ||204|| 
ima śāsanaṃ guṇanidhānaṃ sarvaguṇākaraṃ paramaramyam | 
nāśaṃ prayāsyati mameha śīlavipattirīrṣyamadadoṣai: ||205|| 
ratnākaro yatha vilupta: sthāsyati padminīva pariśuṣkā | 
yūpa vararatnamayaṃ bhagnaṃ naśyati śāsanaṃ carimakāle ||206|| 
etādṛśaścarimakāle dharmavilopa vartati sughora: | 
te cāpi bhikṣava adāntā nāśayitāra: śāsanaṃ mamedam ||207|| 
ma caryasevaniratānāṃ dūrata saṃgati: kvacana teṣām | 
pretagatirnarake’pi ca vāsa: tiryagatiśca ito hi cyutānām ||208|| 
@140
anubhūya tīvrakaṭukāni du:khamananta varṣaśatamanekai: | 
labdhvā sa mānuṣabhavaṃ vā jāyati du:khita: satata śocya: ||209|| 
andho’tha vā badhira kāṇo jāyati citragātra suvirūpā | 
bībhatsarūpabhayadarśī pāpacarīmimāṃ satata sevī ||210|| 
viśrambhate’sya na ca kaścit śraddadhate’sya cāpi na ca vākyam | 
nirbhartsito bhavati nityaṃ yo’bhiniṣevate viṣamacaryām ||211|| 
te rogadu:khaśatataptāstāḍita loṣṭakāṣṭhapraharebhi: | 
kṣuttṛṣṇa yena paritaptāste ca bhavanti sadā suparibhūtā: ||212|| 
du:khā ananta iti jñātvā dūra pāpacaryaṃ vijahitvā | 
sevetha sādhucari nityaṃ mā bhavitānutāpa iha paścāt ||213|| 
yasya priyo bhavati buddho āryagaṇaśca śikṣa dhutadharmā: | 
abhiyujyathā satatamevaṃ tyaktava ca jñātralābhayaśakīrti ||214|| 
māyopamaṃ hi [bhi ?] durametatsvapnasamaṃ ca saṃskṛtamavīkṣyam | 
nacirādbhaviṣyati viyoga: sarvapriyairna nityamiha kaścit ||215|| 
udyujyatāṃ ghaṭata nityaṃ pāramitāsu bhūmiṣu baleṣu | 
mā jātu saṃśayata vīryaṃ yāvanna budhyathā pravarabodhim ||216|| 
nidānaparivarta: prathama: || 
dvitīya: parivarta: | 
yadbhūyasā rāṣṭrapāla bodhisattvayānīyānāṃ pudgalānāmime doṣā bhaviṣyanti-anabhiyuktā 
anabhiyuktān pūjayiṣyanti, śaṭhā: śaṭhān pūjayiṣyanti, ajñā ajñān satkartavyān manyante, 
āmiṣapriyāśca bhaviṣyanti | adhyavasāne bahulā: kulamatsarā: śaṭhā dhvāṅkṣā mukharā: kuhakā: 
kṣātragurukā: | anyonyavarṇabhāṣaṇatayā lābhaṃ niṣpādayiṣyanti | lābhaparyeṣṭayarthaṃ ca te grāmaṃ 
pravekṣyanti, na sattvaparipākārthaṃ na sattvānukampārtham | te ajñānino jñānanimittamātmānaṃ 
pratijñāsyanti-kathaṃ māṃ pare vijānīyu: ? bahuśruta: kalyāṇadharma iti | agauravāśca bhavi- 
ṣyanti yathātrānabhiyuktā: | bhinnabhājanībhūtā bhaviṣyanti anyonyaskhalitagaveṣiṇa: | naṣṭa- 
prayogā ajñā: kusīdājñānā navakalpanabahulā: | anyonyabhinnadharmasaṃgāyanatayā svacchandā 
dṛḍhavairā ākīrṇavyāpādā ayuktaparibhāṣāñjanasaṃjñaptyā iha śāsane cariṣyanti āparipṛcchana- 
śīlā: | dharmaśravaṇenānarthikā: | ayuktacaryayā daridrakuleṣūpapattiṃ parigṛhīṣyanti | te 
daridrakule pravrajitā: samānā lābhamātrakeneha śāsane tuṣṭimutpādayiṣyanti | teṣāmatyayadeśa- 
nāpi na bhaviṣyati kiṃ punarjñānābhisamaya: | te buddhaguṇān ricitvā jñātralābhamātra- 
kena śrava[ma]ṇā: sma ityātmānaṃ pratijñāsyanti | nāhaṃ rāṣṭrapāla teṣāṃ tathārūpāṇāṃ 
@141
pudgalānāmānulomikāmapi kṣāntiṃ vadāmi kuta: punarbuddhajñānam | sugatisteṣāṃ dūre, kiṃ 
punarbodhi: | teṣāṃ punā rāṣṭrapāla tathārūpāṇāṃ pudgalānāmaṣṭau bodhe: paripanthakarān dharmān 
vadāmi | katamānaṣṭau ? apāyopapatti: daridrakulopapatti: pratyantajanapadopapatti: nīcakulo- 
papattirdurvarṇatāndhatvagatikā: pāpamitrasamavadhānaṃ bahumānyatā viṣamāparihāreṇa kālakriyā: | 
imān rāṣṭrapāla aṣṭau dharmān bodhe: paripanthakarān vadāmi | tatkasya heto: ? nāhaṃ rāṣṭrapāla 
vacanapratijñasya bodhimiti vadāmi | na kuhakasya caryāpariśuddhiṃ vadāmi | na śaṭhasya 
bodhicaryāṃ vadāmi | nāmiṣagurukasya buddhapūjāṃ vadāmi | nābhimānina: prajñāpariśuddhiṃ 
vadāmi | nāhaṃ duṣprajñasamanvāgatasya saṃśayacchedanaṃ vadāmi | nāhaṃ matsariṇa āśayapariśuddhiṃ 
vadāmi | nāhamanadhimuktibahulasya dhāraṇīpratilābhaṃ vadāmi | nāhamasadguṇaparyeṣakasya sugati- 
pratilābhaṃ vadāmi | na kulamatsarasya kāyapariśuddhiṃ vadāmi | nāhamakalpitāryapathasya buddhasama- 
vadhānaṃ vadāmi | na kulādhyavasitasya vākpariśuddhiṃ vadāmi | na gauravasya cittapariśuddhiṃ 
vadāmi | nāhamamātrajñasya dharmakāmatāṃ vadāmi | na kāyajīvitasāpekṣasya dharmaveṣṭiṃ vadāmi | 
nāhaṃ rāṣṭrapāla ṣaṭśāstṛṃstathā vigarhāmi yathā tān mohapuruṣān vigarhāmi | tatkasya heto: ? 
anyathāvādinaste anyathākāriṇa:, visaṃvādakā: sadevakasya lokasya || 
atha khalu bhagavāṃstasyāṃ velāyāmimā gāthā abhāṣata- 
asaṃyatā uddhata unnatāśca agauravā mānina lābhautsadā | 
kleśābhibhūtā: sakhilā: sakiṃcanā: sudūra te tādṛśa agrabodhaye ||217|| 
lābhābhibhūtasya kusīda vardhate kusīdabhūtasya pranaṣṭa śraddhā | 
śraddhāvipannasya pranaṣṭa śīlaṃ du:śīlabhūtasya pranaṣṭa saṃgati: ||218|| 
daridrabhūtāśca hi pravrajitvā dāridryamuktāṃ samavāpya pūjām | 
tai: kāñcano bhāramivāpaviddha: sa sasyabhāra: punarudgṛhīta: ||219|| 
lābhārthiko’raṇyamupaiti vastuṃ gaveṣate tatra gataśca jñātīn | 
abhijñāvidyāpratibhānasaṃpado vihāya gṛhṇāti sa cāpi jñātīn ||220|| 
apāyabhūmiṃ gatimakṣaṇeṣu daridratāṃ nīcakulopapattim | 
jātyandhadaurbalyamathālpasthāmatāṃ gṛhṇanti te mānavaśena mūḍhā: ||221|| 
te vṛtticaryāparihīnabhāvā: pramādalābhena smṛtipranaṣṭā: | 
ghoraṃ prayāsyanti mahāprapātaṃ yato na mokṣo’styapi kalpakoṭibhi: ||222|| 
yadīha lābhena bhaveta bodhistaddevadatto’pi labheta bodhim | 
vairambhavātena yathaiva pakṣī kṣipyanti lābhena tathā ayuktā: ||223|| 
puṇyairvihīnā: parade#ragṛddhā aśuddhaśīlā: kuśaleṣu boddhara: | 
te śāsane’narthaśmaśānadāruvat ye bodhicittena alabdhajñānā: ||224|| 
bodhyarthiko’nveṣati buddhadharmān na tiṣṭhate cāpi yathā samokṣa: | 
dṛḍha: sa lepena kṛta: kapirvā mānābhibhūtasya tathaiva bodhi: ||225|| 
@142
bodhyarthikenāpi mayā svajīvaṃ tyaktaṃ priyaṃ dharmapadasya heto: | 
tyaktvā ca dharmāṃsta ayuktayogā: nirarthabhūtā nipatanti śāsanam ||226|| 
mahāprapātaṃ jvalitaṃ hutāśanaṃ subhāṣitārthe patito’smi pūrve | 
śrutvā ca tasmin pratipattiye sthito vihāya sarvāṇi priyāpriyāṇi ||227|| 
śrutvā guṇāḍhyaṃ ca vicitraśāsanaṃ teṣāṃ spṛhā naikapade’pi jāyate | 
adharmakāmasya kuto’sti bodhi: yathaiva cāndhasya pathi prakāśanam ||228|| iti ||
bhūtapūrvaṃ rāṣṭrapāla atīte’dhvanyasaṃkhyeyai: kalpairasaṃkhyeyatarairacintyairatulyairapramāṇairvipulai_ 
raprameyairyadāsīt | tena kālena tena samayena siddhārthabuddhirnāma tathāgato’rhan samyaksaṃbuddho 
loka udapādi vidyācaraṇasaṃpanna: sugato lokavidanuttara: puruṣadamyasārathi: śāstā deva- 
manuṣyāṇāṃ ca buddho bhagavān | tena ca samayena arciṣmānnāma rājābhūt | arciṣmata: punā 
rāṣṭrapāla rājño jambūdvīpe rājyamabhūtṣoḍaśayojanasahasrāṇi | tena ca rāṣṭrapāla kālena 
tasmin jambūdvīpe viṃśatinagarasahasrāṇyabhūvan sarvāṇi kulakoṭisahasrikāṇi | tasya khalu 
punā rāṣṭrapāla rājño’rciṣmato ratnaprabhāsaṃ nāma nagaramabhūdrājadhānī, yatra sa rājā arciṣmān 
prativasati dvādaśayojanānyāyāmena pūrveṇa paścimena ca, sapta yojanāni vistareṇa dakṣiṇe- 
nottareṇa ca, saptānāṃ ratnānāṃ ca saptaprākāramaṣṭāpadasukṛtam | tena ca samayena daśavarṣakoṭi- 
niyutāni sattvānāmāyu:pramāṇamabhūt | rājña: punā rāṣṭrapāla arciṣmata: puṇyaraśmirnāma 
putro’bhūdabhirūpa: prāsādiko darśanīya: paramaśubhavarṇapuṣkalatayā samanvāgata: | tasya 
jātamātrasyaiva nidhānasahasraṃ prādurbhūtam | saptānāṃ ratnānāmekaṃ cātra nidhānaṃ rājña: prāsāde 
prādurbhūtaṃ daśapauruṣapramāṇaṃ saptānāṃ ratnānām | tasya khalu punā rāṣṭrapāla puṇyaraśme rāja- 
kumārasya jātamātrasyaiva sarve jāmbūdvīpakā: sattvā āttamanaso’bhūvan | ye ca sattvā 
bandhanagatāsteṣāṃ bandhanamokṣo’bhūt | tena khalu punā rāṣṭrapāla puṇyaraśminā rājakumāreṇa 
saptabhirdivasai: sarvaśilpānyadhigatāni yāvanti laukikāni || 
atha khalu rāṣṭrapāla puṇyaraśme rājakumārasya śuddhāvāsakāyikā devatā ardharātra- 
kālasamaye saṃcodayanti sma-apramattena te kumāra sadā bhavitavyam | anityatāpratyavekṣaṇa- 
kuśalena bhavitavyam | alpaṃ hi kumāra jīvitaṃ manuṣyāṇām | gamanīya: saṃparāya: | paraloka- 
bhayadarśinā ca te bhavitavyaṃ na karmakriyoddhureṇa | tasyāṃ velāyāmimā gāthā abhāṣata- 
mā kumāra bhava supramattako mā pramādavaśamabhyupeṣyase | 
apramāda sugatena varṇito ninditā hi sugatai: pramattakā: ||229|| 
apramatta iha ye ca sūratā dānasaṃyamaratā amatsarā: | 
sarvasattvakṛpamaitramānasā te bhavanti nacirānnarottamā: ||230|| 
ye’prameya sugatā atītā: sāṃprataṃ ca hi ye’pyanāgatā: | 
sarva eva kuśalaista udgatā apramādapatha eva susthitā: ||231|| 
@143
annapānamatha vastrabhojanaṃ hemarūpyamaṇimuktibhūṣaṇam | 
dattaṃ tairapi ca kalpakoṭiya: prārthayadbhiriha bodhimuttamām ||232|| 
hastapādamatha karṇanāsikā yācitā dadati saṃpraharṣitā: | 
sarvabodhiguṇapūritāśayā: te bhavanti nacirānnarottamā: ||233|| 
rājyasaukhyavibhavāṃśca sarvaśo viprahāya dayitā: striyo’pi ca | 
raṅgamāyasadṛśaṃ hi saṃskṛtaṃ saṃśrayasva vanameva ni:spṛha: ||234|| 
jīvitaṃ capalamadhruvaṃ sadā mṛttikāghaṭaka eva bhedi ca | 
yācitopamamaśāśvataṃ sadā nātra nityamaśubhaṃ kumāraka ||235|| 
neha mātra na pitā nab āndhavā dhārayanti yatamāna durgatim | 
yatkṛtaṃ hi manujai: śubhāśubhaṃ tatprayāntamanuyāti pṛṣṭhata: ||236|| 
kāmahetu bahukalpasāgarā anyamanyavadhitā nirarthakā: | 
kasyacinna ca kṛtaṃ tvayā hitaṃ vyartha eva ca niveśita: śrama: ||237|| 
adya te jagata eṣato hitaṃ bodhiśāntamatulaṃ padottamam | 
majjamāṃsamapi carma śuṣyate yadyapi tvamapi mā kṛthā śramam ||238|| 
durlabho hi sugatasya saṃbhava: śāntadharmaśravaṇaṃ sudurlabham | 
mārapakṣamavadhūya yatnato buddhajñāna nacireṇa lapsyase ||239|| 
bhadramitraparisevaka: sadā pāpamitraparivarjako bhava | 
satpathe upanayanti te sadā duṣpathā ca satataṃ nivārakā: ||240|| 
sādhu vīryamapi kṛtva susthiraṃ kāyajīvitaspṛhāṃ vihāya ca | 
vajrakalpahṛdayā dṛḍhāśrayā buddhamārgamimameva suśrutam ||241|| 
durlabhaṃ padavaraṃ hyanuttaraṃ sarva eva purimā narottamā | 
araṇyagocararatā: prabhaṃkarā: teṣa tvaṃ cara pathe’nuvartaka: ||242|| 
araṇyavāsanirata: sadā bhava mātṛputrapitṛbāndhavān priyān | 
viprahāya sakalaṃ suhṛjjanaṃ kāyajīvitakṛtāmapi tṛṣṇām | 
eṣatādya vipulaṃ sugatajñānasaṃcayam eṣatā padavaraṃ hyanuttaram ||243|| 
atha khalu rāṣṭrapāla puṇyaraśmī rājakumārastata upādāya daśabhirvarṣairna jātu styāna- 
middhamavakrāmitavān, na jātu hasitavān, na krīḍito na ramita:, na paricārito na 
jātūdyānabhūmiṃ gato na jātu sakhāyān dṛṣṭvā vismita: | na jātu gītābhilāṣyabhūt | na 
rājyadhanagṛhanagareṣu spṛhāmutpāditavān | evaṃ sarvavastuṣu anapekṣo’bhūt | eka: pradhyāyamāna: 
sthito’bhūt pratisaṃlīna: paramadaurbalyabhāvaṃ vicintayan | asāramitvaraṃ ca lokamanāśvasan | 
apriyasamavadhānaṃ priyavinābhāvaṃ bālollāpanaṃ saṃsāraratinirāsvādaṃ rājyasukhaṃ vimoghadharmaṃ 
@144
bhavābhīṣṭaṃ śamatṛptaṃ pṛthagjanatvaṃ sadā viruddham | bālāyuktajanamadhyagato'smi yannvahaṃ tūṣṇībhāve- 
nātināmayeyam | sa ekānte tūṣṇībhūta: apramādaṃ vicintayan priyavinābhāvamekākī 
viharati sma || 
atha khalu rāṣṭrapāla rājñārciṣmatā anyatarasmin pṛthivīpradeśe ratipradhānaṃ nāma
nagaraṃ māpitamabhūt kumārasya paribhogārtham | dakṣiṇenottareṇa ca sapta vīthīśatāni, saptabhi: 
prākārai: samantato’nuparikṣiptamabhūtsaptaratnamayai: kiṅkiṇījālasamucchritairmuktājālaratnayaṣṭi- 
vitānai: | sarveṣu ca vīthīmukheṣu aśītiratnayaṣṭisahasrāṇi sthāpitānyabhūvan | sarvasyāṃ ca 
ratnayaṣṭayāṃ yaṣṭiratnasūtrasahasrāṇi nibaddhānyabhūvan | sarvatra ca ratnasūtre caturdaśa tālapaṅktikoṭyo 
nibaddhānyabhūvan, yāsāṃ vāteneritānāṃ vātasaṃghaṭṭitānāṃ tadyathāpi nāma tūryaśatasahasrasya 
ghoṣaśabda: syāt | sarveṣu ca vīthīmukheṣu pañca pañca kanyāśatāni sthāpitānyabhūvan gīta- 
kuśalāni nṛttakuśalāni prathamayauvanaprāptāni sarvajagatparibhogyāni | tāsāṃ ca rājñārciṣmatā 
ājñā dattābhūt-rātriṃdivaṃ bhavantībhirnānyā kathā kāryā anyatra nṛttagītavāditena | sarve 
rañjayitavyā ye keciccaturṣu dikṣvāgacchanti | apyevaṃ nāma kumārasya raticittamutpadyeta | 
na ca kasyacit sattvasyāpanāyaṃ vaktavyam | teṣu ca puna: sarvavīthīmukheṣu annamannārthikebhyo 
dīyate, pānaṃ pānārthikebhya:, yānaṃ yānārthikebhyo yāvadvastragandhamālyavilepanaśayyopāśraya- 
jīvitapariṣkāraṃ suvarṇarūpyamaṇimuktāvaiḍūryaśaṅkhaśilāpravālajātarūparajatahastyaśvaśodhanaṃ sarvā- 
bharaṇaṃ ratnarāśayaśca sthāpitā abhūvan sarvajanaparibhogārtham | tena ca samayena madhye nagarasya 
samantato yojanaṃ gṛhaṃ kumārasya māpitamabhūtparibhogāya saptānāṃ ratnānāmaṣṭāpadanibaddhaṃ 
toraṇaśatapratimaṇḍitam | tatra caika: prāsāda: kārito’bhūt, yatra catasra: śayanakoṭya: 
prajñaptamabhūtkumārasya paribhogārtham | tatra ca madhye udyānaṃ māpitamabhūtsarvapuṣpavṛkṣasarvaphalavṛkṣa- 
sarvaratnavṛkṣapratisphuṭaṃ saṃchāditamabhūt | tasya khalu punā rāṣṭrapāla udyānasya madhye puṣkariṇī 
kāritābhūt saptaratnamayī catūratnasopānī, tadyathā suvarṇasya rūpyasya vaiḍūryasya sphaṭikasya | 
aṣṭottaraṃ ca siṃhamukhaśataṃ yena gandhodakaṃ praviśati tasyā: khalu puna: puṣkariṇyā: | aṣṭaśata- 
meva siṃhamukhānāṃ yena punareva tadvāri nirvahati | utpalapadmakumudapuṇḍarīkai: satatasamitaṃ 
saṃpuṣpitā samantataśca ratnavṛkṣaparivāritā sarvakālikaiśca puṣpaphalavṛkṣai: parisphuṭā | tasyā: 
puṣkariṇyā: tīre aṣṭaśataṃ ratnavṛkṣāṇāṃ māpitamabhūt | sarvasmin ratnavṛkṣe ṣaṣṭiṣaṣṭi ratnasūtrāṇi 
nibaddhāni | sarvatra ca tālapaṅktikoṭyo nibaddhā: | tāsāṃ ca vāteneritānāṃ vātasaṃghaṭṭitānāṃ 
śabdo niścarati tadyathāpi nāma tūryaśatasahasrasya saṃpravāditasya | sā ca puṣkariṇī upari 
ratnajālasaṃchāditābhūt, mā kumārasya rajo pāṃśurvā śarīre nipatiṣyatīti || 
tena ca samayena tasmin prāsāde catasra āsanakoṭya: prajñaptā abhūvan saptaratnamayya: | 
sarvasmiṃścāsane pañca pañca dūṣyaśatāni prajñaptānyabhūvan | tatra ca madhye āsanaṃ prajñaptaṃ 
saptaratnamayaṃ saptapauruṣamuccatvena aśītidūṣyakoṭibhi: prajñaptam, yatra puṇyaraśmī rājakumāro 
@145
niṣetsyata iti | sarvatra cāsanamūle agarugandhaghaṭikā dhūpyate | triṣkṛtvo divasasya triṣkṛtvo 
rātre: puṣpasaṃstara: kriyate | suvarṇachadanācchāditaṃ suvarṇapadmapralambitaṃ muktājālavitataṃ 
maṇiratnaprabhāvabhāsitamaśītisahasrapralambitam | sarvatra ca ratnavṛkṣe patākāśatāni pralambitā- 
nyabhūvan | sarvatra codyāne navatirmaṇiratnaśatasahasrāṇi yojanaprabhāṇi sthāpitānyabhūvan, 
teṣāṃ ca prabhayā sarvaloko’vabhāsito’bhūt | tasmin punā rāṣṭrapāla udyāne śukasārika- 
kroñcakokilamayūrahaṃsacakravākakunālakalaviṅkajīvaṃjīvakā manuṣyapralāpina: pakṣiṇo’bhūvan | 
yeṣāṃ nikūjitāni nadatāṃ nandane devānāmiva madanīya: śabdo niścarati | kumārasya ca pari- 
bhogārthaṃ pañcarasaśataprakārāṇi bhojanāni satatasamitamabhisaṃskṛtānyabhūvan sarvākārasaṃpannāni || 
tena ca puna: samayena viṃśavarṣā: samānā: ṣoḍaśavarṣātikrāntā: kumārakā: sarvanagarebhya: 
samudānīya tatra ca nagare praveśitā abhūvan sarvaśilpasthānakarmasthānavidhijñā: | sarvalaukika- 
ratyupakaraṇavidhijñānāmaśītikoṭya: tasminnagare praveśitā abhūvan | tasya mātāpitṛbhyāṃ 
koṭi: kanyānāṃ dattā, jñātisaṃghena koṭi:, naigamajñānapadai: koṭi:, sarvarājena koṭi: kanyānāṃ 
dattā abhūvan | tāśca sarvā abhirūpā: prāsādikā darśanīyā: sarvā: ṣoḍaśavarṣapramāṇā 
jātyā gītakuśalā vādyakuśalā nṛttakuśalā hasitakuśalā: puruṣopasaṃkramaṇakuśalā ārjavā: 
śiśavā madhurā vṛddhaya: pūrvābhilāpinya: smitamukhāścopacārakuśalā: sarvakalāsu vidhijñā nāti- 
dīrghā nātihrasvā nātikṛśā nātisthūlā nātigauryo nātiśyāmā: | yāsāmutpalagandho mukhāt 
pravāti, candanagandho gātrebhya: pravāti | vyaktā iva devakanyakā:, ekāntamanāmayacāriṇya: | 
tāsāṃ madhyagata: puṇyaraśmī rājakumāra: saṃgītisaṃprabhāṇitena tatra ca saṃgītiśabde vādyaśabde 
caivaṃ cittamutpādayati-mahānamitrasaṃgho batāyaṃ mama prādurbhūta: kuśaladharmaparimoṣaka: | hanta 
anapekṣo bhaviṣyāmi | sa tasmin samaye syādyathāpi nāma vadhya: puruṣo dṛṣṭvā na vismayacitta- 
mutpādayati, evameva puṇyaraśmī rājakumāra: tāṃ pramadāṃ dṛṣṭvā na vismayati, nāpi tatra nagare, 
na ca sakhībhiṃrvismayati sma | taiśca daśabhirvarṣairna jātu rūpanimittamudgṛhītavān, na śabda- 
nimittaṃ na gandhanimittaṃ na rasanimittaṃ na sparśanimittamudgṛhītavān | anyatraivaṃrūpaṃ cittaṃ 
pravartayate sma-kadā tāvadevaṃrūpādamitrasaṃghamadhyānmama mokṣo bhaviṣyati ? kadāhamapramāda- 
caryāṃ cariṣyāmi yena me mokṣo bhaviṣyati ? atha khalu tā: kanyakā: rājño’rciṣmata āroca- 
yanti sma-na deva kumāra: krīḍati, na ramate, na paricārayati ? atha khalu rāṣṭrapāla rājā 
arciṣmānaśītibhī rājasahasrai: sārdhaṃ yena puṇyaraśmī rājakumārastenopasaṃkrāmat | upa- 
saṃkramyāśrumukha: pravepamānena kāyena śocamāno dharaṇitale prapatita: | sa utthāya dharaṇi- 
talātpuṇyaraśmiṃ rājakumāraṃ gāthābhiradhyabhāṣata- 
prekṣasva putravararatna mama pralāpaṃ 
śokārdito nipatito’smi bhuvi kṣapānte | 
kenāpriyaṃ tava kṛtaṃ mama tadbravīhi 
jyeṣṭhaṃ dadāmi yadihāsya kṣaṇena daṇḍam ||244|| 
@146
prekṣasva me’dya nagaraṃ surasaṃgharamyaṃ 
manasā mayābhiracitaṃ yadidaṃ tvadarthe | 
kimihāṅgamadya vikalaṃ mama tadvadāśu 
śakrasya vādya vibhavaṃ tava darśayāmi ||245|| 
śokārditaṃ kamalalocanacārunetraṃ 
strīsaṃghamapsarasamaṃ vilapantamīkṣa | 
etābhiranyaiśca ramasva vinīya śokaṃ 
kiṃ śalyaviddha iva dhyāyasi dīnavaktra: ||246|| 
etā: svaraṅgarucirā: suratervidhijñā: 
saṃgītitālasamaye ca viniścayajñā: | 
kālastavādya suratasya na śocitasya 
mlānaṃ saroruhamivāsi kimadya dīna: ||247|| 
udyānapuṣpaphalapatravikīrṇaśākhā 
udviddhacitramiva citrarathaṃ surāṇām | 
saṃcintayasva prathamaṃ hi vayastavedaṃ 
kālo rate rama ihādya suta prasīda ||248|| 
tulyā taveyamapi puṣkariṇī surāṇāṃ 
snānārthamutpalasarojavanābhikīrṇā | 
padmāni mattavaraṣaṭpadabhūṣitāni 
saṃcintya tāṃ ka iha nābhirameta putra ||249|| 
haṃsā mayūraśukasārikakokilāśca 
koṇālajīvakalaviṅka manojñaghoṣā: | 
gandharvamādana ivā himavatsamīpe 
śrutvā nara: ka iha nātra ratiṃ labheta ||250|| 
etā vimānamaṇicūḍasamuktajālā 
vaiḍūryakāñcanacitā iva vaijayante | 
ratnāsanāni ca varāṇi varāstṛtāni 
cārusvarā kanakakaṅkaṇatālapaṅktya: ||251|| 
gambhīradhīravaratūryaninādaghuṣṭā 
vīthīṣu dānavisarāstava cāpi heto: | 
kanyā: sahasrabahugītarutā: kriyante 
śrūyanti nandanavane’psarasāṃ yathaiva | 
@147
kasmāttriviṣṭapasame bhavane manojñe 
vikṣiptacitta iha kiṃ na ratiṃ karoṣi ||252|| 
ete kumāra tava devasamānagarbhā: 
krīḍāsakhāya saha putra ramasva caibhi: | 
mātā pitā ca tava saṃsthita sāśrukaṇṭhā: 
kiṃ du:kha nāsti karuṇā ca jane tavāsmin ||253|| 
so’thābravīdguṇacito bhavadoṣadarśī 
nirviṇṇa saṃskṛtamanarthika kāmabhogai: | 
saṃsārapañjaragataṃ jagadīkṣya cedaṃ 
mokṣārthika: pitaramāha śṛṇuṣva deva ||254|| 
devāpriyaṃ mama kṛtaṃ na hi kenacinme 
kiṃ tvasti me’dya na hi kāmaguṇeṣu chanda: | 
sarve priyā ripusamā hi nirānuraktā 
ye kleśadurgatiprapāta prapātayanti ||255|| 
etā: striyo hyabudhabālajanābhirāmā 
mārasya pāśaguṇabaddha mahāprapātā: |
nityaṃ tathā vigarhita āryajanena caitā: 
sevāmi kiṃ narakadurgatiśokamūlā: ||256|| 
etā: striyo hi chavimātrakarūparabhyā: 
snāyvasthiyantramaśucībhi nirarthako’ham | 
prasrāviṇī rudhiramūtraśakṛnmalānāṃ 
vyaktaṃ śmaśānasadṛśīṣu kathaṃ rameyam ||257|| 
gītaṃ na śroṣyamapi vādyarutaṃ na grāhyaṃ 
svapnāya mābhiratayo’budhamohanāśca | 
saṃkalpalālasa gatā abudhā tu nāśaṃ 
kiṃ kleśadāsa iva bālajano bhaviṣye ||258|| 
sarve ime drumalatā śiśire pravṛtte 
kāntāravṛkṣasadṛśā hi bhavantyaramyā: | 
sarvaśriyo vidhamanī hi anityateyaṃ 
mohātpramādamupayāmi cale tu jīve ||259|| 
cittaṃ samudra iva tarpayituṃ na śakyaṃ 
tṛṣṇāpravṛttinirata: punareva kāṅkṣa | 
@148
anyonyaghāti jagadīkṣya hi kāmaheto: 
meruryathaiva pavanairahamaprakampya: ||260|| 
na tvaṃ pitā na sahajā mama nāpi bhāryā: 
trātā na bāndhavajanā nṛpate hyapāyāt | 
sarve vayaṃ tṛṇagatā iva bindulekhā 
mā tāta cittavaśagā bhavatāṃ pramattā: ||261|| 
dhigyauvanena manujeśvara yanna nityaṃ 
dhigjīvitasya gamanaṃ giritoyaśīghram | 
dhiksaṃskṛtaṃ kṣayamidaṃ taḍidabhralolaṃ 
dhikkaṇḍitasya tribhave nṛpa kāmarāga: ||262|| 
saṃcodito’smi vibudhairbhava apramatto 
no bodhisattva bhavate viṣayābhilagna: | 
buddho bhaveyamiha lokahitānukampī 
nāsti pramādacaritasya narendra bodhi: ||263|| 
kāmāturo bhavati yo nṛpa cittadāsa: 
sa hi puṇyanāśanirato vinivṛttasvarga: | 
hiṃsāsamiddhamapi nābhicareta jātu 
pakṣīva pañjaragata: kathamāśvaseta ||264|| 
dhātūśca sarpasadṛśā vadhakāśca skandhā: 
cittaṃ ca sāsravamanarthaka śūnya grāma: | 
viṣastambapuṣpita iveha narendra kāya: 
oghe’tiruhyati kathaṃ nu ratirmamātra ||265|| 
saṃprekṣase jagadidaṃ kugatiprapannaṃ 
vyaktaṃ padaṃ gaganatulyamapi jvalantam | 
teṣāṃ pramokṣaṇanimittamihādya rājan 
śivadharmanāva samudānayitāsmi śīghram ||266|| 
sputān vibodhayitumātura jīvitārthaṃ 
śalyaṃ nimūlayitumutpathagān vinetum | 
prodghuṣya bandhanavimokṣa mahāsahasre 
saṃtarpayaṃściradaridra subhāṣitena ||267|| 
sīdanta durgatipathādapi coddhariṣye 
andhe cakṣurapi tṛṣṇalatāviśoṣī | 
@149
prajñārciruttamavimuktikṛtapradīpo 
drakṣyanti yena tribhavaṃ naṭaraṅgakalpam ||268|| 
meghaṃ kṛpākaruṇapāramitābhrakūṭaṃ 
sattvārthagarjita vipaśyanavidyumālī | 
bodhyaṅgadhārasukhaśītalavṛṣṭijālai: 
śītīkaromi ca jagaccirakālataptam ||269|| 
etatsmarannahamiha kṣitiśopaviṣṭo 
nāstīha me praṇidhi saṃskṛtasarvakāmai: | 
bodhyarthiko hi vicarāmiha sattvaheto: 
ekāṃśiko na hi bhavābhiratau mamecchā ||270|| 
jānan vasetka iha pārthiva śatrumadhye 
ko buddhimān sabhayamārgapathaṃ vrajeta | 
ko vā sacakṣuriha tāta patetprapāte 
ko bodhimārgamadhigamya bhavetpramatta: ||271|| 
anusrota sarvajagatī pratisrotā so’haṃ 
vācā na śakyamiha pārthiva bodhi prāptum | 
meruprayātamapi sāgaramutsaheyaṃ 
na tveva me mana ihābhirameta kāmai: ||272|| 
gacchāśu pārthiva varasvajanena sārdhaṃ 
sarvāṃ hi rāṣṭraratimutsṛja sarvaloke | 
ādāya gacchatu yathābhimataṃ hi yasya 
gṛhyāpramāda mama tāta na rājyakoṭyā ||273|| 
śakyā na nārigaṇamadhyagatena bodhi: 
prāptuṃ śivaṃ padamanuttarayogakṣemam | 
gacchāmyahaṃ girivanāntaramāśrayāmi 
prāptā hyaraṇyaniratena jinena bodhi: ||274|| 
atha khalu rāṣṭrapāla puṇyaraśmī rājakumāra: prāsādatalagata eva tābhi: pramadābhi: 
sārdhaṃ caṃkramannudvignamanā: saṃstribhirīryāpathairviharati | katamaistribhi: ? sthānena caṃkrameṇa niṣadyayā | 
styānamiddhaparivarjita: upariprāsādatalagato’ṣṭamyāṃ bhūmau sthita: | so’rdharātrakālasamaye 
aśroṣīt-antarīkṣācchuddhāvāsakāyikā devatā buddhasya varṇaṃ bhāṣamāṇā gacchanti, vistareṇa 
dharmasya saṃghasya varṇaṃ bhāṣamāṇā gacchanti | śrutvā ca rāṣṭrapāla puṇyaraśmī rājakumāra: 
saṃhṛṣṭaromakūpajāta: aśru nipātayati | sa saṃvegajāto’ñjaliṃ kṛtvā tāṃ devatāṃ 
gāthābhiradhyabhāṣata- 
@150
mayi karuṇa janitvā devatā du:khite’smin 
yadi na kuruta manyuṃ kiṃcidevābhipṛcche | 
kasya guṇa vadanto gacchetātrāntarīkṣe 
sukhitamiha mano me vākyametaṃ niśāmya ||275|| 
atha khalu rāṣṭrapāla tā devatā: puṇyaraśmirājakumāraṃ gāthābhiradhyabhāṣanta- 
śravaṇamupagataste kiṃ na buddha: kumāra 
śaraṇamaśaraṇānāṃ nāma siddhārthabuddhi: | 
paracarikuśalo’sau puṇyaprajñāguṇāḍhyo 
daśaniyutasahasrādhyāyināṃ tasya saṃgha: ||276|| 
puṇyaraśmirāha- 
ahamapi jina dṛkṣye kīdṛśaṃ tasya rūpaṃ 
vadata api ca sarve kīdṛśo cāsya varṇa: | 
ahamapi paripṛcche kīdṛśī bodhicaryā 
bhavati yatha caran vai sarvasattvaikanātha: ||277|| 
atha khalu tā devatā: puṇyaraśmiṃ rājakumāraṃ gāthābhiradhyabhāṣanta- 
snigdharucirakeśā dakṣiṇāvartajātā 
giritatamiva haima śobhate cāsya coṣṇi | 
gagana iva ca śūnyo bhāsate cāsya ūrṇā 
sphaṭikamaṇiviśuddhā dakṣiṇā nābhi jātā ||278|| 
bhramaragaṇaviśuddhā netra nīlotpalābhā 
siṃhahanu narendro bimba oṣṭha: svayaṃbhū: | 
sṛjati ca sahasraṃ vai raśmikoṭīranantān 
sphurati ca trisahasrān durgatī: śoṣayaṃśca ||279|| 
samasahitasuvṛttā danta citra suśuklā 
himarajataviśuddhā viṃśati dveguṇāsya | 
jinavarapravarasya tasya daṃṣṭrāścatasra: 
svakamukhapraticchādā tasya jihvā prabhūtā ||280||
giri varasahitārthā tasya prahlādanīyā 
sahita akuṭilā ca brahmaghoṣā suyuktā | 
tūryaśatasahasrairvāgjinasyārhatulyā 
vimatiśamakarī sā toṣaṇī arthikānām ||281|| 
@151
avikalaguṇacitrā bodhiaṅgānukūlā
hāraśatasahasrā gumphitā dharmamālā |
tūryarativighuṣṭā devatāgītaramyā
amararucisvarā vai hlādanī vāgjinasya ||282||
kinnarakalaviṅkākokilācakravākā
barhiṇakalahaṃsāghoṣa konālakānām |
brahmarutanirghoṣā kinnarāṇāṃ svarāṅgā
akhalitamanavadyā sarvaarthānubodhā ||283||
citrasphaṭikaślakṣṇā paṇḍitānāṃ manāpā
codanī vinayanīyā bodhanī premaṇīyā |
paracarimanukūlā toṣaṇī pṛcchamānā 
imaguṇa vacanā caitasya dharmeśvarasya ||284||
kamburucira grīvā śāntasaṃvṛttaskandha: 
dīrghaparigha bāhū tasya saptotsadāṅgam |
kara rucirasuvṛttā dīrghavṛttāṅgulīkā: 
tapitakanakavarṇaṃ tasya gātraṃ jinasya ||285||
roma pariṇatāśca dakṣiṇo caikajātā
nābhi nikhila durgā guhyakośo hayo vā |
ūru gajakaro vā eṇajaṅgha: svayaṃbhū: 
karatala suvicitrā svastikāścakacitrā: ||286||
gajapatigatigāmī siṃhavikrāntagāmī 
vṛṣabhalalitagāmī indrayaṣṭipravṛddha: |
gaganakusumavṛṣṭi: puṣpachatrā bhavanti 
vrajatimanuvrajanti dharma ete’dbhutasya ||287||
lābha atha alābhe saukhyadu:khe jinasya 
ayaśasi yaśa evaṃ nindaśaṃsāsu caivam |
jalaruhamiva toyai: sarvato nopalipta: 
evamiha nṛsiṃho nāsti sattva: samo’sya ||288||
atha khalu rāṣṭrapāla puṇyaraśmī rājakumāra: buddhasya varṇaṃ śrutvā, vistareṇa dharmasya 
saṃghasya varṇaṃ śrutvā, tuṣṭa udagra āttamanā: pramudita: prītisaumanasyajāto’bhūt | atha khalu 
rāṣṭrapāla puṣparaśme rājakumārasyaitadabhavat-yādṛśa: saṃbuddho bhagavān, yādṛśī cāsya saṃgha-
saṃpat, yādṛśaśca tena dharma: sākṣātkṛta:, yādṛśī cāsya śiṣyasaṃpat, yathā viṣayasamavadhānaśca
@152
saṃsāra:, yathākṛtajñaśca saṃsāra:, yathākṛtajñāśca bālapṛthagjanā:, yathā viṣamā ca satkāyadṛṣṭi:, 
yathā bahvādīnavaśca gṛhāvāsa:, yathā bahudoṣāśca kāmā:, yathā garhitaśca paṇḍitai: pramāda:,
yathā saṃmohaṃ cāvidyāndhakāram, yathā du:prativedhāśca saṃskārā:, yathā durdamaṃ citram, yathā 
gambhīraṃ nāmarūpam, yathānāsvādaṃ ṣaḍāyatanam, yathā du:khavipākaścāparijñāta: sparśa:,
yathā bahvādīnavā vedanā:, yathā gāḍhabandhanā tṛṣṇā, yathā du:pratini:saraṇaṃ copādānam,
yathānāryā bhavatṛṣṇā, bhave sati yathā du:khasamucchedyā ca jāti:, yathā vikārakarī ca jarā,
yathā vilopakārakaśca vyādhi:, yathā niranuraktaṃ ca maraṇam, yathālpāsvādā ca pravṛtti:,
yathā bahvādīnavā ca bhavābhinirvṛtti:, yathā ramaṇīyaṃ ca tathāgataśāsanam, nedaṃ śakyaṃ 
kāmadāsena kleśasaṃmohitena cittakhilena pramādābhiratena bālamadhyagatenāyoniśaścittena 
saṃsāraraktacittena durjanamadhyagatena na śakyaṃ sugatipanthānamapi viśodhayituṃ kuta: punaranuttarāṃ
samyaksaṃbodhimabhisaṃboddhum | tasyaitadabhūt-yannvahamita eva prāsādātprāṅmukha: prapateyam, mā
me dvāreṇa niṣkramato jñātisaṃgho’ntarāyaṃ kuryāt ||
atha khalu rāṣṭrapāla puṇyaraśmī rājakumāro yena bhagavān siddhārthabuddhistathāgata-
stanmukhastata: prāsādādātmānamutsṛṣṭavān, evaṃ ca bhāṣate sma-sacetsa tathāgata: sarvaṃ jānāti
sarvaṃ paśyati, samanvāharatu māṃ tathāgata: | atha khalu rāṣṭrapāla siddhārthabuddhistathāgato’rhan
samyaksaṃbuddho dakṣiṇapāṇiṃ prasārya prabhāṃ prāmuñcat, yayā puṇyaraśmī rājakumāra: spṛṣṭo’bhūt |
tasyāśca prabhāyā: śatasahasrapatraṃ padmaṃ śakaṭacakrapramāṇamātraṃ prādurbhūtam | tasmācca padmāt 
raśmiśatasahasrāṇi niścaranti sma, mahāṃścāvabhāso’bhūt, yenāvabhāsena puṇyaraśmī rājakumāra:
sphuṭo’bhūt | atha khalu rāṣṭrapāla puṇyaraśmī rājakumārastasmin padme sthitvā yena sa 
bhagavān siddhārthabuddhistathāgato’rhan samyaksaṃbuddha:, tenāñjaliṃ praṇamya namo buddhāyetyudāna-
mudānayati sma ||
atha khalu rāṣṭrapāla tena siddhārthabuddhinā tathāgatena sā prabhā pratisaṃhṛtā | sa ca 
kumārastasya bhagavata: pādamūle chinnapādapa iva prapatita: śatasahasrakṛtvastathāgataṃ vandate sma ||
atha khalu rāṣṭrapāla puṇyaraśmī rājakumārastaṃ bhagavantaṃ gāthābhiradhyabhāṣata-
mayā cirādadya hi vaidyarāja: kṛcchrādavāpto’dya cirātureṇa |
ācakṣva me nātha kathaṃ sthito’haṃ lābhī bhaveyaṃ sugatasya śāsane ||289||
śruto mayā nāyaka apramādo niśāmya rātrau divi devatābhya: |
śrutvā ca saṃvigna hi āgato’haṃ kathaṃ narāṇāṃ bhavate pramāda: ||290||
pranaṣṭamārgasya bhavādya deśiko jātyandhabhūtasya bhavādya cakṣu: |
mahāprapātādiha māṃ samuddhara śraddhākarā kāruṇikā cikitsakā ||291||
daridrabhūtasya kuruṣva saṃgrahaṃ baddhasya mokṣaṃ kuru me’dya nātha |
sasaṃśayebhyo vimatiṃ ca chinda caryāṃ ca me vyākuru bodhimārge ||292||
@153
tīrthaṃ ca saṃdarśaya uhyato me dīpaṃ kuruṣvāpi mamāndhakāre |
vraṇīkṛtaṃ māṃ hi kuruṣva nirvraṇaṃ śalyaṃ ca me uddhara vaidyarāja ||293||
vimocya māṃ durgatisaṃkaṭāttvaṃ bhavopalambhagrahaṇaṃ nikṛnta |
saṃtāra māṃ śokamahaughapāram aṣṭāṅgamārgeṇa mahāpathena ||294||
parīttamāyu: kṣayadharmi jīvitaṃ bahvantarāyaṃ kuśalaṃ bhavatyapi |
puṇyasya sidhyatyacirādvipāka: labdhakṣaṇo me’dya vadaikaniścayam ||295||
etaddhi me vyākuru lokanātha syādbodhisattvo hi yathāpramatta: |
yathā carannuttamabodhicārikāṃ pramocayeyaṃ bhavabandhanājjagat ||296||
atha khalu rāṣṭrapāla siddhārthabuddhistathāgata: puṇyaraśme rājakumārasyādhyāśayaṃ viditvā 
vistareṇa bodhicaryāṃ saṃprakāśayati, yaṃ śrutvā puṇyaraśminā rājakumāreṇa vimokṣā nāma dhāraṇī 
pratilabdhā, pañcābhijñā: pratilabdhā: | sa vaihāyase sthitvā puṣpāṇyabhinirmāya taṃ tathāgata-
mabhyavakirati sma, abhiprakirati sma ||
atha khalu rāṣṭrapāla puṇyaraśmī rājakumārastasmādantarīkṣādavatīrya taṃ bhagavantaṃ siddhārtha-
buddhiṃ tathāgataṃ gāthābhirabhyaṣṭāvīt-
vandāmi te kanakavarṇanibhā varalakṣaṇā vimalacandramukhā |
vandāmi te asamajñānadharā sadṛśo na te’sti tribhave viraja: ||297||
mṛdu cāru snigdha śubha keśa jinā girirājatulya tava coṣṇiriha |
noṣṇīṣamīkṣitu tavāsti samo vibhrājate bhruvi vare’pi tavorṇa mune ||298||
kundenduśaṅkhahimaśubhranibhā nīlotpalābhaśubhanetravarā |
kṛpayekṣase jagadidaṃ hi yayā vandāmi te vimalanetra jinā ||299||
jihvā prabhūta tanu tāmrani[bhā] vadanaṃ ca chādayasi yena svakam |
dharmaṃ vadan vinayase ca jagat vandāmi te madhurasnigdhagiram ||300||
daśanā śubhā: sudṛḍha vajranibhā: triṃśaddaśāpyaviralā: sahitā: |
kurvan smitaṃ vinayase ca jagat vandāmi te madhurasatyakathā ||301||
rūpeṇa cāpratisamo’si jinā prabhayā ca bhāsayasi kṣetraśatān |
brahmendrapāla jagato bhagavan jihmībhavanti tava te prabhayā ||302||
eṇeyajaṅgha bhagavanna samā gajarājabarhimṛgarājagate: |
īkṣan vrajasyapi yugaṃ bhagavan saṃkampayan dharaṇiśailataṭam ||303||
kāyaśca lakṣaṇacito bhagavan ślakṣṇa cchavī kanakavarṇa tava | 
nekṣan jagad vrajati tṛptimidaṃ rūpaṃ tavāpratimarūpadhara ||304||
tvaṃ pūrva kalpaśatacīrṇatapā tvaṃ sarvatyāgadamadānarata: |
tvaṃ sarvasattvakṛpamaitramanā vandāmi te paramakāruṇika ||305||
@154
tvaṃ dānaśīlanirata: satataṃ tvaṃ kṣāntivīryanirata: sudṛḍham |
tvaṃ dhyānaprajñaprabhatejadharo vandāmi te asamajñānadharaṃ ||306||
tvaṃ vādiśūra kugaṇipramathi tvaṃ siṃhavannadasi parṣadi ca |
tvaṃ vaidyarāja trimalāntakaro vandāmi te paramaprītikara ||307||
vākkāyamānasaviśuddha mune tribhaveṣvalipta jalapadmamiva |
tvaṃ brahmaghoṣa kalaviṅkaravā vandāmi te tribhavapāragatam ||308||
māyopamaṃ jagadidaṃ bhavatā naṭaraṅgasvapnasadṛśaṃ viditam |
nātmā na sattva na ca jīvagati dharmā marīcidakacandrasamā: ||309||
śūnyāśca śānta anutpādanaya avijānadeva jagadudbhramati |
teṣāmupāyanayayuktiśatairavatārayasyapi kṛpālutayā ||310||
rāgādibhiśca bahurogaśatai: saṃtāpitaṃ satatamīkṣya jagad |
vaidyottamo vicarase’pratima: parimocaya sugata sattvaśatān ||311||
jātījarāmaraṇaśokahataṃ priyaviprayogaparidevaśatai: |
satatāturaṃ ca jagadīkṣya mune parimocayan vicarase kṛpayā ||312||
rathacakravadbhramati sarvajagat tiryakṣu pretaniraye sugatau |
mūḍhā adeśika anāthagatā: teṣāṃ pradarśayasi mārgam ||313||
ye te babhūva purimāśca jinā dharmeśvarā jagati cārthakarā: |
ayameva tai: prakathito’ryapatho yaṃ deśayasyapi vibho’pratima: ||314||
snigdhaṃ hyakarṣaya manojña varaṃ brahmadhikaṃ paramaprītikaram |
gandharvakinnaravarāpsarasāmabhibhūya tāṃ giramudāharase ||315||
satyārjavakṣayamupāyanayai: pariśodhitāṃ giramanantaguṇām |
śrutvā hi yāṃ niyutasattvaśatā yānatrayeṇa jina yānti śamam ||316||
tava pūjayā sukhamanekavidhaṃ divyaṃ labhanti manujeṣu tathā |
āḍhyo mahādhana mahāvibhavo bhavate jagaddhitakaro nṛpati: ||317||
balacakravartyapi ca dvīpapati: jagadāvṛṇoti daśabhi: kuśalai: |
ratnāni sapta labhate suśubhāṃ tvayi saṃprasādajanako’pratima ||318||
brahmāpi śakra api lokapati: bhavate ca saṃtuṣitadevapati: |
parinirmito’pi ca suyāmapati: tvatpūjayā bhavati cāpi jina: ||319||
evaṃ hyamogha tava pūja kṛtā saṃdarśanaṃ śravaṇamapyasamam |
bhavate jagadvividhadu:khahara: spṛśate paraṃ padavaraṃ hyajaram ||320||
mārgajña mārgakuśalā bhagavan kupathānnivārayasi lokamimam |
kṣeme śive viraja āryapathe pratiṣṭhāpayasyapi jagadbhagavan ||321||
@155
puṇyādhikasya tava puṇyanidhe: satatākṣayā bhavati puṇyakriyā |
bahukalpakoṭiṣu na yāti kṣayaṃ yāvanna saṃspṛśati bodhicarām ||322||
pariśuddha kṣetra labhate ruciraṃ paranirmitābha sada prītikaram |
śuddhāśca kāyavacasā manasā sattvā bhavantyapi ca kṣetravare ||323||
ityevamādiguṇa naikavidhān labhate jinārcanakṛtān manuja: |
svargāpavarga manujeṣu sukhaṃ bhavate ca puṇyanidhi sarvajage ||324||
kīrtiryaśaśca prasṛtaṃ vipulaṃ tava sarvadikṣu bahukṣetraśatān |
saṃkīrtayanti sugatā: satataṃ tava varṇamāla parṣatsu jinā ||325||
vigatajvarā jagati mokṣakarā priyadarśanā paramakāruṇikā |
śāntendriyā śamaratā bhagavan vandāmi te naravarapravarā ||326||
labdhvā abhijña jina pañca mayā gagane sthitastava niśāmya giram |
bhavitāsmi vīra sugatau pratima: vibhajiṣya dharmamamalaṃ jagata: ||327||
stutvādya sarvaguṇapāragataṃ naradevanāgamahitaṃ sugatam |
puṇyaṃ yadarjitamidaṃ vipulaṃ jagadāpnuyādapi ca buddhapadam ||328||
atha khalu rāṣṭrapāla rājā arciṣmāṃstasyā rātryā atyayenāśroṣītkumārasyānta:pure 
ruditaśabdam | śrutvā ca śīghraṃ tvaramāṇarūpo yena ratipradhānaṃ nagaraṃ tenopasaṃkrāmat |
upasaṃkramyaitadavocat-kiṃ bhavantyo rudanti ? tā avocan-puṇyaraśmī rājakumāro na
dṛśyate | atha khalu rāṣṭrapāla rājā arciṣmān kumārasyārthe chinnapādapa iva dharaṇītale 
prapatita: | sa utthāya dharaṇītalāt sahasraśaśca tannagaraṃ paricarati rudamāna: | atha khalu 
rāṣṭrapāla yā tasminnagare nagaradevatā sā rājānamarciṣmantametadavocat-gato mahārāja kumāra: 
pūrvasmin digbhāge siddhārthabuddhiṃ tathāgataṃ darśanāya vandanāya paryupāsanāya ||
atha khalu rāṣṭrapāla rājā arciṣmān kumārasyānta:pureṇa sārdhaṃ caturaśītibhi: prāṇa-
koṭiniyutaśatasahasrairyena pūrvo digbhāgastenopajagāma | yena siddhārthabuddhistathāgato’rhan
samyaksaṃbuddhastenopasaṃkrānta: | upasaṃkramya tasya bhagavata: pādau śirasābhivanditvā ekānte- 
‘tiṣṭhat | ekāntasthitaśca rājā arciṣmān bhagavantamābhirgāthābhirabhyaṣṭāvīt–
vandāmi guṇajñānasāgaraṃ naravīraṃ 
yasya nāsti sama: kuto’dhikastribhave’smin |
devendrāsurarājasatkṛtaṃ varasattvaṃ
tṛptiṃ naiti jano nirīkṣatastava rūpam ||329||
dvātriṃśattava kāyalakṣaṇā suviśuddhā
merurvā vararatnacitrita: pariśuddha: |
ślakṣṇaṃ kāñcanavarṇasaṃnibhaṃ jinakāntaṃ
vandāmi priyarūpadarśanaṃ munikāyam ||330||
@156
kalpānacintya śatāśca koṭiyo
vrata cīrṇā buddhakoṭiśatāśca satkṛtā bahukalpān |
yaṣṭā yajñāśatā acintiyāparimāṇā 
kāyastena tavābhirājate abhirūpa: ||331||
dānaśīlasamādhiprajñayāpi ca kṣāntyā 
vīryadhyānamupāyaśodhitaṃ tava rūpam |
candrārkamaṇidyutiprabhā na virāji
śakrabrahmaprabhā na bhāsate purataste ||332||
rūpaṃ darśayate manoramaṃ jagadarthe 
pratibhāsodakacandrasaṃnibhaṃ yatha māyā |
sarvāsveva ca dikṣu dṛśyate jinakāyo 
no cā rūpapramāṇu dṛśyate sugatānām ||333||
tuṣiteṣu kvacideva dṛśyase nivasaṃstvaṃ 
vyūḍhamānaśca puna: supāṇḍaragajabhūta: |
mātu: kukṣigataśca dṛśyase’pi ca vīra: 
sarvatrānugato mahāmune nabhatulya: ||334||
jātiṃ saṃdarśayase kvacidbhavān diśatāsu 
gacchan sapta padāni dṛśyase kvacidurvyām |
jyeṣṭho’haṃ sanarāmare jage atidevo 
mociṣye jaga du:khasāgarādgira muñcan ||335||
dharmasaṃśayu nāsti te mune kvacideva
śikṣāṃ cāpi ca loka dṛśyate lipijñāne |
śāntaṃ dhyānasamādhigocaramanuprāptaṃ 
strīṇāṃ madhyagataśca dṛśyase kvacideva ||336||
tyaktavā mātapitā mahītale pramadāśca 
jñātīn śokahatān vimūrcchitān viruvanta: |
niṣkrānto vanavāsamīkṣyase padamekaṃ 
devākoṭiśatai: parivṛto varasattva: ||337||
mārāste caturo’pi nirjitāścirakālaṃ 
mārān dharṣayamāṇa dṛśyate’pi ca kṣetre |
cakraṃ vartayase’pyacintiyaṃ purimeṇa
cakraṃ vartayamāna dṛśyase kṛpayā tvam ||338||
@157
nityaṃ śāśvatadṛṣṭisaṃjñitaṃ jagadīkṣya 
nirvāsya iti vāca bhāṣase pariṣatsu |
saṃsārābhirataṃ jagatsatatamīkṣya
śāntāṃ śītagatiṃ ca nirvṛtiṃ vadasi tvam ||339||
puṇyajñānamupāyaprajñato na samaste
sphurase kāyaprabhāya tvaṃ mune bahukṣetrān |
bhāṣante tava varṇa nāyakā diśatāsu
vande tvāmasamantagocaraṃ munirājam ||340||
vandāmo’pi ca dharmatāmakhilaprāptaṃ 
sarvasattvakriyāsu dṛśyase yatha māyā |
na ca te’styāgamanaṃ kvacidgamanaṃ vā 
māyādharma sati pratiṣṭhitamabhivande ||341||
sādhu tvaṃ naravīra bhāṣase varamārgaṃ 
bodhiryena varā hyavāpyate jagadarthe |
etāmapyahamāśu dharmatāmanubuddhā 
deśeyaṃ naravīra dharmatāṃ jagadarthe ||342||
sarvajñaṃ vigatajvaraṃ naravīraṃ 
yasya nāsti sama: kuto’dhikastribhave’smin |
stutvā puṇyamupārjitaṃ mayā yadiha tena 
śāntāṃ bodhivarāmanuttarāṃ spṛśatu loka: ||343||
atha khalu rāṣṭrapāla sa tathāgata: siddhārthabuddhi: rājño’rciṣmato’dhyāśayaṃ viditvā 
tathā dharmaṃ deśayāmāsa yathā sarve avaivartikā abhūvannanuttarāyāṃ samyaksaṃbodhau ||
atha khalu rāṣṭrapāla puṇyaraśmī rājakumārastaṃ bhagavantaṃ siddhārthabuddhiṃ tathāgatameta-
davocat-adhivāsayatu bhagavānasmākaṃ nagare śvobhaktena | adhivāsayati ca bhagavan puṇyaraśme 
rājakumārasya tūṣṇībhāvenānukampāmupādāya ||
atha khalu puṇyaraśmī rājakumārastau mātāpitarau tāśca pramadā āmantrayati sma-anu-
modayantu bhavanta: sarve sahitā: sarve samagrā: | yathālaṃkṛtaṃ ratipradhānaṃ nagaraṃ tathāgatasya 
niryātayāmyanapekṣa: | tairekasvareṇānumoditam ||
atha khalu rāṣṭrapāla puṇyaraśmī rājakumāro yathālaṃkṛtaṃ ratipradhānaṃ nagaraṃ tathāgatāya 
niryātayati sma anapekṣa: | pañcarasaśatavyūhena ca bhojanena taṃ tathāgataṃ pratipādayati sma
sārdhaṃ bhikṣusaṃghena | sarveṣāṃ teṣāṃ bhikṣuṇāṃ saptaratnacitān vihārān kārayāmāsa maṇicaṃkramān 
prajñaptānupari ca ratnajālavitānavitatān vāmadakṣiṇena puṣpavṛkṣasupariniṣṭhitān | puṇḍarīka-
@158
puṣkariṇyupaśobhitānyubhayato mukhanirmaladūṣyaśatasahasraprajñaptāni śayyāsanāni | ekaikasya ca 
bhikṣorabhivandya cīvaro dīyate sma ekaika: | anyonyāni cīvarāṇyanupradīyante divase divase |
sa tribhirvarṣakoṭibhi: styānamiddhaṃ nāvakrāmitavān, nātmaprema kṛtavān, buddhapūjāṃ prati
nānyamanasikāra: | etasminnantare na kāmavitarkaṃ vitarkitavān, na vyāpādavitarkaṃ na 
vihiṃsāvitarkaṃ na rājyatṛṣṇām | sarvathānapekṣo’bhūtkāye jīvite ca, prāgevānyatarasmin 
bāhyavastuni | etasminnantare yadbhagavatā bhāṣitaṃ tatsarvamavadhāritam, na ca dvirapi sa tathā-
gata: pṛṣṭa: | etasminnantare na snāto na sarpitailena vā gātraṃ mrakṣitam, na pādadhāvanaṃ kṛtam,
na klāntasaṃjñotpāditā, na jātu niṣaṇṇo’nyatra bhaktaparibhogārthamuccāraprasrāvaṇārthaṃ ca | yasmiṃśca 
samaye sa tathāgata: parinirvṛtastasmin samaye lohitacandanasya citā kāritā | yatra sa tathā-
gato dhmāpitastasminneva ca pṛthivīpradeśe varṣaśatasahasraṃ dhātūnāṃ pūjāṃ kṛtavān | sarvaṃ jambū-
dvīpaṃ sarvapuṣpai: sarvamālyai: sarvagandhai: sarvavādyairyāvat sarvapūjāsatkārān kṛtvā paścāccaturnavati:
stūpakoṭya: pratiṣṭhāpitavān | te ca stūpā: saptaratnamayā ratnajālasaṃchannā muktājālavitāna-
vitatā: | saptānāṃ ratnānāṃ pañca pañca chatraśatānyekaikasmin stūpe āropitavān | sarvatra ca 
stūpe tūryaśatasahasrāṇi niścāritavān | samantataśca jambūdvīpe puṣpavṛkṣān ropitavān | ekai-
katra ca stūpe dīpasthālikāśatasahasrāṇyādīpitavān | ekaikasyāṃ ca dīpasthālyāṃ varti-
sahasraṃ dīpyate sarvagandhatailasya | sarvagandhamālyavilepanaiśca pūjāmakarot | anenopāyena varṣa-
koṭiṃ pūjāṃ kṛtvā tata: pravrajita: | sa pravrajitvā traicīvariko'bhavat | nityaṃ piṇḍapāta-
cāriko’naiṣadyika: | na jātu pārśvaṃ dattavān, na styānamiddhamavakrāmitavān | tena nirā-
miṣacittena catasro varṣakoṭyo dharmadānaṃ dattam | na cānenāntaśa: sādhukāro’pi parasyā-
ntikātpratikāṅkṣita:, kuta: punarlābhasatkāra: | nāpi klānto’bhūddharmaśravaṇena dharmadeśanayā ca |
tasya devatā: paricaryāṃ kurvanti sma | tasya cānuśikṣitvā sarvajanapado’nta:puraṃ sarvapāda-
mūlaṃ sarvasahāyāśca pravrajitā: ||
atha khalu rāṣṭrapāla śuddhāvāsakāyikānāṃ devaputrāṇāmetadabhavat-puṇyaraśmeranuśikṣa-
māṇa: sarvarājyajanapada: pravrajita: | asmābhistasyopasthānaparicaryā kartavyā | trayāṇāṃ
ratnānāmupasthānaṃ kṛtaṃ bhaviṣyati | tasya punastathāgatasya parinirvṛtasya catu:ṣaṣṭivarṣakoṭya: 
saddharmastasthau | sarvasya puṇyaraśminā bhikṣuṇā buddhasahasrasya caivaṃrūpā pūjā kṛtābhūt ||
syātkhalu punaste rāṣṭrapāla etarhi kāṅkṣā vā vimatirvā vicikitsā vā-anya: sa 
tena kālena tena samayenārciṣmān nāma rājābhūt | na khalu punastvayaivaṃ draṣṭavyam | tatkasya 
heto: ? amitāyu: sa tathāgatastena kālena tena samayenārciṣmānnāma rājābhūt | syātkhalu
punaste rāṣṭrapāla-anya: sa tena kālena tena samayena puṇyaraśmirnāma rājakumāro-
‘bhūt | na khalu punastvayaivaṃ draṣṭavyam | tatkasya heto: ? ahaṃ sa tena kālena tena 
samayena puṇyaraśmirnāma rājakumāro’bhūt | yāpi sā nagaradevatā, akṣomyastathāgato’bhūt |
@159
tasmāttarhi rāṣṭrapāla bodhisattvena mahāsattvenānuttarāṃ samyaksaṃbodhimabhisaṃboddhukāmena tasya 
puṇyaraśmirājakumārasyānuśikṣitavyamadhyāśayapratipattyā priyāpriyaparityāgitayā apramāda-
caryayā-evaṃ du:khābhisaṃskārapratilabdhā me’nuttarā samyaksaṃbodhiriti | tatte’nabhiyuktā
lābhasatkāraślokagurukā jñātyadhyavasitā mānahatā lābhahatāstapasvino vihanyante, lābhaheto:
śāsanāddūrībhavanti, nirarthakaṃ pravrajitā: śramaṇadūṣakā bodhisattvakhaṭukā: kāyavākcittavaṅkā:
naimittikā: vitathapratijñā: svapratijñātaścyutā: cīvarapiṇḍapātaśayyāsanaglānapratyayabhaiṣajya-
pariṣkāranimittamadhyavasitā: | ahrīkā anapatrapā acāritrā asaddharmaprasṛtā gocaravirahitā 
buddhagocarāddūrībhūtā buddhajñānavirahitā: mokṣacittavirahitā: bodhicittavirahitā: | tasmā-
ttarhi rāṣṭrapāla imamevaṃrūpaṃ dharmaṃ śrutvā boddhavyam-pāpamitrāṇyudyuktāni na sevitavyāni 
lābhārthikānām ||
atha khalu bhagavāṃstasyāṃ velāyāmimā gāthā abhāṣata-
aprameye daśabalacalite lābhe jñātau parigatahṛdayā |
hitvā bodhiṃ guṇaśatanicitāṃ lābhārthaṃ te parakulaniratā: ||344||
dhvāṅkṣā duṣṭā hrīdhṛtirahitā kṣetrārthaṃ te namucivaśagatā: |
kleśādhīnā bhavagatipraṇatā bhāṣantyevaṃ vayamapi guṇina: ||345||
kāyo’raṇye smṛtirapi nagare lābhārthaṃ te caritavikalpe |
dūre mokṣo nabha iva dharaṇī dūre jāhu bhujagavadetān ||346||
buddho dharmo na ca priyavadatāṃ tadvatsaṃgho guṇaśatabharita: |
hitvā svargaṃ kupathaprayātā aṣṭavighātairbhavaśatavihatā: ||347||
śrutvaināṃ mama cārikāṃ samupadiṣṭāṃ 
bhūtādhyāśayato’tra yujyathā pratipattyā |
duṣprāpyaṃ bahukalpakoṭibhi: kṣaṇaprāptā
tasmādatra yathoktadharmatāmabhiyujyet ||348||
yo hīcchedvarabodhi budhyituṃ varayāne 
smāryāstena mahīpate guṇāstasya |
saṃcintya yathābhūta yoniśa: sthātavyamevaṃ 
bodhi asaṅga ridhyate sugatānām ||349||
āryaṃ vaṃśaṃ niṣevate guṇaprekṣī 
jñānaṃ tatra utpādayecchu ivātra |
mā evaṃ pravijahya śāsanaṃ guṇamaṇḍaṃ 
sarvāsvetagatīṣu pañcasū yatha bālā: ||350||
@160
śailāraṇyaguhānivāsino bhavateha
tatrasthāśca ma ātma manyathā paṭapaṃsī |
ātmānaṃ paribhāṣathā satatanitya-
manusmaranto buddhakoṭi virāgitā purimā ye ||351||
kāye jīvita tṛṣṇa utsṛja anapekṣā
dharme yujyata tīvra gauravaṃ janayitvā |
pratipattiśca mayāpi bhāṣitā iha sūtre 
paścā bodhi na teṣu durlabhā iha sthitvā ||352||
ye yuktāśca ihāpi harṣitā jinayāne 
śrutvā yukta sudurmanā bhavitāra: |
tasmādvai janayeta śāsane adhimuktiṃ
mā paścādanutāpa bheṣyathā vicaramāṇā: ||353||
yaśca punā rāṣṭrapāla bodhisattva: pañcapāramitāsu caret, yaśceha dharmaparyāyaprati-
pattyā saṃpādayet-ahamatra śikṣiṣye’hamatra saṃvare sthāsyāmi | eṣa puṇyaskandho’sya 
puṇyaskandhasya purata: śatatamāmapi kalāṃ nopaiti sahasratamāmapi śatasahasratamāmapi koṭi-
śatasahasratamāmapi, saṃkhyāmapi kalāmapi gaṇanāmapi upamāmapi upanisāmapi dhṛtipadamapi 
nopaiti | asmin khalu punardharmaparyāye bhāṣyamāṇe triṃśatāṃ niyutānāṃ sadevamānuṣāsurā-
yāśca prajāyā anutpadantapūrvāṇyanuttarasyāṃ samyaksaṃbodhau cittānyutpannāni | avaivartyā-
ścābhūvannanuttarasyā: samyaksaṃbodhe: | saptānāṃ ca bhikṣusahasrāṇāmanupādāyāsravebhyaścittāni
vimuktāni ||
atha khalu āyuṣmān rāṣṭrapālo bhagavantametadavocat-kiṃnāmāyaṃ bhagavan dharmaparyāya:,
kathaṃ cainaṃ dhārayāmi? evamukte bhagavānāyuṣmantaṃ rāṣṭrapālametadavocat-amoghapratijñāviśuddha-
miti nāma dhāraya | satpuruṣavikrīḍitaṃ bodhisattvacaryāviniścayaṃ nāma dhāraya | arthapāripūrī 
ca nāma dhāraya ||
idamavocadbhagavān | āttamanā āyuṣmān rāṣṭrapāla: sadevamānuṣāsuragandharvaśca loko 
bhagavato bhāṣitamabhyanandan ||
iti puṇyaraśme: satpuruṣasya pūrvayogasūtraratnarājaṃ samāptam ||
āryarāṣṭrapālaparipṛcchā nāma mahāyānasūtraṃ samāptam ||
@161
ślokasūcī |
agnimaṇiprabhadhyāmakaro’sau 6
atidānarataśca yadāsīt 116
adya te jagata eṣato sukhaṃ 238
adhimukti na vidyati buddhe 100
adhyavasānaparā: sada lābhe 83
adhyoṣitā āmiṣa pātracīvare 95
anubhūya tīvrakaṭukāni 209
anusrota sarvajagatī pratisrotā so’haṃ 272
andho’thavā badhira kāṇo 210
annapānamatha vastrabhojanaṃ 232
apāyabhūmiṃ gatimakṣaṇeṣu 221
apramatta iha ye ca sūratā 230
aprameye daśabalacalite 344
abhibhūya jino jagadetān 1
araṇyavāsanirata: sadā bhava 243
araṇya vividha prānta sevamāno 74
avamanyati nitya parasya 103
avikalaguṇacitrā bodhiaṅgānukūlā 282
aśraddhā: kusīdā sada mūḍhacittā 87
asaṃyatā uddhata unnatāśca 217
asti chanda pravarāgrabodhaye 47
ahamapi jina dṛkṣye kīdṛśaṃ tasya rūpaṃ 277
ācāryo me śrutasamudro 172
ādhyātmikaṃ hyatha ca bāhyaṃ 166
āryaṃ vaṃśaṃ niṣevate guṇaprekṣī 350
āśayena hi sadābhiyuktakā 49
āsi gajo himakundanikāśo 149
āsi śaśo vanagulmanivāsī 158
āsi śuko drumapuṣpaphalāḍhye 159
ityevamādi guṇa naikavidhān 324
ityevamādi caritāni pūrva 165
ima carya sevaniratānāṃ 208
ima śāsanaṃ guṇanidhānaṃ 205
imu carimabhivīkṣya bodhisattvo 81
uttaptacāmikaravigrahā 40
uddeśasaṃvaravihīnā bhikṣu 190
udyāna puṣpaphalapatravikīrṇaśākhā 248
udyujyatāṃ ghaṭata nityaṃ 216
upalambhadṛṣṭyāṃ ca sadā niviṣṭā 93
upasthānagauravarato’haṃ 145 
ṛkṣapatirabhūva śailadurge 148
ṛddhipādavarabhijñakovidaṃ 19
eka viharati yathaiva khaṅgo 76
eṇeyajaṅgha bhagavannasamā 303
etatsmarannahamiha kṣitiśopaviṣṭo 270
etaddhi me vyākuru lokanātha 296
etādṛśaścarimakāle 207
etādṛśā vrata udārā ye 169
etā vimāna maṇicūḍasamuktajālā 251
etā: striyo hi chavimātrakarūparamyā: 257
etā: striyo hyabudhavālajanābhirāmā 256
etā: svaraṅgarucirā: suratervidhijñā: 247
ete kumāra tava devasamānagarbhā: 253
evamasaṃyata paścimakāle 85
evaṃ hyamodha tava pūja kṛtā 320
kathayanti te’pi ca janasya 188
kanakābha pīna sukumāraṃ 141
kamburucira grīvā śāntasaṃvṛtta skandha: 285
kalpa acintiya pūrva caranta: 108
kalpakoṭinayutānacintiyān 17
kalpānacintya śatāśca koṭiyo 331
kalyāṇamitramāpnuvanti 55
kavitāni haiva svamatāni 176
kāñcanācala ivāsi nirmala: 28
kāmahetu bahukalpasāgarā 237
kāmā ime khalu na sevyā: 185
kāmāturo bhavati yo nṛpa cittadāsa: 264
kāmeṣu mūrchitamanā me 130
kāyaśca lakṣaṇacito bhagavan 304
kāye cāpyanapekṣya jīvita 62
kāye jīvitatṛṣṇa utsṛja 352
kāyo’raṇye smṛtirapi nagare 346
kinnarakalaviṅkā kokilā cakravākā 283
kīrtayanti tava varṇa nāyakā: 15
kīrtiryaśaśca prasṛtaṃ vipulaṃ 325
kundenduśaṅkhahimaśubhranibhā 299
kulasaṃstavabandhanayukto 104
kṛtsramupārjitamāpya bhiṣagbhi: 120
kṣipanti ye dharma narottamānāṃ 94
kṣetraśuddhiparivārasaṃpadaṃ 43
kṣetraśuddhirapi cāpi saṃbhavo 23
gaṅgataraṅgajalairhriyamāṇa: 157
gacchāśu pārthiva varasvajanena sārdhaṃ 273
gajapatigatigāmī siṃhavikrāntagāmī 287
gajavaśagatena śoṣito me 147
@162
gambhīra dharma śrutva dhīra 56
gambhīradhīravaratūryaninādaghuṣṭā 252
girivarasahitārthā tasya prahlādanīyā 281
gītaṃ na śroṣyamapi vādyarutaṃ na grāhyaṃ 258
gṛddho gṛhīṇa tathā kāmai: 183
gṛhamativiṣamaṃ ca śokamūlaṃ 73
gogardabhāśvapaśudānāt 180
cakrāṅkitaṃ kamalatulyaṃ 138
caturāryavaṃśaniratā akuhā 65
catvāri koṭi pramadānāṃ 131
candra ivāmala bhāti niśīthe 7
caratā ca purā jagadarthe 121
cittadhāra jagata: prajānase 20
cittasphaṭikaślakṣṇā paṇḍitānāṃ manāpā 284
cittaṃ samudra iva tarpayituṃ na śakyaṃ 260
citrayan vrajasi medinītale 33
jagadidamabhivīkṣya ca prapāte 77
jānan vasetka iha śatrumadhye 271
jātiṃ saṃdarśayase kvacidbhavān 335
jātījarāmaraṇaśokahataṃ 312
jinadhātustūpapurato me 123
jihvā prabhūta tanu tāmranibhā 300
jīvitaṃ capalamadhruvaṃ sadā 235
jñāna daśabalasya viditaṃ 25
jñānalopu bhavate kṣaya: kathaṃ 41
tava pūjayā sukhamanekavidhaṃ 317
tārita pañcaśataṃ vaṇijānāṃ 152
tīrṇa tārayasi sattvakoṭiyo 36
tīrthaṃ ca saṃdarśaya uhyato me 293
tulyā taveyamapi puṣkariṇī surāṇāṃ 249
tuṣiteṣu kvacideva dṛśyase nivasaṃstvaṃ 334
te ca parasparameva ca dviṣṭā 84
te rogadu:khaśatataptā: 212
te vṛtticaryāparihīnabhāvā: 222
tyaktvā gehamanantadoṣagahanaṃ 60
tyaktvā mātā pitā mahītale pramadāśca 337
tvaṃ dānaśīlanirata: satataṃ 306
tvaṃ pūrva kalpaśatacīrṇatapā 305
tvaṃ vādiśūra kugaṇipramāthi 307
daridrabhūtasya kuruṣva saṃgrahaṃ 292 
daridrabhūtāśca hi pravrajitvā 219
daśanā śubhā: sudṛḍhavajranibhā 301
dānaśīlacarito’si nāyakā 18
dānaśīlasamādhiprajñayāpi ca kṣāntyā 332
dīrgha vṛtta rucirā karāṅgulī 32
durlabhaṃ padavaraṃ hyanuttaraṃ 242
durlabho hi sugatasya saṃbhava 239
duhitṛsvasutā: priyabhāryā 111
du:khamananta sahitvamaśeṣaṃ 106
du:khā ananta iti jñātvā 213
du:khita vīkṣya naraṃ ca daridraṃ 118
dūre itaste mama śāsanasya 89
dṛṣṭva sattva dukhitānanāyakān 50
devāpriyaṃ mama kṛtaṃ na hi kenacinme 255
dvātriṃśattava kāyalakṣaṇā suviśuddhā 330
dvīpacaturnṛpatirhyavabhāsī 5
dharmadviṣa: sada anāryā: 171
dharmadharā bhuvi ye tu bhavanti 98
dharmarāja dhanasaptadāyakā 34
dharmasaṃśayu nāsti te mune kvacideva 336
dhātūśca sarpasadṛśā vadhakāśca skandhā: 265
dhigyauvanena manujeśvara yanna nityaṃ 262
dhutayāna me deśita jinebhi: 168
dhyānaṃ tathādhyayanaṃ tyaktvā 195
dhvāṅkṣā duṣṭā hrīdhṛtirahitā 345
na khila na mala na cāpi 72
na ca karmiko hyahaṃ vihāre 196
na ca te’sti sama: kvaci loke 11
na trāṇamanyaśaraṇaṃ 67
na tvaṃ pitā na sahajā mama 261
nāsti te samasama: kutottaro 26
nityamagaurava te hi bhavanti 82
nityaṃ śāśvatadṛṣṭisaṃjñitaṃ jagadīkṣya 339
nirbhartsitāpi ca samantātte 201
nirvṛtau ca sthiti dharma yādṛśī 24
nṛpa sarvadarśi yada āsīt 139
neha mātra na pitā na bāndhavā 236
naiṣāmanāryamapi vācyaṃ 181
parato’pyabhūdapi ca vṛddha: 173
parasya pūjārthamiherṣya jātā 88
paribhūtakāśca satataṃ te 203
pariśuddha kṣetra labhate ruciraṃ 323
parīttamāyu: kṣayadharmi jīvitaṃ 295
parvatakandaradhīraninādī 9
parvatamūrdhani agni yathaiva 8
paśyanti te narottamaṃ 57
puṇyajñānamupāyaprajñato na samaste 340
puṇyādhikasya tava puṇyanidhe: 322
puṇyairvihīnā: paradāragṛddhā: 224
puṣpairvarairapi ca gandhai: 127
@163
pūja kṛtva sugatānurūpato 16
pūrṇacandra iva nirmale nabhe 30
pranaṣṭamārgasya bhavādya deśika: 291
prativadasi yathā ca bodhimārge 80
prāntavane sada nitya rato’haṃ 109
priyaviprayogahata dṛṣṭvā 134
prekṣasva putravararatna mama pralāpa 244
prekṣasva me’dya nagaraṃ surasaṃgharamyaṃ 245
phalapuṣpajalāḍhya suramya 112
balacakravartyapi ca dvīpapati: 318
bahukalpakoṭībhi kadāci buddho 91
bīja prakīrṇa yadā prathamaṃ te 163
buddhasya te dhvaja gṛhītvā 179
buddho dharmo na ca priya vadatāṃ 347
bodhikāṅkṣu mama vidyate mune 48
bodhicariṃ caramāṇahu pūrvaṃ 153
bodhicariṃ caramāṇa janārthe 157
bodhipathādapi nitya sudūre 86
bodhisattvacaryā suniścitā 39
bodhyarthikenāpi mayā svajīvaṃ 226
bodhyarthiko’nveṣati buddhadharmān 225
brahmavihāragata: sa ca brahmā 3
brahmāpi śakra api lokapati: 319
bhadramitraparisevaka: sadā 240
bhavacārake jagati dṛṣṭvā 110
bhavaśvārake jagadavekṣya 66
bhavati ca itaretareṇa tuṣṭa: 75
bhāsayate hi jagannaravīro 12
bhāsvatsaddharmaratna 0
bhikṣuṇa vīkṣya ca guṇāḍhyaṃ 182
bhramaragaṇaviśuddhā netra nīlotpalābhā 279
mañjughoṣa kalaviṅkasusvarā 46
mayā cirādadya hi vaidyarāja: 289
mayi karuṇa janitvā devatā 275
mayi tyaktamaṅguli udārā 132
mahāprapātaṃ jvalitaṃ hutāśanaṃ 227
mā kumāra bhava supramattako 229 
mā bhūtpipīlikavadho me 144
māyopamaṃ jagadidaṃ bhavatā 309
māyopamaṃ bhidurametat 215
mārabhañjana kudṛṣṭiśodhanā 44
mārāste caturo’pi nirjitāścirakālaṃ 338
mārgajña mārgakuśalā bhagavan 321
māṃsaṃ tvacaṃ tathapi ca majja 167
mṛdu komalaṃ vimalagauraṃ 140
mṛdu cāru snigdha śubha keśa jinā 298
mṛdutūlapicūpama sūkṣmau 128
meghaṃ kṛpākaruṇapāramitābhrakūṭaṃ 269
merurivāmarasaṃghanivāsa: 2
maitra varma smṛti khaṅgamuttamaṃ 35
yatra jātimaraṇā na vidyate 37
yatrātma nāsti na ca jīvo 174
yatraiva satkṛta kule te 184
yadīha lābhena bhaveta bodhi: 223
yadyasti caiva mahāyānaṃ 175
yasya priyo bhavati buddho 214
yasya matirbhuvi lokapradīpo 102
yasyepsitaṃ dharṣayituṃ hi māraṃ 96
ye jagaddhitakarā atītakā: 22
ye te babhūva purimāśca jinā 318
ye pāpamitrāṇi vivarjayanti 92
ye’prameya sugatā atītā: 231
ye yuktāśca ihāpi harṣitā 353
ye śīlavanta guṇavanto 197
yo hīcchedvarabodhi budhyituṃ 349
yo hyata icchati du:khabhayebhyo 105
rakṣanti śīlamamalaṃ maṇiratnatulyaṃ 63
ratnākaro yatha vilupta: 206
rathacakravad bhramati sarvajagat 313
raśmikoṭīniyutān pramuñcato 29
rāga doṣa jahi mohasaṃbhavaṃ 21
rāgādibhiśca bahurogaśatai: 311
rājakathāratāśca satataṃ te 194
rājña: suto tu vikṛtajña: 143
rājyasaukhyavibhavāṃśca sarvaśo 234
rūpabhogapratibhānasaṃpadaṃ 45
rūpamapyasamakaṃ manoramaṃ 27
rūpaṃ darśayase manoramaṃ 333
rūpeṇa cāpratisamo’si jinā 302
rogābhibhūta bahu tatra 189
roma pariṇatāśca dakṣiṇo 286
raudrākṣa eva ca ruṣitvā 124
labdhvā abhijña jina pañca mayā 327
layanaṃ mamaitaduddiṣṭaṃ 198
lābha atha alābhe 288
lābhābhibhūtasya kusīda vardhate 218
lābhārthiko’raṇyamupeti vastuṃ 220
lābhino bhavanti dhāraṇīṣu 54
lābhairnāpi ca teṣu harṣita mano 61
@164
vanakandari śyāmaku nāma 113
vanakandareṣu satataṃ nivasanti 68
vanagocari khaṇḍakidvīpe 150
vanavāsināmapi hi teṣāṃ 192
vandamo naravaraṃ prabhaṃkaraṃ 14
vandāmi guṇajñānasāgaraṃ naravīraṃ 329
vandāmi te kanakavarṇanibhā 297
vandāmo’pi ca dharmatāṃ 341
varabhūṣaṇānapi suramyān 142
varṣasahasra mayā paripūrṇā 122
vākkāyamānasaviśuddha mune 308
vācayā yatha vadanti te budhā: 53
vānarasaṃghamupadruta dṛṣṭvā 160
vigatajvarā jagati mokṣakarā 326
vidhyanta hasta tatha pādān 178
vinigṛhya rākṣasiśatāni 129
vimocya māṃ durgatisaṃkaṭāttvaṃ 294
vivarjayitvā ca priyāpriyāṇi 97
viśrambhate’sya na kvacit 211
viṣameṇa sa deśati bhogān 99
vismṛtya buddhaguṇa sarvān 193
vyāghrisutānapi jīvitaheto: 115
vyādhiśatābhihataṃ jagadīkṣya 154
vyādhyāturaṃ ca naramīkṣya 135
śakyā na nārigaṇamadhyagatena bodhi: 274
śakra iva tridaśeṣu virājan 4
śaṅkhatuṣāranibho hayarājā 156
śayyāsanaṃ nikhila dattaṃ 199
śayyāsanoddiśana teṣāṃ 200
śaraṇāgata vīkṣya kapotaṃ 119
śaraṇāgatasya ca mayārthe 146
śikṣāsu cādara na teṣāṃ 191
śuka bhūta purā guruheto: 161
śuka so’bravīd bhadra śṛṇuṣva 162
śubha nīlapadmasamavarṇā 133
śuśrūṣakā: sada bhavanti guruṣu 69
śūnyatamadhimuktamānimittaṃ 79
śūnyatāsu satataṃ gatiṃ gata 52
śūnyāśca śānta anutpādanaya 310
śūnye ca te hi nibasanti 64
śṛṇoti dharma nāyakāna 58
śailataṭādanapekṣya śarīraṃ 114
śailāraṇyaguhānivāsino 351
śokārditaṃ kamalalocanacārunetraṃ 246
śravaṇamupagataste kiṃ na buddha: 276
śruto mayā nāyaka apramādo 290
śrutvā guṇāḍhyaṃ ca vicitraśāsanaṃ 228
śrutvā ca teṣāmiha pāpacaryā 90
śrutvā ca buddhaguṇa te ca bhavanti 71
śrutvaināṃ mama cārikāṃ samupadiṣṭāṃ 348
śreṣṭhā gatirbhavati cāpi 70
ṣaṭsu prayujyata pāramitāsu 107
sa itaścayuto hi manujeṣu 101
satyārjavakṣyamupāyanayai: 316
sada satkṛtā guṇavihīnā 204
sanmaṇirāja ivojjvalaveṣa: 10
samasahitasuvṛttā danta 280
sarvajñaṃ vigatajvaraṃ naravaraṃ 343
sarvatra grāmanagareṣu 125
sarvasattvasamacitta sūratā 51
sarvasvakośamapi tyaktva 137
sarvasvaparityāgi so bhaveta 59
sarve ime drumalatā śiśire pravṛtte 259
saṃcodito’smi vibudhairbhava apramatto 263
saṃprekṣase jagadidaṃ kugatiprapañcaṃ 266
saṃsaran subahukalpakoṭiyo 42
sādhu tvaṃ naravīra bhāṣase varamārgaṃ 342
sādhu vīryamapi ca kṛtva 241
sādhu śukā hara śāli yatheṣṭaṃ 164
siṃha babhūva yadā mṛgarājā 155
sīdanta durgatipathādapi coddharipye 268
sutasoma mahīpatirāsīt 117
suptān vibodhayitumātura 267
sumadhuravacana: smritābhibhāṣī 78
sevārthameva na guṇārthaṃ 187
so’thābravīdguṇacito 254
stutya mayā rūpasāgarabuddhiṃ 13
stutya lokapravaraṃ mahāmuniṃ 38
stutvādya sarvaguṇapāragataṃ 328
snigdharucirakeśā dakṣiṇāvartajātā 278
snigdhaṃ hyakarṣaya manojña varaṃ 315
strīṇāṃ sahasramabhirūpā: 126
svayameva te yatha adāntā: 186
hastapādamatha karṇanāsikā 233
haṃsavarhimṛgarājavikramā 31
haṃsā mayūra śukasārikakokilāśca 250
hā śāsanaṃ jinavarasya 202
hāsyu bhaviṣyati ima śruṇitvā 170
hitvā svamasthi ca śarīrād 136
hrīrapatrāpaśīlarahitāśca 177
@165
13 bhaiṣajya{1. Text from Gilgit Mss. Vol. I.}guruvaidūryaprabharājasūtram |
oṃ nama: sarvajñāya | namo bhagavate bhaiṣajyaguruvaidūryaprabharājāya tathāgatāya ||
evaṃ mayā śrutam | ekasmin samaye bhagavān janapadacaryāṃ caramāṇo’nupūrveṇa yena 
vaiśālīṃ (lī) mahānagarīṃ(rī) tenānuprāpto’bhūt | tatra khalu bhagavān vaiśālyāṃ viharati sma
vādyasvaravṛkṣamūle mahatā bhikṣusaṃghena sārdhamaṣṭabhirbhikṣusahasrai: ṣaṭtriṃśadbhiśca bodhisattvasahasrai:
sārdhaṃ rājāmātyabrāhmaṇagṛhapatisaṃhatyā devanāgayakṣagandharvāsuragaruḍakinnaramahoragamanuṣyāmanuṣya-
parṣadā ca parivṛtta: puraskṛto dharmaṃ deśayati sma | atha khalu mañjuśrīrdharmarājaputro
buddhānubhāvenotthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena 
bhagavāṃstenāñjaliṃ praṇamya bhagavantametadavocat-deśayatu bhagavaṃsteṣāṃ tathāgatānāṃ nāmāni, teṣāṃ 
pūrvapraṇidhānavistaravibhaṅgam | vayaṃ śrutvā sarvakarmāvaraṇāni viśodhayema paścime kāle paścime 
samaye saddharmapratirūpake vartamāne sattvānāmanugrahamupādāya | atha bhagavān mañjuśriye kumāra-
bhūtāya sādhukāramadāt-sādhu sādhu mañjuśrī:, mahākāruṇikastvaṃ mañjuśrī: | tvamaprameyāṃ 
karuṇāṃ janayitvā samādhesase(?)nānākarmāvaraṇenāvṛtānāṃ sattvānāmarthāya hitāya sukhāya deva-
manuṣyāṇāṃ ca hitārthāya | tena hi tvaṃ mañjuśrī: śṛṇu, sādhu ca suṣṭhu ca manasi kuru, bhāṣiṣye |
evaṃ bhagavan, iti mañjuśrī: kumārabhūto bhagavata: pratyaśrauṣīt | bhagavāṃstasyaitadavocat-
asti mañjuśrī: pūrvasmin digbhāge ito buddhakṣetrād daśagaṅgānadīvālukāsamāni 
buddhakṣetrāṇyatikramya vaidūryanirbhāsā nāma lokadhātu: | tatra bhaiṣajyaguruvaidūryaprabho nāma
tathāgato’rhan samyaksaṃbuddho viharati vidyācaraṇasaṃpanna: sugato lokavidanuttara: puruṣadamya-
sārathiśca śāstā devānāṃ manuṣyāṇāṃ ca buddho bhagavān | tasya khalu punarmañjuśrī: bhagavato 
bhaiṣajyaguruvaidūryaprabhasya tathāgatasya pūrvaṃ bodhisattvacārikāṃ carata imāni dvādaśa mahāpraṇi-
dhānānyabhūvan | katamāni dvādaśa mahāpraṇidhānāni ? prathamaṃ tasya mahāpraṇidhānamabhūt-
yadāhamanāgate’dhvani anuttarāṃ samyaksaṃbodhimabhisaṃbudhyeyam, tadā mama śarīraprabhayā aprameyā-
saṃkhyeyāparimāṇā lokadhātavo bhrājeraṃstapyeran viroceran | yathā cāhaṃ dvātriṃśadbhirmahā-
puruṣalakṣaṇai: samanvāgata:, aśītibhiścānuvyañjanairalaṃkṛtadeha:, tathaiva sarvasattvā bhaveyu: ||
[dvitīyaṃ tasya mahāpraṇidhānamabhūt-yadāhamanāgate’dhvani anuttarāṃ samyaksaṃbodhimabhisaṃbu-
dhyeyam, tadā bodhiprāptasya ca me kāya: anarghavaidūryamaṇiriva antarbahiratyantapariśuddho
vimalaprabhāsaṃpanna: syāt | vipulakāyastadupamena śriyā tejasā ca pratyupasthita: syāt |
tasyāṃśujālāni raviśaśikarānatikrameyu: | te ca ye kecit sattvā lokadhātau jātāśca, 
ye cāpi puruṣā:, te tamisrāyāṃ rātrāvandhakāre nānādiśaṃ gaccheyu: sarvadikṣu mama 
ābhayā spṛṣṭā: kuśalāni ca ] karmāṇi kurvīran || tṛtīyaṃ tasya mahāpraṇidhānamabhūt–
@166
yadāhamanāgate… tadā bodhiprāptasya ca me ye sattvā aprameyaprajñopāyabalādhānena apari-
māṇasya sattvadhātorakṣayāyopabhogāya paribhogāya syu: | kasyaci[t] sattvasya kenacid
vaikalyaṃ na syāt || caturthaṃ tasya mahāpraṇidhānamabhūt-yadāhamanāgate… tadā bodhiprāpto’haṃ
ye kumārgapratipannā: sattvā: śrāvakamārgapratipannā: pratyekabuddhamārgapratipannāśca, te sattvā anuttare
bodhimārge mahāyāne niyojayeran || pañcamaṃ tasya mahāpraṇidhānamabhūt-yadāhamanāgate…
tadā bodhiprāptasya ca me ye sattvā mama śāsane brahmacaryaṃ careyu:, te sarve akhaṇḍa-
śīlā: syu: susaṃvṛtā: | mā ca kasyaci[t] śīlavipannasya mama nāmadheyaṃ śrutvā 
kvacid durgatigamanaṃ syāt || ṣaṣṭhaṃ tasya mahāpraṇidhānamabhūt-yadāhamanāgate… tadā 
bodhiprāptasya ca me ye sattvā hīnakāyā vikalendriyā durvarṇā jaḍaiḍamūkā laṃgā:{1. The words laṃga and kuṇḍa are so far unknown in Sanskrit 
lexicons. The Chinese source indicates that they mean crooked or
hump-backed and lepers.} kubjā:
śvitrā: kuṇḍā andhā badhirā unmattā ye cānye śarīrasthavyādhaya:, te mama nāmadheyaṃ śrutvā 
sarve sakalendriyā: suparipūrṇagātrā bhaveyu: || saptamaṃ tasya mahāpraṇidhānamabhūt-yadāhamanāgate 
...tadā bodhiprāptasya ca me ye nānāvyādhiparipīḍitā: sattvā atrāṇā aśaraṇā bhaiṣajyo-
pakaraṇavirahitā anāthā daridrā du:khitā:, sace(t) teṣāṃ mama nāmadheyaṃ karṇapuṭe nipatet,
teṣāṃ sarvavyādhaya: praśameyu: nīrogāśca nirupadravāśca te syuryāva bodhiparyavasānam || aṣṭamaṃ 
tasya mahāpraṇidhānamabhūt-yadāhamanāgate…tadā ya: kaścinmātṛgrāmo nānāstrīdoṣaśatai:
saṃkliṣṭaṃ strībhāvaṃ vijugupsitaṃ mātṛgrāmayoniṃ ca parimoktukāmo mama nāmadheyaṃ dhārayet, tasya
mātṛgrāmasya na strībhāvo bhavet yāva bodhiparyavasānam || navamaṃ tasya mahāpraṇidhānamabhūt-
yadāhamanāgate…tadā bodhiprāpto’haṃ sarvasattvān mārapāśabandhanabaddhān nānādṛṣṭigahana-
saṃkaṭaprāptān sarvamārapāśadṛṣṭigatibhyo vinivartya samyagdṛṣṭau niyojya ānupūrvyeṇa bodhisattva-
cārikāṃ saṃdarśayeyam || daśamaṃ tasya mahāpraṇidhānamabhūt-yadāhamanāgate …tadā bodhi-
prāptasya ca me ye kecit sattvā rājādhibhayabhītā:, ye vā bandhanabaddhāvaruddhā: vadhārhā
anekamāyābhirupadrutā vimānitāśca kāyikavācikacaitasikadu:khairabhyāhatā:, te mama nāma-
dheyasya śravaṇena madīyena puṇyānubhāvena ca sarvabhayopadravebhya: parimucyeran || ekādaśamaṃ
tasya mahāpraṇidhānamabhūt-yadāhamanāgate…tadā bodhiprāptasya ca me ye sattvā: kṣudhāgninā 
prajvalitā: āhārapānaparyeṣṭyabhiyuktā: tannidānaṃ pāpaṃ kurvanti, sace(t) te mama nāmadheyaṃ 
dhārayeyu:, ahaṃ teṣāṃ varṇagandharasopetena āhāreṇa śarīraṃ saṃtarpayeyam || dvādaśamaṃ tasya mahā-
praṇidhānamabhūt-yadāhamanāgate…tadā bodhiprāptasya ca me ye kecit sattvā vasanavirahitā
daridrā: śītoṣṇadaṃśamaśakairupadrutā rātriṃdivaṃ du:khamanubhavanti, sace(t) te mama nāmadheyaṃ 
dhārayeyu:, ahaṃ teṣāṃ ca vastraparibhogamupasaṃhareyam, nānāraṅgai raktāṃśca kāmānupanāmayeyam,
@167
vividhaiśca ratnābharaṇagandhamālyavilepanavādyatūryatālāvacarai: sarvasattvānāṃ sarvābhiprāyān paripūra-
yeyam || imāni dvādaśa mahāpraṇidhānāni mañjuśrī: bhagavān bhaiṣajyaguruvaidūryaprabhastathāgato’rhan
samyaksaṃbuddha: pūrvaṃ bodhicārikāṃ caran kṛtavān ||
tasya khalu punarmañjuśrī: bhagavato bhaiṣajyaguruvaidūryaprabhasya tathāgatasya yat praṇidhānaṃ 
yacca buddhakṣetraguṇavyūhaṃ tanna śakyaṃ kalpena vā kalpāvaśeṣeṇa vā kṣapayitum | suviśuddhaṃ
tad buddhakṣetraṃ vyapagataśilāśarkarakaṭhalyamapagatakāmadoṣamapagatāpāyadu:khaśabdamapagatamātṛ-
grāmam | vaidūryamayī ca sā mahāpṛthivī kuḍyaprākāraprāsādatoraṇagavākṣajālaniryūhasaptaratnamayī, 
yādṛśī sukhāvatī lokadhātustādṛśī | tatra vaidūryanirbhāsāyāṃ lokadhātau dvau bodhisattvau
mahāsattvau teṣāmaprameyāṇāmasaṃkhyeyānāṃ bodhisattvānāṃ mahāsattvānāṃ pramukhau, ekaka: sūryavairo-
cano nāma, dvitīyaścandravairocana:, yau tasya bhagavato bhaiṣajyaguruvaidūryaprabhasya tathāgatasya 
saddhrmakośaṃ dhārayata: | tasmāt tarhi mañjuśrī: śrāddhena kulaputreṇa vā kuladuhitrā vā tatra
buddhakṣetropapattaye praṇidhānaṃ karaṇīyam ||
punaraparaṃ bhagavān mañjuśriyaṃ kumārabhūtamāmantrayate sma-santi mañjuśrī pṛthagjanā:
sattvā:, ye na jānanti kuśalākuśalaṃ karma | te lobhābhibhūtā ajānanto dānaṃ dānasya ca 
mahāvipākam, bālāgramūrkhā: śraddhendriyavikalā dhanasaṃcayarakṣaṇābhiyuktā: | na ca dāna-
saṃvibhāge teṣāṃ cittaṃ kramate | dānakāle upasthite svaśarīramāṃsacchedane iva vā manaso 
[du:khaṃ] bhavati | aneke ca sattvā: ye svayameva na paribhuñjanti, prāgeva mātāpitṛbhāryā-
duhitṝṇāṃ dāsyanti, prāgeva dāsadāsīkarmakarāṇām, prāgevānyeṣāṃ yācakānām, te 
tādṛśā: sattvā itaścyutvā pretaloke upapatsyante tiryagyonau vā | yai: pūrvaṃ manuṣyabhūtai: śrutaṃ 
bhaviṣyati tasya bhagavato bhaiṣajyaguruvaidūryaprabhasya tathāgatasya nāmadheyam, tatra teṣāṃ yamaloka-
sthitānāṃ tiryagyonisthitānāṃ vā tasya tathāgatasya nāma su(saṃ?)mukhībhaviṣyati | saha smaraṇa-
mātreṇa ataścyutvā punarapi manuṣyaloke upapatsyante, jātismarāśca bhaviṣyanti | te te 
durgatibhayabhītā na bhūya: kāmaguṇebhirarthikā bhaviṣyanti, dānābhiratāśca bhaviṣyanti dānasya 
ca varṇavādina: | sarvamapi parityāgenānupūrveṇa karacaraṇaśīrṣanayanaṃ ca māṃśoṇitaṃ [ca]
yācakānāmanupradāsyanti, prāgeva anyaṃ dhanaskandham ||
punaraparaṃ mañjuśrī: santi sattvā: ye tathāgatānuddiśya śikṣāpadāni dhārayanti, te 
śīlavipattimāpadyante, dṛṣṭivipattimācāravipattiṃ vā kadācidāpadyante | śīlavipannā ye 
puna: śīlavanto bhavanti, śīlaṃ rakṣanti, na punarbahuśrutaṃ paryeṣyanti, na ca 
tathāgatabhāṣitānāṃ gambhīramarthamājānanti | ye ca punarbahuśrutā:, te ādhimānikā bhaviṣyanti 
mānastabdhā:, parepāmīrṣyāparāyaṇā: saddharmamavamanyante pratikṣipanti | mārapakṣikāste tādṛśā
mohapuruṣā: svayaṃ kumārgapratipannā: | anyāni cānekāni sattvakoṭiniyutaśatasahasrāṇi
mahāprapāte prapātayanti | teṣāmevaṃrūpāṇāṃ sattvānāṃ bhūyiṣṭhena narakavāsagatirbhaviṣyati | tatra
@168
yaistasya bhagavato bhaiṣajyaguruvaidūryaprabhasya tathāgatasya nāmadheyaṃ śrutaṃ bhaviṣyati, teṣāṃ tatra narake 
sthitānāṃ buddhānubhāvena tasya tathāgatasya nāmadheyaṃ sumukhībhaviṣyati | te tataścyutvā punarapi 
manuṣyaloke upapatsyante samyagdṛṣṭisaṃpannā vīryavanta: kalyāṇāśayā: | te gṛhānutsṛjya tathāgata-
śāsane pravrajitvā ānupūrveṇa bodhisattvacārikāṃ paripūrayiṣyanti ||
punaraparaṃ mañjuśrī: santi sattvā: ye ātmano varṇaṃ bhāṣante matsariṇa:, pareṣāmavarṇamuccāra-
yanti | ātmotkarṣakaparapaṃsakā: sattvā: parasparasatkṛtā: tryapāyeṣu bahūni varṣasahasrāṇi 
du:khamanubhaviṣyanti | te anekavarṣasahasrāṇāmatyayena tataścyutvā gavāśvoṣṭragardabhādiṣu tirya-
gyoniṣu upapadyante | kaśādaṇḍaprahāreṇa tāḍitā: kṣuttarṣapīḍitaśarīrā mahāntaṃ bhāraṃ vahamānā 
mārgaṃ gacchanti | yadi kadācit manuṣyajanmapratilābhaṃ pratilapsyante, te nityakālaṃ nīca-
kuleṣu upapatsyante, dāsatve ca paravaśagatā bhaviṣyanti | yai: pūrvaṃ manuṣyabhūtaistasya bhagavato 
bhaiṣajyaguruvaidūryaprabhasya tathāgatasya nāmadheyaṃ śrutaṃ bhaviṣyati, te tena kuśalamūlena sarva-
du:khebhya: parimokṣyante, tīkṣṇendriyāśca bhaviṣyanti paṇḍitā vyaktā medhāvinaśca | kuśala-
paryeṣṭybhiyuktā nityaṃ ca kalyāṇamitrasamavadhānaṃ lapsyante, mārapāśamucchidya avidyāṇḍa-
kośaṃ bhindanti, kleśanadīmucchoṣayanti, jātijarāvyādhimaraṇabhayaśokaparidevadu:khadaurmanasyo-
pāyāsebhya: parimucyanti ||
punaraparaṃ mañjuśrī: santi sattvā: ye paiśunyābhiratā: sattvānāṃ parasparaṃ kalahavigraha-
vivādān kārāpayanti | te parasparaṃ vigrahacittā: sattvā nānāvidhamakuśalamabhisaṃskurvanti
kāyena vācā manasā, anyonyamahitakāmā nityaṃ parasparamanarthāya parākrāmanti | te ca 
vanadevatāmāvāhayanti vṛkṣadevatāṃ giridevatāṃ ca | śmaśāneṣu pṛthag bhūtānāvāhayanti |
tiryagyonigatāṃśca prāṇino jīvitād vyavaropayanti | māṃsarudhirabhakṣān yakṣarākṣasān
pūjayanti | tasya śatrornāma vā śarīrapratimāṃ vā kṛtvā tatra ghoravidyāṃ sādhayanti kākhorda-
vetālānuprayogeṇa jīvitāntarāyaṃ vā śarīravināśaṃ vā kartukāmā: | yai: punastasya bhagavato 
bhaiṣajyaguruvaidūryaprabhasya tathāgatasya nāmadheyaṃ śrutaṃ bhaviṣyati, teṣāṃ na śakyaṃ kenāntarāyaṃ 
kartum | sarve ca te parasparaṃ maitracittā hitacittā avyāpannacittāśca viharanti svakasvakena 
parigraheṇa saṃtuṣṭā: ||
punaraparaṃ mañjuśrī: etāścatasra: parṣado bhikṣubhikṣuṇyupāsakopāsikā:, ye cānye 
śrāddhā: kulaputrā vā kuladuhitaro vā āryāṣṭāṅgai: samanvāgatā upavāsamupavasanti, eka-
vārṣikaṃ vā traimāsikaṃ vā śikṣāpadaṃ dhārayiṣyanti, yeṣāmevaṃpraṇidhānamevamabhiprāyam-anena 
vayaṃ kuśalamūlena paścimāyāṃ diśi sukhāvatyāṃ lokadhātau upapadyema yatrāmitāyustathāgata: |
yai: punastasya bhagavato bhaiṣajyaguruvaidūryaprabhasya tathāgatasya nāmadheyaṃ śrutaṃ bhaviṣyati, teṣāṃ 
maraṇakālasamaye aṣṭau bodhisattvā ṛddhyāgatā upadarśayanti, te tatra nānāraṅgeṣu padmeṣūpa-
pādukā: prādurbhaviṣyanti | kecit punardevaloke upapadyante | teṣāṃ tatropapannānāṃ pūrvakaṃ 
@169
kuśalamūlaṃ na kṣīyate, na ca durgatigamanaṃ bhaviṣyati | te tataścyutvā iha manuṣyaloke 
upapatsyante | rājāno bhaviṣyanti caturdvīpeśvarāścakravartina: | te anekāni sattvakoṭīniyuta-
śatasahasrāṇi daśasu kuśaleṣu karmapatheṣu pratiṣṭhāpayiṣyanti | apare puna: kṣatriyamahāśāla-
kuleṣu brāhmaṇamahāśālakuleṣu prabhūtadhanadhānyakośakoṣṭhāgārasamṛddheṣu ca kuleṣu upapatsyante |
te rūpasaṃpannāśca bhaviṣyanti, aiṣvaryasaṃpannāśca bhaviṣyanti, parivārasaṃpannāśca bhaviṣyanti | yaśca 
mātṛgrāma: tasya bhagavato bhaiṣajyaguruvaidūryaprabhasya tathāgatasya nāmadheyaṃ śrutvā ca udgrahīṣyati, 
tasya sa eva paścima: strībhāva: pratikāṅkṣitavya: ||
atha khalu mañjuśrī kumārabhūto bhagavantametadavocat-ahaṃ bhagavan paścime kāle 
paścime samaye teṣāṃ śrāddhānāṃ kulaputrāṇāṃ kuladuhitṝṇāṃ ca tasya bhagavato bhaiṣajyaguruvaidūrya-
prabhasya tathāgatasya nāmadheyaṃ śrāvayiṣyāmi, antaśa: svapnāntaramapi buddhanāmakaṃ karṇapuṭeṣu
upasaṃhārayiṣyāmi | ye idaṃ sūtraratnaṃ dhārayiṣyanti vācayiṣyanti deśayiṣyanti paryavāpsyanti, 
parebhyo vistareṇa saṃprakāśayiṣyanti, likhiṣyanti likhāpayiṣyanti, pustakagataṃ vā kṛtvā
satkariṣyanti nānāpuṣpadhūpagandhamālyavilepanachatradhvajapatākābhi:, tat pañcaraṅgikavastrai:
pariveṣṭya śucau pradeśe sthāpayitavyam | yatraiva idaṃ sūtrāntaṃ sthāpitaṃ bhavati, tatra catvāro 
mahārājāna: saparivārā:, anyāni ca anekāni devakoṭiniyutaśatasahasrāṇi upasaṃkrami-
ṣyanti | tatredaṃ sūtraṃ pracariṣyati | te ca bhagavan idaṃ sūtraratnaṃ prakāśayiṣyanti | tasya 
bhagavato bhaiṣajyaguruvaidūryaprabhasya tathāgatasya pūrvapraṇidhānaviśeṣavistaravibhāgaṃ ca tasya tathā-
gatasya nāmadheyaṃ dhārayiṣyanti, teṣāṃ nākālamaraṇaṃ bhaviṣyati | na teṣāṃ kenacit śakya-
mojo’pahartum, hṛtaṃ vā oja: punarapi pratisaṃharati | bhagavānāha-evametad mañjuśrī:, 
evametat, yathā vadasi | yaśca mañjuśrī: śrāddha: kulaputro vā kuladuhitā vā tasya tathāgatasya 
pūjāṃ kartukāma:, tena tasya tathāgatasya pratimā kārāpayitavyā, sapta rātriṃdivamāryāṣṭāṅgamārga-
samanvāgatena upavāsamupavasitavyam | śucinā śucimāhāraṃ kṛtvā śucau pradeśe [nānāpuṣpāṇi
saṃstārya nānāgandhapradhūpite nānāvastracchatradhvajapatākāsamalaṃkṛte tasmin pṛthivīpradeśe
susnātagātreṇa śucivimalavasanadhāriṇā nirmalacittena akaluṣacittena avyāpādacittena 
sarvasattveṣu maitracittena [upekṣācittena] sarvasattvānāmantike samacittena bhavitavyam |
nānātūryasaṃgītipravāditena sā tathāgatapratimā pradakṣiṇīkartavyā | tasya tathāgatasya pūrvapraṇi-
dhānāni manasi kartavyāni | idaṃ sūtraṃ pravartayitavyam | yaṃ cetayati, yaṃ prārthayati, taṃ 
sarvābhiprāyaṃ paripūrayati | yadi dīrghamāyu: kāmayate, dīrghāyuṣko bhavati | yadi bhogaṃ 
prārthayate, bhogasamṛddho bhavati | yadi aiśvaryamabhiprārthayate, tadalpakṛcchreṇa prāpnoti | yadi 
putrābhilāṣī bhavati, putraṃ pratilabhate | ye iha pāpakaṃ svapnaṃ paśyanti, yatra vāyasa: sthito 
bhavati durnimittaṃ vā, yatra amaṅgalaśataṃ vā sthitaṃ bhavati, taistasya bhagavato bhaiṣajyaguruvaidūrya-
prabhasya tathāgatasya pūjā kartavyā | sarvadu:svapnadurnimittāmāṅgalyāśca bhāvā: praśamiṣyanti |
@170
yeṣāmagnyudakaviṣaśastrapratāpacaṇḍahastisiṃhavyāghraṛkṣatarakṣudvīpikāśīviṣavṛścikaśatapadadaṃśa-
maśakādibhayaṃ bhavati, taistasya tathāgatasya pūjā kartavyā | te sarvabhayebhya: parimokṣyante |
yeṣāṃ corabhayaṃ taskarabhayam, taistasya tathāgatasya pūjā kartavyā ||
punaraparaṃ mañjuśrī: ye śrāddhā: kulaputrā vā kuladuhitaro vā ye yāvajjīvaṃ triśaraṇa-
mupagṛhṇanti, ananyadevatāśca bhavanti, ye pañca śikṣāpadāni dhārayanti, ye ca bodhisattva-
saṃvaraṃ caturvaraśikṣāpadaśataṃ dhārayanti, ye punarapi niṣkrāntagṛhavāsā bhikṣava:, pañcādhike 
dve śikṣāpadaśate dhārayanti, yā bhikṣuṇya: pañcaśataśikṣāpadāni dhārayanti, ye ca yathāpari-
gṛhītācchikṣāsaṃvarādanyatarācchikṣāpadāt bhraṣṭā bhavanti saced durgatibhayabhītā:, tasya bhagavato
bhaiṣajyaguruvaidūryaprabhasya tathāgatasya nāmadheyaṃ dhārayeyu:, na bhūyasteṣāṃ tryapāyagamanadu:khaṃ 
pratikāṅkṣitavyam | yaśca mātṛgrāma: prasavanakāle tīvrāṃ du:khāṃ kharāṃ kaṭukāṃ vedanāṃ vedayati, 
yā tasya bhagavato bhaiṣajyaguruvaidūryaprabhasya tathāgatasya nāmadheyamanusmaret, pūjāṃ ca kuryāt,
sā sukhaṃ ca prasūyate, sarvāṅgaparipūrṇaṃ putraṃ [ca] janayiṣyati abhirūpa: prāsādiko 
darśanīyastīkṣṇendriyo buddhimān | sa ārogyasvalpābādho bhaviṣyati, na ca śakyate amanuṣyai-
stasya ojo’pahartum ||
atha khalu bhagavānāyuṣmantamānandamāmantrayate sma-śraddadhāsi tvamānanda pattīyasi 
yadahaṃ tasya bhagavato bhaiṣajyaguruvaidūryaprabhasya tathāgatasyārhata: samyaksaṃbuddhasya guṇān varṇayi-
ṣyāmi ? athavā te kāṅkṣā vā vimatirvā vicikitsā vā atra gambhīre buddhagocare ?
athāyuṣmānānando bhagavantametadavocat-na me bhadanta bhagavan atra kāṅkṣā vā vimatirvā 
vicikitsā vā tathāgatabhāṣiteṣu sūtrānteṣu | tat kasya heto:? nāsti tathāgatānāmapari-
śuddhakāyavāṅmana:samudācāratā | imau bhagavan candrasūryau evaṃ maharddhikau evaṃ mahānubhāvau
pṛthivyāṃ prapatetām, sa sumerurvā parvatarāja: sthānāccalet, na tu buddhānāṃ vacanamanyathā
bhavet | kiṃ tu bhadanta santi sattvā: śraddhendriyavikalā: | idaṃ buddhagocaraṃ śrutvā evaṃ vakṣyanti-
kathametannāmadheyasmaraṇamātreṇa tasya tathāgatasya tāvanto guṇānuśaṃsā bhavanti ? te na śraddadhanti 
na pattīyanti, pratikṣipanti | teṣāṃ dīrgharātramanarthāya na hitāya na sukhāya vinipātāya
bhaviṣyati | bhagavānāha-asthānamānanda anavakāśa:, yena tasya tathāgatasya nāmadheyaṃ 
śrutam, tasya sattvasya durgatyapāyagamanaṃ bhavet, nedaṃ sthānaṃ vidyate | du:śraddhānīyaṃ 
ca ānanda buddhānāṃ buddhagocaram | yat tvamānanda śraddadhāsi pattīyasi, tathāgatasyaiṣonu-
bhāvo draṣṭavya: | abhūmiratra sarvaśrāvakapratyekabuddhānāṃ sthāpayitvā ekajātipratibaddhān 
bodhisattvān mahāsattvāniti | durlabha: ānanda manuṣyapratilābha:, durlabhaṃ triratne śraddhā-
gauravam, sudurlabhaṃ tathāgatasya nāmadheyaśravaṇam | tasya bhagavatastathāgatasya bhaiṣajyaguruvaidūrya-
prabhasya ānanda bodhisattvacaryāma[ryā a]pramāṇam, upāyakauśalyamadhyapramāṇam,
apramāṇaṃ cāsya praṇidhānaviśeṣavistaram | ākāṅkṣamāṇo’haṃ tasya tathāgatasya kalpaṃ vā
@171
kalpāvaśeṣaṃ vā bodhisattvacārikāyā vistaravibhaṅgaṃ nirdiśeyam | kṣīyeta ānanda alpam,
na tveva śakyaṃ tasya bhagavato bhaiṣajyaguruvaidūryaprabhasya tathāgatasya pūrvapraṇidhānaviśeṣavistarānta-
madhigantum ||
tena khalu puna: samayena tasyāmeva parṣadi trāṇamukto nāma bodhisattvo mahāsattva:
saṃnipatito’bhūt saṃniṣaṇṇa: | utthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ 
pṛthivyāṃ pratiṣṭhāpya yena bhagavāṃstenāñjaliṃ praṇamya bhagavantametadavocat-bhaviṣyanti bhadanta
bhagavan sattvā: paścime kāle paścime samaye nānāvyādhiparipīḍitā dīrghavyādhinā [kṣīṇa-
gātrā:] kṣuttarṣābhyāṃ śuṣkakaṇṭhoṣṭhā maraṇābhimukhā rorudyamānebhirmitrajñātisālohitai:
parivāritā andhakārāṃ diśaṃ paśyanto yamapuruṣairākarṣyamāṇāśca | tasya kalevare mañcaśayite
vijñānaṃ yamasya dharmarājasyāgratāmupanīyate | yacca tasya sattvasya sahajānubaddhameva yatkiṃcit
tena puruṣeṇa kuśalamakuśalaṃ vā kṛtaṃ bhavati, tat sarvaṃ sulikhitaṃ kṛtvā yamasya dharmarājasya 
upanāmyate | tadā yamo’pi dharmarājastaṃ pṛcchati, gaṇayati yathākṛtaṃ cāsya kuśalamakuśalaṃ 
vā tathājñāmājñāpayati | tatra ye te mitrajñātisālohitāstasyāturasyārthāya taṃ bhagavantaṃ 
bhaiṣajyaguruvaidūryaprabhaṃ tathāgataṃ śaraṇaṃ gaccheyu:, tasya ca tathāgatasya pūjāṃ kuryu:, sthānameta-
dvidyate yat tasya tadvijñānaṃ punarapi pratinivarteta, svapnāntaragata ivātmānaṃ saṃjānīte | yadi 
vā saptame divase yadi vā [ekaviṃśatime] divase yadi vā pañcatriṃśatime divase yadi vā
ekonapañcāśatime divase tasya vijñānaṃ punarapi nivarteta, smṛtimupalabheta | tasya kuśala-
makuśalaṃ vā karmavipākaṃ svayameva pratyakṣaṃ bhavati | jñātvā sa jīvitahetau na kadāpi pāpa-
makuśalaṃ karma kariṣyati | tasmācchrāddhena kulaputreṇa vā kuladuhitrā vā tasya bhagavato
bhaiṣajyaguruvaidūryaprabhasya tathāgatasya pūjā kartavyā ||
athāyuṣmānānandastrāṇamuktaṃ nāma bodhisattvametadavocat-kathaṃ kulaputra tasya bhagavato 
bhaiṣajyaguruvaidūryaprabhasya pūjā kartavyā ? trāṇamukto bodhisattva āha-ye bhadanta ānanda 
mahato vyādhita: parimocitukāmā:, taistasyāturasyārthāya sapta divasāni āryāṣṭāṅgasamanvā-
gatamupavāsamupavasitavyam, bhikṣusaṃghasya ca āhārapānai: sarvopakaraṇairyathāśakti pūjo-
pasthānaṃ kartavyam | bhagavato bhaiṣajyaguruvaidūryaprabhasya tathāgatasya nāmadheyaṃ triṣkṛtvā rātryāṃ 
triṣkṛtvā divase manasi kartavyam | navacatvāriṃśadvāre idaṃ sūtramuccārayitavyam | ekona-
pañcāśad dīpā: prajvālayitavyā: | sapta pratimā: kartavyā: | ekaikayā pratimayā sapta sapta 
dīpā: prajvālayitavyā: | ekaiko dīpa: śakaṭacakrapramāṇa: kartavya: | yadi ekonacatvā-
riṃśatime divase āloko na kṣīyate, veditavyaṃ sarvasaṃpaditi | pañcaraṅgikā: patākā: 
ekonapañcāśadadhikā: kartavyā: ||
punaraparaṃ bhadanta ānanda yeṣāṃ rājñāṃ kṣatriyāṇāṃ mūrdhābhiṣiktānāmupadravā vā upasargā
vā pratyupasthitā bhaveyu:, vyādhipīḍā vā svacakrapīḍā vā paracakrapīḍā vā nakṣatrapīḍā
@172
vā candragrahasūryagrahapīḍā vā akālavātavṛṣṭipīḍā vā avagrahapīḍā vā samutthitā, amāṅgalyā
vā saṃkrāmakavyādhirvā vipad vā samupasthitā, tena rājñā kṣatriyeṇa mūrdhābhiṣiktena sarvasattveṣu 
maitracittena bhavitavyam, bandhanagatāśca sattvā mocayitavyā: | tasya ca bhagavato bhaiṣajya-
guruvaidūryaprabhasya tathāgatasya yathāpūrvoktapūjā karaṇīyā | tadā tasya rājña: kṣatriyasya mūrdhābhi-
ṣiktasya etena kuśalamūlena ca tasya bhagavato bhaiṣajyaguruvaidūryaprabhasya tathāgatasya pūrvapraṇi-
dhānaviśeṣavistareṇa tatra viṣaye kṣemaṃ bhaviṣyati subhikṣam | kālena vātavṛṣṭiśasyasaṃpado 
bhaviṣyanti, sarve ca viṣayanivāsina: sattvā arogā: sukhitā: prāmodyabahulā: | na ca 
tatra viṣaye duṣṭayakṣarākṣasabhūtapiśācā: sattvānāṃ viheṭhayanti | sarvadurnimittāni ca na 
paśyanti | tasya ca rājña: kṣatriyasya mūrdhābhiṣiktasya āyurvarṇabalārogyaiścaryābhivṛddhi-
rbhaviṣyati ||
athāyuṣmānānandastrāṇamuktaṃ bodhisattvamevamavocat-kathaṃ kulaputra parikṣīṇāyu:
punarevābhivivardhate ? trāṇamukto bodhisattva āha-nanu tvayā bhadanta ānanda tathāgatasyā-
ntikācchrutam-santi akālamaraṇāni | teṣāṃ pratikṣepeṇa mantrauṣadhiprayogā upadiṣṭā: |
santi sattvā vyādhitā: | na ca guruko vyādhi: bhaiṣajyopasthāpakavirahita: | yadi vā vaidyā
[bhaiṣajyaṃ] kurvanti | idaṃ prathamamakālamaraṇam | dvitīyamakālamaraṇaṃ yasya rājadaṇḍena
kālakriyā | tṛtīyamakālamaraṇaṃ ye’tīva pramattā: pramādavihāriṇa:, teṣāṃ manuṣyā ojo’pa-
haranti | caturthamakālamaraṇaṃ ye agnidāhena kālaṃ kurvanti | pañcamaṃ cākālamaraṇaṃ ye ca 
udakena mriyante | ṣaṣṭhamakālamaraṇaṃ ye [siṃha]vyāghravyālacaṇḍamṛgamadhyagatā vāsaṃ kalpayanti 
mriyante ca | saptamamakālamaraṇaṃ ye giritaṭāt prapatanti | aṣṭamamakālamaraṇaṃ ye viṣakākhorda-
vetālānuprayogeṇa mriyante | navamamakālamaraṇaṃ ye kṣuttṛṣopahatā āhārapānamalabhamānā ārtā:
kālaṃ kurvanti | etāni saṃkṣepato’kālamaraṇāni tathāgatena nirdiṣṭāni | anyāni ca 
aprameyāṇyakālamaraṇāni ||
atha khalu tatra parṣadi dvādaśa mahāyakṣasenāpataya: saṃnipatitā abhūvan yaduta
kiṃbhīro nāma mahāyakṣasenāpati:, vajraśca nāma mahāyakṣasenāpati:, mekhilo nāma mahāyakṣa-
senāpati:, antilo nāma mahāyakṣasenāpati:, anilo nāma mahāyakṣasenāpati:, saṇṭhilo
nāma mahāyakṣasenāpati:, indalo nāma mahāyakṣasenāpati:, pāyilo nāma mahāyakṣasenāpati:,
mahālo nāma mahāyakṣasenāpati:, cidālo nāma mahāyakṣasenāpati:, caundhulo nāma mahā-
yakṣasenāpati:, vikalo nāma mahāyakṣasenāpati: | ete dvādaśa mahākṣayasenāpataya: ekaikānu-
caraparivāritā ekakaṇṭhena bhagavantamevamāhu:-śrutamasmābhiśca bhagavatā buddhānubhāvena tasya 
bhagavato bhaiṣajyaguruvaidūryaprabhasya tathāgatasya nāmadheyam | na bhūyo’smākaṃ durgatibhayam | te 
vayaṃ sahitā: samagrā yāvajjīvaṃ buddhaṃ śaraṇaṃ gacchāma:, dharmaṃ śaraṇaṃ gacchāma:, saṃghaṃ śaraṇaṃ 
gacchāma: | sarvasattvānāmarthāya hitāya sukhāya autsukyaṃ kariṣyāma: | yo viśeṣeṇa grāme vā 
@173
13 bhaiṣajyaguruvaidūryaprabhārājasūtram |
nagare vā janapade vā araṇyāyatane vā idaṃ sūtraṃ pracārayiṣyati, yo vā tasya bhagavato
bhaiṣajyaguruvaidūryaprabhasya nāmadheyaṃ dhārayiṣyati, pūjopasthānaṃ kariṣyati, tāvat taṃ sattvaṃ 
rakṣiṣyāma:, paripālayiṣyāma:, sarvāmāṅgalyācca parimocayiṣyāma:, sarveṣāmāśāṃ paripūrayiṣyāma: |
atha khalu bhagavāṃsteṣāṃ yakṣasenāpatīnāṃ sādhukāramadāt-sādhu sādhu mahāyakṣasenāpataya:,
yad yūyaṃ tasya bhagavato bhaiṣajyaguruvaidūryaprabhasya tathāgatasya kṛtajñatāmanusmaramāṇānāṃ sarva-
sattvānāṃ hitāya pratipannā: ||
athāyuṣmānānando bhagavantametadavocat-ko nāmāyaṃ bhagavan dharmaparyāya: ? kathaṃ 
cainaṃ dhārayāmi ? bhagavānāha-tena hi ānanda dharmaparyāyamidaṃ bhaiṣajyaguruvaidūryaprabhasya tathā-
gatasya pūrvapraṇidhānaviśeṣavistaramiti dhāraya, dvādaśānāṃ mahāyakṣasenāpatīnāṃ praṇidhānamiti 
dhāraya || 
idamavocadbhagavān | āttamanā mañjuśrī: kumārabhūta:, āyuṣmāṃśca ānanda:, trāṇa-
mukto bodhisattva:, te ca bodhisattvā:, te ca mahāśrāvakā:, te ca rājāmātyabrāhmaṇagṛha-
pataya:, sarvāvatī parṣat, sadevamānuṣāsuragandharvaśca loko bhagavato bhāṣitamabhyanandan ||
||āryabhaiṣajyaguruvaidūryaprabharājaṃ nāma mahāyānasūtram ||
@174
14 nairātmyaparipṛcchā nāma mahāyānasūtram |
atha te tīrthikā upalambhadṛṣṭaya: savikalpā: savitarkā mahāyānikamupasṛtya sādara-
kṛtāñjalipuṭā nairātmyapraśnaṃ paripṛcchanti sma-nairātmakaṃ śarīramiti kulaputra sarvajñena 
nirdiśyate | yadi śarīraṃ nairātmakam, paramātmā na vidyate | tat kasmātsakāśādete hasita-
ruditakrīḍitakrodhamānerṣyāpaiśunyādaya: samutpadyante ? tadasmākaṃ saṃdehaṃ mocayitumarhati
bhagavān-kimasti śarīre paramātmā, kiṃ vā nāsti ?
mahāyānikā: prāhu:-mārṣā:, śarīre paramātmā astītyucyate, na hi nāstīti | dvayamatra
nocyate | asti paramātmetyucyamāne mārṣā mithyāpralāpa: | yadyasti, tatkathaṃ mārṣā: keśanakha-
dantacarmaromasirāmāṃsāsthimedamajjāsnāyuplīhāntranālaśira:karacaraṇāṅgasakalaśarīre sa bāhyā-
bhyantare vicāryamāṇe na dṛśyate paramātmā ?
tīrthikā: prāhu:-na dṛśyate kulaputra paramātmā | māṃsacakṣuṣā vayaṃ na paśyāma: |
kadāciddivyacakṣuṣa: paśyanti |
mahāyānikā: prāhu:-na mārṣā divyacakṣuṣo’pi paśyanti | yasya na varṇo na rūpaṃ 
na saṃskāra:, tatkathaṃ dṛśyate ?
tīrthikā: prāhu:-kiṃ nāsti ?
mahāyānikā: prāhu:-nāstītyucyamāne mārṣā mithyāpralāpa: | yadi nāsti, tatkatha-
masya ete hasitaruditakrīḍitakrodhamānerṣyāpaiśunyādaya: saṃbhavanti ? tena nāstīti vaktuṃ na 
pāryate | ubhāvetau dvau nocyete |
tīrthikā: prāhu:-yadi kulaputra nocyate astīti vā nāstīti vā, tatkimatrā-
lambanaṃ bhavatu ?
mahāyānikā: prāhu:-na mārṣā: kiṃcidālambanaṃ bhavati |
tīrthikā: prāhu:-kiṃ śūnyamākāśamiva ?
mahāyānikā: prāhu:-evametanmārṣā:, evametat | śūnyamākāśamiva |
tīrthikā: prāhu:-yadyevaṃ kulaputra, tadete hasitaruditakrīḍitakrodhamānerṣyāpaiśunyādaya:
kathaṃ draṣṭavyā: ?
mahāyānikā: prāhu:-svapnamāyendrajālasadṛśā draṣṭavyā: |
tīrthikā: prāhu:-kīdṛśī māyā, kīdṛśa: svapna:, kīdṛśa indrajāla iti ?
mahāyānikā: prāhu:-upalakṣaṇamātraṃ māyā agrāhā, pratibhāsamātraṃ svapna: prakṛti-
śūnyatāsvarūpa:, indrajāla: kṛtrimaprayoga: | evaṃ mārṣā: sarve svapnamāyendrajālasadṛśā draṣṭavyā: |
punaraparaṃ dvau bhedau vinirdiṣṭau yaduta saṃvṛti: paramārthaśca | tatra saṃvṛtirnāma ayamātmā, ayaṃ 
@175
para: | evaṃ jīva: puruṣa: pudgala: kāraka: vedaka: | dhanaputrakalatrādikalpanā yā, sā 
saṃvṛtirnāma | yatra nātmā na para:, evaṃ na jīvo na pudgala: na puruṣa: na kāraka: na vedaka:
na dhanaṃ...sā madhyamā pratipattirdharmāṇām | tatredamucyate-
saṃvṛti: paramārthaśca dvau bhedau saṃprakāśitau |
saṃvṛtirlaukiko dharma: paramārthaśca lokottara: ||1||
saṃvṛtidharmamāpannā: sattvā: kleśavaśānugā: |
ciraṃ bhramanti saṃsāre paramārthamajānakā: ||2||
saṃvṛtirlaukiko dharmastaṃ kalpayantyapaṇḍitā: |
abhūtaparikalpanāddu:khānyanubhavanti te ||3||
muktimārgaṃ na paśyanti andhā bālā: pṛthagjanā: |
utpadyante nirudhyante ajasraṃ gatipañcasu ||4||
bhramanti cakravanmūḍhā lokadharmasamāvṛtā: |
paramārthaṃ na jānanti bhavo yatra nirudhyate |
veṣṭitā bhavajālena saṃsaranti puna: puna: ||5||
yathā candraśca sūryaśca pratyāgacchati gacchati |
bhavaṃ cyutiṃ tathā loke punarāyānti yānti ca ||6||
anityā: sarvasaṃskārā adhruvā: kṣaṇabhaṅgurā: |
ataśca paramārthajño varjayetsaṃvṛte: padam ||7||
svargasthāne tu ye devā gandharvāpsarasādaya: |
cyutirasti ca sarveṣāṃ tatsarvaṃ saṃvṛte: phalam ||8||
siddhā vidyādharā yakṣā: kinnarāśca mahoragā: |
punaste narakaṃ yānti tatsarvaṃ saṃvṛte: phalam ||9||
śakratvaṃ cakravartitvaṃ saṃprāpya cottamaṃ padam |
tiryagyonau punarjanma tatsarvaṃ saṃvṛte: phalam ||10||
ata: sarvamidaṃ tyaktvā divyaṃ svargamahāsukham |
bhāvayetsatataṃ prājño bodhicittaṃ prabhāsvaram ||11||
ni:svabhāvaṃ nirālambaṃ sarvaśūnyaṃ nirālayam |
prapañcasamatikrāntaṃ bodhicittasya lakṣaṇam ||12||
na kāṭhinyaṃ na ca mṛdutvaṃ na coṣṇaṃ naiva śītalam |
na saṃsparśaṃ na ca grāhyaṃ bodhicittasya lakṣaṇam ||13||
na dīrghaṃ nāpi vā hrasvaṃ na piṇḍaṃ na trikoṇakam |
na kṛśaṃ nāpi ca sthūlaṃ bodhicittasya lakṣaṇam ||14||
@176
na{1.ślokas 15 and 16 are missing in T.}śvetaṃ nāpi raktaṃ ca na kṛṣṇaṃ na ca pītakam |
avarṇaṃ ca nirākāraṃ bodhicittasya lakṣaṇam ||15||
nirvikāraṃ nirābhāsaṃ nirūhaṃ nirvibandhakam | 
arūpaṃ vyomasaṃkāśaṃ bodhicittasya lakṣaṇam ||16||
bhāvanāsamatikrāntaṃ tīrthikānāmagocaram |
prajñāpāramitārūpaṃ bodhicittasya lakṣaṇam ||17||
anaupamyamanābhāsaṃ adṛśaṃ śāntameva ca |
prakṛtiśuddhamadravyaṃ bodhicittasya lakṣaṇam ||18||
sarvaṃ ca tena sādṛśyaṃ ni:sāraṃ budbudopamam |
aśāśvataṃ ca nairātmyaṃ māyāmarīcisaṃnibham ||19||
mṛtpiṇḍavad ghaṭībhūtaṃ bahuprapañcapūritam |
rāgadveṣādisaṃyuktaṃ svapnamāyā tu kevalam ||20||
abhrāntare yathā vidyut kṣaṇādapi na dṛśyate |
prajñāpāramitādṛṣṭyā bhāvayetparamaṃ padam ||21||
krīḍitaṃ hasitaṃ nityaṃ jalpitaṃ ruditaṃ tathā |
nṛtyaṃ gītaṃ tathā vādyaṃ sarvaṃ svapnopamaṃ hi tat ||22||
māyāsvapnopamaṃ sarvaṃ saṃskāraṃ sarvadehinām |
svapnaṃ ca cittasaṃkalpaṃ cittaṃ ca gaganopamam ||23||
bhāvayedya imaṃ nityaṃ prajñāpāramitānayam |
sa sarvapāpanirmukta: prāpnoti paramaṃ padam ||24||
iyaṃ sānuttarā bodhi: sarvabuddhai: prakāśitā |
bhāvanāṃ bhāvayitveha nirvāṇaṃ labhate śivam ||25||
yāvanta: saṃvṛterdoṣāstāvanto nirvṛterguṇā: |
nirvṛti: syādanutpatti: sarvadoṣairna lipyate ||26||
atha te tīrthikāstuṣṭā vikalparahitāstadā bhāvanāṃ samādhāya mahāyānayajñalābhino-
'bhūvanniti ||
mahāyānanirdeśe nairātmyaparipṛcchā samāptā ||
@177
15 mahākarmavibhaṅga: |
oṃ^ namo bhagavate mañjuśriye kumārabhūtāya ||
śaṅkhakṣīrendukundasphaṭikahimadalakṣaumaśubhrābhragaurai-
ścañcatspaṣṭāṭṭahāsairgaganatalagataiśchatrapaṅktyātapatrai: |
stavyairbhūrbhāti yasya tridaśanaragarutsiddhagandharvajuṣṭai: 
prahvāstaṃ sarva eva praṇamata satataṃ buddhamādityabandhum ||1||
divyaiścandanacūrṇamiśranikarairmandānilodbhāsitai-
rvīṇāveṇumṛdaṅgadundubhiravairgandharvagītisvarai: |
yo jāta: kṣitipālaka: pracalayan kṛtsnaṃ trilokālayaṃ 
sarvajñāya niruddhasarvagataye buddhāya tasmai nama: ||2||
bhagavatā sūtraṃ bhāṣitam –
evaṃ mayā śrutam | ekasmin samaye bhagavān śrāvastyāṃ viharati sma jetavane 
anāthapiṇḍadasyārāme | atha bhagavān pūvāhṇe nivāsya pātracīvaramādāya śrāvastyāṃ piṇḍāya 
prāvikṣat | [sāvadānaṃ śrāvastyāṃ piṇḍopacaraṇam |] yena śukasya māṇavasya taudeyaputrasya 
niveśanaṃ tenopasaṃkrānta: | tena khalu puna: samayena śukasya māṇavasya taudeyaputrasya niveśane
śaṅkhakuñjaro goṇikāstṛte paryaṅke niṣaṇṇa: | aśmantakopadhānāyāṃ kāṃsyapātryāṃ śāli-
māṃsaudanaṃ bhuṅkte | bhagavānadrākṣīt śaṅkhakuñjaraṃ goṇikāstṛte paryaṅke niṣaṇṇaṃ aśmantakopa-
dhānāyāṃ kāṃsyapātryāṃ paribhuñjānam | adrākṣīt śaṅkhakuñjaro bhagavantam | dvāramūle gatvā ca 
punarbukkati | atha bhagavān śaṅkhakuñjarametadavocat-etadapi te śaṅkha [cittaṃ] na damayati, 
yadasi bhokārād bukkāramāgata: | evamukte śaṅkhakuñjaro’tiśayitaroṣaścaṇḍībhūto’nāttamanā 
goṇikāstṛtāt paryaṅkādavatīrya adhastātparyaṅkasya dārusyandanikāyāṃ niṣaṇṇa: | tena khalu
puna: samayena śuko māṇavastaudeyaputro bahirgato’bhūt kenacideva karaṇīyena | athāgaccha-
cchuko māṇavastaudeyaputra: | adrākṣīt śuko māṇavastaudeyaputra: śaṅkhakuñjaramadhastāddārusyanda-
nikāyāṃ prapatitam | dṛṣṭvā janamāmantrayate-kena vo yuṣmākaṃ śaṅkhakuñjara: kiṃcidukta: ? ko’smākaṃ 
madhye madīyaputraṃ śaṅkhakuñjaraṃ kiṃcidvakṣyati ? api tu āgato’bhūt śramaṇo gautama: | dvāramūle-
‘vasthitaṃ tamitthaṃ bukkati | tamenaṃ śramaṇo gautama evamāha-etadapi te śaṅkha na damayati 
yadasi bhokārād bukkāramāgata: ? evamukte śaṅkhakuñjaro’tiśayitakupitaścaṇḍībhūto’nāttamanā
goṇikāstṛtātparyaṅkādavatīrya adhastātparyaṅkasya dārusyandanikāyāṃ niṣaṇṇa: | atha śuka:
(kro)dhābhiṣakta: kupitaścaṇḍībhūto’nāttamanā goṇikānniṣkramya yena jetavanamanātha-
piṇḍadasyārāmastenopasaṃkrānta: | tena khalu puna: samayena bhagavānanekaśatāyāṃ bhikṣuparṣadi
purastānniṣaṇṇo dharmaṃ deśayati | adrākṣidbhagavān śukaṃ māṇavakaṃ taudeyaputraṃ dūrādevāgaccha-
ntam | dṛṣṭvā ca punarbhikṣūnāmantrayate sma-paśyata yūyaṃ bhikṣava: śukaṃ māṇavaṃ taudeyaputramita
@178
evāgacchantam ? evaṃ bhadanta | sacecchuko māṇavastaudeyaputro’smin samaye kālaṃ kuryāt, 
yathā bhallo nikṣipta:, evaṃ kāyasya bhedātparaṃ maraṇādapāyadurgativinipāte’vīcau narakeṣūpa-
padyeta | tathā hyanena mamāntike cittaṃ pradūṣitam | cittapradūṣaṇāddhetorevamiha [eke] sattvā:
kāyasya bhedāt paraṃ maraṇādapāyadurgatyavīcau narakeṣūpapadyante | athānyatamo bhikṣustasyāṃ 
velāyāṃ gāthāṃ bhāṣate sma-
praduṣṭacittaṃ dṛṣṭaiva ekatyamiha pudgalam |
etamarthaṃ vyākārṣicchāstā bhikṣugaṇāntike ||1||
idānīṃ batāvikṣepaṃ kālaṃ kurvīta māṇava: |
narakeṣūpapadyeta cittaṃ hyetena dūṣitam ||2||
yathā hi cittaṃ nikṣiptamevameva tathāgate | 
cittapradūṣaṇāddheto: sattvā gacchanti durgatim ||3||
adhikṣepya māṇavastaudeyaputro yena bhagavān tenopasaṃkrānta: | upasaṃkramya bhagavatā 
sārdhaṃ sukhasaṃbhāvanīyāṃ saṃrañjanīyāṃ vividhāṃ kathāṃ vyatisārya ekānte niṣaṇṇa: | śuko 
māṇavastaudeyaputro bhagavantamidamevāvocat-āgato bhagavān gautamo’smākaṃ niveśanam ?
āgamane bhagavatā gautamena śaṅkhakuñjara: kiṃcidukta: ? ihāhaṃ māṇava pūrvāhṇe nivāsya pātra-
cīvaramādāya śrāvastyāṃ piṇḍāya prāvikṣat | [sāvadānaṃ śrāvastyāṃ piṇḍopacaraṇam |] yena 
bhavato’tra niveśanaṃ tenopasaṃkrānta: | upasaṃkramya dvāramūle’vasthita: | tena khalu puna: samayena 
śaṅkhakuñjaro goṇikāstṛtamañcake’dhirūḍho’śmantakopadhānāyāṃ kāṃsyapātryāṃ śālimāṃsaudanaṃ
paribhuṅkte | adrākṣīt śaṅkhakuñjaro māṃ dvāramūle’vasthitam | dṛṣṭvā ca punarbukkati | tamenamevaṃ 
vadāmi-etadapi te śaṅkha na damayati yadasi bhokkārād bukkāramāgata: | evamukte śaṅkhakuñjaro-
‘bhiṣakta: kupitaścaṇḍībhūto’nāttamanā goṇikāstṛtāt paryaṅkādavatīrya adhastāt paryaṅkasya 
dārusyandanikāyāṃ niṣaṇṇa: | kiṃ punarbhagavān gautama: śaṅkhakuñjarasya asmākaṃ pūrvasyāṃ jātaṃ 
jānīte ? alaṃ māṇava, tiṣṭha | mā etamarthaṃ pariprākṣīt | mā te bhaviṣyati āghātaśca 
akṣāntiśca cetaso daurmanasyam | dvirapi trirapi śuko māṇavastaudeyaputro bhagavantameta-
davocat-kiṃ punarbhagavān gautamo’smākaṃ śaṅkhakuñjaraṃ pūrvikāyāṃ jātaṃ saṃjānīte ? alaṃ māṇava,
tiṣṭha | mā māmetamarthaṃ pariprākṣīt | mā ihaiva ca te bhaviṣyatyāghātaśca akṣāntiśca cetaso 
daurmanasyam | anātha tvaṃ māṇava yāvaddvirapi trirapyetamarthaṃ nā...māṇava śṛṇu, sādhu ca 
suṣṭhu ca manasi kuru | bhāṣiṣye | yaste māṇava pitā taudeya:, sa eṣa kāyasya bhedāddhīnāyāṃ 
śvayonāvupapanna: | tadbho gautama evaṃ bhaviṣyati-asmākaṃ pitā ya iṣṭayajña āhitāgnirucchrita-
yūpa: saṃnīyate | kāyasya bhedāt śubhre brahmaloke upapanno bhaviṣyati | anenaiva te māṇava
mānābhimānena pitā taudeyo mahādānapati: śvayonāvupapanna: | piturmāṇava yadi me bhāṣitaṃ 
na śraddadhāsi, tena hi tvaṃ māṇava yena te niveśanaṃ tenopasaṃkrama | upasaṃkramya śaṅkhakuñjaramevaṃ 
@179
vada-sacedbhavān śaṅkhakuñjaro’smākaṃ pūrvikāyāṃ jāta: pitābhūt taudeya:, adhiroha
goṇikāstṛtaṃ paryaṅkam | adhirokṣyati | adhirūḍhaṃ caivaṃ vada–sacedbhagavān śaṅkhakuñjaro’smākaṃ 
pūrvikāyāṃ jāta: pitābhūt taudeya:, paribhuñjīta bhavān | aśmantakopadhānāyāṃ kāṃsyapātryāṃ 
śālimāṃsaudanaṃ paribhokṣyate | bhuktavantamenaṃ vada-saced bhavān śaṅkhakuñjaro’smākaṃ pūrvikāyāṃ 
jāta: pitābhūt taudeya:, yatte’smākaṃ maraṇasamaye mama santaṃ svāpateyaṃ nopadarśitaṃ tadupa-
darśaya | upadarśayiṣyati ||
atha śuko māṇavastaudeyaputro bhagavatā bhāṣitamudgṛhya paryavāpya yena svakaṃ 
niveśanaṃ tenopasaṃkrānta: | upasaṃkramya śaṅkhakuñjarametadavocat–sacedbhavān śaṅkhakuñjaro’smākaṃ 
pūrvikāyāṃ jāta: pitābhūt taudeya:, adhiroha | goṇikāstṛtaparyaṅke adhirūḍhaṃ cainamevamāha-
sacedbhavān śaṅkhakuñjaro’smākaṃ pūrvikāyāṃ jāta: pitā’bhūt taudeya:, paribhuñjīta bhavā-
naśmantakopadhānāyāṃ kāṃsyapātryāṃ śālimāṃsaudanam | paribhuktavān | bhuktavantaṃ cainamevamāha-
saced bhavān śaṅkhakuñjaro’smākaṃ pūrvikāyāṃ jāta: pitā’bhūt taudeya:, yatte’smākaṃ maraṇa-
samaye mama santaṃ svāpateyaṃ nopadarśitam, tadupadarśaya | atha śaṅkhakuñjaro goṇikāstṛta-
paryaṅkādavatīrya yenānyatamapurāṇavāsagṛhaṃ tenopasaṃkrānta: | upasaṃkramya catura: paryaṅkapādukān 
pādanakharikābhiravalikhitamadhyaṃ ca mukhatuṇḍakenopajigrati, yata: sa śuko māṇavastaudeya–
putra: kṛtākṛtasya hiraṇyasuvarṇasya caturo lohasaṃghāṭānadhigatavān, madhyācca sauvarṇa-
kamaṇḍalum | atha śuko māṇavastaudeyaputrastatsuvarṇaṃ gopayitvā hṛṣṭatuṣṭodagraprītisaumanasyajāta: 
śrāvastyā niṣkramya yena bhagavāṃstenopasaṃkrānta: | tena khalu puna: samayena bhagavānanekaśatāyāṃ 
bhikṣuparṣadi purastānniṣaṇṇo dharmaṃ deśayati | adrākṣīdbhagavān śukaṃ māṇavaṃ taudeyaputraṃ dūrata
evāgacchantam | dṛṣṭvā ca punarbhikṣunāmantrayate sma-paśyatha yūyaṃ bhikṣava: śukaṃ māṇavaṃ 
taudeyaputraṃ dūrata evāgacchantam ? evaṃ bhadanta | sacecchuko māṇavastaudeyaputro’smin samaye 
kālaṃ kuryādyathā bhallo nikṣipta:, evaṃ kāyasya bhedātsugatau svargalokeṣūpapadyeta | tathā hyanena 
mamāntike cittaṃ prasāditam | cittaprasādanahetorbhikṣava: evamihaike sattvā kāyasya bhedā-
tsugatau svargalokeṣupapadyante | athānyatamo bhikṣustasyāṃ velāyāṃ gāthāṃ bhāṣate–
prasannacittaṃ dṛṣṭaiva ekatyamiha pudgalam | 
etamarthaṃ vyākārṣācchāstā bhikṣugaṇāntike ||4||
idānīṃ gatadoṣo’yaṃ kālaṃ kurvīta mānava: |
upapadyeta deveṣu cittamasya prasāditam ||5||
yathā duritaṃ nikṣiptamevameva tathāgate |
vittaprasādanāddheto: sattvā gacchanti sadgatim ||6||
atha śuko māṇavastaudeyaputro yena bhagavān tenopasaṃkrānta: | upasaṃkramya bhagavatā 
sārdhaṃ saṃmukhaṃ saṃmodanīṃ saṃrañjanīṃ vividhāṃ kathāṃ vyatisārya ekānte niṣṇṇa: | evaṃ niṣaṇṇaṃ 
@180
śukaṃ māṇavaṃ taudeyaputraṃ bhagavānidamavocat-kaccinmāṇava tathaiva yathā mayā śaṅkhakuñjaro
vyākṛta: ? bho gautama tattathaiva yathā bhagavatā gautamena śaṅkhakuñjaro vyākṛta: | anyadapi
tāvadvayaṃ bhagavantaṃ gautamaṃ pṛcchema kaṃcideva pradeśam, sacedavakāśaṃ kuryāt praśnavyākaraṇāya |
pṛccha māṇava yadyevaṃ kāṅkṣasi | ko bho gautama hetu:, ka: pratyaya:, yena ihaike sattvā alpā-
yuṣo’pi, dīrghāyuṣo’pi, bahvābādhā api, alpābādhā api, durvarṇā api, suvarṇā api,
alpeśākhyā api, maheśākhyā api, nīcakulīnā api, uccakulīnā api, anādeyavākyā
api, ādeyavākyā api, alpabhogā api, mahābhogā api, duṣprajñā api, mahāprajñā
api ? kasya nu bho gautama karmaṇo vipākenedaṃ sattvānāṃ nānātvaṃ prajñāyate ?
atha bhagavān śukaṃ māṇavakaṃ taudeyaputramidamavocat-karmavibhaṅgaṃ te māṇavaka dharmaparyāyaṃ 
deśayiṣyāmi | tena hi śṛṇu, sādhu suṣṭhu ca manasi kuru | bhāṣiṣye | evaṃ bhagavanniti śuko
māṇavakastaudeyaputro bhagavata: pratyaśrauṣīt | bhagavānidamavocat-karmasvakānahaṃ māṇava sattvān
vadāmi, karmadāyādān karmayonīn karmapratiśaraṇān | karma māṇava sattvān vibhajati yadidaṃ 
hīnotkṛṣṭamadhyamatāyām | tadyathā | asti karma alpāyu:saṃvartanīyam | asti karma dīrghāyu:saṃvarta-
nīyam | asti karma bahvābādhāsaṃvartanīyam | asti karma alpābādhāsaṃvartanīyam | asti karma
durvarṇasaṃvartanīyam | asti karma prāsādikasaṃvartanīyam | asti karma alpeśākhyasaṃvartanīyam |
asti karma maheśākhyasaṃvartanīyam | asti karma nīcakulopapattisaṃvartanīyam | asti karma 
uccakulopapattisaṃvartanīyam | asti karma alpabhogasaṃvartanīyam | asti karma mahābhoga-
saṃvartanīyam | asti karma duṣprajñasaṃvartanīyam | asti karma mahāprajñasaṃvartanīyam | asti karma
narakopapattisaṃvartanīyam | asti karma tiryagyonyupapattisaṃvartanīyam | asti karma pretalokopa-
pattisaṃvartanīyam | asti karma asuralokopapattisaṃvartanīyam | asti karma manuṣyalokopa-
pattisaṃvartanīyam | asti karma kāmāvacaradevopapattisaṃvartanīyam | asti karma rūpāvacara-
devopapattisaṃvartanīyam | asti karma ārūpyāvacaradevopapattisaṃvartanīyam | asti karma kṛtaṃ 
nopacitam | asti karma upacitaṃ na kṛtam | asti karma kṛtamupacitaṃ ca | asti karma 
naiva kṛtaṃ nopacitam | asti karma yena samanvāgata: pudgalo narakeṣūpapanna: paripūrṇaṃ nairayika-
māyu: kṣapayitvā cyavati | asti karma yena samanvāgata: pudgalo narakeṣūpapanna: sārdhanairayika-
māyu: kṣapayitvā cyavati | asti karma yena samanvāgata: pudgalo narakeṣupapannamātra eva cyavati |
asti karma niyatopapattisamanvāgata: | asti karma aniyatopapattisamanvāgata: | asti 
karma deśāntaravipakṣam | asti karma yena samanvāgata: pudgalo pūrvaṃ sukhito bhūtvā paścād 
du:khito bhavati | asti karma yena samanvāgata; pudgala: pūrvaṃ du:khito bhūtvā paścādapi sukhito 
bhavati | asti karma yena samanvāgata: pudgala: pūrvaṃ sukhito bhūtvā paścāt sukhito bhavati |
asti karma yena samanvāgata: pudgala: pūrvaṃ du:khito bhūtvā paścādapi du:khito bhavati | asti 
karma yena samanvāgata: pudgala: āḍhyo bhavati matsarī | asti karma yena samanvāgata: pudgala: 
@181
daridro bhavati tyāgavān | asti karma yena samanvāgata: pudgala: āḍyo bhavati tyāgavān |
asti karma yena samanvāgata: pudgala:(sic) | asti pudgalo yasya karma kṣīṇaṃ bhavati nāyu: |
asti pudgalo yasyāyu: kṣīṇaṃ na karma | asti pudgalo yasyāyu: āyu:karmāṇi ca kṣīṇāni |
asti pudgalo yasyāyu: kṣīṇaṃ puṇyāni ca | asti pudgalo yasya nāyu: kṣīṇaṃ bhavati 
na karma, api tu kleśā: kṣīṇā: | asti pudgala: kāyena sukhī na cittena | asti pudgala:
cittena sukhī na kāyena | asti pudgala: kāyena ca sukhī cittena ca | asti pudgalo naiva
kāyena sukhī na cittena | asti karma yena samanvāgata: pudgalo’pāyeṣupapanno’bhirūpo
bhavati snigdhakāya: snigdhacchavirnayanābhirāmo darśanīya: | asti karma yena samanvāgata: 
pudgalo’pāyeṣūpapanno durvarṇo bhavati rūkṣakāyo ghoradarśana: pratikūladarśana: | asti karma yena 
samanvāgata: pudgala: apāyeṣūpapanno durgandho bhavati, jihmendriyo bhavatyavyaktendriya: | daśānā-
makuśalānāṃ karmapathānāṃ vipākena daśānāṃ bāhyānāṃ bhāvānāmabhivṛddhi: prajñāyate | daśānāṃ
kuśalānāṃ karmapathānāṃ vipākena daśānāṃ bāhyānāṃ bhāvānāṃ vipatti: prajñāyate | daśānu-
śaṃsāstathāgatacaityāñjalikarmaṇa: | daśānuśaṃsāstathāgatacaityavandanāyā: | daśānuśaṃsāśchattra-
pradānasya | daśānuśaṃsā ghaṇṭāpradānasya | daśānuśaṃsā vastrapradānasya | daśānuśaṃsā āsana-
pradānasya | daśānuśaṃsā bhājanapradānasya | daśānuśaṃsā bhojanapradānasya | daśānuśaṃsā
yānapradāne | daśānuśaṃsā: pratiśrayapradānasya | daśānuśaṃsā: pānakapradāne | daśānuśaṃsā:
phalapradāne | daśānuśaṃsā mālāpradānasya | daśānuśaṃsā muktapuṣpapradānasya | daśānuśaṃsā:
pradīpapradānasya | daśānuśaṃsā gandhapradānasya | daśānuśaṃsā: pravrajyāyā: | daśānuśaṃsā 
araṇyavāse | daśānuśaṃsā: paiṇḍapātikatve | daśa vaiśāradyāni ||
uddeśa: karmavibhaṅgasya dharmaparyāyasya || 
1.tatra katamat karma alpāyu:saṃvartanīyam ? ucyate | prāṇātipāta: | prāṇātipātasya
anumodanam | prāṇātipātasya varṇavāditā | amitramaraṇābhinandanam | amitramaraṇasya
samādāpanam | amitramaraṇasya varṇavāditā | garbhaśātanam | garbhaśātanasya varṇavāditā |
sthaṇḍilapratiṣṭhāpanaṃ yatra bahava: prāṇino dhātyante mahiṣapaśusūkarakukuṭādaya: | tasya 
yajñapravartakasya putrā: pautrāścānye ca janā: phalārthino bhayabhītāśca anuvṛttiṃ kurvāṇā: 
sattvān nirghātayanti ||
a) yathā kāśmīrāyāṃ mahānagaryāṃ bhikṣu: kilārhan anyatarasmin gṛhadvāre
tiṣṭhati | tasya gṛhasya pārśvena rājapatha: | tena paśū ravamāṇo nīyate | sa bhikṣustaṃ dṛṣṭvā
hā hā dhik kaṣṭamiti vadati | puruṣāstaṃ pṛcchanti-ārya, kimayaṃ hā dhikkaṣṭamiti śabda: ?
sa āha-na vaktavyametadaśrāddhānām | kāryārthaṃ tu vravīmi-ya eṣa paśū ravamāṇo nīyate,
anena purā vaṇigīśvareṇa bhūtvā sthaṇḍilaṃ pratiṣṭhāpitam, sāṃvatsarikaśca paśuyajña: pravartita: |
tatra anena bahava: paśavo ghātitā: | maraṇakāle ca putrānāhūya prāha-putrā:, yadyasti mayi 
@182
sneha:, ya eṣa mayā sāṃvatsarika: paśuyajña: pravartita:, eṣa mayi kālagate’nupravartayitavya
iti | putraistathāstviti pratiśrutam | sa kālagatastena mohajena prāṇātipātena samanvāgata:
svagṛhe paśu: pratyājāta: | sa tatra jātau jātau ghātyate | adhunā ekaṣaṣṭitamaṃ vāraṃ nīyate |
atha sa bhikṣustaṃ paśuṃ karuṇāyamāṇa āha-svayameva te sthaṇḍilaṃ kṛtam | svayameva yajña: 
pravartita: | bahava: paśavaśca ghātitā: | kiṃ ravase ? sarvamidaṃ nirarthakam ||
b) yathaivaṃvidhaṃ sthaṇḍilapratiṣṭhāpanam, tathā yuddhadarśanam, yatra bahava: sattvā
ghātyante hastyaśvamanuṣyādaya: | yuddhapratiyuddhānāṃ ca śāstrāṇāmabhinandanam ||
c) yathā coktaṃ bhagavatā vaiśālyāṃ kālikasūtre-prāṇātipāta ānanda sevito 
bahulīkṛto nirayasaṃvartanīyo bhavati | tiryagyonisaṃvartanīyo’pi bhavati | pretaviṣaya-
saṃvartanīyo’pi bhavati | yasmādalpaprāṇātipātasya vipāko manuṣyabhūtasya sata: alpāyu:-
saṃvartanīyo’pi bhavati ||
d) tathā daśādīnavā nandikasūtre uktā: prāṇātipātasya | idaṃ karma alpāyu:-
saṃvartanīyam || 
2. tatra katamatkarma dīrghāyu:saṃvartanīyam ? ucyate | prāṇātipātānnivṛtti:|
prāṇātipātanivṛttau varṇavāditā | tatra samādāpanam | tadvarṇavāditā | vadhyaprāptānāṃ manuṣya-
paśusūkarakukkuṭādīnāṃ parimocanam | bhītānāṃ sattvānāmabhayapradānam | anāthānāṃ sattvānāṃ 
madhye kāruṇyacittatā | glānānāṃ sattvānāṃ madhye maitracittatā, anyeṣāṃ ca bālavṛddhānām |
teṣāmeva bhojanapradānam | pratigrāhakeṣu ca maitracittatā | yatpūrvoktaṃ kuśalapakṣeṇa yuddhadarśa-
nādi | tathā stūpacaityavihārāṇāṃ śīrṇānāṃ pratisaṃskaraṇam | ata evoktam-
akālamṛtyurna bhavettasya 
yo bhagnaśīrṇaṃ pratisaṃskaroti ||7||
a) tathā bakapratyekabrahmasūtraṃ varṇayanti sma-tena kila ṛṣibhūtena pañcābhijñena 
tṛṣṇārtasya sārthasya pathabhraṣṭasyopari ṛddhyā varṣaṃ pātitam | tadarthaṃ ca bhagavatā gāthā bhāṣitā-
tatte purāṇaṃ vrataśīlavṛttaṃ 
svapnādvibuddho’hamiha smarāmi |
tatra ca sārthe bodhisattva: sārthavāho’bhūt |
ya eṇīkūle janatāṃ gṛhītām |
eṇīnāma nadī, yasyā anukūle rājā kaścidgṛhīta: pratyamitreṇa himavantamanupraviśya |
sa nīyamāna eva vadhyaṃ prāpta: sabalavāhana: | tena ṛṣibhūtena ṛddhyā vātavarṣaṃ muktam | sa 
copāyena pratyamitrajanakāyo vibhrāmita: | sa rājā mokṣita: |
tatte dvitīyaṃ vrataśīlavṛttaṃ 
svapnādvibuddho’hamanusmarāmi ||8||
@183
sa ca rājā bodhisattvo babhūva |
gaṅgāsrotasi nāvā gṛhītā
nāgena ghoreṇa ṛddhikena |
sa ca tadā ṛṣirgaṅgākūle maharddhika: pañcābhijña: pratisarati | tena ca kāya:
krandamāno jīvitena nirāśastato mokṣita: |
tatte tṛtīyaṃ vrataśīlavṛttaṃ 
svapnādvibuddho’hamanusmarāmi ||9||
tasyāṃ ca nāvāyāṃ nausvāmī bodhisattvastena kālenābhūt | evaṃvidhaṃ te trividhaṃ karma 
kṛtam | tato’tīva dīrghāyu: ||
b) yathā kecidācāryā: kathayanti | bhagavānāha-bhūtapūrvaṃ bhikṣavo jambudvīpe 
sarvajanapadamārī vartate sma | athānyatareṇa sattvenānyalokadhātau sthitena ṛddhimata: sakāśā-
cchrutam-yathā jambudvīpe sarvamārī patiteti | tena kṛtapuṇyena praṇidhānaṃ kṛtam-jambudvīpe 
upapadya ahaṃ sarvasattvānāṃ vyādhipraṇāśāya jāyeyeti | sa tatropapanna: | ye ca sattvāstṛṣitā-
steṣāṃ pānīyena vyādhiṃ nāśayati | ye ca bubhukṣitāsteṣāṃ bhaktena vyādhiṃ nāśayati |
evaṃ yena yasyārthastenaiva tasya vyādhiṃ nāśayati | na nāma tasya kiṃcidapyanauṣadham | yadyadeva 
gṛhya prayacchati, tattadevauṣadham | tasya jambudvīpakairmanuṣyai: sarvauṣadhirekanāma kṛtam | atha 
bhikṣava: sarvauṣadhivaidyarājo bahūnāṃ sattvasahasrāṇāṃ jīvitāni dattvā kālagata: | kālāntareṇa
mithilāyāṃ rājakule upapanna: | tato’pi tena mahādevabhūtena aśītikṣatriyasahasrāṇi dharma-
deśanayā pravrājitāni | jambudvīpe’śītivarṣasahasrāṇi manuṣyāṇāmāyurna parikṣīṇam |
tataścyuta: kālāntareṇa kuśīnagaryāṃ māṃdhātā saṃvṛtta: | bhūyaśca saptasūryopadeśe sunetro nāma
mānavo vijñeya: | ahaṃ sa bhikṣavastena kālena sarvauṣadhivaidyarājo’bhūt | tasya karmaṇo
vipākena mahādevasyāyu:pramāṇaṃ yojayitavyam | māṃdhātṛsunetrābhyāmapyevamāyu:pramāṇaṃ yoja-
yitavyam | idaṃ karma dīrghāyu:saṃvartanīyam ||
3. katamatkarma bahvābādhāsaṃvartanīyam ? ucyate | khaṭacapeṭapradānam | khaṭacapeṭapradāna-
syānumodanam | khaṭacapeṭapradānasya varṇavāditā | teṣāṃ pradānena tuṣṭi: | mātāpitrościtta-
śarīre pīḍākaraṇam | tathānyeṣāṃ pravrajitānāṃ śīlavatāṃ cittasaṃkleśa: | amitravyādhinā
tuṣṭi: | amitravyādhivyutthānenātuṣṭi: | vyādhitānāmabhaiṣajyapradānam | tathā parijīrṇa-
bhojanam | idaṃ karma bahvābādhāsaṃvartanīyam ||
4. katamatkarma alpābādhāsaṃvartanīyam ? ucyate | khaṭacapeṭapradānānnivṛtti: | 
tatra samādāpanam | tadvarṇavāditā | tadabhyanumodanam | glānānāṃ mātāpitṛṇāmupasthāna-
karaṇam | tadapyanyeṣāṃ gṛhasthapravrajitānām | amitravyādhinā anāttamanaskatā | tasya 
vyutthānena ca āttamanaskatā | bhaiṣajyapradānam | parijīrṇabhojanaṃ ca | idaṃ karma alpā-
bādhāsaṃvartanīyam ||
@184
5. katamatkarma durvarṇasaṃvartanīyam ? ucyate | krodha: | upanāha: | mrakṣa: | pradāśa: |
mātāpitroravarṇavāditā, anyeṣāṃ ca gṛhasthapravrajitānāṃ bālavṛddhānām | stūpāṅgaṇacaityagṛha-
vihārāṇāṃ ca bhūmeraviśodhanam | stūpānāṃ pratimānāṃ ca dīpavyuccheda: | durvarṇānāṃ 
sattvānāmavahasanam | tathā acaukṣasamudācāratā | idaṃ karma durvarṇasaṃvartanīyam ||
6. katamatkarma prāsādikasaṃvartanīyam ? ucyate | akrodha: | anupanāha: | amrakṣa: |
vastrapradānam | stūpacaityagṛheṣu ca sudhādānam | suvarṇapātradānam | gandhalepapradānam |
alaṃkārapradānam | mātāpitrorvarṇavāditā | āryāṇāṃ śīlavatāṃ varṇavāditā | stūpāṅgaṇa-
vihārāṇāṃ saṃmārjanam | satataṃ gṛhasaṃmārjanam | virūpāṇāṃ sattvānāmanavahasanam, tathā 
anyeṣāṃ bālavṛddhānām | tathā caukṣasamudācāratā ||
a) yathā āryasundaranandena kila krakucchande samyaksaṃbuddhe bhikṣusaṃghe jentākasrānaṃ 
kṛtam | tāṃśca dṛṣṭvā cittaṃ prasāditam | bhūyaśca suvarṇena haritālena pratyekabuddhastūpe lepo
datta: | idamapi dṛṣṭvā cittaṃ prasāditam, abhirūpatāyāṃ ca pariṇāmitam | bhūyaśca stūpe 
kriyamāṇe prathamaṃ chatraṃ kāritam | yathā paścimabhave sa eva vyākaroti-
jentākasya ca snānena haritālasya lepanena ca |
ekacchatrapradānācca prāptā me suvarṇavarṇatā ||10||
tathaivāyaṃ śobhitavān | idaṃ karma prāsādikasaṃvartanīyam ||
7. katamatkarma alpeśākhyasaṃvartanīyam ? ucyate | īrṣyā | mātsaryam | parasya lābhenā-
tuṣṭi: | parasya varṇavāditāyā atuṣṭi: | mātāpitro: paribhava: | āryāṇāṃ śīlavatāṃ paribhava:,
tathā anyeṣāṃ vyādhitabālavṛddhānām | hīne dharmahīne’kuśalamūle varṇavāditā | bodhicitto-
tpādasya nivāraṇam | tadabhyanumodanam | idaṃ karma alpeśākhyasaṃvartanīyam ||
8. katamatkarma maheśākhyasaṃvartanīyam ? ucyate | anīrṣyā | amātsaryam | paralābhena 
tuṣṭi: | parasya yaśovarṇaśabdaślokaśravaṇena tuṣṭi: | parasya varṇavāditāyā āttamanaskatā |
bhagavataścaityastūpakārāpaṇam | hīne dharmahīne’kuśalamūle nivāraṇam | maheśākhyakuśalamūle 
samādāpanam | bodhicittotpādanam | sarvamaheśākhyakuśalamūle bodhicittotpādanam ||
a) yathoktaṃ bhagavatā vārāṇasyāṃ pūrvāparāntake sūtre ajitasya bodhisattvasya samutte-
janaṃ kṛtam-mahate khalu te ajita autsukyāya cittaṃ damayati yadidaṃ saṃghaparihāpaṇāya |
vakṣyate hi-
maitreyastuṣitasurālayādhivāsī
prāptavyā divi bhuvi ceha yena pūjā |
sa śrīmān daśabalatāmavāpya śīghraṃ 
lokānāṃ bhavatu śaśīva nityapūjya: ||11||
idaṃ karma maheśākhyasaṃvartanīyam ||
@185
9. katamatkarma nīcakulasaṃvartanīyam ? ucyate | stabdhatā abhimānitā ca | amātā-
pitṛjñatā | aśrāmaṇyatā | abrāhmaṇyatā | akulajyeṣṭhāpacāyitā | mātāpitrorapratyupasthānam |
āryāṇāṃ śīlavatāmapratyupasthānam | anyeṣāṃ ca gurusthānīyānāmācāryopādhyāyānāmapratyupa-
sthānam | nīcakulānāṃ sattvānāṃ paribhava: | idaṃ karma nīcakulasaṃvartanīyam ||
10. katamatkarma uccakulasaṃvartanīyam ? ucyate | astabdhatā | anabhimānitā |
mātāpitṛjñatā | śrāmaṇyatā | brāhmaṇyatā | kulajyeṣṭhāpacāyitā | mātāpitro: pratyupasthānam |
āryāṇāṃ śīlavatāṃ pratyupasthānam | anyeṣāṃ ca gurusthānīyānāmācāryopādhyāyānāṃ pratyupa-
sthānam | nīcakulānāṃ sattvānāmaparibhava: ||
a) yathā ca bhagavatā sūtra uktam-yato bhikṣava: kuśalaśīlavanto brahmacāriṇa:
kalyāṇadharmāṇa: pravrajitā upasaṃkramanti, pañca tasmin kule’nuśaṃsā: pratyanuśaṃsitavyā: |
katame pañca ? iha bhikṣava: upasaṃkrānteṣu śīlavatsu cittāni prasādayanti | svargasaṃvartanīyaṃ 
tadbhikṣava: kulaṃ tasmin samaye pratipadaṃ pratipannaṃ bhavati | punaraparaṃ bhikṣava: upasaṃkrānteṣu
śīlavatsu abhivādayanti pratyuttiṣṭhanti | uccakulasaṃvartanīyaṃ bhikṣava: tasmin samaye pratipadaṃ 
pratipannaṃ bhavati | evaṃ sarvasūtraṃ yojyam | idaṃ karma uccakulasaṃvartanīyam ||
11. katamatkarma alpabhogasaṃvartanīyam ? ucyate | adattādānam | adattādānasamā-
dāpanam | cauryavarṇavāditā | tadabhyanumodanam | mātāpitrorvṛttyupaccheda: | tathā anyeṣāṃ 
vyādhitabālavṛddhakṛpaṇānāṃ vṛttyupaccheda: | parasya lābhenātuṣṭi: | paralābhāntarāyakriyā
durbhikṣābhinandanaṃ ca | idaṃ karma alpabhogasaṃvartanīyam ||
12. tatra katamatkarma mahābhogasaṃvartanīyam ? ucyate | adattādānānnivṛtti:, pareṣāṃ 
ca adattādānānnivāraṇam | pareṣāmadattādānanivṛttānāṃ samanumodanam | mātāpitrorvṛtti-
pradānam | āryāṇāṃ ca śīlavatāṃ vṛttipradānam | tathā anyeṣāṃ vyādhitabālavṛddhakṛpaṇānāṃ vṛtti-
pradānam | paralābhena tuṣṭi: | parasyālābhenātuṣṭi: | paralābhasamanumodanam | subhikṣābhinandanam ||
a) tadeva sūtraṃ yojyam-punaraparaṃ bhikṣava: upasaṃkrānteṣu śīlavatsu dānāni dadanti
puṇyāni ca kurvanti | mahābhogasaṃvartanīyaṃ bhikṣavastatkulaṃ tasmin samaye pratipadaṃ pratipannaṃ 
bhavati | idaṃ karma mahābhogasaṃvartanīyam ||
13. tatra katamatkarma duṣprajñasaṃvartanīyam ? ucyate | ihaikatyo na parān pṛcchati 
paṇḍitān śramaṇān brāhmaṇān–ko dharma: ? kiṃ dharmaṃ kurvata: śreyaskaramiti ? api tu duṣprajñān 
sevati, paṇḍitān parivarjayati | asaddharmaṃ dīpayati | saddharmaṃ vigarhati | saddharmabhāṇakānāṃ 
vaiśāradyopacchedaṃ karoti | saddharmabhāṇakānāmabhiniveśena na sādhukāraṃ dadāti | asaddharma-
bhāṇakānāṃ sādhukāraṃ dadāti | mithyādṛṣṭiṃ varṇayati | samyagdṛṣṭiṃ vigarhati | tathā pustaka-
lekhakavācakānāṃ vṛttyupacchedaṃ karoti ||
@186
a) sūtre coktam-unmattakasaṃvartanīyam… karoti | saṃmūḍhakaśca kālaṃ karoti |
duṣprajñaśca bhavati | yathoktaṃ nandikasūtre-pañcatriṃśadādīnavā: surāmaireyamadyapramādasthāne yoja-
yitavyā: | buddhe ca agauravo bhavati, dharme saṃghe cāgauravo bhavati | ata: śākyasūtraṃ 
yojayitavyam | yadā ca bhagavān kapilavastumāgata:, sa madyapānadoṣānna kadācidbhaga-
vantamupasaṃkrānta: | caturbhi: sthavirairbhagavatā preṣitairgatvā vinīta: kālagataśca | śākya: pṛcchati–
bhagavan, tasya kā gatiriti | bhagavānāha-ime’pi ca me śākya bhāṣitasyārthamājānīyuriti 
sūtraṃ yojayitavyam | yathā cūḍāpanthako nāma bhikṣu: | tasya rājagṛhe prativasato bhagavatā
gāthoddiṣṭā | sā ca varṣātyayena na śakitā grahītum | bhikṣavo vismayaṃ prāptā: pṛcchanti-
bhagavan, kasyaiṣa karmaṇo vipākena duṣprajña: ? bhagavānāha-kāśyape samyaksaṃbuddhe parinirvṛte 
eṣa āraṇyako bhikṣustripiṭakastatkālamabhūt | bhikṣūṇāṃ ca buddhapūjāmakurvatāṃ buddhavacanamanta-
rhitam | te bhikṣavastasya samīpaṃ gatā:-asmākaṃ buddhavacanamantarhitam | asmākamapyupadeśaṃ 
kuruṣva | ityanena mātsaryadoṣātteṣāmupadeśo na kṛta: | evaṃ tacchāsanamantarhitam | tasya 
karmaṇo vipākenaiṣa duṣprajña: | idaṃ karma duṣprajñasaṃvartanīyam ||
14. tatra katamatkarma mahāprajñasaṃvartanīyam ? ucyate | ihaikatya: paripṛcchakajātīyo 
bhavati | paṇḍitān śramaṇān brāhmaṇān sevate, duṣprajñān parivarjayati | saddharmaṃ dīpayati |
asaddharmaṃ vigarhati | dharmabhāṇakānāṃ vaiśāradyaṃ varṇayati | sahitabhāṣiṇāṃ sādhukāraṃ dadāti |
ahitabhāṣiṇaṃ pariharati | samyagdṛṣṭiṃ varṇayati | mithyādṛṣṭiṃ vigarhati | masīpustakalekhanī-
pradānāni dadāti | na ca madyaṃ pibati | yathoktaṃ ca nandikasūtre-pañcatriṃśad madyapānadoṣā
akuśalapakṣeṇa yojayitavyā: | idaṃ karma mahāprajñasaṃvartanīyam ||
15. tatra katamatkarma narakopapattisaṃvartanīyam ? ucyate | tīvraṃ praduṣṭacittasya
kāyavāṅmanoduścaritam | ucchedadṛṣṭi: | śāśvatadṛṣṭi: | nāstikadṛṣṭi: | akriyādṛṣṭi: |
matsarivāda: | akṛtajñatā | ānantaryam | āryāṇāṃ śīlavatāmabhūtābhyākhyānadānam | idaṃ 
karma narakopapattisaṃvartanīyam ||
16. tatra katamatkarma tiryagyonyupapattisaṃvartanīyam ? ucyate | madhyamaṃ kāyavāṅmano- 
duścaritaṃ vicitraṃ rāgasamutthitaṃ karma, vicitraṃ dveṣasamutthitaṃ karma, vicitraṃ mohasamutthitaṃ karma |
mātāpitro: pravrajitānāṃ ca akalpikapradānam | tiryagyonigatānāṃ sattvānāmavahasanam |
tathā praṇidhānakarma yathā govratikakukkuravratikaprabhṛtīnāṃ praṇidhānamatropapadyeyamiti ||
a) yathā ca bodhisattvasya siṃhajātake’vadānaṃ vaktavyam | yathā ca varṣākārasya 
brāhmaṇasya markaṭopapatti: | tadyathā varṣākāreṇa brāhmaṇena sthaviramahākāśyapo bhikṣū rāja-
gṛhasyoparimeṇa gṛdhrakūṭātparvatāda ṛṣigiripārśvaṃ vihāyasā gacchan dṛṣṭa: | tena praduṣṭacittena
devadattājātaśatrusaṃsargād vāgduścaritaṃ kṛtam-eṣa śramaṇo vihāyasā gacchan parvatātparvataṃ 
gacchati | tadyathā markaṭo vṛkṣādvṛkṣamevam | bhagavata: kathitam-varṣākāreṇa brāhmaṇena krodha-
@187
jātena vāgduścaritaṃ kṛtam | tasya ko vipāka: ? bhagavānāha-asya vāgduścaritasya vipākato 
varṣākāro brāhmaṇa: pañcajanmāntaraśatāni markaṭo bhaviṣyatīti | tatastena varṣākāreṇa śrutaṃ 
bhagavatā nirdiṣṭam-tvaṃ kila pañca janmāntaraśatāni markaṭo bhaviṣyasīti | sa saṃvignicittaṃ 
prasāditavān | tena bhagavān parinirvāṇakāle pṛṣṭa:-tasya karmaṇa: kadā parīkṣaya iti |
bhagavānāha-tānyeva pañca janmāntaraśatāni | kiṃ tu rājagṛhe utpatsyase yathā jambvā
jambudvīpe jāyate | yatrostrikāmātrāṇi phalāni | yathā kṣaudramadhvaneḍakamevamāsvādāni |
tatropapattirbhaviṣyati | tato vyutthitasya te sugatirbhaviṣyati | yathā cittapradūṣaṇena 
siṃheṣūpapanna: | tadarthaṃ ca bhagavatā gāthā bhāṣitā-
dīrghā jāgarato rātridīrghaṃ śrāntasya yojanam |
dīrgho bālasya saṃsāra: saddharmamavijānata: ||12||
idaṃ karma tiryagyonyupapattisaṃvartanīyam ||
17. tatra katamatkarma yamalokopapattisaṃvartanīyam ? ucyate | kruddhasya pratihata-
cittasya kāyavāṅmanoduścaritam | lobho viṣamalobho mithyājīvo jighāṃsitapipāsitasya 
kruddhasya kālakriyā | vastuṣvabhiṣaktacittasya kālakriyā ||
a) yathā coktaṃ bhagavatā śatavarge āgame karmavibhaṅgasūtre-tasya khalu punarānanda 
pudgalasya anyajātikṛtaṃ vā karma pratyupasthitaṃ bhavati, maraṇakāle vā mithyādṛṣṭi: | idaṃ karma
yamalokopapattisaṃvartanīyam ||
18. tatra katamatkarmāsuralokopapattisaṃvartanīyam ? ucyate | sarvamṛdukāyavāṅmano-
duścaritam | māna: | abhimāna: | adhimāna: | asmimāna: | mithyāmāna: | sukṛtakuśala-
mūlamasuralokopapattipariṇāmitam | sarvotkṛṣṭarāgasamutthitaṃ dau:śīlyaṃ prajñāmukhena | idaṃ karma
asuralokopapattisaṃvartanīyam ||
19. tatra katamatkarma manuṣyalokopapattisaṃvartanīyam ? ucyate-subhāvitā manda-
bhāvitāśca daśa kuśalā: karmapathā: | katame daśa ? trividhaṃ kāyakarma | caturvidhaṃ vākkarma |
trividhaṃ mana:karma | idaṃ karma manuṣyalokopattisaṃvartanīyam ||
20. tatra katamatkarma kāmāvacaradevopapattisaṃvartanīyam ? ucyate | susamāptā daśa
kuśalā: karmapathā: | idaṃ karma kāmāvacaradevopapattisaṃvartanīyam ||
21. tatra katamatkarma rūpāvacaradevopapattisaṃvartanīyam ? ucyate | susamāptā: susamā-
hitāstato viśiṣṭatarā: paripūrṇā daśa kuśalā: karmapathā: | idaṃ karma rūpāvacaradevopapatti-
saṃvartanīyam ||
22. tatra katamatkarma ārūpyāvacaradevopapattisaṃvartanīyam ? ucyate | catasra
ārūpyasamāpattaya: | ākāśānantyāyatanam | vijñānānantyāyatanam | ākiṃcanyānantyā-
@188
yatanam | naivasaṃjñānāsaṃjñāyatanam | etā: samāpattayo bhāvitā bahulīkṛtāśca bhavanti | idaṃ 
karma ārūpyāvacaradevopapattisaṃvartanīyam ||
23. tatra katamatkarma kṛtaṃ nopacitam ? ucyate | yatkṛtvā karma āstīryati jihreti 
vigarhati vijugupsati deśayati ācaṣṭe vyaktīkaroti | āyatyāṃ saṃvaramāpadyate | na puna: 
karoti | idaṃ karma kṛtaṃ nopacitam ||
24. tatra katamatkarmopacitaṃ na kṛtam ? ucyate | yatkarma kāyena paripūrayitavyam, 
tatra praduṣṭacitte vācaṃ bhāṣate-evaṃ te kariṣyāmīti | idaṃ karmopacitaṃ na kṛtam ||
25. tatra katamatkarma kṛtaṃ copacitaṃ ca ? ucyate | yatkarma sāṃcetanikam |
yathoktaṃ bhagavatā-
mana:pūrvaṃgamā dharmā mana:śreṣṭhā manojavā: |
manasā cetpraduṣṭena bhāṣate vā karoti vā |
tatastaṃ du:khamanveti cakraṃ vā vahata: padam ||13||
mana:pūrvaṃgamā dharmā mana:śreṣṭhā manojavā: |
manasā cetprasannena bhāṣate vā karoti vā |
tatastaṃ sukhamanveti chāyā vā anuyāyinī ||14||
idaṃ karma kṛtaṃ copacitaṃ ca ||
26. tatra katamatkarma naiva kṛtaṃ naivopacitam ? ucyate | yatkarma sāṃcetanikaṃ
svapnāntare kṛtaṃ kāritaṃ vā | idaṃ karma naiva kṛtaṃ naivopacitam ||
27. tatra katamatkarma yena samanvāgata: pudgalo narakeṣūpapanna: paripūrṇaṃ nairayikamāyu:
kṣapayitvā cyavati ? ucyate | ihaikatyena narakīyaṃ karma kṛtaṃ bhavatyupacitam | sa tatkarma 
kṛtvā nāstīryati | na jihrīyati | na vigarhati | na jugupsati | na deśayati | nācaṣṭe |
na vyaktīkaroti | nāyatyāṃ saṃvaramāpadyate | bhūyasyā mātrayā hṛṣyati | prītimutpādayati |
yathā devadattakokālikādaya: | idaṃ karma yena samanvāgata: pudgalo narakeṣūpapanna: paripūrṇaṃ 
nairayikamāyu: kṣapayitvā cyavati ||
28. tatra katamatkarma yena samanvāgata: pudgalo narakeṣupapanno’rdhanairayikamāyu:
kṣapayitvā cyavati ? ucyate | ihaikatyena nārakīyaṃ karma kṛtaṃ bhavatyupacitam | sa tatkṛtvā 
nāstīryati | na jihrīyati | na vigarhati | na jugupsate | na deśayati | nācaṣṭe | na vyaktī-
karoti, nāyatyāṃ saṃvaramāpadyate | api tu na bhūyasyā mātrayā hṛṣyati, na prītimutpādayati |
idaṃ karma yena samanvāgata: pudgalo narakeṣūpapanno’rdhanairayikamāyu: kṣapayitvā cyavati ||
29. tatra katamatkarma yena samanvāgata: pudgalo narakeṣūpapannamātra eva cyavati ?
ucyate | ihaikatyena nārakīyaṃ karma kṛtaṃ bhavatyupacitaṃ ca | sa tatkṛtvā āstīryati |
@189
jihrīyati | vigarhati | vijugupsati | ācaṣṭe | deśayati | vyaktīkaroti | āyatyāṃ 
saṃvaramāpadyate | na puna: kurute | sacennarakeṣupapadyate, upapannamātra eva cyavati ||
a) yathā rājā ajātaśatru: | tena devadattasahāyena ānantaryaṃ karma kṛtam |
pitṛvadha: | saṃghabheda: | dhanapālamokṣaṇam | śilāyantramokṣaṇaṃ devadattasyādeśena | tasmā-
davīcinarakagamanaṃ śrutvā tena saṃvignena bhagavati cittaṃ prasāditam | śrāmaṇyaphalasūtre’tyaya–
deśanaṃ kṛtam | pratisaṃdadhāti kuśalamūlāni | tena maraṇakāle cittaṃ prasāditam | asthibhi-
rapi buddhaṃ bhagavantaṃ śaraṇaṃ gacchāmi | sa upapannamātra eva cyavati | idaṃ karma yena samanvā-
gata: pudgalo narakeṣupapannamātra eva cyavati ||
30. tatra katamatkarma niyatopapattisaṃvartanīyam ? ucyate | yatkṛtvā kvacidupapattau 
pariṇāmayati-amutropapadyeyamiti, sa tatropapadyate | yathā bhagavato jātake śyāmākajātaka-
prabhṛtiṣu praṇidhānavaśādupapattirvarṇyate | idaṃ karma niyatopapattisaṃvartanīyam ||
31. tatra katamatkarma aniyatopapattisaṃvartanīyam ? ucyate | yatkṛtvā na kvacidupapattau
pariṇāmayati–amutropapadyeyamiti, yathā sattvā: karmavaśādupapadyante | idaṃ karma aniyatopa-
pattisaṃvartanīyam ||
32. tatra katamatkarma deśāntaravipākam ? ucyate | yatkarma tasminneva janmāntare 
vā deśāntaragatasya vipacyate śubhamaśubhaṃ vā, tatkarma deśāntaravipākam | yathā bhagavān 
kathayati-bhūtapūrvaṃ bhikṣavo jambudvīpe manuṣyāṇāmaparimāṇamāyurbhavati, yathā rājño māṃdhātu: |
athānyatarasminnagare maitrāyajño nāma sārthavāhaputro babhūva | sa pañcaśatasahāyaparivṛta udyānaṃ 
gata: | taiśca sahāyairukta:-asminnagare vaṇijastava pitaraṃ pūrvaṃgamaṃ kṛtvā mahāsamudramavatīrya 
suvarṇabhūmiprabhṛtīni deśāntarāṇi gatvā dvīpāntarāṇi ca paśyanti | dravyopārjanaṃ ca kurvanti |
vayamapi tvāṃ pūrvaṃgamaṃ kṛtvā samudramavatīrya dravyopārjanaṃ kariṣyāmo dvīpāntarāṇi ca drakṣyāma: | 
tatastena evamiti pratiśrutam | sa rātrau gatvā mātaramāpṛcchati–amba suvarṇabhūmiṃ 
gamiṣyāma: | tasya mātā āha-aparimāṇaṃ putra dravyaṃ gṛhe tiṣṭhati | na gantavyamiti | sa 
māturvacanena nivṛtta: | sa bhūya udyānaṃ gata: sahāyairukta: | tamarthaṃ vijñāpayāma: | tena tathā-
stviti pratiśrutam | sa bhūyo mātaraṃ gatvā pṛcchati | bhūyaśca mātrā pādapatanānnivartita: |
evaṃ tṛtīyamapi | sa kālāntareṇa bhūya udyānaṃ gatvā sahāyairukta: | tava doṣādvayamapi na 
gacchāma: | pṛcchāmo vayam | trayodaśyāṃ gamiṣyāma iti | tena māturaviditameva bahirbahu
bhāṇḍaṃ nirgamitam | tasya gamanakāle prasthitasya mātā dvāre pādapatanaṃ kṛtvā sthitvā putra
na gantavyamiti | sa kruddho mātu: pādaṃ mastake dattvātikrānta:, samudrakūlaṃ ca gata: | tena 
sahāyā uktā:-samudramavataratāṃ na jñāyate jīvitaṃ maraṇaṃ ca | vayaṃ sarva evāṣṭāṅgasamanvāgataṃ 
poṣadhaṃ gṛhṇīma: | taistathāstviti pratipannam, poṣadhaṃ ca gṛhītam | te samudramavatīrṇā: |
samudramadhyagatānāṃ ca teṣāṃ viṣamavātādyāhata: poto vinaṣṭa: | tena sarve kālagatā: | maitrāyajñaśca 
@190
ma…praṭamukhyānavabuddhaṃ tāmraghaṭaṃ ca gṛhya samudrakūla uttīrṇa: | sa paryaṭamāna: sauvarṇaprākāraṃ 
nagaraṃ paśyati ārāmasaṃpannam | vanasaṃpannam | puṣkariṇīsaṃpannam | dhūpitadhūpanam | muktapuṣpāva-
kīrṇam | avasaktapaṭṭadāmakalāpam | tataścatasro'psaraso nirgatā: sa tābhirgṛhya nagaraṃ praveśita: |
sa tābhi: sārdhaṃ bahūni varṣāṇi krīḍitavān | bahūni varṣaśatāni | bahūni varṣasahasrāṇi |
bahūni varṣaśatasahasrāṇi krīḍitavān | sa tābhirukta:-āryaputra, tavāyaṃ pṛthivīpradeśo’pūrva: |
asmākamaviditaṃ na nirgantavyam | yadi nirgacchasi, sarvathā uttarābhimukhena na gantavyam 
iti | sa tasmātkālāntareṇa nirgata: | sa bhūyo gacchannagaraṃ paśyati rūpyamayena prākāreṇa 
ārāmasaṃpannaṃ vanasaṃpannam | pūrvavadyāvat | tasmādapyaṣṭau apsaraso nirgatā: | tābhirapyasau gṛhya
praveśita: | sa tābhi: sārdhaṃ bahūni varṣāṇi krīḍitavān | bahūni varṣaśatāni bahūni varṣasaha-
srāṇi bahūni varṣaśatasahasrāṇi krīḍitavān | pūrvavat | tato’pi kālāntareṇa nirgata: |
bhūyaśca paryaṭan nagaraṃ paśyati vaidūryamayena prākāreṇa ārāmasaṃpannaṃ vanasaṃpannaṃ puṣkariṇīsaṃpannam |
dhūpitadhūpanaṃ muktapuṣpāvakīrṇamavasaktapaṭṭadāmakalāpam | tasmādapi ṣoḍaśa apsaraso nirgatā: |
tābhirapi sārdhaṃ bahūni varṣāṇi krīḍitavān | pūrvavat | sa tābhirukta:-āryaputra, tavāyaṃ 
pṛthivīpradeśo’pūrva: | asmādvihārāt tena na nirgantavyam | atha nirgacchasi, sarvathā 
uttarāmukhena na gantavyamiti | sa tasmātkālāntareṇa nirgata: | bhūya: paryaṭamāna: sphaṭika-
prākāreṇa nagaram | tathaivārāmasaṃpannaṃ vanasaṃpannaṃ puṣkariṇīsaṃpannaṃ dhūpitadhūpanaṃ muktapuṣpāva-
kīrṇamavasaktapaṭṭadāmakalāpam | tasmādapi dvātriṃśadapsaraso nirgatā: | tābhirapi sārdhaṃ bahūni 
varṣāṇi bahūni varṣaśatāni bahūni varṣaśatasahasrāṇi krīḍitavān | sa tābhirapyukta:-ārya- 
putra, tavāyaṃ pṛthivīpradeśo’pūrva: | asmādvihārāttena na nirgantavyam | atha nirgacchasi, 
uttarāmukhena na gantavyamiti | sa tāsāṃ pramādād ratikhinno nirgata: | uttarābhimukhena 
gacchan kaṇṭakāṭavīṃ prapanna: | atha kṛṣṇāyasena prākāreṇa nagaraṃ paśyati | sa tatra praviṣṭa: |
praviṣṭamātrasya ca nagaradvāraṃ pihitam | urdhvaṃ paśyati-prākāro vardhate, bhairavaṃ ca śabdaṃ śṛṇoti | 
tatrasthaśca cintayati-kimetaditi | sa tatra gata: | atha paśyati puruṣasyāsidhāraṃ cakraṃ 
śiracchinatti | sa bhīta: pṛcchati-kimatadbho: puruṣa | nairayikapuruṣa: prāha-eṣa pratyeka-
naraka: | maitrāyajña āha-kiṃ tvayā pāpakarma kṛtamiti ? sa kathayati-asmin 
jambudvīpe mahākośalī nāma nagaram | tatrāhaṃ mahāsārthavāhaputro’bhūvam | sa 
pañcabhi: sahāyaśatai: sahodyānaṃ gata: | te kathayanti-tava pitā sārthavāho’smākaṃ
pūrvapuruṣo’sti | pūrvagamaṃ kṛtvā deśāntarāṇi gatvā dravyopārjanāni kurvanti | suvarṇabhūmiṃ 
siṃhaladvīpaṃ ca prabhṛtīni ca dvīpāntarāṇi paśyanti | vayamapi tvayā pūrvagamena deśāntaraṃ 
paśyāma iti | vayamapi gacchāma iti pratiśrutam | so’haṃ gṛhaṃ gatvā mātaramāpṛṣṭavān–
ahamevaṃ deśāntaraṃ gamiṣyāmīti | mātā me āha-putra, tava pitā samudramavatīrṇo deśāntaraṃ 
gata eva kālagata: | tvamekaputraka: | prabhūtaṃ gṛhe dravyaṃ tiṣṭhati | na gantavyam | iti |
@191
mayā na gacchāmīti pratiśrutam | evaṃ dvitīyaṃ tṛtīyaṃ caturthamapyāpādapatanaṃ nivartita: |
kālāntareṇāhaṃ bhūyo’pyudyānaṃ gata: | sahāyairukta:-avaśyaṃ gantavyamiti | gamiṣyāmīti 
mayā pratiśrutam | atha mama prasthitasya mātā dvāre pādapatanaṃ kṛtvā sthitā-putra nārhasi māṃ 
parityaktumiti | tasyā ahaṃ mastake pādaṃ dattvā prakrānta: | so’haṃ pañcabhi: sahāyaśatai:
sārdhaṃ samudrakūlaṃ gata: | aśṭāṅgasamanvāgataṃ poṣadhaṃ gṛhya samudramavatīrṇa: | suvarṇabhūmiprasthitānā-
masmākaṃ viṣamavātādyāhata: poto vinaṣṭa: | te sarve kālagatā: | ahaṃ tu bahubhirdivasai: 
kathaṃcana samudrāduttīrṇa: | atha prapīḍyamāna: sauvarṇena prākāreṇa nagaram ārāmasaṃpannaṃ 
vanasaṃpannaṃ puṣkariṇīsaṃpannaṃ dhūpitadhūpanaṃ muktapuṣpāvakīrṇam avasaktāpaṭṭadāmakalāpam |
tasmāccatasro’psaraso nirgatā: | tābhi: praveśito’smi | yāvattābhirapi sārdhaṃ bahūni varṣāṇi, 
bahūni varṣaśatāni, bahūni varṣaśatasahasrāṇi krīḍitam | tata: kālāntareṇa nirgacchan 
pa…pūrvat | tasmādapsaraso nirgatā: | tābhi: praveśito’smi | yāvattābhirapi sārdhaṃ 
bahūni varṣāṇi bahūni varṣaśatāni bahūni varṣaśatasahasrāṇi krīḍitam | evaṃ vaiḍūryamayam |
tasmādapi ṣoḍaśāpsaraso nirgatā...tasmādapi nirgata: | sphaṭikamayaṃ nagaraṃ paśyāmi |
pūrvavat | tasmād dvātriṃśadapsaraso nirgatā: | tābhirapi saha tathaiva krīḍitam…kaṇṭa-
kāṭavīṃ prapanna: | yāvad | āyasanagaraṃ paśyāmi | so’hamatra praviṣṭa: | praviṣṭasya me dvāraṃ 
pihitam | atra ca pūrvat…asidhāraṃ cakraṃ śirasi parivartamānaṃ paśyāmi | tatra ca 
mamāvasthitasya śirasi asidhāraṃ cakraṃ saṃkrāntam | yadahaṃ mātu…nivṛtta: | aṣṭāṅgasamanvā-
gataṃ ca poṣadhaṃ gṛhītam, tasya karmaṇo vipākena caturṣu mahānagareṣu pratyekasvargasya …|
mātu: śirasi pādaṃ dattvā gata:, tasya karmaṇo vipākena mamāsidhāraṃ cakraṃ śiraśchinatti |
maitrāyajñaścintayati-mayāpyetadeva karma kṛtam | upasthito mamāpi karmavipāka iti |
nairayikapuruṣa: prāha-kutastvam ? maitrāyajña: kathayati-asti jambūdvīpe tāmaliptaṃ nāma mahā-
nagaram | tato’ham | mayāpi caitatsarvamanuṣṭheyam ? nairayikapuruṣa: prāha-asti mayā adyāntarikṣe
ghoṣa: śruta:-kṣīṇastava karmavipāka: | maitrāyajño nāma sārthavāhaputra: adyāgamiṣyati etadeva 
karma kutveti | maitrāyajña āha-kiṃ bhojanam ? sa āha–ata eva mastakācchidyamānādyatpūya-
śoṇitaṃ sravati | evamuktvā sa puruṣa: kālagata: patita: | maitrāyajño bhīta: saṃvigna: | sarveṇa 
bhāvena mātāpitro: praṇipātaṃ kṛtvāha-
ūrdhvaṃ bhavāgravitatānadharādavīciṃ 
tiryakpathānagaṇitānapi lokadhātūn ||
ātman surāsuranaroragabhūtakāye 
sattvāni yānyupagatāni sukhino bhavantu ||15||
evaṃ cintayitvā sarveṇa bhāvena mātāpitrornamaskāraṃ kṛtvā praṇipātaṃ ca, praṇidhānaṃ 
ca kṛtavān-yatra yatropapadyāmi, mātāpitro: śuśrūṣāṃ kuryāmahamiti | ye ca kecana sattvā:
@192
pratyekanarake upapadyante, teṣāṃ sarveṣāmarthāya ahamatrāvasthita: | ye ca kecana loke yuktāśca 
muktāśca teṣāṃ nama: | te māṃ pālayantu | idamuktvā tasminnairayikapuruṣa: kāle sthita: | punaśca 
praṇidhānaṃ kṛtvā punarapyāha–
kṛtvādau narakamavīcimā bhavāgrād
ye sattvāścyutigatibandhanāvabaddhā: | 
te sarve sukhamatināmya dharmayuktaṃ 
nirvāṇaṃ yadajaramacyutaṃ spṛśantu ||16||
atha taccakramaspṛśamānaṃ śirasi nityakālamevopari vihāyasi sthitam | nityaṃ ca 
kila tasya mātā āśiṣaṃ prayuṅkte-yadyasti mama kiṃcitpuṇyaphalaṃ pradānena vā śīlena vā
brahmacaryeṇa vā pativratatvena vā, tena puṇyaphalena mama putrasya yatra tatra sthitasya mā kiṃci-
tpāpaṃ bhavatu | tena ca tasya śivamāsīt ||
b) yathā śyāmajātake saviṣeṇa śareṇa…śyāmakumārasya mātāpitrorāśī-
rvacanena śalyaśca nirgato viṣaṃ ca naṣṭaṃ mṛtaśca saṃjīvita:, tadvat tasyāpi śivamāsīt |
yathā vajrarājagṛhe dhanaṃjayasūtre āryaśāradvatīputreṇoktam | tamenaṃ brāhmaṇaṃ mātāpitarau samaṃ 
mānitau samyakpūjitau kalyāṇena manasā anukampete | adhosī(?) bata na putro dhārmikeṇa
karmaguṇena na ca kiṃcitpāpaṃ karma karoti | sarvaṃ sūtraṃ yojyam | yathā ca śivālakasūtre
bhagavatoktam-tamevaṃ gṛhapatiputra mātāpitarau pañcasu sthāneṣu pratyupasthitau pañcasu sthāneṣu 
pratiṣṭhāpayata: | tasya punargṛhapatiputra mātāpitṛbhyāmanukampitasya puruṣapudgalasya vṛddhireva 
pratyāśaṃsitavyā ||
c) sa tatra prītyāhāra: sthitvā paripūrṇeṣu ṣaṣṭivarṣasahasreṣu kālagata: ||
d) yathā rājā ajātaśatruraparipūrṇa eva nairayikāyu:pramāṇe cyuta: | avandhyatvā-
tkarmaṇāṃ kadācidatīva śirorujā bhavati ||
e) atra kṛtapraṇidhānasya maitrāyajñasya mātāpitṛśuśrūṣā vaktavyā | yathā śyāma-
jātake andhau mātāpitarau hastibhūtena paripālitau | anyeṣu jātakaśateṣu ca ||
f) atha bhagavān prāptakālaṃ bhikṣunāmantrayate-syādevaṃ bhikṣavo yuṣmākam-anya: sa 
tena kālena tena samayena maitrāyajño nāma sārthavāhaputro babhūveti ? naiva draṣṭavyam | ahaṃ sa 
tena kālena tena samayena maitrāyajño nāma sārthavāhaputra āsīt | tasmāttarhi bhikṣavo 
mama vacanaṃ śraddadhānairbuddhe sagauravairbhavitavyam, dharme saṃghe sagauravairbhavitavyam | mātāpitṛṣu
ācāryopādhyāyeṣu sagauravairbhavitavyam | evaṃ vo bhikṣava: śikṣitavyam | ya evaṃ deśāntara-
gata: sukhaṃ du:khaṃ pratyanubhavati | yathā maitrāyajñena deśāntaragatena tasminneva janmani pratyeka-
svargaṃ pratyekanarakaṃ cānubhūtam, ya evaṃ deśāntaragata: sukhaṃ du:khaṃ pratyanubhavati | idaṃ karma
deśāntaravipākam ||
@193
g) etaddarśayati bhagavān | yathā mayi tathā mātāpitṛṣu ācāryopādhyāyeṣu vacana-
kāriṇāṃ samo vipāka: ihaloke paraloke ca | kathamihaloke sama: karmavipāko bhavati ? 
yathā śrāvastyāṃ daridrapuruṣo bhagavantaṃ saśrāvakasaṃghaṃ bhuñjānaṃ dṛṣṭvā cittaṃ prasāditavān | tena 
mahāpuṇyasaṃbhāra upārjita:, rājyasaṃvartanīyaṃ karma kṛtam | tadeva ca mokṣabījam | tacca 
jñātvā bhagavatā gāthā bhāṣitā-
ye tatrābhyanumodante vaiyāvṛtyakarāśca ye |
anūnā dakṣiṇā teṣāṃ te’pi puṇyasya bhāgina: ||17||
etadeva gāthāsamutthānam–
mana:pūrvaṃgamā dharmā mana:śreṣṭhā manojavā: |
manasā cetprasannena bhāṣate vā karoti vā |
tatastaṃ sukhamanveti chāyā vā anuyāyinī ||18||
tataścyutaśca deveṣūpapanna: | yathā ca tagaraśikhī nāma pratyekabuddha: | durbhikṣe daridrapuruṣeṇa 
sūpa: pratipādita: | sa ca tadahareva tasminnagare rājābhiṣikta: | tata: kālāntareṇa pratyeka-
buddha: saṃvṛtta: | ya eṣa sūtrāntare paripaṭhita: pratyekabuddhastagaraśikhī nāma | evaṃ tāvadbhagavati
sāṃdṛṣṭikaścittaprasādasya phalavipāka: ||
h) kathaṃ mātāpitṛṣu ? yathā maitrāyajña: sārthavāhaputra: ācaturthaṃ pratinivṛtto māturvacanena 
caturṣu mahānagareṣu pratyekasvargasukhamanubhūtavān | tattu tasya mokṣabījam | evaṃ mātāpitṛ-
ṣvapi sāṃdṛṣṭika: phalavipāka: ||
i) kathaṃ bhagavati mātāpitṛṣu ca cittapradoṣeṇa narakagamanaṃ bhavati ? ucyate |
devadatto bhagavati cittaṃ pra[duṣya ta] to’vīcau mahānarake patita: | tathā sindhuviṣaye raurukaṃ 
nāma nagaram | tatra śikhaṇḍī rājaputra: pitaraṃ dhātayitvā narake patita: | evaṃ bhagavati 
mātāpitṛṣu ca cittapradūṣaṇena narakagamanaṃ bhavati ||
j) tena kāraṇena kiṃ nāsti nānākaraṇam ? ucyate | mahāntaṃ nānākaraṇam |
bhagavānanekakalpaśatasahasropārjitakuśalamūlasaṃbhṛtasaṃbhāra: anutpannasya mārgasyotpādayitā 
buddho bodhāya mārgaṃ deśayati | tasmin kṛta: prasādo’prameyaphalavipāka:, ante ca 
nirvāṇam | mātāpitrormokṣamārgo’vidita: | api ca na sarvaṃ mātāpitrorvacanaṃ kāryam |
santi kecinmithyādarśanopahatacittā: putrān bruvanti-ehi māmavasanaṃ naya | tava ca 
bhaviṣyati hitāya sukhāya mama ca | [prapāte māṃ pā]taya agnau vā praveśayeti |
tannaiva kartavyam | kiṃ kāraṇam ? mātāpitarau ghātayitvā avaśyaṃ narakagamanam | ata eva 
bhagavatā pratiṣiddha:-na mātāpitṛghātaka: pravrājayitavya: | nāsti tasya pravrajyā, nopasaṃpadā |
nāsti phalaprāpti: | evaṃvidhaṃ varjayitvā anyathā samasamā mātāpitrara ācāryopādhyāyā: |
kathaṃ ca samasamā:? nanu bhagavatoktam-mātāpitro: putrasneho yāvadasthimajjamāśritya tiṣṭhati 
@194
ata eva mātāpitṛbhyāmananujñātasya nāsti pravrajyā | yathā āryarāṣṭrapālaśoṇaprabhṛtayo
bhagavatā mātāpitarāvananujñāpya na pravrājitā: | adyāpi tānananujñātānna pravrājayanti |
yathā ca bhagavati pravrajite śuddhodanasya putraśokena cakṣuṣī antarhite | ucyate | mātā-
pitara: pañca sthānāni pratyāśaṃsamānā: putramicchanti | saṃvardhito no vṛddhabhūtān pāla-
yiṣyati, kāryaṃ ca kariṣyati, dravyasvāmī ca bhaviṣyati, kālagatānāṃ ca pitṛpiṇḍaṃ dāsyati,
kulavaṃśaśca cirasthitiko bhaviṣyati | imāni pañca sthānāni pratyāśaṃsamānā mātāpitara:
putramicchanti | naivamācāryopādhyāyā: | kevalameva kāruṇyaṃ puraskṛtya kathamasyānādikāla-
pravṛttasya saṃsāracakrasya paryantaṃ kuryāditi | yathā bhagavatā vinaya uktam-upādhyāyasya 
śiṣye putrasaṃjñā bhavati | śiṣyasyāpyupādhyāye pitṛsaṃjñā bhavati | evamanyonyaniśritā: 
sukhino bhaviṣyanti | evamācāryopādhyāyā: samasamā mātāpitṛbhi: | yathā cakravartisūtre 
uktaṃ bhagavatā-kasya karmaṇo vipākena rājā cakravartī hastiratnānyaśvaratnāni ca pratilabhate ?
dīrgharātraṃ rājā cakravartī mātaraṃ pitaraṃ vā svayaṃ skandhe vahati vā rathādibhirvāhayati 
vā | ācāryopādhyāyān svayaṃ vahati vāhayati vā | tasya karmaṇo vipākena rājā cakravartī 
hastyaśvaratnāni pratilabhate | anenāpi kāraṇena samasamā mātāpitara ācāryopādhyāyāśca |
api tvastyanyannānākaraṇam | gṛhasthānāṃ mātāpitṛpravrajitā: pūjyā: | pravrajitānāmācāryo-
pādhyāyā eva pūjanīyā: | yathā mahīśāsakā gotrāntarīyā vinaye’rthotpattiṃ dhārayanti |
yathāha bhagavān-na bhikṣava: ācāryopādhyāyānanāpṛṣṭvā deśāntaraṃ gantavyam | kasmāt ? 
bhavati bhikṣavo jīvitāntarāya:, bhavati brahmacaryāntarāya:, bhavati pātracīvarāntarāya: | bhūta-
pūrvaṃ bhikṣavo maitrāyajño nāma sārthavāhaputra āsīditi | etadevāvadānaṃ yathāvasthitaṃ vaktavyam |
evameva samasamā ācāryopādhyāyā mātāpitaraśca | yathā coktaṃ bhagavatā-yo bhikṣavo
mātāpitarau skandhena gṛhya jambudvīpaṃ paryaṭeta, yogodvahanaṃ ca kuryāt, caturṣu dvīpeṣu hiraṇya-
suvarṇaṃ ca dadyāt, evamapi mātāpitro: pratyupakāro na kṛto bhavati | yaśca punarbuddhe 
prasādayet, dharme saṃghe, pañcasu śikṣāpadeṣu āryakānteṣu śīleṣu pratiṣṭhāpayet, evaṃ mātā-
pitṝṇāṃ putrai: pratyupakāra: kṛto bhavati | tacca sarvamācāryopādhyāyā: kurvanti | yathāha 
bhagavān dakṣiṇāvibhaṅgasūtre yathā-ānanda pudgala: pudgalamāgamya buddhaṃ śaraṇaṃ gacchati, dharmaṃ 
saṃghaṃ śaraṇaṃ gacchati | yathoktāni ca śikṣāpadāni vaktavyāni | tena ānanda pudgalena tasya 
pudgalasya na śakyaṃ pratikartum yadidamabhivādanapratyutthānamātreṇa | evamapi prativiśiṣṭatarā
ācāryopādhyāyā mātāpitṛbhyām | yathā ca mahākātyāyanena avantiprabhṛtaya: paścimajana-
padā abhiprasāditā: | yathā ca āryamadhyaṃdinena kaśmīrāyāṃ pañca nāgaśatāni vinīya
deśo'bhiprasādita: | anavataptasarasaśca kuṅkumamānīya kaśmīrāyāṃ pratiṣṭhāpitam | tacca adyāpi 
lokopabhuktam | vihāraśca kārita:-adyāpi ca tatraiva prativasanti | yathā āryagavāṃpatinā 
suvarṇabhūmyāṃ yojanaśataṃ janapado’bhiprasādita: | yathā ca pūrvavidehā āryapiṇḍolabhāradvāje-
@195	
nābhiprasāditā:, (vihāraśca kārita:, adyāpi tatraiva prativasanti)| yathā ācāryamahendreṇa
siṃhaladvīpe vibhīṣaṇaprabhṛtayo rākṣasā: samaye sthāpitā:, deśaścābhiprasādita: | yathā ca 
adhyardhaśatake sūtre āryapūrṇena śūrpārake nagare pañcopāsakaśatāni abhiprasāditāni |
candanamālaśca vihāra: kārita: | yathā ca bhagavān pañcabhirbhikṣuśatai: sārdhaṃ vihāyasā tatra 
gata:, janakāyaścābhiprasādita: | api ca kimekaikasya bhikṣornāmagrahaṇena kṛtena ? yato 
bhagavān parinirva…ntar ya: kaścidvinīto bhikṣurvā bhikṣuṇī vā upāsako vā upāsikā
vā sarve te bhikṣubhireva vinītā: | yaśca yenābhiprasādita: sa tasyācāryopādhyāyaśca | eta..
bhagavān-mātāpitara: pañca sthānāni pratyanuśaṃsamānā: putramicchanti | ācāryopādhyāyāstu 
kāruṇyānnirvāṇaṃ dharmaṃ deśayanti | anenāpi kāraṇena mātāpitṛbhya ācāryopādhyāyā: 
prativiśiṣṭatarā iti | ata evamāha bhagavān-mama bhikṣavo vacanaṃ śraddadhānairbhagavati para:
prasāda: kārya:, dharme saṃghe mātāpitṛṣvācāryopādhyāyeṣu para: prasāda: kārya: | tadvo bhaviṣyati 
dīrgharātraṃ hitāya sukhāyeti | idaṃ karma deśāntaravipākam ||
33. katamatkarma yena samanvāgata: pudgala: pūrvaṃ sukhito bhūtvā paścāddu:khito bhavati ?
ucyate | ihaikatyo dānaṃ yācita: samāna: pūrvaṃ prahṛṣṭa: pratijānīte | pramudito dadāti |
dattvā ca khalu [vi]pratisārī bhavati | sa yadā manuṣyeṣūpapadyate, āḍhyeṣu mahādhaneṣu mahābhogeṣu 
kuleṣūpapadyate | paścāttasya te bhogā: parikṣayaṃ paryādānaṃ gacchanti | sa paścāddaridro bhavati |
yathā āryagopaka: | tena kila krakucchande samyaksaṃbuddhe bhikṣusaṃghasya godhenurdattā | sa paścā-
tparairgarhita:-na sādhukṛteyaṃ datteti | tena cittaṃ pradūṣitam | sa yatra yatropapadyate, tatra tatra 
mahādhano bhavati, paścāttena cittapradoṣeṇa daridro bhavati | paścime bhave’pi rājagṛhe nagare 
anyatarasmin gṛhe pratyājāta: | tasya jāyamānasya mātā kālagatā | anena mātā māritā
jāyamānena | mūlanakṣatre jāto’yam | mā nirmūlaṃ kulaṃ kariṣyati | amaṅgalo’yamiti mātrā
sārdhaṃ śmaśāne utsṛṣṭa: | tatrāpi ca māturekastanāt kṣīraṃ pragharati tenaiva puṇyānubhāvena |
vivṛddhaśca bhagavatā āgatya, pravrājita: | etacca sarvamanupūrveṇa bhagavatā bhikṣūṇāṃ kathitam |
evamanena pūrvaṃ kṣīradhenu: prasādajātena dattā, paścādvipratisārī saṃvṛtta: | tasyedaṃ karmaphalam |
yastvasau pūrvakaścittaprasāda:, tadevāsya mokṣabījam | yathā ca campāyāṃ mahānagaryāmīśvaro 
gṛhapatiputra: | tena bhṛtyānāṃ haste sarvaṃ dhanaṃ caturdiśaṃ vāṇijyāya preṣitam | tacca sarvaṃ 
deśāntaragataṃ vinaṣṭam | sa ca parakarmakara: saṃvṛtta: | idaṃ karma yena samanvāgata: pudgala: pūrvaṃ 
sukhito bhūtvā paścāddu:khito bhavati ||
34. katamatkarma yena samanvāgata: pudgala: pūrvaṃ du:khito bhūtvā paścātsukhito bhavati ?
ucyate | ihaikatyo dānaṃ samādāya yācita: samāna: pratijānīte | kṛcchreṇa dadāti | dattvā
tu dānaṃ paścātprītimutpādayati | sa yadā manuṣyeṣūtpadyate, daridreṣu kuleṣūtpadyate | tasya 
paścātte bhogā abhivṛddhiṃ gacchanti | atra ca aniruddhasyāvadānaṃ vaktavyam | tena kila
@196
rājagṛhe śyāmākataṇḍulabhaktamupariṣṭasya pratyekabuddhasya piṇḍapāto datta: | taddivasameva rājñā
tuṣṭena aṣṭau mahāgrāmā dattā: | tacca paścimakaṃ dāridryam | yathā tasyaiva vyākaraṇaṃ pūrvā-
parāntake sūtre | yathā ca śrāvastyāṃ daridrapuruṣeṇa svajanaphalāni yācitvā kṣetraṃ nītāni 
karṣaṇārthe | tasya patnyā paragṛhe bhājanamādhāya vrīhimānīya bhaktaṃ siddham | atha bhagavatā
śāriputramaudgalyāyanamahākāśyapasubhūtiprabhṛtaya: ete uktā:-amukasya gṛhapatergṛhe prathamaṃ 
bhaikṣyaṃ grahītavyamiti | te ca sarve yathānupūrvaṃ tatra gatā: | sarvaiśca tasmādbhaikṣyaṃ labdham | 
atha paścādbhagavānapi gata: | tayā striyā jātaprasādayā pariśiṣṭaṃ bhaktaṃ sarvaṃ bhagavato dattam,
praṇidhānaṃ ca karoti-anena bhagavan kuśalamūlena mā me bhūya: kadāciddāridyaṃ syāditi | 
tathāstviti bhagavatā pratiśrutam | tadahareva tasya mahānidhānaṃ prādurbhūtam | tacchrutvā rājā
prasenajittasmin gṛhe gata: | tenoktam-asmākaṃ pūrvarājabhiste dīnārā: sthāpitā iti |
gṛhapatinā tasya tato gṛhya añjalipuro datta: | aṅgāra: saṃvṛtta: | rājñā bhūyo gṛhapaterdattā: | 
suvarṇaṃ saṃvṛttam | athā rājā prasenajidvismayajāta: gatvā bhagavato nivedayati | bhagavānāha-
puṇyanirjātā gṛhapaterna grāhyā: | sarvaṃ ca tadānupūrveṇa kathitam | evameṣa yadā dātā
bhavati, du:khena yācita: samāna: pratijānīte | du:khena dadāti, dattvā ca cittaṃ prasāda-
yati | tena hetunā pūrvaṃ daridro bhūtvā paścānmahādhano bhavati | idaṃ karma yena samanvāgata: 
pudgala: pūrvaṃ du:khito bhūtvā paścātsukhito bhavati ||
35. katamatkarma yena samanvāgata: pudgala: pūrvaṃ ca paścācca sukhito bhavati ? ucyate |
ihaikatyo dānaṃ yācita: | sa prahṛṣṭa: pratijānīte | prahṛṣṭo dadāti | dattvāpi ca prītimān 
bhavati | sa yadā manuṣyeṣūpapadyate, āḍhyeṣu kuleṣūpapadyate mahādhaneṣu mahābhogeṣu | atra 
bhadrike nagare miṇḍhakaprabhṛtīnāṃ caturṇāṃ dānapatīnāṃ vipāko vaktavya: | tai: kila tagaraśikhī
pratyekabuddha: piṇḍapātena pratipādita: | atra vinayāvadānaṃ vaktavyam | idaṃ karma yena 
samanvāgata: pudgala: pūrvaṃ ca paścācca sukhito bhavati ||
36. katamatkarma yena samanvāgata: pudgala: pūrvaṃ ca paścācca du:khito bhavati ? ucyate |
ihaikatya: kalyāṇamitravirahito bhavati | sa dānaṃ na dadāti | na ca tena kiṃcitpāpakaṃ 
karma kṛtaṃ bhavati | sa yadā manuṣyeṣupapadyate, daridreṣu kuleṣupapadyate alpānnapānabhojaneṣu
yathā śrāvastyāṃ daridradārakasyāvadānaṃ varṇayanti-śrāvastyāṃ kila bhagavān piṇḍapātaṃ paryaṭati |
tadā ca śrāvastyābhikṣudvādaśī nāma bhavati | bhagavatā ca ikṣūṇi labdhāni | anyatarasmin 
gṛhadvāre daridradārakastiṣṭhati | sa bhagavantamikṣuṇi yācati | bhagavataikaṃ dattam | sa bhūyo 
yācati | bhagavānāha-vatsa ucyatām-necchāmīti | te bhūyo dāsyāmīti | sa prāha-mayā
bhagavan na kadācinnecchāmītyuktapūrvam | bhagavānāha-vatsa, ucyatām | necchāmi bhagavan,
sarvāṇi dāsyāmīti | tenekṣulobhānnecchāmītyuktam | bhagavatā sarvāṇi dattāni | atha 
āryānanda: pṛcchati-bhagavan, kimidam ? bhagavānāha-na kadācideṣa ānanda rūparasa-
@197
gandhasparśādīnāṃ tṛptapūrvo’bhavat, necchāmīti vā na kadāciduktapūrvam | tadetasya vacanaṃ
tasya necchāmīti hetubhūtaṃ bhaviṣyati | āha ca-
necchāmītyeṣa vyāhāro na kadācidudīrita: |
kuto rūpāṇi śabdaśca gandhā: sparśāśca vai kuta: ||19||
ityevaṃ prārthayanneṣa nityaṃ bhramati bāliśa: | 
necchāmīti praharṣeṇa yaiṣā vāksamudīritā |
heturalpecchatā yaiṣā sa evāsya bhaviṣyati ||20||
idaṃ karma yena samanvāgata: pūrvaṃ ca paścācca du:khito bhavati ||
37. katamatkarma yena samanvāgata: pudgala āḍyo bhavati matsarī? ucyate | ihaikatye–
nālpamātraṃ dānaṃ dattaṃ bhavati śīlavati pātrabhūte, na tu punastyāgacittamabhyastaṃ bhavati |
yadā manuṣyeṣūpapadyate, āḍhyeṣu kuleṣūpapadyate mahādhaneṣu mahābhogeṣu | tena dānaviśeṣeṇa 
yattena punastyāgacittamabhyastaṃ na bhavati, sa tena karmaṇā matsarī bhavati | yathā śrāvastyāṃ 
hilliśālagṛhapateravadānam | sa kila pūrvajanmani matsarī bhavati | atha tasya gṛhadvāre 
tagaraśikhī nāma pratyekabuddha āgata: | tasya bhikṣā dattā | tena dṛṣṭvā dīyamānā tena kṣavaṇaye(?)
na ca bhikṣā dattā | sa ca pravrājita: | paribhrṣṭa: | sa tena karmaṇā divyamānuṣyakā: 
saṃpattayo’nubhūya śrāvastyāmagrakulikaputra: pratyājāto matsarī kālagata: | tasya dravyaṃ rājñā
prasenajitā aputrakaṃ gṛhītvā śatavarge āgame prasenajitsaṃyukteṣu rājopakīrṇakaṃ nāma sūtram |
prasenajidbhgavata: kathayati-iha bhagavannagrakulika: kālagata: | tasya mayā aputratrakaṃ svāpateyaṃ 
gṛhītam | bhagavānāha-katīyaṃ (?) mahārāja gṛhapaterdravyaṃ gṛhītam ? sa āha-śataṃ bhagavan
śatasahasrāṇāṃ yadāhataṃ pariśiṣṭaṃ dravyamaparimitamanāhatam | bhagavānāha-idaṃ tasya mahārāja
saptamamaputrakaṃ dravyagrahaṇam | yattena tagaraśikhī nāma pratyekabuddha: piṇḍapātena pratipādita:, 
tadasya karma parikṣīṇam | anyacca kuśalamūlaṃ na kṛtam | tenādya prathamāyāṃ rātryāṃ mahāraurave 
narake pacyate | tatra bhagavān gāthā bhāṣate–
dhanaṃ dhānyaṃ jātarūpaṃ gavāśvamaṇikuṇḍalam | 
dāsakarmakarā bhṛtyā ye cānye anujīvina: |
mriyamāṇasya nānveti nāpyādāya gacchati ||21||
yattena kṛtaṃ bhavati kalyāṇamatha pāpakam |
taddhi tasya svakaṃ bhavati tacca ādāya gacchati ||22||
tasmātkuruta puṇyānāṃ nicayaṃ sāṃparāyikam |
puṇyāni paraloke’smin pratiṣṭhā prāṇināṃ smṛtā ||23||
gṛhe tiṣṭhati kāyo’yaṃ śmaśāne priyabāndhavā: |
sukṛtaṃ duṣkṛtaṃ caiva gacchantamanugacchati ||24||
ayaṃ pudgala āḍhyo bhavati matsarī ||
@198
38. katamatkarma yena samanvāgata: pudgalo daridro bhavati tyāgavān ? ucyate |
ihaikatyena pudgalena bahu dānaṃ dattaṃ bhavati | tiryaggateṣu manuṣyeṣu ca du:śīleṣvabrahmacāriṣu 
puna: punastyāgacittamabhyastam | sa yadā manuṣyeṣūpapadyate, daridro bhavati tyāgavān tena 
dānābhyāsena | yattu tenāpātrabhūteṣu dānaṃ dattaṃ tena daridra: | yathā śrāvastyāṃ tatra vinaye 
tantravāyasya nidānaṃ varṇayanti | sa tyāgavān daridraśca | puna: puna: tyāgacittamabhyastam |
idaṃ karma yena samanvāgata: pudgalo daridro bhavati tyāgavān ||
39. katamatkarma yena samanvāgata: pudgala āḍhyo bhavati tyāgavān ? ucyate | ihaika-
tyena pudgalena bahu dānaṃ dattaṃ bhavati | śīlavatsu pātrabhūteṣu puna: punastyāgacittamabhyastaṃ 
bhavati | sa tena karmaṇā yadā manuṣyeṣūpapadyate, āḍhyeṣu kuleṣūpapadyate mahādhaneṣu mahābhogeṣu |
yattu tena puna:punastyāgacittamabhyastam, tena tyāgavān bhavati | yathā anāthapiṇḍadena 
kila krakucchande samyaksaṃbuddhe jetavanaṃ niryātitam, vihāraśca kārita: | evaṃ kanakamunau
samyaksaṃbuddhe kāśyape sarvārthasiddhe ca | bhūyaśca maitreyasya suvarṇāstīrṇaṃ niryātayiṣyati | idaṃ 
karma yena samanvāgata: pudgala āḍhyo bhavati tyāgavān ||
40. katamasya pudgalasyāyu: kṣīṇaṃ na karma ? ucyate | ya: pudgalo narakāccyuto narake–
ṣūpapadyate | tiryagbhyaścyutastiryakṣūpapadyate | yamalokāccayuto yamaloke upapadyate | devebhyaścyuto 
deveṣūpapadyate | yathā varṣākārasya brāhmaṇasya puna: puna: kālagatasya markaṭopapatti: | yathā 
kāśmīrāyāṃ pūrvoktasya gṛhapate: puna: puna: paśūpapatti: | yathā ca śrāvastyāṃ kaściddaridra: 
kuṭumbī kālagata: | tasya gṛhadvāre balīvardo vraṇībhūtena skandhena tiṣṭhati | sa gṛhe āsakta-
citta: kuṭumbī | tasya balīvardasya skandhe kṛmi: pratyājāta: | upapannamātraśca kākena bhakṣita: |
punastatraiva kṛmi: pratyājāta: | sa evaṃ saptakṛtvā ekadivasena kālagata: | upapannamātraśca 
kākena bhakṣita: | yathā ca āryamahāmaudgalyāyano magadheṣu bhaikṣyaṃ paryaṭamāno’nyatamagṛhadvāra-
manuprāpta: | tasmiṃśca gṛhe gṛhapati: patnīsahito matsyamāṃsaprakāreṇa bhojanaṃ bhuṅkte putreṇa paryaṅka-
gatena | kṛṣṇā cāsya kukkurī pura:sthitā | sa tasyā matsyāsthīni kṣipati | atha sa gṛhapati-
rmahāmaudgalyāyanaṃ dṛṣṭvāha-gamyatāmārya, nāsti kaścidatra yo bhikṣāṃ dāsyati | sa khalu 
saṃprasthita: | tasmiṃśca gṛhadvāre deśāntarābhyāgatā: puruṣā vidvāṃsa: pūrvasthitā: | te taṃ dṛṣṭvā
vismayaṃ prāptā: | aho āścaryam–ayaṃ nāma ṛddhimatāmagrya: | yena nandopanandau nāgarājānau 
vinītau, vaijayantaśca prāsādo vāmapādāṅguṣṭhena kampita: | śakro vismāpita: | trisāhasraṃ 
lokadhātuṃ nimeṣāntaracārī | sa nāma bhikṣāmadattvā visarjita: | atha sthavirasteṣāṃ saṃveja-
nārthamāha-vatsa naitadāścaryam | puruṣā ūcu:-atha kimanyadāścaryaṃ vismayakāraṇam ? sa 
uvāca-ya eṣa gṛhapatirmatsyamāṃsaprakārairbhojanaṃ bhuṅkte, eṣa matsya: asya gṛhapate: pitā |
tena yā eṣā asya gṛhasya pṛṣṭhata: puṣkariṇī, ata: prabhūtamatsyānuddhṛtyoddhṛtya bhakṣitā: |
@199
sa kālagato’traiva matsya: pratyājāta: | sa eṣo’nekaśa uddhṛtyoddhṛtya bhakṣyate | atraiva ca 
bhūyo bhūya upapadyate | yāpyeṣā kukkurī, asyaiva gṛhapatermātā | etayā lobhadoṣeṇa na 
kiṃciddānaṃ dattam | na ca śīlaṃ sevitam | kevalaṃ kulavaṃśārthaṃ dravyaṃ paripālitam | sā 
atraiva gṛhe āsaktacittā kālagatā, kukkurīṣu pratyājātā | kālagatā bhūyo bhūyo’traivopa-
padyate | sarvāṃ ca rātriṃ gṛhaṃ samantātparyaṭati mātra kaścitpraviśediti | atha yastveṣa putra: 
paryaṅke kṛta:, eṣo’syā eva striyā: pracchannabhartā | anena ca gṛhapatinā śrutam-eṣā te 
patnī parapuruṣavyāsaktā jāteti | sa eṣa gṛhapatirgrāmāntaragamanavyapadeśena gṛhānniṣkrānta: |
eṣā api strī parapuruṣeṇa saha śayitā | anena gṛhapatinā rātrāvāgamya puruṣo 
ghātita: | so’syāmeva striyāmāraktacittastenaiva snehānubandhena kukṣāvupapanna: | paśya vatsa ya 
pitā caiva tasya sa māṃsāni bhakṣayati | yā mātā janitrī tasyā matsyakaṇṭakāsthikāni 
dadāti | yaśca śatru: kruddhena mārita: pāradārika:, taṃ paryaṅkena dhārayati | eṣa saṃsāradoṣo 
nirveda: kārya: | idamatrāścaryakāraṇam | atha sa bhikṣurmahāmaudgalyāyana etadevārthaṃ sarvaṃ paścima-
janatāsaṃvejanārthaṃ ślokena saṃgṛhītavān | yathā āha-
piturmāṃsāni khādate mātu: kṣipati kaṇṭakān |
bhāryājāraṃ ca poṣeti loko mohatamovṛta: ||25||
ayaṃ pudgalo yasyāyu: kṣīṇaṃ na karma ||
41. katamasya pudgalasya karma kṣīṇaṃ nāyu: ? ucyate | ya: pūrvaṃ sukhito bhūtvā paścā-
ddu:khito bhavati | pūrvaṃ yo du:khito bhūtvā paścātsukhito bhavati | asya pudgalasya karma
kṣīṇaṃ nāyu: ||
42. katamasya pudgalasya karma kṣīṇaṃ āyuśca ? ucyate | ya: pudgalo narakāccyutastirya–
kṣupapadyate | tiryagbhyaścyuto yamaloke upapadyate | yamalokāccyuto manuṣyeṣūpapadyate | tataścyuto 
deveṣūpapadyate | yathā śrāvastyāṃ vaṇikputra udyānaṃ gata: puṣpaheto: patnīvacanenāśokavṛkṣa-
mārūḍha: | sā ca vṛkṣaśākhā viśīrṇā | sa pāṣāṇaśilāyāṃ patita: kālagata: | tatra mahā-
janakāyo rudati | atha bhikṣavo divāvihāraṃ gatā: | te dṛṣṭvā saṃvignā bhagavato nivedayanti–
bhagavan, aho anityatā | atrodyāne gṛhapatiputro bālo’bhuktabhogo’śokavṛkṣātpatita: 
kālagata: | tatra mahājanakāya: saṃnipatita: | rauravasadṛśaśca śabda: śrūyate | bhagavānāha-eṣa
eva bhikṣava: gṛhapatiputra: pūrvaṃ mahāsamudre’nyatarasmin nāgakule upapanna: | sa tatra jātamātra
eva strīsahita: krīḍamāno garuḍenoddhṛtya bhakṣita: | tatra nāgakanyā rudanti, iha striyo
rudanti | sa ca yasyā: striyā vacanenāśokavṛkṣamārūḍha:, tasyopari āghātaṃ kṛtavān-
asyā doṣeṇāhaṃ vṛkṣamārūḍha: | kruddha: kālagato narakeṣūpapanna: | asya pudgalasya karma 
kṣīṇamāyuśca ||
@200
43. katamasya pudgalasya puṇyāni ca kṣīṇāni āyuśca ? ucyate | sa eva hilli-
sālīgṛhapati: yathā bhagavānāha | tasya punarmahārāja gṛhapatestacca kuśalaṃ karma parikṣīṇam,
anyacca na kṛtam | so’dya prathamarātriṃ raurave pacyate | yathā rājā prasenajidrājyādbhraṣṭo
rājagṛhamanuprāpta: | sa tatra purāṇamūlakapatrāṇi mukhe prakṣipya khādan puruṣeṇākṣipta: 
śyāsupūrṇena(?) mukhena | atha maraṇaṃ mṛta: | pratyekabuddhapūrvastasya[pūrvasya?] piṇḍapātasya vipākena |
ayaṃ pudgalo yasyāyuśca kṣīṇaṃ puṇyāni ca ||
43. (a) katamasya pudgalasya nāyu: kṣīṇaṃ [na] karma, api tu kleśā: kṣīṇā: ?
ucyate | srotaāpannasya, sakṛdāgāmina:, anāgāmina:, pratyekabuddhasya | ayaṃ pudgalo yasya 
nāyu: kṣīṇaṃ [na] karma | api tu kleśā: kṣīṇā: ||
44. katama: pudgala: kāyena sukhī na cittena ? ucyate | kṛtapuṇya: pṛthagjana: 
kāyena sukhī na cittena | yathā mahādhanabrāhmaṇagṛhapatayo rājā ca māṃdhātā | ayaṃ pudgala: 
kāyena sukhī na cittena ||
45. katama: pudgalaścittena sukhī na kāyena ? ucyate | yathārhannapuṇya: cittena 
sukhī na kāyena | yathāryaśoṇottara: | tena kila pūrvajanmani pratyekabuddhasya snāyato gomaya-
piṇḍaka: kapikacchumiśra: snnānārthaṃ datta: | tena karmavipākena kuṣṭhena śarīraṃ viśīryati 
tathā hi gāthā bhāṣitā-
karmāṇi nūnaṃ balavattarāṇi karmabhyo vajrakalpebhya: |
yatra vaśībhūto’hamanubhavāmi du:khāni karmāṇi ||26||
yathā ca jaṅghākāśyapa: | tena kila vārāṇasyāṃ pratyekabuddhasya pratiśrutam-bhaktaṃ 
dāsyāmīti | sa tasya mahatā pariśrameṇa kālātikramaṇe āsanne bhaktaṃ dattavān | sa tena 
karmaṇā paścime janmani vītarāgo’pi bhūtvā pūrvāhne piṇḍapātaṃ paryaṭati | kālātikramaṇe 
āsanne kathaṃcidbhaktaṃ labhate | tathāsya jaṅghākāśyapa eva nāma | ayaṃ pudgalaścittena sukhī 
na kāyena ||
46. katama: pudgala: kāyena sukhī cittena ca ? ucyate | arhan kṣīṇāsrava:
kṛtapuṇya: | yathā kaśmīrarājā dharmayaśa:putro bakula: | tathā hyasya siṃhanāda: | aśītirme 
āyuṣmanto varṣāṇi pravrajitasya, na kadācid vyādhirbhūtapūrva:, antata: śirortimātramapi | 
tena kila vārāṇasyāṃ gāndhikavaṇijā bhūtvā krakucchanda: samyaksaṃbuddha: saśrāvakasaṃgho 
glānabhaiṣajyenopanimantrita: | bhikṣuṇā cārhatā ekā harītakī gṛhītā | sa tasya karmaṇo
vipākena nirābādha: | ārogyaparamā lābhā uktā bhagavatā | yathā ca āryāniruddha:
kathayati | tasya khalvāyuṣmanta: piṇḍapātasya vipākena saptakṛtva: praṇīte trāyastriṃśadeva–
nikāye upapanna: | saptakṛtvo manuṣyeṣu rājyaṃ kāritam | tasyaiva ca piṇḍapātasya vipākenārhattva-
phalalābhī, cīvarapiṇḍapātaśayanāsanaglānapratyayabhaiṣajyapariṣkārāṇāṃ lābhī | tathāhi tasya 
@201
bhagavatā durbhikṣe pañca bhikṣuśatāni dattāni | tasya puṇyānubhāvena sarveṣāṃ divyamanantabhaktaṃ 
prādurbhavati | ayaṃ pudgala: kāyena sukhī cittena ca ||
47. katama: pudgalo na kāyena sukhī na cittena ca ? akṛtapuṇyā: pṛthagjanā 
utsannakulavaṃśā vastrānnapānavirahitā: paragṛheṣu hiṇḍanti | tathā vyādhibhi: kuṣṭhakṣayakāsa-
jvarapāṇḍurogadadrupāmādibhi: parigatā hastapādavikalāścakṣurvihīnāśca | ayaṃ pudgalo na 
kāyena sukhī na cittena || 
48. katamatkarma yena samanvāgata: pudgalo’pāyeṣūpapanno’bhirūpo bhavati prāsādika: 
snigdhakāya: snigdhacchavirnayanābhirāmo darśanīya: ? ucyate | ya: pudgalo rāgasamutthitena 
dau:śīlyena samanvāgata: apāyeṣūpapadyate | yathā mayūraśukasārikākāraṇḍavacakravākaprabhṛtaya: |
idaṃ karma yena samanvāgata: pudgalo’pāyeṣūpapanno’bhirūpo bhavati prāsādika: snigdhakāya:
snigdhacchavirnayanābhirāmo darśanīya: || 
49. tatra katamatkarma yena samanvāgata: pudgalo’pāyeṣūpapanno durvarṇo bhavati rūkṣa- 
kāyo ghoradarśana: ? ucyate | ya: pudgalo dveṣasamutthitena dau:śīlyena samanvāgato’pāyeṣūpapadyate |
yathā siṃhavyāghrakākaśṛgālakṛṣṇasarpapretapiśācādaya: | idaṃ karma yena apāyeṣūpapanno
durvarṇo bhavati rūkṣakāyo ghoradarśana: ||
50. tatra katamatkarma yena samanvāgata: pudgalo’pāyeṣūpapanno durgandho bhavati jihye-
ndriyo’vyaktendriya: ? ucyate | ya: pudgalo mohasamutthitena dau:śīlyena samanvāgata: apāyeṣūpa-
padyate | yathā cucundarikṛmyajagarayūkāmakṣikādayo yathā śarīre viṃśatikṛmijātaya: | idaṃ
karma yena samanvāgata: pudgalo’pāyeṣūpapanno durgandho bhavati jihmendriyo’vyaktendriya: ||
51. daśākuśalā: karmapathā: | katame daśa ? trividhaṃ kāyakarma | caturvidhaṃ vākkarma | 
trividhaṃ manaskarma | eṣāṃ daśānāmakuśalānāṃ karmapathānāṃ vipākena daśānāṃ bāhyānāṃ
bhāvānāmabhivṛddhirbhavati || 
52. prāṇātipātasyākuśalakarmapathasya vipākena pṛthivyā ojaśca tejaścāntardhāyate | 
tasyaiva ca karmaṇo vipākenālpāyurbhavati || 
53. adattādānasyākuśalasya karmapathasya vipākena pṛthivyāmaśaniśukaśalabhamūṣika- 
kīṭaprabhṛtaya: [sasyaghātakā utpadya]nte | tasyaiva karmaṇo vipākena bhogavyasanamadhigacchati ||
54. kāmamithyācārasyākuśalasya karmapathasya vipākena pṛthivyāṃ tṛṇadarbhādīni
durgandhīni prādurbhavanti | tasyaiva karmaṇo vipākena saṃpannagṛhāvāsaṃ praviśanti | atrāvadānaṃ 
śvabhrapadasya susudhī dārikā kāśirājña: patnī | devāvataraṇe kālodayina: pūrvajanmanyavadānaṃ 
vaktavyam || 
55. mṛṣāvādasyākuśalasya karmapathasya vipākena mukharogadantarogagalarogamukha-
daurgandhyādīni prādurbhavanti | tasyaiva karmaṇo vipākenābhūtākhyānaṃ pratilabhate || 
@202
56. piśunavacanasyākuśalasya karmapathasya vipākena pṛthivyāṃ śarkarakaṭhalyādīni 
du:khasaṃsparśādīni prādurbhavanti | tasyaiva karmaṇo vipākena jātivyasanā mitravyasanā 
bhavanti, bhedya: parivāraśca bhavati || 
57. paruṣavacaso’kuśalakarmapathasya vipākena pāṃśurajodhūlivātavṛṣṭyādīni prādu-
rbhavanti | tasyaiva karmaṇo vipākenāmanojñaśabdaśravaṇadarśanānyanubhavanti ||
58. saṃbhinnapralāpasyākuśalasya karmapathasya vipākena…kaṃdaraśvabhrādīni prādu-
rbhavanti | tasyaiva karmaṇo vipākenānādeyavacanā bhavanti ||
59. abhidhyāyā akuśalasya karmapathasya vipākena vrīhiyavagodhūmādīnāṃ sasyānāṃ 
tuṣapalālādīni prādurbhavanti | tasyaiva karmaṇo vipākena paraprārthanīyabhogā bhavanti ||
60. vyāpādasyākuśalakarmapathasya vipākena prabhūte upte niṣphalaṃ sasyaṃ bhavati |
tasyaiva karmaṇo vipākena pratikūladarśano bhavati ||
61. mithyādṛṣṭerakuśalasya karmapathasya vipākena tiktakaṭukabhāvānyapi picumanda- 
koṣātakīviṣatiktālābupramṛtīni phalāni prādurbhavanti | mithyādṛṣṭerakuśalasya karmapathasya
vipākena nāstikyavādī bhavati, ucchedadṛṣṭi: | lokāyatādiṣu ca śāstreṣu prasādo bhavati |
yathā padāśvasya rājaputrasya, ya: kumārakāśyapena śvetikāyāṃ vinīto lokāyatika: | yathā 
yathā sattvā imān daśākuśalān karmapathān bhāvayanti, tathaiṣāṃ daśānāṃ bāhyānāṃ bhāvānāmatīva
prādurbhāvo bhavati | anenaiva ca kāraṇena mahāsaṃvartakalpe bhaviṣyati samaye’nāgate’dhvani 
yattilā bhaviṣyanti, tilapiṣṭaṃ bhaviṣyati, tailaṃ na bhaviṣyati, ikṣurbhaviṣyati, ikṣuraso na 
bhaviṣyati, guḍo na bhaviṣyati, na khaṇḍaṃ bhaviṣyati, na śarkarā bhaviṣyati | gāvo bhavi-
ṣyanti, kṣīraṃ bhaviṣyati, dadhi bhaviṣyati, navanītaṃ na bhaviṣyati, na ghṛtaṃ na dhṛtamaṇḍo
bhaviṣyati | evamanupūrveṇa sarveṇa sarve rasā antardhāsyanti || 
62. katame daśānuśaṃsā madhyadeśe caturmahācaityalumbinīmahābodhiprabhṛtiṣu tathāgata- 
caityāñjalikarmapraṇipāte ? ucyate | madhyadeśe janma pratilabhate | udārāṇi ca vastrāṇi prati- 
labhate | udāraṃ kulaṃ pratilabhate | udāraṃ svaraṃ pratilabhate | udāraṃ vaya: pratilabhate | udārāṃ 
pratibhānatāṃ pratilabhate | udārāṃ śraddhāṃ pratilabhate | udāraṃ śīlaṃ pratilabhate | udāraṃ śrutaṃ 
pratilabhate | udāraṃ tyāgaṃ pratilabhate | udārāṃ smṛtiṃ pratilabhate | udārāṃ prajñāṃ pratilabhate |
asyoddānam-deśavastrakularūpasvarapratibhānatāśraddhāśīlaśrutatyāgān | smṛtimān bhavati 
prajñāvān | tathāgatasya buddhaprasādaṃ kṛtvāñjaliṃ labhate | dhīra: saprajña udāramāsavakṣayam | 
uktaṃ ca sūtre-ye kecidānanda caityacaryāṃ caramāṇā: prasannacittā: kālaṃ kariṣyanti, yathā 
bhallo nikṣipta: pṛthivyāṃ tiṣṭhate, evaṃ kāyasya bhedātsvargeṣūpapatsyanti || 
63. katame daśānuśaṃsāstathāgatacaityavandanāyām ? ucyate | abhirūpo bhavati | 
susvara: | ādeyavākya: | pariṣadamupasaṃkrānta: pariṣadamāvarjayati | priyo bhavati devamanuṣyā- 
@203
ṇām | maheśākhyo bhavati | maheśākhyai: samāgama: sattvai: bhavati | buddhairbuddhaśrāvakaiśca samāgamo 
bhavati | mahābhogo bhavati | svargeṣūpapadyate | kṣipraṃ ca parinirvāti | ime daśānuśaṃsā- 
stathāgatacaityavandanāyā: || 
64. katame daśānuśaṃsāśchatrapradānasya ? ucyate | chatrabhūto bhavati lokasya | 
anavatapto bhavati kāyena | anavatapto bhavati cittena | ādhipatyasaṃvartanīyaṃ cānena karma 
kṛtaṃ bhavatyupacitam | puna: punaśca rājā bhavati cakravartī | maheśākhyo bhavati | maheśākhyai: 
sattvai: samāgamo bhavati | buddhairbuddhaśrāvakaiśca samāgamo bhavati | mahābhogo bhavati | svargeṣūpa- 
padyate | kṣipraṃ ca parinirvāti || 
a) atra gaṅgāsaṃtāre bhagavata: pratyekabuddhasya stūpe dattasya chatrasya vipāko varṇyate | 
yathā cāryasundaranando vyākaroti- 
jentākasya ca snānena tilasyālepanena ca | 
ekacchatrapradānācca prāptā me suvarṇavarṇatā ||25|| 
evamādi chatrapradānasya vipāko vaktavya: | āha ca- 
yaddhāryate pravaradaṇḍamudārarūpaṃ 
kodaṇḍadāmaparimaṇḍitabastikośam | 
chatraṃ viśālamamalaṃ śaśimaṇḍalābhaṃ 
chatrapradānajanitena jagaddharasya ||26|| 
śrīcihnabhūtaṃ maṇihemadaṇḍaṃ 
paṭojjvalaṃ kāñcanamātapatram | 
yaddhāryate mūrddhi narādhipasya 
chatrapradānena jagaddharasya ||27|| 
ime daśānuśaṃsāśchatrapradānasya || 
65. katame daśānuśaṃsā ghaṇṭāpradānasya ? ucyate | abhirūpo bhavati | susvaro 
bhavati | manojñabhāṣī bhavati | kalaviṅkarutabhāṣī bhavati | ādeyavākyo bhavati | nityaṃ 
saṃprahāryajāto bhavati | puna: punarānandaṃ śabdaṃ śṛṇoti | svargeṣūpapadyate | mahābhogaśca 
bhavati | kṣipraṃ ca parinirvāti || 
a) yathā viśākhayā mṛgāramātrā bhagavān pṛṣṭa:-kathaṃ mama prāsāde nityakālaṃ 
pañcāṅgikaṃ tūryaṃ sadaiva vadet ? bhagavānāha-sarvasvaropetāṃ ghaṇṭāmāropaya | evaṃ te nityakālaṃ 
prāsāde pañcāṅgikatūryaśabdo bhaviṣyati anavadyaśca | ime daśa guṇā ghaṇṭāpradānasya || 
66. katame daśa guṇā vastrapradānasya ? ucyate | ślakṣṇacchavirbhavati | snigdha- 
cchavirbhavati | na ca rajaścailaṃ kāye śliṣyati | hrīrapatrāpyasaṃpanno bhavati | priyadarśano 
bhavati | prabhūtavastro bhavati | lābhī ca bhavati sūkṣmāṇāṃ vastrāṇāmāstaraṇānām | mahābhogo 
@204
bhavati | svargeṣūpapadyate | kṣipraṃ ca parinirvāti | yathoktaṃ bhagavatā devatāsūtre-vastraprado 
bhavati varṇavān | ime daśa guṇānuśaṃsā vastrapradānasya || 
67. katame daśānuśaṃsā āsanapradānasya ? ucyate | gurusthānīyo bhavati lokasya | 
priyadarśano bhavati | prāsādiko bhavati | paṇḍitajanābhigamyo bhavati | yaśa: kīrtiścāsya 
loke prathitā bhavati | sukhasaumanasyabahulo bhavati | svadeśe’bhiramati | āsanairavaikalyaṃ 
bhavati | upasthāyakairavaikalyaṃ bhavati | mahābhogaśca bhavati | svargeṣūpapadyate | kṣipraṃ ca
parinirvāti | ime daśa guṇā āsanapradānasya || 
68. katame daśānuśaṃsā bhājanapradānasya ? ucyate | bhājanabhūto bhavati guṇānām | 
snigdhasaṃtatirbhavati | na ca tṛṣābahulo bhavati | tṛṣārtasya pānīyaṃ prādurbhavati | na ca 
preteṣūpapadyate | bhājanairavaikalyaṃ bhavati | mahābhogaśca bhavati | svargeṣūpapadyate | kṣipraṃ ca 
parinirvāti | ime daśānuśaṃsā bhājanapradānasya || 
69. katame daśānuśaṃsā bhojanapradānasya ? ucyate | balavān bhavati | varṇavān 
bhavati | sukhito bhavati | pratibhānavān bhavati | dīrghāyurbhavati | mahājanābhigamyo 
bhavati | priyadarśano bhavati | mahābhogaśca bhavati | svargeṣūpapadyate | kṣipraṃ ca parinirvāti || 
a) yathoktaṃ bhagavatā vaiśālyāṃ siṃhasya rājaputrasya-dadan siṃha priyo bhavati | 
santo janā bhajanti | kalyāṇaśabdo bhavati | viśārada: parṣadamavagāhati | kālagato 
deveṣūpapadyate || 
gāthā coktā- 
te tatra nandanti ramanti ca modayanti 
samarpitā: kāmaguṇeṣu pañcasu | 
kṛtvā hi vākyamamitasya tāyino 
modanti te sugatavarasya śrāvakā: ||28|| 
etaddānasya phalaṃ bhagavatoktam-svargeṣūpapadyate kṣipraṃ ca parinirvāti |
āha ca- 
nānārasavyañjanasupraṇītaṃ 
kāle śubhaṃ gandharasopapannam | 
dadāti ya: pātramavekṣya dānaṃ 
sadāryasaṃghasya guṇān vicintya ||29|| 
āyuśca varṇaṃ ca yaśo balaṃ ca 
saṃprāpya bhogān pratibhāṃ sukhaṃ ca | 
divīha caiva prathitottamaśrī: 
sukhātsukhaṃ yāti vimokṣamante ||30|| 
@205
ime daśa guṇā bhojanapradānasya || 
70. katame daśa guṇā yānapradānasya ? ucyate | sukumāracaraṇo bhavati | supratiṣṭhita- 
caraṇo bhavati | mārgaklamatho na bhavati | na ca bahvamitro bhavati | puna: puna: ṛddhipādān 
pratilabhate | hastyaśvādibhiryānairavaikalyaṃ bhavati | mahābhogaśca bhavati | svargeṣūpapadyate | 
kṣipraṃ ca parinirvāti || 
a) yathā coktaṃ devatāsūtre-yānada: sukhito bhavati yo dadātyupānahau | 
yathā coktamabhidharme cakravartisūtre-katamasya karmaṇo vipākena rājā cakravartī 
hastyaśvādīni vāhanāni pratilabhate ? dīrgharātraṃ rājā cakravartī mātaraṃ vā pitaraṃ vā upādhyāyaṃ 
vā skandhena vahati vā vāhayati vā | hastyaśvādibhi: śibikāyānairvā vahati | durgasaṃkramaṃ 
vā karoti | setubandhaṃ karoti | upānahapradānāni vā dadāti | kāruṇyena mahāṭavyāṃ 
sārthamatikrāmayati | tasya karmaṇo vipākena rājā cakravartī hastyaśvādīni pratilabhate | 
tatrārūḍha: samudraparyantāṃ pṛthivīṃ divasacaturbhāgena paryaṭati | ime daśa guṇā yānapradānasya || 
71. katame daśa guṇā: pratiśrayapradānasya ? ucyate | rājā bhavati prādeśika: | 
rājā bhavati māṇḍalika: | rājā bhavati jambudvīpādhipati: | rājā bhavati dvīpadvayādhipati: | 
rājā bhavati dvīpatrayādhipati: | rājā bhavati caturdvīpādhipatiścakravartī | mahābhogaśca 
bhavati | svargeṣūpapadyate | kṣipraṃ ca parinirvāti || 
yathā sumedhāyā bhikṣuṇyā gāthā- 
bhagavati koṇāgamunau saṃghārāme ca niveśe | 
sakhyastrayo vayaṃ sa vihāraṃ dadau pūrvam ||31|| 
etā gāthā sumedhāyā: | dharmadinnā ca bhikṣuṇī viśākhā ca mṛgāramātā | tābhi: 
pūrvaṃ daridrastrībhiścatvāri kāṣṭhāni nikhanya kāśakaṭakamupari dattvā bhagavān koṇāgamunirbuddho 
nimantrita: | sa tatra bhikṣubhi: sārdhaṃ muhūrtaṃ viśrānta: | tābhiścittāni prasāditāni | tena 
karmaṇā śatasahasraṃ vārān deveṣūpapannā: | aparimitāni cakravartirāṣṭrāṇyanubhūtāni | 
sumedhāgāthāścāsminnarthe sarvā vistareṇa pratyekamavagantavyā: | ime daśa guṇā: pratiśrayapradānasya || 
72. katame daśa guṇā: pānakapradānasya ? ucyate | sarvendriyasaṃpanno bhavati | 
prasannavadana: | viśuddhalalāṭa: | snigdhacchavi: | saṃgatabhāṣī bhavati | na ca tṛṣābahulo bhavati | 
tṛṣitasya pānīyaṃ prādurbhavati | na ca preteṣūpapadyate | mahābhogaśca bhavati | svargeṣūpapadyate | 
kṣipraṃ ca parinirvāti | yathā cāha- 
manojñavarṇaṃ rasagandhayuktaṃ 
sarvendriyaprītivivardhanaṃ ca | 
akālikaṃ satpuruṣapraśastaṃ 
dadāti saṃghāya tu pānakaṃ ya: ||32|| 
@206
sakṛtpipāsāvigato viśoko 
rasān pradhānāṃścaturo’nubhūya | 
jagacca saddharmarasena tarpya 
tṛṣākṣayaṃ yāti sukhaṃsukhena ||33|| 
ime daśa guṇā: pānakapradānasya || 
73. katame daśa guṇā mālāpradānasya ? ucyate | mālābhūto bhavati lokasya | 
kāyād daurgandhyamapaiti | saugandhyaṃ prādurbhavati | nityasugandho nityālaṃkṛto bhavati | abhedya- 
parivāro bhavati | sarvajanapriyo bhavati | mahābhogaśca bhavati | svargeṣūpapadyate | kṣipraṃ ca 
parinirvāti || 
a) āha ca- 
mālyaṃ vicitraṃ pravaraṃ sugandhaṃ 
praharṣaṇaṃ prītikaraṃ narāṇām | 
prasannacitto munidhātugarbhe 
tathāgatebhyaśca dadāti yo vai ||34|| 
sa divyamālyābharaṇojjvalāṅga: 
śrīmatsukhaṃ prāpya divīha caiva | 
bodhyaṅgadāmapratibhūṣitātmā 
mokṣaṃ paraṃ yāti guṇāgragandha: ||35|| 
b) tathā anyatarasya daridragṛhapaterduhitā | sā khalu dvāre sthitā janapadaṃ sarvā- 
laṃkārabhūṣitaṃ paśyati utsave ramamāṇam | sā pitaramāha-māmapyalaṃkuruṣveti | pitāha- 
kuto’smākaṃ daridrāṇāmalaṃkāra: ? eṣa janapada: kṛtapuṇyo’nekaśo buddhe bhagavati kṛtādhikāra: | 
tena ca karmaṇā karṇesumanasya sthavirasya avadānaṃ vistaraśastasyoktam | evamalpo’pi bhagavati 
kṛta: prasādo mahāphalo bhavati | tayā pitā atīvoparodhita:-prayaccha mama kiṃcit | 
eṣo’grato vihāra: | atra bhagavata: pūjāmupacariṣyāmīti | tena du:khārtena vibhave’vidyamāne 
palālamayīṃ mālāṃ kṛtvā dattā | sā tāṃ palālamayīṃ mālāṃ gṛhya buddhapratimāyā: śirasi dattvā 
pādayo: praṇipatya āha-bhagavan, anena kuśalamūlena saṃsāre saṃsaratyā mā bhūyo dāridryaṃ 
syāditi | tasyā: prasādajātāyāstadahareva mānuṣyastrībhāvamatikrāntam, divyaṃ rūpaṃ 
prādurbhūtam | tadviṣayaprativāsinā ca rājñā agradevī sthāpitā | kālagatā deveṣūpapannā | 
paścime’pi ca bhave campāyāmagrakulikasya duhitā pratyājātā paramakalyāṇī | sauvarṇā 
cāsyā mālā sarvaratnamaṇḍitā śirasi sahasaiva prādurbhūtā | mātāpitṛbhyāṃ vismayajātābhyāṃ 
mālinītyevāsya nāma kṛtam | yadā ca bhagavān abhisaṃbuddho rājagṛhāccampāmanuprāpta:, sā 
copasaṃkrāntā | tasyāśca bhagavatā dharmadeśanā kṛtā | pravrajitā ca arhantī saṃvṛttā | sāha- 
@207
cittotpādādevāsyā mā me bhūyo mālā bhavatviti | antarhitā | tāṃ ca dṛṣṭvā vismayaprāptā 
devatā gāthāmanugāyate | yathāha- 
dattvā tu palālamayīṃ mālāṃ sā mālinī sugatasya caitye | 
varakanakaratnamālāṃ lebhe bodhyaṅgamālāṃ ca ||36|| 
ime daśa guṇā mālāpradānasya || 
74. katame daśa guṇā muktapuṣpapradānasya ? ucyate | puṣpabhūto bhavati lokasya | 
ghrāṇendriyaṃ viśudhyati | kāyadaurgandhyaṃ samapaiti | saugandhyaṃ prādurbhavati | daśa diśa: śīla- 
gandha: khyātiṃ gacchati | abhigamanīyaśca bhavati | lābhī ca bhavati iṣṭānāṃ dharmāṇām | 
mahābhogaśca bhavati | svargeṣūpapadyate | kṣipraṃ ca parinirvāti ||
a) atra karṇesumanasya pūrvajanmani prasāde jāte ekaikapuṣpapradānasya vipāko 
vaktavya: | yathā sa eva āha- 
ekapuṣpapradānena aśītikalpakoṭaya: | 
durgatiṃ nābhijānāmi buddhapūjāya tatphalam ||37|| 
ime daśa guṇā muktapuṣpapradānasya || 
75. katame daśa guṇā dīpapradānasya ? ucyate | pradīpabhūto bhavati lokasya | 
māṃsacakṣurnaśyati | divyacakṣu: prādurbhavati | avidyāndhakāraṃ vidhamati | jñānāloka utpadyate | 
kuśalākuśalān dharmān kṣipraṃ prajñayā pratividhyati | saṃsāre saṃsarato’vidyāndhakāro na bhavati | 
mahābhogaśca bhavati | svargeṣūpapadyate | kṣipraṃ ca parinirvāti || 
a) yathā coktamabhidharme cakravartisūtravibhaṅge-kasya karmaṇo vipākena rājā cakravartī 
maṇiratnaṃ pratilabhate ? dīrgharātraṃ rājñā cakravartinā dīpapradānāni, pradīpaikadānāni ca | 
andhakāre ratnapradīpā dhāritā ye cakṣuṣmantaste samaviṣamāṇi rūpāṇi paśyantu | āha ca- 
buddhapraśastaṃ labhate ca cakṣu: 
cakṣustu yasyottamahetubhūtam | 
lokāvabhāsaṃ bhavatīha rūpaṃ 
pradīpadānena jagaddharasya ||38||
tejodhiko nārthamudīkṣaṇīya: 
atīva tuṣṭa: śubhakarmadarśī | 
saṃprāpya saukhyaṃ divi ceha caiva 
viśuddhacakṣu: praśamaṃ paraiti ||39|| 
atra āryāniruddhasya dīpe divyacakṣurṛṣīṇāṃ ca cakṣūtpāṭanamokṣāyaṇe vaktavyam | yathā 
dīpamālāpradānena dīpaṃkareṇa buddhatvaṃ prāptam | yā ca śrāvastyāṃ cakṣuvikalena pradīpamālā 
kāritā | saprasādo jāta: | praṇidhānaṃ kṛtavān | utthitasya cāsya yathāpaurāṇaṃ cakṣu: 
saṃvṛttam | ime daśa guṇā dīpapradānasya || 
@208
76. katame daśa guṇā gandhapradānasya ? ucyate | gandhabhūto bhavati lokasya | 
ghrāṇendriyaṃ viśudhyati | kāyadaurgandhyamapaiti | saugandhyaṃ prādurbhavati | daśa diśa: śīlagandha: 
pravāti | abhigamanīyo bhavati | lābhī ca bhavati iṣṭānāṃ dharmāṇām | mahābhogaśca bhavati | 
svargeṣūpapadyate | kṣipraṃ ca parinirvāti || 
a) yathoktaṃ abhidharme cakravartisūtre-kasya karmaṇo vipākena rājñaścakravartina: 
strīratnasya romakūpebhya: śarīrādgandho nirgacchati tadyathā gandhasamudgakasya ? dīrgharātraṃ tayā 
striyā caityagarbhagṛheṣu gandhopalepanāni dattāni, surabhīṇi ca puṣpāṇi | dhūpāśca dattā: | 
stūpeṣu ca gandhasnāpanāni kṛtāni | tasya karmaṇo vipākena rājñaścakravartina: strīratnasya 
śarīrādevaṃrūpo gandho nirgacchati tadyathā gandhakaraṇḍasya | ime daśa guṇā gandhapradānasya || 
77. katame daśa guṇā: pravrajyāyā: ? ucyate | putrabhāryāduhitṛdhanatṛṣṇāsya na 
bhavati | kāmasya parigraho na bhavati | araṇyavāse prītiṃ pratilabhate | buddhagocaraṃ sevate |
bālagocaraṃ vivarjayati | durgatigamanīyān dharmān vivarjayati | sugatigamanīyān dharmān 
sevate | devā asya spṛhayanti | nityaṃ sugatavacane pravrajyāṃ pratilabhate | ime daśa guṇā: 
pravrajyāyā bhavanti || 
78. katame daśa guṇā araṇyavāsasya ? ucyate | saṃgaṇikāṃ vivarjayati | pravivekaṃ 
sevate | dhyānālambanaṃ cittaṃ bhavati | na ca bahukarmakṛtyatāṃ prāpnoti | buddhānāṃ smṛtiṃ 
yāti | prītisukhasaumanasyaṃ kāyo na jahāti | antarāyaśca na bhavati brahmacaryasya | 
alpāyāsena samādhimadhigacchati | uddiṣṭaṃ cāsya padavyañjanaṃ na naśyati | yathāśrutānāṃ 
dharmāṇāṃ vistareṇārthamājānāti | ime daśa guṇā araṇyavāsasya || 
79. katame daśa guṇā: paiṇḍapātikatve ? ucyate | caṃkramo’sya upārjito bhavati | 
gocaro’sya prahato bhavati | māno’sya nihato bhavati | ātmānaṃ lābhena yojayati | parān 
puṇye pratiṣṭhāpayati | śāstu: śāsanaṃ dīpayati | paścimāyā janatāyā āloka: kṛto 
bhavati | sabrahmacāriṇāmupaghāta: kṛto na bhavati | nīcacittamupasthāpitaṃ bhavati | piṇḍa- 
pātaparacittasya bhikṣo: sarvā diśo’pratikūlā bhavanti gamanāya | ime daśa guṇā: 
piṇḍapātikatve || 
80. daśa vaiśāradyāni | katamāni daśa ? ucyate | viśārado grāmaṃ praviśati | 
viśārado grāmānniṣkrāmati | viśārada: piṇḍapātaṃ paribhuṅkte | viśārada: pariṣadi dharmaṃ 
deśayati | viśārada: saṃghamadhyamavatarati | viśārada ācāryopādhyāyānupasaṃkrāmati | viśā- 
rado maitracitta: śiṣyānanuśāsti | viśāradaścīvarapiṇḍapātaśayanāsanaglānapratyayabhaiṣajyapari- 
ṣkārān paribhuṅkte | grāhyaṃ cāsya vaco bhavati | imāni daśa vaiśāradyāni || 
karmavibhaṅgasūtraṃ samāptam || 
@209
Critical Notes on 
māhakarmavibhaṅga 
In this sūtra, the practical aspect of Karmans or acts and their 
fruits has been discussed in a sūtra form in mahāyāna literature. 
There seems to be a śukasūtra in Sanskrit, fragments of which have 
been discovered in the Manuscript Remains found in Eastern Turke- 
stan, edited by Hoernle (Oxford, 1916, pp. 48-50), dealing with 
this subject with the same śuka, the son of Taudeya, figuring in it. 
In the Pali counterpart, the person is called Subha, but he is also 
the son of Todeyya, proving thereby the identity of śuka and Subha. 
The subject-matter again of cūlakammavibhaṅga (MN 135) in 
which Subha figures is similar to our Sanskrit mahākarmavibhaṅga,
and the Subhasutta of dīgha nikāya (Vol I, No. 10) has the same 
Subha. Buddhaghosa’s commentaries sumaṅgalavilāsinī and papañca-
sūdanī which textually are almost identical also deal with the 
topic of acts and their fruits. The present text of mahākarma- 
vibhaṅga is full of references to persons, gāthās and books which 
are supplied here. 
1 śuka taudeyaputra=subha todeyyaputta (MN 135; DN 10) 
2 śaṅkhakuñjara, the son of the above. 
3 kālikasūtra=(AN V. 164). There was also a similar sūtra in
Sanskrit madhyamāgama. 
4 nandikasūtra is found translated in Kanjur (see T 334), but is not 
yet traced in Sanskrit. 
5 bakapratyekabrahmasūtra=(SN Vol. I, p. 142);=bakabrahmajātaka (No 405); compare
also MBh. III. 193 of Bombay edition and No. 21 in App. 
No. I in the Critical Edition. 
6 sarvauṣadha is not yet traced; but there are stories of persons who 
offered their bodies as medicine to people suffering from diseases.
7 mahādeva is not yet traced. 
8 māṃdhātā, a king whose story is found in the Vinaya of mūlasar- 
vāstivādins; see Gilgit Mss.
9 saptasūryopadeśa=sattasūriyasutta (=AN Vol. IV. p. 103) 
10 sunetra, see above sūtra, where sunetra is mentioned as tathāgata. Also
compare the following allusion to sunetra in Saundarananda (11.57): 
maitrayā saptavārṣikyā brahmalokamito gata: | 
sunetra: punarāvṛtto garbhavāsamupeyivān || 
sunetra is also refered to by vasubandhu and figures in rāṣṭrapālaparipṛcchā 

(st. 130) and laṅkāvatāra (P. 141) 
11 sundarananda is referred to in the Vinaya of mūlasarvāstivādins in 
bhaiṣajyavastu; see Gilgit Mss. 
@210
12 pūrvāparāntakasūtra is not yet traced to Sanskrit sources, but is found 
translated in Chinese. 
13 ajita referred to in the above sūtra with a citation from it 
given below. 
14 sūtram referred to on page 185 corresponds to AN Vol. III, p. 244. 
15 sūtram referred to on page 186 is the kālikasūtra (3) mentioned 
above, and corresponds to AN Vol. IV p. 247. 
16 nandikasūtra, see above. 
17 cūḍāpanthaka, see DA 35. 
18 siṃhajātaka. The Pali version of siṃhajātaka (No. 157) has no corres- 
pondance with this siṃhajātaka. 
19 varṣākārasya brāhmaṇasya markaṭopapatti: not yet traced, but there are several 
instances of vāgduścarita mentioned in DA. 
20 yatrostrikāmātrāṇi, read (yatroṣṭrikāmātrāṇi)
21 dīrghā jāgarato rātri:=udānavarga I. 17 (19); dhammapada 60. 
22 śatavarge āgame corresponds to madhyamāgama in Sanskrit. The 
Pali passage corresponding to it is found in mahākamma- 
vibhaṅga sutta in MN Vol. III. 
23 mana:pūrvaṃgamā dharmā:=dhammapada 1-2; udānavarga 31.24-25. 
24 ajātaśatru: see below. 
25 śrāmaṇyaphalasūtram=sāmaññaphalasutta, DN 2. 
26 śyāmākajātaka=AK 101. 
27 maitrāyajña=mittavindaka in Pali. See jātaka Nos. 82, 104, 369 and 439
as also losakajātaka No. 41. The Sanskrit version corresponds to 
maitrakanyaka in DA 38; AS 36; AK 24. Boro-Boudour has a 
number of frescos describing the story of maitrakanyaka. 
28 śyāmajātaka = jātaka No. 540; MVastu II 210; AK 101; CP 
III. 13; RP page 126. 
29 dhanaṃjayasūtra, not yet traced. 
30 śivālakasūtra = sigālovāda = DN 31. 
31 ye tatrābhyanumodante etc. For this stanza, see AN Vol. III. 41. 
32 tagaraśikhī. The story of a gift to tagaraśikhī is frequently referred 
to in Buddhist literature, as for instance below under 37. 
33 śikhaṇḍī, raurukaṃ nagaram see DA. 37. 
34 śuddhodanasya cakṣuṣī putraśokena antarhite. According to MV astu III.117-132,
it is gautamī who lost her eye-sight due to weeping and not śuddhodana. 
35 bhagavatā vinaye uktam= See mahāvagga I.6. 
36 cakravartisūtra is said to belong to abhidharma where the topic of karmavibhaṅga 
is discussed.
37 mahīśāsakā gotrāntarīyā: is a subsect of Buddhists who had a Vinaya, 
now no longer extant in Sanskrit, but is preserved in Chinese 
translation. 
@211
38 dakṣiṇāvibhaṅgasūtra = MN 142. The corresponding passage in Pali is 
found in Vol. III. p. 254. It is presumed that in the madhya- 
māgama its Sanskrit version is found. 
39 kātyāyana, madhyaṃdina, gavāṃpati, piṇḍolabharadvāja, and mahendra are the pupils of 
Buddha who propagated Buddhism in avanti, kaśmīra, suvarṇabhūmi, pūrvavideha
and siṃhaladvīpa respectively. 
40 adhyardhaśatake sūtre āryapūrṇena. Although the name of this sūtra is not 
yet traced, pūrṇa is referred to often. There is also mention of 
candanamālavihāra as in DA. 2 which is called pūrṇāvadāna. 
41 āryagopaka:. The story is not yet traced. 
42 īśvaro gṛhapatiputra:. The story is not yet traced.
43 anirudvāvadānam. Elsewhere we find the story of ariṣṭa or upāriṣṭa which 
corresponds to the story given here.
44 miṇḍhaka or meṇḍhaka. For the story see DA 9 and 10. 
45 daridradārakāvadānam, not yet traced. 
46 hilliśāla may perhaps be=illīsa referred to in jātaka No. 78, but 
the story and the stanzas are found in kosalasaṃyutta, SN Vol. III. 
2-10. They are also found in Chinese translation of saṃyuktakāgama 46. 
47 anāthapiṇḍada. The story of anāthapiṇḍada donating jetavana to Buddha is
found in cullavagga VI. 
48 āryaśoṇottara:, not yet traced. 
49 bakula:. His story is traced to the Vinaya of mūlasarvāstivādins 
preserved in Chinese.
50 padāśva: rājaputra: is identical with pāyāsi, the hero of DN 13, and 
śvetikā=setavyā in Pali. 
51 After section 61, Tibetan and Chinese translations add some 
11 sections which, however, seem to be developed later as the 
Sanskrit text which gives the list of contents on pages 180-81
omits them.
52 The panels in Boro-Boudour (Nos. 125-51) give in pictorial 
form the ten advantages of caityavandanā. The subhāṣitaratnakaraṇḍakakathā 
of āryaśūra describes many of these advantages in stanzas 21 to 157. 
53 viśākhā mṛgāramātā. The story is found in mahāvagga VIII. 
54 devatāsūtra = kiṃdadasutta in devatāsaṃyutta SN Vol. I. 5 
55 siṃho rājaputra:. The text and the stanzas following correspond to 
AN Vol. IV (pañcakanipāta 34), where they are addressed to sīha senāpati. 
56 sumedhā bhikṣuṇī. See therīgāthā 518. 
57 mālinī, not yet traced. 
58 karṇesumana and his story is frequently referred to in the vinaya of 
mūlasarvāstivādan. 
59 aniruddha, see section 34 above. 
@212
15 (a) karmavibhaṅgopadeśa: | 
śaṅkhakṣīramṛṇālakundakumudaprasmerahāraprabhai: 
sauvarṇāgarudhūpadurdinatalaiścañcatpatākādharai: | 
ślādhyairdhātuvarairvanaṃdharanibhair [bhūryasya] saṃbhūṣitā 
taṃ vande suranāgayakṣamukuṭāvyāghṛṣṭapādaṃ munim || 
jayatu saddharma: | ityāha bhikṣā śrutasomā | 
asti karma alpāyu:saṃvartanīyam | asti karma alpāyu:saṃvartanīyamiti karmagati- 
ryathānyāyaṃ vistareṇa vibhaktā | daśānuśaṃsā: pravrajyāraṇyakatve bhaikṣyacaryāyām | daśa vaiśā- 
radyānīti | sarve kāmaguṇā yathānyāyaṃ yuktā: | daśānuśaṃsāstathāgatacaityāñjalikarmagandhapuṣpa- 
cchatrāṇām | kathaṃ daśānuśaṃsā: ? nanu bhagavatā sūtramuktamekottarike-yāvanto bhikṣava: sattvā 
apadā vā dvipadā vā catuṣpadā vā bahupadā vā, tathāgatasteṣāṃ sattvānāmagrata ākhyāyate 
yadidamarhan samyaksaṃbuddha: iti vistara: | gāthā coktā- 
evamacintiyo buddho buddhadharmo’pyacintiya: | 
yadi dharmo nvacintyo buddho’pyacintyo 
acintyaprasannasya vipāko’pi acintiya: | 
kathaṃ daśa guṇā: puṣpacchatrādīnām ? ucyate | evametadyathāsūtramuktam, tathaiva 
tannānyathā | ye buddhe śraddadhanti, dharma cāpi, saṃghe ca pratipannā:, teṣāmacintyaprasannasya 
vipāko’pyacintya: | ye tu mithyādarśanopahatacittā:, yathā-buddhasya parinirvṛtasya stūpe 
dattasya phalaṃ kuta: ? yasmānnāsti pratigrāha iti, teṣāṃ viparītadṛṣṭīnām | bhagavānāha- 
daśeme guṇāśchatrādīnām | anenāpi tāvatsukhena puṇyāni kurvantu | tatteṣāṃ bhaviṣyati 
dīrgharātraṃ hitāya sukhāya | api ca sarve’pi guṇā eteṣvevāntargatā: ucyante | kathaṃ 
punarbhagavati kṛta: prasādo’cintya iti ? ucyate | yathā atraiva karmavibhaṅge uktam, evamanyeṣu 
sūtrānteṣu | api tu mandabuddhīnāmarthāya punaruktaṃ kriyate | yathā karṇesumana:prabhṛtīnāṃ 
sthavirāṇām- 
ekapuṣpapradānena aśītikalpakoṭaya: | 
idaṃ aśraddhānīyam | evamacintyo vipāka: | tathā aśokaprabhṛtīnāṃ pāṃśudānena 
cakravartirājyaṃ srotāpattiphalaṃ [ca] | idamacintyamaśraddheyaṃ ca | tathā ca aniruddhaprabhṛtīnāṃ 
caikapiṇḍapātapradānena cakravartirājyaṃ sapta devarājyāni paścime ca bhave’rhattvaṃ ca 
prāptam | evamādīni ca bahūni vaktavyāni | api ca | ekenācintanīyena sarva- 
mākrāmyati | yathoktaṃ bhagavatā abhidharme bālakāṇḍasūtre-ekacittaprasādasya vipāko 
varṇita:-yadi ānanda saṃsāre saṃsarata: ekacittaprasādasya vipākena saptakṛtva: paranirmita- 
@213
vaśavartiṣu devaputro rājyaṃ kārayati, saptakṛtvo nirmāṇaratiṣu | saptakṛtva: sukhiteṣu | saptakṛtvo 
yāmeṣu deveṣu devaputro bhūtvā rājyaṃ kārayati | ṣaṭtriṃśadindrarājyāni kārayati | dvāsaptati- 
mahārājikeṣu deveṣu rājyaṃ kārayati | cakravartirājyānāṃ koṭikoṭīnāṃ rājyāni kārayati |
yadi na rājyaṃ tata idamekacittaprasādasya phalam | api ca sarvaśrāvakabuddhenāpi bhūyate | 
yathā dīpaṃkareṇa buddhena dīpamālāyā: pradānena buddhatvaṃ prāptam | idamapyaśraddhānāmaśraddhānīyam | 
evaṃrūpāṇi karmāṇi, yāni loke na praśraddadhati | teṣāmaśraddhānāṃ hīnādhimuktikānāṃ 
bhagavānāha-daśeme guṇāścaityavandanāyāśca | vistara: | guṇapūrṇānāṃ tu buddhamāhātmyaṃ na 
kevalamagratāsūtre | uktaṃ ca yathā brāhmaṇasūtre-agro’haṃ hi brāhmaṇaśreṣṭho loke | iti sūtraṃ 
yojyam | yathā ca bhagavān koṭusya maharṣe: śelasya ca tāpasasya vinayārthamāśramaṃ gata: | 
tābhyāṃ ca bhaktena nimantrita: | tābhyāṃ ca bhagavān jñātvedamudānamudānītavān- 
agnihotramukhā vedā gāyatrī chandasāṃ mukham | 
rājā mukhaṃ manuṣyāṇāṃ nadīnāṃ sāgaro mukham || 
nakṣatrāṇāṃ mukhaṃ candra ādityastapatāṃ mukham | 
puṇyamākāṅkṣamāṇānāṃ saṃbuddho yatatāṃ mukham ||
etaddarśayati bhagavān | yathā sarveṣāṃ yajñānāṃ jāyamānānāmagnihotraṃ mukham 
vedānāṃ gāyatrī mukham | sarveṣāṃ puruṣāṇāṃ rājā mukham | nadīnāṃ sāgara: śreṣṭha: | nakṣatrāṇāṃ 
candramā agrya: | tapatāmāditya: pradhāna: sāhasrāṇāṃ lokadhātūnāmavabhāsayati | evaṃ 
yaścintayati-asminnekapuruṣe dattaṃ mahāphalamiti | bhagavānāha-saṃbuddho dakṣiṇeyānāmagrya 
iti | anenāpi kāraṇena bhagavānagrya: | etatsūtramapyāgame brāhmaṇanipāte vistareṇa pratyava- 
gantavyam | yathā ca bhagavatā etadagre dakṣiṇāvibhaṅge sūtra uktam-etadagramānanda 
pratipudgalikānāṃ dakṣiṇīyānāṃ yadidaṃ tathāgato'rhan samyaksaṃbuddha: | evamagryatā bhagavato 
vaktavyā | yathā ca mahāsamājīye parinirvāṇādisūtreṣu dvādaśayojaniko devānāṃ saṃnipāta: | 
yathā mahāprātihārye’kaniṣṭhikādibhirdevai: pūjita: | mahāprātihāryaṃ ca dṛṣṭvā anekāni 
tīrthakaraśatāni pravrajitāni | yathā ca tāpasā urubilvākāśyapaprabhṛtaya: pravrajitā: | 
parivrājakāśca śāriputramaudgalyāyanaprabhṛtaya: pravrajitā: | brāhmaṇāśca brahmāyu (pūraśāyino) 
vasiṣṭhabhāradvājaprabhṛtayo’bhiprasannā: | tathā rājāna: prasenajidbimbasāraprabhṛtaya:, gṛhapataya: 
anāthapiṇḍadaghoṣilaprabhṛtaya: | evaṃ devānāṃ ye’gryā manuṣyāṇāṃ ca, te’bhiprasannā bhagavati | 
anenāpi kāraṇena bhagavān agrya: | api ca | yathaikottarikāgratāsūtra uktam-agradharma- 
samanvāgato devabhūtamanuṣyāgrya: prāpta: pramodita: | etaduktaṃ bhavati-nirvāṇagāmī dharmo’dhi- 
gata: | tena kāraṇenāgrya: | kiṃ kāraṇaṃ pūrvamapi bodhisattvabhūtaṃ devā upasaṃkrāntā: | yathā 
govindasūtre, śatavarge ca tāpasasūtre indra upasaṃkrānta: | nanu tadā agradharmasamanvāgata:, 
sāṃprataṃ nirvāṇagāmī mārgo’dhigata: | tenāgrya: | evamapi deśitā dharmā: | kecidāhu:- 
@214
buddha: parinirvṛto mokṣaṃ prāpta: | tasya yat stūpe dattaṃ pratimāyāṃ vā dhūpapuṣpādikaṃ ka: 
pratigṛhṇāti ? yadā buddha: parinirvṛta evocyate | aśraddhaitadvākyam, purato vā pāpataram, 
yeṣāṃ buddhaśāsanasiddhānto na vidita: | ya eṣa dharmo bhagavatā deśita:, etadbhagavata: 
śarīram | sa cādya tiṣṭhati | tasminnantarhite buddha: parinirvṛto bhaviṣyati | yāvaddharmastiṣṭhati 
tāvadbuddho na parinirvāpayati | kiṃ kāraṇam ? dharmaśarīraṃ bhagavata: śarīraṃ pāramā- 
rthikam | tena dharmeṇa yadā deśitena srotāpattiphalaṃ prāpsyate, sakṛdāgāmiphalam, 
anāgāmiphalam, anāgāmiphalaṃ ca arhattvaṃ [ca] | etadarthaṃ cāsmākaṃ pravrajyā 
phalaprāptinimittam | buddhastiṣṭhati | phalāni prāpsyante | na parinirvṛta: | tatrāyaṃ doṣa: 
syāt | asmākaṃ tvadyāpi phalāni prāpyante | ārabdhavīryāṇāṃ na kiṃcid duṣkaram | 
buddhe tiṣṭhamāne kartavyametatsarvaṃ kriyate | anenāpi kāraṇena jñeyaṃ dharmaśarīrastathāgata iti | 
yathā mahāparinirvāṇasūtre uktam-syādevamānanda yuṣmākaṃ parinirvṛto bhagavān | adyāgre 
nāsti śāsteti | naitadevaṃ draṣṭavyam | adyāgre va: ānanda sūtrānta: śāstā | evaṃ bhagavatā 
sūtrābhidharmavinayā dattā: | adyāgre caiṣa buddha: | etaddarśayati bhagavān | tathā na kiṃci- 
nmātāpitṛsaṃbhavena śarīreṇa kāryaṃ kriyate | etaddarśayati | yadāhaṃ gṛha āvāsavasita:, na tadā 
mayā kaściddharmo’bhisaṃbuddha: | tasmānna mātāpitṛsaṃbhavaṃ śarīraṃ buddha: | yadā tvahamekonatriṃśa- 
dvarṣādgṛhānnirgata:, ye du:khena dharmamicchanti te duṣkaracaryayā vismāpitā: | na ca me 
kaściddu:khena dharmo’dhigata: | yathā romaharṣaṇīyasūtre uktā:, tathā pratyavagantavyā: | ṣaḍvarṣāṇi 
duṣkaraṃ kṛtam | na ca tena kaściddharmo’dhigata: | paścānmayā bhojanaṃ bhuktaṃ śarīrabalaṃ ca 
prāpya vaiśākhamāsapūrṇapañcadaśyāṃ bodhimūle niṣaṇṇenānuttarā samyaksaṃbodhi: prāptā | vārāṇasyāṃ 
gatvā dharmacakraṃ pravartitam | tena dharmeṇa phalādhigama: kriyate | sa cā...ti | anenāpi 
kāraṇena dharmakāyāstathāgatā: | yathā vinaye pāṭha: | bhagavantaṃ bhagavato mātṛṣvasāha- 
jīvantu bhavanta: bhaga… | yattu bhagavatoktam…na te’haṃ gautami pureva vaktavya: | sāha- 
atha kathaṃ bhagavān vaktavya: ? bhagavānāha-evaṃ vaktavyam-dī(rgharātraṃ bhagava)to dharmastiṣṭhatu | 
etaddarśayati-na mama mātāpitṛsaṃbhavena śarīreṇa kiṃcinniṣṭhā | ato dharmaśarīraṃ me dīrgharātraṃ 
tiṣṭhatu | yāni mayā saṃsāre duṣkarasahasrāṇi kṛtāni, tānyatīva dharmasyārthāya | anenāpi 
kāraṇena ya eva bhagavata: śarīraṃ... | mahāparinirvāṇasūtre uktam-āgatā ānanda devā:, 
divyāni ca candanacūrṇāni gṛhya, divyāni ca māndāravāṇi puṣpāṇi, divyāni…. 
nanda evaṃ tathāgata: satkṛto bhavati gurukṛto mānito vā pūjito vā | ya: puna: kaści- 
dānanda mama śāsane’pramatto viharati, ā...kurute dharmaṃ dhārayati, tenāhaṃ satkṛto gurukṛto 
mānita: pūjito bhavāmi | etaddarśayati | kāśyapasya samyaksaṃbuddha(sya bhikṣu)bhikṣuṇī- 
bhirupāsakopāsikābhi: | [taṃ ca] śarīrapūjā kṛtā, na dharmo dhārita: | yāvaddharmo’nta- 
rhita: | evamāpūryamapyevaṃ kari…(apa) cayitavya: | etanmama śarīram | etaddarśayati- 
@215
mayi parinirvṛte yatkartavyam | dharmaṃ satkariṣyata evoktam | dharmakāyāsta(thāgatā:) | 
mahāparinirvāṇe āryānanda: pṛcchati-kathamasmābhirbhagavati parinirvṛte bhagavaccharīrapratipatti: 
kāryā ? bhagavānāha-alpotsukairyuṣmābhirbhavitavyam | upāsakā: śarīraṃ yathā jñāsyanti, tathā 
kariṣyanti | etaddarśayati-yadetaddharmaśarīram, etadyuṣmābhi: paripālitavyam | upāsakā 
bahuvyagrā: | asamarthā dharmadhāraṇaṃ kartum | anena cirasthitenāhaṃ cirasthitiko bhaviṣyāmīti | 
yathā ca devāvatārasūtre utpalavarṇābhikṣuṇyā cakravartirūpaṃ nirmāya bhagavān devalokāvatīrṇa: 
prathamaṃ vandita: | sā tuṣṭā | mayā bhagavān prathamaṃ vandita: | tasyāśca[…] taṃ jñātvā 
srotāpattiphalaṃ prāptam | etaddarśayati-na mātāpitṛsaṃbhavena śarīreṇa varṇitena vandito 
bhavāmi | yena phalaṃ prāptaṃ tenāhaṃ vandita: | etadarthameva ca tatra gāthoktā- 
manuṣyapratilābhena svargāṇāṃ gamanena ca | 
pṛthivyāmekarājyaṃ ca srotāpattiphalaṃ param || 
anenāpi kāraṇena dharma eva bhagavata: śarīram | yathā ca bodhimūlasūtre bhagavā- 
nayodhyāyāṃ viharati | atha paścimeṣu janapadeṣu dvau bhikṣū prativasata: sakhāyau | tau bhagavaddarśa-
nāya prasthitau | mahāṭavyāṃ prapannau | tṛṣārtābhyāṃ tābhyāṃ pānīyaṃ prāptam | ekena tṛṣitena 
pītam | dvitīya āha-nāhaṃ bhagavata: śikṣāmatikramiṣyāmi | aparisrāvaṃ saprāṇakameta- 
tpānīyamiti | dharmaśca bhagavata: śarīram | tamanupālayatā dṛṣṭa eva mayā bhagavān | sa tṛṣārto 
bhagavantaṃ namaskurvan kālagata:, prasannacittaśca deveṣūpapanna: | dvitīyo bhikṣu: saprāṇakaṃ pānīyaṃ 
pītvā anupūrveṇa bahubhirdivasairbhagavata: samīpaṃ gata: | sa ca deveṣūpapanno bhikṣu: pūrvaṃ gata: | 
yena saprāṇakaṃ pānīyaṃ pītaṃ tasya bhikṣorbhagavatā mātāpitṛsaṃbhavaṃ śarīraṃ darśitam-etanmama 
śarīraṃ paśya | sa ca devalokopapanno bhikṣurbhagavatokta:-darśaya śarīraṃ te | devaputraśarīraṃ divyaṃ 
darśitam | sa bhikṣu: saṃvigna: pṛcchati-bhagavan, kimidam ? bhagavānāha-ya eṣa devaputro- 
‘nena tṛṣṇārtena saprāṇakamudakaṃ na pītam | mayā yathoktā śikṣā rakṣitā | eṣa dvitīyo 
mātāpitṛsaṃbhavaṃ śarīraṃ draṣṭukāma: saprāṇakaṃ pānīyaṃ pītvā etasya mayā mātāpitṛsaṃbhavaṃ śarīraṃ 
darśitam-etaccharīraṃ paśya | yadyanena kaścidguṇo na dṛṣṭa:, tena ca mātāpitṛsaṃbhavameta- 
ccharīraṃ dṛṣṭam, na tenāhaṃ dṛṣṭa: | etadarthameva gāthoktā- 
cīvarakarṇakaṃ cenniśrāya ākramanti pade pade | 
aparādhena tiṣṭhanti na te buddhasya sāntike || 
yojanānāṃ sahasreṣu ye śrutvā na subhāṣitam | 
tadarthaṃ pratipadyanti te vai buddhasya sāntike || 
yathā ca bhagavān dharmaprītyarthaṃ nandakasya bhikṣādharmaśrāvaṇāyopasaṃkrānta: | yathā copasthāpa- 
nakasūtre uktam-paryeṣata bhikṣava: | upasthāpayati dharmaṃ ca me dhārayiṣyati | sūtraṃ geyaṃ 
vyākaraṇamitivṛttaṃ gāthodānam | evaṃ navāṅgaśāsanaṃ yo mama dhārayati, taṃ mārgayata | na mātā- 
@216 
pitṛsaṃbhavasya śarīrasya upasthāpakaṃ mārgayata | kiṃ kāraṇam ? yathoktaṃ ṛddhipādanipāte mṛgāra- 
mātu: prāsāde-evaṃ bhāviteṣu bhikṣavastathāgataścaturṣu ṛddhipādeṣu kalpaṃ vā tiṣṭhet kalpāvaśeṣaṃ 
vā | etaddarśayati-na yūyaṃ samarthā mama śarīraṃ kalpaṃ vā dhārayitum | eṣa tu dharmo dhāra- 
yitavya: | etanmama śarīram | yathā ca mahādevasūtre uktam-mā mama bhaviṣyatha paścima... | 
….tmanāṃ yadidaṃ kauṇḍinya: | mahāprajñānāṃ sāriputra: | ṛddhimatāṃ maudgalyāyana: | 
yāvaddakṣiṇeyānāṃ subhūti: kulaputra: | evaṃ sarvasūtraṃ vaktavyam | bhikṣuṇīnāmagratāsūtre uktam, 
evamupāsakānāmupāsikānāmagratāsūtre uktam | tathā catuṣparṣadasūtram- 
bhikṣava: | vyakto vinīta: viśārada: | bahuśruta: | dharmakathika: | dharmārthapratipanna: 
saṃghaṃ śobhayati | bhikṣuṇī | upāsaka: | upāsikā | bhikṣava: | vyaktā vinītā 
viśāradā bahuśrutā dhārmikā: dharmārthapratipannā: saṃghaṃ śobhayanti | tadapi sūtraṃ vaktavyam | 
api ca | ekapudgale’pi tāvacca asmākaṃ vītarāge’prameyā dakṣiṇā | yathoktamugrasūtre- 
paśyogra bhikṣu: cīvareṇa prāvṛtenāpramāṇaṃ samādhimupasaṃpadya viharati | aprameyastasya puṇyasya 
puṇyābhiṣyanda: | kuśalābhiṣyanda: sukhasyāhāra: | tathā piṇḍapātaśayanāsanaglānapratyaya- 
bhaiṣajyaṃ paribhuktvā apramāṇaṃ samādhimupasaṃpadya viharati | tadyathogra gṛhapate saṃbahulā mahānadya 
ekībhāvaṃ gacchanti | na śakyaṃ te udakaṃ parisaṃkhyātum | atha ca punaraprameyo’saṃkhyeyo 
mahānudakaskandha iti saṃkhyāṃ gacchanti | katamā mahānadya: ? gaṅgā yamunā sarayū āryavatī 
mahī | na śakyaṃ tadudakaṃ parisaṃkhyātum | atha ca punaraprameyo’saṃkhyeyo mahānudakaskandha: 
saṃkhyāṃ gacchanti | evamevogra paśya bhikṣu: cīvaraṃ paribhuñjannapramāṇaṃ samādhimupasaṃpadya viharati | evaṃ 
piṇḍapātaśayanāsanaglānabhaiṣajyaṃ paribhuñjannapramāṇaṃ samādhimupasaṃpadya viharati | apramāṇastasya 
puṇyasya puṇyābhiṣyanda: kuśalābhiṣyanda: sukhasyāhāra: | evameva pudgale’pi tāvacchīlavati 
asmākaṃ dattamaprameyaphalaṃ bhavati | tathā ārāmadānavihāradānāni | velāmasūtre, dakṣiṇā- 
sūtre vistara: pratyavagantavya: | tathā parinirvṛtasya bhagavata: stūpe kṛtāyā: pūjāyā aprameyo 
vipāka: | yathoktaṃ karmavibhaṅge-daśānuśaṃsāstathāgatapūjāyā: | kiṃ kāraṇam ? ya: kaściddāna- 
pati:, sa mahābhogavattāṃ vā prārthayan dānaṃ dadāti, svargasukhaṃ vā cintayan, mokṣanimittaṃ 
vā | tacca sarvamuktam-yathā mahābhogaśca bhavati | svargeṣūpapadyate | kṣipraṃ ca parinirvāti | 
evamaprameya: stūpe kṛtādhikārasya vipāka: | na yathānyeṣāṃ vākyānāṃ devadattamanena gṛhṇāti | 
asti karma asmākaṃ ya: stūpe dattamapaharati, tasyāparimāṇaṃ pāpam | teṣāmupamānaṃ na teṣāṃ 
pramāṇaṃ kriyate | yatkiṃcidasmin pṛthivīmaṇḍale sarvasattvānāṃ hiraṇyasuvarṇaṃ dhanadhānyaṃ 
vastrālaṃkārādi:, tasya sarvasya ya: kaścidapahāraṃ karoti, tasmātpāpātprabhūtataraṃ pāpaṃ ya: 
stūpe dattamapaharati | eṣo’smākaṃ siddhānta:-yatstūpe dattaṃ tatstūpe eva yojyam | yatsaṃghe, 
tatsaṃghe evopayojyam | eṣa svasiddhānta: pratiṣṭhāpita: | yathāsmākaṃ bhagavān tiṣṭhati, 
tasmiṃśca kṛto’dhikāro’prameyavipāka: | kathaṃ punarbāhyā ye devāsteṣāṃ datte kiṃ puṇyaṃ phalate ? 
@217
evaṃ saṃpratipannā: | buddha: parinirvṛta: | asmākaṃ devāstiṣṭhanti | evaṃ ca brūma:-yastiṣṭhati 
yadeva bhaktā vā dhūpaṃ vā puṣpaṃ vā gandhaṃ vā dīpaṃ vā bhojanaṃ vā vastraṃ vā alaṃkāraṃ vā 
hiraṇyaṃ vā suvarṇaṃ vā prayacchanti, kimayaṃ hastena hastaṃ na pratigṛhṇāti ? atha na pratigṛhṇāti, 
buddhasya teṣāṃ ca ka: prativiśeṣa: ? atha matam-devānāṃ vā arcāsteṣāṃ pratikṛtaya: pūjyante | 
asmākamapi buddhasya dharmaśarīraṃ tiṣṭhati | guṇāśca pūjyante | pratimāsu ye dhūpaṃ gandhaṃ puṣpaṃ 
pratiyacchanti | evaṃ kṛte’smākameva datte stūpeṣu puṇyamasti | pūjyante | 
yasmānna pratigṛhṇāti, tasmānnāsti devā: | athāsti devā:, kasmānna pratigṛhṇanti ? kiṃ 
kāraṇam ? uktaṃ bhagavatā-trayāṇāṃ samavāyena dakṣiṇā mahāphalā bhavati | yadi tāvaddātā 
bhavati, yacca dravyaṃ dātavyaṃ hiraṇyasuvarṇādi tacca bhavati, ye dakṣiṇīyā: | pratigrāhakā: 
devā manuṣyā vā | evaṃ teṣāṃ trayāṇāmapi samavāyai: | na dānapratidānaṃ hastena hastaṃ dattaṃ 
mahāphalaṃ bhavati | yadyastyeva, kiṃ ca na pratigṛhṇanti ? tadbhaktānām | atha pratigṛhṇanti, 
tadbhaktānām | atha na pratigṛhṇanti, kiṃ kṛtvā ? atha yuktaṃ ca bhaktānāmevaṃ krodha: kāraṇam | 
atha teṣāṃ satyaṃ nāsmākaṃ deva: kruddha iti | ucyate | yadi na kruddhā:, kimarthaṃ na pratigṛhṇanti ? 
tasmānnāsti sa: | idaṃ tṛtīyaṃ kāraṇam | yacca teṣāṃ devānāṃ devabhaktā: suvarṇaṃ hiraṇyaṃ vā 
pādamūle prayacchanti, evaṃ devasya ko bandho vā iti | tadyadi tasya dhūpeṣu puṣpeṣu gandheṣu 
vā mālyakare vopayujyate | yena tu dattaṃ tasya puṇyaphalamasti | atha taddravyamanyaireva gṛhītam, 
yo dātā tasya puṇyaphalaṃ nāsti | ye ca gṛhṇanti vayaṃ devabhaktā devapādopajīvina: | devo 
vayaṃ caikamiti | teṣāmadattadevaiśvarye devadravyāpahāre kiṃ kāraṇam ? devadravyamanyena grāhyam | 
iha devasya samo vā dravyaṃ gṛhyet prativiśiṣṭo vā ? na ca devasya kaścittulya:, prāgeva 
viśiṣṭataraśca | te prativiśiṣṭatarā: | kiṃ kāraṇam ? yasmātte tasya praṇipātaṃ 
kurvanti | devapāde ca svapanti | yadā te viśiṣṭatarā:, kimarthaṃ deva: prasādyate ? atha tatra 
devadravyagrahaṇe pāpaṃ nāsti, anyeṣāmapi taskarāṇāṃ ye cauryeṇa jīvanti, taddravyaparasvā- 
pahāraṃ ca kurvanti, teṣāmapi pāpaṃ nāsti | atha mātā pitā putro rājā bhṛtyaśca yathādravyaṃ 
yathāpaitryaṃ dravyaṃ putro gṛhṇāti | bhṛtyo vā rājño dravyaṃ gṛhṇāti, tathā vayamapi | evamapyayuktam | 
kiṃ kāraṇam ? putrasya tu piturdravyaṃ gṛhṇato mahān pātaka: | atha matam-rājabhṛtyavaddravyamiti | 
ucyate | rājā adattānāṃ gṛhṇamāṇaṃ putraṃ ca pitā ca dadyāt pitā, prāgeva bhṛtyam | 
tasmādasmadarthaṃ so’yaṃ dṛṣṭānta: | yaccaivaṃ saṃpratipannā:-vayaṃ devabhaktāstatpādopajīvinaśca, 
tasmādgṛhṇīma iti | taccāyuktam | kiṃ kāraṇam ? na ca devabhaktāste devadravyaṃ gṛhṇanti | 
atha gṛhṇanti, na te tadbhaktā bhavanti | na kaścidbhaktimān devadravyaṃ gṛhṇāti | na teṣāṃ 
devabhaktirbhavati | devadravye teṣāṃ bhakti: | na teṣāṃ kiṃcitpāpaṃ na vidyate, ye’dattaṃ gṛhṇanti | 
kiṃ kāraṇam ? pūrvarṣibhirmūle chinne tapovṛkṣaśākhāyāṃ yasya luptapitṛsnehastasyetaro jana: | 
etaduktaṃ bhavati-yo’dattaṃ devadravyaṃ gṛhṇāti, na tasya kiṃcidakaraṇīyam | kiṃ kāraṇam ? 
@218
na te bhaktimanta: | atha te bhaktimanta:, śatrava: ke khyāpitā devasya ? atha matam-yathā 
amamāstena teṣāṃ dravyaṃ na prayojanam | ucyate | asti keṣāṃciddevānāṃ śrutiryathā devayajña- 
vidhvaṃsanaṃ pṛthivyā apahāraśca kṛta iti | kasmātte’mamā na bhavanti ? asmādasmākameva dattaṃ 
na devasya | ucyate | dānapatinā kimartham ? asmākameva dattam | yasmādutsṛjya devasya, 
tasmānna yuṣmākaṃ dattam | atha matam-devasyaiva tuṣṭiryadvayaṃ gṛhṇīma: | kimarthaṃ devena sa dātā 
nokta:-eṣāṃ prayaccha, eṣāṃ datto…bhaviṣyāmīti | yasmāddatā devena nokta:, taiśca gṛhītam, 
tasmāddātu: puṇyaphalaṃ nāsti | ye ca gṛhṇanti teṣāmadattādānam | atha matam-devasya puṇye 
ca…taccāyuktam | kiṃ kāraṇam ? yasmāddevena tad dravyaṃ svayameva gṛhya hastena hastaṃ teṣāṃ 
na pratipāditam | yathoktaṃ bhagavatā-trayāṇāṃ samavāyena dakṣiṇā mahāphalā bhavatyeveti | 
evaṃ kiṃ na dattam ? evaṃ caite viśiṣṭā: samānādeva | ucyate-paradravyāpahāramapi kariṣyati | 
asti ca ke…nānāpi jīvanti | tatparadravyamaśaktito na gṛhṇanti | kecidrājādattabhayāt | 
etāni devānāṃ ca devabhaktānāṃ ca devadharmasya pa...kāni | adyāpi cātra bhūtaṃ vaktavyameta- 
ttāvaddevasya tīrthayātramapi teṣāṃ ka: pratigṛhṇati | tāsāṃ ca nadīnāṃ ca kūlāni viśālāni 
pā...kālagatā: | yattīrtheṣu śrāvayanti kastīrthayātrāṃ teṣāṃ pratigṛhṇāti ? atha matam-adyāṃ 
snāyāmastīrthamuddiśya asyā nadyāstasmāttīrtha…yate | siddho’smatpakṣa: | kiṃ kāraṇam ? 
asmākaṃ buddhasya śarīraṃ tiṣṭhati | guṇā: pūjyante | stūpāni ca dhūpaṃ puṣpaṃ pratigṛhṇanti |… 
tā nadya: paurāṇamārgamutsṛjya anena pṛthivīpradeśena vahanti | te ca ṛṣaya: kālagatā: | 
tasmātteṣāṃ na kaścittīrthayātrāṃ pratigṛhṇāti | evaṃvidhameva ye ṛṣīṇāṃ te brahmarṣiṇāṃ 
pūjāprabhṛtaya: | kiṃ kāraṇam ? kecit tatra saṃpratipannā: | brahmāsya jāti: | kecidā- 
kāśyapīyaṃ pūjā: | keṣāṃcidīśvara: kartā | apare tvāhu:-prajāpatinā sṛṣṭā: prajā: | tasya 
brāhmaṇo mukham | bāhustu kṣatriyā: | ūrubhyāṃ vaiśyā: | padbhyāṃ śūdrā: | evaṃ te saṃpratipannā: | 
vayaṃ brūma:-pūrvakālato devaparīkṣitā idaṃ pāpataramaśrotavyaṃ ca | kiṃ kāraṇam ? ye kecana 
sattvā dvipadā catuṣpadā vā, teṣāṃ yonimukhānnirgama: | kiṃ prāptam ? prajāpatiyonicatuṣṭayaṃ 
ca prathamata: | na bhagacatuṣṭayam | manasā vicintyaiva nirmitā: | evaṃ ca…sarve mukhata eva 
jātā: | kathamekapuruṣeṇa varṇacatuṣṭayaṃ jātam ? yadi ca cāturvarṇyaṃ prajāpatinā jātam | ete 
varṇāścaṇḍālamleccha...yaśca kuta: prādurbhūtā: ? tathā hastigavāśvādaya: | kiṃ kāraṇam ? eṣā- 
matra nāmagrahaṇaṃ na kṛtam | kimarthaṃ noktam ? mūrdhātaśca…pādatalānmlecchā: | striya: pṛṣṭhata: | 
hastigavāśvādīni pādāṅguṣṭhājjātāni | atha vā kiṃ noktam | mūrdhādasurā jātā: hastate: 
…ti | yasmādeteṣāṃ ca nāmagrahaṇaṃ na kṛtam, tena prabhūtatarā mṛgapakṣiprabhṛtaya: | yasmādidaṃ 
pūrvāparaviruddham | yadidaṃ ca brāhmaṇā:…samā | brāhmaṇasya prathama: putro brāhmaṇa: | dvitīya: 
kṣatriya: | tṛtīyo vaiśya: | caturtha: śūdra: | pañcamaścāṇḍāla:…tato nyūnatarā: | kiṃ 
kāraṇam ? prajāpate: putracatuṣṭayam | teṣāmaparimitā: putrā: | evaṃ kṣatriyasyaiva vaiśyasya 
@219
śūdrasya prathama: putro brāhmaṇa: | dvitīya: kṣatriya: | tṛtīyo vaiśya: | caturtha: śūdra: | pañcama- 
ścaṇḍāla: | śeṣā nyūnatarā: | kiṃ kāraṇam ? bījasadṛśaṃ phalam | yathā prajāpateścaturvarṇam, evaṃ 
tasya putrāṇāṃ gotrāṇāṃ ca caturvarṇaṃ bhaviṣyati | atha brāhmaṇānāṃ putrā: sarve brāhmaṇā:, tasmā- 
tprajāpateste tu viśiṣṭatarā: | yadi ca te prativiśiṣṭatarā: prajāpatinā, kiṃ prayojanam ? 
atha matam-prajāpatinā brāhmaṇā nyūnatarā iti | tasmādbrāhmaṇasya prathamaputra: śūdra:, śeṣā 
nyūnatarā: | yāvadbrāhmaṇaputrī brāhmaṇī yadyasya mukhato jātā, tasmādagamyā | atha padbhyāṃ jātā, 
śūdrā | evaṃ teṣāṃ prajāpatiparīkṣāyā aparimāṇā doṣā: | atha matam-prajāpati: sraṣṭā | 
īśvareṇa kiṃ prayojanam ? atheśvara: kartā, kiṃ kāraṇam ? yasmāduktam-brahmaṇedaṃ jagatsṛṣṭaṃ 
lokeśvaranirmitaṃ prajāpatikṛtaṃ ceti | sa ka: satyaṃ bhavet | evaṃ te’nyonyaviruddhāstīrthakarā 
vivadanti | atha matam-sahitā bhūtvā prajā nirmiṇanti, tadapyayuktam | kiṃ kāraṇam ? 
te pratisāmantarājāno yathānyonyāhaṃkārā:-ahaṃ kartā, ahaṃ karteti | yathoktam- 
karmadveṣābhibhūtāśca traya evaṃ yadā ime | 
aśāśvatasya cittasya te nirmāyu: kathaṃ prajā: || 
evaṃ te sahitā bhūtvā asamarthā: prajānirmāṇe | evaṃ teṣāṃ mātāpi | mahādoṣa: karmaṇā 
na kiṃcinmātraiva pradarśitam | atha matam-adyāpi sāvakāśam, yasmānnāmagrahaṇaṃ na kṛtam | 
ucyate | adya niravakāśaṃ yasmānnāmagrahaṇaṃ na kṛtam | kiṃ kāraṇam ? ekasya doṣe datte 
śeṣā doṣā bhavanti | etaduktaṃ bhavati-yadi tava brāhmaṇārthaṃ saha kathāṃ kuryāt, sa tasya doṣo 
dātavya: | yadi kṣatriyeṇa, yadi vaiśyena, yadi śūdreṇa saha kathā kriyate, yadevamāsṛtya śūdra: 
kathāṃ kuryāt saha vaktavyam | tasmādayaṃ doṣa: ityevaṃ niravakāśaṃ kṛtaṃ bhavati | ya evaṃ 
pratipannā:-buddha: parinirvṛta:, kastā: pūjā: parigṛhṇātīti, teṣāmeva svasiddhāntadoṣo vaktavya: | 
tasmātteṣāmeva pratisvaṃ svasiddhāntānāṃ doṣo dātavya: | kiṃ kāraṇam ? na hyabhiyuktasya 
paścātpratyabhiyoga: | tasmādanekaprakāreṇa teṣāṃ pūrvābhiyoga: kārya iti | na caitadanarthamuktam | 
atraikottarikāsūtraṃ pratyavagantavyam-trīṇīmāni bhikṣava: pracchannavāhīnīti | katamāni trīṇi ? 
mātṛgrāma: kūṭakārṣāpaṇo brāhmaṇānāṃ siddhānta: | trīṇīmāni bhikṣava: vivṛtāni śobhanti 
iti | katamāni trīṇi ? candramaṇḍalaṃ sūryamaṇḍalaṃ buddhavacanam | imāni trīṇi vivṛtāni 
śobhanti | yānyetāni parīkṣākāraṇāni devapūjāprajāpatiprabhṛtīnāṃ sadā kāryamadhikṛtya 
bhagavatoktam-brāhmaṇānāṃ siddhānta: pracchannavāhī | mahākarmavibhaṅga ucyate-mahānti karmāṇi | 
atra vistareṇa vibhaktāni | tasmānmahākarmavibhaṅga: | saṃgrahasārakarmavibhaṅgasarvasārakarmaṇāṃ 
hīnotkṛṣṭamadhyamāni vistareṇa kathāmukhāni darśitāni | tasmādapi mahākarmavibhaṅga: gotrāntarī- 
yāṇāmabhidharmasaṃyukteṣu || 
mahākarmavibhaṅgo nāma samāpta: || 
@220
* * * * * 
ye dharmā hetuprabhavā hetuṃ teṣāṃ tathāgato hyavadat | 
teṣāṃ ca yo nirodha evaṃ vādī mahāśramaṇa: || 
syādrājā dhārmikaśca pracuraguṇadhṛto dharmayuktaśca sarve 
kāle varṣantu meghā: sakalabhayaharā raudrasaṃsāradu:khāt || 
udakānalacaurebhyo mūṣikebhyastathaiva ca | 
rakṣitavyaṃ prayatnena mayā kaṣṭena lekhitam || 
yādṛśaṃ pustakaṃ dṛṣṭvā tādṛśaṃ likhitaṃ mayā | 
yadi śuddhamaśuddhaṃ vā mama doṣo na vidyate || 
bhagnapṛṣṭhakaṭigrīvastaptadṛṣṭiradhomukha: | 
rakṣitavyaṃ prayatnena jīvamiva pratijñāya(^jñayā) | 
śreyo’stu | saṃvat 531 mārgaśiromāse śuklapakṣe trayodaśyāṃ tithau | rohiṇīnakṣatre 
śubhaghaṭi 2 sukarmayoge’ṅgāravāsare | tva anurādhāphalaprāptaṃ bhavatu || 
śrīśrīrājādhirājaparameśvara paramabhaṭṭāraka vijayarājyā: | yajamānaśriyaṃ brūmo yā śṛṅgāṅga- 
lage śrīśrī ṣaḍakṣarīmahāvihāre śākyabhikṣuśrī mama likhyate || 
@221
16 sukhāvatīvyūha: | 
[vistaramātṛkā] 
oṃ^ namo ratnatrayāya | oṃ^ nama: śrīsarvabuddhabodhisattvebhya: | namo daśadiganantāparyanta- 
lokadhātupratiṣṭhitebhya: sarvabuddhabodhisattvāryaśrāvakapratyekabuddhebhyo’tītānāgatapratyutpannebhya: | 
namo’mitābhāya | namo’cintyaguṇāntarātmane || 
{1 Before evaṃ, Max Muler’s edition reads the following, which, 
of course, is not the part of the sūtra: 
namo’mitābhāya jināya te mune 
sukhāvatīṃ yāmi te cānukampayā | 
sukhāvatīṃ kanakavicitrakānanāṃ 
manoramāṃ sugatasutairalaṃkṛtām | 
tavāśrayaṃ prathitayaśasya dhīmata: | 
prayāmi tāṃ bahumaṇiratnasaṃcayām ||} evaṃ mayā śrutam | ekasmin samaye bhagavān rājagṛhe viharati sma gṛdhrakūṭaparvate
mahatā bhikṣusaṃghena sārdhaṃ dvātriṃśatā bhikṣusahasrai:, sarvairarhadbhi: kṣīṇāsravairni:kleśairuṣitavadbhi:
samyagājñāsuvimuktacittai: parīkṣacittai: parikṣīṇabhavasaṃyojanairanuprāptasvakārthairvijitavadbhiruttama-
damathaprāptai: suvimuktacittai: suvimuktaprajñairmahānāgai: ṣaḍabhijñairvaśībhūtairasṭavimokṣadhyāyibhirbala-

prāptairabhijñātābhijñai: sthavirairmahāśrāvakai: | tadyathā-ājñātakauṇḍinyena ca, aśvajitā ca,
bāṣpeṇa ca, mahānāmnā ca, bhadrajitā ca, yaśodevena ca, vimalena ca, subāhunā ca,
pūrṇamaitrāyaṇīputreṇa ca, urubilvākāśyapena ca, nadīkāśyapena ca, gayākāśyapena ca, kumāra-
kāśyapena ca, mahākāśyapena ca, śāriputreṇa ca, mahāmaudgalyāyanena ca, mahākauṣṭhilyena 
ca, mahākaphilena ca, mahācundena ca, aniruddhena ca, nandikena ca, kampilena ca,
subhūtinā ca, revatena ca, khadiravanikena ca, vakulena ca, svāgatena ca, amogharājena ca,
pārāyaṇikena ca, patkena ca, cullapatkena ca, nandena ca, rāhulena ca, āyuṣmatānandena
ca, etaiścānyaiśca abhijñātābhijñai: sthavirairmahāśrāvakairekaṃ pudgalaṃ sthāpayitvā śaikṣapratipadyuttari-
karaṇīyaṃ yadidamāyuṣmantamānandam | maitreyapūrvaṃgamaiśca saṃbahulairbodhisattvairmahāsattvai: ||1||
atha khalvāyuṣmānānanda utthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ
pṛthivyāṃ pratiṣṭhāpya yena bhagavāṃstenāñjaliṃ praṇamya bhagavantametadavocat-viprasannāni tava
bhagavata indriyāṇi, pariśuddhaśchavivarṇa:, paryavadāto mukhavarṇa: pītanirbhāsa: | tadyathāpi
nāma śāradaṃ vanadaṃ pāṇḍupariśuddhaṃ paryavadātaṃ pītanirbhāsam, evameva bhagavato viprasannānī-
ndriyāṇi, pariśuddho mukhavarṇa:, paryavadātaśchavivarṇa: pītanirbhāsa: | tadyathāpi nāma bhagavan
jāmbūnadasuvarṇaniṣko dakṣeṇa karmāreṇa karmārāntevāsinā vā ulkāmukhena saṃpraveśya supari-

@222
niṣṭhita: pāṇḍukambala uparinikṣipto’tīva pariśuddho bhavati paryavadāta: pītanirbhāsa:, 
evameva bhagavato viprasannānīndriyāṇi, pariśuddho mukhavarṇa:, paryavadātaśchavivarṇa: pītanirbhāsa: | 
na khalu punarahaṃ bhagavan abhijānāmi ita: pūrvataramevaṃ viprasannāni tathāgatasyendriyāṇi evaṃ 
pariśuddhaṃ mukhavarṇaṃ paryavadātaṃ chavivarṇaṃ pītanirbhāsam | tasya me bhagavan evaṃ bhavati-buddha- 
vihāreṇa batādya tathāgato viharati, jinavihāreṇa sarvajñatāvihāreṇa | mahānāgavihāreṇa 
batādya tathāgato viharati | atītānāgatapratyutpannān vā tathāgatānarhata: samyaksaṃbuddhān 
samanusmaratīti | evamukte bhagavānāyuṣmantamānandametadavocat-sādhu sādhvānanda | kiṃ punaste 
devatā etamarthamārocayanti, utāho buddhā bhagavanta: ? atha tena pratyutpannamīmāṃsājñānenaivaṃ 
prajānāsīti ? evamukte āyuṣmānānando bhagavantametadavocat-na me bhagavan devatā etamartha- 
mārocayanti, nāpi buddhā bhagavanta: | atha tarhi me bhagavaṃstenaiva pratyātmamīmāṃsājñānenaivaṃ 
bhavati-buddhavihāreṇādya tathāgato viharati | jinavihāreṇa sarvajñatāvihāreṇa batādya tathāgato 
viharati | atītānāgatapratyutpannān vā buddhān bhagavata: samanusmaratīti | evamukte bhagavā- 
nāyuṣmantamānandametadavocat-sādhu sādhvānanda | udāra: khalu te unmiñja:, bhadrikā 
mīmāṃsā, kalyāṇaṃ pratibhānam | bahujanahitāya tvamānanda pratipanno bahujanasukhāya lokā- 
nukampāyai mahato janakāyasyārthāya hitāya sukhāya devānāṃ ca manuṣyāṇāṃ ca, yastvaṃ tathā- 
gatamarthaṃ paripraṣṭavyaṃ manyase | evameva bhagavatsu ānandastathāgateṣvarhatsu samyaksaṃbuddheṣu 
aprameyeṣu asaṃkhyeyeṣu jñānadarśanamupasaṃharet, na tathāgatasya jñānamupahanyeta | tatkasya heto: ? 
apratihatahetujñānadarśano hyānanda tathāgata: | jñānamākāṅkṣannānanda tathāgata: ekapiṇḍa- 
pātena kalpaṃ vā tiṣṭhet kalpaśataṃ vā kalpasahasraṃ vā kalpaśatasahasraṃ vā yāvatkalpakoṭī- 
niyutaśatasahasraṃ vā, tato vottari tiṣṭhet, na ca tathāgatasyendriyāṇyupanaśyeyu:, na mukhavarṇa- 
syānyathātvaṃ bhavet, nāpi cchavivarṇa upahanyeta | tatkasya heto: ? tathā hi ānanda tathāgata: 
samādhimukhapāramitāprāpta: | samyaksaṃbuddhānāmānanda loke sudurlabha: prādurbhāva: | tadyathā 
audumbarapuṣpāṇāṃ loke prādurbhāva: sudurlabho bhavati, evameva ānanda tathāgatānāmarthakāmānāṃ 
hitaiṣiṇāmanukampakānāṃ mahākaruṇāpratipannānāṃ sudurlabha: prādurbhāva: | api tu khalvānanda 
tathāgatasyaiva so’nubhāvo yastvaṃ sarvalokācāryāṇāṃ sattvānāṃ loke prādurbhāvāya bodhisattvānāṃ 
mahāsattvānāmarthāya tathāgatametamarthaṃ paripraṣṭavyaṃ manyase | tena hyānanda śṛṇu, sādhu ca suṣṭhu ca 
manasikuru | bhāṣiṣye’haṃ te | evaṃ bhagavan ityāyuṣmānānando bhagavata: pratyaśrauṣīt ||2|| 
bhagavānānandametadavocat-bhūtapūrvamānanda atīte’dhvani ito’saṃkhyeye kalpe’saṃkhyeya- 
tare vipule’prameye’cintye yadāsīt | tena kālena tena samayena dīpaṃkaro nāma tathāgato- 
‘rhan samyaksaṃbuddho loka udapādi | dīpaṃkarasyānanda pareṇa parataraṃ pratāpavānnāma tathā- 
gato’bhūt | tasya pareṇa parataraṃ prabhākaro nāma tathāgato’bhūt | tasya pareṇa parataraṃ 
candanagandho nāma tathāgato’bhūt | tasya pareṇa parataraṃ sumerukalpo nāma tathāgato’bhūt | 
@223
evaṃ candano nāma, vimalānano nāma, anupalipto nāma, vimalaprabho nāma, nāgābhibhūrnāma, 
sūryodano nāma, girirājaghoṣo nāma, merukūṭo nāma, suvarṇaprabho nāma, jyotiṣprabho nāma, 
vaiḍūryanirbhāso nāma, brahmaghoṣo nāma, candrābhibhūrnāma, tūryaghoṣo nāma, muktakusumapratimaṇḍita- 
prabho nāma, śrīkūṭo nāma, sāgaravarabuddhivikrīḍitābhijño nāma, varaprabho nāma, mahāgandharāja- 
nirbhāso nāma, vyapagatakhilamalapratighoṣo nāma, śūrakūṭo nāma, raṇaṃjaho nāma, mahāguṇa- 
dharabuddhiprāptābhijño nāma, candrasūryajihmīkaraṇo nāma, uttaptavaiḍūryanirbhāso nāma, cittadhārā- 
buddhisaṃkusumitābhyudgato nāma, puṣpāvatīvanarājasaṃkusumitābhijño nāma, puṣpākaro nāma, 
udakacandro nāma, avidyāndhakāravidhvaṃsanakaro nāma, lokendro nāma, muktacchatrapravātasadṛśo 
nāma, tiṣyo nāma, dharmamativinanditarājo nāma, siṃhasāgarakūṭavinanditarājo nāma, 
sāgaramerucandro nāma, brahmasvaranādābhinandito nāma, kusumasaṃbhavo nāma, prāptaseno nāma, 
candrabhānurnāma, merukūṭo nāma, candraprabho nāma, vimalanetro nāma, girirājaghoṣeśvaro nāma, 
kusumaprabho nāma, kusumavṛṣṭyabhiprakīrṇo nāma, ratnacandro nāma, padmabimbyupaśobhito nāma, 
candanagandho nāma, ratnābhibhāso nāma, nimirnāma, mahāvyūho nāma, vyapagatakhiladoṣo 
nāma, brahmaghoṣo nāma, saptaratnābhivṛṣṭo nāma, mahāguṇadharo nāma, mahātamālapatracandanakardamo 
nāma, kusumābhijño nāma, ajñānavidhvaṃsano nāma, kesarī nāma, muktacchatro nāma, suvarṇagarbho 
nāma, vaiḍūryagarbho nāma, mahāketurnāma, dharmaketurnāma, ratnaketurnāma, ratnaśrīrnāma, lokendro nāma, 
narendro nāma, kāruṇiko nāma, lokasundaro nāma, brahmaketurnāma, dharmamatirnāma, siṃho nāma- 
siṃhamatirnāma | siṃhamaterānanda pareṇa parataraṃ lokeśvararājo nāma tathāgato’rhan samyaksaṃ- 
buddho loka udapādi vidyācaraṇasaṃpanna: sugato lokavidanuttara: puruṣadamyasārathi: śāstā 
devānāṃ ca manuṣyāṇāṃ ca buddho bhagavān | tasya khalu punarānanda lokeśvararājasya tathāgata, 
syārhata: samyaksaṃbuddhasya pravacane dharmākaro nāma bhikṣurabhūdadhimātraṃ smṛtimān matimān 
gatimān prajñāvān, adhimātraṃ vīryavān udārādhimuktika: ||3|| 
atha khalvānanda sa dharmākaro bhikṣurutthāyāsanādekāṃsamuttarāsaṅgaṃ kṛtvā dakṣiṇajānu-
maṇḍalaṃ pṛthivyāṃ pratiṣṭhāpya yenāsau bhagavāṃ^llokeśvararājastathāgatastenāñjaliṃ praṇamya bhagavantaṃ 
namaskṛtya tasminneva samaye saṃmukhamābhirgāthābhirabhyaṣṭāvīt- 
amitaprabha anantatulyabuddhe 
na ca iha anya prabhā vibhāti kācit | 
sūryamaṇigirīśacandraābhā 
na tapita bhosiṣu ebhi sarvaloke ||1|| 
rūpamapi anantu sattvasāre 
tatha api buddhasvaro anantaghoṣa: | 
śīlamapi samādhiprajñavīryai: 
sadṛśu na te’stiha loki kaścidanya: ||2|| 
@224
gabhiru vipulu sūkṣmaprāptu dharmo- 
‘cintitu buddhavaro yathā samudra: | 
tenonnamanā na cāsti śāstu: 
khiladoṣān jahyā ato’dhikālam ||3|| 
atha buddhabalā anantatejā 
pratapati sarvadiśā narendrarājā |
tatha ahu buddha bhavi dharmasvāmī 
jaramaraṇātprajāṃ pramocayeyam ||4||
dānaśamathaśīlakṣāntivīrya 
dhyānasamādhitaścaiva agraśreṣṭhāṃ | 
ebhi ahu vratāṃ samādadāmi 
buddha bhaviṣyami sarvasattvatrātā ||5|| 
buddhaśatasahasra koṭyanekā 
yathariva vālika gaṅgayā anantā | 
sarvata ahu pūjayiṣya nāthāṃ 
śivavarabodhigaveṣako atulyāṃ ||6|| 
gaṅgārajasamānalokadhātūṃ 
tatra bhūyo’ntari ye anantakṣetrā: | 
sarvata prabha muñcayiṣya tatrā 
iti etādṛśa vīryamārabhidhya ||7|| 
kṣetra mama udāru agra śreṣṭho 
varamiha malī(?) saṃskṛte’smiṃ | 
asadṛśa nirvāṇadhātusaukhyaṃ 
taśca (cca ?) asattvatayā viśodhayiṣye ||8|| 
daśadiśata samāgatāni sattvā: 
tatra gatā sukha me diśanti kṣipram | 
buddha mama pramāṇu atra śikṣī 
avitathavīryabalaṃ janemi chandam ||9|| 
daśadiśalokavidasaṅgajñānī 
sada mama citta prajānayanti te’pi | 
avicigatu ahaṃ sadā vaseyaṃ 
praṇidhibalaṃ na punarvivartayiṣye ||10|| 
@225
atha khalvānanda sa dharmākaro bhikṣustaṃ bhagavantaṃ lokeśvararājaṃ tathāgataṃ saṃmukhamābhi- 
rgāthābhirabhiṣṭutya etadavocat-ahamasmi bhagavan uttarāṃ samyaksaṃbodhimabhisaṃboddhukāma: | 
puna: punaranuttarāyāṃ samyaksaṃbodhau cittamutpādayāmi pariṇāmayāmi | tasya me bhagavān 
śāstā tathā dharmaṃ deśayatu, yathāhaṃ kṣipramanuttarāṃ samyaksaṃbodhimabhisaṃbudhyeyam | asamasama- 
stathāgato loke bhaveyam | tāṃśca bhagavānākārān parikīrtayatu yairahaṃ buddhakṣetrasya guṇavyūha- 
saṃpadaṃ parigṛhṇīyām | evamukte ānanda bhagavāṃ^llokeśvararājastathāgatastaṃ bhikṣumetadavocat- 
tena hi tvaṃ bhikṣo svayameva buddhakṣetraguṇālaṃkāravyūhasaṃpadaṃ parigṛhṇīṣva | so’vocat-nāhaṃ 
bhagavaṃstatsaheyam, api tu bhagavāneva | bhāṣasva anyeṣāṃ tathāgatānāṃ buddhakṣetraguṇavyūhā- 
laṃkārasaṃpadam, yāṃ śrutvā vayaṃ sarvākāraṃ paripūrayiṣyāma iti | athānanda sa lokeśvarāja- 
stathāgato’rhan samyaksaṃbuddhastasya bhikṣorāśayaṃ jñātvā paripūrṇāṃ varṣakoṭīmekāśītibuddhakoṭī- 
niyutaśatasahasrāṇāṃ buddhakṣetraguṇālaṃkāravyūhasaṃpadaṃ sākārāṃ soddeśāṃ sanirdeśāṃ saṃprakāśita- 
vānarthakāmo hitaiṣī anukampako’nukampāmupādāya buddhakṣetrānupacchedāya sattveṣu mahākaruṇāṃ 
saṃjanayitvā | paripūrṇāścatvāriṃśatkalpāstasya bhagavatastathāgatasyāyu:pramāṇam ||5|| 
atha khalvānanda sa dharmākaro bhikṣuryāsteṣāmekāśītibuddhakoṭīniyutaśatasahasrāṇāṃ 
buddhakṣetraguṇālaṃkāravyūhasaṃpada:, tā: sarvā eke buddhakṣetre parigṛhya bhagavato lokeśvararājasya 
tathāgatasya pādau śirasā banditvā pradakṣiṇīkṛtya tasya bhagavato’ntikātprākrāmat | uttari 
ca pañca kalpān buddhakṣetraguṇālaṃkāravyūhasaṃpadamudāratarāṃ praṇītatarāṃ ca sarvaloke daśasu 
dikṣu apracaritapūrvāṃ parigṛhītavān, udārataraṃ ca praṇidhānamakārṣīt ||6|| 
iti hyānanda yā tena bhagavatā lokeśvararājena tathāgatena teṣāmekāśītibuddhakṣetrakoṭī- 
niyutaśatasahasrāṇāṃ saṃpatti: kathitā, tato bhikṣurekāśītyudārapraṇītāprameyatarāṃ buddhakṣetra- 
saṃpattiṃ parigṛhya yena sa tathāgatastenopasaṃkramya bhagavata: pādau śirasā vanditvā eta- 
davocat-parigṛhītā me bhagavan buddhakṣetraguṇālaṃkāravyūhasaṃpaditi | evamukte ānanda sa 
lokeśvararājastathāgatastaṃ bhikṣumetadavocat-tena hi bhikṣo bhāṣasva, anumodate tathāgata: | 
ayaṃ kālo bhikṣo, pramodaya parṣadam, harṣaṃ janaya, siṃhanādaṃ nada, yaṃ śrutvā bodhisattvā 
mahāsattvā etarhyanāgate’dhvani evaṃrūpāṇi buddhakṣetraguṇasaṃpattipraṇidhisthānāni parigrahī- 
ṣyanti | athānanda sa dharmākaro bhikṣustasyāṃ velāyāṃ bhagavantametadavocat-tena hi śṛṇotu 
me bhagavān ye nama praṇidhānaviśeṣā:, yathā me’nuttarāṃ samyaksaṃbodhimabhisaṃbuddhasya acintya- 
guṇālaṃkāravyūhasamanvāgataṃ tad buddhakṣetraṃ bhaviṣyati ||7|| 
1. sacenme bhagavaṃstasmin buddhakṣetre nirayo vā tiryagyonirvā pretaviṣayo vā āsuro 
vā kāyo bhavet, mā tāvadahamanuttarāṃ samyaksaṃbodhimabhisaṃbudhyeyam || 
2. sacenme bhagavaṃstasya tatra buddhakṣetre ye sattvā: pratyājātā bhaveyu:, te punastata- 
ścyutvā nirayaṃ vā tiryagyoniṃ vā pretaviṣayaṃ vā āsuraṃ vā kāyaṃ prapateyu:, mā tāvadahamanuttarāṃ 
samyaksaṃbodhimabhisaṃbudhyeyam || 
@226
3. sacenme bhagavaṃstatra buddhakṣetre ye sattvā: pratyājātāste ca sarve naikavarṇā: syuryadidaṃ 
suvarṇavarṇā:, mā tāvadahamanuttarāṃ samyaksaṃbodhimabhisaṃbudhyeyam || 
4. sacenme bhagavaṃstasmin buddhakṣetre devānāṃ ca manuṣyāṇāṃ ca nānātvaṃ prajñāyeta 
anyatra nāma saṃvṛtivyavahāramātrā devamanuṣyā iti saṃkhyāgaṇanāta:, mā tāvadahamanuttarāṃ 
samyaksaṃbodhimabhisaṃbudhyeyam || 
5. sacenme bhagavaṃstasmin buddhakṣetre ye sattvā: pratyājātā:, te ca sarve na ṛddhi- 
vaśitāparamapāramitāprāptā bhaveyu:, antaśa ekacittakṣaṇalavena buddhakṣetrakoṭīniyutaśatasahasrā- 
tikramaṇatayāpi, mā tāvadahamanuttarāṃ samyaksaṃbodhimabhisaṃbudhyeyam || 
6. sacenme bhagavaṃstasmin buddhakṣetre ye sattvā: pratyājātā bhaveyu:, te ca sarve 
jātismarā na syu:, antaśa: kalpakoṭīniyutaśatasahasrānusmaraṇatayāpi, mā tāvadahamanuttarāṃ 
samyaksaṃbodhimabhisaṃbudhyeyam || 
7. sacenme bhagavaṃstasmin buddhakṣetre ye sattvā: pratyājāyeran, te sarve na divyasya 
cakṣuṣo lābhino bhaveyu:, antaśo lokadhātukoṭīniyutaśatasahasradarśanatayāpi, mā tāvadaha- 
manuttarāṃ samyaksaṃbodhimabhisaṃbudhyeyam || 
8. sacenme bhagavaṃstasmin buddhakṣetre ye sattvā: pratyājāyeran, te sarve na divyasya 
śrotrasya lābhino bhaveyu:, antaśo buddhakṣetrakoṭīniyutaśatasahasrādapi yugapatsaddharmaśravaṇatayā, 
mā tāvadahamanuttarāṃ samyaksaṃbodhimabhisaṃbrudhyeyam || 
9. sacenme bhagavaṃstasmin buddhakṣetre ye sattvā: pratyājāyeran, te sarve na paracitta- 
jñānakovidā bhaveyu:, antaśo buddhakṣetrakoṭīniyutaśatasahasraparyāpannānāmapi sattvānāṃ citta- 
caritaparijñānatayā, mā tāvadahamanuttarāṃ samyaksaṃbodhimabhisaṃbudhyeyam || 
10. sacenme bhagavaṃstasmin buddhakṣetre ye sattvā: pratyājāyeran, teṣāṃ kācitpari- 
grahasaṃjñotpadyeta, antaśa: svaśarīre’pi, mā tāvadahamanuttarāṃ samyaksaṃbodhimabhisaṃbudhyeyam || 
11. sacenme bhagavaṃstasmin buddhakṣetre ye sattvā: pratyājāyeran, te sarve na niyatā: 
syuryadidaṃ samyaktve yāvanmahāparinirvāṇe, mā tāvadahamanuttarāṃ samyaksaṃbodhimabhisaṃbudhyeyam || 
12. sacenme bhagavaṃstasmin buddhakṣetre anuttarāṃ samyaksaṃbodhimabhisaṃbuddhasya kaścitsattva: 
śrāvakāṇāṃ gaṇanāmadhigacchet, antaśastrisāhasramahāsāhasraparyāpannā api sarvasattvā: 
pratyekabuddhabhūtā: kalpakoṭīniyutaśatasahasramabhigaṇayanta:, mā tāvadahamanuttarāṃ samyaksaṃbodhi- 
mabhisaṃbudhyeyam || 
13. sacenme bhagavaṃstasmin buddhakṣetre anuttarāṃ samyaksaṃbodhimabhisaṃbuddhasya pramāṇikī 
me prabhā bhavet, antaśo buddhakṣetrakoṭīniyutaśatasahasrapramāṇenāpi, mā tāvadahamanuttarāṃ 
samyaksaṃbodhimabhisaṃbudhyeyam || 
@227
14. sacenme bhagavannanuttarāṃ samyaksaṃbodhimabhisaṃbuddhasya tasmin buddhakṣetre sattvānāṃ 
pramāṇīkṛtamāyuṣpramāṇaṃ bhavet, anyatra praṇidhānavaśena, mā tāvadahamanuttarāṃ samyaksaṃbodhi- 
mabhisaṃbudhyeyam || 
15. sacenme bhagavan bodhiprāptasyāyuṣpramāṇaṃ paryantīkṛtaṃ bhavet, antaśa: kalpakoṭī- 
niyutaśatasahasragaṇanayāpi, mā tāvadahamanuttarāṃ samyaksaṃbodhimabhisaṃbudhyeyam || 
16. sacenme bhagavan bodhiprāptasya tasmin buddhakṣetre sattvānāmakuśalasya nāmadheya- 
mapi bhavet, mā tāvadahamanuttarāṃ samyaksaṃbodhimabhisaṃbudhyeyam || 
17. sacenme bhagavan bodhiprāptasya nāprameyeṣu buddhakṣetreṣu aprameyāsaṃkhyeyā buddhā 
bhagavanto nāmadheyaṃ parikīrtayeyu:, na varṇaṃ bhāṣeran, na praśaṃsāmabhyudīrayeran, na samudīrayeyu:, 
mā tāvadahamanuttarāṃ samyaksaṃbodhimabhisaṃbudhyeyam || 
18. sacenme bhagavan bodhiprāptasya ye sattvā anyeṣu lokadhātuṣvanuttarāyāṃ samya- 
ksaṃbodhau cittamutpādya mama nāmadheyaṃ śrutvā prasannacittā māmanusmareyu:, teṣāṃ cedahaṃ maraṇa- 
kālasamaye pratyupasthite bhikṣusaṃghaparivṛta: puraskṛto na puratastiṣṭheyaṃ yadidaṃ cittāvikṣepatāyai, 
mā tāvadahamanuttarāṃ samyaksaṃbodhimabhisaṃbudhyeyam || 
19. sacenme bhagavan bodhiprāptasya aprameyāsaṃkhyeyeṣu buddhakṣetreṣu ye sattvā mama nāma- 
dheyaṃ śrutvā tatra buddhakṣetre cittaṃ prerayeyu:, upapattaye kuśalamūlāni ca pariṇāmayeyu:, te tatra 
buddhakṣetre nopapadyeran, antaśo daśabhiścittotpādaparivartai: sthāpayitvā ānantaryakāriṇa: 
saddharmapratikṣepāvaraṇakṛtāṃśca sattvān, mā tāvadahamanuttarāṃ samyaksaṃbodhimabhisaṃbudhyeyam || 
20. sacenme bhagavan bodhiprāptasya tatra buddhakṣetre ye sattvā: pratyājātā bhaveyu:, te 
sarve naikajātipratibaddhā: syuranuttarāyāṃ samyaksaṃbodhau sthāpayitvā praṇidhānaviśeṣān, teṣā- 
meva bodhisattvānāṃ mahāsattvānāṃ mahāsaṃnāhasaṃnaddhānāṃ sarvalokārthasaṃbuddhānāṃ sarvalokābhi- 
yuktānāṃ sarvalokaparinirvāṇābhiyuktānāṃ sarvalokadhātuṣu bodhisattvacaryāṃ caritukāmānāṃ sarva- 
buddhānāṃ saṃvartukāmānāṃ gaṅgānadīvālukāsamān sattvān anuttarāyāṃ samyaksaṃbodhau pratiṣṭhāpa- 
kānāṃ bhūyaśca uttaracaryābhimukhānāṃ samantabhadracaryāniryātānām, mā tāvadahamanuttarāṃ samya- 
ksaṃbodhimabhisaṃbudhyeyam || 
21. sacenme bhagavan bodhiprāptasya tatra buddhakṣetre ye bodhisattvā: pratyājātā bhaveyu:, 
te sarve ekapurobhaktena anyāni buddhakṣetrāṇi gatvā bahūni buddhaśatāni bahūni buddhasahasrāṇi 
bahūni buddhaśatasahasrāṇi bahvīrbuddhakoṭīryāvadbahūni buddhakoṭīniyutaśatasahasrāṇi nopatiṣṭheran 
sarvasukhopadhānai: tadidaṃ buddhānubhāvena, mā tāvadahamanuttarāṃ samyaksaṃbodhimabhisaṃbudhyeyam || 
22. sacenme bhagavan bodhiprāptasya tatra buddhakṣetre bodhisattvā yathārūpairākārairākāṅkṣeyu: 
kuśalamūlānyavaropayituṃ yadidaṃ suvarṇena vā rajatena vā maṇimuktāvaiḍūryaśaṅkhaśilāpravāla- 
sphaṭikamusāragalvalohitamuktāśmagarbhādibhirvā anyatamānyatamai: sarvai ratnairvā sarvagandhapuṣpamālya- 
@228
vilepanadhūpacūrṇacīvaracchatradhvajapatākāpradīpairvā sarvanṛtyagītavādyairvā, teṣāṃ ca tathārūpā 
āhārā: sahacittotpādānna prādurbhaveyu:, mā tāvadahamanuttarāṃ samyaksaṃbodhimabhisaṃbudhyeyam || 
23. sacenme bhagavan bodhiprāptasya tatra buddhakṣetre ye sattvā: pratyājātā bhaveyu:, te 
sarve na sarvajñatāsahagatāṃ dharmakathāṃ kathayeyu:, mā tāvadahamanuttarāṃ samyaksaṃbodhimabhisaṃbudhyeyam || 
24. sacenme bhagavan bodhiprāptasya tatra buddhakṣetre ye bodhisattvā evaṃ cittamutpāda-
yeyu:-yadihaiva vayaṃ lokadhātau sthitvā aprameyāsaṃkhyeyeṣu buddhakṣetreṣu buddhān bhagavata: 
satkuryāma gurukuryāma mānayema pūjayema yadidaṃ cīvarapiṇḍapātraśayanāsanaglānapratyayabhaiṣajya- 
pariṣkārai: puṣpadhūpadīpagandhamālyavilepanacūrṇacīvaracchatradhvajapatākābhirnānāvidhanṛtyagītavādyai 
ratnavarṣairiti, teṣāṃ ca buddhā bhagavanta: sahacittotpādānna pratigṛhṇīyuryadidamanukampāmupādāya, 
mā tāvadahamanuttarāṃ samyaksaṃbodhimabhisaṃbudhyeyam || 
25. sacenme bhagavan bodhiprāptasya tatra buddhakṣetre ye bodhisattvā: pratyājātā bhaveyu:, 
te sarve na nārāyaṇavajrasaṃhatātmabhāvasthāmapratilabdhā bhaveyu:, mā tāvadahamanuttarāṃ samyaksaṃ-
bodhimabhisaṃbudhyeyam || 
26. sacenme bhagavan bodhiprāptasya tatra buddhakṣetre ya: kaścitsattvo’laṃkārasya varṇaparyanta- 
mudgṛhṇīyāt-antaśo divyenāpi cakṣuṣā evaṃvarṇamevaṃvibhūti idaṃ buddhakṣetramiti nānāvarṇatāṃ 
jānīyāt, mā tāvadahamanuttarāṃ samyaksaṃbodhimabhisaṃbudhyeyam || 
27. sacenme bhagavan bodhiprāptasya tatra buddhakṣetre ya: sarvaparīttakuśalamūlo bodhisattva: 
so’ntaśo yojanaśatotthitamudāravarṇaṃ bodhivṛkṣaṃ na saṃjānīyāt, mā tāvadahamanuttarāṃ samya- 
ksaṃbodhimabhisaṃbudhyeyam || 
28. sacenme bhagavan bodhiprāptasya tatra buddhakṣetre kasyacitsattvasyoddeśo vā 
svādhyāyo vā kartavya: syāt, na te sarve pratisaṃvitprāptā bhaveyu:, mā tāvadahamanuttarāṃ 
samyaksaṃbodhimabhisaṃbudhyeyam || 
29. sacenme bhagavan bodhiprāptasya naivaṃ prabhāsvaraṃ tadbuddhakṣetraṃ bhavedyatra samantādaprameyā- 
saṃkhyeyācintyātulyāparimāṇāni buddhakṣetrāṇi saṃdṛśyeran tadyathāpi nāma parimṛṣṭe ādarśa- 
maṇḍale mukhamaṇḍalam, mā tāvadahamanuttarāṃ samyaksaṃbodhimabhisaṃbudhyeyam || 
30. sacenme bhagavan bodhiprāptasya tatra buddhakṣetre dharaṇītalamupādāya yāvadantarīkṣā- 
ddevamanuṣyaviṣayātikrāntasyābhijātasya dhūpasya tathāgatabodhisattvapūjāpratyarhasya sarvaratnamayāni 
nānāsurabhigandhaghaṭikāśatasahasrāṇi sadā nidhūpitānyeva na syu:, mā tāvadahamanuttarāṃ 
samyaksaṃbodhimabhisaṃbudhyeyam || 
31. sacenme bhagavan bodhiprāptasya tatra buddhakṣetre na sadābhipravṛṣṭānyeva sugandhinānā- 
ratnapuṣpavarṣāṇi sadā pravāditāśca manojñasvarā vādyameghā na syu:, mā tāvadahamanuttarāṃ 
samyaksaṃbodhimabhisaṃbudhyeyam || 
@229
32. sacenme bhagavan bodhiprāptasya ye sattvā aprameyāsaṃkhyeyācintyātulyeṣu loka- 
dhātuṣvābhayā sphuṭā bhaveyu:, te sarve na devamanuṣyasamatikrāntena sukhena samanvāgatā bhaveyu:, 
mā tāvadahamanuttarāṃ samyaksaṃbodhimabhisaṃbudhyeyam || 
33. sacenme bhagavan bodhiprāptasya samantādaprameyācinttyātulyāparimāṇeṣu buddhakṣetreṣu 
bodhisattvā mahāsattvā mama nāmadheyaṃ śrutvā tacchravaṇasahagatena kuśalena jātivyativṛttā: 
santo na dhāraṇīpratilabdhā bhaveyuryāvadbodhimaṇḍaparyantamiti, mā tāvadahamanuttarāṃ samyaksaṃbodhi- 
mabhisaṃbudhyeyam || 
34. sacenme bhagavan bodhiprāptasya samantādaprameyāsaṃkhyeyācintyātulyāparimāṇeṣu 
buddhakṣetreṣu yā: striyo mama nāmadheyaṃ śrutvā pramādaṃ saṃjanayeyu:, bodhicittaṃ notpādayeyu:, 
strībhāvaṃ ca na vijugupseran, jātivyativṛttā: samānā: saceddvitīyaṃ strībhāvaṃ pratilabheran, 
mā tāvadahamanuttarāṃ samyaksaṃbodhimabhisaṃbudhyeyam || 
35. sacenme bhagavan bodhiprāptasya samantāddaśasu dikṣu aprameyāsaṃkhyeyācintyā- 
tulyāparimāṇeṣu buddhakṣetreṣu ye bodhisattvā mama nāmadheyaṃ śrutvā praṇipatya pañcamaṇḍalanamaskāreṇa 
vandiṣyante te bodhisattvacaryāṃ caranto na sadevakena lokena satkriyeran, mā tāvadahamanuttarāṃ 
samyaksaṃbodhimabhisaṃbudhyeyam ||
36. sacenme bhagavan bodhiprāptasya kasyacidbodhisattvasya cīvaradhāvanaśoṣaṇasīvana- 
rañjanakarma kartavyaṃ bhavet, na tveva navābhijātacīvararatnai: prāvṛtamevātmānaṃ saṃjānīyu: 
sahacittotpādāttathāgatānujñātai:, mā tāvadahamanuttarāṃ samyaksaṃbodhimabhisaṃbudhyeyam || 
37. sacenme bhagavan bodhiprāptasya tatra buddhakṣetre sahotpannā: sattvā naivaṃvidhaṃ sukhaṃ 
pratilabheraṃstadyathāpi nāma niṣparidāhasyārhato bhikṣostṛtīyadhyānasamāpannasya, mā tāvadaha- 
manuttarāṃ samyaksaṃbodhimabhisaṃbudhyeyam ||
38. sacenme bhagavan bodhiprāptasya tatra buddhakṣetre ye bodhisattvā: pratyājātā:, te 
yathārūpaṃ buddhakṣetre guṇālaṃkāravyūhamākāṅkṣeyu:, tathārūpaṃ nānāratnavṛkṣebhyo na saṃjanayeyu:, 
mā tāvadahamanuttarāṃ samyaksaṃbodhimabhisaṃbudhyeyam || 
39. sacenme bhagavan bodhiprāptasya mama nāmadheyaṃ śrutvā anyabuddhakṣetropapannā 
bodhisattvā indriyabalavaikalyaṃ gaccheyu:, mā tāvadahamanuttarāṃ samyaksaṃbodhimabhisaṃbudhyeyam || 
40. sacenme bhagavan bodhiprāptasya tadanyabuddhakṣetrasthāne bodhisattvā mama nāmadheya- 
sahaśravaṇānna suvibhaktavatīṃ nāma samādhiṃ pratilabheran, yatra samādhau sthitvā bodhisattvā 
ekakṣaṇavyatihāreṇa aprameyāsaṃkhyeyācintyātulyāparimāṇān buddhān bhagavata: paśyanti, sa 
caiṣāṃ samādhirantarā vipraṇaśyet, mā tāvadahamanuttarāṃ samyaksaṃbodhimabhisaṃbudhyeyam || 
41. sacenme bhagavan bodhiprāptasya tadanyeṣu buddhakṣetreṣu mama nāmadheyaṃ śrutvā 
tacchravaṇasahagatena kuśalamūlena sattvā nābhijātakulopapattiṃ pratilabheran yāvadbodhiparyantam, 
mā tāvadahamanuttarāṃ samyaksaṃbodhimabhisaṃbudhyeyam || 
@230
42. sacenme bhagavan bodhiprāptasya tadanyeṣu buddhakṣetreṣu ye bodhisattvā mama nāmadheyaṃ 
śrutvā tacchravaṇakuśalamūlena yāvadbodhiparyantaṃ te sarve bodhisattvacaryāprītiprāmodyakuśalamūla- 
samavadhānagatā na bhaveyu:, māṃ tāvadahamanuttarāṃ samyaksaṃbodhimabhisaṃbudhyeyam || 
43. sacenme bhagavan bodhiprāptasya sahanāmadheyaśravaṇāttadanyeṣu lokadhātuṣu bodhi- 
sattvā na samantānugataṃ nāma samādhiṃ pratilabheran, yatra sthitvā bodhisattvā ekakṣaṇavyati- 
hāreṇa aprameyāsaṃkhyeyācintyātulyāparimāṇān buddhān bhagavata: satkurvanti, sa caiṣāṃ 
samādhirantarā vipraṇaśyedyāvadbodhimaṇḍaparyantam, mā tāvadahamanuttarāṃ samyaksaṃbodhimabhi- 
saṃbudhyeyam ||
44. sacenme bhagavan bodhiprāptasya tatra buddhakṣetre ye sattvā: pratyājātā bhaveyu: te 
yathārūpāṃ dharmadeśanāmākāṅkṣeyu: śrotum, tathārūpāṃ sahacittotpādānna śṛṇuyu:, mā tāvadaha- 
manuttarāṃ samyaksaṃbodhimabhisaṃbudhyeyam || 
45. sacenme bhagavan bodhiprāptasya tatra buddhakṣetre tadanyeṣu buddhakṣetreṣu ye ca 
bodhisattvā mama nāmadheyaṃ śṛṇuyu:, te sahanāmadheyaśravaṇānnāvaivartikā bhaveyuranuttarāyā: samya- 
ksaṃbodhe:, mā tāvadahamanuttarāṃ samyaksaṃbodhimabhisaṃbudhyeyam || 
46. sacenme bhagavan bodhiprāptasya buddhaśāsturbuddhakṣetreṣu te bodhisattvā mama nāmadheyaṃ 
śṛṇuyu:, te sahanāmadheyaśravaṇātprathamadvitīyatṛtīyā: kṣāntī: pratilabheran nāvaivartikā bhaveyu- 
rbuddhadharmasaṃghebhya:, mā tāvadahamanuttarāṃ samyaksaṃbodhimabhibudhyeyam ||8|| 
atha khalvānanda sa dharmākaro bhikṣurimānevaṃrūpān praṇidhānaviśeṣānnirdiśya tasyāṃ 
velāyāṃ buddhānubhāvena imā gāthā abhāṣata- 
saci mi [siya] viśiṣṭa naivarūpā 
varapraṇidhāna siyā khu bodhiprāpto | 
māha siya gavendrasattvasāro 
daśabaladhāri atulyadakṣiṇīya: ||11|| 
saci mi siya na kṣetra evarūpaṃ 
bahu adha nānaprabhūtadivyavittam | 
sukhita naraka yeya du:khaprāpto 
māha siyā ratanāna [loka]rājā ||12|| 
saci mi upagatasya bodhimaṇḍaṃ 
daśadiśi pravraji nāmadheyu kṣipram | 
pṛthu bahava ananta buddhakṣetrā 
māha siyā balaprāptu lokanātha: ||13|| 
@231
saci khu ahu rameya kāmabhogāṃ 
smṛtimatiyā gatiyā vihīnu santa: | 
atula śiva sameyamāna bodhiṃ 
māha siyā balaprāptu śāstra loke ||14|| 
vipulaprabha atulyananta nātha 
diśi vidiśi sphuri sarvabuddhakṣetrā | 
rāga praśami sarvadoṣamohāṃ 
narakagatismiṃ praśāmi dhūmaketum ||15|| 
janiya suruciraṃ viśālanetraṃ 
vidhuniya sarvanarāṇa andhakāram | 
apaniya sun a akṣaṇānaśeṣāṃ 
upanayi svargagatānanantatejāṃ ||16|| 
na tapati nabha candrasūryaābhā 
maṇigaṇa agniprabhā na devatānām | 
abhibhavati narendra ābha sarvāṃ 
purimacariṃ pariśuddha ācaritvā ||17|| 
puruṣavaru nidhāna du:khitānāṃ 
diśi vidiśāsu na asti evarūpa: | 
kuśalaśatasahasrasarvapūrṇa 
parṣagato nadi buddhasiṃhanādam ||18|| 
purimajina svayaṃbhu satkaritvā 
vratatapakoṭi caritva aprameyām | 
pravaravarasame smi jñānaskandha 
praṇidhibalapratipūrṇa sattvasāro ||19|| 
yatha bhagava asaṅgajñānadarśī 
trividha prajānati saṃskṛte narendra: | 
ahamapi siya tulyadakṣiṇīyo 
vidupravaro naranāyako narāṇām ||20|| 
saci mi ayu narendra evarūpā 
praṇidhi samṛdhyati bodhi prāpuṇitvā | 
calatu aya sahasralokadhātu 
kusumapravarṣaṇa bhātu devasaṃghāṃ ||21|| 
@232
pracalita vasudhā pravarṣi puṣpā: 
tūryaśatā gagane’tha saṃpraṇedu: | 
divyaruciracandanasya cūrṇā 
avakiri caiva bhaviṣya loki buddha: ||22|| iti ||9|| 
evaṃrūpayā ānanda praṇidhānasaṃpadā sa dharmākaro bhikṣurbodhisattvo mahāsattva:
samanvāgato’bhūt | evaṃrūpayā cānanda praṇidhānasaṃpadā alpakā bodhisattvā: samanvāgatā: | 
alpakānāṃ caivaṃrūpāṇāṃ praṇidhīnāṃ loke prādurbhāvo bhavati parīttānām | na puna: sarvaśo 
nāsti | sa khalu punarānanda dharmākaro bhikṣustasya bhagavato lokeśvararājasya tathāgatasya 
purata: sadevakasya lokasya samārakasya sabrahmakasya saśramaṇabrāhmaṇikāyā: prajāyā: sadeva- 
mānuṣāsurāyā: purata imānevaṃrūpān praṇidhānaviśeṣānnirdiśya yathābhūtapratijñāpratipatti- 
pratiṣṭhito’bhūt | sa imāmevaṃrūpāṃ buddhakṣetrapariśuddhiṃ buddhakṣetramāhātmyaṃ buddhakṣetrodāratāṃ 
samudānayan bodhisattvacaryāṃ caran aprameyāsaṃkhyeyācintyātulyāmāpyāparimāṇānabhilāpyāni 
varṣakoṭīniyutaśatasahasrāṇi na jātu kāmavyāpādavihiṃsāvitarkān vitarkitavān, na jātu 
kāmavyāpādavihiṃsāsaṃjñāmutpāditavān, na jātu rūpaśabdagandharasaspraṣṭavyasaṃjñāmutpāditavān | 
sa daharamanohara eva surato’bhūtsukhasaṃvāso’dhivāsanajātīya: subhaga: supoṣo’lpeccha: saṃtuṣṭa: 
pravivikto’duṣṭo’mūḍho’śaṅko’jihmo'śaṭho’māyāvī sukhiloma: priyālāpo nityābhiyukta: śukla- 
dharmaparyeṣṭau sunikṣiptadhura: sarvasattvānāmarthāya mahāpraṇidhānaṃ samudānitavān buddhadharmasaṃghācāryo- 
pādhyāyakalyāṇamitrasagauravo nityasaṃnaddho bodhisattvacaryāyāmārjavo mārdavo’kuhako’nilapako 
guṇavān pūrvaṃgama: sarvakuśaladharmasamādāpanatāyai śūnyatānimittāpraṇihitānabhisaṃskārānutpāda- 
vihārairnirmāna: svārakṣitavākyaścābhūt | bodhisattvacaryāṃ caran sa yadvākkarmotsṛṣṭamātmaparobhaya- 
vyāpādāya saṃvartate, tathāvidhaṃ tyaktvā yadvākkarma svaparobhayahitasukhasaṃvartakaṃ tadevābhiprayuktavān | 
evaṃ ca saṃprajāno’bhūt yadgrāmanagaranigamajanapadarāṣṭrarājadhānīṣvavataranna jātu rūpaśabdagandharasa- 
spraṣṭavyadharmeṣvanunīto’bhūdapratihata: | sa bodhisattvacaryāyāṃ caran svayaṃ ca dānapāramitāyāmacarat 
parāṃśca tatraiva samādāpitavān, svayaṃ ca śīlakṣāntivīryadhyānaprajñāpāramitāsvacarat, parāṃśca 
tatraiva samādāpitavān | tathārūpāṇi ca kuśalamūlāni samudānītavān, yai: samanvāgato 
yatrayatropapadyate, tatra tatra asyānekāni nidhānakoṭīniyutaśatasahasrāṇi dharaṇyā: prādurbhavanti | 
tena bodhisattvacaryāṃ caratā tāvadaprameyāsaṃkhyeyāni sattvakoṭīniyutaśatasahasrāṇyanuttarāyāṃ 
samyaksaṃbodhau pratiṣṭhāpitāni, yeṣāṃ na sukaraṃ vākkarmaṇā paryantamadhigantum | tāvadaprameyā- 
saṃkhyeyā buddhā bhagavanta: satkṛtā gurukṛtā mānitā: pūjitāścīvarapiṇḍapātraśayanāsanaglāna- 
pratyayabhaiṣajyapariṣkārai: sarvasukhopadhānasparśavihārai: pratipāditā: | yāvanta: sattvā: śreṣṭhigṛha- 
patyamātyakṣatriyabrāhmaṇamahāśālakuleṣu pratiṣṭhāpitā:, teṣāṃ na sukaro vākkarmanirdeśena paryanto- 
‘dhigantum | evaṃ jāmbūdvīpeśvarāśca pratiṣṭhāpitāścakravartitve lokapālatve śakratve suyāmatve 
@233
sutuṣitatve sunirmitatve suvaśavartitve devarājatve mahābrahmatve ca pratiṣṭhāpitā: | tāvadapra- 
meyāsaṃkhyeyā buddhā bhagavanta: satkṛtā gurukṛtā mānitā: pūjitāścīvarapiṇḍapātraśayanā- 
sanaglānapratyayabhaiṣajyapariṣkārai: sarvasukhopadhānasparśavihārai: pratipāditā: | yāvanta: sattvā: 
śreṣṭhigṛhapatyamātyakṣatriyabrāhmaṇamahāśālakuleṣu pratiṣṭhāpitā:, teṣāṃ na sukaro vākkarmanirdeśena 
paryanto’dhigantum | evaṃ jāmbūdvīpeśvarāśca pratiṣṭhāpitāścakravartitve lokapālatve śakratve 
suyāmatve sutuṣitatve sunirmitatve vaśavartitve devarājatve mahābrahmatve ca pratiṣṭhāpitā: | 
tāvadaprameyāsaṃkhyeyā buddhā bhagavanta: satkṛtā gurukṛtā mānitā: pūjitā dharmacakrapravarta- 
nārthaṃ cādhīṣṭā:, yeṣāṃ na sukaro vākkarmanirdeśena paryanto’dhigantum | sa evaṃrūpaṃ kuśalaṃ 
samudānayat, yadasya bodhisattvacaryāṃ carato’prameyāsaṃkhyeyācintyātulyāmāpyāparimāṇānabhi- 
lāpyāni kalpakoṭīniyutaśatasahasrāṇi surabhirdivyātikrāntacandanagandho mukhātpravāti sma | 
sarvaromakūpebhya utpalagandho vāti sma | sarvalokābhirūpaścābhūtprāsādiko darśanīya: parama- 
śubhavarṇapuṣkalatayā samanvāgata: lakṣaṇavyañjanasamalaṃkṛtenātmabhāvena | tasya sarvaratnālakārā: 
sarvavastracīvarābhinirhārā: sarvapuṣpadhūpagandhamālyavilepanacchatradhvajapatākābhinirhārā: sarvavādya- 
saṃgītyabhinirhārāśca sarvaromakūpebhya: pāṇitalābhyāṃ ca niścaranti sma | sarvānnapānakhādya- 
bhojyalehyarasābhinirhārā: sarvopabhogaparibhogābhinirhārāśca pāṇitalābhyāṃ prasyandanta: prādu- 
rbhavanti sma | iti hi sarvapariṣkāravaśitāprāpta: sa ānanda dharmākaro bhikṣurabhūt pūrvaṃ bodhi- 
sattvacaryāṃ caran ||10|| 
evamukte āyuṣmānānando bhagavantametadavocat-kiṃ punarbhagavan sa dharmākaro bhikṣu- 
rbodhisattvo mahāsattvo’nuttarāṃ samyaksaṃbodhimabhisaṃbudhyātīta: parinirvṛta:, utāho’nabhisaṃbuddha: 
atha pratyutpanno’bhisaṃbuddha etarhi tiṣṭhati dhriyate yāpayati dharmaṃ ca deśayati ? bhagavānāha-na, 
khalu punarānanda sa tathāgato’tīto na anāgata: | api tveva sa tathāgato’rhan samyaksaṃ- 
bodhimabhisaṃbuddha etarhi tiṣṭhati dhriyate yāpayati dharmaṃ ca deśayati paścimāyāṃ diśi ito 
koṭīniyutaśatasahasratame ca buddhakṣetre sukhāvatyāṃ lokadhātāvamitābho nāma tathāgato’rhan 
samyaksaṃbuddho’parimāṇairbodhisattvai: parivṛta: puraskṛto’nantai: śrāvakairanantayā buddhakṣetrasaṃpadā 
samanvāgata: ||11|| 
amitā cāsya prabhā yasya na sukaraṃ pramāṇaparyantamadhigantum-iyanti buddhakṣetraśatāni, 
iyanti buddhakṣetrasahasrāṇi, iyanti buddhakṣetraśatasahasrāṇi, iyanti buddhakṣetrakoṭīni, iyanti 
buddhakṣetrakoṭīśatāni, iyanti buddhakṣetrakoṭīsahasrāṇi, iyanti buddhakṣetrakoṭīśatasahasrāṇi, 
iyanti buddhakṣetrakoṭīniyutaśatasahasrāṇi spharitvā tiṣṭhatīti | api tu khalu punarānanda 
saṃkṣiptena pūrvasyāṃ diśi gaṅgānadīvālukopamāni buddhakṣetrakoṭīniyutaśatasahasrāṇi tayā tasya 
bhagavato’mitābhasya prabhayā sadā sphuṭāni | evaṃ dakṣiṇapaścimottarāsvadha ūrdhvaṃ digvidikṣu 
ca ekaikasyāṃ diśi samantādgaṅgānadīvālukopamāni yāvadbuddhakṣetrakoṭīniyutaśatasahasrāṇi 
@234
tasya bhagavato’mitābhasya prabhayā sadā parisphuṭāni sthāpayitvā buddhān bhagavata: pūrvapraṇi- 
dhānādhiṣṭhānena ye vyāmaprabhayā ekadvitricatu:pañcadaśaviṃśatitriṃśaccatvāriṃśatpañcāśadyojana- 
prabhayā yojanaśataprabhayā yojanaśatasahasraprabhayā yāvadanekayojanakoṭī- 
niyutaśatasahasraprabhayā vā lokaṃ spharitvā tiṣṭhanti | nāstyānanda upamopanyāso yena śakyaṃ 
tasyāmitābhasya tathāgatasya prabhāyā: pramāṇamudgrahītum | tadanenānanda paryāyeṇa sa tathā- 
gato’mitābha ityucyate, amitaprabho’mitaprabhāso’samāptaprabho’saṃgataprabha: prabhāśikhotsṛṣṭaprabha: 
sadivyamaṇiprabho’pratihataraśmirāgaprabho rājanīyaprabha: premaṇīyaprabha: pramodanīyaprabha: saṃgamanīya- 
prabha upoṣaṇīyaprabho nibandhanīyaprabho’tivīryaprabho’tulyaprabho’bhibhūyanarendrāmūnnayendraprabha: (?) 
śrāntasaṃcayendusūryajihmīkaraṇaprabho’bhibhūya lokapālaśakrabrahmaśuddhāvāsamaheśvarasarvadevajihmī- 
karaṇaprabha ityucyate | sā ca āryaprabhā vimalā vipulā kāyasukhasaṃjananī cittaudbilyakaraṇī
devāsuranāgayakṣagandharvagaruḍamahoragakinnaramanuṣyāmanuṣyāṇāṃ prītiprāmodyasukhakaraṇī kuśalā- 
śayānāṃ sattvānāṃ kalyakuśalamimiṇevadviprāmodyakaraṇī (?) ye’nyeṣvapyanantāparyanteṣu buddhakṣetreṣu | 
anena cānanda paryāyeṇa tathāgata: paripūrṇaṃ kalpaṃ bhāṣyet tasyāmitābhasya tathāgatasya 
nāma karmopādāya prabhāmārabhya, na ca śaknoti guṇaparyantamadhigantuṃ tasyā: prabhāyā:, tathāgatasya 
vaiśāradyopacchedo bhavet | tatkasya heto: ? ubhayamapyetadānanda aprameyamasaṃkhyeyamacintyā- 
paryantaṃ yadidaṃ tasya bhagavato’mitābhasya tathāgatasya prabhāguṇavibhūti:, tathāgatasya cānuttaraṃ 
prajñāpratibhānam ||12|| 
tasya khalu punarānanda amitābhasya tathāgatasyāprameya: śrāvakasaṃgho yasya na sukaraṃ 
pramāṇamudgrahītum-iyatya: śrāvakakoṭya:, iyanti śrāvakakoṭīśatāni, iyanti śrāvakakoṭī- 
sahasrāṇi, iyanti śrāvakakoṭīśatasahasrāṇi, iyanti kaṃkarāṇi, iyanti bimbarāṇi, iyanti
nayutāni, iyantyayutāni, iyantyakṣobhyāṇi, iyanto vivāhā:, iyanti srotāṃsi, iyanti 
ojāṃsi, iyantyaprameyāṇi, iyantyasaṃkhyeyāni, iyantyagaṇyāni, iyantyatulyāni, iyantyacintyā- 
nīti | tadyathā ānanda bhikṣurmaudgalyāyana ṛddhivaśitāprāpta: | sa ākāṅkṣan trisāhasramahā- 
sāhasralokadhātau yāvanti tārārūpāṇi tāni sarvāṇyekarātridine nagareṇa gaṇayet, evaṃ- 
rūpāṇāṃ ca ṛddhimatāṃ koṭīniyutaśatasahasraṃ bhavet, te ca varṣakoṭīniyutaśatasahasramananya- 
karmaṇā amitābhasya tathāgatasya prathamaśrāvakasaṃnipātaṃ gaṇayeyu: | ebhirgaṇayadbhi: śatatamo’pi 
bhāgo na gaṇito bhavet, sahasratamo’pi śatasahasratamo’pi, yāvatkalāmapi upamāmapi 
upanisāmapi na gaṇito bhavet | tadyathā ānanda mahāsamudrāccaturaśītiyojanasahasrāṇyā- 
vedhena tiryagaprameyāt kaścideva puruṣa: śatadhā bhinnayā bālāgrakoṭyā ekamudakabindumabhyu- 
tkṣipet, tatkiṃ manyase ānanda katamo’tra bahutara:-yo vā śatadhā bhinnayā bālāgrakoṭyābhyu- 
tkṣipta eka udakabindu:, yo vā mahāsamudre’pskandho’vaśiṣṭa iti ? ānanda āha-yojana- 
sahasramapi tāvadbhagavan mahāsamudrasya parīttaṃ bhavet kimaṅga puna: śatadhā bhinnayā bālāgra- 
@235
koṭyā utkṣipta eka udakabindu: | bhagavānāha-tadyathā sa ekabindu:, iyattama: sa 
prathamasaṃnipāto’bhūt | tairmaudgalyāyanasadṛśairbhikṣubhirgaṇayadbhistena varṣakoṭīniyutaśatasahasreṇa 
gaṇitaṃ bhavet, yathā mahāsamudre’pskandho’vaśiṣṭa: | evamagaṇitaṃ draṣṭavyam | ka: punarvādo 
dvitīyatṛtīyādīnāṃ śrāvakasaṃnipātānām | evamanantāparyantastasya bhagavata: śrāvakasaṃgho 
yo’prameyāsaṃkhyeya ityeva saṃkhyāṃ gacchati ||13|| 
aparimitaṃ ca ānanda tasya bhagavato’mitābhasya tathāgatasyāyu:pramāṇaṃ yasya na 
sukaraṃ pramāṇamadhigantum, iyanti vā kalpaśatāni, iyanti vā kalpasahasrāṇi, iyanti vā 
kalpaśatasahasrāṇi, iyatyo vā kalpakoṭya:, iyanti vā kalpakoṭīśatāni, iyanti vā 
kalpakoṭīsahasrāṇi, iyanti vā kalpakoṭīśatasahasrāṇi, iyanti vā kalpakoṭīniyutaśata- 
sahasrāṇīti | atha tarhi ānanda aparimitameva tasya bhagavata āyu:pramāṇamaparyantam | tena 
sa tathāgato’mitāyurityucyate | yathā cānanda iha lokadhātau kalpagaṇanāprajñaptisaṃketa:, 
tathā sāṃprataṃ daśa kalpāstasya bhagavato’mitāyuṣastathāgatasyotpannasya anuttarāṃ samyaksaṃbodhi- 
mabhisaṃbuddhasya ||14|| 
tasya khalu punarānanda bhagavato’mitābhasya sukhāvatī nāma lokadhāturṛddhā ca 
sphītā ca kṣemā ca subhikṣā ca ramaṇīyā ca bahudevamanuṣyākīrṇā ca | tatra khalvānanda 
lokadhātau na nirayā: santi na tiryagyonirna pretaviṣayo nāsurā: kāyā nākṣaṇopapattaya: | 
na ca tāni ratnāni loke pracaranti yāni sukhāvatyāṃ lokadhātau vidyante ||15|| 
sā khalvānanda sukhāvatī lokadhātu: surabhinānāgandhasamīritā nānāpuṣpaphalasamṛddhā 
ratnavṛkṣasamalaṃkṛtā tathāgatābhinirmitamanojñasvaranānādvijasaṃghaniṣevitā | te cānanda ratnavṛkṣā 
nānāvarṇā anekavarṇā anekaśatasahasravarṇā: | santi tatra ratnavṛkṣā: suvarṇavarṇā: suvarṇa- 
mayā: | santi rūpyavarṇā rūpyamayā: | santi vaiḍūryavarṇā vaiḍūryamayā: | santi sphaṭikavarṇā: 
sphaṭikamayā: | santi musāragalvavarṇā musāragalvamayā: | santi lohitamuktāvarṇā 
lohitamuktāmayā: | santyaśmagarbhavarṇā aśmagarbhamayā: | santi kecid dvayo ratnayo: suvarṇasya 
rūpyasya ca | santi trayāṇāṃ ratnānāṃ suvarṇasya rūpyasya vaiḍūryasya ca | santi caturṇāṃ 
ratnānāṃ suvarṇasya rūpyasya vaiḍūryasya sphaṭikasya ca | santi pañcānāṃ ratnānāṃ suvarṇasya 
rūpyasya vaiḍūryasya sphaṭikasya musāragalvasya ca | santi ṣaṇṇāṃ ratnānāṃ suvarṇasya rūpyasya 
vaiḍūryasya sphaṭikasya musāragalvasya lohitamuktāyāśca | santi saptānāṃ ratnānāṃ suvarṇasya 
rūpyasya vaiḍūryasya sphaṭikasya musāragalvasya lohitamuktāyā aśmagarbhasya ca saptamasya | 
tatrānanda suvarṇamayānāṃ vṛkṣāṇāṃ suvarṇamayāni mūlaskandhaviṭapaśākhāpatrapuṣpāṇi, phalāni
rūpyamayāṇi | rūpyamayāṇāṃ vṛkṣāṇāṃ rūpyamayānyeva mūlaskandhaviṭapaśākhāpatrapuṣpāṇi, 
phalāni vaiḍūryamayāṇi | vaiḍūryamayāṇāṃ vṛkṣāṇāṃ vaiḍūryamayāṇi mūlaskandhaviṭapaśākhāpatrapuṣpāṇi, 
phalāni sphaṭikamayāni | sphaṭikamayānāṃ vṛkṣāṇāṃ sphaṭikamayānyeva mūlaskandhaviṭapaśākhā- 
@236
patrapuṣpāṇi, phalāni ca musāragalvamayāni | musāragalvamayānāṃ vṛkṣāṇāṃ musāragalvamayānyeva 
mūlaskandhaviṭapaśākhāpatrapuṣpāṇi, phalāni ca lohitamuktāmayāni | lohitamuktāmayānāṃ 
vṛkṣāṇāṃ lohitamuktāmayānyeva mūlaskandhaviṭapaśākhāpatrapuṣpāṇi, phalāni cāśmagarbhamayāṇi | 
aśmagarbhamayāṇāṃ vṛkṣāṇāmaśmagarbhamayāṇyeva mūlaskandhaviṭapaśākhāpatrapuṣpāṇi, phalāni ca 
suvarṇamayāni | keṣāṃcidānanda vṛkṣāṇāṃ suvarṇamayāni mūlāni, rūpyamayā: skandhā:,
vaiḍūryamayā viṭapā:, sphaṭikamayā: śākhā:, musāragalvamayāni patrāṇi, lohitamuktāmayāni 
puṣpāṇi, aśmagarbhamayāṇi phalāni | keṣāṃcidānanda vṛkṣāṇāṃ rūpyamayāṇi mūlāni, vaiḍūrya- 
mayā: skandhā:, sphaṭikamayā viṭapā:, musāragalvamayā: śākhā:, lohitamuktāmayāni patrāṇi, 
aśmagarbhamayāṇi puṣpāṇi, suvarṇamayāni phalāni | keṣāṃcidānanda vṛkṣāṇāṃ vaiḍūryamayāṇi 
mūlāni, sphaṭikamayā: skandhā:, musāragalvamayā viṭapā:, lohitamuktāmayā: śākhā:, 
aśmagarbhamayāṇi patrāṇi, suvarṇamayāni puṣpāṇi, rūpyamayāṇi phalāni | keṣāṃcidānanda 
vṛkṣāṇāṃ sphaṭikamayāni mūlāni, musāragalvamayā: skandhā:, lohitamuktāmayā viṭapā:, 
aśmagarbhamayā: śākhā:, suvarṇamayāni patrāṇi, rūpyamayāṇi puṣpāṇi, vaiḍūryamayāṇi phalāni | 
keṣāṃcidānanda vṛkṣāṇāṃ musāragalvamayāni mūlāni, lohitamuktāmayā: skandhā:, aśmagarbha- 
mayā viṭapā:, suvarṇamayā: śākhā:, rūpyamayāṇi patrāṇi, vaiḍūryamayāṇi puṣpāṇi, sphaṭika- 
mayāni phalāni | keṣāṃcidānanda vṛkṣāṇāṃ lohitamuktāmayāni mūlāni, aśmagarbhamayā: 
skandhā:, suvarṇamayā viṭapā:, rūpyamayā: śākhā:, vaiḍūryamayāṇi patrāṇi, sphaṭikamayāni 
puṣpāṇi, musāragalvamayāni phalāni | keṣāṃcidānanda vṛkṣāṇāmaśmagarbhamayāni mūlāni, 
suvarṇamayā: skandhā:, rūpyamayā viṭapā:, vaiḍūryamayā: śākhā:, sphaṭikamayāni patrāṇi, musāra- 
galvamayāni puṣpāṇi, lohitamuktāmayāni phalāni | keṣāṃcidānanda vṛkṣāṇāṃ saptaratnamayāni 
mūlāni, saptaratnamayā: skandhā:, saptaratnamayā viṭapā:, saptaratnamayā: śākhā:, saptaratnamayāni 
patrāṇi, saptaratnamayāni puṣpāṇi, saptaratnamayāni phalāni | sarveṣāṃ cānanda teṣāṃ vṛkṣāṇāṃ 
mūlaskandhaviṭapaśākhāpatrapuṣpaphalāni sukhasaṃsparśāni sugandhīni | vātena preritena ca teṣāṃ 
valgumanojñaghoṣo niścaratyasecanako’pratikūla: śravaṇāya | evaṃrūpairānanda saptaratnamayairvṛkṣai: 
saṃtataṃ tadbuddhakṣetraṃ samantācca kadalīskandhai: saptaratnamayai ratnatālapaṅktibhiścānuparikṣiptaṃ sarvataśca 
hemajālapraticchannaṃ samantataśca sarvaratnamayai: padmai: saṃchannam | santi tatra padmānyardhayojanapramā- 
ṇāni, santi yojanapramāṇāni, santi dvitricatu:pañcayojanapramāṇāni, santi yāvaddaśa- 
yojanapramāṇāni | sarvataśca ratnapadmātṣaṭtriṃśadraśmikoṭīśatasahasrāṇi niścaranti | sarvataśca 
raśmimukhātṣaṭtriṃśadbuddhakoṭīśatasahasrāṇi niścaranti suvarṇamayavarṇai: kāyairdvātriṃśanmahāpuruṣa- 
lakṣaṇadharai:, yāni pūrvasyāṃ diśyaprameyāsaṃkhyeyāsu lokadhātuṣu gatvā sattvebhyo dharmaṃ deśayanti | 
evaṃ dakṣiṇapaścimottarāsu dikṣu adha ūrdhvamanuvidikṣu gatāvaraṇe loke’prameyāsaṃkhyeyāṃ^lloka- 
dhātūn gatiṃ gatvā sattvebhyo dharmaṃ deśayanti ||16|| 
@237
tasmin khalu punarānanda buddhakṣetre sarvaśa: kālaparvatā na santi sarvato ratnaparvatā: 
sarvaśa: sumerava: parvatarājā: sarvaśaścakravālā mahācakravālā: parvatarājā: | samantācca tadbuddha- 
kṣetraṃ samaṃ ramaṇīyaṃ pāṇitalajātaṃ nānāvidharatnamaṇicitabhūmibhāgam | evamukte āyuṣmā- 
nānando bhagavantametadavocat-ye ca punaste bhagavaṃścāturmahārājakāyikā devā: sumerupārśva- 
nivāsinastrāyastriṃśā vā sumerumūrdhni nivāsina:, te kutra pratiṣṭhitā: ? bhagavānāha-tatkiṃ 
manyase ānanda ye te iha sumero: parvatarājasyopari yāmā devāstuṣitā vā nirmāṇaratayo 
vā paranirmitavaśavartino vā brahmakāyikā vā brahmapurohitā vā mahābrahmāṇo vā yāvadakaniṣṭhā 
vā, kutra te pratiṣṭhitā iti | ānanda āha-acintyo bhagavan karmaṇāṃ vipāka: karmābhi- 
saṃskāra: | bhagavānāha-labdhastvayānanda ihācintya: karmaṇāṃ vipāka: karmābhisaṃskāro na 
buddhānāṃ bhagavatāmacintyaṃ buddhādhiṣṭhānaṃ kṛtapuṇyānāṃ ca sattvānāmavaropitakuśalamūlānām | 
tavācintyā puṇyā vibhūti: | ānanda āha-na me’tra bhagavan kācitkāṅkṣā vā vimatirvā 
vicikitsā vā | api tu khalvahamanāgatānāṃ sattvānāṃ kāṅkṣāvimativicikitsānirghātāya 
tathāgatametadarthaṃ paripṛcchāmi | bhagavānāha-sādhu sādhvānanda, evaṃ te karaṇīyam ||17|| 
tasyāṃ khalvānanda sukhāvatyāṃ lokadhātau nānāprakārā nadya: pracaranti | santi tatra 
mahānadyo yojanavistārā: | santi yāvadviṃśatitriṃśaccatvāriṃśatpañcāśadyojanavistārā yāva- 
dvādaśayojanāvedhā: | sarvāśca tā nadya: sukhavāhinyo nānāsurabhigandhavārivāhinyo nānāratna- 
lulitapuṣpasaṃghātavāhinyo nānāmadhurasvaranirghoṣā: | tāsāṃ cānanda koṭīśatasahasrāṅgasaṃpra- 
yuktasya divyasaṃgītisaṃmūrcchitasya tūryasya kuśalai: saṃpravāditasya tāvanmanojñaghoṣo niścarati 
yathārūpastāsāṃ mahānadīnāṃ nirghoṣo niścarati gambhīro’jñeyo’vijñeyo’nela: karṇasukho 
hṛdayaṃgama: premaṇīyo valgurmanojño’secanako’pratikūla: śravaṇāya, anityaṃ śāntamanātmeti 
sukhaśravaṇīyo yasteṣāṃ sattvānāṃ śrotrendriyābhāsamāgacchati | tāsāṃ khalu punarānanda mahā- 
nadīnāmubhayatastīrāṇi nānāgandharatnavṛkṣai: saṃtatāni, yebhyo nānāśākhāpatrapuṣpamañjaryo’va- 
lambante | tatra ye sattvāsteṣu nadītīreṣvākāṅkṣanti divyābhirāmaramaṇīyāṃ ratikrīḍāṃ cānu- 
bhavitum, teṣāṃ tatra nadīṣvavatīrṇānāmākāṅkṣatāṃ gulphamātraṃ vāri saṃtiṣṭhate | ākāṅkṣatāṃ 
jānumātraṃ kaṭimātraṃ kakṣamātram, ākāṅkṣatāṃ karṇamātraṃ vāri saṃtiṣṭhate, divyāśca rataya: 
prādurbhavanti | tatra ye sattvā ākāṅkṣanti śītaṃ vāri bhavatviti, teṣāṃ śītaṃ vāri bhavati | 
ya ākāṅkṣanyuṣṇaṃ bhavatviti, teṣāmuṣṇaṃ bhavati | ya ākāṅkṣanti śītoṣṇaṃ bhavatviti, teṣāṃ 
śītoṣṇameva tadvāri bhavatyanusukham | tāśca mahānadyo divyatamālapatrāgarukālānusāri- 
tagaroragasāracandanavaragandhavāsitavāriparipūrṇā: pravahanti divyotpalapadmakumudapuṇḍarīka- 
saugandhikādipuṣpasaṃchannā haṃsasārasakrauñcacakravākakāraṇḍavaśukaśārikakokilakuṇālakala- 
viṅkamayūrādimanojñasvarāstathāgatābhinirmitapakṣisaṃghaniṣevitapulinā dhārtarāṣṭropaśobhitā: 
sūpatīrthā vikardamā: suvarṇavālukāsaṃkīrṇā: | tatra yadā te sattvā ākāṅkṣanti kīdṛśā 
@238
asmākamabhiprāyā: paripūryantāmiti, tadā teṣāṃ tādṛśā evābhiprāyā paripūryante | yaścāsā- 
vānanda tasya vāriṇo nirghoṣa: sa manojño niścarati, yena sarvāvattadbuddhakṣetramabhijñāpyate | 
ye ca sattvā nadītīreṣu sthitā ākāṅkṣanti mā asmākamayaṃ śabda: śrotrendriyāvabhāsa- 
māgacchatviti, teṣāṃ na divyasyāpi śrotrendriyasyāvabhāsamāgacchati | yaśca yathārūpaṃ śabda- 
mākāṅkṣati śrotum, sa tathārūpameva manojñaṃ śabdaṃ śṛṇoti | tadyathā-buddhaśabdaṃ dharmaśabdaṃ 
saṃghaśabdaṃ pāramitāśabdaṃ bhūmiśabdaṃ balaśabdaṃ vaiśāradyaśabdamāveṇikabuddhadharmaśabdaṃ prati- 
saṃvicchabdaṃ śūnyatānimittāpraṇihitānabhisaṃskārājātānutpādābhāvanirodhaśabdaṃ śānta- 
praśāntopaśāntaṃ mahāmaitrīmahākaruṇāmahāmuditāmahopekṣāśabdamanutpattikadharmakṣāntyabhiṣekabhūmi- 
pratilambhaśabdam | śrutvā udāraprītiprāmodyaṃ pratilabhate vivekasahagataṃ virāgasahagataṃ śānta- 
sahagataṃ nirodhasahagataṃ dharmasahagataṃ bodhipariniṣpattikuśalamūlasahagataṃ ca | sarvaśaścānanda 
sukhāvatyāṃ lokadhātāvakuśalaśabdo nāsti, sarvaśo nīvaraṇaśabdo nāsti, sarvaśo’pāyadurgati- 
vinipātaśabdo nāsti, sarvaśo du:khaśabdo nāsti | adu:khāsukhavedanāśabdo’pi tāvadānanda 
tatra nāsti, kuta: punardu:khaśabdo bhaviṣyati ? tadanena ānanda paryāyeṇa sā lokadhātu: 
sukhāvatītyucyate saṃkṣiptena, na punarvistareṇa | kalpo’pyānanda parikṣayaṃ gacchetsukhāvatyā 
lokadhāto: sukhakāraṇeṣu parikīrtyamāneṣu, na tveva śakyaṃ teṣāṃ sukhakāraṇānāṃ paryanta- 
madhigantum ||18|| 
tasyāṃ khalu punarānanda sukhāvatyāṃ lokadhātau ye sattvā: pratyājātā: pratyājaniṣyante,
sarve te evaṃrūpeṇa varṇena balena sthāmnā ārohapariṇāhena ādhipatyena puṇyasaṃcayena atiṣṇa- 
bhirvastrābharaṇodyānavimānakūṭāgāraparibhogairevaṃrūpaśabdagandharasasparśaparibhogai: evaṃrūpaiśca sarvairapi 
bhogaparibhogai: samanvāgatā:, tadyathāpi nāma devā: paranirmitavaśavartina: | na khalu punarānanda 
sukhāvatyāṃ lokadhātau sattvā audārikayūṣaphāṇitākārāhāramāharanti | api tu khalu 
punaryathārūpamevāhāramākāṅkṣanti, tathārūpamāhṛtameva saṃjānanti, prīṇitakāyāśca bhavanti 
prīṇitamānā: | na teṣāṃ bhūya: kāye prakṣepa: karaṇīya: | te prīṇitakāyāstathārūpāṇi 
gandhajātānyākāṅkṣanti-īdṛśaireva gandhajātairdivyaistadbuddhakṣetraṃ sarvameva nirdhūpitaṃ bhavati | tatra 
yastaṃ gandhamāghrātukāmo bhavati, tasya sarvaśo gandharvarājño vāsanā na samudācarati | evaṃ ye 
yathārūpāṇi gandhamālyavilepanacūrṇacīvaracchatradhvajapatākātūryāṇyākāṅkṣanti, teṣāṃ tathārūpaiśca 
tai: sarvaṃ tadbuddhakṣetraṃ parisphuṭaṃ bhavati | cīvarāṇyākāṅkṣanti nānāvarṇānyanekaśatasahasravarṇāni, 
teṣāṃ tādṛśaireva cīvararatnai: sarvaṃ tadbuddhakṣetraṃ parisphuṭaṃ bhavati, prāvṛtameva cātmānaṃ saṃjānanti | 
te yathārūpāṇyābharaṇānyākāṅkṣanti, tadyathā-śīrṣābharaṇāni vā karṇābharaṇāni vā grīvābhara- 
ṇāni vā hastapādābharaṇāni vā yadidaṃ mukuṭāni kuṇḍalāni kaṭakakeyūrāṇi vatsahārā 
rucakahārā karṇikā mudrikā: svarṇasūtrāṇi mekhalā: svarṇasūtrāṇi jālāni muktājālāni 
sarvaratnajālāni svarṇaratnakiṅkiṇījālāni, tathārūpairābharaṇairanaikaratnaśatasahasrapratyuptai: sphuṭaṃ 
@239
tadbuddhakṣetraṃ paśyanti yadidamābharaṇavṛkṣāvasaktai: | taiścābharaṇairalaṃkṛtamātmānaṃ saṃjānanti | te 
yādṛśaṃ vimānamākāṅkṣanti yadvarṇaliṅgasaṃsthānaṃ yāvadārohapariṇāhaṃ nānāratnamayaniryūhaśata- 
sahasrasamalaṃkṛtaṃ nānādivyapuṣpasaṃstīrṇaṃ citropadhānavinyastaparyaṅkam, tādṛśameva vimānaṃ 
teṣāṃ purata: prādurbhavati | teṣu manonirvṛtteṣu vimāneṣu saptasaptāpsarasahasraparivṛtā: puraskṛtā 
viharanti krīḍanti ramante paricārayanti ||19|| 
na ca tatra lokadhātau devānāṃ vā manuṣyāṇāṃ vā nānātvamasti anyatra saṃvṛtivyava- 
hāreṇa devamanuṣyāviti saṃkhyāṃ gacchanti | tadyathā ānanda rājñaścakravartina: purato manuṣya- 
hīno manuṣyapretako na bhāsate na tapate na virocate, na ca bhavati viśārado na prabhāsvara:, 
evameva devānāṃ paranirmitavaśavartināṃ purata: śakro devānāmindro na bhāsate na tapate na 
virocate yadidamudyānavimānavastrābharaṇairādhipatyena ṛddhyā vā prātihāryeṇa vā aiśvaryeṇa 
vā ānanda, sa khalu dharmābhisamayena dharmaparibhogeṇa vā | tatra ānanda yathā devā: pari- 
nirmitavaśavartina:, evaṃ sukhāvatyāṃ lokadhātau manuṣyā draṣṭavyā: ||20|| 
tasyāṃ khalu punarānanda sukhāvatyāṃ lokadhātau pūrvāhṇakālasamaye pratyupasthite samantāccatu- 
rdiśamākulā: samākulā vāyavo vānti | teṣāṃ ratnavṛkṣāṇāṃ citrān darśanīyān nānāvarṇā- 
nanekavṛntān nānāsurabhidivyagandhaparivāsitān kṣobhayanti saṃkṣobhayanti īrayanti samīrayanti 
yato bahūni puṣpaśatāni tasyāṃ ratnamayyāṃ mahāpṛthivyāṃ prapatanti manojñagandhāni darśanīyāni | 
taiśca puṣpaistadbuddhakṣetraṃ samantātsaptapauruṣaṃ saṃskṛtarūpaṃ bhavati | tadyathāpi nāma puruṣa: kuśala: 
pṛthivyāṃ puṣpasaṃstaraṃ saṃstṛṇuyāt, ubhābhyāṃ pāṇibhyāṃ samaṃ racayetsucitraṃ darśanīyam, evameva 
tadbuddhakṣetraṃ tai: puṣpairnānāgandhavarṇai: samantātsaptapauruṣaṃ sphuṭaṃ bhavati | tāni ca puṣpajātāni 
mṛdūni kācilindikasukhasaṃsparśāni aupabhyamātreṇa, yāni nikṣipte pāde caturaṅgulamavanamanti, 
utkṣipte pāde caturaṅgulamevonnamanti | nirgate puna: pūrvāhṇakālasamaye tāni puṣpāṇi nirava- 
śeṣamantardhīyante | atha tadbuddhakṣetraṃ viviktaṃ ramyaṃ śubhaṃ bhavatyaparikliṣṭai: pūrvapuṣpai: | tata: 
punarapi samantāccaturdiśaṃ vāyavo vānti, ye pūrvavadabhinavāni puṣpāṇyabhiprakiranti | yathā 
pūrvāhṇe, evaṃ madhyāhnakālasamaye saṃdhyāyāṃ rātryā: prathame yāme madhyame yāme paścime yāme | taiśca 
vātairvāyadbhirnānāgandhaparivāsitaiste sattvā: spṛṣṭā: santa: evaṃ sukhasamarpitā bhavanti tadyathāpi 
nāma nirodhasamāpanno bhikṣu: ||21|| 
tasmiṃścānanda buddhakṣetre sarvaśo’gnisūryacandragrahanakṣatratārārūpāṇāṃ tamondhakārasya 
nāmadheyaprajñaptirapi nāsti | sarvaśo rātriṃdivaṃ prajñaptirapi nāsti anyatra tathāgatavyavahārāt, 
sarvaśaścārāmaparigrahasaṃjñā nāsti ||22|| 
tasyāṃ khalu punarānanda sukhāvatyāṃ lokadhātau kāle divyagandhodakameghā abhipravarṣa- 
yanti divyāni sarvavarṇikāni kusumāni, divyāni saptaratnāni, divyaṃ candanacūrṇam, 
divyāśchatradhvajapatākā abhipravarṣayanti | divyāni sarvavarṇikāni kusumāni, divyāni 
@240
vitānāni dhriyante, divyāni cchatraratnāni sarvābharaṇānyākāśe dhriyante, divyāni vādyāni 
pravādyante, divyāścāpsaraso nṛtyanti ||23|| 
tasmin khalu punarānanda buddhakṣetre ye sattvā upapannā utpadyante utpatsyante, sarve te 
niyatā: samyaktve yāvannirvāṇam | tatkasya heto: ? nāsti tatra dvayo rāśyorvyavasthānaṃ 
prajñaptirvā yadidamaniyatasya vā mithyātvaniyatasya vā | tadanenāpyānanda paryāyeṇa sā loka- 
dhātu: sukhāvatītyucyate saṃkṣiptena, na punarvistareṇa | kalpo’pyānanda parikṣīyeta sukhāvatyāṃ 
lokadhātau sukhakāraṇeṣu parikīrtyamāneṣu, na ca teṣāṃ sukhakāraṇānāṃ śakyaṃ paryantamadhi- 
gantum ||24|| 
atha khalu bhagavāṃstasyāṃ velāyāmimā gāthā abhāṣata- 
sarve’pi sattvā: sukhitā bhaveyu- 
virśuddhajñānā: paramārthakovidā: | 
te kalpakoṭīmatha vāpi cottariṃ 
sukhāvatīvarṇa prakāśayeyu: ||23|| 
kṣaye kalpakoṭī vajre surāśca

sukhāvatīye na ca varṇasāru: | 
kṣayaṃ na gacchetpratibhā ca teṣāṃ 
prakāśayantāna tu varṇa nānāṃ ||24|| 
ye lokadhātū paramāṇusādṛśāṃ- 
śchidyeya bhidyeya rajaśca kuryāt | 
ato bahū uttari lokadhātu 
pūreta dānaṃ ratanāhi dadyāt ||25|| 
naitā kalāpi upamāpi tasya 
puṇyasya bhontī pṛthulokadhātava: | 
ye lokadhātūya sukhāvatīye 
śrutvaiva nāmaṃ bhavatīha puṇyam ||26|| 
tato bahū puṇya bhaveta teṣāṃ 
ye śraddhate jinavacanaṃ saprajñā: | 
śraddhā hi mūlaṃ jagatasya prāptaye 
tasmāddhi śrutvā vicitiṃ vinodayet ||27|| iti || 
evamaprameyaguṇavarṇā ānanda sukhāvatī lokadhātu: ||25|| 
tasya khalu punarānanda bhagavato’mitābhasya tathāgatasya daśasu dikṣu ekaikasyāṃ 
diśi gaṅgānadīvālukāsameṣu buddhakṣetreṣu gaṅgānadīvālukāsamā buddhā bhagavanto nāmadheyaṃ 
@241
parikīrtayante, varṇaṃ bhāṣante, yaśa: prakāśayanti, guṇamudīrayanti | tatkasya heto: ? ye 
kecitsattvāstasya bhagavato’mitābhasya nāmadheyaṃ śṛṇvanti, śrutvā cāntaśa ekacittotpāda- 
mapyadhyāśayena prasādasahagatena cittamutpādayanti, te sarve’vaivartikatāyāṃ santyanuttarāyā: 
samyaksaṃbodhe: ||26|| 
ye cānanda kecitsattvāstaṃ tathāgataṃ puna: satkāramanasikariṣyanti, bahvaparimitaṃ 
kuśalamūlamavaropayiṣyanti bodhaye cittaṃ pariṇāmya, tatra ca lokadhātāvupapattaye praṇi- 
dhāsyanti, teṣāṃ so’mitābhastathāgato’rhan samyaksaṃbuddho maraṇakālasamaye pratyupasthite’neka-
bhikṣugaṇaparivṛta: puraskṛta: sthāsyati | tataste taṃ bhagavantaṃ dṛṣṭvā prasannacittāścyutā: 
santastatraiva sukhāvatyāṃ lokadhātāvupapatsyante | yaśca ānanda ākāṅkṣeta kulaputro vā 
kuladuhitā vā kimityahaṃ dṛṣṭa eva dharme tamamitābhaṃ tathāgataṃ paśyeyamiti, tenānuttarāyāṃ 
samyaksaṃbodhau cittamutpādya adhyāśayātiśayatayā saṃtatyā tasmin buddhakṣetre cittaṃ saṃpreṣya 
upapattaye kuśalamūlāni ca pariṇāmayitavyāni ||27|| 
ye punastaṃ tathāgataṃ na bhūyo manasikariṣyanti, na ca bahvaparimitaṃ kuśalamūlamabhīkṣṇa- 
mavaropayiṣyanti, teṣāṃ tādṛśenaiva so’mitābhastathāgato’rhan samyaksaṃbuddho varṇasaṃsthānā- 
rohapariṇāhena bhikṣusaṃghaparivāreṇa ca tādṛśa eva buddhinirmito maraṇakālasamaye purata: 
sthāsyati | te tenaiva tathāgatadarśanaprasādālambanena samādhinā apramuṣitayā smṛtyā 
cyutāstatraiva buddhakṣetre pratyājaniṣyanti ||28|| 
ye punarānanda sattvāstaṃ tathāgataṃ daśacittotpādātsamanusmariṣyanti, spṛhāṃ ca 
tasmin buddhakṣetra utpādayiṣyanti, gambhīreṣu ca dharmeṣu bhāṣyamāṇeṣu tuṣṭiṃ pratilapsyante, na 
vipatsyante, na viṣādamāpatsyante, na saṃsadanamāpatsyante, antaśa ekacittotpādenāpi taṃ 
tathāgataṃ manasikariṣyanti, spṛhāṃ cotpādayiṣyanti tasmin buddhakṣetre, te’pi svapnāntaragatā
amitābhaṃ tathāgataṃ drakṣyanti, sukhāvatyāṃ lokadhātāvupapatsyante, avaivartikāśca bhaviṣyantyanu- 
ttarāyā: samyaksaṃbodhe: ||29|| 
imaṃ khalvānanda arthavaśaṃ saṃpaśya tathāgatā daśasu dikṣu aprameyāsaṃkhyeyāsu lokadhātuṣu 
tasyāmitābhasya tathāgatasya nāmadheyaṃ parikīrtayanto varṇaṃ ghoṣayanta: saṃpraśaṃsāmabhyudīrayanti | 
tasmin khalu punarānanda buddhakṣetre daśabhyo digbhya ekaikasyāṃ diśi gaṅgānadīvālukāsamā 
bodhisattvāstamamitābhaṃ tathāgatamupasaṃkramanti darśanāya vandanāya paryupāsanāya paripraśnī- 
karaṇāya, taṃ ca bodhisattvagaṇaṃ tāṃśca buddhakṣetraguṇālaṃkāravyūhasaṃpadviśeṣān draṣṭum ||30|| 
atha khalu bhagavāṃstasyāṃ velāyāmimamevārthaṃ bhūyasyā mātrayā paridīpayannimā gāthā 
abhāṣata- 
yathaiva gaṅgānadīvālikāsamā 
buddhāna kṣetrā amitāyunāyakam ||28|| 
@242
bahupuṣpapūṭī gṛhītva te 
nānāvarṇaṃ surabhī manoramāṃ | 
okiranti naranāyakottamaṃ 
amitāyuṃ naradevapūjitam ||29|| 
tatha dakṣiṇapaścimottarāsu 
buddhāna kṣetrā daśatāsu yāttakā: | 
yato yato āgami buddha vandituṃ 
sabodhisattvā amitāyunāyakam ||30|| 
bahugandhapūṭī gṛhītvā 
nānāvarṇa surabhī manoramāṃ | 
okiranti naranāyakottamaṃ 
amitāyuṃ naradevapūjitam ||31|| 
pūjitva vā te bahubodhisattvā 
vanditva pādāmamitaprabhasya | 
pradakṣiṇīkṛtya vadanti caivaṃ 
aho’dbhutaṃ śobhati buddhakṣetram ||32|| 
te puṣpapūṭīhi punokiranti 
udagracittā atulāya prītiye | 
kāmaṃ prabhāṣanti purasta nāyake 
asmāpi kṣetraṃ siya evarūpam ||33|| 
ye puṣpapūṭā iti kṣipta tatra 
chatraṃtayā saṃsthihi yojanāśatam | 
svalaṃkṛtaṃ śobhati citraravato 
chādante buddhasya samanta kāyam ||34|| 
te bodhisattvā tatha satkaritvā 
kathaṃ karontī iti tuṣṭa tatra | 
sulabdha lābhā: khalu tehi sattvai: 
yehī śrutaṃ nāma narottamasya ||35|| 
asmehi pī lābha sulabdhapūrvā 
yadā gatāsya ima buddhakṣetram | 
paśyātha svapnopama maitra kīdṛśaṃ 
yatkalpitaṃ kalpasahasra śāstu: ||36|| 
@243
paśyātha buddhā vara puṇyarāśi: 
parivṛto śobhati bodhisattvai: | 
amitābhasya ābhā amitā ca tejā 
amitaṃ ca āyūramitaśca saṃgha: ||37|| 
smitaṃ karotī amitāyunātha: 
ṣaṭtriṃśakoṭīnayutāna arciṣām | 
ye niścaritvā mukhamaṇḍalāta: 
sphuranti kṣetrāṇi sahasrakoṭī: ||38|| 
tā: sarvasūrī: punaretya tatra 
mūrdhe ca astaṃ gami nāyakasya | 
devā manuṣyā janayanti prītiṃ 
arcistadā asyamidāṃ viditvā ||39|| 
uttiṣṭhate buddhasuto mahāyaśā 
nātha so hi avalokiteśvara: | 
ko heturatra bhagavaṃ ka: pratyayo 
yena smitaṃ kurvasi lokanātha ||40|| 
taṃ vyākarohī yatra so’rthakovido 
hitānukampī bahusattvamocaka: | 
śrutveti vācaṃ paramāṃ manoramāṃ 
udagracittā bhaviṣyanti sattvā: ||41|| 
ye bodhisattvā bahulokadhātuta: 
sukhāvatīṃ prasthita buddha paśyatāṃ |
te śrutvā prītiṃ vipulāṃ janetvā 
kṣipramimaṃ kṣetra vilokayeyu: ||42|| 
āgatya ca kṣetramidaṃ udāraṃ 
ṛddhībalaṃ prāpuṇi kṣiprameva | 
divyaṃ ca cakṣustatha śrotra divyaṃ 
jātismarā: pāramikovidāśca ||43|| 
amitāyu buddhastada vyākaroti  
mama hyayaṃ praṇidhi babhūva pūrvam | 
kathaṃ pi sattvā śruṇiyāni nāma 
brajeyu kṣetraṃ mama nityameva ||44|| 
@244
sa me ayaṃ praṇidhi prapūrṇa śobhanā 
sattvāśca ebhi bahulokadhātuta: | 
āgatya kṣipraṃ mama antikasmiṃ 
avaivartikā bhontiha ekajātiyā ||45|| 
tasmādya icchatiha bodhisattva: 
mamāpi kṣetraṃ siya evarūpam | 
ahaṃ pi sattvān bahu mocayeyaṃ 
nāmena ghoṣeṇa tha darśanena ||46|| 
sa śīghraśīghraṃ tvaramāṇarūpa: 
sukhāvatīṃ gacchatu lokadhātum | 
gatvā ca pūrvamamitaprabhasya 
pūjetu buddhāna sahasrakoṭī: ||47|| 
buddhāna koṭī bahu pūjayitvā 
ṛddhībalena bahu kṣetra gatvā | 
kṛtvāna pūjāṃ sugatāna santike 
bhaktyā gamiṣyanti sukhāvatīta: ||48|| iti ||31|| 
tasya khalu punarānanda amitāyuṣastathāgatasyārhata: samyaksaṃbuddhasya bodhivṛkṣa: |
sa daśa yojanaśatānyuccaistvena, aṣṭau yojanaśatānyabhipralambitaśākhāpatrapalāśa: pañcayojana- 
śatamūlārohapariṇāha: sadāpatra: sadāpuṣpa: sadāphalo nānāvarṇo’nekaśatasahasravarṇo 
nānāpatro nānāpuṣpo nānāphalo nānāvicitrabhūṣaṇasamalaṃkṛtaścandrabhāsamaṇiratnaparisphuṭa: 
śakrābhilagnamaṇiratnavicitritaścintāmaṇiratnākīrṇa: sāgaravaramaṇiratnasuvicitrito divyasamati- 
krānta: svarṇasūtrābhipralambito rucakahāraratnahāravatsahārakaṭakahāralohitamuktāhāranīlamuktā-
hārasiṃhalatāmekhalākalāparatnasūtrasarvaratnavastuśatābhivicitrita: svarṇajālamuktājālasarvaratna- 
jālakiṅkiṇījālatato makarasvastikanandyāvartacandrasamalaṃkṛta: kiṅkiṇīmaṇijālasauvarṇa-
sarvaratnālaṃkāravibhūṣito yathāśayasattvavijñaptisamalaṃkṛtaśca | tasya khalu punarānanda bodhivṛkṣasya 
vātasamīritasya ya: śabdo ghoṣo niścarati so’parimāṇāṃ^llokadhātūn vijñāpayati | tatrānanda 
yeṣāṃ sattvānāṃ sa bodhivṛkṣa: śrotrāvabhāsamāgacchati, teṣāṃ śrotrarogo na pratikāṅkṣitavyo 
yāvadbodhiparyantam | yeṣāmaprameyāsaṃkhyeyācintyātulyāmāpyāparimāṇānabhilāpyānāṃ sattvānāṃ 
sa bodhivṛkṣaścakṣuṣa ābhāsamāgacchati, teṣāṃ cakṣūrogo na pratikāṅkṣitavyo yāvadbodhiparyantam | 
ye khalu punarānanda sattvāstato bodhivṛkṣādgandhaṃ jighranti, teṣāṃ yāvadbodhiparyantaṃ na jātu 
dhrāṇaroga: pratikāṅkṣitavya: | ye sattvāstato bodhivṛkṣātphalānyāsvādayanti, teṣāṃ yāvadbodhi- 
paryantaṃ na jātu jihvāroga: pratikāṅkṣitavya: | ye sattvāstasya bodhivṛkṣasyābhayā sphuṭā 
@245
bhavanti, teṣāṃ yāvadbodhiparyantaṃ na jātu kāyaroga: pratikāṅkṣitavya: | ye ca khalu punarānanda 
sattvāstaṃ bodhivṛkṣaṃ dharmato nidhyāyanti, teṣāṃ tata upādāya yāvadbodhiparyantaṃ na jātu 
cittavikṣepa: pratikāṅkṣitavya: | sarve ca te sattvā: sahadarśanāttasya bodhivṛkṣasyāvaivartikā: 
saṃtiṣṭhante yadutānuttarāyā: samyaksaṃbodhe: | tisraśca kṣāntī: pratilabhante yadidaṃ ghoṣānugāmanu- 
lomikīmanutpattikadharmakṣāntiṃ ca tasyaivāmitāyuṣastathāgatasya pūrvapraṇidhānādhiṣṭhānena pūrvajina- 
kṛtādhikāratayā pūrvapraṇidhānaparicaryayā ca susamāpyayā subhāvitayānūnāvikalatayā ||32|| 
tatraiva khalu punarānanda ye bodhisattvā: pratyājātā: pratyājāyante pratyājaniṣyante 
vā, sarve te ekajātipratibaddhāstata evānuttarāṃ samyaksaṃbodhimabhisaṃbhotsyante sthāpayitvā 
praṇidhānavaśaṃ ye te bodhisattvā mahāsiṃhanādanādina udārasaṃnāhasaṃnaddhā: sarvasattvapari- 
nirvāṇābhiyuktāśca ||33|| 
tasmin khalu punarānanda buddhakṣetre ye śrāvakāste vyāmaprabhā:, ye bodhisattvāste 
yojanakoṭīśatasahasraprabhā:, sthāpayitvā dvau bodhisattvau yayo: prabhayā sā lokadhātu: satata- 
samitaṃ nityāvabhāsasphuṭā | atha khalvāyuṣmānānando bhagavantametadavocat-kiṃnāmadheyau 
bhagavaṃstau bodhisattvau mahāsattvau ? bhagavānāha-ekastayorānanda avalokiteśvaro bodhisattvo 
mahāsattva:, dvitīyo mahāsthāmaprāpto nāma | ita eva cānanda buddhakṣetrāccyutā tau tatro- 
papannau ||34|| 
tatra cānanda buddhakṣetre ye bodhisattvā: pratyājātā:, sarve te dvātriṃśanmahāpuruṣalakṣaṇa- 
samanvāgatā: paripūrṇagātrā dhyānābhijñākovidā: prajñāprabhedakuśalāstīkṣṇendriyā: susaṃvṛtendriyā 
ājñātāvīndriyā adīnābalendriyā: pratilambhakṣāntikā anantāparyantaguṇā: ||35|| 
tasmin khalu punarānanda buddhakṣetre ye bodhisattvā: pratyājātā:, sarve te’virahitā 
buddhadarśanenāvinipātadharmāṇo yāvadbodhiparyantam | sarve te tata upādāya na jātu jātismarā 
bhaviṣyanti sthāpayitvā tathārūpeṣu kalpasaṃkṣobheṣu ye pūrvasthānapraṇihitā: pañcasu kaṣāyeṣu 
vartamāneṣu yadā buddhānāṃ bhagavatāṃ loke prādurbhāvo bhavati tadyathāpi nāma mamaitarhi ||36|| 
tasmin khalu punarānanda buddhakṣetre ye bodhisattvā: pratyājātā:, sarve te ekapurobhakte- 
nanyāṃ^llokadhātūn gatvā anekāni buddhakoṭīniyutaśatasahasrāṇyupatiṣṭhanti yāvadākāṅkṣanti 
buddhānubhāvena | te yathā yathā cittamutpādayanti evamevaṃrūpai: puṣpadhūpadīpagandhamālyavilepana- 
cūrṇacīvaracchatradhvajapatākāvaijayantītūryasaṃgītivādyai: pūjāṃ kuryām iti, teṣāṃ sahacittotpādā- 
ttathārūpāṇi ca sarvapūjāvidhānāni pāṇau prādurbhavanti | te tai: puṣpairyāvadvādyaisteṣu buddheṣu 
bhagavatsu pūjāṃ kurvanto bahvaparimāṇāsaṃkhyeyaṃ kuśalamupacinvanti | sacetpunarākāṅkṣanti 
evaṃrūpā: puṣpapuṭā: pāṇau prādurbhavantviti, teṣāṃ sahacittotpādānnānāvarṇā anekavarṇā 
nānāgandhā divyā: puṣpapuṭā: pāṇau prādurbhavanti | te taistathārūpai: puṣpapuṭaistān buddhān 
bhagavato’vakiranti abhyavakiranti abhiprakiranti | teṣāṃ ca ya: sarvaparīta: puṣpapuṭa 
@246
utsṛṣṭa: sa daśayojanavistaraṃ puṣpacchatraṃ prādurbhavati uparyantarīkṣe | dvitīye cānutsṛṣṭe na 
prathamo dharaṇyāṃ prapatati | santi tatra puṣpapuṭā ya utsṛṣṭā: santo viṃśatiyojanavistārāṇi 
puṣpacchatrāṇyuparyantarīkṣe prādurbhavanti | santi triṃśaccatvāriṃśatpañcāśadyojanavistārāṇi, santi 
yāvadyojanaśatasahasravistārāṇi puṣpacchatrāṇyuparyantarīkṣe prādurbhavanti | tatra ye udāraṃ 
prītiprāmodyaṃ saṃjanayanti, udāraṃ ca cittaudvilyaṃ pratilabhante, te bahvaparimitamasaṃkhyeyaṃ 
kuśalamūlamavaropya bahūni ca buddhakoṭīniyutaśatasahasrāṇyupasthāya ekapūrvāhṇena punarapi 
sukhāvatyāṃ lokadhātau pratiṣṭhante tarayaivāmitāyuṣastathāgatasya pūrvapraṇidhānādhiṣṭhānaparigraheṇa 
pūrvadattadharmaśravaṇena pūrvajināvaropitakuśalamūlatayā pūrvapraṇidhānasamṛddhiparipūryātmabhūtayā 
suvibhaktabhāvitayā ||37|| 
tasmin khalu punarānanda buddhakṣetre ye sattvā: pratyājātā:, sarve te sarvajñatāsahagatā- 
meva dharmakathāṃ kathayanti | na ca tatra buddhakṣetre sattvānāṃ kācitparigrahasaṃjñāsti | te sarve 
ca tadbuddhakṣetramanucaṃkramamāṇā anuvicaranto na ratiṃ nāratimutpādayanti | prakrāmantaścānapekṣā:, 
na ca prakrāmanti sāpekṣā: | sarvasattveṣāmeva cittaṃ nāsti | tatra khalu punarānanda sukhā- 
vatyāṃ lokadhātau ye sattvā: pratyājātā:, nāsti teṣāmanyatamakasaṃjñā, nāsti svakasaṃjñā, 
nāstyasamasaṃjñā, nāsti vigraha:, nāsti vivāda:, nāsti virodha: | samacittā maitracittā 
mṛducittā: snigdhacittā: karmaṇyacittā: prasannacittā: sthiracittā vinīvaraṇacittā 
akṣubhitacittā alulitacittā: prajñāpāramitācaryācaraṇacittāścittādhārabuddhipraviṣṭā: | 
sāgarasamā: prajñayā, merusamā buddhyā, anekaguṇasaṃnicayā:, bodhyaṅgasaṃgītyā vikrīḍitā:, 
buddhasaṃgītyabhiyuktā māṃsacakṣu: pravicinvanti, divyaṃ cakṣurabhinirharanti, prajñācakṣurgatiṃgatā 
dharmacakṣu:pāragatā buddha cakṣurniṣpādayanto darśayanto dyotayanto vistareṇa prakāśayanto’saṅga- 
jñānamabhinirharanti | traidhātukasamatāyāmabhiyuktā dāntacittā: śāntacittā: sarvadharmadhātūpa- 
labdhisamanvāgatā: samudayaniruktikuśalā dharmaniruktisamanvāgatā hārāhārakuśalā nayānaya- 
kuśalā: sthānakuśalā laukikīṣu kathāsvanapekṣā viharanti | lokottarābhi: kathābhi: sāraṃ 
pratyayanti | sarvadharmaparyeṣṭikuśalā: sarvadharmaprakṛtivyupaśamajñānavihāriṇo’nupalambhagocarā 
niṣkiṃcanā nirupādānā niścintā nirupadhayo’nupādāya suvimuktā anaṅgaṇā aparya- 
sthāyino’bhijñāsu amūlasthāyino’saṅgācārikā anavalīnā gambhīreṣu dharmeṣvabhiyuktā na 
saṃsīdanti duranubodhabuddhajñānapraveśodgatā ekāyanamārgānuprāptā nirvicikitsāstīrṇakathaṃkathā 
aparapratyayajñānā anadhimānina: | sumerusamā jñānābhyudgatā: | sāgarasamā buddhyakṣobhyā: | 
candrasūryaprabhātikrāntā: prajñābhayā pāṇḍarasuśuklaśuddhaśubhacittatayā ca | uttaptahemavarṇasadṛśā 
avabhāsanirbhāsatayā ca | vasuṃdharāsadṛśā: sarvasattvaśubhāśubhakṣamaṇatayā | apsadṛśā: sarva- 
kleśamūlanirdhāvanapravāhaṇatayā ca | agnirājasadṛśā: sarvadharmamanyanākleśanirdahanatayā | vāyu- 
sadṛśā: sarvalokāsañjanatayā | ākāśasadṛśā: sarvadharmanairvedhikatayā sarvaśo niṣkiṃcanatayā ca | 
@247
padmasadṛśā: sarvalokānupaliptatayā | kālānusārimahāmeghasadṛśā dharmābhigarjanatayā | mahāvṛṣṭi- 
sadṛśā dharmasalilābhipravarṣaṇatayā | ṛṣabhasadṛśā mahāgaṇābhibhavanatayā | mahānāgasadṛśā: 
paramasudāntacittatayā | bhadrāśvājāneyasadṛśā: suvinītatayā | siṃhamṛgarājasadṛśā vikrama- 
vaiśāradyāsaṃtrastatayā | nyagrodhadrumarājāsadṛśā: sarvasattvaparitrāṇatayā | parvatarājasadṛśā: sarvapara- 
pravādyakampanatayā | gaganasadṛśā aparimāṇamaitrīprabhāvanatayā | mahābrahmasamā: sarvakuśalamūla- 
dharmādhipatyapūrvaṃgamatayā | pakṣisadṛśā asaṃnicayasthānatayā | garuḍadvijarājasadṛśā: sarvapara- 
pravādividhvaṃsanatayā | udumbarapuṣpasadṛśā durlabhāpratyarthitayā | nāgavatsusamāhitā avikṣiptā- 
jihmendriyatayā | viniścayakuśalā: kṣāntisaurabhyabahulā: | anīrṣukā: parasaṃpattyaprārthanatayā |
viśāradā dharmakathā svatṛptā dharmaparyeṣṭayā | vaiḍūryasadṛśā: śīlena | ratnākarā: śrutena | mañjusvarā 
mahādharmadundubhinirghoṣeṇa | mahādharmabherīṃ parāghnanto mahādharmaśaṅkhamāpūrayanto mahādharmadhvajamucchrāpa- 
yanto dharmolkāṃ prajvālayanta: prajñāvilokino’saṃmūḍhā nirdoṣā: śāntakhilā: śuddhā 
nirāmagandhā alubdhā: saṃvibhāgaratā muktatyāgā: prasṛtapāṇayo dānasaṃvibhāgaratā dharmāmiṣābhyāṃ 
dāne’matsariṇo’saṃsṛṣṭā uttrastamānasā viraktā dhīrā dhaureyā dhṛtimanto hrīmanta: suvyūḍhasattvā 
nirgāḍhā: prāptābhijñā: suratā: sukhasaṃvāsā arthakarā lokapradyotā nāpadāgantuṃ dhīrā rāgaṃ 
tama: pranekasvaṣṭhā: (?) śokāpagatā nirmalā nimeṣaprahīṇā vikrīḍitābhijñā hetubalikā: praṇi- 
dhānabalikā ajihmā akuṭilā ete lakṣakoṭīniyutaśatasahasrāvaropitakuśalamūlā utpāṭita- 
mānaśalyā apagatarāgadveṣamohā: śuddhā: śuddhādhimuktā jinabalapraśastā lokapaṇḍitā uttapta-
jñānasamudāgatā jinasutāścittaudbilyasamanvāgatā: śūrā dṛḍhā amamā akhilā atulā arajaskā:
sahitā udārā ṛṣabhā hrīmanto dhṛtimanta: smṛtimanto matimanto gatimanta: prajñāśastrapraharaṇā 
puṇyavanto dyutimanto vyapagatakhilā malaprahīṇā: smṛtiyuktā: śāntajñānālambhā: | īdṛśā 
ānanda tasmin buddhakṣetre sattvā: saṃkṣiptena ca | vistareṇa puna: sacetkalpakoṭīniyutaśata- 
sahasrasthitikenāpyāyuṣpramāṇena tathāgatā nirdiśyeran, naiva śakyaṃ teṣāṃ satpuruṣāṇāṃ guṇa-
paryantamadhigantum, na ca tathāgatasya vaiśāradyopacchedo bhavet | tatkasya heto: ? ubhayamapyeva 
ānanda acintyamatulyaṃ yadidaṃ teṣāṃ bodhisattvānāṃ guṇāstathāgatasya cānuttara- 
prajñāpratibhānam ||38|| 
api cānanda uttiṣṭha, paścānmukhībhūtvā puṣpāvakīrṇāñjalīṃ pragṛhya praṇipata | eṣā 
sā dig yatra sa bhagavānamitābhastathāgato’rhan samyaksaṃbuddhastiṣṭhati dhriyate yāpayati, dharmaṃ 
ca deśayati virajo viśuddhaṃ yasya tannāmadheyamanāvaraṇe daśadiśi loke vighuṣṭam ekaikasyāṃ 
diśi gaṅgānadīvālukāsamā buddhā bhagavanto varṇayanti stuvanti praśaṃsantyasakṛdasakṛdasaṅga- 
vācāprativākyā: | evamukte āyuṣmānānando bhagavantametadavocat-icchāmyahaṃ bhagavaṃsta- 
mamitābhamamitaprabhamamitāyuṣaṃ tathāgatamarhantaṃ samyaksaṃbuddhaṃ draṣṭum, tāṃśca bodhisattvān 
mahāsattvān bahubuddhakoṭīniyutaśatasahasrāvaropitakuśalamūlān | samanantarabhāṣitā āyuṣma-
@248
tānandeneyaṃ vāk, atha tāvadeva so’mitābhastathāgato’rhan samyaksaṃbuddha: svapāṇitalāttathārūpaṃ 
raśmiṃ prāmuñcadyadidaṃ koṭīniyutaśatasahasratamaṃ buddhakṣetraṃ mahatāvabhāsena sphuṭamabhūt | tena 
khalu puna: samayena sarvatra koṭīśatasahasrabuddhakṣetrāṇāṃ ye kecitkālaparvatā vā ratnaparvatā 
vā merumahāmerumucilindamahāmucilindacakravālamahācakravālā vā citayo vā stambhā vā 
vṛkṣagahanodyānavimānāni divyamanuṣyakāṇi, tāni sarvāṇi tasya tathāgatasya tayā prabhayā-
bhinirbhinnānyabhūvan samabhibhūtāni | tadyathāpi nāma puruṣo vyāmamātrake’nvito dvitīyaṃ 
puruṣaṃ pratyavekṣedāditye’bhyudgate, evamevāsmin buddhakṣetre bhikṣubhikṣuṇyupāsakopāsikādeva- 
nāgayakṣarākṣasagandharvāsuragaruḍakinnaramahoragamanuṣyāmanuṣyāśca tasyāṃ velāyāmadrākṣustamamitābhaṃ 
tathāgatamarhantaṃ samyaksaṃbuddhaṃ sumerumiva parvatarājaṃ sarvakṣetrābhyudgataṃ sarvā diśo’bhibhūya bhāsa- 
mānaṃ tapantaṃ virocamānaṃ vibhrājamānam, taṃ ca mahāntaṃ bodhisattvagaṇaṃ taṃ ca bhikṣusaṃghaṃ yadidaṃ 
buddhānubhāvena tasyā: prabhāyā: pariśuddhatvāt | tadyatheyaṃ mahāpṛthivī ekodakajātā bhavet, 
tatra na vṛkṣā na parvatā na dvīpā na tṛṇagulmauṣadhivanaspatayo na nadīśvabhraprapātā: prajñāpa- 
yeran, anyatraikārṇavībhūtā mahāpṛthivyekā syāt, evameva tasmin buddhakṣetre nāstyanyatkiṃci- 
lliṅgaṃ vā nimittaṃ vā anyatraiva vyāmaprabhā: śrāvakāste ca yojanakoṭīśatasahasraprabhā 
bodhisattvā: | sa ca bhagavānamitābhastathāgato’rhan samyaksaṃbuddhastaṃ ca śrāvakagaṇaṃ taṃ ca 
bodhisattvagaṇamabhibhūya sarvā diśa: prabhāsayan saṃdṛśyate | tena khalvapi samayena tasyāṃ 
sukhāvatyāṃ lokadhātau bodhisattvā: śrāvakadevamanuṣyāśca sarve te imāṃ sahālokadhātuṃ śākyamuniṃ 
ca tathāgatamarhantaṃ samyaksaṃbuddhamarhatā bhikṣusaṃghena parivṛtaṃ paśyanti sma dharmaṃ deśayantam ||39|| 
tatra khalu bhagavānajitaṃ bodhisattvaṃ mahāsattvamāmantrayate sma-paśyasi tvamajita 
amuṣmin buddhakṣetre guṇālaṃkāravyūhasaṃpadam ? upariṣṭāccāntarīkṣe ārāmaramaṇīyānyudyāna- 
ramaṇīyāni nadīpuṣkariṇīramaṇīyāni nānāratnapadmotpalakumudapuṇḍarīkākīrṇāni ? adhastācca 
dharaṇītalamupādāya yāvadakaniṣṭhabhavanādgaganatalaṃ puṣpābhikīrṇaṃ puṣpāvalisamupaśobhitaṃ nānā- 
ratnastambapaṅktiparisphuṭaṃ tathāgatābhinirmitanānādvijasaṃghaniṣevitam ? ajito bodhisattva
āha-paśyāmi bhagavan | bhagavānāha-paśyasi punastvamajita etānamarān dvijasaṃghān 
sarvabuddhakṣetra buddhasvareṇābhivijñāpayantaṃ yenaite bodhisattvā nityamavirahitā buddhānusmṛtyā ? 
ajita āha-paśyāmi bhagavan | bhagavānāha-paśyasi punastvamajita atra buddhakṣetre’mūn 
sattvān yojanaśatasahasrikeṣu vimāneṣvabhirūḍhānantarīkṣe sasatkārān krāmanta: ? ajita 
āha-paśyāmi bhagavan | bhagavānāha-tatkiṃ manyase ajita asti kiṃcinnānātvaṃ devānāṃ 
paranirmitavaśavartināṃ sukhāvatyāṃ lokadhātau manuṣyāṇāṃ vā ? ajita āha-ekamapyahaṃ 
bhagavan nānātvaṃ na samanupaśyāmi yāvanmaharddhikā atra sukhāvatyāṃ lokadhātau manuṣyā: | 
bhagavānāha-paśyasi punastvamajita tatra sukhāvatyāṃ lokadhātāveteṣāṃ manuṣyāṇāmudāreṣu padmeṣu
garbhāvāsam ? āha-tadyathāpi nāma devāstrāyastriṃśā devā yāmā vā pañcāśadyojanikeṣu vā 
@249
yojanaśatikeṣu vā pañcayojanaśatikeṣu vā vimāneṣu praviṣṭā: krīḍanti ramanti paricārayanti, 
evamevāhaṃ bhagavan atra sukhāvatyāṃ lokadhātāveteṣāṃ manuṣyāṇāmudāreṣu padmeṣu garbhāvāsaṃ 
paśyāmi ||40|| 
santi khalu punaratra bhagavan sattvā ya aupapādukā: padmeṣu paryaṅkai: prādurbhavanti | 
tatko’tra bhagavan hetu: ka: pratyayo yadanye garbhāvāsaṃ prativasanti, anye punaraupapādukā: 
padmeṣu paryaṅkai: prādurbhavanti ? bhagavānāha-ye te ajita bodhisattvā anyeṣu buddhakṣetreṣu 
sthitā: sukhāvatyāṃ lokadhātāvupapattaye vicikitsāmutpādayanti, tena cittena kuśalamūlā- 
nyavaropayanti, teṣāmatra garbhāvāso bhavati | ye punarnirvicikitsāmutpādya cchinnakāṅkṣā: 
sukhāvatyāṃ lokadhātāvupapattaye kuśalamūlānyavaropayanti, buddhānāṃ bhagavatāmasaṅgajñāna- 
mevākalpayanti abhiśraddadhati adhimucyante, te aupapādukā: padmeṣu paryaṅkai: prādurbhavanti | 
ye te ajita bodhisattvā mahāsattvā anyatra buddhakṣetreṣu sthitāścittamutpādayanti 
amitābhasya tathāgatasyārhata: samyaksaṃbuddhasya darśanāya, na vicikitsāmutpādayanti, 
na kāṅkṣanti asaṅgaṃ buddhajñānam, svakuśalamūlaṃ cābhiśraddadhati, teṣāmaupapādukānāṃ paryaṅkai: 
prādurbhūtānāṃ muhūrtamātreṇa evaṃrūpa: kāyo bhavati tadyathānyeṣāṃ ciropapannānāṃ sattvānām | 
paśya ajita prajñāviśeṣaṃ prajñāvaimātryaṃ prajñāparihāṇiṃ prajñāparīttatām-yattu hitāya pañcavarṣa- 
śatāni parihīṇā bhavanti buddhadarśanādbodhisattvadarśanāddharmaśravaṇāddharmasaṃkathanāt | kuśala- 
mūlacaryāyā: parihīṇā bhavanti sarvakuśalamūlasaṃpattibhi: yadidaṃ vicikitsāpatitai: saṃjñāmanasi- 
kārai: | tadyathāpi nāma ajita rājña: kṣatriyasya mūrdhābhiṣiktasya bandhanāgāraṃ bhavetsarva- 
sauvarṇavaiḍūryapratyuptamavasaktapaṭṭamālyadāmakalāpaṃ nānāraṅgavibhavavitānaṃ dūṣyapaṭṭasaṃchannaṃ nānāpuṣpa-
kusumābhikīrṇamudāradhūpanirdhūpitaṃ prāsādaharmyaniryūhagavākṣavedikātoraṇavicitraṃ saptaratnaṃ 
kiṅkiṇījālasaṃchannaṃ caturasraṃ catu:sthūṇaṃ caturdvāraṃ catu:sopānam | tatra tasya sa rājña: putra: 
kenacideva kṛtyena prakṣipya jāmbūnadasuvarṇamayairnigaḍairbaddho bhavati | tasya ca tatra paryaṅka: 
prajñapta: syādanekagoṇikāstīrṇastūlikāparṇakāstīrṇa: kāliṅgaprāvaraṇapratyāstaraṇasottarapada- 
cchada ubhayāntalohitopadhānaścitro darśanīya: | sa tatra tadābhiṣaṇṇo vā abhisaṃpanno vā 
bhavet | bahu cāsyānekavidhaṃ śuci vinītaṃ pānabhojanaṃ tatropanāmyeta | tatkiṃ manyase ajita 
udārastasya rājaputrasya sa paribhogo bhavet ? ajita āha-udāro bhagavan | bhagavānāha- 
tatkiṃ manyase ajita api tvāsvādayettatra niśāmayecca, tena vā tuṣṭiṃ vidyāt ? āha-no 
hīdaṃ bhagavan | api tu khalu punaryadyapanītya rājñā tatra bandhanāgāre prakṣipto bhavet, sa 
tato mokṣamevākāṅkṣet | abhijātān kumārānamātyān stryāgārān śreṣṭhino gṛhapatīn 
koṭṭarājāṃśca paryeṣayet, ya enaṃ tato bandhanāgārātparimocayeyu: | kiṃcāpi bhagavaṃstasya 
rājakumārasya tatra bandhanāgāre nābhirati:, nātra parimucyate, yāvanna rājā prasādamupadarśayati | 
bhagavānāha-evameva ajita ye te bodhisattvā vicikitsāpatitā: kuśalamūlānyavaropayanti, 
@250
kāṅkṣanti buddhajñānam, kiṃcāpi tena buddhanāmaśravaṇena tena ca cittaprasādamātreṇa atra 
sukhāvatyāṃ lokadhātāvupapadyante, na tu khalvaupapādukā: padmeṣu paryaṅkai: prādurbhavanti, api tu 
padmeṣu garbhāvāsaṃ prativasanti | kiṃcāpi teṣāṃ tatrodyānavimānasaṃjñā: saṃtiṣṭhante, nāstyuccāra- 
prasrāvam, nāsti kheṭasiṃhāṇakam, na pratikūlaṃ manasa: pravartate, api tu khalu puna: pañca 
varṣaśatāni virahitā bhavanti buddhadarśanena dharmaśravaṇena bodhisattvadarśanena dharmasāṃkathyavini-
ścayena sarvakuśalamūlena dharmacaryābhiśca | kiṃcāpi te tatra nābhiramante na tuṣṭiṃ vijānanti, 
api tu khalu puna: pūrvāparān kṣapayitsate bhūyastata: paścānniṣkrāmanti | na caiṣāṃ tato 
niṣkrāmatāṃ niṣkrama: prajñāyate ūrdhvamadhastiryagvā | paśya ajita etarhi nāma pañcabhirvarṣaśatai- 
rbahūni buddhakoṭīniyutaśatasahasropasthānāni syurbahvaparimāṇāsaṃkhyeyāprameyāṇi ca kuśala- 
mūlānyavaropayitavyāni | tatsarvaṃ vicikitsādoṣeṇa vināśayanti | paśya ajita kiya- 
nmahate’narthāya bodhisattvānāṃ vicikitsā saṃvartata iti | tasmāttarhi ajita bodhisattvairnirvi- 
cikitsairbodhaye cittamutpādya kṣipraṃ sarvasattvahitasukhādhānāya sāmarthyapratilambhārthaṃ sukhāvatyāṃ
lokadhātāvupapattaye kuśalamūlāni pariṇāmayitavyāni, yatra bhagavānamitābhastathāgato’rhan 
samyaksaṃbuddha: ||41|| 
evamukte ajito bodhisattvo bhagavantametadavocat-kiṃ punarbhagavan bodhisattvā ito 
buddhakṣetrātpariniṣpannā anyeṣāṃ vā buddhānāṃ bhagavatāmantikātsukhāvatyāṃ lokadhātāvupapatsyante ? 
bhagavānāha-ito hyajita buddhakṣetrād dvāsaptatikoṭīniyutāni bodhisattvānāṃ pariniṣpannāni 
yāni sukhāvatyāṃ lokadhātāvupapatsyante pariniṣpannānāmavaivartikānāṃ bahubuddhakoṭīniyuta- 
śatasahasrāṇyavaropitai: kuśalamūlai:, ka: punarvādastata: parīttatarai: kuśalamūlai: duṣprasahasya 
tathāgatasyāntikādaṣṭādaśakoṭīniyutaśatāni bodhisattvānāṃ sukhāvatyāṃ lokadhātāvupapatsyante | 
pūrvāntare digbhāge ratnākaro nāma tathāgato viharati | tasyāntikānnavatibodhisattvakoṭya: 
sukhāvatyāṃ lokadhātāvupapatsyante | jyotiṣprabhasya tathāgatasyāntikāddvāviṃśatibodhisattva- 
koṭya: sukhāvatyāṃ lokadhātāvupapatsyante | amitaprabhasya tathāgatasyāntikātpañcaviṃśatibodhi- 
sattvakoṭya: sukhāvatyāṃ lokadhātāvupapatsyante | lokapradīpasya tathāgatasyāntikātṣaṣṭi- 
bodhisattvakoṭya: sukhāvatyāṃ lokadhātāvupapatsyante | nāgābhibhuvastathāgatasyāntikāccatu:ṣaṣṭi- 
rbodhisattvakoṭya: sukhāvatyāṃ lokadhātāvupapatsyante | viraja:prabhasya tathāgatasyāntikātpañca- 
viṃśatibodhisattvakoṭya: sukhāvatyāṃ lokadhātāvupapatsyante | siṃhasya tathāgatasyāntikātṣoḍaśa- 
bodhisattvakoṭya: sukhāvatyāṃ lokadhātāvupapatsyante | siṃhasya tathāgatasyāntikādaṣṭā- 
daśabodhisattvasahasrāṇi sukhāvatyāṃ lokadhātāvupapatsyante | śrīkūṭasya tathāgatasyāntikādekā- 
śītibodhisattvakoṭīniyutāni sukhāvatyāṃ lokadhātāvupapatsyante | narendrarājasya tathāgata- 
syāntikāddaśabodhisattvakoṭīniyutāni sukhāvatyāṃ lokadhātāvupapatsyante | balābhijñasya tathā- 
gatasyāntikāddvādaśabodhisattvasahasrāṇi sukhāvatyāṃ lokadhātāvupapatsyante | puṣpadhvajasya 
@251
tathāgatasyāntikātpañcaviṃśatirvīryaprāptā bodhisattvakoṭya ekaprasthānaprasthitā ekenāṣṭāhena 
navatikalpakoṭīniyutaśatasahasrāṇi paścānmukhīkṛtya sukhāvatyāṃ lokadhātāvupapatsyante |
jvalanādhipatestathāgatasyāntikāddvādaśabodhisattvakoṭya: sukhāvatyāṃ lokadhātāvupapatsyante |
vaiśāradyaprāptasya tathāgatasyāntikādekonasaptatibodhisattvakoṭya: sukhāvatyāṃ lokadhātāvupa- 
patsyante amitābhasya tathāgatasya darśanāya vandanāya paryupāsanāya paripṛcchanāya paripraśnī-
karaṇāya | etena ajita paryāyeṇa paripūrṇakalpakoṭīniyutaṃ nāmadheyāni parikīrtayeyaṃ teṣāṃ 
tathāgatānāṃ yebhyaste bodhisattvā upasaṃkrāmanti sukhāvatyāṃ lokadhātau tamamitābhaṃ tathāgataṃ 
draṣṭuṃ vandituṃ paryupāsitum, na śakyaśca paryanto’dhigantum ||42||
paśya ajita kiyatsulabdhalābhāste sattvā ye’mitābhasya tathāgatasyārhata: samyaksaṃ- 
buddhasya nāmadheyaṃ śroṣyanti | nāpi te sattvā hīnādhimuktikā bhaviṣyanti ye’ntaśa 
ekacittaprasādamapi tasmiṃstathāgate’bhilapsyante, asmiṃśca dharmaparyāye | tasmāttarhi ajita 
ārocayāmi va:, prativedayāmi sadevakasya lokasya purato’sya dharmaparyāyasya śrāvaṇāya | 
trisāhasramahāsāhasramapi lokadhātumagnipūrṇamavagāhya atikramaikacittotpādamapi pratisāro na
kartavya: | tatkasya heto: ? bodhisattvakoṭyo hyajita aśravaṇādeṣāmevaṃrūpāṇāṃ dharmaparyāyāṇāṃ 
vivartante’nuttarāyā: samyaksaṃbodhe: | tasmādasya dharmaparyāyasyādhyāśayena śravaṇodgrahaṇadhāraṇārthaṃ 
paryāvāptaye vistareṇa saṃprakāśāya bhāvanārthaṃ ca sumahadvīryamārabdhavyam | antaśa ekarātriṃ-
dinamapi, ekagodohamātramapi, antaśa: pustakāvaropitaṃ kṛtvā sulikhito dhārayitavya: | 
śāstṛsaṃjñā ca tatropādhyāye kartavyā ya icchati kṣipramaparimitān sattvānavaivartikatve’nuttarāyā: 
samyaksaṃbodhe: pratiṣṭhāpayitum, tacca tasya bhagavato’mitābhasya tathāgatasya buddhakṣetraṃ draṣṭum, 
ātmanaśca viśiṣṭāṃ buddhakṣetraguṇālaṃkāravyūhasaṃpadaṃ parigrahītumiti | api tu khalu ajita 
atyarthaṃ sulabdhalābhāste sattvā avaropitakuśalamūlā: pūrvajinakṛtādhikārā buddhādhiṣṭhitāśca 
bhaviṣyanti, yeṣāmanāgate’dhvani yāvatsaddharmavipralope vartamāne ime evaṃrūpā udārā dharma- 
paryāyā: sarvabuddhasaṃvarṇitā: sarvabuddhapraśastā: sarvabuddhānujñātā mahata: sarvajñajñānasya kṣipra- 
māhārakā: śrotrāvabhāsamāgamiṣyanti | ye śrutvā codāraprītiprāmodyaṃ pratilapsyanta udgrahīṣyanti
dhārayiṣyanti vācayiṣyanti paryavāpsyanti parebhyo vistareṇa saṃprakāśayiṣyanti, bhāvanā- 
bhiratāśca bhaviṣyanti, antaśo likhitvā pūjayiṣyanti, bahu ca te puṇyaṃ prasaviṣyanti, yasya 
na sukarā saṃkhyā kartum | iti hi ajita yattathāgatena kartavyam, kṛtaṃ mayā | yuṣmābhi- 
ridānīṃ nirvicikitsāyoga: karaṇīya: | mā saṃśayata asaṅgamanāvaraṇaṃ buddhajñānam | mā 
bhūtsarvākārāvaropitaratnamaye bandhanāgāre praveśa: | durlabho hi ajita buddhotpāda: | durlabhā 
dharmadeśanā | durlabhā kṣaṇasaṃpat | ākhyātā ca ajita mayā sarvakuśalamūlapāramitāprāpti: |
yūyamidānīmabhiyujyata pratipadyadhvam | asya khalu punarajita dharmaparyāyasya mahatīṃ parīndanāṃ 
karomi | avipraṇāśāya buddhadharmāṇāmanantardhānāya parākramiṣyatha | mā tathāgatājñāṃ 
kṣobhayiṣyatha ||43||
@252
atha khalu punarbhagavāṃstasyāṃ velāyāmimā gāthā abhāṣata- 
na me akṛtapuṇyānāṃ śravā bheṣyanti īdṛśā: | 
ye tu te śūra siddhārthā: śroṣyanti ca imāṃ giram ||49||
dṛṣṭo yaiśca hi saṃbuddho lokanātha: prabhaṃkara: | 
sagauravai: śruto dharma: prītiṃ prāpsyanti te parām ||50||
na śakta hīnehi kusīdadṛṣṭibhi: 
buddhāna dharmeṣu prasāda vinditum |
ye buddhakṣetreṣu akārṣi pūjāṃ 
trailokanāthāna caryāsu śikṣiṣu ||51||
yathāndhakāre puruṣo hyacakṣu: 
mārgaṃ na jāne kutu saṃprakāśayet | 
sarvaṃ tathā śrāvaka buddhajñāne
ajānakā: kiṃ punaradya sattvā: ||52||
buddho hi buddhasya guṇāṃ prajānate 
na devanāgāsurayakṣaśrāvakā: | 
anekabuddhāna pi no gatī yatho 
buddhasya jñāne hi parkāśyamāne ||53||
yadi sarvasattvā: samatā bhaveyu: 
viśuddhajñāne paramārthakovidā: |
te kalpakoṭīratha vāpi uttare 
naikasya buddhasya guṇān katheyu: ||54||
atrāntare nirvṛta te bhaveyu: 
parkāśamānā bahukalpakoṭī: | 
na ca buddhajñānasya pramāṇu labhyate 
tathā hi jñānāścaryaṃ jinānām ||55||
tasmānnara: paṇḍita vijñajātiya: 
yo mahya vākyamabhiśraddadheya | 
kṛtsnāṃ sa sākṣājjinajñānamārgān 
buddha: prajānaṃ ti girāmudīrayet ||56||
kadāci labhyati manuṣyalābha: 
kadāci buddhāna pi prādurbhāva: |
@253
16 sukhāvatīvyūha: |
śraddhārthaprajñā sucireṇa labhyate 
tasyārthaprāptyai janayeta vīryam ||57||
ya īdṛśāṃ dharma śruṇitva śreṣṭhāṃ 
labhyanti prītiṃ sugataṃ smaranta: |
te mitramasmākamatītamadhvani 
ye cāpi bodhāya jananti chandam ||58|| iti ||44||
asmin khalu punardharmaparyāye bhāṣyamāṇe dvādaśānāṃ sattvaniyutakoṭīnāṃ virajo 
vigatamalaṃ dharmeṣu dharmacakṣurviśuddham | caturviṃśatyā koṭīniyutaśataphalaṃ prāptam | aṣṭānāṃ 
bhikṣuśatānāmanupādāyāsravebhyaścittāni vimuktāni | pañcaviṃśatyā bodhisattvakoṭībhiranutpattika- 
dharmakṣānti: pratilabdhā | devamānuṣikāyāśca prajāyāścatvāriṃśatkoṭīniyutaśatasahasrāṇā- 
manutpannapūrvāṇyanuttarāyāṃ samyaksaṃbodhau cittānyutpannāni | sukhāvatyāṃ lokadhātāvupapattaye 
ca kuśalamūlānyavaropitāni bhagavato’mitābhasya tathāgatasya darśanakāmatayā | sarve ca te 
tatropapadya anupūrveṇa mañjusvarā nāma tathāgatā anyeṣu lokadhātuṣūpapatsyante | aśītiśca 
niyutakoṭyo dīpaṃkare tathāgate labdhakṣāntikā avaivartikā anuttarāyā: samyaksaṃbodheramitā- 
yuṣaiva tathāgatena paripācitā: pūrvabodhisattvacaryāṃ carantastāśca sukhāvatyāṃ lokadhātāvupapadya 
pūrvapraṇidhānacaryā: paripūrayiṣyanti ||45||
tasyāṃ velāyāmayaṃ trisāhasramahāsāhasralokadhātu: ṣaḍvikāraṃ prākampat | vividhāni 
ca prātihāryāṇi saṃdṛśyante sma | pṛthivyāṃ saṃskṛtamabhūt | divyamānuṣyakāni ca tūryāṇi 
saṃpravāditānyabhūvan | anumodanāśabdena ca yāvadakaniṣṭhabhavanaṃ vijñaptamabhūt ||46||
idamavocadbhagavānāttamanā: | ajito bodhisattvo mahāsattva āyuṣmāṃścānanda: sā
ca sarvāvatī parṣat sadevamānuṣāsuragaruḍagandharvasya loko bhagavato bhāṣitamabhyanandanniti ||47||
bhagavato’mitābhasya tathāgatasya sukhāvatīguṇavarṇaparikīrtanaṃ bodhisattvānāmavaivartya- 
bhūmipraveśa: amitābhasya parivarta: sukhāvatīvyūho mahāyānasūtraṃ samāptam ||
*****
ye dharmā hetuprabhavā hetuṃ teṣāṃ tathāgato hyavadat |
teṣāṃ ca yo nirodha evaṃ vādī mahāśramaṇa: ||
@254
17 sukhāvatīvyūha: | 
[saṃkṣiptamātṛkā |]
|| nama: sarvajñāya ||
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha- 
piṇḍadasyārāme mahatā bhikṣusaṃghena sārdhamardhatrayodaśabhirbhikṣuśatairabhijñātābhijñātai: sthavirairmahā-
śrāvakai: sarvairarhadbhi: | tadyathā-sthavireṇa ca śāriputreṇa, mahāmaudgalyāyanena ca mahākāśyapena 
ca mahākapphiṇena ca mahākātyāyanena ca mahākauṣṭhilena ca revatena ca śuddhipanthakena 
ca nandena ca ānandena ca rāhulena ca gavāṃpatinā ca bharadvājena ca kālodayinā 
ca vakkulena ca aniruddhena ca | etaiścānyaiśca saṃbahulairmahāśrāvakai: | saṃbahulaiśca bodhisattvai-
rmahāsattvai: | tadyathā mañjuśriyā ca kumārabhūtena, ajitena ca bodhisattvena, gandhahastinā 
ca bodhisattvena, nityodyuktena ca bodhisattvena, anikṣiptadhureṇa ca bodhisattvena | etai-
ścānyaiśca saṃbahulairbodhisattvairmahāsattvai: | śakreṇa ca devānāmindreṇa, brahmaṇā ca sahāṃpatinā |
etaiścānyaiśca saṃbahulairdevaputranayutaśatasahasrai: ||1||
tatra khalu bhagavānāyuṣmantaṃ śāriputramāmantrayati sma-asti śāriputra paścime digbhāge 
ito buddhakṣetraṃ koṭiśatasahasraṃ buddhakṣetrāṇāmatikramya sukhāvatī nāma lokadhātu: | tatra 
amitāyurnāma tathāgato'rhan samyaksaṃbuddha etarhi tiṣṭhati dhriyate yāpayati, dharmaṃ ca deśayati 
tatkiṃ manyase śāriputra kena kāraṇena sā lokadhātu: sukhāvatītyucyate ? tatra khalu puna: 
śāriputra sukhāvatyāṃ lokadhātau nāsti sattvānāṃ kāyadu:khaṃ na cittadu:kham | apramāṇā- 
nyeva sukhakāraṇāni | tena kāraṇena sā lokadhātu: sukhāvatītyucyate ||2||
punaraparaṃ śāriputra sukhāvatī lokadhātu: saptabhirvedikābhi: saptabhistālapaṅktibhi: 
kiṅkiṇījālaiśca samalaṃkṛtā samantato’nuparikṣiptā citrā darśanīyā caturṇāṃ ratnānām |
tadyathā suvarṇasya rūpasya vaiḍūryasya sphaṭikasya | evaṃrūpai: śāriputra buddhakṣetraguṇavyūhai: 
samalaṃkṛtaṃ tadbuddhakṣetram ||3||
punaraparaṃ śāriputra sukhāvatyāṃ lokadhātau saptaratnamayya: puṣkariṇya:-tadyathā suvarṇasya 
rūpyasya vaiḍūryasya sphaṭikasya lohitamuktasya aśmagarbhasya musāragalvasya saptamasya ratnasya | 
aṣṭāṅgopetavāriparipūrṇā: samatīrthakā: kākapeyā suvarṇavālukāsaṃstṛtā: | tāsu ca puṣkariṇīṣu 
samantāccaturdiśaṃ catvāri sopānāni citrāṇi darśanīyāni caturṇāṃ ratnānām-tadyathā suvarṇasya
rūpyasya vaiḍūryasya sphaṭikasya | tāsāṃ ca puṣkariṇīnāṃ samantādratnavṛkṣā jātāścitrā
darśanīyā: saptānāṃ ratnānām-tadyathā suvarṇasya rūpyasya vaiḍūryasya sphaṭikasya lohitamukta- 
syāśmagarbhasya musāragalvasya saptamasya ratnasya | tāsu ca puṣkariṇīṣu santi padmāni jātāni 
nīlāni nīlavarṇāni nīlanirbhāsāni nīlanidarśanāni | pītāni pītavarṇāni pītanirbhā- 
sāni pītanidarśanāni | lohitāni lohitavarṇāni lohitanirbhāsāni lohitanidarśanāni |
@255
avadātāni avadātavarṇāni avadātanirbhāsāni avadātanidarśanāni | citrāṇi citravarṇāni 
citranirbhāsāni citranidarśanāni śakaṭacakrapramāṇapariṇāhāni | evaṃrūpai: śāriputra buddha- 
kṣetraguṇavyūhai: samalaṃkṛtaṃ tadbuddhakṣetram ||4||
punaraparaṃ śāriputra tatra buddhakṣetre nityapravāditāni divyāni tūryāṇi | suvarṇavarṇā
ca mahāpṛthivī ramaṇīyā | tatra ca buddhakṣetre triṣkṛtvo rātrau triṣkṛtvo divasasya puṣpavarṣa 
pravarṣati divyānāṃ māndāravapuṣpāṇām | tatra ye sattvā upapannāste ekena purobhaktena 
koṭiśatasahasraṃ buddhānāṃ vandanti anyāṃ^llokadhātūn gatvā | ekaikaṃ ca tathāgataṃ koṭiśata- 
sahasrābhi: puṣpavṛṣṭibhirabhyavakīrya punarapi tāmeva lokadhātumāgacchanti divāvihārāya |
evaṃrūpai: śāriputra buddhakṣetraguṇavyūhai: samalaṃkṛtaṃ tadbuddhakṣetram ||5||
punaraparaṃ śāriputra tatra buddhakṣetre santi haṃsā: krauñcā mayūrāśca | te triṣkṛtvo rātrau
triṣkṛtvo divasasya saṃnipatya saṃgītiṃ kurvanti sma, svakasvakāni ca rutāni pravyāharanti |
teṣāṃ pravyāharatāmindriyabalabodhyaṅgaśabdo niścarati | tatra teṣāṃ manuṣyāṇāṃ taṃ śabdaṃ śrutvā 
buddhamanasikāra utpadyate, dharmamanasikāra utpadyate, saṃghamanasikāra utpadyate | tatkiṃ manyase 
śāriputra tiryagyonigatāste sattvā: ? na punarevaṃ draṣṭavyam | tatkasmāddheto: ? nāmāpi śāriputra
tatra buddhakṣetre nirayāṇāṃ nāsti, tiryagyonīnāṃ yamalokasya nāsti | te puna: pakṣisaṃghāstenā- 
mitāyuṣā tathāgatena nirmitā dharmaśabdaṃ niścārayanti | evaṃrūpai: śāriputra buddhakṣetraguṇavyūhai: 
samalaṃkṛtaṃ tadbuddhakṣetram ||6||
punaraparaṃ śāriputra tatra buddhakṣetre tāsāṃ ca tālapaṅktīnāṃ teṣāṃ ca kiṅkiṇījālānāṃ 
vāteritānāṃ valgurmanojña: śabdo niścarati-tadyathāpi nāma śāriputra koṭiśatasahasrāṅgikasya 
divyasya tūryasya cāryai: saṃpravāditasya valgurmanojña: śabdo niścarati, evameva śāriputra tāsāṃ ca 
tālapaṅktīnāṃ teṣāṃ ca kiṅkiṇījālānāṃ vāteritānāṃ valgurmanojña: śabdo niścarati | tatra teṣāṃ 
manuṣyāṇāṃ taṃ śabdaṃ śrutvā buddhānusmṛti: kāye saṃtiṣṭhati, dharmānusmṛti: kāye saṃtiṣṭhati, saṃghānu-
smṛti: kāye saṃtiṣṭhati | evaṃrūpai: śāriputra buddhakṣetraguṇavyūhai: samalaṃkṛtaṃ tadbuddhakṣetram ||7||
tatkiṃ manyase śāriputra kena kāraṇena sa tathāgato’mitāyurnāmocyate ? tasya khalu 
puna: śāriputra tathāgatasya teṣāṃ ca manuṣyāṇāmaparimitamāyu:pramāṇam | tena kāraṇena sa 
tathāgato’mitāyurnāmocyate | tasya ca śāriputra tathāgatasya daśa kalpā anuttarāṃ samya- 
ksaṃbodhimabhisaṃbuddhasya ||8||
tatkiṃ manyase śāriputra kena kāraṇena sa tathāgato’mitābho nāmocyate ? tasya khalu 
puna: śāriputra tathāgatasyābhā apratihatā sarvabuddhakṣetreṣu | tena kāraṇena sa tathāgato’mitābho 
nāmocyate | tasya ca śāriputra tathāgatasyāprameya: śrāvakasaṃgho yeṣāṃ na sukaraṃ pramāṇamākhyātuṃ 
śuddhānāmarhatām | evaṃrūpai: śāriputra buddhakṣetraguṇavyūhai: samalaṃkṛtaṃ-tadbuddhakṣetram ||9||
punaraparaṃ śāriputra ye amitāyuṣastathāgatasya buddhakṣetre sattvā upapannā: śuddhā bodhi-
sattvā avinivartanīyā ekajātipratibaddhāsteṣāṃ śāriputra bodhisattvānāṃ na sukaraṃ pramāṇa-
@256
mākhyātumanyatrāprameyāsaṃkhyeyā iti saṃkhyāṃ gacchanti | tatra khalu puna: śāriputra buddhakṣetre 
sattvai: praṇidhānaṃ kartavyam | tatkasmāddheto: ? yatra hi nāma tathārūpai: satpuruṣai: saha samava-
dhānaṃ bhavati | nāvaramātrakeṇa śāriputra kuśalamūlena amitāyuṣastathāgatasya buddhakṣetre sattvā 
upapadyante | ya: kaścicchāriputra kulaputro vā kuladuhitā vā tasya bhagavato’mitāyuṣastathā- 
gatasya nāmadheyaṃ śroṣyati, śrutvā ca manasikariṣyati, ekarātraṃ vā dvirātraṃ vā trirātraṃ vā 
catūrātraṃ vā pañcarātraṃ vā ṣaḍrātraṃ vā saptarātraṃ vāvikṣiptacitto manasikariṣyati, yadā sa 
kulaputro vā kuladuhitā vā kālaṃ kariṣyati, tasya kālaṃ kurvata: so’mitāyustathāgata: 
śrāvakasaṃghaparivṛto bodhisattvagaṇapuraskṛta: purata: sthāsyati | so’viparyastacitta: kālaṃ 
kariṣyati ca | sa kālaṃ kṛtvā tasyaivāmitāyuṣastathāgatasya buddhakṣetre sukhāvatyāṃ lokadhātā-
vupapatsyate | tasmāttarhi śāriputra idamarthavaśaṃ saṃpaśyamāna eva vadāmi-satkṛtya kulaputreṇa
vā kuladuhitrā vā tatra buddhakṣetre cittapraṇidhānaṃ kartavyam ||10||
tadyathāpi nāma śāriputra ahametarhi tāṃ parikīrtayāmi, evameva śāriputra pūrvasyāṃ
diśi akṣobhyo nāma tathāgato merudhvajo nāma tathāgato mahāmerurnāma tathāgato meruprabhāso
nāma tathāgato mañjudhvajo nāma tathāgata: | evaṃpramukhā: śāriputra pūrvasyāṃ diśi gaṅgānadī-
vālukopamā buddhā bhagavanta: svakasvakāni buddhakṣetrāṇi jihvendriyeṇa saṃchādayitvā nirveṭhanaṃ
kurvanti | pratīyatha yūyamidamacintyaguṇaprikīrtanaṃ sarvabuddhaparigrahaṃ nāma dharmaparyāyam ||11||
evaṃ dakṣiṇasyāṃ diśi candrasūryapradīpo nāma tathāgato yaśa:prabho nāma tathāgato
mahārci:skandho nāma tathāgato merupradīpo nāma tathāgato’nantavīryo nāma tathāgata: | evaṃ-
pramukhā: śāriputra dakṣiṇasyāṃ diśi gaṅgānadīvālukopamā buddhā bhagavanta: svakasvakāni
buddhakṣetrāṇi jihvendriyeṇa saṃchādayitvā nirveṭhanaṃ kurvanti | pratīyatha yūyamidamacintyaguṇapari-
kīrtanaṃ sarvabuddhaparigrahaṃ nāma dharmaparyāyam ||12||
evaṃ paścimāyāṃ diśi amitāyurnāma tathāgato’mitaskandho nāma tathāgato’mitadhvajo 
nāma tathāgato mahāprabho nāma tathāgato mahāratnaketurnāma tathāgata: śuddharaśmiprabho nāma 
tathāgata: | evaṃpramukhā: śāriputra paścimāyāṃ diśi gaṅgānadīvālukopamā buddhā bhagavanta: 
svakasvakāni buddhakṣetrāṇi jihvendriyeṇa saṃchādayitvā nirveṭhanaṃ kurvanti | pratīyatha yūyamida-
macintyaguṇaparikīrtanaṃ sarvabuddhaparigrahaṃ nāma dharmaparyāyam ||13||
evamuttarāyāṃ diśi mahārci:skandho nāma tathāgato vaiśvānaranirghoṣo nāma tathāgato 
dundubhisvaranirghoṣo nāma tathāgato duṣpradharṣo nāma tathāgata: ādityasaṃbhavo nāma tathāgato
jaleniprabho nāma tathāgata: prabhākaro nāma tathāgata: | evaṃpramukhā: śāriputra uttarāyāṃ diśi
gaṅgānadīvālukopamā buddhā bhagavanta: svakasvakāni buddhakṣetrāṇi jihvendriyeṇa saṃchāda- 
yitvā nirveṭhanaṃ kurvanti | pratīyatha yūyamidamacintyaguṇaparikīrtanaṃ sarvabuddhaparigrahaṃ nāma 
dharmaparyāyam ||14||
@257
evamadhastāyāṃ diśi siṃho nāma tathāgato yaśo nāma tathāgato yaśa:prabhāso nāma 
tathāgato dharmo nāma tathāgato dharmadharo nāma tathāgato dharmadhvajo nāma tathāgata: | evaṃpramukhā:
śāriputra adhastāyāṃ diśi gaṅgānadīvālukopamā buddhā bhagavanta: svakasvakāni buddhakṣetrāṇi
jihvendriyeṇa saṃchādayitvā nirveṭhanaṃ kurvanti | pratīyatha yūyamidamacintyaguṇaparikīrtanaṃ 
sarvabuddhaparigrahaṃ nāma dharmaparyāyam ||15||
evamupariṣṭhāyāṃ diśi brahmaghoṣo nāma tathāgato nakṣatrarājo nāma tathāgata indraketu- 
dhvajarājo nāma tathāgato gandhottamo nāma tathāgato gandhaprabhāso nāma tathāgato mahārci- 
skandho nāma tathāgato ratnakusumasaṃpuṣpitagātro nāma tathāgata: sālendrarājo nāma tathāgato  
ratnotpalaśrīrnāma tathāgata: sarvārthadarśī nāma tathāgata: sumerukalpo nāma tathāgata: |
evaṃpramukhā: śāriputra upariṣṭhāyāṃ diśi gaṅgānadīvālukopamā buddhā bhagavanta: svakasvakāni 
buddhakṣetrāṇi jihvendriyeṇa saṃchādayitvā nirveṭhanaṃ kurvanti | pratīyatha yūyamidamacintyaguṇa- 
parikīrtanaṃ sarvabuddhaparigrahaṃ nāma dharmaparyāyam ||16||
tatkiṃ manyase śāriputra kena kāraṇenāyaṃ dharmaparyāya: sarvabuddhaparigraho nāmocyate ? 
ye kecicchāriputra kulaputrā vā kuladuhitaro vā asya dharmaparyāyasya nāmadheyaṃ śroṣyanti, 
teṣāṃ ca buddhānāṃ bhagavatāṃ nāmadheyaṃ dhārayiṣyanti, sarve te buddhaparigṛhītā bhaviṣyanti, 
avinivartanīyāśca bhaviṣyanti anuttarāyāṃ samyaksaṃbodhau | tasmāttarhi śāriputra śraddadhādhvaṃ 
pratīyatha mā kāṅkṣayatha mama ca teṣāṃ ca buddhānāṃ bhagavatām | ye kecicchāriputra kulaputrā 
vā kuladuhitaro vā tasya bhagavato'mitāyuṣastathāgatasya buddhakṣetre cittapraṇidhānaṃ kariṣyanti, 
kṛtaṃ vā kurvanti vā, sarve te’vinivartanīyā bhaviṣyantyanuttarāyāṃ samyaksaṃbodhau | tatra ca 
buddhakṣetra upapatsyanti, upapannā vā upapadyanti vā | tasmāttarhi śāriputra śrāddhai: kulaputrai: 
kuladuhitṛbhiśca tatra buddhakṣetre cittapraṇidhirutpādayitavya: ||17||
tadyathāpi nāma śāriputra ahametarhi teṣāṃ buddhānāṃ bhagavatāmevamacintyaguṇān 
parikīrtayāmi, evameva śāriputra mamāpi te buddhā bhagavanta evamacintyaguṇān parikīrtayanti | 
suduṣkaraṃ bhagavatā śākyamuninā śākyādhirājena kṛtam | sahāyāṃ lokadhātāvanuttarāṃ 
samyaksaṃbodhimabhisaṃbudhya sarvalokavipratyayanīyo dharmo deśita: kalpakaṣāye sattvakaṣāye 
dṛṣṭikaṣāya āyuṣkaṣāye kleśakaṣāye ||18||
tanmamāpi śāriputra paramaduṣkaraṃ yanmayā sahāyāṃ lokadhātāvanuttarāṃ samyaksaṃbodhi- 
mabhisaṃbudhya sarvalokavipratyayanīyo dharmo deśita: sattvakaṣāye dṛṣṭikaṣāye kleśakaṣāya āyu-
ṣkaṣāye kalpakaṣāye ||19||
idamavocadbhagavānāttamanā: | āyuṣmān śāriputraste ca bhikṣavaste ca bodhisattvā: 
sadevamānuṣāsuragandharvaśca loko bhagavato bhāṣitamabhyanandan ||20||
sukhāvatīvyūho nāma mahāyānasūtram ||
[ saṃkṣiptamātṛkā |]
@258
18
avalokiteśvaraguṇa- 
kāraṇḍa vyūha: |
oṃ namo ratnatrayāya ||
śrīāryāvalokiteśvarāya bodhisattvāya mahāsattvāya mahākāruṇikāya ||
1. jetavanavihāravarṇanaṃ prathamaṃ prakaraṇam |
evaṃ mayā śrutam | ekasmin samaye bhagavān śrāvastyāṃ viharati sma jetavane’nātha- 
piṇḍadasyārāme mahatā bhikṣusaṃghena sārdhamardhatrayodaśabhirbhikṣuśatai: saṃbahulaiśca bodhisattva- 
śatasahasrai: | tadyathā-vajrapāṇinā ca bodhisattvena mahāsattvena | jñānadarśanena ca bodhi- 
sattvena mahāsattvena | vajrasenena ca bodhisattvena mahāsattvena | guhaguptena ca bodhisattvena
mahāsattvena | ākāśagarbheṇa ca bodhisattvena mahāsattvena | sūryagarbheṇa ca bodhisattvena 
mahāsattvena | anikṣiptadhureṇa ca bodhisattvena mahāsattvena | ratnapāṇinā ca bodhisattvena 
mahāsattvena | samantabhadreṇa ca bodhisattvena mahāsattvena | mahāsthāmaprāptena ca bodhisattvena
mahāsattvena | sarvanīvaraṇaviṣkambhinā ca bodhisattvena mahāsattvena | sarvaśūreṇa ca bodhi- 
sattvena mahāsattvena | bhaiṣajyasenena ca bodhisattvena mahāsattvena | avalokiteśvareṇa ca 
bodhisattvena mahāsattvena | vajramatinā ca bodhisattvena mahāsattvena | sāgaramatinā ca 
bodhisattvena mahāsattvena | dharmadhareṇa ca bodhisattvena mahāsattvena | pṛthivīvaralocanena ca 
bodhisattvena mahāsattvena | āśvāsahastena ca bodhisattvena mahāsattvena | maitreyeṇa 
ca bodhisattvena mahāsattvena | evaṃpramukhairaśītikoṭyo bodhisattvā: saṃniṣaṇṇā: | 
anye ca dvātriṃśaddevanikāyā devaputrā: saṃnipatitā maheśvaranārāyaṇadevaputrapūrvaṃgamā: | śakro
devānāmindro brahmā ca sahāṃpatiścandrādityavāyuvaruṇādayo devaputrā: saṃnipatitāstasmin 
parṣadi | anekāni ca nāgarājaśatasahasrāṇi saṃnipatitāni | tadyathā-upalālaśca nāgarāja: |
elapatraśca nāgarāja: | timiṃgiraśca nāgarāja: | gavāṃpatiśca nāgarāja: | śataśīrṣaśca nāga- 
rāja: | hulluraśca nāgarāja: | bahūdakaśca nāgarāja: | takṣakaśca nāgarāja: | gośīrṣaśca
nāgarāja: | mṛgaśīrṣaśca nāgarāja: | nandopanandau ca nāgarājau | vātsīputraśca nāgarāja: | 
evaṃpramukhāṇyanekāni nāgarājaśatasahasrāṇi saṃnipatitāni | anekāni ca gandharvarājaśatasaha- 
srāṇi saṃnipatitāni | tadyathā-dundubhisvaraśca gandharvarāja: | manojñasvaraśca gandharvarāja: | sahasra- 
bhujaśca gandharvarāja: | sahāṃpatiśca gandharvarāja: | śarīraprahlādanaśca gandharvarāja: | nirnāditabhūryaśca 
gandharvarāja:| alaṃkārabhūṣitaśca gandharvarāja: | kumāradarśanaśca gandharvarāja: | subāhuyuktaśca 
gandharvarāja: | dharmapriyaśca gandharvarāja: | evaṃpramukhāṇyanekāni gandharvarājaśatasahasrāṇi saṃnipati-
tāni tasmin parṣadi | anekāni ca kinnararājaśatasahasrāṇi saṃnipatitāni | tadyathā-sumukhaśca 
kinnararāja: | ratnakirīṭī ca kinnararāja: | svātimukhaśca kinnararāja: | prahasitaśca kinnararāja: |
@259
cakravyūhaśca kinnararāja: | puṣpāvakīrṇaśca kinnararāja: | maṇiśca kinnararāja: | pralambodaraśca 
kinnararāja: | dṛḍhavīryaśca kinnararāja: | suyodhanaśca kinnararāja: | śatamukhaśca kinnararāja: | 
drumaśca kinnararāja: | evaṃpramukhāṇi anekāni kinnararājaśatasahasrāṇi saṃnipatitāni
tasmin parṣadi | anekāścāpsarasa:śatasahasrā: saṃnipatitā: | tadyathā-tilottamā nāmāpsa- 
rasā | suvyūhā nāmāpsarasā | suvarṇamekhalā nāmāpsarasā | vibhūṣitā nāmāpsarasā |
karṇadhārā nāmāpsarasā | amṛtabindurnāmāpsarasā | pariśobhitakāyā nāmāpsarasā | maṇiprastha- 
nāmāpsarasā | cūḍakā nāmāpsarasā | mṛdukā nāmāpsarasā | pañcabhūryābhimukhā nāmāpsarasā |
ratikarā nāmāpsarasā | kāñcanamālā nāmāpsarasā | nīlotpalā nāmāpsarasā | dharmābhimukhā 
nāmāpsarasā | sakrīḍā nāmāpsarasā | kṛtsnākarā nāmāpsarasā | suvyūhamukhā nāmāpsarasā | 
keyūradharā nāmāpsarasā | dānaṃdadā nāmāpsarasā | śaśī nāmāpsarasā | evaṃpramukhāṇyane-
kāpsarasa:śatasahasrāṇi saṃnipatitāni tasmin parṣadi | anekāni ca nāgakanyāśatasahasrāṇi 
saṃnipatitāni | tadyathā-vibhūṣaṇadharā nāma nāgakanyā | svātimukhā nāma nāgakanyā |
jayaśrīrnāma nāgakanyā | vijayaśrīrnāma nāgakanyā | mucilindā nāma nāgakanyā | trijaṭā 
nāma nāgakanyā | vidyullocanā nāma nāgakanyā | svātigirirnāma nāgakanyā | śataparivārā 
nāma nāgakanyā | vidyutprabhā nāma nāgakanyā | mahauṣadhirnāma nāgakanyā | jalabindurnāma
nāgakanyā | ekaśīrṣā nāma nāgakanyā | śatabāhurnāma nāgakanyā | grasatī nāma nāgakanyā | 
anākṛcchragatā nāma nāgakanyā | subhūṣaṇā nāma nāgakanyā | pāṇḍalameghā nāma nāga-
kanyā | rathābhirūḍhā nāma nāgakanyā | tyāgagatā nāma nāgakanyā | abhinnaparivārā nāma 
nāgakanyā | pulindā nāma nāgakanyā | sāgarakukṣirnāma nāgakanyā | chatramukhā nāma 
nāgakanyā | dharmapīṭhā nāma nāgakanyā | mukharā nāma nāgakanyā | vīryā nāma nāgakanyā |
sāgaragambhīrā nāma nāgakanyā | meruśrīrnāma nāgakanyā | evaṃ pramukhāṇyanekāni nāgakanyā-
śatasahasrāṇi saṃnipatitāni tasmin parṣadi | anekāni ca gandharvakanyāśatasahasrāṇi 
saṃnipatitāni | tadyathā-priyamukhā nāma gandharvakanyā | priyaṃdadā nāma gandharvakanyā | 
sudarśanā nāma gandharvakanyā | vajraśrīrnāma gandharvakanyā | vajramālā nāma gandharvakanyā |
anādarśanā nāma gandharvakanyā | samālinī nāma gandharvakanyā | vanaspatirnāma gandharvakanyā |
śatapuṣpā nāma gandharvakanyā | mukulitā nāma gandharvakanyā | ratnamālā nāma gandharvakanyā |
muditapuṣpā nāma gandharvakanyā | sukukṣirnāma gandharvakanyā | rājaśrīrnāma gandharvakanyā | dundubhi-
rnāma gandharvakanyā | śubhamālā nāma gandharvakanyā | vibhūṣitālaṃkārā nāma gandharvakanyā |
abhinamitā nāma gandharvakanyā | dharmakāṅkṣiṇī nāma gandharvakanyā | dharmaṃdadā nāma
gandharvakanyā | audumbarā nāma gandharvakanyā | śatākārā nāma gandharvakanyā | padmāvatī nāma 
gandharvakanyā | phalaṃdadā nāma gandharvakanyā | padmālaṃkārā nāma gandharvakanyā | pariśobhita-
kāyā nāma gandharvakanyā | vilāsendragāminī nāma gandharvakanyā | pṛthivīṃdadā nāma
@260
gandharvakanyā | siṃhagāminī nāma gandharvakanyā | kumudapuṣpā nāma gandharvakanyā | manoramā
nāma gandharvakanyā | dānaṃdadā nāma gandharvakanyā | devavacanā nāma gandharvakanyā | kṣānti-
priyā nāma gandharvakanyā | nirvāṇapriyā nāma gandharvakanyā | ratnāṅkurā nāma gandharvakanyā |
indraśrīrnāma nāma gandharvakanyā | indramaghaśrīrnāma gandharvakanyā | prajāpatinivāsinī nāma 
gandharvakanyā | mṛgarājinī nāma gandharvakanyā | sphurantaśrīrnāma gandharvakanyā | jvalanta-
śikharā nāma gandharvakanyā | rāgaparimuktā nāma gandharvakanyā | dveṣaparimuktā nāma 
gandharvakanyā | mohaparimuktā nāma gandharvakanyā | sujanaparivārā nāma gandharvakanyā |
ratnapīṭhā nāma gandharvakanyā | āgamanagamanā nāma gandharvakanyā | agniprabhā nāma 
gandharvakanyā | candrabimbaprabhā nāma gandharvakanyā | sūryalocanā nāma gandharvakanyā | 
suvacā nāma gandharvakanyā | evaṃpramukhāṇyanekāni gandharvakanyāśatasahasrāṇi saṃnipatitāni 
tasmin parṣadi | anekāni ca kinnarakanyāśatasahasrāṇi saṃnipatitāni | tadyathā-manasā 
nāma kinnarakanyā | mānasī nāma kinnarakanyā | vāyuvegā nāma kinnarakanyā | varuṇavegā 
nāma kinnarakanyā | ākāśaplavā nāma kinnarakanyā | vegajavā nāma kinnarakanyā | lakṣmīṃ-
dadā nāma kinnarakanyā | sudaṃṣṭrā nāma kinnarakanyā | acalaśrīrnāma kinnarakanyā | dhātu- 
priyā nāma kinnarakanyā | avalokitalakṣmīrnāma kinnarakanyā | kuṭilā nāma kinnarakanyā |
vajramuṣṭirnāma kinnarakanyā | kapilā nāma kinnarakanyā | subhuṣaṇabhūṣitā nāma kinnarakanyā | 
vistīrṇalalāṭā nāma kinnarakanyā | sujanaparisevitā nāma kinnarakanyā | sahāṃpatirnāma 
kinnarakanyā | ākāśarakṣitā nāma kinnarakanyā | vyūharājendrā nāma kinnarakanyā |
maṇicūḍā nāma kinnarakanyā | maṇidhāriṇī nāma kinnarakanyā | maṇirocanī nāma 
kinnarakanyā | vidvajjanaparisevitā nāma kinnarakanyā | śatākarā nāma kinnarakanyā | 
āyurdadā nāma kinnarakanyā | tathāgatakośaparipālitā nāma kinnarakanyā | dharmadhātupari-
rakṣiṇī nāma kinnarakanyā | satataparigrahadharmakāṅkṣiṇī nāma kinnarakanyā | sadānukāladarśinī
nāma kinnarakanyā | nṛpurottamā nāma kinnarakanyā | lakṣaṇottamā nāma kinnarakanyā | 
āśvāsanī nāma kinnarakanyā | vimokṣakarā nāma kinnarakanyā | sadānuvṛttirnāma kinnarakanyā | 
saṃvegadhāriṇī nāma kinnarakanyā | khaḍgajvalanā nāma kinnarakanyā | pṛthivyupasaṃkramaṇā nāma
kinnarakanyā | surendramālā nāma kinnarakanyā | surendrā nāma kinnarakanyā | asurendrā nāma 
kinnarakanyā | munīndrā nāma kinnarakanyā | gotrakṣāntirnāma kinnarakanyā | yogānugatā 
nāma kinnarakanyā | bahvāśrayā nāma kinnarakanyā | śatāyudhā nāma kinnarakanyā | vibhūṣitā-
laṃkārā nāma kinnarakanyā | manoharā nāma kinnarakanyā | evaṃpramukhāṇyanekāni kinnara-
kanyāśatasahasrāṇi saṃnipatitāni | anekānyupāsakopāsikāśatasahasrāṇi saṃnipatitāni, 
anekāni ca parivrājakānirgranthaśatasahasrāṇi saṃnipatitāni || 
yadā mahāsaṃnipātaścābhūt, tadā avīcau mahānarake raśmayo niścaranti sma | 
niścaritvā jetavanavihāramāgacchanti sma | sarve te vihārapariśobhitā eva dṛśyante sma | divya- 
@261
maṇiratnopaliptā: stambhā: pariśobhitā eva dṛśyante sma | kūṭāgārā: suvarṇopacitā dṛśyante 
sma | layane layane suvarṇarūpyamayāni dvārāṇi dṛśyante sma | layane layane suvarṇarūpyamayāni 
sopānāni dṛśyante sma | suvarṇarūpyamayāni prāsādāni, rūpyamaye prāsāde suvarṇamayāni 
stambhāni divyaratnopacitāni | suvarṇamaye prāsāde rūpyamayāni stambhāni divyaratnopaśo- 
bhitāni | suvarṇamaye prāsāde rūpyamayāni stambhāni divyaratnopaśobhitāni | bahirjetavanasya 
purata udyāne nānāvidhāni kalpavṛkṣāṇi dṛśyante sma | suvarṇadaṇḍāni rūpyapatrāṇi nānā- 
vidhālaṃkārapralambitāni | vicitrāṇi cīvaravastrapralambitāni | kauśikavastrapralambitāni | 
muktāhāraśatasahasrapralambitāni | vividhamaulīkuṇḍalasragdāmakeyūranūpuraśatasahasrāṇi 
pralambitāni | karṇapṛṣṭhottaryāṇi stambhāni maṇiratnakaṭakakeyūrakāṇi pralambitāni 
saṃdṛśyante sma | tena tatra ca ramyāvabhāse tādṛśāni kalpavṛkṣaśatasahasrāṇi 
prādurbhūtāni | tasminneva jetavanavihāre vajramayāṇi sopānāni dṛśyante sma, dvārakoṣṭhe ca 
muktāpaṭakalāpapralambitāni | anekāni puṣkariṇīśatasahasrāṇi prādurbhūtāni | tatra 
kānicidaṣṭāṅgopetavāriṇā paripūrṇāni | kānicinnānāvidhapuṣpaparipūrṇāni | tadyathā-utpala- 
padmakumudapuṇḍarīkamāndāravamahāmāndāravavaḍaudumbarapuṣpaparipūrṇāni | anyāni ca punastatra 
vividhāni kāṣṭhapuṣpāṇyutpadyante | tadyathā-campakāśokakaravīrapāṭalānirmuktakasumanāgandha- 
vārṣikāṇi | etāni manoramāṇi kāṣṭhapuṣpāṇi prādurbhūtāni | ityevaṃ tasmin jetavanavihāre 
samantata: pariśobhitāni dṛśyante sma || 
iti jetavanavihāravarṇanaṃ nāma prathamaprakaraṇam || 
avīciśoṣaṇaṃ nāma dvitīyaṃ prakaraṇam | 
atha tasminneva parṣanmadhye sarvanīvaraṇaviṣkambhī nāma bodhisattvo mahāsattva utthāyā- 
sanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ 
praṇamya bhagavantametadavocat-paramāścaryādbhutaprāpto’haṃ bhagavan | kuta ime raśmaya: samāgacchanti 
sma ? kasyaiṣa tathāgatasya viṣayaprabhāva: ? iti | bhagavānāha-naiṣa tathāgataprabhāva: | 
kulaputro’vīcau mahānarake āryāvalokiteśvaro bodhisattvo mahāsattva: praviṣṭa: | sattvān 
parimocayitvā ca pretanagaraṃ praviśati | teneme raśmaya utsṛṣṭā: || 
atha sarvanīvaraṇaviṣkambhī bodhisattvo mahāsattvo bhagavantametadavocat-bhagavan, 
avīcau mahānarake kāni sattvāni saṃvidyante ? yatra vīcirna prajñāyate | tatrāsya dharmaṃ 
deśayati-yasyā: kuḍyaprākāraparyantā ayomayī bhūmi: samanantaraprajvalitaikajvālībhūtā, 
visphuradratnakaraṇḍakavat saṃdṛśyate | tasminneva mahānarake ākrandatī kumbhī tiṣṭhati | 
tasyāmeva kumbhyāmanekāni sattvakoṭīniyutaśatasahasrāṇi prakṣiptāni | yathā bahvyudakāyāṃ 
sthālyāṃ mudrā vā bhāṣā vā cordhvaṃ gacchanto’dho gacchanta: svidyante pacyante, evaṃ te sattvā
@262
avīcau mahānarake kāyikaṃ du:khaṃ pratyanubhavanti | tatkathaṃ bhagavan avīcau mahānarake’va-
lokiteśvaro bodhisattvo mahāsattva: praviśati ? bhagavānāha-yathā kulaputra rājā cakravartī 
divyaratnamayodyāne praviśati mahatyā cakravartirājyasamṛddhyā, evameva kulaputra avalokiteśvaro 
bodhisattvo mahāsattvastasminnavīcau mahānarake praviśati | na ca punastasya kāyo’nyathābhāvaṃ 
gacchati | yadā avīcimahānarakasamīpamupasaṃkrāmati, tadā avīcirmahānaraka: śītībhāva- 
manugacchati | tadā te yamapālapuruṣā: saṃvegacittā: paramodvignāścintāṃ samāpadyante-kimasmi- 
nnavīcau mahānarake’śubhanimittaṃ prādurbhūtam ? yadāvalokiteśvaro bodhisattvo mahāsattva: 
praviśati, tadā tasmin śakaṭacakrapramāṇamātrāṇi padmāni prādurbhūtāni | sā ca kumbhī 
visphuṭitā | tasminnevāgnikhadāyāṃ madho: puṣkariṇī prādurbhūtā ||
atha te yamapālapuruṣā asimusalabhindipālatomaragadācakratriśūlādīnupasaṃgṛhya sarvaṃ 
cāvīcipariṣkāraṃ gṛhītvā yena sa yamo dharmarājastenopasaṃkrāntā: | upasaṃkramya yamaṃ dharmarāja-
metadavocan-yatkhalu devo jānīyāt prathamam-sā cāsmākaṃ karmabhūmirniravaśeṣaṃ parikṣīṇā
abhiramaṇīyā saṃvṛttā sarvasukhasamarpitā | yamo dharmarājastānuvāca-kiṃkāraṇaṃ yuṣmākamapi 
karmabhūmi: parikṣīṇā ?
yamapālapuruṣā ūcu:-api ca | yatkhalu devo jānīyāt prathamam-tasminnavīci- 
mahānarake’śubhanimittaṃ prādurbhūtam | sarvaṃ praśāntaṃ śītībhāvamupagatam | kāmarūpī ca tatra 
puruṣa: praviṣṭo jaṭāmukuṭadharo divyālaṃkārabhūṣitaśarīra: paramamaitramānasa: suvarṇabimbamiva 
dṛśyate | sa ca tādṛśa: puruṣastatra praviṣṭa: | tasya ca praviṣṭamātrācchakaṭacakramātrāṇi 
padmāni prādurbhūtāni | sā ca kumbhī visphuṭitā | tasminnevāgnikhadāyāṃ madho: puṣkariṇī
prādurbhūtā ||
atha sa yamo dharmarājaścintāmāpede-kasya punardevasyāyaṃ prabhāva: ? atha maheśvarasya 
maharddhikasya, athavā nārāyaṇasya pañcamahāsamudranamaskṛtasya, athavā anyeṣāṃ maharddhikadeva- 
putrāṇāmapi varapradānenedṛśaṃ phalaviśeṣaṃ saṃvṛttam ? te ceha bhūmāvanuprāptā: ? athavā rākṣasa 
utpanna: eṣa mahārāvaṇapratidvandvī ? evaṃ sa tata: sthitaścintayāmāsa | sa ca divyena 
cakṣuṣā vyavalokya tacca devanikāyena paśyati sma-īdṛśaṃ varaṃ kasyānyasya ? atha sa puna- 
revāvīcau mahānarake vyavalokayati sma | vyavalokya tasminnevāvīcau mahānarake’valokiteśvaraṃ 
bodhisattvaṃ mahāsattvameva paśyati sma ||
atha sa yamo dharmarājo yenāvalokiteśvaro bodhisattvo mahāsattvastenopasaṃkrānta: |
upasaṃkramya bhagavata: pādau śirasābhivandya stotraviśeṣaṃ kartumārabdha: | namo’stvavalokite- 
śvarāya, maheśvarāya, padmaśriye, varadāya, vaśaṃkarāya, pṛthivīvaralocanakarāya, jagadāśvāsanakarāya, 
śatasahasrabhujāya, koṭīśatasahasranetrāya, ekādaśaśīrṣāya, vaḍavāmukhaparyantāya, dharmapriyāya, 
sarvasattvaparimokṣaṇakarāya, kūrmamakaramatsyāśvāsanakarāya, jñānarāśyuttamakarāya, priyaṃdadāya, 
@263
ratnaśriye, uttamāya, avīcisaṃśoṣaṇakarāya, jñānalakṣmyalaṃkṛtāya, jñānapriyāya, sarvadevapūjita- 
namaskṛtāya, vanditāya, abhayaṃdadāya, dharmadīpaṃkarāya, kāmarūpāya, gandharvarūpāya, kāñcana- 
parvatasamārūḍhāya, sāgarakukṣigambhīradharmāya, paramārthayogamanuprāptāya, saṃmukhasaṃdarśanakarāya, 
anekasamādhiśatasahasrāvakīrṇāya, abhiratikarāya, vicchuritagātrāya, ṛṣipuṃgavakarāya, 
haḍinigaḍabandhanabhayatrastamārgaparimokṣaṇakarāya, sarvasattvābhāvasaṃyuktāya, bahuparivārasaṃvartanī- 
yāya, upacitakarāya, cintāmaṇiratnāya, nirvāṇamārgopadarśanakarāya, pretanagarasamucchoṣaṇa-
karāya, chatrabhūtajagatkarāya, vyādhiparimocanakarāya, nandopanandanāgarājakṛtayajñopavītāya, 
amoghapāśasaṃdarśanakarāya, anekamantraśatāvakīrṇāya vajrapāṇividrāvaṇakarāya, trilokabhayaṃ-
karāya, yakṣarākṣasabhūtapretavetālaḍākinīkūṣmāṇḍāpasmārasaṃtrāsanakarāya, nīlotpalacārunetrāya, 
gambhīradhīrāya, vidyādhipataye, sarvakleśavimokṣaṇakarāya, vividhabodhimārgopacitāya, samārūḍha-
mokṣamārgapravarāya, āśrayacittabodhimārgopacitāya, pretagatiparimokṣaṇakarāya, paramāṇurajo- 
pamasamādhiśatasahasrākīrṇāya | evaṃ yamo dharmarājo viśeṣataraṃ srotāvadhānaṃ kṛtvā punarapi 
yamo dharmarāja: tri: pradakṣiṇīkṛtya tatraiva prakrānto’bhūt ||
iti avīciśoṣaṇaṃ nāma dvitīyaṃ prakaraṇam ||
sattvadhātuparimokṣaṇaṃ tṛtīyaṃ prakaraṇam |
atha sarvanīvaraṇaviṣkambhī bhagavantametadavocat-kadā bhagavannāgacchati avalokite- 
śvaro bodhisattvo mahāsattva: ? bhagavānāha-eṣa kulaputra avīcīmahānarakānniṣkramya pretanagaraṃ 
praviṣṭa: | tatrānekāni pretaśatasahasrāṇi purastāddhāvanti sma dagdhasthūṇākṛtibhirasthiyantrava- 
ducchritai: parvatodarasaṃnibhai: sūcīcchidropamamukhai: | yadāvalokiteśvaro bodhisattvo mahāsattva: 
pretanagaramupasaṃkrāmati, tadā sa pretanagara: śītībhāvamanugacchati, sā ca vajrāśanirvyupa-
śamitā, sa ca dvārapālapuruṣa udbaddhabhiṇḍipāla: kālakūṭavyagrahasto lohitākṣa: |
satatamasyānubhāvena maitracittaṃ saṃbhāvayati-na ca me īdṛśena karmabhūminā kṛtyam || 
athāryāvalokiteśvaro bodhisattvo mahāsattvastaṃ ca sattvanikāyaṃ dṛṣṭvā mahākaruṇācitta- 
mutpādya daśabhyo hastāṅgulībhyo daśa vaitaraṇīrniṣkrāmayati | daśabhya: pādāṅgulībhyo daśa 
vaitaraṇīrniṣkrāmayati | atikaruṇābhibhūtacetasā avalokiteśvarasya bodhisattvasya mahāsattvasya 
teṣāṃ sattvānāmantike sarvaromakūpebhyo’ṣṭāṅgavāriparipūrṇā mahānadyo niṣkrāmanti | yadā ca te 
pretasattvāstadudakamāsvādayanti, tadā te vipulakaṇṭhā bhavanti, paripūrṇagātrāśca bhavanti |
tena caite divyarasarasāgropetenāhāreṇa saṃtarpitāśca bhavanti | tadā mānuṣikīṃ
cetanāmupādāyaiva sāṃsārikīṃ cintāṃ vicintayanti-aho bat ate jāmbudvīpakā
manuṣyā: sukhitā:, ye śītalāṃ chāyāṃ parisevanti | sukhitāste jāmbudvīpakā manuṣyā
@264
ye mātāpitarau satataṃ parigrahamupasthānaṃ kurvanti | sukhitāste satpuruṣā ye kalyāṇa-
mitraṃ satatasamitamanveṣayanti, parigrahaṃ paripālayanti | te satpuruṣā: sacetanā ye mahāyānaṃ
satatasamitamavagāhayanti | te satpuruṣā ye āryāstān gomārgāya vāsamupavasanti | te 
satpuruṣā ye dharmadaṇḍikāmākoṭayanti | te satpuruṣā: ye truṭitasphuṭitān vihārān
pratisaṃskāraṃ kurvanti, pratiṣṭhāpayanti | te satpuruṣā ye pūrvikāni stūpabimbāni truṭita- 
sphuṭitāni viśīrṇabhūtāni pratisaṃskāraṃ kurvanti | te satpuruṣā ye dharmabhāṇakāṃllekhakān 
dhārakān vācakān sūtrarājasya śrāvakān satatasamitaṃ parisevanti copatiṣṭhanti ca | te 
satpuruṣā ye tathāgataprātihāryāṇi vividhāni ca tathāgatacaṃkramaṇāni dharmasarāṇi ca 
paśyanti | te satpuruṣā ye pratyekabuddhacaṃkramaṇāni paśyanti | te satpuruṣā ye’rhaccaṃkramaṇāni 
paśyanti | te satpuruṣā ye bodhisattvavikurvitāni caṃkramaṇāni paśyanti | ityevaṃ te 
pretaviṣayaṃ śarīramanuvicintya mānasānāṃ kāmānāmabhāvopapattiṃ prati parityajanti | tadā tasya 
sakāśāt ‘kāraṇḍavyūha’mahāyānasūtraratnarājaśabdo niścarati | tadā teṣāṃ viṃśatiśikhara-
samudgataṃ satkāyadṛṣṭiśailaṃ jñānavajreṇa bhittvā sarve te sukhāvatyāṃ lokadhātāvupapannā: ākāṅkṣita- 
mukhā nāma bodhisattvā upapannā: | athāvalokiteśvaro yadā te sattvadhātava: parimokṣitā:
suparimuktāśca, yadā te sarvasattvā bodhisattvabhūmāvupapannā:, tadā tata: pretanagarātpunarapi
niṣkrāmati ||
iti sattvadhātuparimokṣaṇaṃ nāma tṛtīyaṃ prakaraṇam || 
candrādyutpattirnāma caturthaṃ prakaraṇam | 
atha sarvanīvaraṇaviṣkambhī bhagavantametadavocat-bhagavan, adyāpi nāgacchatyavaloki-
teśvaro bodhisattvo mahāsattva: ? bhagavānāha-anekāni kulaputra sattvakoṭiniyutaśatasahasrāṇi 
paripācayati | dine dine sa āgatya paripācayati | nāsti kulaputra īdṛśaṃ pratibhānaṃ 
tathāgatānāmapi yādṛśamāryāvalokiteśvarasya bodhisattvasya mahāsattvasya ||
atha sarvanīvaraṇaviṣkambhī āha-kena parkāreṇa bhagavan ? bhagavānāha-bhūtapūrvaṃ 
kulaputra vipaśyī nāma tathāgato’rhan samyaksaṃbuddho loka udapādi vidyācaraṇasaṃpanna: sugato 
lokavidanuttara: puruṣadamyasārathi: śāstā devānāṃ ca manuṣyāṇāṃ ca buddho bhagavān | tena 
kālena tena samayenāhaṃ sarvanīvaraṇaniṣkambhin sugandhamukho nāma vaṇikputro’bhūvam | tadā 
me śrutā vipaśyinastathāgatasya sakāśādāryāvalokiteśvarasya guṇodbhāvanā || 
atha sarvanīvaraṇaviṣkambhī bhagavantametadavocat-kīdṛśī tvayā bhagavan guṇodbhāvanā 
śrutā ? etā: sarvā pravadatām | vijñarāja bhagavan me prabodhaya, yādṛśī tvayā bhagavan guṇo-
dbhāvanā āryāvalokiteśvarasya bodhisattvasya mahāsattvasya śrutā ||
@265
bhagavānāha-cakṣuṣoścandrādityāvutpannau, lalāṭānmaheśvara:, skandhebhyo brahmādaya:, 
hṛdayānnārāyaṇa:, daṃṣṭrābhyāṃ sarasvatī, mukhato vāyavo jātā:, dharaṇī pādābhyām, varuṇaśco-
darāt | yadaite devā jātā āryāvalokiteśvarasya kāyāt, athāryāvalokiteśvaro bodhisattvo 
mahāsattvo maheśvaraṃ devaputrametadavocat-bhaviṣyasi tvaṃ maheśvara: kaliyuge pratipanne | kaṣṭasattva- 
dhātusamutpanna ādideva ākhyāyase sraṣṭāraṃ kartāram, te sarvasattvā bodhimārgeṇa viprahīṇā
bhaviṣyanti, ya īdṛśapṛthagjaneṣu sattveṣu sāṃkathyaṃ kurvanti ||
ākāśaṃ liṅgamityāhu: pṛthivī tasya pīṭhikā |
ālaya: sarvabhūtānāṃ līlayā liṅgamucyate ||1||
īdṛśaṃ mayā kulaputra vipaśyinastathāgatasya sakāśādāryāvalokiteśvarasya guṇodbhāvanā
śrutā ||
tadapyatikramya śikhī nāma tathāgato’rhan samyaksaṃbuddho babhūva vidyācaraṇasaṃpanna: 
sugato lokavidanuttara: puruṣadamyasārathi: śāstā devānāṃ ca manuṣyāṇāṃ ca buddho bhagavān |
tena kālena tena samayenāhaṃ sarvanīvaraṇaviṣkambhin dānaśūro nāma bodhisattvo mahāsattvo’-
bhūvam | tasya śikhinastathāgatasya sakāśādavalokiteśvarasya bodhisattvasya mahāsattvasya 
guṇodbhāvanā śrutā ||
iti candrādyutpattirnāma caturtha prakaraṇam || 
vividharaśmini:saraṇaṃ pañcamaṃ prakaraṇam | 
atha sarvanīvaraṇaviṣkambhī bhagavantametadavocat-kīdṛśī bhagavaṃstvayā guṇodbhāvanā 
avalokiteśvarasya śrutā ? bhagavānāha-yadā sarvadevā nāgā yakṣā gandharvā rākṣasā asurā maruto 
garuḍā gandharvā: kinnarā mahoragā manuṣyā: saṃnipatitā: saṃniṣaṇṇā abhūvan, tadā bhagavān |
mahāsaṃnipātaṃ dṛṣṭvā tāsāṃ parṣadā madhye dharmasāṃkathyaṃ kartumārabdha: | tadā bhagavato mukhadvārā- 
nnānāvarṇā anekaraśmayo ni:saranti sma | tadyathā-nīlapītalohitāvadātamāñjiṣṭhasphaṭika-
rajatasuvarṇanānāvidharaśmayo niścaranti sma | niścaritvā ca daśadigvidikṣu sarvān 
lokān dhātūnavabhāsya punarevāgatya taṃ śikhinaṃ bhagavantaṃ tri:pradakṣiṇīkṛtya bhagavato 
mukhadvāre praviṣṭā: ||
iti vividharaśmini:saraṇaṃ nāma pañcamaṃ prakaraṇam ||
samāpto’yaṃ sarvanīvaraṇāviṣkambhisaṃvādo nāma prathama: kāṇḍa: ||
tathāgatasaṃvāda: ṣaṣṭhaṃ prakaraṇam | 
atha tasminneva parṣadi ratnapāṇirnāma bodhisattvo mahāsattva utthāyāsanādekāṃsamuttarā-
saṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ praṇamya bhagavanta-
@266
metadavocat-kiṃ kāraṇaṃ bhagavan, īdṛśaṃ nimittaṃ prādurbhūtaṃ darśitam ? bhagavānāha-eṣa
kulaputra avalokiteśvara: sukhāvatyā lokadhātorāgacchati, tasya āgacchamānasyedaṃ mayedṛśaṃ 
nimittaṃ prādurbhūtaṃ darśitam || 
atha ratnapāṇirnāma bodhisattva āha-kīdṛśāni tāni nimittāni ? darśayatu bhagavān |
bhagavānāha-yadā kulaputra avalokiteśvaro bodhisattvo mahāsattva āgacchati, tadā 
vividhāni kalpavṛkṣā vistaranti, cūtavṛkṣā vistaranti, kundapuṣpāṇi satataṃ jāyante, 
campakavṛkṣā abhinamanti | atipuṣpāvakīrṇā: puṣkariṇya: prādurbhavanti | ratnavṛkṣaśatāni 
tato dṛśyante | vividhāni puṣpavarṣāṇi patanti, ratnavarṣāṇi ca pravarṣanti, vividhāni 
ca ratnamaṇimuktāvajravaidūryaśaṅkhaśilāpravālajātarūparajatatāmrāṇi pravarṣanti, divyāni ca
vastravarṣāṇi patanti | tasminneva vihārasamīpe sapta ratnāni prādurbhūtāni | tadyathā-hastiratnaṃ 
maṇiratnaṃ aśvaratnaṃ strīratnaṃ gṛhapatiratnaṃ pariṇāyakaratnam | evaṃ sapta ratnāni prādurbhūtāni | 
bhūmi: suvarṇanirbhāsā saṃdṛśyate | yadā āryāvalokiteśvaro bodhisattvo mahāsattva: sukhāvatyā
lokadhātorniṣkrānta:, tadā sarvapṛthivī ṣaḍvikāraṃ prakampitā ||
atha ratnapāṇirbodhisattvo mahāsattvo bhagavantametadavocat-kasya nimittāni bhagavan ? 
bhagavānāha-eṣa kulaputra āryāvalokiteśvaro mahāsattvo bodhisattva āgacchati, tasyaiṣa śubha- 
nimittamīdṛśaṃ prādurbhūtam | yadā sa calati tadā manoramaṃ padmavarṣa: patati | tadā avalokite- 
śvaro sahasrapatrāṇi padmāni suvarṇadaṇḍāni vaidūryanirbhāsāni gṛhītvā yena bhagavāṃstenopa- 
saṃkrānta: | upasaṃkramya bhagavata: pādau śirasābhivandya bhagavatastāni padmānyupanāmayati sma-
imāni te bhagavannamitābhena tathāgatenārhatā samyaksaṃbuddhena prahitāni | sa tathāgata: pṛcchati 
anātaṅkatāṃ laghutāṃ sukhasparśavihāritāṃ ca | tato bhagavatā padmāni gṛhītvā vāmapārśve sthāpi- 
tāni | tadā āryāvalokiteśvarasya guṇodbhāvanāṃ kurute-kīdṛśī tvayā avalokiteśvara karma- 
bhūmirniṣpāditā sadā preteṣu avīcāvupapanneṣu ? kālasūtrarauravopapanneṣu sattveṣu, hāhe tapane 
pretāyane mahānarake, agnighaṭe mahānarake, śālmalimahānarake, andhakāle mahānarake, śītodake 
mahānarake-evaṃ cānyeṣvapi ? mahānarake ye upapannā: sattvāsteṣāṃ ca karmabhūmiṃ dṛṣṭvā tatra 
mayā sattvaparipāko me kṛta: kartavyaśca | kṛtvā sarve ca anuttarāyāṃ samyaksaṃbodhau pratiṣṭhāpa- 
yitavyā: | na ca tāvat tvayānuttarā samyaksaṃbodhirabhisaṃboddhavyā, yāvatsamantāddaśabhyo 
digbhya: sarvākṣaṇopapannā: sattvā arūpaviśeṣe nirvāṇadhātau na pratiṣṭhāpitā bhaveyu: ||
athāvalokiteśvaro bodhisattva idaṃ praśnavyāhāraṃ kṛtvā bhagavata: pādau śirasābhivandya 
ekānte prakrānta:, prakramitvā jvalannivāgnipiṇḍa ākāśe’ntarhita: ||
iti tathāgatasaṃvādo nāma ṣaṣṭhaṃ prakaraṇam ||
@267
avalokiteśvarapuṇyaskandhakathanaṃ saptamaṃ prakaraṇam | 
atha ratnapāṇirbodhisattvo bhagavantametadavocat-paripṛccheyamahaṃ bhagavan praśnavyāharaṇa- 
muddeśam-kīdṛśo’valokiteśvarasya bodhisattvasya mahāsattvasya puṇyasaṃbhāra: ? bhagavānāha-śṛṇu 
kulaputra | nirdeśayāmi asyāvalokiteśvarasya bodhisattvasya mahāsattvasya nāmagrahaṇāt puṇya- 
saṃbhārasya pramāṇam | tadyathā-api nāma kulaputra kecideva sattvā gaṅgānadīvālukopamā- 
stathāgatā arhanta: samyaksaṃbuddhā: divyakalpapuṣpadhūpagandhamālyavilepanacūrṇacīvarachatradhvaja- 
ghaṇṭāpatākābhirvividhābhi:, cīvarapiṇḍapātraśayanāsanaglānapratyayabhaiṣajyapariṣkārairupasthitā 
bhavanti, yaśca teṣāṃ tathāgatānāṃ puṇyaskandha: prabhavati, avalokiteśvarasyaikavālāgre sa 
puṇyaskandha: | tadyathā-api nāma kulaputra dvādaśamāsikena saṃvatsareṇa caturmahādvīpeṣu
rātriṃdivamavicchinnaṃ devo varṣati, tacchakyamekaikaṃ binduṃ gaṇayitum | na tu kulaputra ava-
lokiteśvarasya śakyaṃ mayā puṇyasaṃbhāraṃ gaṇayitum | tadyathāpi nāma kulaputra mahāsamudraścatu- 
raśītiyojanasahasrāṇi gāmbhīryeṇa, aprameyo vaipulyena, vaḍavāmukhaparyantam, tanmayā śakya- 
mekaikaṃ binduṃ gaṇayitum | na tu kulaputra avalokiteśvarasya bodhisattvasya mahāsattvasya śakyate 
puṇyasaṃbhāraṃ gaṇayitum | tadyathāpi nāma kulaputra caturmahādvīpeṣu ye keciccatuṣpādā siṃha- 
vyāghraṛkṣatarakṣumṛgoṣṭraśṛgālādayo gogardabhā: paśava: hastino’śvā mahiṣā mārjārādaya:,
eteṣu catuṣpadeṣu śakyate mayaikaikaṃ romaṃ gaṇayitum | na tu kulaputra avalokiteśvarasya bodhi- 
sattvasya mahāsattvasya śakyate puṇyasaṃbhāraṃ gaṇayitum | tadyathāpi nāma kulaputra kaścideva 
kulaputro vā kuladuhitā vā paramāṇurajopamāstathāgatā arhata: samyaksaṃbuddhā divyasauvarṇa- 
ratnamayān stūpān kārayeddhastaśatasahasrapramāṇam, kārayitvā caikadine dhyānāvaropaṇaṃ 
kuryāt, tacchakyaṃ mayā kulaputra teṣāṃ sauvarṇarajatamayānāṃ tathāgatānāṃ karaṇeṣu puṇyaskandhaṃ 
gaṇayitum | na tu kulaputra avalokiteśvarasya bodhisattvasya śakyate puṇyasaṃbhāraṃ gaṇayitum |
tadyathāpi nāma kulaputra śakyate mayā śīrṣavanasyaikaikaṃ patrāṇi gaṇayitum, na tvavalokite- 
śvarasya śakyate mayā puṇyasaṃbhāraṃ gaṇayitum | tadyathāpi nāma kulaputra caturmahādvīpeṣu 
strīpuruṣadārakadārikāste sarve srotāpattiphale sakṛdāgāmiphale’nāgāmiphale’rhattve pratyekabodhau 
niyojayeyam | yaścaiteṣu puṇyaskandha:, avalokiteśvarasya pūrvavadbālāgre sa puṇyaskandha: || 
ityavalokiteśvarapuṇyaskandhakathanaṃ nāma saptamaṃ prakaraṇam || 
vaineyadharmopadeśa: aṣṭamaṃ prakaraṇam |
atha ratnapāṇirbodhisattvo mahāsattvo bhagavantametadavocat-na me bhagavan kvaci-
dīdṛśa: acintyastathāgatānāṃ puṇyaskandho dṛṣṭo vā śrut ovā prāgeva bodhisattvabhūtasya, yādṛśo 
bhagavato’valokiteśvarasya bodhisattvasya puṇyaskandha: | bhagavānāha-yatkhalu kulaputra mama
sadṛśā: gaṅgānadīvālukopamāstathāgatā arhanta: samyaksaṃbuddhā bhaveyu:, te caikasthāne 
@268
dhārayeyu: satkārāya divyakalpacīvarapiṇḍapātraśayanāsanaglānapratyayabhaiṣajyapariṣkārai:, te ca 
tathāgatā arhanta: samyaksaṃbuddhā: sarvathaikatra saṃnipātyante | sarve avalokiteśvarasya bodhi-
sattvasya mahāsattvasya na śaknuvanti puṇyaskandhaṃ gaṇayitum | prāgeva kulaputra ahamekākī 
asmin lokadhātau viharāmi, tatkathaṃ śaknuyāṃ tasya puṇyaskandhaṃ vācā vyāhartum ? api
ca kulaputra sarve tathāgatā daśabhyo vāgbhi: evaṃ vācamabhāṣanta-te sattvā: sukhitā loke 
bhavanti, ye avalokiteśvarasya bodhisattvasya mahāsattvasya nāmadheyamanusmaranti | te jarāmaraṇa- 
vyādhiśokaparidevadu:khadaurmanasyebhya: parimuktā bhavanti, te āpaścimasāṃsārikaṃ du:khaṃ 
nānubhavanti, te śuklapāṇḍarapaṭā iva rājahaṃsā: plutavāyuvegā iva gacchanti sukhāvatī- 
lokadhātumamitābhasya tathāgatasya saṃmukhaṃ dharmaśravaṇāya | dharmaṃ śrutvā ca sāṃsārikaṃ du:khaṃ 
teṣāṃ kāye nab ādhate, na ca rāgadveṣamohena jarāmaraṇam, na ca teṣāṃ kṣutpipāsā du:khaṃ 
kāye nab bādhate, na ca te garbhāvāsadu:khamanusmaranti, tasminneva padme jāyante | dharmarasena
pūryamāṇā: satataparigrahaṃ vyavasthāpitā: tāvadasmiṃllokadhātau tiṣṭhanti, yāvadavalokiteśvarasya 
bodhisattvasya dṛḍhapratijñā na paripūritā bhavati-sarvasattvā sarvadu:khebhya: parimokṣitā:
yāvadanuttarāyā: samyaksaṃbodhau na pratiṣṭhāpitā bhavanti ||
atha ratnapāṇirbodhisattvo bhagavantametadavocat-katamena kālena bhagavato’sya 
dṛḍhapratijñāṃ paripūrayati, sarvasattvāśca mokṣamārge pratiṣṭhāpitā bhaveyu: ? bhagavānāha-bahubhi: 
kulaputra kāraṇai: sattvā: kāraṇāt saṃsāre saṃsaranti, devatā sattvān paripācayati, teṣāṃ 
sattvānāṃ bodhimārgamupadarśayati | yena yena rūpeṇa vaineyā: sattvā:, tena tena rūpeṇa dharmaṃ 
deśayati | tathāgatavaineyānāṃ sattvānāṃ tathāgatarūpeṇa dharmaṃ deśayati | pratyekabuddhavaineyānāṃ 
sattvānāṃ pratyekabuddharūpeṇa dharmaṃ deśayati | arhattvavaineyānāṃ sattvānāmarhattvarūpeṇa dharmaṃ 
deśayati | bodhisattvavaineyānāṃ sattvānāṃ bodhisattvarūpeṇa dharmaṃ deśayati | maheśvaravaineyānāṃ 
sattvānāṃ maheśvararūpeṇa dharmaṃ deśayati | nārāyaṇavaineyānāṃ sattvānāṃ nārāyaṇarūpeṇa dharmaṃ
deśayati | brahmavaineyānāṃ sattvānāṃ brahmarūpeṇa dharmaṃ deśayati | indravaineyānāṃ sattvānāmindra-
rūpeṇa dharmaṃ deśayati | ādityavaineyānāṃ sattvānāmādityarūpeṇa dharmaṃ deśayati | candravaine-
yānāṃ sattvānāṃ candrarūpeṇa dharmaṃ deśayati | agnivaineyānāṃ sattvānāmagnirūpeṇa dharmaṃ deśayati |
varuṇavaineyānāṃ sattvānāṃ varuṇarūpeṇa dharmaṃ deśayati | vāyuvaineyānāṃ sattvānāṃ vāyurūpeṇa 
dharmaṃ deśayati | nāgavaineyānāṃ sattvānāṃ nāgarūpeṇa dharmaṃ deśayati | vighnapativaineyānāṃ
sattvānāṃ vighnapatirūpeṇa dharmaṃ deśayati | yakṣavaineyānāṃ sattvānāṃ yakṣarūpeṇa dharmaṃ deśayati | 
vaiśravaṇavaineyānāṃ sattvānāṃ vaiśravaṇarūpeṇa dharmaṃ deśayati | rājavaineyānāṃ sattvānāṃ rājarūpeṇa
dharmaṃ deśayati | rājabhaṭavaineyānāṃ sattvānāṃ rājabhaṭarūpeṇa dharmaṃ deśayati | mātṛpitṛvaine-
yānāṃ sattvānāṃ mātṛpitṛrūpeṇa dharmaṃ deśayati | yathā yathā vaineyānāṃ sattvānāṃ tathā tathā 
@269
rūpeṇa dharmaṃ deśayati | evaṃ kulaputra avalokiteśvaro bodhisattvo mahāsattva: sattvān dharmaṃ 
deśayati, paripācayati, nirvāṇabhūmimupadarśayati || 
iti vaineyadharmopadeśo nāma aṣṭamaṃ prakaraṇam ||
asurāśvāsanaṃ navamaṃ prakaraṇam | 
atha ratnapāṇirbodhisattvo mahāsattvo bhagavantametadavocat-paramāścaryādbhutaprāpto’haṃ
bhagavan | na ca me kadācidasmābhirīdṛśo viṣayo dṛṣṭo vā śrut ovā, yādṛśo’valokite- 
śvarasya bodhisattvasya mahāsattvasya viṣaya: | tādṛśastathāgatānāmapi na saṃvidyate || 
bhagavānāha-asti kulaputra asminneva jambudvīpe vajrakukṣirnāma guhā | atra anekā- 
nyasurakoṭīniyutaśatasahasrāṇi prativasanti sma | tatra kulaputra avalokiteśvaro bodhi- 
sattvo’surarūpeṇāsurāṇāṃ dharmaṃ deśayati | imaṃ ca kāraṇḍavyūhamahāyānasūtraratnarājamuddeśayati |
dharmaśravaṇāyāgatānasurānevaṃ ca kathayati sma-asurāṇāṃ dharmaṃ śṛṇvantu bhavanta: | ye cānye’-
suraparṣadaste maitracittā: śāntacittā: dayācittā: sattvānāmantike hitasukhacittā bhāvaṃ
samanvāhṛtya imaṃ kāraṇḍavyūhaṃ dharmaparyāyaṃ śrotavyam ||
atha te’surā: kṛtakarapuṭā avalokiteśvarasyāntikamimaṃ dharmaparyāyaṃ śṛṇvanti sma |
te sukhitā loke ye īdṛśaṃ cintāmaṇisadṛśaṃ kāraṇḍavyūhaṃ mahāyānasūtraratnarājamabhimukhī- 
kurvanti, śṛṇvanti, śrutvā cābhiśraddadhāsyanti, pratiṣyanti, likhiṣyanti, likhāpayiṣyanti, 
dhārayiṣyanti, vācayiṣyanti, pūjayiṣyanti, cintayiṣyanti, parebhyaśca vistareṇa saṃprakāśa-
yiṣyanti, bhāvayiṣyanti, paramaprītyā gauraveṇādhyāśayena ca namaskurvanti | teṣāṃ ca pañcānanta- 
ryāṇi karmāṇi kṣapayanti, kṣapayitvā pariśuddhakāyā bhaviṣyanti, jātismarāśca | maraṇakāle
dvādaśa tathāgatā upasaṃkramiṣyanti, te ca sarve tathāgatā āśvāsayiṣyanti-mā bhaiṣī: kulaputra,
tvayā kāraṇḍavyūhaṃ mahāyānasūtraratnarājaṃ śrutam | vividhāste’rthamārgā: sajjīkṛtā: sukhāvatī-
gamanāya ca | tatra sukhāvatyāṃ lokadhātau tavārthe vicitraṃ ca te chatraṃ siṃhāsanaṃ sajjīkṛtam, 
divyamaulīkuṇḍalasragdāmamīdṛśasya nimittam, maraṇakālasamayaparipanthita eva sukhāvatīmanu- 
gacchati | evaṃ sa ratnapāṇe prativiśiṣṭataraṃ puṇyaphalaṃ darśayannavalokiteśvaro bodhisattvo mahā- 
sattvo nirvāṇikīṃ bhūmimupadarśayati sma | asurāṇāṃ nirvāṇapathamupadarśitaṃ sarvapāpamati- 
nivāraṇārthamanuttare bodhimārge pratiṣṭhāpanārtham ||
atha ratnapāṇirbodhisattvo mahāsattvo bhagavata: pādau śirasābhivandya tatraiva prakrānta: ||
iti asurāśvāsanaṃ nāma navamaṃ prakaraṇam || 
kāñcanamayabhūmyādyupasthānaṃ daśamaṃ prakaraṇam ||
atha sarvanīvaraṇaviṣkambhī bhagavantametadavocat-atidurlabhaṃ bhagavan asyāvalokite- 
śvarasya vikurvitāni śrūyante guṇodbhāvanāni ca | bhagavānāha-api ca kulaputra tasmād 
@270
vajrakukṣeryadā niṣkrānta:, kāñcanamayyāṃ bhūmyāṃ praviṣṭa:, tadā guṇodbhāvanāṃ śṛṇu | tadapi 
pūrvatarapravacanam | tadapi samatikramya viśvabhūrnāma tathāgato’rhan samyaksaṃbuddho babhūva
vidyācaraṇasaṃpanna: sugato lokavidanuttara: puruṣadamyasārathi: śāstā devānāṃ ca manuṣyāṇāṃ
ca buddho bhagavān | tena kālena tena samayena ahaṃ sarvanīvaraṇaviṣkambhī bodhisattva: kṣānti- 
vādī ṛṣirabhūt girigahvarāntarakarvaṭasthānavāsī, manuṣyāṇāmavacare pṛthivīpradeśe vyaharan | 
tadā kālānukālaṃ mayā tasya viśvabhuva: tathāgatasya sakāśāt guṇodbhāvanā avalokiteśvarasya 
bodhisattvasya mahāsattvasya śrutā vividhasarvasattvaparipācanam | asti sarvanīvaraṇaviṣkambhin
sā kāñcanamayī nāma bhūmirasti yaduttarasyāṃ kāñcanamayyāṃ bhūmyāṃ gatvā avalokiteśvaro 
bodhisattvo mahāsattvo'dhomukhānāṃ sattvānāṃ dharmaṃ deśayati sma | āryāṣṭāṅgikamārgaṃ nirvāṇa-
mupadarśayati | sa tata: kāñcanamayyā bhūmyā niṣkramitvā rūpyamayyāṃ bhūmyāṃ praviśati |
tatra sa paśyati catuṣpādikāni sattvāni puruṣapudgalāni | dṛṣṭvā teṣāmavalokiteśvaro
bodhisattvo mahāsattvo sarvasattvānāmeva dharmaṃ deśayati-śṛṇvantu bhavanta: sarve puruṣapudgalā 
abhimukhaṃ dharmaparyāyaṃ pracalamānasucetasā nirvāṇikam | satvaramanuvicintayata ||
atha te sarve puruṣā avalokiteśvarasya purata: sthitvā etadavocan-āśvāsaya tvam |
andhabhūtānāṃ sattvānāṃ mārgamupadarśako bhava | atrāṇānāṃ sattvānāṃ trāṇaṃ bhava | aśaraṇānāṃ 
sattvānāṃ śaraṇaṃ parāyaṇaṃ mātāpitṛbhūto bhava | tamobhibhūtānāṃ sattvānāṃ pranaṣṭamārgāṇāṃ 
dīpabhūto bhava | sacetaka, mahākaruṇayā mokṣamārgasyopadarśaka, sukhitāste sattvā ye tava 
satataṃ parigrahaṃ nāmamanusmaranti, udīrayanti ca | idaṃ ca samāgāḍhataraṃ du:khaṃ na kadāci-
tpratyanubhavanti, muñcanti te hīdṛśaṃ du:khaṃ yāvadyādṛśaṃ vayaṃ pratyanubhavāma: || 
atha sa teṣāṃ sattvānāṃ kāraṇḍavyūhaṃ nāma mahāyānasūtraratnarājaṃ karṇapuṭe niścārayati 
sma | te ca sattvā amuṃ dharmaparyāyaṃ śrutvā anyonyavihitaśrotṛkarṇapuṭā niścaranti sma | 
tadapi te puruṣā: śrutvā avaivartikabhūminiṣpāditā: paramasukhasamarpitā: saṃskṛtā: || 
atha āryāvalokiteśvaro bodhisattvo mahāsattvastasyā rūpyamayyā niṣkramyānyatarāyāṃ 
bhūmyāṃ praviśati sattvaparipākāya mahākaruṇāsaṃpīḍitahṛdayo’yomayyāṃ bhūmyāṃ yatra sa rājā 
balirasurendro baddha: | sa tasyaiva sakāśamupasaṃkrānta: | upasaṃkramya ca rājño balerasurendrasya 
dūrataścakṣurdarśanaṃ yāti sma suvarṇabimbamiva raśmibhi: pramuñcamānairnānāvarṇai: ||
iti kāñcanamayabhūmyādyupasthānaṃ nāma daśamaṃ prakaraṇam ||
balisamāśvāsanamekādaśamaṃ prakaraṇam |
atha sa rājā balisurendro’valokiteśvaraṃ bodhisattvaṃ mahāsattvaṃ dūrata evāgacchantaṃ 
paśyati sma | dṛṣṭvā ca sānta:puraparivārai: sārdhamanekairasuraśatasahasrai: kubjavāmanakādibhi:
sahasraparivārairgatvā avalokiteśvarasya bodhisattvasya mahāsattvasya pādayornipatyedamudānayati sma-
@271
adya me saphalaṃ janma jīvitaṃ puṇyameva ca |
adya me hīdṛśaṃ caiva paripūrṇaṃ manoratham ||1||
adya me āśaya: pūrṇa: pariśuddhaśca du:khata: |
yanmayā darśane samyag dṛṣṭvā lokaikabāndhava: ||2||
tadā me sarvasaukhyaṃ ca kāme saṃtiṣṭhate puna: |
saukhyā bhavanti te sattvā sarvadu:khavivarjitā: ||3||
saṃsārabandhanānmuktāstiṣṭhanti sukhamodakā: | 
mamāpi darśanenaiva sarve sphuṭitabandhanā: | 
dūrāddūrataraṃ yānti garuḍasyeva pannagā: ||4||
atha sa rājā balistasya bhagavato’valokiteśvarasya pādayo: praṇipatya ratnapīṭhakaṃ 
dattvā daśanakhāñjaliṃ kṛtvaivamāha- 
api ca | bhagavan, niṣīdasva asminnāsane, anugrahaṃ kuru, pāparatānāṃ jātyandha- 
bhūtānāṃ parade#ragamanaprasaktānāṃ prāṇātipātodyuktānāṃ paraprāṇāhiṃsakānāṃ jarāmaraṇabhaya- 
bhītānāmudvignamānasānāṃ saṃsāraduṣṭavārtānāṃ trātā bhava | anāthānāṃ mātāpitṛbhūto bhava |
duṣṭadāruṇacaṇḍabhūtānāṃ bhagavan trātā bhava | paramadāruṇaduṣṭapraśamako bhava | eṣāmasmākaṃ 
bandhanabaddhānāṃ tava darśanena sarvabandhanādaya: parimuktā:, sphuṭitā: dūrāddūrataraṃ palāyanti | 
tvaddarśanamātreṇa yāni tāni rājñaścakravartinaśca śubhakarmajātāni cakravartisukhāni mama saṃvidyante, 
tatsa bhagavan tādṛśaṃ dharmamārgamupadarśaya, yenaivaṃ punareva bandhanadu:khaṃ na pratyanubhavema | na ca
punarimāni yāni sarvabandhanāni cakṣuṣu ābhāsamāgaccheyu: ||
atha āryāvalokiteśvaro bodhisattvo mahāsattvo rājānaṃ balimasurendramevamāha-ye 
mahārāja sattvānāmantike avihiṃsācittamutpādayanti, tathāgataśāsane piṇḍapātramanu- 
prayacchanti, kāropakāraṃ bahutaraṃ kurvanti, na ca teṣāṃ kecitsattvā: svapnenāpi pīḍayanti | amuṃ 
ca kāraṇḍavyūhaṃ mahāyānasūtraratnarājaṃ likhanti, likhāpayanti, antato nāmadheyamapi, 
asmāddharmaparyāyaṃ śṛṇvanti, asya bodhisattvasyaikamapi piṇḍapātramanuprayacchanti, teṣāṃ ca
dharmabhāṇakānāmasya dharmaparyāyasya dhārakānāṃ vācakānāṃ lekhakānāṃ saṃśrāvakāṇām, asya ca 
tathāgatasya dharmaparyāyamuddiśya ekadivasamapi purobhaktamapi piṇḍapātramanupradāsyati, te sarve 
cakravartirājyalābhino bhaviṣyanti | na ca kadācitkṣutpipāsādu:khaṃ pratyanubhaviṣyanti | 
na ca kadācinnarakabandhanadu:khaṃ pratyanubhaviṣyanti | na ca priyaviprayogadu:kham | api ca 
sarvadu:khebhyo vimucyante | sukhāvatīlokadhātumanugamiṣyanti, tasya ca bhagavato’mitābhasya 
tathāgatasya purata: saṃmukhaṃ dharmaṃ śrutvā vyākaraṇamanuprāpsyanti | api ca mahārāja | śrūyatāṃ 
dānaphalam | tadyathāpi nāma kulaputra ye tathāgatasyārhata: samyaksaṃbuddhasya tiṣṭhata: parinirvṛtasya 
vā piṇḍapātramanuprayacchanti, teṣāmidaṃ puṇyaskandhaṃ pravakṣyāmi | tadyathāpi nāma kulaputra
@272
dvādaśagaṅgānadīvālukopamā mama sadṛśā bodhisattvā mahāsattvā bhaveyu:, te caikasthāne 
dhārayeyurdivyakalpatatpuṇyapramāṇamudgrahītuṃ sarvasukhopadhānena samupatiṣṭhamānā:, te’pi sarve 
samagrībhūtā na śakyante ekasya piṇḍapātrapradānasya kuśalamūlasaṃbhārasya puṇyaskandhaṃ gaṇa- 
yitum | prāgevāhamekākī asminnasurabhavane viharāmi | tadyathāpi nāma kulaputra śakyate 
mayā paramāṇurajasāṃ pramāṇamudgrahītum | na tu kulaputra śakyaṃ mayā piṇḍapātrasya puṇyaskandhaṃ 
gaṇayitum | tadyathāpi nāma kulaputra caturṣu mahādvīpeṣu strīpuruṣadārakadārikādayaste sarve 
kṛṣikarmānte udyuktā bhaveyu: | te caturmahādvīpeṣu nānyaṃ kṛṣiṃ kārayeyu: | kālena kālaṃ 
nāgarājāno varṣadhārāmanuprayacchanti | te ca sarṣapān niṣpādyante | taccaikadvīpakhalaṃ kuryāt | 
sarve te strīpuruṣadārakadārikādaya: śakaṭairbhārairmuṭai: pīṭhakairuṣṭrairgobhirgardabhai: sarve te mardayitvā 
tasmin mahākhalake mahāntaṃ rāśiṃ kuryāt | gobhirgardabhādibhirmardayitvā mahāntaṃ rāśiṃ niṣpāda- 
yitvā | tacchakyaṃ kulaputra ekamekaṃ phalaṃ gaṇayitum | na tu kulaputra śakyate piṇḍapātrasya 
puṇyaskandhaṃ gaṇayitum | tadyathāpi nāma kulaputra sumeru: parvatarāja: caturaśītiyojanasahasrāṇi 
adhastādupagata: ūrdhveṇa caturaśītiyojanasahasrāṇyucchrayeṇa ca | sa kulaputra bhūrjarāśirbhavet | 
mahāsamudro melandukaparimaṇḍalaṃ bhavet | ye caturdvīpanivāsina: puruṣadārakadārikāste 
ca sarve lekhakā bhaveyu: | tacca sumeruparvatarājāntaparyantaṃ likhitaṃ bhavet | tacca kulaputra 
śakyaṃ mayaikaikākṣaraṃ gaṇayitum | na tu kulaputra śakyate piṇḍapātrasya puṇyaskandhaṃ gaṇayi-
tum | tadyathāpi nāma kulaputra lekhakā: sarve te daśabhūmipratiṣṭhitā bodhisattvā bhaveyu: 
paryāpannā: | yacca teṣāṃ daśabhūmipratiṣṭhitānāṃ bodhisattvānāṃ mahāsattvānāṃ puṇyaskandhaṃ
tamekasya piṇḍapātrasya puṇyaskandhaṃ gaṇayitum | tadyathāpi nāma kulaputra gaṅgāyā nadyā 
vālukāsamudrasya ca śakyaṃ mayā ekaikaṃ vālukāṃ gaṇayitum, na tu kulaputra śakyate mayā 
piṇḍapātrasya puṇyaskandhaṃ gaṇayitum | tadyathāpi nāma kulaputra śakyate mayā 
sarvamaturāsrāṃ (?) pramāṇamudgrahītum | na śakyaṃ mayā kulaputra piṇḍapātrasya puṇyaskandhaṃ
gaṇayitum ||
atha balirasurendra: idaṃ ca tasya bhagavato’valokiteśvarasyāntikātpiṇḍapātrakuśala-
bhūtasya sukṣetrāvarūḍhabījapātrabhūtasya nirdeśyamānasya tatsarvamanumodya sāśrudurdinavadano 
gadgadakaṇṭha: bāṣpaparipūrṇa ucchvasan avalokiteśvaraṃ bodhisattvaṃ mahāsattvametadavocat-kīdṛśaṃ 
mayā bhagavan balinā karma kṛtaṃ dānaṃ dattam, yenehaiva janmani bandhanamanuprāptam ? sānta:- 
puraparivāreṇa kukṣetre mayā dānaṃ dattam | tasyaiva tatkarmaṇa: phalamanubhavāmi | athavā 
sarvajñakṣetre bhasmamuṣṭimupakṣiptamapi amṛtaṃ pariniṣpadyate | mayājñānena yajñaṃ yajitam | yadā
mayā ca bhagavan tairthikadṛṣṭiparyāpannena mānagrastamānasena ca yajñaṃ yajatā mahādānasamucchrayaṃ 
kartumārabdham, tadā me tatra yajñe vāmanakarūpeṇa yācanako hiṃsra: samāgata: | tasya me 
maulīkuṇḍalasragdāmāni ratnābharaṇāni hyaśvarathādīni muktvā ratnakavacāni marakatapralambitāni 
@273
cāmarapralambitāni muktāhārāṇi muktikājālapralambitāni muktikājālapraticchannāni 
muktikākalāpajālāṅgulīkāni sauvarṇaghaṇṭikārūpyanibaddhāni raṇaraṇāyamānāni, (anyāni 
ca) kapilāsahasrāṇi rūpyapādāni sauvarṇaśṛṅgāni muktājālapralambitāni muktikājāla-
praticchannāni arghapātrasamāyuktāni nānāvicitraghaṇṭāratnasamāyuktāni, tādṛkṣāṇi kapilā- 
sahasrāṇi, (anyāni ca) kumārīṇāṃ śatasahasrāṇi paramayā gurvaruṇapuṣkalatayā samanvā-
gatānāṃ nānāvicitrāṇāṃ kanyālakṣaṇasamalaṃkṛtānāṃ paramarūpaśobhamānāmapsarasāmapi prati- 
spardhinīnāṃ divyālaṃkāravibhūṣitānāṃ maulīkuṇḍalasragdāmaparikṣepikāṇāṃ keyūrakaṭakanūpurakaṭi- 
mekhalāhastottaryā karṇapṛṣṭhottaryā hastāṅgulīyasamāyuktānāṃ sarasarāyamāṇamālāsamāyuktānāṃ 
nānāraṅgoparaktavastraprāvṛtānām, (anyāni) ratnapīṭhaśatasahasrāṇyanekāni suvarṇarāśirūpya- 
rāśīni ratnarāśīni sthāpitāni | anekāni ca vastrābharaṇāni sthāpitāni | anekāni 
ca gokulaśatāni sagopālasamāyuktāni sajjīkṛtāni | anekānyannapānaśatānāṃ sthāpitāni | 
divyarasarasāgropetānyāhārāṇi sajjīkṛtāni | anekāni suvarṇarūpyamayāni daṇḍāni ratna- 
saṃyuktāni satataṃ vyavasthāpitāni | anekāni suvarṇarūpyamayāni siṃhāsanāni ratnasaṃyuktāni ca | 
divyāni cāmaradaṇḍāni chatrāṇyupānahāni ratnapariveṣṭitāni | anekāni suvarṇamayāni 
rūpyamayāni maulikuṇḍalasragdāmasahasrāṇi ratnopacitāni | tasmin sa mayā rājñā śatasaha- 
srān saṃnipatitān brāhmaṇaśatasahasraṃ saṃnipatitam | anekāni kṣatriyaśatasahasrāṇi saṃni-
patitāni | tadāhaṃ bhagavan evaṃ sthānasthitānāṃ yathāsaṃnipatitānāṃ dṛṣṭvā vismayamāpanna: | 
trīṇi vārāṇi ekacchatrāṃ pṛthivīṃ kṛtavān | tatra mayā pātrabhūteṣvidaṃ dānaṃ dātumārabdham | 
etatpaurvikaṃ pāpaṃ pratideśayāmi-kṣatriyabhāryāṇāṃ gurviṇīnāṃ yāvaddhṛdayaṃ sphuṭayitvā kumāra- 
kumārikā jīvitādvyaparopitā: | tataste ca mahākṣatriyā: sarve mayā haḍanigaḍabandhanairbaddhā: | 
nītvā tāmraguhāyāmanekāni kṣatriyaśatasahasrāṇi pañcabandhanabaddhāni kṛtvā sthāpitāni pañca- 
pāṇḍavaprabhṛtīni | tasyāmeva yakṣaguhāyāmupayamāni kīlakāni śṛṅkhalāsamāyuktāni teṣāṃ 
kṣatriyāṇāṃ hastapādāni baddhvā sthāpitāni | tadā me sarvadvārāṇi jṛmbhīkṛtāni | prathamaṃ
dvāraṃ kāṣṭhamayam, dvitīyaṃ dvāraṃ khadiramayam, tṛtīyaṃ dvāramayomayam, caturthaṃ dvāraṃ tāmramayam, 
pañcamaṃ dvāraṃ rūpyamayam, ṣaṣṭhaṃ dvāraṃ suvarṇamayam, saptamaṃ dvāraṃ ratnamayam | etāni sapta dvārāṇi | 
ekaikadvāre pañca pañca śatāni kapāṭāni yantrasamāyuktāni | tasmin suvarṇamaye dvāre sapta-
parvatānyuparyupari sthāpitāni | ekaikasmin dvāre ekaikaparvatāni uparyupari sthāpitāni |
tato’haṃ paścāddaśarathaputramanveṣayāmi | kvaciddivase makṣikārūpeṇa, kvaciddivase bhramararūpeṇa, 
kvaciddivase varāharūpeṇa, kvaciddivase mānuṣarūpeṇa | rūpaṃ kṛtvā dine dine mṛgapakṣyādinā 
nānājanturūpeṇa | na ca saṃmukhaṃ taṃ samanupaśyāmi | tadā me’nuvicintayitvā yajña: prārabdha: ||
tadātra me daśarathaputreṇāvatāraprekṣiṇā gatvā tena dvārasthāpitā: sapta parvatā 
utpāṭitā: | utpāṭayitvā laghunīvānyapradeśe chorayitvā uccai:śabdena teṣāṃ kṣatriyāṇā- 
@274
mārocayati sma yudhiṣṭhiranakulasahadevabhīmasenārjunakauravādibhi: | any erājāna: śabdamanuśrutaṃ 
śrutvā samāśvāsya svasthakāyā vyavasthitā: | sa ca tānevamāha-jīvanto yuṣmākamathavā 
mṛtā: ? te kathayanti-jīvāmo bhagavan | tena mahāvīryeṇa puruṣeṇa sarvāṇi tāni dvārāṇi 
bhagnāni | yāvattāmraguhāyāṃ paśyati, sarve te rājāno bandhanabaddhā: | dṛṣṭvā ca nārāyaṇaṃ 
sarve te parasparaṃ vicintayanti-atha balirasurendro mṛta: kālagata: ? athavā punarapi 
maraṇakālo’smākaṃ bhūta: ? atha te kathayanti-varamasmākaṃ saṃgrāmabhūmīmaraṇaṃ na tu bandhana- 
baddhānāṃ maraṇam | yadā bandhanabaddhā: kālaṃ kuryāma, tadā kṣatriyadharmamasmākaṃ vinaśyati | 
yadā saṃgrāmabhūmau kālaṃ kuryāma, tadā svargopagā vayaṃ bhavema ||
atha t erājāna: sarve svakaṃ svakaṃ gṛhaṃ gatā: | tadā rathayogyānyaśvāni svakasvakāni 
sajjīkṛtāni | yadā te rathaṃ sajjīkurvanti mahārhāṇi śastrāṇi, tadā daśarathaputreṇa vāmanaka-
rūpamabhinirmāya mṛgājinenottarya veṇudaṇḍamupagṛhya pīṭhikāmupagṛhya saṃprasthito matsakāśam | 
dvāramāgata: | dvārapālairanubaddha:- mā praviśa vāmanaka brāhmaṇa iti | sa kathayati-dūrādevāha- 
māgata: | atha sa dvārapālastametadavocat-brāhmaṇa | katamasyā bhūmestvamāgata: ? sa tamāha- 
candradvīpādrājarṣirahamāgata: | atha sa dvārapālapuruṣo gatvā balimārocayati-deva, āgataste 
vāmanako brāhmaṇa: | atha sa balistametadavocat-kīdṛśaṃ vastu yācate ? atha sa dvārapāla- 
stametadavocat-deva na tamanujānāmi | atha sa balistametadavocat-gacchantu bhavanta:, 
ānīyatāṃ brāhmaṇa: | sa tairdvārapālapuruṣairāhūyokta:- praviśa mahābrāhmaṇa | sa praviṣṭa:, 
ratnapīṭhamanupradattam | śukrastatraiva vyavasthita: | sa ca tasyopādhyāya iti khyāyate | sa taṃ 
balimetadavocat-eṣa kālapuruṣo’vapraviṣṭa:, avaśyaṃ te vighāto bhaviṣyati | balistameta- 
davocat-kathaṃ jānāsi bhagavan ? śukra uvāca-jānāmyahaṃ tasya nimittāni cihnāni ca dṛṣṭvā | 
balirāha-kimupāyaṃ vayaṃ kuryāma: ? atha nārāyaṇena vicintya avaśyaṃ dānasya vipratisāraṃ 
bhaviṣyati | tena me sarasvatī mukhe nyastā, tadā sa kathayati-āgaccha brāhmaṇa | kīdṛśa-
mabhiprāyo bhavata: ? sa praviśyaitadavocat-dvipadabhūmī yācayāmi | baliruvāca-yadi tvaṃ 
brāhmaṇa dvipadaṃ yācase, mayā trīṇi padāni te'nupradattāni | sa pratigrahaṃ tasyopagṛhya svasti- 
mupavadyānugṛhītaṃ tena tilapānīyasuvarṇasahitam | tatastena vāmanakarūpamantardhāpitam | 
atha śukro balimetadavocat-rājan kathitaṃ mayā kālapuruṣa eṣa praviṣṭa: | na ca tvayā pramāṇaṃ 
kṛtaṃ vacanam | tasyaitat karmaphalamanubhava | tenātmānaṃ mahāpramāṇīkṛtam | tasya candrādityau 
skandhau vyavasthitau | gṛhītvāsau nigaḍacakradhanustomarabhiṇḍipālāsannahya (?) ||
atha balirasurendro’dhomukhaṃ prapatita: smṛtibhraṣṭa: tharatharāyamāna: sthita: | kiṃ 
kṛtya (?) svahastena mayā viṣaṃ bhakṣitam | dvipadāni paripūritāni | tṛtīyaṃ padaṃ na 
saṃvidyate | tadā sa kathayati-tṛtīyasya padaṃ na saṃvidyate | yanmama pratigrahaṃ yācitam, kīdṛśaṃ 
pāpaṃ karomyaham ? atha nārāyaṇastametadavocat-yatrāhaṃ sthāpayāmi tatra tvayā sthātavyam |
@275
atha sa balirasurendrastametadavocat-yādṛśaṃ tvayājñaptaṃ tādṛśaṃ karomyaham | satyaṃ kuruṣe ?
sa kathayati-satyaṃ satyaṃ karomyaham | tena satyapāśairbaddha: | sā ca yajñabhūmirvināśitā |
tāni ca bhāṇḍānyucchiṣṭīkṛtāni | tā api ca kumārikā: pāṇḍavai: kauravairvidhvaṃsitā: | 
tāni ca suvarṇamayāni siṃhāsanāni divyāni cchatrāṇyupānahāni ratnapariveṣṭitāni ca vastrā- 
bharaṇāni ca suvarṇaghaṇṭāni suvarṇakaṭakāni ratnakhacitāni kapilāni kauravapāṇḍavai- 
rvidhvaṃsitāni | sā ca yajñabhūmirvināśitā || 
atha sa balirasurendro yajñabhūmerniṣkrānta: śarīracintāmāpede-dātā balirudārayajña- 
mupāsya | kāladānasya dattasya bandhanameva labdham | namo’stu devāya | yathaiva kartā sartā sa 
nītvā pātālamupasthāpita: sānta:puraparivāra: | ākhyātaṃ hi mayā bhagavan-bhūtapūrvaṃ 
kurukṣetre mayā dānaṃ dattaṃ tasyaitatkarmaphalamanubhavāmi | tathā trātā bhavāhi me bhagavannātha, 
na bhūyo du:khamāpnuyām ||
atha balistaṃ bhagavantamāryāvalokiteśvaraṃ bodhisattvaṃ mahāsattvaṃ stotraviśeṣai: stout- 
mārabdha:-trāṇaṃ bhavāhi śubhapadmahasta | padmaśriyālaṃkṛtaśuddhakāya | amitābhamūrte śirasā 
namāmi | jaṭārdhamadhye cintāmaṇimukuṭadharāya | śubhapadmahastāya | padmaśriyā samalaṃkṛtāya |
jaṭāmukuṭadharāya | sarvajñavaśīkṛtāya | bahusattvāśvāsanakarāya | hīnadīnānukampāya | divā- 
karavararocanakarāya | pṛthivīvararocanakarāya | bhaiṣajyarājottamāya | suśuddhasattvāya | parama- 
yogamanuprāptāya | mokṣapravarāya mokṣapriyāya | cintāmaṇivatsadṛśāya | dharmagañjaparipālana- 
karāya | ṣaṭpāramitānirdeśanakarāya | sucetanakarāya | idaṃ stotraṃ mayā kṛtamavalokite-
śvarasya | sukhitāste sattvā ye tava nāmadheyamanusmaranti | mucyante te kārasūtrai rauravopapanneṣu 
avīcyupapanneṣu pretanagaropapanneṣu ye tava nāmadheyamanusmaranti | mucyante te bahava: 
pāpadu:khāt | sucetanāste sattvā ye tava nāmadheyamanusmaranti | gacchanti te sukhāvatī- 
lokadhātum | amitābhasya tathāgatasya dharmamanusmaranti śṛṇvanti ||
atha āryāvalokiteśvaro balerindrasya vyākaraṇamanuprayacchati sma-bhaviṣyasi tva- 
masurendra śrīrnāma tathāgato’rhan samyaksaṃbuddho vidyācaraṇasaṃpanna: sugato lokavidanuttara: 
puruṣadamyasārathi: śāstā devānāṃ ca manuṣyāṇāṃ ca buddho bhagavān | sarve te’surā vaineyā 
bhaviṣyanti | tatra tava buddhakṣetre na rāgaśabdo na dveṣaśabdo bhaviṣyati | ṣaḍakṣarī 
mahāvidyā labdhalābhā bhaviṣyati | tena tasya dharmadakṣiṇā upanāmitā | śatasahasramūlyaṃ muktā- 
hāramupanāmitaṃ maulīkuṇḍalaṃ ca nānāratnasamuccitamupanāmitaṃ ca ||
atha āryāvalokiteśvaro dharmadeśanāṃ kartumārabdha:-śṛṇu mahārāja | nitye dhruve śāśvate 
mānuṣyake ye cintayanti satataparigrahaṃ mahābhogānyanuvicintayanti dāsīdāsakarmakarapauru-
ṣeyān, yāni ca mahārhāṇi vastraśayyāsanāni, ye ca mahārhā nidhānadhanadhānadhanadhānyakoṣa- 
koṣṭhāgārā:, ajñānāste sattvā ye putradāradārikāmanuvicintayanti bhāryāṃ mātāpitarau |
@276
ebhirvastubhirye saktāste svapnopamā iva dṛśyante | maraṇakālasamaye na kaścitteṣāṃ trātā bhavati | 
yadā prāṇoddharaṇaṃ bhavati, tadā jambudvīpaṃ viparītaṃ paśyati | atha mahatīṃ vaitaraṇīṃ pūyaśoṇita- 
paripūrṇāṃ paśyanti | ye ca mahārhā vṛkṣāstān pradīptān saprajvalitānekajvālībhūtān 
paśyanti | dṛṣṭvā ca samāpadyante | tato yamapālapuruṣai: kālapāśairbaddhvā nīyante | tvaritaṃ 
tvaritaṃ kṣuradhāropacite mahāpathe pādā viśīryante | utkṣipte pāde ye'nyā: pādā: prādurbhavanti, 
anekai: kākagṛdhraśvānādibhirbhakṣyante | mahatīṃ nārakīyāṃ vedanāṃ pratyanubhavanti | tata: kṣuradhāro- 
pacitānmahāpathādavatīrya yatra ṣoḍaśāṅgulipramāṇāni kaṇṭakāni tatrānīyate, tata ekaikapāde 
pañca pañcaśatāni kaṇṭakāni praviśanti | sa cākrandati-viṣayapāparatena sattvena karma kṛtam || 
atha te yamapālapuruṣā evamāhu:-mārṣā:, na tvayā tathāgatasya piṇḍapātraṃ niryā- 
titam | na ca tvayā dharmagaṇḍīmākoṭyamānā śrutā | na buddhanāma gṛhītam | na ca tvayā kvaci-
ddānāni dīyamānāni dṛṣṭvānumoditāni | na ca tvayā kvacit pradeśe stūpabimbāni pradakṣiṇī- 
kṛtāni | sa kathayati-aśrāddho’bhūvaṃ pāparato buddhadharmasaṃghaparivarjita: pāpamitraparigṛhīta: 
kalyāṇamitraparivarjitaśca | te kathayanti-tasyaitatkarmaphalamanubhavase | sa tairyamapālakairnīyate 
caitatkarmabhūmimupadarśayitum ||
atha te yamapuruṣā nītvā kālasūtre mahānarake kṣipanti | śikṣā caikaikaśaktiśataṃ
kāye vidhyanti tadapi jīvati, dvitīyaṃ śaktiśataṃ kāye vidhyanti tadapi jīvati, tṛtīyaṃ 
śaktiśataṃ kāye vidhyanti tadapi jīvati | yadā kālaṃ na kurvanti tadāgnikhadāmadhye kṣipanti | 
tadapi kālaṃ na kurvanti | tataste taptāyoguḍāmukhe viṣkambhante dahyante | teṣāmīṣṭamapi dantāni 
viśīryante, tālūni visphuṭante, kaṇṭhamapi tālumapi hṛdayamapi yantravatkalā nigaḍāyamānā 
sarvaṃ taṃ kāyaṃ dahyante | evameva hā rājan na kaścit trātā bhaviṣyati paraloke | 
tasmāttarhi taṃ mahārāja yatnena puṇyaṃ kartavyam | evaṃ sānulomikīṃ dharmadeśanāṃ kṛtvā ca taṃ 
rājānaṃ balimasurendramevamāha-apramattena bhavitavyam, na puna: kadācitpramādacāriṇā 
bhavitavyam | evaṃ ca bahudoṣaduṣṭo’yaṃ gṛhāvāsa: paramadāruṇanarakabhūmiprapātana: | tasmāttarhi 
mahārāja apramattena bhavitavyaṃ pāpabhīruṇā | paralokaṃ darśitam | api ca mahārāja |
mamāntikāddharmadeśanāṃ śṛṇvato niravaśeṣāṇi pāpaskandhāni na ca supariśuddhāni |
sarvadu:khataragāḍhabandhanai: parimukta: | sukhāvatīlokadhātugamanāya tava panthānaṃ pariśuddham |
tatra ca tava saptaratnamayaṃ padmāsanaṃ prādurbhūtaṃ bhaviṣyati | yatra ratnapadme niṣadya tasya 
bhagavato’mitābhasya tathāgatasyārhata: samyaksaṃbuddhasyāntikāt imaṃ sarvadu:khapāpaskandhaṃ 
pāpaśamanaṃ sarvadurgatisādhanaṃ anantamaṇimahāpuṇyanirdeśaṃ kāraṇḍavyūhamahāyānaṃ sūtraratnarājaṃ 
tvaṃ śroṣyasi, śrutvā ca tatraiva vyākaraṇamanuprāpsyase anuttarāyāṃ samyaksaṃbodhau, tāvatsupari-
śuddhabodhicittālaṃkāraṃ nāma bodhisattvajanma pratilapsyase | yāvadanuttarāṃ samyaksaṃbodhi- 
mabhisaṃbuddho bhaviṣyasi ||
@277
atha āryāvalokiteśvaro bodhisattvo mahāsattvastasya ca balerasurendrasya imaṃ sarva-
durgatipariśodhanaṃ bodhisattvālaṃkārakāraṇḍavyūhaṃ nāma dharmālokaṃ deśayitvā taṃ rājānaṃ 
balimasurendraṃ samāśvāsya idamavocat-gamiṣyāmyaham | asmin jetavane mahāvihāre’dya 
mahāsaṃnipāto bhavati || 
iti balisamāśvāsanaṃ nāmaikādaśaṃ prakaraṇam || 
yakṣādisamāśvāsanaṃ dvādaśaṃ prakaraṇam |
tato’valokiteśvareṇa bodhisattvena mahāsattvena raśmaya utsṛṣṭā: | anekāni 
nānāvarṇāni nīlapītalohitāvadātāni māñjiṣṭhasphaṭikarajatavarṇāni | gatvā ca viśvabhuva- 
stathāgatasya purato vyavasthitāni | tadā te devā nāgā yakṣā rākṣasā asurā garuḍā: kinnarā 
mahoragā manuṣyā: saṃnipatitā: | anekāni bodhisattvaśatāni saṃnipatitāni ||
atha teṣāṃ bodhisattvānāṃ madhye gaganagañjo nāma bodhisattva utthāyāsanādekāṃsamuttarā- 
saṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ praṇamya bhagavanta- 
metadavocat-kuto bhagavan raśmaya āgacchanti ? bhagavānāha-eṣa kulaputra avalokiteśvaro 
bodhisattvo mahāsattvo balerasurendrasya bhavane viharati, tena tasmānniṣkrāmitvā amī raśmaya: 
pramuktā: | tato’mī raśmaya āgacchanti, punastasyaiva sakāśaṃ gatā: || 
atha gaganagañjo bodhisattvo mahāsattvo bhagavantametadavocat-kenopāyena paśyeya- 
mahamavalokiteśvaraṃ bodhisattvaṃ mahāsattvam ? bhagavānāha-eṣa kulaputra ihaivāgacchatyavalokite- 
śvara: | yadā avalokiteśvaro bodhisattvo mahāsattvo balerasurendrasya bhavanānniṣkrānta:, tadā
jetavane mahāvihāre divyāni puṣpavarṣāṇi patanti, divyāni kalpavṛkṣaśatāni paramaśobha-
nīyāni, ratnālaṃkāraśatasahasrāṇi pralambitāni, muktāhāraśatasahasrāṇi pralambitāni, 
kāśikavastrasaccīvarāṇi pralambitāni, lohitadaṇḍāni suvarṇarūpyapatrāṇi anekāni puṣpavṛkṣa- 
śatāni anekāni puṣkariṇīśatāni puṣpaparipūrṇāni paramaśobhanīyāni prādurbhūtāni || 
atha gaganagañjo bodhisattvo mahāsattvo bhagavantametadavocat-nāgacchati bhagavannava- 
lokiteśvaro bodhisattvo mahāsattva: ? bhagavānāha-eṣa kulaputra tato balerasurendrasya bhavanā- 
nniṣkramya paramabhīṣaṇīyaṃ tamondhakāraṃ nāma pṛthivīpradeśaṃ yakṣarākṣasānāṃ bhūmiṃ amanuṣyāvacara- 
mapṛthivīpradeśaṃ tatra gacchati | yatra kulaputra candrādityau na jñāyete, tatra ca pṛthivīpradeśe 
varado nāma cintāmaṇiratnarājo’sti | sa ca tatrāvabhāsaṃ kurute | anekāni yakṣarākṣasa- 
śatasahasrāṇi tasmin dvīpe prativasanti | yadāvalokiteśvaro bodhisattvo mahāsattva: prati-
vasati, tadā darśanamātrātsarvayakṣarākṣasā: paramahṛṣṭatuṣṭā: pramuditahṛdayā bhavanti | atha te’va- 
lokiteśvarasya purastāddhāvanti, nirdhāvanti, dhāvitvā pādayo: praṇipatya saṃbhāṣayanti-mā tvaṃ 
bhagavan śrāntaklānto yastvaṃ cirakālena dṛṣṭa:, yastvamasyāṃ tamondhakārāyāṃ bhūmau viharasi |
@278
sa kathayati-anekāni kartavyāni me | na ca mayaikasattvasyārthe ātmabhāva: pariniṣpādita: | 
api tu sarvasattvānāmantike mayā mahākaruṇācittatotpādayitavyā ||
atha te sarve yakṣarākṣasā divyasuvarṇaratnamayaṃ siṃhāsanaṃ prasamayanti tasyāvalokite- 
śvarasyārthe vicitra: puṣpamayai: saṃchāditam, yatra ca bhagavānniṣadya dharmaṃ deśayati | sa tairyakṣa-
rākṣasairnītvā tatra divyasuvarṇaratnamaye siṃhāsane viśrāmita: | tata: avalokiteśvarasteṣāṃ 
yakṣarākṣasānāṃ dharmaṃ deśayati-śṛṇvattu bhavanta: | āryakāraṇḍavyūhasya mahāyānasūtraratnarājasya
catuṣpādikāmapi gāthāṃ ye śroṣyanti, śrutvā ca dhārayiṣyanti paryavāpsyanti pravartayiṣyanti, 
yoniśaṃ ca manasi kariṣyanti, teṣāmidaṃ puṇyaskandhasaṃcodano bhaviṣyati | tadyathāpi nāma
kulaputrā: śakyaṃ mayā paramāṇurajasāṃ pramāṇamudgrahītum, na tu kulaputrā: śakyaṃ mayā
kāraṇḍavyūhasya mahāyānasūtraratnarājasya puṇyaskandhaṃ gaṇayitum | tadyathāpi nāma kulaputrā: 
śakyaṃ mayā mahāsamudrasyaikamudakabinduṃ gaṇayitum, na tu kulaputrā: śakyaṃ mayā kāraṇḍa- 
vyūhasya mahāyānasūtraratnarājasya catuṣpādikāyā api gāthāyā: puṇyaskandhaṃ gaṇayitum | 
tadyathāpi nāma kulaputrā: dvādaśagaṅgānadīvālukopamāstathāgatā arhanta: samyaksaṃbuddhā 
dvādaśakalpānekasthāne dhārayeyu:, cīvarapiṇḍapātraśayanāsanaglānapratyayabhaiṣajyapariṣkārai:
puṣpadhūpagandhamālyavilepanacūrṇacīvaracchatradhvajaghaṇṭāpatākābhi:, te’pi tathāgatā: sarve sahitā
bhūtvā kāraṇḍavyūhasya mahāyānasūtraratnarājasya catuṣpādikāyā api gāthāyā: puṇyaskandhaṃ 
gaṇayituṃ na śaknuvanti sma, prāgevāhamekākī tamondhakārabhūmau viharāmi ||
tadyathāpi nāma kulaputrāścaturmahādvīpeṣvekaikadvīpapramāṇaṃ gṛhaṃ vihāraṃ vā kārayeddivya- 
suvarṇaratnamayam, tatra gṛhe vihāre vā stūpasahasraṃ kuryāt, teṣāṃ caikadine dhātvāvaropaṇaṃ 
kuryāt, yacca teṣāṃ dhātvāvaropaṇeṣu pūjāyāṃ puṇyaskandham, tato bahutaraṃ kāraṇḍavyūhasya 
mahāyānasūtraratnarājasya catuṣpādikāyā api gāthāyā: puṇyaskandham | tadyathāpi nāma
kulaputrā: pañca mahānadyo sahasranadīparivārā mahāsamudramupasaṃkrāmanti, evameva kulaputrā 
asya kāraṇḍavyūhamahāyānasūtraratnarājasya catuṣpādikāmapi gāthāṃ śṛṇvatāṃ puṇyaugha- 
pravāhamupapravahati || 
atha te yakṣarākṣasā avalokiteśvarametadavocan-ye sattvā: kāraṇḍavyūhaṃ mahāyāna- 
sūtraratnarājaṃ likhāpayiṣyanti, teṣāṃ kīdṛśaṃ puṇyaskandhaṃ bhavati ? sa āha-aprameyaṃ teṣāṃ
kulaputrā: puṇyaskandhaṃ prabhavati | ye kāraṇḍavyūhaṃ mahāyānasūtraratnarājaṃ likhāpayanti, 
taiścaturaśītidharmaskandhasahasrāṇi likhāpitāni bhavanti | te rājāno bhavanti, cakravartina-
ścaturdvīpeśvarā bhavanti | te sahasraṃ putrāṇāṃ śūrāṇāṃ vīrāṇāṃ varāṅgarūpiṇāṃ parasainyapramardakānāṃ
janayanti | ye satataparigrahaṃ kāraṇḍavyūhasya mahāyānasūtraratnarājasya nāmamanusmaranti, 
mucyante te īdṛśātsaṃsārikāddu:khāt | jātijarāvyādhimaraṇaśokaparidevanādu:khadaurmanasyo-
pāyāsaparimukta bhavanti | yatra yatropapadyante, tatra tatra jātau jātau jātismarā bhavanti |
@279
teṣāṃ ca kāyāt gośīrṣacandanagandho vāsyati | nīlotpalagandhino mukhā bhavanti | paripūrṇa- 
gātrāśca bhavanti | mahānagnā aparimāṇapuṇyabalasamanvāgatāśca te satpuruṣā bhaviṣyanti | na 
kadācit yakṣatvaṃ na rākṣasatvaṃ na pretatvaṃ na piśācatvaṃ na pūtanātvaṃ na kaṭapūtanātvaṃ na 
manuṣyadāridryaṃ pratyanubhaviṣyanti | gaṅgānadīvālukāsamānāṃ buddhānāṃ bhagavatāṃ sevāpuṇya-
skandhena samanvāgatā bhaviṣyanti | ye’pi kecit kulaputrā: sattvā asmāt kāraṇḍavyūha- 
mahāyānasūtraratnarājādekākṣaramapi nāmadheyamapi catuṣpādikāmapi gāthāṃ likhāpayiṣyanti, 
teṣāṃ pañcānantaryāṇi karmāṇi niravaśeṣaṃ parikṣayaṃ gamiṣyanti | te cābhirūpā bhaviṣyanti |
prāsādikā bhaviṣyanti | darśanīyāśca bhaviṣyanti | bahujanapriyamanāpadarśanena ca
bhaviṣyanti | teṣāṃ na kaścit kāye vyādhi: prabhaviṣyati | na cakṣurogaṃ na śrotrarogaṃ na
ghrāṇarogaṃ na jihvārogaṃ na kāyarogam | na hīnāṅgāni bhaviṣyanti | na pratyantikeṣu janapadeṣu
pratyājāyante | na mleccheṣu na pāpakuleṣu norabhrikeṣu na kaukkuṭikeṣu na jatyeṣu (?)
pratyājāyante | supariśuddhakāyāśca te satpuruṣā bhaviṣyanti ||
atha āryāvalokiteśvaro bodhisattvo mahāsattva evaṃ teṣāṃ yakṣarākṣasānāṃ tamondhakāra- 
vāsināṃ sarveṣāṃ cānulomikāṃ dharmadeśanāṃ kṛtavān | te yakṣarākṣasāstāṃ dharmadeśanāṃ śubhāṃ 
śrutvā kecit srotaāpattiphale pratiṣṭhitā: | kecit sakṛdāgāmiphale, kecidanāgamiphale, 
kecidarhattve, kecit prabhutvabodhau pratiṣṭhitā: || 
ato yenāryāvalokiteśvaro bodhisattvo mahāsattva: tenopasaṃkramya pādayo: praṇipatya 
evaṃ kathayanti-ihaiva bhagava viharasva, mānyatra sthāne kvacidgaccha, vayaṃ te upasthānaparicaryāṃ 
kariṣyāma:, vayaṃ ca tavāntike asminneva tamondhakārabhūmau tavārthāya divyāni sauvarṇamayāni
caṃkramaṇāni kariṣyāma: | mā bhagavannanyatra pradeśaṃ gacchasva, vayaṃ tavādarśanāt kathaṃ tiṣṭhāma: ? 
atha āryāvalokiteśvaro bodhisattvo mahāsattvastāṃśca yakṣarākṣasānetadavocat-anekāni ca
mayā kulaputrā: sattvāni bodhimārge niyojayitavyāni | atha te sarve yakṣarākṣasā: kare 
kapolaṃ dattvā cintāparā vyavasthitā: | te parasparamevamāhu:-gamiṣyati ayamasmākamavalokite-
śvaro bodhisattvo mahāsattvo’nyataraṃ pṛthivīpradeśam, tadvayaṃ dharmasāṃkathyaviprahīṇā bhavi- 
ṣyāma: | kimasmābhi: kartavyam ? atha āryāvalokiteśvaro bodhisattvo mahāsattvastasyā-
stamondhakārāyā bhūmyā: saṃprasthita: | atha te tamondhakāraprativāsino yakṣarākṣasāstasya
bhagavato’valokiteśvarasya bodhisattvasya mahāsattvasya pṛṣṭhata: pṛṣṭhata: samanubaddhā gacchanti 
sma | atha avalokiteśvaro bodhisattvo mahāsattvastānetadavocat-pratinivartayadhvam |
dūratamevamāha (?) ||
te yakṣarākṣasā: pādau śirasā vanditvā tri:pradakṣiṇīkṛtya tatraiva ca prakrāntā: ||
iti yakṣādisamāśvāsanaṃ nāma dvādaśaṃ prakaraṇam ||
@280
devabhavanabhramaṇaṃ trayodaśaṃ prakaraṇam |
athāryāvalokiteśvaro jvaladivāgnipiṇḍamākāśe’ntarhita: | tato devabhavanaṃ gatvā 
śuddhāvāsakāyikadevaputrāṇāṃ sakāśamupasaṃkrānta: | upasaṃkramya brāhmaṇarūpamātmānamabhinirmā-
yāgamat | tatra devanikāyeṣu sukuṇḍalo nāma devaputro daridro duścittaśceti | atha āryāva- 
lokiteśvara: sa tena brāhmaṇarūpeṇa tasya devaputrasya sakāśamupasaṃkrānta: | upasaṃkramya sarveṣāṃ 
devānāṃ dāridryadu:khavyupaśamāya taṃ devaputrametadavocat-bubhukṣito’haṃ tṛṣitaśceti | atha 
sa devaputro rudaṃstaṃ brāhmaṇametadavocat-na ca me brāhmaṇa kiṃcitsaṃvidyate | brāhmaṇo’vocat- 
avaśyaṃ tvayā mama kiṃciddātavyam | atha sa devaputro vimānaṃ praviśya sarvabhāṇḍaṃ niramya- 
vekṣitumārabdha: | sa ca paripatitaṃ niveśanaṃ divyairmahārhai ratnabhāṇḍai: paripūrṇaṃ dakṣiṇapārśvam, 
anyāni ca bhāṇḍāni divyarasarasāgropetairāhārai: paripūrṇāni vāmapārśve vimānasya vastrā-
bharaṇai: sarvapuṣpagandhādibhi: paripūrṇāni ||
atha sa devaputra etad dṛṣṭaivaṃ cintāmāpede-avaśyamayaṃ sa satpātro dvāre sthito 
yasya darśanamātreṇāpīdṛśī lakṣmīrmamānuprāptā | atha sa devaputrastaṃ brāhmaṇamāhūyaivamāha-ehi 
brāhmaṇa, idaṃ vimānaṃ praviśa | sa ca brāhmaṇastena devaputreṇa vimāne praviśya tairdivyaratnai: 
pratipādita:, divyai rasarasāgropetairāhārairbhojita:, divyairvastrai: pravārita: | sa bhuktvā ca 
svastikāramanukurute | atha sa devaputrastaṃ brāhmaṇametadavocat-bho brāhmaṇa, katamāyā 
bhūmyāstvamāgata: ? brāhmaṇa āha—jetavananāmamahāvihārādahamāgata: | atha sa devaputrasta-
metadavocat-kīdṛśī sā bhūmi: ? atha sa brāhmaṇo devaputrametadavocat-tathāgatādhyuṣitā 
sā bhūmī ramaṇīyā divyamaṇiratnaparikhacitā pariśobhitā | paribhogāya ca tadbhūmau
divyakalpavṛkṣā: prādurbhūtā:, manoramāṇi puṣpāṇi prādurbhavanti, vividhā: puṣkariṇyo 
dṛśyante, vividhāśca śīlavanto guṇavanto dakṣiṇīyā dṛśyante viśvabhuva: | tathāgatasyā- 
nekāni prātihāryāṇi dṛśyante | evaṃ sā paramaramaṇīyā devaputra bhūmi: | atha sa devaputrastaṃ 
brāhmaṇametadavocat-avaśyaṃ tvayā brāhmaṇa satyaṃ pratyāhāra: kartavya: | athavā tvaṃ devo’si, 
manuṣyo’si vā ? na ca manuṣyasyedṛśaṃ nimittaṃ bhavati yādṛśaṃ tava nimittaṃ bhavati | 
atha sa brāhmaṇastametadavocat-na deva:, api tu mānuṣo’haṃ bodhisattvabhūta: | evaṃ 
hīnadīnānukampako bodhimārgamupadarśaka: | atha sa devaputrastasmai maulikuṇḍalamupanāmayati, 
upanāmayitvā ca sa devaputra imāṃ gāthāṃ bhāṣita(vān)-
aho guṇamayaṃ kṣetraṃ sarvadoṣavivarjitam | 
adyaiva vāpitaṃ bījaṃ adyaiva phalasaṃpadam || 
atha sa devaputra imāṃ gāthāṃ bhāṣitvā tatraiva prakrānta: || 
iti devabhavanabhramaṇaṃ nāma trayodaśaṃ prakaraṇam ||
@281
siṃhalabhramaṇaṃ caturdaśaṃ prakaraṇam |
atha sa brāhmaṇa: tasmāddevanikāyādavatīrya siṃhaladvīpaṃ pratyudgata: | gatvā ca 
rākṣasīnāṃ purato vyavasthita: kāmarūpamātmānamabhinirmāya prāsādikam | atha tā rākṣasyo’- 
nyonyamevamāhu:-ayamīdṛśa: paramakāmarūpī puruṣo dṛśyate | atha taṃ dṛṣṭvā ca tadā tāsāṃ
rākṣasīnāṃ kāmacittamutpannam | tadā tasya sakāśamupasaṃkramyaitadavocan-bhavāṃstvaṃ bhajasva 
asmākaṃ kumārīyauvanam, na cāsmākaṃ svāmī saṃvidyate | tvaṃ ca bho puruṣa, asvāmikānāṃ
svāmī bhava | agatikānāṃ gatirbhava | aparāyaṇānāṃ parāyaṇo bhava | atrāṇānāṃ trāṇaṃ bhava |
advīpānāṃ dvīpo bhava | andhānāmāloko bhava | imāni te’nnagṛhāṇi pānagṛhāṇi vastragṛhāṇi 
vividhāni vicitrāṇi śayanāni udyānaramaṇīyāni puṣkiriṇīramayāṇi ||
sa kathayati-madīyamājñaptaṃ yadi kurute, tatsarvaṃ yuṣmākaṃ yathābhiprāyaṃ kariṣyāmi |
tāśca tamāhu:-kathaṃ vayaṃ tavājñāṃ na kariṣyāma: ? tena tāsāmāryāṣṭāṅgikamārgamupadarśitam | 
daśa kuśalāni karmapathānyupadarśitāni | āgamacatuṣṭayaṃ cādhītam | atha tā rākṣasyastasya 
puruṣasyāntikādāryāṣṭāṅgikamārgaṃ gṛhītvā daśa kuśalāni ca saṃsmarya, satyacatuṣṭayaṃ prāptvā, 
āgamasatyacatuṣṭayādhītā:, kāścitsrotāpattiphalamanuprāptā:, sakṛdāgāmiphalaṃ cānuprāptā:,
anāgāmiphalaṃ cānuprāptā:, yāvatkāścidarhattvaṃ kāścitpratyekabodhimanuprāptā:, tadā tāsāṃ 
rākṣasīnāṃ rāgadu:khaṃ na bādhate | dveṣadu:khaṃ na bādhate | mohadu:khaṃ na bādhate | āghātacittaṃ 
na bhavati | na ca kasyacijjīvitāntarāyaṃ kurvanti | abhiratā dharmeṣu vyavasthitā:, śikṣā- 
saṃvaramupagṛhītā: | evaṃ cāhu:-punarapi na prāṇātipātaṃ kurvāma: | yādṛśena jāmbudvīpakā
manuṣyā jīvanti annena pānena, tādṛśajīvikayā vayaṃ jīvāma: | punarapi rākṣasīvṛttiṃ na 
kurvāma: | upāsakasaṃvaraṃ dhārayiṣyāma iti | tādṛśaṃ śikṣāsaṃvaramupagṛhītvā tasyaiva puruṣasya 
purato’nimiṣairnayanai: prekṣamāṇā: prasthitā: ||
iti siṃhalabhramaṇaṃ nāma caturdaśaṃ prakaraṇam || 
vārāṇasībhramaṇaṃ pañcadaśaṃ prakaraṇam | 
atha āryāvalokiteśvaro bodhisattvo mahāsattvastasmātsiṃhaladvīpādavatīrya vārāṇasyāṃ 
mahānagaryāmuccāraprasrāvasthāne gato yatrānekānyanekāni kṛmikulaśatasahasrāṇi prativasanti | 
tato’valokiteśvaro bodhisattvo mahāsattva upasaṃkramya tatrāsa tāni prāṇiśatasahasrāṇi dṛṣṭvā 
ātmānaṃ bhramararūpamabhinirmāya ghuṇaghuṇāyamāṇam | tadeṣāṃ śabdaṃ niścārayati-namo buddhāya,
namo dharmāya, nama: saṃghāya iti | tacchrutvā te ca sarve prāṇakā: namo buddhāya namo dharmāya
nama: saṃghāyeti nāmamanusmārayanti | te ca sarve buddhanāmasmaraṇamātreṇa viṃśatiśikharasamudgataṃ 
satkāyadṛṣṭiśailaṃ jñānavajreṇa bhittvā sarve te sukhāvatyāṃ lokadhātāvupapannā: sugandhamukhā nāma 
bodhisattvā babhūvu: | sarve te bhagavato’mitābhasya tathāgatasyāntikādidaṃ kāraṇḍavyūhaṃ nāma 
mahāyānaṃ śrutvā anumodya ca nānādigbhyo vyākaraṇāni pratilabdhāni || 
@282
atha āryāvalokiteśvaro bodhisattvo mahāsattvo sattvaparipākaṃ kṛtvā tasyā vārāṇasyā 
mahānagaryā: prakrānta: || 
iti vārāṇasībhramaṇaṃ nāma pañcadaśaṃ prakaraṇam ||
magadhabhramaṇaṃ ṣoḍaśaṃ prakaraṇam |
tadā sa magadhābhimukhaṃ pratyudgacchati | sa magadhaviṣayamanuprāpta: | yāvat sattvān 
paśyanti sma parasparaṃ māṃsabhakṣaṇaṃ kurvāṇān | atha āryāvalokiteśvaro bodhisattvo mahā- 
sattvastānevamāha-kasmādbho:, yūyaṃ anyonyaṃ māṃsaṃ bhakṣayatha ? te cāhu:-nādyaiva māṃsabhakṣaṇam, 
viṃśativarṣāṇi paripūrṇāni kāntārasya ca pratipannasya ca | nātra kiṃcidannapānaṃ saṃvidyate |
tasmādvayaṃ anyonyaṃ virodhaṃ kurvāṇā jīvitā: | evaṃ kṛtvā māṃsabhakṣaṇaṃ kurvāma: ||
atha avalokiteśvaro bodhisattvaścintāmāpede-kenopāyenāhaṃ sattvān sarvān sukho- 
padhānaistasmātkāntārānmahādāruṇādakālamaraṇātparimocayeyaṃ saṃtarpayeyam ? athāvalokiteśvaro 
vividhāni varṣāṇi pravarṣitumārabdha: | prathamamudakavarṣam | yadā udakena saṃtarpitā: prīṇita- 
gātrāśca bhavanti, tadā paścāddivyāni piṣṭakāni rasarasāgropetāni tenāhāreṇa paripūrṇāni |
yadāhāreṇa saṃtarpitā bhavanti tadā dhānyavarṣāṇi patanti, anyāni ca tilataṇḍulakola- 
mudgamāṣakalāvamasūrayavagodhūmaśālidhānyakulatthādīni patanti sma | vividhāni ca vastrābhara- 
ṇāni ca pravarṣanti sma | yadā yadā teṣāṃ sarveṣāṃ sattvānāṃ ke’pyabhiprāyā bhavanti, tadā 
tadā teṣāṃ sattvānāmabhiprāyā anusidhyante | atha te māgadhakā: sattvāstadidaṃ vicitraṃ 
svātmasukhaṃ dṛṣṭvā du:khaṃ ca vyupaśāntam, tadā paramavismayamāpannā: | te ca sarve ekasthāne 
viśrāntā:, viśramitvā parasparamevamāhu:-kasya devasyāyaṃ prabhāva: ? tatasteṣāṃ puruṣāṇāṃ madhye 
jīrṇo vṛddho mahallaka: kubjo gopāṇasīvakro’dhibhagnodaṇḍaparāyaṇa: anekavarṣaśatasahasrāyuṣika: | 
sa teṣāṃ madhye sthitvā kathayati-na yuṣmākamanyadevasya kasyacidīdṛśa: prabhāvo bhavati 
virahitādavalokiteśvarasya | tatastā parṣada: pṛcchanti-kīdṛśaṃ tasya nimittamavalokite- 
śvarasya ? atha sa puruṣa āryāvalokiteśvarasya guṇodbhāvanāṃ bhāṣitumārabdha:-
śṛṇuta kulaputrā: | avalokiteśvaro bodhisattvo mahāsattvo’ndhabhūtānāṃ dīpabhūta:, 
sūryatāpadagdhānāṃ chatrībhūta:, tṛṣopadrutānāṃ nadībhūta:, bhayabhītānāmabhayaṃdada:, vyādhipari- 
pīḍitānāṃ vaidyabhūta:, du:khitānāṃ sattvānāṃ mātāpitṛbhūta:, avīcyupapannānāṃ sattvānāṃ nirvāṇa-
pradarśaka: | īdṛśāni bhavantastasya guṇaviśeṣāṇi | sukhitāste sattvā loke ye tasya nāma- 
manusmaranti | te āpaścimaṃ sāṃsārikaṃ du:khaṃ parivarjayanti | sacetanāste puruṣapuṃgavā ye 
avalokiteśvarasya satataparigrahaṃ puṣpadhūpaṃ niryātayanti | ye’valokiteśvarasya purataścaturasraṃ 
maṇḍalakaṃ kurvanti, t erājāno bhavanti cakravartina: saptaratnasamanvāgatā: | tadyathā-cakraratnam, 
aśvaratnaṃ hastiratnaṃ maṇiratnaṃ strīratnaṃ gṛhapatiratnaṃ pariṇāyakaratnam | evaṃ sapta ratnāni, ebhi: 
saptaratnai: samanvāgatā bhavanti | ye cāvalokiteśvarasyaikamapi puṣpaṃ niryātayanti, te 
@283
sugandhikāyā bhavanti | yatra yatropapadyante tatra tatra paripūrṇakāyāśca bhavanti | evaṃ sa 
puruṣo guṇaviśeṣaṃ kṛtavān | tāśca parṣada: svakasvakeṣu bhavaneṣu pratyudgatā:, anantavimalā 
nāma kāyapariśuddhi: [tāṃ] pratilabhante sma | atha sa jīrṇapuruṣa: ānulomikīṃ dharmadeśanāṃ 
kṛtvā svakaṃ gṛhaṃ niveśanaṃ pratyudgata: | athāvalokiteśvarastatraivākāśe’ntarhita: ||
atha sa ākāśe cintāmāpede-viśvabhūstathāgato me cirakālaṃ dṛṣṭa:, so’nupūrveṇa
jetavanaṃ vihāramanupraviṣṭa: | yāvatpaśyati anekāni devanāgayakṣagandharvāsuragaruḍakinnara- 
mahoragamanuṣyāmanuṣyaśatasahasrāṇi | anekāni ca bodhisattvaśatasahasrāṇi saṃnipatitāni ||
atha gaganagañjo bodhisattvo bhagavantametadavocat-katamo’yaṃ bhagavan bodhisattva 
āgacchati ? bhagavānāha-eṣa kulaputra avalokiteśvaro bodhisattvo mahāsattva āgacchati | 
atha gaganagañjo bodhisattva: tūṣṇīṃbhāvena vyavasthita: | athāvalokiteśvaro bodhisattvastaṃ 
bhagavantaṃ tri: pradakṣiṇīkṛtya vāmapārśve viśrānta: || 
atha sa puna: śrāntaṃ viditvā bhagavān pṛcchati-śrāntastvaṃ kulaputra | kīdṛśī 
karmabhūmistvayā niṣpāditā ? tena tasya bhūtapūrvaṃ varṇitam-sadā preteṣvavīcyupapanneṣu 
kālasūtrarauravopapanneṣu hāhe tapane mahānarake, sitodake mahānarake, asicchede mahānarake, 
saṃvare mahānarake | eṣu mahānarakeṣu ye sattvā upapannāsteṣāṃ ca karmabhūmi: sattvānā- 
maparipākakṛtā kartavyā, kṛtvā cānuttarāyāṃ samyaksaṃbodhau pratiṣṭhāpayitavyā: | īdṛśo mayā 
sattvaparipāka: kṛta: | atha gaganagañjo bodhisattvo mahāsattva: paramavismayamāpanna:-na ca me 
bodhisattvabhūtasya īdṛśaṃ viṣayaṃ dṛṣṭaṃ śrutaṃ vā, tathāgatānāmīdṛśaṃ viṣayaṃ na saṃvidyate ||
atha gaganagañjo bodhisattvo’valokiteśvarasya bodhisattvasya mahāsattvasya purata: sthitvā
avalokiteśvaramevamāha-mā tvaṃ śrānta: | kliṣṭastvam | sa āha-na cāhaṃ yuṣmākaṃ madhye 
śrānto na kliṣṭa: | tau parasparaṃ sāṃkathyaṃ kṛtvā tūṣṇīṃbhāvena vyavasthitau || 
atha bhagavān ṣaṭpāramitānirdeśaṃ dharmaṃ deśayitumārabdha:-śṛṇvantu kulaputrā: | 
prathamaṃ bodhisattvabhūtena dānapāramitā paripūrayitavyā | evaṃ śīlapāramitā kṣāntipāramitā 
dhai(vī)ryapāramitā dhyānapāramitā prajñāpāramitā paripūrayitavyā | imāṃ cānulomikāṃ dharma- 
deśanāṃ kṛtvā tūṣṇīṃbhāvena vyavasthita: | atha tā: parṣada: svakasvakasthāneṣu prakrāntā:, te
ca bodhisattvā: svakasvakeṣu buddhakṣetreṣu prakrāntā: ||
ayaṃ kāraṇḍavyūhamahāyānasūtraratnarājasya prathamo nirvyūha: sarvakarmaviśodhano’nuttara-
bodhimārgapratiṣṭhāpaka: samāpta: ||1||
@284
dvitīyo nirvyūha: | 
aśvarājavarṇanaṃ prathamaṃ prakaraṇam |
atha sarvanīvaraṇaviṣkambhī bhagavantametadavocat-ākhyāhi bhagavan avalokite-
śvarasya bhūtapūrvaṃ kṛtamete samādhaya:, yairavalokiteśvara: samāpanna: | bhagavānāha- aprameyairasaṃkhyeyai:
samādhikoṭiniyutaśatasahasrai: samāpanno’valokiteśvara:; yeṣāṃ samādhīnāṃ (na) śakyaṃ sarva-
tathāgatai: paryantamadhigantum | atha sarvanīvaraṇaviṣkambhī āha-nirdeśaya bhagavaṃstāni
samādhīni sarvasattvānukampayā | bhagavānāha-tadyathāpi nāma kulaputra ākārakaro nāma 
samādhi:, prabhākaro nāma samādhi:, vajrodgato nāma samādhi:, sūryaprabho nāma samādhi:, 
vikiriṇo nāma samādhi:, keyūro nāma samādhi:, dhvajāgro nāma samādhi:, alaṃkāro nāma 
samādhi:, vyūharājo nāma samādhi:, daśadigvyavalokano nāma samādhi:, cintāmaṇivara- 
locano nāma samādhi:, dharmadharo nāma samādhi:, samudrāvarohaṇo nāma samādhi:, abhinamito 
nāma samādhi:, uṣṇīṣakuṇḍalo nāma samādhi:, candravaralocano nāma samādhi:, bahujana-
parivāro nāma samādhi:, devakuṇḍalarocano nāma samādhi:, kalpadvīpo nāma samādhi:, 
prātihāryasaṃdarśano nāma samādhi:, padmottamo nāma samādhi:, avīcisaṃśoṣaṇo nāma samādhi:,
ruciro nāma samādhi:, devamaṇḍalo nāma samādhi:, amṛtabindurnāma samādhi:, prabhāmaṇḍalo 
nāma samādhi:, samudrāvagāhano nāma samādhi:, vimānanirvyūho nāma samādhi:, kalaviṅka- 
svaro nāma samādhi:, nīlotpalagandho nāma samādhi:, ārūḍho nāma samādhi:, vajrakuco 
nāma samādhi:,dviradarato nāma samādhi:, siṃhavikrīḍito nāma samādhi:, anuttaro nāma 
samādhi:, damano nāma samādhi:, candrottaryo nāma samādhi:, ābhāsakaro nāma samādhi:, 
śatakiraṇo nāma samādhi:, vicchurito nāma samādhi:, prabhākaro nāma samādhi:, svākārakaro
nāma samādhi:, asurasaṃcodano nāma samādhi:, bhavasaṃśodhano nāma samādhi:, nirvāṇasaṃco- 
dano nāma samādhi:, mahādvīpo nāma samādhi:, dvīparājo nāma samādhi:, bhavottārakaro
nāma samādhi:, akṣarakaro nāma samādhi:, devābhimukho nāma samādhi:, yogakaro nāma
samādhi:, paramārthadarśano nāma samādhi:, vidyunnāma samādhi:, nāmavyūho nāma samādhi:, 
siṃhavijṛmbhito nāma samādhi:, svātimukho nāma samādhi:, āgamanāgamano nāma samādhi:, 
buddhivisphuraṇo nāma samādhi:, smṛtīndriyasaṃvardhano nāma samādhi:, adhimukto nāma samādhi:, 
jayavāhano nāma samādhi:, mārgasaṃdarśano nāma samādhi: | ebhi: kulaputra avalokiteśvaro 
bodhisattvo mahāsattva: samādhibhi: samanvāgata: | tasyaikakaromavivare samādhiśatasahasrāṇi 
santi | ayaṃ kulaputra avalokiteśvarasya paramapuṇyasaṃbhāra: | īdṛśastathāgatānāṃ puṇyasaṃbhāro na 
saṃvidyate, prāgeva bodhisattvabhūtasya ||
@285
bhūtapūrvaṃ kulaputra ahaṃ siṃhalarājo nāma bodhisattvabhūto’bhūvam | tato’haṃ siṃhaladvīpa- 
yātrāṃ saṃprasthita: | pañcabhirvaṇikputraśatai: sārdhaṃ śakaṭairbhārairmūṭai: piṭharairuṣṭrairgobhirgardabhādibhi: 
prabhūtaṃ paṇyamāropya siṃhaladvīpaṃ saṃprasthita: | tato’nupūrveṇa grāmanagaranigamaparṇapattaneṣu caṃcūrya- 
māṇa: siṃhaladvīpamanuprāpta:, yena nipuṇaṃ tadyānapātraṃ pratipāditam | tadā me karṇadhārā 
āhu:-kathaya kathaya yuṣmākaṃ katamadvīpeṣu gamanāyedṛśā vāyavo vānti ? athavā ratnadvīpeṣu 
vāyavo vānti, athavā rākṣasadvīpeṣu vāyavo vānti ? atha karṇadhāra evamāha-yatkhalu devo 
jānīyāt-siṃhaladvīpeṣu vāyavo vānti | atha tadyānapātramāruhya siṃhaladvīpaṃ saṃprasthita: || 
tato’haṃ siṃhaladvīpanivāsinībhī rākṣasībhi: saṃprasthito viditvā akālavāyava
utsṛṣṭā: | tacca tadyānapātraṃ khaṇḍakhaṇḍaṃ viśīrṇam | te ca vaṇikpuruṣā udake patitā 
bāhubalena saṃtartumārabdhā: | tatastīrasya samīpamanuprāptā: ||
tato rākṣasīnāṃ pañca śatāni niṣkrāntāni kilakilāyamānāni | kumārīrūpamabhi- 
nirmāya tadā kūlasya samīpamanuprāptā: | uttārya śāṭakāni dattvā udakebhya utkṣiptā: | te 
ca svakīyāni vastrāṇi śarīre lagnāni gṛhītvā niṣpīḍitumārabdhā: | niṣpīḍayitvā te tasmā- 
tsthānādatikramya anyapradeśe mahatmaścampakavṛkṣasya tale viśrāntā: | viśramitvā parasparaṃ 
sāṃkathyaṃ kartumārabdhā:-ko’smākamupāya: saṃvidyate ? te kathayanti-nāsmākaṃ upāyasya 
sthānam | evaṃ sāṃkathyaṃ kṛtvā tūṣṇīṃbhāvena vyavasthitā: | atha teṣāṃ rākṣasya: puruṣāṇāṃ 
purata: sthitvaivamāhu:-svāgatam | bhavanta āgacchatām, asvāmikānāṃ svāmī bhava | agati-
kānāṃ gatiko bhava | advīpānāṃ dvīpo bhava | anālayanānāṃ aparāyaṇānāṃ ālayo bhava, 
parāyaṇo bhava | imāni te’nnagṛhāṇi pānagṛhāṇi yānagṛhāṇi vastragṛhāṇi kaṭakakeyūrāṇāṃ
maulīkuṇḍalānāṃ gṛhāṇi udyānaramaṇīyāni puṣkiriṇīramaṇīyāni saṃtiṣṭhanti | tābhī 
rākṣasībhirekaikaṃ puruṣaṃ gṛhītvā svakaṃ svakaṃ niveśanaṃ pratyudgatā: | yā ca tāsāṃ rākṣasīnāṃ 
vṛddhatarā, tayāhaṃ svakīyaṃ niveśanaṃ nītvā divyarasasāgropetenāhāreṇa saṃtarpita: | saṃtarpayitvā 
krīḍitumārabdhā | sa tu tato mānuṣyakena saukhyena saṃtarpita: | evaṃ dvitrisaptadinānyati- 
krāntāni | sa rātrau śayita: | evaṃ yāvatpaśyati ratikarahasanaṃ tadāhaṃ vismayamāpanna: | 
na kadācitsyānmayā dṛṣṭaṃ vā śrutaṃ vā prajvalitameva ratikarahasanam, tadaiva mayā tasya pratyā-
hāra: kṛta:-kiṃ kāraṇaṃ tvaṃ hasase ? iyaṃ siṃhaladvīpanivāsinī rākṣasī | sā tava jīvi-
tāntarāyaṃ kariṣyati | tadā me tasya pratyāhāra: kṛta:-tvaṃ jānāsi rākṣasīti ? sa katha- 
yati-yadi na pratīyasi, dakṣiṇapanthalikāṃ gṛhītvā anuvicaran gaccha | tatrāyaṃ sa nagaramūrdhva- 
muccaṃ gavākṣatoraṇaviprahīṇaṃ cāpratihatam | tatrānekāni vaṇigjanāni bhakṣayitvā asthīni
prakṣiptāni | anye ca jīvanto anye ca mṛtā: | yadi na pratīyasi, tadapi mārgaṃ gaccha | 
gatvā ca mārgaṃ nirīkṣasva, tadā me śraddhāsyasi | tadā tasyāstena mohajālā nāma nidrāti sā ||
@286
atha sa bodhisattvo rātriprathamayāme samaye tasyā rākṣasyā: sakāśādutthāya 
saṃprasthita: | candrāvabhāsaṃ khaṇgaṃ sajjīkṛtam | upagṛhyānuvicaraṃstāṃ dakṣiṇapanthalikāṃ gṛhītvā 
saṃprasthita: | anupūrveṇāyasaṃ nagaramanuprāpta:, samantena parikramati | na ca dvārāṇi gavākṣāṇi
samanupaśyati | atha tasminnāyase nagare mahān yaścampakavṛkṣastatraivāruhya tato mayā teṣā- 
mutkāsanaśabda: kṛta: | tato me vaṇikpuruṣā: kathayanti-yatkhalu mahāsārthavāho jānīyāt- 
vayaṃ rākṣasībhirāyase nagare prakṣiptā: | tadā dine dine śataṃ puruṣāṇāṃ gṛhītvā bhakṣayanti |
tān bhakṣayitvā asthīnyatraivāyase nagare kṣipanti | tena tasya bhūtapūrvaṃ varṇitam | tadāhaṃ 
campakavṛkṣādavatīrya punareva dakṣiṇāṃ panthalikāṃ gṛhītvā anuvicaran tvarita āgacchāmi
sma | tato praviṣṭa: ||
atha ratikaro māmetadavocat-dṛṣṭaste sārthavāha madvacanam ? uktaṃ ca mayā-dṛṣṭaṃ 
yuṣmākaṃ satyaṃ sāṃkathyakṛtam | tadā me’sya pratyāhāra: kṛta:-satyameva, ka upāyo’smākam ? 
atha sa ratikara etadavocat-asti me mahāsārthavāhopāyam, yenopāyena siṃhaladvīpāt 
svastikṣemābhyāṃ jambūdvīpaṃ nirgacchasi | punareva jambudvīpamapasarasi | atha sa ratikaro 
māmetadavocat-asti tasminneva dvīpe mahāsamudratīre devabālāho nāmāśvarājo hīnadīnānu- 
kampaka: | sa ca bālāho’śvarāja: sarvaśvetānāmauṣadhīṃ bhuktvā suvarṇavālukāsthale āvartana- 
parivartanasaṃparivartanaṃ kṛtvā śarīraṃ pracchoḍayati, pracchoḍayitvā pratyāhāraṃ kurute-ka:
pāragāmī, ka: pāragāmī ka: pāragāmīti ? tvayaivaṃ vaktavyam-ahaṃ deva pāragāmīti | evaṃ 
sāṃkathyaṃ kṛtvā sā rākṣasī samīpamupagamya sārdhaṃ śayita eva prativibuddhā | sā kathayati- 
āryaputra, kathaṃ te śarīraṃ śītalam ? tadā mayā tasyā mṛṣāvādaṃ pratyāhāraṃ kṛtam | bahi- 
rnagarasya uccāraprasraveṇa niṣkrānto’ham, tata: śarīraṃ śītalam | ityuktvā sā punarapi 
śayitā | tata: prāta: sūryasya cābhyudgamanakālasamaye utthāya teṣāṃ vaṇikpuruṣāṇāmārocayati 
sma-āgacchantu bhavanto bahirnagarasya gacchāma: | te sarve sahitā: samagrā bahirnagarasya 
saṃprasthitā: | te ca bahirnagarasya gatvā ekānte viśrāntā: sāṃkathyaṃ kartumārabdhā:-kasya 
kīdṛśī bhāryā snehavatī ? kecitkathayanti-atisnehaṃ na kurute | kecitkathayanti-mama
divyarasarasāgropetairāhārai: saṃdhārayati | kecit kathayanti-nānāvidhairvastrairmama saṃdhārayati |
kecitkathayanti-mama divyamaulīkuṇḍalasragdāmāni dhārayati | kecitkathayanti-nāsmākaṃ 
kāyadaurbalyam | kecitkathayanti-mama vividhāni candanakarpūrakastūrikādīni dhārayati |
evaṃ tai: sāṃkathyaṃ kṛtam | tadā teṣāṃ vaṇikpuruṣāṇāṃ pratyāhāraṃ karoti sma-na yuṣmākaṃ 
yuktamidaṃ yadvayaṃ rākṣasībhi: prasaktā: | iti śrutvā te vihvalībhūtā: evamāhu:-satyaṃ 
mahāsārthavāha, rākṣasī siṃhaladvīpanivāsinīti | tadā teṣāṃ mayā pratyāhāra: kṛta:-satyaṃ 
satyaṃ buddhadharmasaṃdhebhya:, neyaṃ mānuṣī, rākṣasī | atha te vaṇikpuruṣā: kathayanti-kāsmākaṃ 
gati: ? kiṃ parāyaṇam ? tadā teṣāṃ mayā pratyāhāra: kṛta:-asmākaṃ gati: śaraṇaṃ parāyaṇam ? 
@287
vaṇikpuruṣā: kathayanti-upadarśaya sārthavāha | atha sa teṣāmevamāha-asti yuṣmākaṃ siṃhaladvīpe 
bālāho nāma aśvarāja: | sa ca hīnadīnānukampaka: | sa sarvaśvetānāmauṣadhīrbhuktvā 
suvarṇavālukāsthale āvartanaṃ karoti | kṛtvā ca śarīraṃ pracchoḍayitvā vāṇīṃ 
pratyāharediti-ka: pāragāmī ka: pāragāmī ka: pāragāmīti | tatrāsmābhirgantavyam-vayaṃ 
pāraṃgāmina iti | atha te vaṇikpuruṣā ūcu:-katame dine gacchāmo vayam ? sa pratyāhāraṃ 
kartumārabdha:-tṛtīye divase’vaśyaṃ gantavyam | puruṣeṇa saṃbalaṃ kartavyamiti | te kriyākāraṃ 
kṛtvā punareva tannagaraṃ praviṣṭā: svakasvakaṃ niveśanamupagatā: | tābhī rākṣasībhi: saṃbhāṣitā:- 
śrāntastvam, dṛṣṭāste tānyudyānaramaṇīyāni puṣkariṇīśatāni ramaṇīyāni ? sa kathayati-na 
ca te kiṃcid dṛṣṭam | atha sā rākṣasī tametadavocat-santi āryaputra vividhānyasmin 
siṃhaladvīpe udyānaramaṇīyāni puṣkariṇīramaṇīyāni vividhavicitrapuṣpaparipūrṇāni |
anekāni ca puṣkariṇīśatāni ramaṇīyāni | sa pratyāhāraṃ kartumārabdha:-tṛtīye divase
gamiṣyāmītyata: saṃbalaṃ kartavyam | udyānabhūmidarśanāyopasaṃkramiṣyāmi | tāni ca 
vividhāni puṣkariṇīśatāni ramaṇīyāni udyānaśatāni puṣpaparipūrṇāni paśyāmi | tāni
ca vividhāni puṣpāṇi gṛhītvā āgamiṣyāmi | sā kathayati sma-āryaputra | evaṃ karomya- 
ham | tatastena śarīramanuvicintya | (?) atha rākṣasyo jānanti yogaṃ tenāsmākaṃ (?)
jīvitāntarāyaṃ kariṣyanti | īdṛśaṃ śarīramanuvicintya tūṣṇīṃbhāvena vyavasthita: | 
tasya tayā praṇītāpraṇītānyāhārāṇyanupradattā | bhuktvā ca ucchvāsaṃ choritam |
sā kathayati rākṣasī-āryaputra kiṃ kāraṇaṃ ucchvāsaṃ choritam ? atha sa tāmeta- 
davocat-svadeśābhiratā jāmbudvīpakā manuṣyā: | sā āha-kiṃ karoṣyāryaputra svakī- 
yen aviṣayena ? asminneva siṃhaladvīpe vividhānyannagṛhāṇi pānagṛhāṇi vastragṛhāṇi vivi- 
dhānyudyānaramaṇīyāni puṣkariṇīramaṇīyāni | vividhasukhamanubhavase | kiṃ jambudvīpamanu- 
śocase ? tadāhaṃ tūṣṇīṃbhāvena vyavasthita: | sa taṃ divasamatikrānta: | dvitīye divase praṇī-
tānyāhārāṇi satvaramanupradattāni sajjīkṛtāni | tṛtīye divase pratyūṣakālasamaye sarve te 
saṃprasthitā: | te ca bahirnagarasya niṣkrāntā: | niṣkramitvā kriyākāraṃ kartumārabdhā: | na 
puna: kenacit punareva siṃhaladvīpo nirīkṣitavya: | tvaritamasmābhirgantavyam | īdṛśaṃ kriyā- 
kāraṃ kṛtvā saṃprasthitā: tvaritaṃ tvaritameva laghu laghveva gacchanti | anupūrveṇa yatra sa bālāhako- 
‘śvarājastatrānuprāptā: | yāvatpaśyanti bālāhamaśvarājam | taṃ sarvaśvetānāmauṣadhīmāsvādayati | 
āsvādayitvā suvarṇavālukāsthale āvartanaṃ karoti | kṛtvā ca śarīraṃ pracchoḍayati | yadā 
śarīraṃ pracchoḍayati tadā siṃhaladvīpaṃ calati sma | trīṇi vākyāni pratyāharati sma-ka: pāra- 
gāmī, ka: pāragāmī, ka: pāragāmīti ? atha sa bālāho’śvarājastānetadavocat-bho vaṇi- 
kpuruṣā: | yadā śarīraṃ pracchoḍayāmi, na tadā yuṣmākaṃ kenacitsiṃhaladvīpo nirīkṣitavya: |
na kenaciccakṣurvisphuritavyam | t etādṛśaṃ kriyākāraṃ kṛtvā …| tadāhaṃ prathamataramārūḍha:,
@288
paścātpañcaśatāni vaṇigjanā: | yadā te ārūḍhā:, tadā siṃhaladvīpanivāsinyo rākṣasya: 
kilakilāyamānā: pṛṣṭhato dhāvanti sma rudantya: karuṇakaruṇairvilāpai: | tatastai rudacchabdaṃ 
śrutvā pratinivartya nirīkṣitumārabdham | tairnirīkṣyante | tadā te’dhomukhā udake patanti sma | 
yadā te udake patitā:, tadā rākṣasya utkṣipya māṃsaṃ bhakṣayanti sma | tadāhamekākī jambū- 
dvīpameva pratyudgata: | tadā tīrasya samīpe bālāhamaśvarājaṃ tri: pradakṣiṇīkṛtya tatraiva prakrānta: |
tato’haṃ saṃprasthita: | svakīyaṃ niveśanamanupūrveṇānuprāpta: | tadā me mātāpitarau kaṇṭhe
pariṣvajya roditumārabdhau | tato bāṣpeṇa paṭalāni visphuṭitāni | tato draṣṭumārabdhau |
tato mātāpitṛbhyāṃ sārdhaṃ viśrānta: | tena teṣāṃ sarvaṃ bhūtapūrvaṃ vṛttāntamākhyātam | tatastau 
mātāpitarau kathayata: sma-jīvaṃstu putra tvamanuprāpta: | nāsmākaṃ dravyeṇa kṛtyam | jarākāle
yaṣṭibhūto’ndhakāre mārgasyopadarśaka:, maraṇakāle piṇḍadātā, mṛtasya sanāthīkaraṇīyam | yathā
śītalo vāto nāma putra āhlādakara: | etadvacanaṃ mātāpitarau cākhyātam | īdṛśaṃ mayā 
sarvanīvaraṇaviṣkambhin sārthavāhabodhisattvabhūtena du:khamanubhūtam || 
tadyathāpi nāma sarvanīvaraṇaviṣkambhin bālāhakaṃ tamaśvarājabhūtenāvalokiteśvareṇa 
bodhisattvena mahāsattvena tādṛśādahaṃ mṛtyubhayātparimokṣita: | tadyathāpi nāma sarvanīvaraṇaviṣka-
mbhin na śaknomyavalokiteśvarasya puṇyasaṃbhāraṃ gaṇayitum | alpamātramidaṃ sāṃkathyaṃ kṛtaṃ 
ekaikaromavivarasya ||
iti aśvarājavarṇanaṃ nāma prathamaṃ prakaraṇam ||
romavivaraṇāvarṇanaṃ dvitīyaṃ prakaraṇam |
tadyathāpi nāma sarvanīvaraṇāviṣkambhin suvarṇaṃ nāma romavivaram | tatrānekāni 
gandharvakoṭīniyutaśatasahasrāṇi prativasanti sma | tena ca sāṃsārikena du:khena na bādhyante |
parameṇa saukhyena saṃtarpitā bhavanti | divyāni vastūni prādurbhavanti | tatra na ca te rāgena
bādhyante | na ca mohena bādhyante | na ca dveṣeṇa bādhyante | na ca te āghātacittamutpāda- 
yanti | na ca teṣāṃ hiṃsācittamutpadyate | te satatasamitamāryāṣṭāṅgikamārgamupadarśitā 
bhavanti | satatakālaṃ dharmābhikāṅkṣiṇo bhavanti | tadyathāpi nāma sarvanīvaraṇaviṣkambhin 
suvarṇanāmaromavivare avabhāsaṃ nāma cintāmaṇiratnam | yadā te gandharvā abhiprāyaṃ cinta- 
yanti, tadā teṣāmabhiprāyo’nusidhyati | tadā suvarṇaromavivarādatikramya kṛṣṇo nāma 
romavivara: | tatrānekāni ṛṣikoṭiniyutaśatasahasrāṇi prativasanti | kecidekābhijñā:, 
kecid dvyabhijñā:, kecit tryabhijñā:, keciccaturabhijñā: kecitpañcābhijñā:, kecitṣaḍa-
bhijñā: | tasmiṃśca romavivare rūpyamayī bhūmi:, kanakamayā: parvatā:, rūpyamayā: śṛṅgā:, 
padmarāgairupacitā: parvatā:, tādṛśā: saptasaptatiparvatā: | ekaikaparvate’śītisahasrāṇi ṛṣīṇāṃ 
prativasanti | teṣāṃ ca ṛṣīṇāmīdṛśā parṇakuṭirakalpavṛkṣāṇi dṛśyante | lohitadaṇḍā: 
@289
suvarṇarūpyapatrā ratnāvabhāsitā: | ekaikapārśve romavivare catasra: puṣkariṇya: | kecidaṣṭāṅgo-
petena vāriṇā paripūrṇā:, kecitpuṣpaparipūrṇā: | tasminnupacārasamīpe divyā agurudrumavṛkṣā:, 
sugandhāścandanavṛkṣā:, pariśobhitā: kalpavṛkṣā: saṃdṛśyante | divyālaṃkārapralambitā maulī- 
kuṇḍalapralambitā hārārdhahārapralambitā: keyūranūpurasragdāmapralambitā: sauvarṇapatrā: | tatraikaika-
kalpavṛkṣe gandharvaśataṃ viśrāntam | yadā te vādyapratyāhāramudīrayanti, tadā mṛgapakṣyādaya: 
saṃvegamāpadyante-sukhadu:khamidaṃ sāṃsārikāṇāṃ sattvānām | kathaṃ jambudvīpe du:khamanubhavanti ? 
jātijarāmaraṇaṃ paśyanti ? iṣṭapriyaviyogamapriyasaṃprayogaṃ paśyanti ? mānuṣyakāṇi bahūni 
du:khāni pratyanubhavanti ? ityevaṃ tem ṛgapakṣiṇa: saṃvegamanuvicintya yadā kāraṇḍavyūhasya 
mahāyānasūtraratnarājasya nāmānusmaranti, tadā teṣāṃ divyarasarasāgropetā āhārā: prādu- 
rbhavanti | divyāni ca saugandhikāni vastūni prādurbhavanti | divyāni vastrāṇi prādurbhavanti | 
yadā te’bhiprāyamanuvicintayanti, tadābhiprāyā: sidhyanti ||
atha sarvanīvaraṇaviṣkambhī bhagavantametadavocat-paramāścaryādbhutaprāpto’haṃ bhagavan | 
bhagavānāha-kiṃ kāraṇaṃ kulaputra paramavismayamāpanna: ? atha sarvanīvaraṇaviṣkambhī bhagavanta- 
metadavocat-yadā bhagavan kāraṇḍavyūhasya mahāyānasūtraratnarājasya nāmānusmaranti, tadā 
bhiprāyā anusidhyanti | yasya nāmadheyamātreṇa īdṛśāni vastūni prādurbhavanti, sukhitāste 
sattvā ye kāraṇḍavyūhaṃ mahāyānasūtraratnarājaṃ śroṣyanti likhāpayiṣyanti dhārayiṣyanti vācayi-
ṣyanti paryavāpsyanti, yoniśaṃ ca manasi kariṣyanti | ye kāraṇḍavyūhasya mahāyānasūtra- 
rājasyaikākṣaramapi likhāpayiṣyanti, te idaṃ sāṃsārikaṃ du:khaṃ na paśyanti | na ca te
caṇḍālakukkurakuleṣu jāyante | na ca te hīnendriyā bhavanti | na ca te khañjakubjakordhva- 
nāsagaṇḍalamboṣṭhāśca sattvā: kuṣṭhinaśca santa: | na ca teṣāṃ kāye vyādhi: saṃkramate | ārogya- 
balavatprīṇitendriyāśca bhavanti | atha bhagavān sādhukāramadāt | sādhu sādhu sarvanīvaraṇa-
viṣkambhin, yastvamīdṛśaṃ pratibhānaṃ karoṣi | anekāni devanāgayakṣagandharvāsuragaruḍakinnara- 
mahoragamanuṣyāmanuṣyā upāsakopāsikāsahasrāṇi saṃnipatitāni-tvayedṛśaṃ dharmasāṃkathyaṃ 
kṛtam | yatastvayedṛśo vaipulyapratibhāna: kṛta: || 
atha sarvanīvaraṇaviṣkambhī bhagavantametadavocat-yadā bhagavannidaṃ praśnamanirdiṣṭaṃ tadā 
devaputrāṇāmabhedyā śraddhotpannā | atha bhagavān sādhukāramadāt-sādhu sādhu kulaputra, 
yastvamevaṃ puna: punastathāgatamadhyeṣase | tadyathāpi nāma sarvanīvaraṇaviṣkambhin kṛṣṇānnāma
romavivarādavatīrya ratnakuṇḍalo nāma romavivara: | tatrānekāni gandharvakanyākoṭiniyutaśata- 
sahasrāṇi prativasanti | tāśca gandharvakanyā abhirūpā: darśanīyā: paramayā śubhavarṇapuṣkala- 
tayā samanvāgatā divyālaṃkāravibhūṣitaśarīrā apsarasāmiva pratispardhinya: tādṛśya:, parama- 
śobhanā: na ca tā rāgadu:khena bādhyante | na ca dveṣadu:khena bādhyante | na ca mohadu:khena 
bādhyante | na ca tāsāṃ kāye kiṃcinmānuṣīdu:khaṃ saṃvidyate | tāśca gandharvakanyāstrikāla- 
@290
mavalokiteśvarasya bodhisattvasya mahāsattvasya nāmamanusmaranti | yadā trikālamanusmaranti, 
tadā tāsāṃ sarvavastūni prādurbhavanti ||
atha sarvanīvaraṇāviṣkambhī bhagavantametadavocat-gamiṣyāmyahaṃ bhagavan | tāni 
romavivarāṇi draṣṭukāmo’ham | bhagavānāha-agrāhyāste kulaputra romavivarā asaṃsparśā: |
yathā ākāśadhāturagrāhyo’saṃsparśa:, evameva te kulaputra romavivarā agrāhyā asaṃsparśā: | 
teṣu romavivareṣu samantabhadro bodhisattvo mahāsattvasteṣāṃ romavivarāṇāṃ dvādaśa varṣāṇi paribhramita:, 
na ca tena tāni romavivarāṇi dṛṣṭāṇi | yasyaikaikaromavivare sthitaṃ buddhaśatam, tenāpi na 
dṛṣṭāni, prāgevānye bodhisattvabhūtā: || 
atha sarvanīvaraṇaviṣkambhī bhagavantametadavocat-yadā bhagavan samantabhadreṇa bodhi- 
sattvena mahāsattvena na dṛṣṭaṃ dvādaśavarṣāṇi paribhramatā, na ca tena tāni romavivarāṇi 
dṛṣṭāni, asyaikaikaromavivare sthitaṃ buddhaśataṃ tenāpi na dṛṣṭam, tadā teṣāṃ romavivarāṇā- 
mantato’hamapi kiṃ gamiṣyāmi ? āha-kulaputra, mayāpi tasya romavivaraṃ vīkṣamāṇena 
parimārgayamāṇena na dṛśyate | sarvanīvaraṇaviṣkambhin kulaputra, ayaṃ māyāvī asādhya: sūkṣma 
evamanudṛśyate | nirañjano rūpī mahāpī(?) śatasahasrabhuja: koṭiśatasahasranetro viśvarūpī 
ekādaśaśīrṣa: mahāyogī nirvāṇabhūmivyavasthita: sucetano mahāprājña: bhavottāraka: 
kulīno’nādarśī prājño nirdeśastathācchāyābhūta: sarvadharmeṣu, evameva kulaputra avalokiteśvaro 
bodhisattvo na śruto na kenacid dṛśyate | tasya svabhāvakā anyathārtagatā na paśyanti, 
prāgeva samantabhadrādayo’nye ca bodhisattvā: | acintyo’yaṃ kulaputra avalokiteśvaro bodhi- 
sattvo mahāsattva: prātihāryāṇi samupadarśayati | anekāni ca bodhisattvakoṭiniyutaśata-
sahasrāṇi paripācayati, sattvāṃśca tān bodhimārge pratiṣṭhāpayati | pratiṣṭhāpayitvā sukhāvatī- 
lokadhātumanugacchati | amitābhasya tathāgatasyāntike dharmamanuśṛṇoti ||
atha sarvanīvaraṇaviṣkambhī bhagavantametadavocat-kenopāyena bhagavan paśyāmi aha- 
mavalokiteśvaraṃ bodhisattvaṃ mahāsattvam ? bhagavānāha-yadi kulaputra ihaiva sahālokadhātu- 
māgacchati mama darśanāya vandanāya paryupāsanāya | atha sarvanīvaraṇaviṣkambhī bhagavantameta- 
davocat-anujānāmyahaṃ bhagavan, avalokiteśvaro bodhisattvo mahāsattva āgacchati ? bhagavā- 
nāha-yadā kulaputra sattvaparipāko bhavati, tadāvalokiteśvara: prathamataramāgacchati ||
atha sarvanīvaraṇaviṣkambhī bodhisattva: kare kapolaṃ dattvā cintāparo vyavasthita:-kiṃ 
mayā pāparatena cirakālajīvikayā tenāvalokiteśvaradarśanaviprahīṇenāndhabhūtena tamonuprāpta- 
mārgasaṃprasthitena ? atha sarvanīvaraṇaviṣkambhī bodhisattva: punarapi bhagavantametadavocat-katama- 
smin kāle bhagavannavalokiteśvara āgacchati ? atha bhagavānapīdaṃ vacanaṃ śrutvā hasati, 
vyavahasati ca-akālaste kulaputra avalokiteśvarasyāgamanakālasamaya: | tadyathāpi nāma 
kulaputra tato romavivarādavatīrya amṛtabindurnāma romavivara:, tatrānekāni devaputra koṭiniyuta- 
@291
śatasahasrāṇi prativasanti | kecidekabhūmikā:, kecid dvibhūmikā:, kecittribhūmikā:, 
keciccaturbhūmikā:, kecitpañcabhūmikā:, kecit ṣaḍbhūmikā:, kecitsaptabhūmikā:, kecidaṣṭa- 
bhūmikā:, kecinnavabhūmikā:, keciddaśabhūmikā: pratiṣṭhitā bodhisattvā mahāsattvā vasanti |
tadyathāpi nāma sarvanīvaraṇaviṣkambhin asminnamṛtabindau romavivare ṣaṣṭiparvatā: suvarṇarūpya- 
mayā: | ekaikaparvata: ṣaṣṭiyojanāsahasrāṇyucchrayeṇa | tadeṣāṃ parvatānāṃ navanavatiśṛṅgasahasrāṇi 
divyasuvarṇaratnopacitāni | pārśve kecidekacittotpādikā bodhisattvā: prativasanti | teṣu 
parvatarājiṣu anekāni gandharvakoṭiniyutaśatasahasrāṇi prativasanti, ye tasmin romavivare 
satatasamitaṃ nirnāditaṃ sūryaṃ dhārayati | tadyathāpi nāma sarvanīvaraṇaviṣkambhin tasmiṃścāmṛta- 
bindau romavivare anekāni vimānakoṭiniyutaśatasahasrāṇi ratnaparikhacitāni śobhanīyāni 
darśanīyāni vicitrāṇi muktāhāraśatasahasrāṇi pralambitāni | teṣu vimāneṣu bodhisattvā
viśramitvā dharmasāṃkathyaṃ kurvanti | tato vimānānniṣkramya svakasvakāni caṃkramaṇāni pratyudgatā: | 
caṃkrame caṃkrame saptati saptati puṣkariṇya: kecidaṣṭāṅgopetena vāriṇā paripūrṇā:, keci- 
dvividhapuṣpaparipūrṇā:, utpalapadmakumudapuṇḍarīkasaugandhikamāndāravamahāmāndāravapuṣpaparipūrṇā: |
teṣu caṃkrameṣu manoramā: kalpavṛkṣā: lohitavarṇā: suvarṇarūpyapatrā divyālaṃkārapralambitā maulī- 
kuṇḍalasragdāmapralambitā hārārdhahārapralambitā: keyūrapralambitā: | tadanye vividhālaṃkārapra- 
lambitā: | teṣu caṃkrameṣu rātrau te bodhisattvāścaṃkramanti, vividhaṃ ca mahāyānamanusmaranti, nairvāṇikīṃ 
bhūmimanuvicintayanti | sāṃsārikaṃ du:khamanuvicintayanti | narakaniryāsaṃ cintayanti | saṃcinta-
yitvā maitrīṃ bhāvayanti | evameva sarvanīvaraṇaviṣkambhin tasmin romavivare īdṛśā bodhisattvā 
vasanti | tato’mṛtavittabinduromavivarādavatīrya vajramukho nāma romavivara:, tatrānekāni kinnara- 
śatasahasrāṇi prativasanti | aṅgadakuṇḍalakeyūravicitramālyābharaṇānulepanaparamaśobhanāni 
dṛśyante | satatakālaṃ buddhadharmasaṃghābhiprasannā: ekāgradharmamaitrīvihārikā: kṣāntisaṃbhāvitā
nirvāṇacintakā: saṃvegamānuṣyakā: | īdṛśāste kulaputra kinnarā dharmābhiratā: | tasminneva 
romavivare anekāni parvatavivarāṇi śatasahasrāṇi | kecidvajramayā: kecitpadmarāgamayā: 
kecidindranīlamayā: kecitsaptaratnamayā: | īdṛśāni ca tatra kulaputra romavivare saddharmanimittāni 
ca dṛśyante | tatra romavivare anekā: kalpavṛkṣā:, anekavidrumavṛkṣāścandanavṛkṣā: saugandhikavṛkṣā:, 
anekāni puṣkariṇīśatasahasrāṇi, divyāni vimānāni sphaṭikarajatasaṃyuktā: paramaśobhanīyā:
ramaṇīyā: prāsādā: | yatra īdṛśāni vimānāni prādurbhavanti, teṣu vimāneṣu kinnarā viśrāntā: |
viśramitvā dharmasāṃkathyaṃ kurvanti | yaduta dānapāramitāsāṃkathyaṃ kurvanti | dhyānapāramitāsaṃkathyaṃ 
kurvanti | prajñāpāramitāsāṃkathyaṃ kurvanti | evaṃ ṣaṭpāramitāsaṃkathyaṃ kṛtvā svakasvakāni 
caṃkramaṇāni caṃkramanti | kecitsuvarṇamayāścaṃkramā: | teṣu caṃkrameṣu sāmantakeṣu kalpavṛkṣā lohita- 
daṇḍā: sauvarṇarūpyapatrā divyālaṃkārapralambitā: maulikuṇḍalasragdāmapralambitā hārārdhahāra- 
pralambitā ratnahārapralambitā: | te ca kalpavṛkṣāstasmiṃścaṃkrame kūṭāgāravatsaṃsthitā:, kūṭāgāra-
@292
sadṛśeṣu teṣu caṃkrameṣu kinnarāścaṃkramanti | caṃkramyamāṇā: sāṃsārikaṃ satyamanuvicintayanti-aho 
du:kham | jātirdu:kham | aho du:kham | jarāmaraṇadu:kham | aho du:kham | tadapi dāridryadu:kham |
iṣṭapriyaviyogāpriyāviyogadu:kham | tadapi kaṣṭataraṃ du:kham | ye cāvīcāvupapannā rauravopapannā:, 
kālasūtropapannā:, hāhave mahānarake upapannā:, pratāpane narake upapannā:, agnighaṭeṣūpapannā:, 
vajraśaileṣūpapannā:, pretanagaropapannā:, tadeṣāṃ sarvasattvānāṃ du:khataram | evaṃ ca te kinnarā- 
ścittena cintayanti | cintayitvā nairvāṇikīṃ bhūmīṃ cintayanti | evameva kulaputra kinnarā 
dharmābhiratā: satatakālamavalokiteśvarasya nāmānusmaranti | yadā ten āmānusmaranti, tadā 
teṣāṃ sarvopakaraṇairupasthitā bhavanti | evaṃ durlabha: kulaputra avalokiteśvaro bodhisattvo 
mahāsattva: sarvasattvānāṃ mātāpitṛbhūta: sarvasattveṣvabhayaṃdada: | sarvasattveṣu mārgopadarśaka: | 
sarvasattveṣu kalyāṇamitra: | evaṃ kulaputra avalokiteśvaro bodhisattvo mahāsattva: | durlabhaṃ 
kulaputra tasya nāmagrahaṇam | ye ca tasya ṣaḍakṣarīmahāvidyānāmānusmaranti, tadā teṣu 
romavivareṣu jāyante | na ca punareva saṃsāre saṃsaranti | romavivarādromavivaramupasaṃkrāmanti |
teṣāṃ teṣu romavivareṣu tāvattiṣṭhanti yāvannairvāṇikīṃ bhūmimanveṣante ||
iti romavivaravarṇanaṃ nāma dvitīyaṃ prakaraṇam ||
ṣaḍakṣarīmahāvidyāmāhātmyavarṇanaṃ tṛtīyaṃ prakaraṇam | 
atha sarvanīvaraṇaviṣkabhī bhagavantametadavocat-kuto bhagavan ṣaḍakṣarī mahāvidyā 
prāpyate ? bhagavānāha-durlabhā kulaputra sā ṣaḍakṣarī mahāvidyā | na ca tathāgatā jānanti
prāgeva bodhisattvabhūtā: | atha sarvanīvaraṇaviṣkambhī bhagavantametadavocat-yadbhagavan tathāgatā 
arhanta: samyaksaṃbuddhā na jānanti ? bhagavānāha-kulaputra sā ṣaḍakṣarī mahāvidyā tvava-
lokiteśvarasya paramahṛdayam | yaśca paramahṛdayaṃ jānāti sa mokṣaṃ jānāti | atha sarvanīvaraṇa- 
viṣkambhī bhagavantametadavocat-asti bhagavan kecitsattvā ye ṣaḍakṣarīṃ mahāvidyāṃ jānanti ? 
bhagavānāha-nakaścijjānīte kulaputra | ṣaḍakṣarī mahāvidyā rājñī | eṣā durāsadā aprameyā
yoginastathāgatā jānanti prāgeva bodhisattvabhūtā: | asyā: kulaputra ṣaḍakṣarīmahāvidyāyā: 
kāraṇena sarve tathāgatā: ṣoḍaśakalyāṇasaṃkhyeyā: paribhramitā: prāgeva bodhisattvabhūtā: 
kuto jānanti ? ayaṃ sa paramahṛdaya: avalokiteśvarasya | yo'pyayaṃ paribhramati jaganmaṇḍale,
kaścijjānīte ṣaḍakṣarīṃ mahāvidyām | puṇyavantaste sattvā ye ṣaḍakṣarīṃ mahāvidyāṃ satataparigrahaṃ 
japābhiyuktā bhavanti | tasyā japakāle tu navanavatigaṅgānadīvālukopamāstathāgatā: 
saṃnipatanti, paramāṇurajopamā bodhisattvā: saṃnipatanti, ṣaṭpāramitā dvārasthā bhavanti |
anye ca dvātriṃśaddevanikāyā: devaputrā: saṃnipatitā: | catvāraśca mahārājānaścatasro 
diśo rakṣanti | sāgaraśca nāgarāja: | anavataptaśca nāgarāja: | takṣakaśca nāgarāja: |
vāsukirnāgarāja:-evaṃpramukhānyanekāni nāgarājakoṭīniyutaśatasahasrāṇi dharaṇīṃ pari-
rakṣanti | anye ca bhaumā yakṣā: | anye cāvakāśaṃ rakṣanti | tasya kulaputrasya ekaikaroma- 
@293
vivare tathāgatakoṭyo viśramanti, viśramitvā sādhukāramanuprayanti-sādhu sādhu kulaputra, yastva- 
mīdṛśaṃ cintāmaṇiratnalabdhalābho’si | vimokṣitāste saptakulavaṃśā jātiparaṃparayā | ye ca tava 
kulaputra kukṣigatā: prāṇina:, sarve te’vaivartikā bodhisattvā bhaviṣyanti | ya: kaścidimāṃ 
dhārayet ṣaḍakṣarīṃ mahāvidyāṃ kāyagatāṃ kaṇṭhagatāṃ vā, sa kulaputra vajrakāyaśarīra iti veditavya:,
dhātustūpa iti veditavya:, tathāgatajñānakoṭiriti veditavya: | ya: kaścitkulaputro vā 
kuladuhitā vā imāṃ ṣaḍakṣarīṃ mahāvidyāṃ japanti so’kṣayapratibhāno bhavati | jñānarāśiviśuddho 
bhavati | mahākaruṇayā samanvāgato bhavati | sa dine dine ṣaṭpāramitā: paripūrayati |
vidyādharacakravartyabhiṣekaṃ pratilabhate | yasya kasyaciducchvasyocchvāsapraśvāsaṃ dadāti maitryā 
vā dveṣeṇa vā, sarve te’vaivartikādhisattvā bhavanti, kṣipraṃ cānuttarāṃ samyaksaṃbodhimabhi- 
saṃbudhyante | ye kecidvastrasparśanenāpi spṛśanti, sarve te caramabhavikā bodhisattvā bhaveyu: |
darśanamātreṇa strī vā puruṣo vā dārikā vā mṛgapakṣiṇo gomahiṣagardabhādayaśca cakṣurdarśane- 
nāpi paśyanti, sarve te caramabhavikā bodhisattvā bhaveyu:, jātijarāvyādhimaraṇadu:kha- 
priyaviprayogavihīṇā bhaveyu: | acintyā yoginaśca bhaveyu: | evaṃ tu ṣaḍakṣarīṃ mahāvidyāṃ
japamānasya saṃcodano bhavati ||
atha sarvanīvaraṇaviṣkambhī bhagavantametadavocat-kathaṃ bhagavan labheyamahaṃ ṣaḍakṣarīṃ 
mahāvidyām ? so’cintyo yogānāṃ cāprameyadhyānānāṃ ca aparisthitaścānuttarāyāṃ samyaksaṃbodhau, 
nirvāṇasyopadarśaka:, mokṣasya praveśanam, rāgadveṣasya vyupaśamanam, dharmarājasya ca paripūra-
ṇam, unmūlanaṃ ca saṃsārasya pañcagatikasya, saṃśoṣaṇaṃ ca nārakāṇāṃ kleśānām, samuddhātana- 
muttāraṇaṃ ca tiryagyonigatānām, āsvādo dharmāṇāṃ ca paripūraṇam, sarvajñajñānasya akṣayaṃ 
nirdeśaṃ śrotumicchāmi | bhagavan yo me ṣaḍakṣarīṃ mahāvidyāmanuprayacchati, tasya caturdvīpān 
saptaratnaparipūrṇānniryātayitum | yadi bhagavan likhyamānāyāpi bhūrjaṃ na saṃvidyate, na masi:, 
na ca karamam | madīyena śoṇitena masiṃ kuryāt, carmamutpāṭya bhūrjaṃ kuryāt, asthiṃ 
bhaṅktvā ca karamaṃ kuryāt, tadāpi bhagavan mama nāsti khedaṃ śarīrasya | sa ca me mātā- 
pitṛbhūto bhavet gurūṇāmapi guruśca || 
atha bhagavān sarvanīvaraṇaviṣkambhiṇaṃ bodhisattvametadavocat-smarāmyahaṃ kulaputra 
asyā: ṣaḍakṣarimahāvidyāyā: kāraṇena paramāṇurajopamān lokadhātūn paribhramita: | 
anekāni tathāgatakoṭiniyutaśatasahasrāṇi mayā paryupāsitāni | na ca teṣāṃ tathāgatānāṃ
sakāśātsacālaṃbāpi (?) śrutā | tadā ratnottamo nāma tathāgato’rhan samyaksaṃbuddho 
vidyācaraṇasaṃpanna: sugato lokavidanuttara: puruṣadamyasārathi: śāstā devānāṃ ca buddho 
bhagavān | tasya mayā purastādaśrūṇi pramuktāni | tadā tena tathāgatenārhatā 
samyaksaṃbuddhenābhihitam-mā kulaputra evaṃ karuṇakaruṇānyaśrūṇi pramuñca | gaccha kulaputra yena 
padmottamo nāma lokadhātu: | tatra padmottamo nāma tathāgato’rhan samyaksaṃbuddha: | sa imāṃ ṣaḍakṣarīṃ 
@294
mahāvidyāmanujānāti | tasya kulaputra ahaṃ ratnottamasya tathāgatasyāntikāt prakrānta: | 
yena padmottamasya tathāgatasya buddhakṣetraṃ tenopasaṃkrānta: | upasaṃkramya bhagavata: pādau śirasā 
vanditvā purastātprāñjalībhūtvoktam-labheyamahaṃ bhagavan padmottama ṣaḍakṣarīṃ mahāvidyāṃ rājñīṃ 
yasyā nāmānusmaraṇamātreṇa sarvapāpāni kṣayante, durlabhāṃ bodhiṃ pratilabhate, yenārthenāhaṃ 
kliṣṭo’nekāni lokadhātūni | ihaivāgatvā mā vyarthaśramo bhaveyam | tadā padmottamastathāgata 
imāṃ ṣaḍakṣarīṃ mahāvidyāguṇāṃ saṃsmārayati sma-tadyathāpi nāma kulaputra śakyate 
paramāṇuraja:pramāṇamudgṛhītum, na tu kulaputra śakyate ṣaḍakṣarimahāvidyāyā ekajāpasya 
puṇyaskandhaṃ gaṇayitum | śakyate mayā kulaputra catu:samudrasyaikaikāṃ vālukāṃ gaṇayitum, 
na tu kulaputra śakyate mayā ṣaḍakṣarimahāvidyāyā ekajāpasya puṇyaskandhaṃ gaṇayitum | 
tadyathāpi nāma kulaputra kaścideva puruṣo bhavet | sag ṛhaṃ pūrṇaṃ yojanasahasraṃ 
kuryāt dviguṇaṃ pañcayojanaśatāni | taṃ tilaphalai: paripūrṇaṃ kuryāt | yatra sūcīvivaraṃ 
na saṃvidyate, tatra puruṣo dvāre sthāpito’jarāmara: | sa kalpaśatasyātikrāntasya 
asyaikatilaphalaṃ bahirdvāre prakṣipet | tadanena paryāyeṇa taṃ gṛhasamūhapratiṣṭhitāstilā: pari- 
kṣayaparyavadānaṃ yāvatkālena vrajeyu:, tacchakyate mayā gaṇayitum | na tu kulaputra śakyate 
ṣaḍakṣarimahāvidyāyā: ekajāpasya puṇyaskandhaṃ gaṇayitum | tadyathāpi nāma kulaputra caturdvīpe 
nānāvidhāni kṛṣiṃ kārayanti yavagodhūmaśālimudgamāṣādayastilakolakulatthādibhi:, tatra 
kālena kālaṃ nāgarājāno varṣadhārāmanuprayacchanti | tāni śasyāni niṣpādyante, tataste 
paripakvā: parichidyante | evaṃ jambudvīpaṃ khalaṃ kuryāt, tataste śakaṭairbhārairmuṭai: piṭhakairgobhi- 
rgardabhādibhirlaṅghayitvā tasmin khalābhyantare prakṣiperan, tāni gobhirgardabhairmardayitvā mahāntaṃ 
rāśiṃ niṣpādyate | śakyate mayā kulaputra ekaikāni phalāni gaṇayitum, na tu kulaputra 
śakyate mayā ṣaḍakṣarimahāvidyāyā ekajāpasya puṇyaskandhaṃ gaṇayitum | tadyathāpi nāma
kulaputra imā mahānadyo jambudvīpe pravahanti rātrau divā ca | tadyathā gaṅgā sītā yamunā 
sindhu: śatadru: candrabhāgā airāvatī sumāgandhā himaratī kalaśodarī ceti | ekaikanadī pañca-
sahasraparivārā | rātrau ca divā ca mahāsamudre pravahanti | evameva ṣaḍakṣarimahāvidyāyā 
ekajāpasya puṇyaskandha: pravahati | tatrāsāṃ mahānadīnāṃ śakyate mayā ekaikabinduṃ
gaṇayitum | na ca kulaputra śakyate mayā ṣaḍakṣarimahāvidyāyā ekajāpasya puṇya- 
skandhaṃ gaṇayitum | tadyathāpi nāma kulaputra caturdvīpeṣu catuṣpājjātīnāṃ gogardabhamahiṣāśva- 
hastina:, śvajambukacchāgalapaśava:, tathā siṃhavyāghratarakṣumṛgamarkaṭaśaśakādaya:; eṣāṃ mayaikaikāni 
romāṇi śakyate gaṇayitum, na tu kulaputra ṣaḍakṣarimahāvidyāyā: śakyate ekajāpasya 
puṇyaskandhaṃ gaṇayitum | tadyathāpi nāma kulaputra vajrāṅkuśo nāma parvatarājo navanavati- 
yojanasahasrāṇyucchrayeṇa caturaśītiyojanasahasrāṇyadhastāt | tasya parvatarājasya vajrāṅkuśasyaikaṃ 
pārśvaṃ caturaśītiyojanasahasram | tasya ca pārśve parvatarājasya jarāmara: puruṣo bhavet | sa 
@295
kalpasyātikrāntasya ekavāraṃ kāśikavastreṇa parimārjayet | evaṃ kṛtvā tasya parikṣayaṃ paryava- 
dānaṃ bhavet, etatkāleṣu varṣamāsadinamuhūrtanāḍīkalā: yāvat śvāsā:, teṣāṃ pramāṇaṃ kartuṃ 
śakyam, na tu ṣaḍakṣarimahāvidyāyā: śakyate ekajāpasya puṇyaskandhaṃ gaṇayitum | tadyathāpi 
nāma kulaputra mahāsamudraṃ caturaśītiyojanasahasraṃ gāmbhīryeṇa, aprameyaṃ vaipulyena vaḍavāmukha-
paryantaṃ śakyate mayā śatāgrabhinnayā vālāgrakoṭyā ekaikaṃ binduṃ gaṇayitum | na tu kulaputra 
śakyate mayā ṣaḍakṣarimahāvidyāyā: puṇyaskandhaṃ gaṇayitum | tadyathāpi nāma kulaputra śakyate 
mayā śīrṣavanasya ekaikapatrāṇi gaṇayitum, na tu ṣaḍakṣarimahāvidyāyā: śakyate ekajāpasya 
puṇyaskandhaṃ gaṇayitum | tadyathāpi nāma kulaputra caturdvīpanivāsina: strīpuruṣadārakadārikā-
ste sarve daśabhūmipratiṣṭhitā bodhisattvā bhaveyu: | yatteṣāṃ bodhisattvānāṃ puṇyaskandham, 
tata: ṣaḍakṣarimahāvidyāyā ekajāpasya puṇyaskandham | tadyathāpi nāma kulaputra dvādaśamāsi- 
kena saṃvatsareṇa adhimāsikena trayodaśamāsikena vā saṃvatsareṇa tathā saṃvatsaragaṇanayā pūrṇaṃ 
kalpaṃ devo rātrau divā varṣati, tacchakyate mayā kulaputra ekaikaṃ binduṃ gaṇayitum | na tu
kulaputra ṣaḍakṣarimahāvidyāyā ekajāpasya puṇyaskandhaṃ gaṇayitum | evaṃ kulaputra bahavo 
matsadṛśā: tathāgatakoṭaya ekasthānadhāritā divyaṃ kalpaṃ cīvarapiṇḍapātraśayanāsanaglāna- 
pratyayabhaiṣajyapariṣkārai: sarvopakaraṇopasthāne nopasthitā bhaveyu: | na ca tathāgatā: śaknuvanti 
ṣaḍakṣarimahāvidyāyā: puṇyaskandhaṃ gaṇayitum | prāgevāhamekākī asmiṃ^llokadhātau viharāmi | 
acintyadhyānapadena samutthānenāhaṃ kulaputra bhāvanāyogamanuyukta: | sa ca sūkṣmo dharma:, 
avyakto dharma:, anāgato dharma:, paramahṛdayaprāpta: | avalokiteśvarasya bodhisattvasya mahāsattvasyo-
pāyakuśalairdharmai: pratiṣṭhita: | evaṃ kulaputra ṣaḍakṣarimahāvidyāyā upāyakauśalyaṃ prāptumahamapi 
kulaputra anekāni lokadhātukoṭīniyutaśatasahasrāṇi paribhramita: | gatvā cāmitābhasya 
tathāgatasya purastātprāñjalībhūtvā dharmavegenāśrūṇi pramuktāni, tathāmitābhastathāgato jānāti
anāgatapratyutpannam ||
tena mamābhihitam-kulaputra, ṣaḍakṣarīṃ mahāvidyāṃ rājñīmicchasi bhāvanāyogamanuyukta: ? 
mayoktam-icchāmi sugata | yathā tṛṣārta: pānīyamanveṣate, evamahaṃ bhagavan ṣaḍakṣarīṃ 
mahāvidyāṃ samanveṣamāṇo’nekalokadhātūnupasaṃkrānta: | paryupāsitāni me’nekāni tathāgatakoṭī-
niyutaśatasahasrāṇi, na kasyacitsakāśānmayā labdhā ṣaḍakṣarī mahāvidyā rājñī | tvaṃ 
bhagavan trātā bhava, śaraṇaṃ parāyaṇam | vikalendriyasya cakṣurbhūto bhava | naṣṭamārgasya darśako 
bhava | sūryatāpadagdhānāṃ chatrabhūto bhava | caturmahāpathe śālavṛkṣa iva bhava | dharmaparitṛṣi-
syānantadharmamārgamupadarśako bhava | supratiṣṭhitacetaso vajrakavacabhūto bhava ||
athāmitābhasya tathāgatārhata: samyaksaṃbuddhasya avalokiteśvarasya bodhisattvasya 
mahāsattvasya lambikarutena svareṇa nirghoṣeṇārocayati-paśya kulaputra ayaṃ padmottamastathā- 
@296
gato'rhan samyaksaṃbuddha: ṣaḍakṣarīmahāvidyāyā: kāraṇenānekalokadhātukoṭīniyutaśatasahasrāṇi 
paribhramita: | dadasva kulaputra ṣaḍakṣarīṃ mahāvidyāṃ rājñīm | tathāgata evaṃ paribhramati || 
iti ṣaḍakṣarimahāvidyāmāhātmyavarṇanaṃ tṛtīyaṃ prakaraṇam || 
ṣaḍakṣarimahāvidyāmaṇḍalavarṇanaṃ caturthaṃ prakaraṇam | 
atha avalokiteśvaro bhagavantametadavocat-adṛṣṭamaṇḍalasya na dātavyāṃ kathaṃ
bhagavatpadmāṅkamudrāmanugṛhṇāti ? kathaṃ maṇidharāṃ mudrāṃ saṃjānīte ? kathaṃ sarvarājendrāṃ saṃjānīte ? 
maṇḍalapariśuddhiṃ kathaṃ saṃjānīte ? maṇḍalasyedaṃ nimittaṃ caturasraṃ pañcahastapramāṇaṃ sāmantakena 
madhye maṇḍalasyāmitābhaṃ likhet | indranīlacūrṇaṃ padmarāgacūrṇaṃ marakatacūrṇaṃ sphāṭikacūrṇaṃ
suvarṇarūpyacūrṇānyamitābhasya tathāgatasya kāye saṃyojayitavyāni | dakṣiṇe pārśve mahāmaṇi- 
dharo bodhisattva: kartavya: | vāmapārśve ṣaḍakṣarī mahāvidyā kartavyā caturbhujā śaratkāṇḍa- 
gauravarṇā, nānālaṃkāravibhūṣitā | vāmahaste padmaṃ kartavyam | dakṣiṇahaste akṣamālā kartavyā |
dvau hastau saṃprayuktau sarvarājendrā nāma mudrā kartavyā | tasyā: ṣaḍakṣarimahāvidyāyā: pādamūle 
vidyādharaṃ pratisthāpayitavyam | dakṣiṇahaste dhūpakaṭacchukaṃ kartavyaṃ dhūmāyamānam | vāmahaste 
nānāvidhālaṃkāraparipūrṇaṃ piṭakaṃ kartavyam | tasya ca maṇḍalasya caturdvāreṣu catvāro mahārājā: 
kartavyā:, nānāpraharaṇagṛhītā: kartavyā: | tasya maṇḍalacatuṣkoṇeṣu catvāra: pūrṇakumbhā: 
nānāmaṇiratnasaṃcitā: | ya: kaścitkulaputro vā kuladuhitā vā icchati maṇḍalaṃ praveṣṭum, 
tena sarvagotrasyāparaṃparasya nāmāni likhitavyāni, likhitvā ca haste gṛhītavyāni ca | 
maṇḍale prathamataraṃ tāni nāmāni prakṣipet | te sarve caramabhavikā bodhisattvā bhavanti |
sarvamānuṣyakeṇa du:khena viprahīṇā bhaviṣyanti, kṣipraṃ cānuttarāṃ samyaksaṃbodhimabhisaṃbudhyante |
tata ācāryeṇa asthāne naiva dātavyā | athavā śraddhādhimuktakasya dātavyā | athavā mahāyāna- 
śraddhādhimuktakasya dātavyā | na ca tīrthikasya dātavyā ||
athāmitābhastathāgato’rhan samyaksaṃbuddho’valokiteśvarametadavocat-yadi kulaputra
indranīlacūrṇaṃ padmarāgacūrṇaṃ suvarṇarūpyacūrṇaṃ daridrasya kulaputrasya kuladuhiturvā na saṃvidyante
tāni cūrṇāni, bhagavannānāraṅgāṇi saṃprayoktavyāni ? nānāraṅgāṇi saṃprayoktavyāni 
nānāpuṣpairnānāgandhai: | yadi kulaputra tadapi na saṃvidyate deśāntaragatasya sthānapadacyutasya, 
tadācāryeṇa mānasikaṃ maṇḍalaṃ cintitavyam | ācāryeṇa mantramudrālakṣaṇānyupadarśayitavyāni ||
iti ṣaḍakṣarimahāvidyāmaṇḍalavarṇanaṃ caturthaṃ prakaraṇam ||
mahāvidyopadeśo nāma pañcamaṃ prakaraṇam |
atha padmottamastathāgato’rhan samyaksaṃbuddho avalokiteśvarametadavocat-dadasva me
kulaputra ṣaḍakṣarīṃ mahāvidyāṃ rājñīm, yenāhamanekasattvakoṭīniyutaśatasahasrāṇi du:khātpari-
mocayeyam | yathā te kṣipraṃ cānuttarāṃ samyaksaṃbodhimabhisaṃbudhyante ||
@297
atha avalokiteśvaro bodhisattvo mahāsattva: padmottamasya tathāgatasyārhata: samyaksaṃ-
buddhasyemāṃ ṣaḍakṣarīṃ mahāvidyāmanuprayacchati- 
|| * || + || 0|| +|| oṃ^ maṇipadme hūṃ || + || 0 || + || * ||
yasmin kāle iyaṃ ṣaḍakṣarī mahāvidyā anupradattā, tadā catvāro dvīpā: sadevabhavana- 
paryantā: kadalīpatreva saṃcalitā:, kṣubdhāścatvāro mahāsamudrā: sarvavighnavināyakā: | niṣpalā- 
yante yakṣarākṣasakumbhāṇḍā mahākālamātṛgaṇasahitā: || 
atha padmottamena tathāgatena bhujaṃgasadṛśaṃ bāhuṃ prasārya avalokiteśvarasya śatasahasramūlyaṃ 
muktāhāram, tena gṛhītvā amitābhasya tathāgatasyārhata: samyaksaṃbuddhasyopanāmitam | tena 
gṛhītvā tasya padmottamasya tathāgatasyārhata: samyaksaṃbuddhasyopanāmitam | atha padmottamastathā- 
gato’rhan samyaksaṃbuddha imāṃ ṣaḍakṣarīṃ mahāvidyāṃ gṛhītvā yena patrottamo nāma lokadhātusteno- 
pasaṃkrānta: | evaṃ kulaputra mayā bhūtapūrvaṃ padmottamasya tathāgatasyārhata: samyaksaṃbuddhasva 
sakāśācchrutam || 
atha sarvanīvaraṇaviṣkambhī bhagavantametadavocat-kathaṃ bhagavan labheyaṃ ṣaḍakṣarīṃ 
mahāvidyā rājñīṃ prāptayogasya ? yathā hi bhagavannamṛtasya labdhāsvādāstṛptiṃ na labhante, evamahaṃ 
bhagavan ṣaḍakṣarimahāvidyāśrutamātreṇa tṛptiṃ na labhāma | puṇyavantaste sattvā ya imāṃ ṣaḍakṣarīṃ 
mahāvidyāṃ japanti śṛṇvanti cintayanti adhyāśayena dhārayanti ||
bhagavānāha-kulaputra, yaścemāṃ ṣaḍakṣarīṃ mahāvidyāṃ likhāpayet, tena caturaśītidharmaskandha- 
sahasrāṇi likhāpitāni bhavanti | paramāṇurajopamānāṃ tathāgatānāmarhatāṃ samyaksaṃbuddhānāṃ 
divyasauvarṇaratnamayān stūpān kārayet, kārayitvā ekadine dhātvāvaropaṇaṃ kuryāt | yaśca 
teṣāṃ phalavipāka:, sa ṣaḍakṣarimahāvidyāyā ekasyākṣarasya phalavipāka: | acintyo’guṇānāṃ 
supratiṣṭhito mokṣa: | ya: kulaputro vā kuladuhitā vā imāṃ ṣaḍakṣarīṃ mahāvidyāṃ japet, sa 
imān samādhīn pratilabhate | tadyathā-maṇidharo nāma samādhi:, narakatiryaksaṃśodhanaṃ nāma 
samādhi:, vajrakavaco nāma samādhi:, supratiṣṭhitacaraṇo nāma samādhi:, sarvopāyakauśalyapraveśano 
nāma samādhi:, vikiriṇo nāma samādhi:, sarvabuddhakṣetrasaṃdarśano nāma samādhi:, sarvadharmapraveśano 
nāma samādhi:, dhyānālaṃkāro nāma samādhi:, dharmarathābhirūḍho nāma samādhi:, rāgadveṣamohapari-
mokṣaṇo nāma samādhi:, anantavatso nāma samādhi:, ṣaṭapāramitānirdeśo nāma samādhi:,
mahāmerudharo nāma samādhi:, sarvabhavottāraṇo nāma samādhi:, sarvatathāgatavyavalokano nāma 
samādhi:, supratiṣṭhitāsano nāma samādhi: | evaṃpramukhānāmaṣṭottarasamādhiśataṃ pratilabhate, 
ya imāṃ ṣaḍakṣarīṃ mahāvidyāṃ dhārayati ||
iti ṣaḍakṣarimahāvidyopadeśo nāma pañcamaṃ prakaraṇam ||
@298
mahāvidyāmaṇḍalavarṇanaṃ ṣaṣṭhaṃ prakaraṇam | 
atha sarvanīvaraṇaviṣkambhī bhagavantametadavocat-kutrāhaṃ bhagavan gaccheyaṃ yatra ṣaḍakṣarī 
mahāvidyārājñīṃ labheyam ? bhagavānāha-asti kulaputra vārāṇasyāṃ mahānagaryāṃ dharmabhāṇako ya
imāṃ ṣaḍakṣarīṃ mahāvidyāṃ dhārayati vācayati yoniśaśca manasi kurute | āha-gamiṣyāmyahaṃ 
bhagavan vārāṇasīṃ mahānagarīṃ tasya dharmabhāṇakasya darśanāya vandanāya paryupāsanāya | bhagavā-
nāha-sādhu sādhu kulaputra, evaṃ kuruṣva | durlabhaste kulaputra dharmabhāṇakastathāgatasamo draṣṭavya:, 
pūṇyakūṭa iva draṣṭavya: | sarvatīrthī gaṅgeva draṣṭavya: | avitathavādīva draṣṭavya: | bhūtavādīva 
draṣṭavya: | ratnarāśiriva draṣṭavya: | varadaścintāmaṇiriva draṣṭavya: | dharmarāja iva draṣṭavya: |
jagaduttāraṇa iva draṣṭavya: | na ca kulaputra tvayā dharmabhāṇakaṃ dṛṣṭvā vicikitsācittamutpāda- 
yitavyam | mā tvaṃ kulaputra bodhisattvabhūmeścyutvā adāye prapatsyase | sa ca dharmabhāṇaka: 
śīlavipanna: ācaravipanno bhāryāputraduhitṛbhi: parivṛta: kāṣāyoccāraprasrāvaparipūrṇa: asaṃ-
vṛtteryāpatha: ||
atha sarvanīvaraṇaviṣkambhī bhagavantametadavocat-yathājñaptaṃ bhagavatā | atha sarva- 
nīvaraṇaviṣkambhī bodhisattvo mahāsattva anekairbodhisattvaparṣadgṛhasthai: pravrajitairdārakadārikā- 
dibhi: saṃprasthita: | tasya dharmabhāṇakasya pūjākarmaṇe divyāni chatrāṇi divyāni upānahāni 
maulīkuṇḍalasragdāmakeyūrahārārdhahāraratnahāraskandhopariṣvajānikapṛṣṭhottaryāṇi aṅguṣṭhavibhedikāni 
anyāni ca vividhāni vastrāṇi cīvarādhyuṣitāni vidyādharasaṃcoditāni kāśikavastrāṇya- 
gniśaucavastrāṇi ca anyāni ca vividhāni vastrāṇi puṣpāṇi | tadyathā-utpalapadmakumudapuṇḍa- 
rīkamāndāravamahāmāndāravāṇi mañjūṣakamahāmañjūṣakāṇi caudumbarāṇi anyāni vividhāni kāṣṭha- 
puṣpāṇi campakakaravīrapāṭalāni muktakavārṣikāṇi śakunakādhyuṣitāni | sumanānavamālika-
cakravākopaśobhitāni | śālikautsukyāni śatapatrikāṇi nīlapītalohitāvadātamāñjiṣṭha-
sphaṭikarajatavarṇāni | anyāni ca sthalajalajāni puṣpāṇi vividhāni gṛhītvā yena vārā- 
ṇasī mahānagarī tenopajagāma | anupūrveṇa vārāṇasīṃ mahānagarīmanuprāpta: | yena sa dharmabhāṇa- 
kastenopasaṃkrānta: | upasaṃkramya pādau śirasābhivandya sa tena dṛṣṭa: śīlavipanna ācāra- 
vipanno’saṃvṛteryāpatha: | tena tāni chatrāṇyupānahāni vastrābharaṇāni gandhamālyavilepanānyupa- 
ḍhaukitāni | tairvastrābharaṇai: gandhamālyaiśca mahatīṃ pūjāṃ kṛtvā tasya dharmabhāṇakasya purastātprāñjalī-
bhūta: tadvijñamidamavocat-aho dharmanidhānāsvādako’mṛtanidhiriva saṃcaya anavagāho’si, 
sāgaro yathā bhājanabhūto’si sarvamānuṣya bhūteṣu eva te | tava sakāśāddharma deśayata: devā
nāgā yakṣā gandharvā asurā garuḍā: kinnarā mahoragā manuṣyāmanuṣyā: sarve te saṃnipatitā: | 
tava dharmaśravaṇakāle mahāvajrasamaye dharmaparyāyaṃ nirdiśasi parimokṣayasi | bahava: sattvā ye saṃsāre
bandhanabaddhā: | puṇyavantaste sattvā: ye’syāṃ vārāṇasyāṃ mahānagaryāṃ vasanti, paśyanti, tava
satataṃ parigrahaṃ kurvanti | darśanamātreṇa sarvapāpāni nirdahasi | yathāgnirdahati vanāntaram, 
@299
evaṃ tvaṃ darśanena sarvapāpāni dahasi | jānante tava tathāgatā arhanta: samyaksaṃbuddhā: | anye
cānekabodhisattvakoṭīniyutaśatasahasrāṇi tava pūjākarmaṇa upasaṃkrāmanti | brahmāviṣṇu-
maheśvaracandrādityavāyuvaruṇāgnayo yamaśca dharmarājo’nye ca catvāro mahārājāna: ||
atha sa dharmabhāṇakastasyaitadavocat-mā tvaṃ kulaputra kaukṛtyamutpādayasi | kati 
māṣā: kleśā aupabhogikā: saṃsārasya naimittikā: prajāmaṇḍalasyotpādikā: | ye ca kula- 
putrā: ṣaḍakṣarīṃ mahāvidyārājñīṃ jānante, na ca te rāgeṇa dveṣeṇa mohena saṃlipyante | yathā 
jāmbūnadasya suvarṇasya na sajjate malam, evameva kulaputra yasya ṣaḍakṣarī mahāvidyā kāyagatā, 
na tasya kāyena na rāgeṇa na dveṣeṇa na mohena saṃlipyate ||
atha sarvanīvaraṇaviṣkambhī gāḍhaṃ pāde pariṣvajyainametadavocat-vikalendriyasya cakṣu- 
rbhūto bhava | naṣṭamārgasyopadarśako bhava | dharmaparitṛṣitasya dharmarasena saṃtarpaya me tvam | anu-
ttarāsamyaksaṃbodhiviprahīṇasya bodhibījaṃ me dadasva | dharmāṇāmavakāśaṃ dadasva | suprati-
ṣṭhitarūpāṇāṃ kāyapariśuddhiṃ dadasva | abhedyānāṃ kuśalānāṃ pratilambha iti sarvajanā: katha- 
yanti vākyaṃ madhuropacayam | evaṃ gururdadasva me ṣaḍakṣarīṃ mahāvidyārājñīṃ yenāhaṃ kṣipramanuttarāṃ 
samyaksaṃbodhimabhisaṃbuddho bhaveyam | dvādaśākāraṃ dharmarandhra(cakra ?)māvartayeyam | sarvasattvānāṃ 
sāṃsārikaṃ du:khaṃ parimocayeyam | ṣaḍakṣarīmahāvidyārājñīlabdhalābho bhaveyam | dadasva me 
ṣaḍakṣarīṃ mahāvidyārājñīm | trātā bhava, śaraṇaṃ parāyaṇam | advīpānāṃ dvīpo bhava ||
atha sa dharmabhāṇakastasyaitadavocat-durlabhaṃ ṣaḍakṣarimahāvidyārājñyā asamavajrapadam | 
abhedyavajrapadam | anuttarajñānadarśanapadam | akṣayajñānapadam | niruttarapadam | mokṣa-
praveśanapadam | tathāgatajñānaviśuddhipadam | rāgadveṣamohasaṃsāradu:khaparivarjanapadam | sarvopāya-
kauśalyapadam | dhyānavimokṣasamādhisamāpūrtipadam | sarvadharmapraviśanapadam | nityakāla- 
devatābhikāṅkṣipadam | ye ca kulaputrā nānāsthāneṣu dīkṣante | mokṣārtheṣu nānāpaṭeṣu 
dīkṣante | tadyathā indrapaṭaṃ śvetapaṭaṃ dhyuṣitapaṭam | divasanirīkṣakā maheśvareṣu dīkṣante |
bailmavegarudreṣu nagnaśramaṇeṣu ca | eṣu sthāneṣu dīkṣante | na teṣāṃ mokṣaṃ saṃvidyate | anādi- 
gatikānāmapi nāpi nāśo bhavati | sarvadevagaṇāśca brahmaviṣṇumaheśvarā: śakraśca devānāmindra- 
ścandrādityau vāyuvaruṇādayo yamaśca dharmarājo catvāraśca mahārājāna:, te nityakālaṃ ṣaḍakṣarīṃ 
mahāvidyārājñīṃ prārthayanti ||
atha sarvanīvaraṇaviṣkambhī tamāha-kathaṃ vayaṃ ṣaḍakṣarīṃ mahāvidyārājñīṃ labhemahi 
yena vayaṃ kṣipravarā bhavāma: ? dharmabhāṇakastamuvāca-tadyathāpi nāma sarvanīvaraṇaviṣkambhin
prajñāpāramitānirjātā: sarvatathāgatā: | tatprajñāpāramitā sarvatathāgatānāṃ ca netrītyākhyāyate |
sāpi ca ṣaḍakṣarīṃ mahāvidyārājñīṃ praṇamate kṛtāñjalipuṭā bhavantī, prāgeva tathāgatā arhanta: 
samyaksaṃbuddhā bodhisattvagaṇā: | idaṃ kulaputra taṇḍulavatsāraṃ mahāyānasya kiṃcidasau 
bahumahāyānasūtraṃ geyaṃ vyākaraṇagāthānidānetivṛttajātakavaipulyādbhutadharmopadeśaka: prāpyante(?)
@300
kulaputra japitamātreṇa śivaṃ mokṣam, kiṃbahunā anyakuśalamiti | kiṃvā tu samadhyagataṃ
sāramupagṛhṇanti śālinastathā sāramityanugṛhṇanti, nītvā svakīye niveśane bhāṇḍāni 
paripūrṇāni kṛtvā sthāpayitvā divasānurūpeṇa sūryatāpena pariśoṣayitvā musalaprahārairvibheda-
yanti, tataścaturvarṣāṇi parityajanti | kiṃ sāramiti vyavasthitam ? taṇḍulasāramiti |
evamevānye yogā: tuṣasadṛśā: | sarvayogānāṃ ceyaṃ ṣaḍakṣarī mahāvidyā rājñī taṇḍulamiti 
bhūtā draṣṭavyā | yasyā: kāraṇena kulaputra bodhisattvā: śrāvayanto bhramanti dānapāramitārthina:, 
śīlapāramitārthina:, kṣāntipāramitārthina: vīryapāramitārthina:, dhyānapāramitārthina:, prajñāpāra- 
mitārthina: | ekajāpena kulaputra ṣaṭpāramitā: paripūrayanti | yasya kasyacidvastrasparśanenāpi 
avaivartikabhūmiṃ pratilabhante | evamevāsyā: ṣaḍakṣarī mahāvidyā rājñī, durlabhamasyā nāma- 
grahaṃam | ekavāranāmagrahaṇena sarve tathāgatāścīvarapiṇḍapātraśayyāsanaglānapratyayabhaiṣajya- 
pariṣkārai: sarvopasthānairupasthitā bhavanti ||
atha sarvanīvaraṇaviṣkambhī dharmabhāṇakametadavocat-dadasva me ṣaḍakṣarimahāvidyā- 
rājñīm | atha sa dharmabhāṇaka: saṃcintya saṃcintya vyavasthita: | tato ākāśe chando (śabdo?)
niścarati sma-dadasva ārya ṣaḍakṣarīṃ mahāvidyārājñīm | ayaṃ bodhisattvabhūto’nekaduṣkarā-
bhiyukta: | puna: sa dharmabhāṇaka: saṃcintayati sma-kuta: śabdo niścarati | tata: sa puna-
rapyākāśācchabdo niścarita:-dadasvārya ṣaḍakṣarīṃ mahāvidyārājñīm | ayaṃ bodhisattvo’neka-
duṣkarābhiyukta: ||
atha sa dharmabhāṇaka ākāśaṃ vyavalokayati sma | yāvatpaśyati śaratkāṇḍagauravarṇaṃ 
jaṭāmukuṭadharaṃ sarvajñaśirasikṛtaṃ śubhapadmahastaṃ padmaśriyālaṃkṛtaṃ śarīram | sat ādṛśaṃ rūpaṃ 
dṛṣṭvā sarvanīvaraṇaviṣkambhiṇaṃ bodhisattvametadavocat-anujñātaste kulaputra avalokiteśvareṇa 
bodhisattvena ṣaḍakṣarīṃ mahāvidyārājñīm || 
tena sasaṃbhrameṇa kṛtāñjalipuṭena bhūtvā udgṛhītumārabdha:-
|| * || 0 || + || oṃ^ maṇipadme hūṃ || + || 0 ||* ||
iyaṃ ca samanantaradattamātreṇa ṣaḍvikāraṃ pṛthivī prakampitā | ime samādhaya: sarva-
nīvaraṇaviṣkambhina: pratilabdhā: | tadyathāpi nāma kulaputra sūkṣmajano nāma samādhi:, maitrī- 
karuṇāmudito nāma samādhi:, yogācāro nāma samādhi:, mokṣapraveśavyavasthāno nāma 
samādhi:, sarvālokakaro nāma samādhi:, vyūharājo nāma samādhi:, dharmadharo nāma samādhi: | 
ime samādhaya: pratilabdhā: | udgṛhītamātreṇa sarvanīvaraṇaviṣkambhiṇā bodhisattvena tasyo-
pādhyāyasya dakṣiṇopanāmayitumārabdhā-catvāro dvīpā: saptaratnaparipūrṇā: || 
atha sa dharmabhāṇakastasyaitadavocat-ekasyākṣarasyāpi na bhavati dakṣiṇā, prāgeva 
ṣaḍakṣarimahāvidyāyā: | na ca gṛhṇāmi kulaputra tvatsakāśāt | tvaṃ ca bodhisattvabhūta
@301
āryo’nāryo’si mā vaineyaśca tvaṃ kulaputra | tena tasya śatasahasramūlyamuktāhāramupa-
nāmitam | sa kathayati-kulaputra, madvacanena śākyamunestathāgatasyārhata: samyaksaṃbuddhasyopa-
nāmayitavyam ||
atha sarvanīvaraṇaviṣkambhī tasya dharmabhāṇakasya pādau śirasā vanditvā prakrānta: 
paripūrṇalābho labdhamanoratha: | yena jetavanavihārastenopasaṃkrānta: | upasaṃkramya bhagavata: pādau 
śirasābhivandhaikānte vyavasthito’bhūt ||
iti ṣaḍakṣarimahāvidyāmaṇḍalavarṇanaṃ ṣaṣṭhaṃ prakaraṇam ||
saptamaṃ prakaraṇam |
atha bhagavān śākyamunistathāgato’rhan samyaksaṃbuddhastametadavocat-labdhalābhastvaṃ
kulaputra ? sa āha-yathā bhagavān jñānaṃ saṃjānīte | tata: saptasaptati: samyaksaṃbuddhakoṭaya: 
saṃnipatitā: | taiścāpi tathāgatairiyaṃ dhāraṇī bhāṣitumārabdhā-
nama: saptānāṃ samyaksaṃbuddhakoṭīnām |
||x||0|| oṃ^ cale cule cunye svāhā ||0||x||
iyaṃ saptasaptatisamyaksaṃbuddhakoṭibhirukkā nāma dhāraṇī ||
tato romavivarādavatīrya sūryaprabho nāma romavivara: | tatrānekāni bodhisattvakoṭini- 
yutaśatasahasrāṇi prativasanti | tasmin sūryaprabhe romavivare dvādaśaśatasahasrāṇi kanakamayānāṃ 
parvatānāṃ prativasanti | tasmin parvate dvādaśa śṛṅgaśatāni | teṣāṃ parvatānāṃ pārśvāni padmarāgo- 
pacitāni pārśve divyamaṇiratnakhacitāni | paramaśobhamānānyudyānāni paramaśobhitāni vici-
trāṇi suramaṇīyāni | divyapuṣkariṇīramaṇīyāni ca kūṭāgāraśatasahasrāṇi, divyasuvarṇaratna-
mayāni muktāphaladāmakalāpapralambitāni, muktāhāraśatasahasrāṇi pralambitāni | teṣāṃ kūṭā-
gārāṇāmadho sārado nāma cintāmaṇiratnam, yatteṣāṃ bodhisattvānāṃ sarvopakaraṇairupasthānaṃ karoti |
tadā te bodhisattvāsteṣāṃ kūṭāgāreṣu praviśanti | praviṣṭāśca ṣaḍakṣarīmahāvidyāmanusmaranti |
taṃ cāvalokiteśvaraṃ paśyanti | dṛṣṭvā ca tasya cittaprasādaṃ janayanti | janayitvā ca te 
bodhisattvāstebhya: kūṭāgārebhyo niṣkrāmanti | niṣkramya keciccaṃkrameṣu caṃkramanti | keci-
nmaṇiratnamayeṣūdyāneṣu, kecitpuṣkariṇīṣu gacchanti, kecitpadmarāgamayeṣu parvateṣu gacchanti | gatvā 
ca paryaṅkamābhujya ṛjukāyaṃ praṇidhāya abhimukhāṃ smṛtimupasthāpya | īdṛśārate kulaputra bodhi-
sattvāstasmin romavivare prativasanti | tata: kulaputra romavivarādavatīrya indrarājo nāma roma-
vivara: | tatrānekānyavaivartikabodhisattvakoṭiniyutaśatasahasrāṇi prativasanti | tasminnindrarāja-
romavivare’śītisahasrāṇi parvatānāmabhūvan divyasuvarṇaratnamayāni | tatteṣāṃ parvatānāṃ madhye 
padmāvabhāso nāma cintāmaṇiratnam | yadā yadā te bodhisattvāścintayanti, tadā tadā teṣā-
mabhiprāyo’nusidhyati | atha te bodhisattvāsteṣu parvatarājeṣu viharanti | na ca teṣāṃ sāṃsā-
@302
rikaṃ du:khaṃ vidyate | na ca te sāṃsārikai: kleśairlipyante | sarvakālaṃ nirvāṇacintā vyava-
sthitā | na ca teṣāmanyā cintā śarīre saṃvidyate | tata: kulaputra romavivarādavatīrya maho-
ṣadhīrnāma romavivara: | tatrānekāni prathamacittotpādikabodhisattvakoṭiniyutaśatasahasrāṇi
prativasanti | tasmin kulaputra romavivare navanavatisahasrāṇi parvatānām | kecid vajra-
mayā:, kecidrūpyamayā:, kecitsuvarṇamayā:, kecidindranīlamayā:, kecitpadmarāgamayā:, 
kecinmarakatamayā:, kecitsphaṭikamayā:, kecidrajatamayā:, īdṛśāste parvatarājāna: |
ekaikasmin parvate’śītiśṛṅgasahasrāṇi vividharatnakhacitāni paramaśobhanīyāni 
vividhacitrāṇi ramaṇīyāni | teṣu śṛṅgeṣu gandharvā: prativasanti | satatakālaṃ 
romavivarānnināditaṃ tūryaṃ dhārayanti | ye te prathamacittotpādikā bodhisattvāste śūnyatā-
nimittaṃ cintayanti | aho du:kham, jarā du:kham , maraṇaṃ du:kham, iṣṭapriyasaṃprayogaviyogo 
du:kham, avīcyupapannānāṃ du:kham, pretanagaropapannānāṃ sattvānāṃ du:kham | idaṃ kāye saṃvega-
manuvicintya tadā te paryaṅkamābhujya ṛjukāyaṃ praṇidhāya pratimukhāṃ smṛtimupasthāpya teṣu 
parvatarājeṣu viharanti | tata: kulaputra romavivarādavatīrya cittarājo nāma romavivara: |
tatrānekāni pratyekabuddhakoṭiniyutaśatasahasrāṇi prativasanti, ye jvalanatapanavidyotanavarṣaṇa-
prātihāryāṇi kurvanti | tasmin romavivare śatasahasrāṇi parvatānām | te sarve parvatarājā:
saptaratnamayā: | teṣu parvatarājeṣu vividhāni kalpavṛkṣāṇi sauvarṇadaṇḍāni rūpyapatrāṇyaneka-
ratnakhacitāni vividhālaṃkārapralambitāni maulīkuṇḍalasragdāmapralambitāni keyūrahārārdha-
hārapralambitāni kāśikavastrapralambitāni sauvarṇarūpyaghaṇṭāruṇaruṇāyamānāni | tādṛśai:
kalpavṛkṣai: parvatarājeṣu pratyekabuddhā viharanti | anekāni sūtrageyavyākaraṇagāthodāneti- 
vṛttakajātakavaipulyāṅgāt dharmopadeśaṃ parasparamīdṛśaṃ sāṃkathyaṃ kurvanti | tadā sarvanīvaraṇa-
viṣkambhī tato romavivarādavatīrya sarvapaścimo’yaṃ romavivara: dhvajāgro nāma romavivara: | sa 
romavivaro’śītiyojanasahasrāṇi | tasmin romavivare’śītiparvatasahasrāṇyabhūvan, vividha-
ratnaparikhacitavicitrāṇi | teṣu parvatarājeṣu anekā: kalpavṛkṣā:, anekāścandanavṛkṣā:
śatasahasrā:, aguruvṛkṣā: śatasahasrā: | tasmin romavivare vajramayī bhūmi: | tasmin 
romavivare navanavatikūṭāgāraśatasahasrāṇi divyasauvarṇamayāni muktāhārapaṭadāmakalāpa-
pralambitāni ghaṇṭāmālāpralambitāni candrakāntiratnāvabhāsitāni | tatteṣu kūṭāgāreṣu tathāgata-
vigrahā niṣaṇṇā: | te jāmbūdvīpakānāṃ manuṣyāṇāṃ ca dharmaṃ deśayanti | yaduta ṣaṭpāramitā-
nirdeśaṃ nirdiśanti | dānapāramitānirdeśaṃ nirdiśanti | śīlapāramitānirdeśaṃ nirdiśanti |
kṣāntipāramitānirdeśaṃ nirdiśanti | vīryapāramitānirdeśaṃ nirdiśanti | dhyānapāramitā-
nirdeśaṃ nirdiśanti | prajñāpāramitānirdeśaṃ nirdiśanti | evaṃ vividhāṃ dharmadeśanāṃ kṛtvā 
jāmbudvīpakānāṃ manuṣyāṇāṃ kālena kālaṃ dharmaṃ deśayanti | evaṃ te kulaputra avalokite-
śvarasya bodhisattvasya mahāsattvasya romavivarāṇi yāvatpaśyanti | tasminneva jetavanavihāre 
@303
devanāgayakṣagandharvāsuragaruḍakinnaramahoragamanuṣyāmanuṣyamaheśvaranārāyaṇapūrvaṃgamāni devaputrāṇi 
saṃnipatitāni | anekāni bodhisattvakoṭiniyutaśatasahasrāṇi saṃnipatitāni ||
atha sarvanīvaraṇaviṣkambhī bhagavantametadavocat-kiṃ bhagavan | yāni romavivarāṇi, 
saṃvidyante vā ? bhagavānāha-tata: kulaputra romavivarādatikramya avalokiteśvarasya dakṣiṇaṃ 
pādāṅguṣṭhaṃ yatra te catvāro mahāsamudrā: paribhramanti, na ca jānatyavagāhayanti | yadā dakṣiṇa-
pādāṅguṣṭhādudakaṃ niṣkrāmati, tadā vaḍavāmukhe patanti | tadā bhasmarāśimanugacchanti | evameva 
kulaputra avalokiteśvarasya bodhisattvasyādhiṣṭhānaṃ saṃvidyate | atha sarvanīvaraṇaviṣkambhī 
bhagavantametadavocat-tadapi bhagavan romavivaraṃ saṃvidyate ? bhagavānāha-tadapi kulaputra 
na saṃvidyate ||
atha sarvanīvaraṇaviṣkambhī bhagavantametadavocat-nāgacchati bhagavannavalokiteśvara: ? 
bhagavānāha-āgacchati kulaputra avalokiteśvara: | asminneva jetavanamahāvihāre mama 
darśanāya vandanāya paryupāsanāya, maheśvarasya devaputrasya sahāyā lokadhātau vyākaraṇa-
muddeśāya ca ||
athāvalokiteśvareṇa bodhisattvena mahāsattvena raśmaya utsṛṣṭā nīlapītalohitāvadātṛ-
māñjiṣṭhasphaṭikarajatavarṇā: | te ca raśmayo jetavanamāgacchanti | āgatya bhagavantaṃ tri: pradakṣiṇī-
kṛtya punareva jetavanādvihārānniṣkramya avīciṃ mahānarakaṃ gacchanti | tatra gatvā avīcimahānarakaṃ 
śītibhāvamupanayanti | atha sarvanīvaraṇaviṣkambhī bhagavantametadavocat-kuto bhagavan raśmaya
āgacchanti kutra gacchanti ? bhagavānāha-evaṃ kulaputra avalokiteśvareṇa nānāvidhā raśmaya 
utsṛṣṭā: | te cāsmin jetavane vihāramāgacchanti | āgatya ca māṃ tri: pradakṣiṇīkṛtya avīciṃ 
mahānarakaṃ gacchanti | gatvā cāvīcimahānarakaṃ śītibhāvaṃ kurvanti | tasmin jetavane vihāre 
śubhanimittāni prādurbhūtāni | divyāni campakavṛkṣāṇi prādurbhūtāni | divyā: puṣkariṇya: 
prādurbhūtā: | tatra jetavanavihāre divyasauvarṇanirbhāsā dṛśyante | īdṛśo jetavanavihāro dṛśyate ||
athāvalokiteśvara: sukhāvatīlokadhātorniṣkramya yena jatavanavihārastena saṃprasthita: |
anupūrveṇa jetavanavihāraṃ saṃprāpta: | atha tasmin jetavanavihāre praviṣṭo bhagavata: pādau 
śirasābhivandya ekānte sthita: | tadā kalaviṅkarutasvarābhinirghoṣeṇa bhagavānārocayati-
āgatastvaṃ kulaputra ? kṛtaste sattvaparīpāka: ? athāvalokiteśvaro bodhisattvo mahāsattvo 
bhagavantametadavocat-yathājñapto bhagavatā | evaṃ ca mayā karmabhūmirniṣpāditā | atha bhagavān
sādhukāramadāt-sādhu sādhu kulaputra, yastvayā īdṛśā karmabhūmirniṣpāditā | athāvaloki-
teśvaro bhagavantaṃ padmānyupanāmayati-imāni te bhagavannamitābhena tathāgatena prahitāni |
pṛcchatyalpābādhatāṃ ca alpātaṅkatāṃ ca laghūtthānatāṃ ca sukhasparśavihāratāṃ ca | tato 
bhagavatā gṛhītvā vāmapārśve sthāpitāni ||
atha maheśvaro devaputro yena bhagavāṃstenopasaṃkrānta:, upasaṃkramya bhagavata: pādau śirasā-
bhivandya bhagavantametadavocat-labheyāhaṃ bhagavan vyākaraṇanirdeśasya samuddeśam ? bhagavānāha- 
@304
gaccha kulaputra, avalokiteśvaro bodhisattvo mahāsattvaste vyākaraṇaṃ dāsyati | atha 
maheśvaro devaputro’valokiteśvarasya pādayornipatya stotraviśeṣaṃ kartumārabdha:-
namostvalokiteśvarāya maheśvarāya padmadharāya padmāsanāya padmapriyāya śubhapadmahastāya 
padmaśriye parivṛtāya jagadāsvādanakarāya pṛthivīvaralocanakarāya prahlādanakarāya ||
evaṃ maheśvaro devaputro gatvā avalokiteśvarasya stotraviśeṣaṃ kṛtvā tūṣṇīṃbhāvena vyava-
sthita: | atha avalokiteśvarastametadavocat-kiṃ kāraṇaṃ tvaṃ kulaputra tūṣṇīṃbhāvena vyava-
sthita: ? atha maheśvaro devaputrastametadavocat-dadasva me vyākaraṇamanuttarāyāṃ samyaksaṃbodhau |
avalokiteśvarastametadavocat-bhaviṣyasi tvaṃ kulaputra vivṛtāyāṃ lokadhātau bhasmeśvaro nāma 
tathāgato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: 
śāstā devānāṃ ca manuṣyāṇāṃ ca buddho bhagavān | atha sā umādevyupasaṃkramyāvalokiteśvarasya 
pādau śirasā vanditvā avalokiteśvarasya stotrābhidhānaṃ kartumārabdhā-
namo’stvalokiteśvarāya maheśvarāya prāṇaṃdadāya pṛthivīvaralocanakarāya śubhapadmaśriye
parivṛtāya nirvāṇabhūmisaṃprasthitāya sucetanakarāya dharmadharāya ||
evaṃ sā umādevī stotrābhidhānaṃ kṛtvā avalokiteśvarasya pratyāhāraṃ kartumārabdhā-
parimocaya me strībhāvājjugupsanīyāt | kalimalaparipūrṇagarbhāvāsadu:khāt satatapari-
grahasaṃgṛhītāt parimokṣaya mām | athāvalokiteśvarastāmetadavocat-bhaviṣyasi tvaṃ bhagini 
umeśvaro nāma tathāgato’rhan samyaksaṃbuddho vidyācaraṇasaṃpanna: sugato lokavidanuttara: 
puruṣadamyasārathi: śāstā devānāṃ ca manuṣyāṇāṃ ca buddho bhagavān | himavata: parvatarājasya 
dakṣiṇe pārśve tava lokadhāturbhaviṣyati | atha sā umādevī vyākaraṇamanuprāptā ||
bhagavānāha-paśya sarvanīvaraṇaviṣkambhin | vyākṛtā umādevī avalokiteśvareṇa 
bodhisattvena mahāsattvena, sarve te’nuttarāyāṃ samyaksaṃbodhau ||
ayaṃ kulaputra maheśvaranirvyūho nāma khyāta iti ||
[ aṣṭamaṃ prakaraṇam | ]
atha sarvanīvaraṇaviṣkambhī bhagavantametadavocat-āgato bhagavannavalokiteśvara: | yathāndha-
bhūtena cakṣuranuprāptam, evaṃ bhagavannavalokiteśvaro’nuprāpta: | adya me saphalaṃ janma | adya me 
āśā paripūrṇā | adya me pariśodhito bodhimārga: | sa cetanasadharmakāyanirvāṇopadarśakam ||
atha sarvanīvaraṇaviṣkambhī punareva bhagavantametadavocat-adyāsmākaṃ bhagavan deśaya 
tvamavalokiteśvarasya guṇaviśeṣam ||
bhagavānāha-tadyathāpi nāma sarvanīvaraṇaviṣkambhin cakravālamahācakravālau parvata-
rājānau | mucilindamahāmucilindau parvatarājānau | kālamahākālau parvatarājānau |
saṃsṛṣṭamahāsaṃsṛṣṭau parvatarājānau | pralambodara: parvatarājā | anādarśaka: parvatarājā |
@305
kṛtsnāgata: parvatarājā | jālinīmukha: parvatarājā | śataśṛṅga: parvatarājā | bhavanaśca
parvatarājā | mahāmaṇiratna: parvatarājā | sudarśanaśca parvatarājā | akāladarśanaśca parvatarājā |
eteṣu parvatarājeṣvekaikaṃ lokadhātuṣu śakyate mayā parvatarājānāṃ palāni vā palaśatāni vā 
palasahasrāṇi vā palakoṭīniyutaśatasahasrāṇi vā saṃkhyāmapi kalāmapi gaṇanāmapi śakyate 
mayā kulaputra gaṇayitum | na tu kulaputra avalokiteśvarasya śakyate puṇyasaṃbhāraṃ gaṇayitum |
tadyathāpi nāma kulaputra śakyate mayā paramāṇurajasāṃ pramāṇamudgṛhītum, na tu kulaputra 
avalokiteśvarasya śakyate puṇyasaṃbhāraṃ gaṇayitum | tadyathāpi nāma kulaputra śakyate mayā 
mahāsamudrasyaikaikaṃ binduṃ gaṇayitum, na tu kulaputra avalokiteśvarasya śakyate mayā puṇya- 
saṃbhāraṃ gaṇayitum | tadyathāpi nāma kulaputra śakyate mayā śīrṣavanasyaikaikāni patrāṇi 
gaṇayitum, na tu kulaputra avalokiteśvarasya śakyate puṇyasaṃbhāraṃ gaṇayitum ||
tadyathāpi nāma kulaputra sumeru: parvatarājo bhūryarāśirbhavet | mahāsamudra: bheraṇḍumaṇḍalaṃ 
bhavet | caturdvīpanivāsina: strīpuruṣadārakadārikādaya: sarve te lekhakā bhaveyu: | sa ca 
sumeruparvatarājo’nanto likhito bhavet | śakyate mayaikaikākṣaraṃ gaṇayitum | na tvavalokite-
śvarasya śakyate puṇyasaṃbhāraṃ gaṇayitum | tadyathāpi nāma sarvanīvaraṇaviṣkambhin
dvādaśa gaṅgānadīvālukopamāstathāgatā arhanta: samyaksaṃbuddhāścīvarapiṇḍapātraśayanāsana-
glānapratyayabhaiṣajyapariṣkārai: sarvopakaraṇai: samupasthitā bhaveyu: | yaśca teṣāṃ tathāgatānā-
mupasthāne puṇyaskandha:, tata: kulaputra avalokiteśvarasyaikavālāgre puṇyaskandha: | tadyathāpi 

nāma sarvanīvaraṇaviṣkambhin avalokiteśvara: anekai: samādhiśatai: samanvāgata: | tadyathā-
prabhaṃjano nāma samādhi: | vibhūṣaṇakalo nāma samādhi: | abhūṣaṇakaro nāma samādhi: |
vidyullocano nāma samādhi: | kṣapaṇo nāma samādhi: | mahāmanasvī nāma samādhi: |
ākārakaro nāma samādhi: | vajramālā nāma samādhi: | varado nāma samādhi: | śatavīryo
nāma samādhi: | andhavyūho nāma samādhi: | pratibhānakūṭo nāma samādhi: | rājendro nāma
samādhi: | vajraprākāro nāma samādhi: | vajramukho nāma samādhi: | sadāvaradāyako nāma
samādhi: | indriyaparimocano nāma samādhi: | dveṣaparimocano nāma samādhi: | candravara-
locano nāma samādhi: | divākaravaralocano nāma samādhi: | dharmābhimukho nāma samādhi: |
vajrakukṣirnāma samādhi: | sudarśako nāma samādhi: | nirvāṇakaro nāma samādhi: | ananta-
raśminiṣpādanakaro nāma samādhi: | yogakaro nāma samādhi: | vikiriṇo nāma samādhi: |
jambudvīpavaralocano nāma samādhi: | buddhakṣetravaralocano nāma samādhi: | maitryābhimukho 
nāma samādhi: | prajñāpratibhāsito nāma samādhi: | sudanto nāma samādhi: | akṣarākṣaro 
nāma samādhi: | avīcisaṃśoṣaṇo nāma samādhi: | sāgaragambhīro nāma samādhi: | śatapari-
vāro nāma samādhi: | mārgasaṃdarśano nāma samādhi: | ebhi: kulaputra avalokiteśvara: 
samanvāgata: ||
@306
tadyathāpi nāma sarvanīvaraṇaviṣkambhin bhūtapūrvaṃ kulaputra krakucchando nāma tathāgato-
‘rhan samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamya-
sārathi: śāstā devānāṃ ca manuṣyāṇāṃ ca buddho bhagavān | tena kālena tena samayena ahaṃ dāna-
śūro nāma bodhisattvo’bhūvam | tadā etasya tathāgatasya pura: sthitvā īdṛśamavalokiteśvarasamanta-
bhadrayo: samādhivigraho mayā dṛṣṭa: | bhadrādibhiścānyairbodhisattvairmahāsattvai: samādhivigraho dṛṣṭa: |
yadā samantabhadro bodhisattvo vajrodgataṃ nāma samādhiṃ samāpede, tadāvalokiteśvaro bodhisattvo 
mahāsattvo vividhamādhisamādhiṃ samāpede | yadā samantabhadraścandravaralocanaṃ nāma samādhiṃ samāpede, 
tadāvalokiteśvara: sūryavaralocanaṃ nāma samādhiṃ samāpede | yadā samantabhadro vicchuritaṃ nāma 
samādhiṃ samāpede, tadāvalokiteśvaro gaganagañjaṃ nāma samādhiṃ samāpede | yadā samantabhadra ākāra-
karaṃ nāma samādhiṃ samāpede, tadāvalokiteśvara indramatiṃ nāma samādhiṃ samāpede | yadā samantabhadro 
bhadrarājaṃ nāma samādhiṃ samāpede, tadā avalokiteśvara: sāgaragambhīraṃ nāma samādhiṃ samāpede | yadā 
samantabhadra: siṃhaviṣkambhitaṃ nāma samādhiṃ samāpede, tadāvalokiteśvara: siṃhavikrīḍitaṃ nāma 
samādhiṃ samāpede | yadā samantabhadro varadāyakaṃ nāma samādhiṃ samāpede, tadāvalokiteśvara:
avīcisaṃśoṣaṇaṃ nāma samādhiṃ samāpede | yadā samantabhadra: sarvaromavivarāṇyuddhāṭayati, tadāva-
lokiteśvara: sarvaromavivarāṇyapāvṛṇoti | tadā samantabhadrastametadavocat-sādhu sādhvavaloki-
teśvara, yastvamīdṛśaṃ pratibhānavān | atha krakucchandastathāgatastametadavocat-alpaṃ tvayā 
kulaputra avalokiteśvarasya pratibhānaṃ dṛṣṭam | yādṛśamavalokiteśvarasya pratibhānaṃ tādṛśaṃ
tathāgatānāṃ na saṃvidyate | īdṛśaṃ mayā kulaputra krakucchandasya tathāgatasya sakāśācchrutam ||
atha sarvanīvaraṇaviṣkambhī bhagavantametadavocat-deśayatu me bhagavān kāraṇḍavyūhaṃ 
mahāyānasūtraratnarājaṃ yena vayaṃ dharmarasenāpūryamāṇā: saṃtṛptā: bhavema | bhagavānāha-ye kulaputra 
kāraṇḍavyūhamahāyānasūtraratnarājasya nāma śroṣyanti, teṣāṃ pūrvakāni karmāvaraṇāni na saṃvidyante |
ye paradāragamanaprasaktā aurabhrikakarmodyuktā:, ye mātāpitṛghātakā arhaddhātastūpabhedakāstathāgata-
syāntike duṣṭacittarudhirotpādakā:, īdṛśānāṃ pāparatānāṃ sattvānāṃ tadapi kāraṇḍavyūho 
mahāyānasūtraratnarāja: sarvapāpaparimokṣaṇaṃ kurute ||
atha sarvanīvaraṇaviṣkambhī bhagavantametadavocat-kathaṃ jānāmyahaṃ bhagavan kāraṇḍavyūhaṃ 
mahāyānasūtraratnarājaṃ sarvapāpaparimokṣaṇaṃ kurute ? bhagavānāha-asti kulaputra sumero: parvata-
rājasya dakṣiṇapārśve saptabhi: samyaksaṃbuddhairmalanirmalau tīrthau parikalpitau | etarhi mayā 
vikalpitau | yathā pāṇḍulavastraṃ nīlamanugacchanti, sa pāparāśiriva draṣṭavya: | evameva kulaputra
idaṃ kāraṇḍavyūhaṃ mahāyānasūtraratnarājaṃ sarvapāpāni dahati | suśuklabhāvaṃ kurute | tadyathāpi 
nāma sarvanīvaraṇaviṣkambhin varṣākālasamaye sarvāṇi tṛṇagulmauṣadhivanaspataya: sarve nīlā-
bhi(rūpā) bhavanti | atha śatamukho nāma nāgarāja: bhavanādavatīrya sarvāstā tṛṇagulmauṣadhi-
vanaspatīrdahati | evamevāyaṃ kulaputraṃ kāraṇḍavyūhaṃ mahāyānasūtraratnarājaṃ sarvapāpāni dahati, 
śuklabhāvaṃ kurute | sukhitāste sattvā bhaviṣyanti, ya imaṃ kāraṇḍavyūhaṃ mahāyānasūtraṃ ratnarājaṃ 
@307
śroṣyanti | na te kulaputra pṛthagjanā iti vaktavyā: | avaivartikā bodhisattvā iva draṣṭavyā: |
teṣāṃ ca maraṇakāraṇasamaye dvādaśa tathāgatā upasaṃkramya āśvāsayanti-mā bhaiṣī: kulaputra |
tvayā kāraṇḍavyūhaṃ mahāyānasūtraratnarājaṃ śrutam | na tvayā punareva saṃsāraṃ saṃsaritavyam | na 
punarapi teṣāṃ jātijarāmaraṇaṃ bhaviṣyati | tata iṣṭapriyaviprayogo priyasaṃprayogo na bhaviṣyati |
gamiṣyasi tvaṃ kulaputra sukhāvatilokadhātum | amitābhasya tathāgatasya sakāśāddharmamanuśroṣyasi |
evaṃ kulaputra teṣāṃ sattvānāṃ sukhamaraṇaṃ bhaviṣyati | athāvalokiteśvaro bhagavata: pādau śirasā-
bhivandya ekānte prakrānta: | atha sarvanīvaraṇaviṣkambhistūṣṇīṃbhāvena vyavasthita: | te ca devā 
nāgā yakṣā gandharvā asurā garuḍā: kinnarā mahoragā manuṣyāmanuṣyā: prakrāntā: ||
yadā te prakrāntāstadāyuṣmānānando bhagavantametadavocat-deśayatu me bhagavānasmākaṃ 
śikṣāsaṃvaram | bhagavānāha-ye bhikṣava upasaṃpadābhāvamicchanti, tai: prathamataraṃ gatvā āvāsaṃ 
samyagavalokayitavyam | vyavalokayitvā bhikṣuka(?)mārocayitavyaṃ śuddhyate bhadanta nānāvāsaṃ 
na ca yatra nānāvāse’sthīni saṃvidyante | uccāraprastāve na saṃvidyete | pariśuddhyati | evaṃ 
bhadanta nānāvāsamarhati upasaṃpadābhāvo bhikṣūṇām ||
bhagavānāha-du:śīlena bhikṣuṇā nopasaṃpādayitavyam | na ca jñaptirdātavyā | kiṃ 
bahunā ? bhikṣavo du:śīlena bhikṣuṇā nānāvāsaṃ na kartavyam, prāgeva jñapticaturtham | ete 
hi śāsanadūṣakā: | du:śīlānāṃ bhikṣūṇāṃ śīlavatāṃ dakṣiṇīyāṇāṃ madhye āvāso na dātavya: |
teṣāṃ bahirvihāre āvāso dātavya: | tathā saṃghālāpo na dātavya: | na ca teṣāṃ sāṃghikī 
bhūmimarhati | na ca teṣāṃ kiṃcidbhikṣubhāvaṃ saṃvidyate ||
atha khalvāyuṣmānānando bhagavantametadavocat-katame kāle bhagavannīdṛśādakṣiṇīyā 
bhaviṣyanti ? bhagavānāha-tṛtīye varṣaśatagate mama parinirvṛtasya tathāgatasya īdṛśādakṣiṇīyā 
bhaviṣyanti, ye vihāre gṛhisaṃjñāṃ dhārayiṣyanti | te dārakadārikāparivṛtā bhaviṣyanti |
te sāṃghikaṃ mañcapīṭhaṃ vaṃśikopabimbopadhānakaṃ śayanāsanaṃ asatparibhogena paribhokṣyante |
ye ca sāṃghikopacāre uccāraṃ prasrāvaṃ kurvanti, te vārāṇasyāṃ mahānagaryāmuccāraprasrāve 
gūḍhamṛttikodare prāṇino jāyante | ye sāṃghikaṃ dantakāṣṭhamasatparibhogena paribhuñjante, te 
kūrmamakaramatsyeṣu jāyante | ye sāṃghikaṃ tilataṇḍulakodravakulatthadhānyādīnasatparibhogena 
paribhuñjante, te pretanagareṣūpapadyante | hīnendriyā dagdhasthūṇākṛtibhirasthipatravaducchritai:
svakeśaromapraticchannai: parvatodarasaṃnibhai: sūcīchidropamamukhai: kāye īdṛśaṃ te du:khaṃ 
pratyanubhavanti | ye sāṃghikasyānnapānāderanyāyena paribhogaṃ kurvanti, te’lpaśruteṣu kuleṣu 
jāyante | hīnendriyāśca jāyante | khañjakubjakāṇavāmanāśca jāyante | paramukhayācanakāśca 
jāyante | tataścottari vyādhitāśca jāyante | pūyaśoṇitaṃ kāye vahanti | svakīya-
lomasaṃkucitakāyā uttiṣṭhanti, tadā māṃsapiṇḍā bhūmau patanti | asthīni dṛśyante | evaṃ 
te bahūni varṣaśatāni kāyikaṃ du:khaṃ pratyanubhavanti | ye sāṃghikīṃ bhūmimasatparibhogena 
paribhuñjante, te dvādaśa kalpān raurave mahānarake upapadyante | teṣāṃ taptānyayomuhāni mukhe 
@308
viṣkambhānte dahyante | oṣṭhamapi, dantā api viśīryante | tālūni sphuṭanti dahyante |
kaṇṭhamapi tālvapi hṛdayamapi | anyānyapi sarveṇa sarvaṃ dahyante, avaśeṣaṃ gacchanti | tadā 
bhikṣava: karmavāyavo vānti yena te mṛtā: puruṣā: punareva jīvanti | tata: punarapi yamapālai: 
puruṣai: saṃgṛhyante | tata: teṣāṃ karmopagānāṃ karmavaśānāṃ mahatī jihvā prādurbhavati | tatra 
jihvāyāmupari halaśatasahasraṃ kṛṣyate | evaṃ te bahūni varṣaśatāni bahūni varṣasahasrāṇi 
bahūni varṣaśatasahasrāṇi nārakaṃ du:khaṃ pratyanubhavanti | tataścayutvā agnighaṭe mahānarake 
upapatsyante | tataste yamapālapuruṣā gṛhītvā ca tasya jihvāyāṃ sūcīśatasahasraṃ vidhyanti |
tadapi karmavaśājjīvanti, tata utkṣipya agnikhadāmadhye kṣipanti | tasyāmagnikhadāyāmutkṣipya 
mahatīṃ vaitaraṇīṃ kṣipanti, tadapi kālaṃ na kurvanti, tadanyanarakeṣūpapadyante | evaṃ parikramatāṃ 
teṣāṃ traya: kalpā: parikṣīyante | tataścyutvā jambudvīpe jāyante daridrā: jātyandhā: |
tasmātte hyanindānyuttarāṇi sāṃghikāni vastūni rakṣitavyāni ||
ye bhikṣava: śikṣāsaṃvarasaṃvṛtāśca bhavanti, tai: imāni trīṇi cīvarāṇi dhārayitavyāni |
ekaṃ cīvaraṃ saṃghasya viśvāsena saṃghaparibhogāya, tathā dvitīyaṃ cīvaraṃ rājakuladvāragamanāya ca, 
tṛtīyaṃ cīvaraṃ grāmanagaranigamapallīpattaneṣu ca | imāni trīṇi cīvarāṇi bhikṣavo dhārayita-
vyāni | ye śīlavanto guṇavanta: prajñāvantastairbhikṣava imāni śikṣāpadāni mayā prajñaptāni 
dhārayitavyāni | asatparibhogena bhikṣavo na paribhoktavyaṃ sāṃghikaṃ vastu agnighaṭopamam |
sāṃghikaṃ vastu viṣopamam | sāṃghikaṃ vastu vajropamam | sāṃghikaṃ vastu bhāropamam | viṣasya 
pratīkāraṃ kartuṃ śakyate, na tu sāṃghikasya vastuna: pratīkāraṃ kartuṃ śakyate ||
athāyuṣmānānando bhagavantametadavocat-ājñaptāni bhagavatā śikṣāpadāni, ye bhikṣavo 
dhārayanti, te pratimokṣasaṃvarasaṃvṛtā bhavanti | vinayābhimukhā bhavanti | kośābhimukhā bhavanti |
śikṣākuśalā bhavanti | tāni ca bhagavata: śikṣāpadāni bhavanti ||
āyuṣmānānando bhagavata: pādau śirasā vanditvā prakrānta: | atha te mahāśrāvakā: 
svakaṃ svakaṃ buddhakṣetraṃ prakrāntā: | te ca devā nāgā yakṣā gandharvā asurā garuḍā: kinnarā 
mahoragā manuṣyā:, sarve te prakrāntā: ||
iti śikṣāsaṃvaro nāma dvādaśaṃ(?) prakaraṇam ||
idamavocadbhagavān, te ca bodhisattvā: sā ca sarvāvatī parṣat sadevamānuṣāsuragandharvaśca 
loko bhagavato bhāṣitamabhyanandanniti ||
ayaṃ kāraṇḍavyūhamahāyānasūtraratnarājasya dhāraṇivyūha: maheśvara: samāpta: ||
āryakāraṇḍavyūho mahāyānasūtraratnarāja: samāpta: ||
* * * * 
ye dharma hetuprabhavā hetusteṣāṃ tathāgato hyavadat |
teṣāṃ ca yo nirodha evaṃ vādī mahāśramaṇa: ||
@309
19 arthaviniścayasūtram |
Dr. P. L. Vaidya, General Editor, Poona. 
The arthaviniścayasūtra included in this volume and being 
published for the first time, was discovered by me in the Oriental 
Institute, Baroda, during my frequent visits to that place in 1957- 
59 for preparing a Critical Edition of the ayodhyā kāṇḍa of the
rāmāyaṇa, now in course of publication. This sūtra is mentioned
in MVy. 65.81; Tohoku Catalogue No. 317; Nanjio, 1015, 928; 
was translated into Tibetan by Jinamitra, prajñākaramati and 
ye-śes-sde. It is one of the important sūtras of mahāyāna
Buddhism as it contains all important terms of mahāyāna 
School, and as such must have been used as a manual for the 
use of young monks under training. Haribhadra in his āloka
on aṣṭasāhasrikā on page 324 of GOS Edition and on page 433
of our Edition in BST No. 4, refers to this sūtra as follows :-
svasminnarthaviniścayādisūtre dṛśyamānatvātsūtraparyāpannam. 
The Ms. in the Oriental Institute bears Library No. 13242. 
It has 25 folios 30 cm. by 15 cm, with 10 lines to a page and about 
33 letters to a line. It is written in devanāgarī on Nepalese 
paper, white on one side and yellow on the other. The 
daṇḍas as well as margins are marked in red ink. It once 
belonged to the vajrācārya Monastery in Kathamandu. The 
postscript of the Ms. states that it was copied in devanāgarī from 
an old palm life Ms. in Newari script belonging to the Bir 
Library in Kathamandu, Nepal, and bearing No. 26 teśrāpatra 268. 
The original as well as the present paper Ms. gives the title of the 
sūtra in Tibetan also, and further states:-
asya sarvaṃ vṛttāntaṃ abhiniṣkramaṇanāmasūtre vidyate iti tibbatabhāṣayā kathitam.
This copy bears saṃ. 1048 kārtika śukla aṣṭamī saṃpūrṇaṃ kṛtaṃ, which must be 
the year of Nepalese era corresponding to A. D. 1858. 
The copyist has done his job fairly well. There seem to be 
gaps in the original Ms., and the copyist has left blank spaces 
marked by dots to indicate the same. The Ms. is defective in 
places as it omits certain items. It is, however, easy to control 
the text by reference to other works where the same subject-
matter is treated, but I have given here the text as I found it in 
the Ms. used by me. 
@310
Subsequent to my discovery of the above-mentioned Ms., 
I came to learn of an earlier but fragmentary edition of the work 
by Alfonsa Ferrari, a pupil of Dr. Tucci of Rome, who published 
the fragments in the Journal “Reale Accademia d’Italia,”
Rome, 1944. 
I also learn from Mr N. H. Santani, M. A., formerly 
Research Assistant in the Department of Buddhistic Studies in 
Delhi University and now Lecturer in the Banaras Hindu Univer-
sity, that he has been working on this very text and its commen-
tary based on the photos brought from Tibet by Mahapandit 
Rahula Sankrtyayana and deposited in the K. P. Jayaswal 
Institute, Patna. I further learn that Mr. Santani also procured 
a few more Mss. of the sūtra as well as its commentary in Nepal. 
If he brings out an edition of this sūtra and its commentary, it is 
possible to improve upon my text. In the meanwhile, I am 
presenting the text of the sūtra as it is preserved in the 
Baroda Ms.
@311
19 arthaviniścayasūtram |
(1 b ) śrīmañjugurave[śriye] nama: |
{1. The Baroda Ms. (B) has no usual introductory section of a 
Buddhist sūtra.}bhagav#nāha-kaścāsau bhikṣavo'rthaviniścayo nāma dharmaparyāya: ? yaduktam-(1)añca

skandhā: | (2)pañcopādānaskandhā: | (3)aṣṭādaśa dhātava: | dvā(4)daśāyatanāni | dvā(5)daśāṅga[:] 
pratītyasamutpāda: | ca(6)tvāri āryasatyāni | dvā(7)viṃśati indriyāṇi | (8)catvāri dhyānāni |
[catasra (9)ārūpyasamāpattaya: ] {2. B om. catasra ārūpyasamāpattaya:.} | (10)catvāro brahmavihārā: | (11)catasra: pratisaṃvida: | (12)catasra: samādhi-
bhāvanā: | (13)catvāri smṛtyupasthānāni | (14)catvāri samyakprahāṇāni | (15)catvāra ṛddhipādā: |
(16)pañcendriyāṇi | pa(17)ñca balāni | (18)sapta bodhyaṅgāni | (19)āryāṣṭāṅgamārga: | ṣo(20)ḍaśākārā ānā-
pānānusmṛti: | cat(21)vāri srotāpattyaṅgāni | da(22)śa tathāgatabalāni ca(23)tvāri vaiśāradyāni |
cata(24)sra: pratisaṃvida: | aṣṭā(25)daśa āveṇikabuddhadharmā: | (26)dvātriṃśanmahāpuruṣalakṣaṇāni |
(27)aśītyanuvyañjanāni | ayaṃ bhikṣavo’rthaviniścayasya dharmaparyāyasyoddeśa: ||
[1] tatra bhikṣava: katame pañca skandhā: ? tadyathā-rūpaskandha: | vedanāskandha: |
saṃjñāskandha: | saṃskāraskandha: | vijñānaskandha: | ime bhikṣava: pañca skandhā: ||
[2] tatra bhi(2a)kṣava: katame pañcopādānaskandhā: ? tadyathā-rūpopādānaskandha: |
vedanopādānaskandha: | saṃjñopādānaskandha: | saṃskāropādānaskandha: | vijñānopādānaskandha: |
ime bhikṣava: pañcopādānaskandhā: ||
[3] tatra bhikṣava: katame’ṣṭādaśa dhātava: ? tadyathā-cakṣudhātu: | rūpadhātu: |
cakṣurvijñānadhātu: | śrotradhātu: | śabdadhātu: | śrotravijñānadhātu: | ghrāṇadhātu: | gandhadhātu: |
ghrāṇavijñānadhātu: | jihvādhātu: | rasadhātu: | jihvāvijñānadhātu: | kāyadhātu: | sparśadhātu: |
kāyavijñānadhātu: | manodhātu: | dharmadhātu: | manovijñānadhātu: | ime bhikṣava ucyante’ṣṭādaśa
dhātava: ||
[4] tatra bhikṣava: katamāni dvādaśāyatanāni ? yaduta cakṣuradhyātmikamāyatanam |
rūpamadhyātmikamāyatanam | śrotramadhyātmikamāyatanam | śabdo bāhyamāyatanam | ghrāṇamadhyā-
tmikamāyatanam | gandho bāhyamāyatanam | jihvā adhyātmikamāyatanam | raso bāhyamāya-
tanam | kāyo’dhyātmikamāyatanam | sparśo bāhyamāyatanam | mana adhyātmikamāyatanam |
dharmo bāhyamāyatanam | imāni bhikṣava ucyante dvādaśāyatanāni ||
[5] tatra bhikṣava: (2b) katamo dvādaśāṅga: pratītyasamutpāda: ? avidyāpratyayā: 
saṃskārā: | saṃskārapratyayaṃ vijñānam | vijñānapratyayaṃ nāmarūpam | nāmarūpapratyayaṃ ṣaḍāyatanam |
ṣaḍāyatanapratyaya: sparśa: | sparśapratyayā vedanā | vedanāpratyayā tṛṣṇā | tṛṣṇāpratyayādupādānam |
upādānapratyayādbhava: | bhavapratyayājjāti: | jātipratyayā jarāmaraṇaśokaparidevadu:khadaurmana-
@312
syopāyāsā: saṃbhavanti | evamasya kevalasya mahato du:khaskandhasya samudayo bhavati || avidyā-
nirodhātsaṃskāranirodha: | saṃskāranirodhādvijñānanirodha: | vijñānanirodhānnāmarūpanirodha: |
nāmarūpanirodhātṣaḍāyatananirodha: | ṣaḍāyatananirodhātsparśanirodha: | sparśanirodhādvedanā-
nirodha: | vedanānirodhāttṛṣṇānirodha: | tṛṣṇānirodhādupādānanirodha: | upādānanirodhā-
dbhavanirodha: | bhavanirodhājjātinirodha: | jātinirodhājjarāmaraṇaśokaparidevadu:khadaurmanasyo-
pāyāsā nirudhyante | evamasya kevalasya mahato du:khaskandhasya nirodho bhavati ||
[a] tatra katamā avidyā ? yattatpūrvānte’jñānam | aparānte’jñānam | pūrvā[ntā]-
parānte’jñānam | adhyātma ajñānam | bahirdhā ajñānam | adhyātmabahirdhā ajñānam |
karmaṇyajñānam | vipāke’jñānam | (3a) karmavipāke’jñānam | sukṛte’jñānam | duṣkṛte-
‘jñānam | sukṛtaduṣkṛteṣu dharmeṣvajñānam | hetāvajñānam | phale’jñānam | hetuphale’jñānam |
hetusamutpanneṣu dharmeṣvajñānam | pratītyasamutpāde’jñānam | pratītyasamutpanneṣu dharmeṣvajñānam |
buddhe’jñānam | dharme’jñānam | saṃghe’jñānam | du:khe’jñānam | samudaye’jñānam | nirodhe’jñānam |
mārge’jñānam | kuśale’jñānam | akuśale’jñānam | kuśalākuśaleṣu dharmeṣvajñānam |
sāvadye’jñānam | anavadye’jñānam | sāvadyānavadyeṣu dharmeṣvajñānam | sevitavye’jñānam |
asevitavye’jñānam | sevitavyāsevitavyeṣu dharmeṣvajñānam | sāsrave’jñānam | anāsrave’jñānam |
sāsravānāsraveṣu dharmeṣvajñānam | saṃskṛte’jñānam | asaṃskṛte’jñānam | saṃskṛtāsaṃskṛteṣu 
dharmeṣvajñānam | atīte’jñānam | anāgate’jñānam | pratyutpanne’jñānam | atītānāgatapratyu-
tpanneṣu dharmeṣvajñānam | ṣaṭsu vā sparśāyataneṣu yathābhūtamajñānamadarśanamanabhisamayastama: 
saṃmoho’vidyāndhakāram | iyamucyate’vidyeti ||
[ā] avidyāpratyayā: saṃskārā iti | saṃskārā: katame ? traya: saṃskārā:-
kāyasaṃskāra: vāksaṃskāra: (ab) mana:saṃskāraśca | tatra kāyasaṃskāra: katama: ? āśvāsa: 
praśvāsa: | kāyiko hyeṣa dharma:, kāyaniśrita: kāyapratibaddha: | kāyaṃ niśritya vartate |
tasmādāśvāsapraśvāsā: kāyasaṃskāra ityucyate || vāksaṃskāra: katama: ? vitarkayitvā 
vicārayitvā vācaṃ bhāṣate, nāvitarkayitvā, nāvicārya | tasmādvitarkavicāro vāksaṃskāra 
ityucyate || mana:saṃskāra: katama: ? raktasya yā cetanā, cittasya ca, tenāsya yā cetanā |
caitasiko hyeṣa dharma: | cittaniśrita: cittapratibaddha: | cittaṃ niśritya pravartate | tasmāccetanā 
mana:saṃskāra ityucyate ||
[i] saṃskārapratyayaṃ vijñānamiti | vijñānaṃ katamat ? ṣaḍ vijñānakāyā: | katame 
ṣaṭ ? tadyathā-cakṣurvijñānam | śrotravijñānam | ghrāṇavijñānam | jihvāvijñānam | kāya–
vijñānam | manovijñānam | ime ṣaḍ vijñānakāyā: ||
[ī] vijñānapratyayaṃ nāmarūpamiti | tatra nāmarūpam–nāma catvāro’rūpiṇa: skandhā: |
katame catvāra: ? vedanāskandha: | saṃjñāskandha: | saṃskāraskandha: | vijñānaskandha: | idaṃ 
@313
nāma | rūpaṃ katamat ? yatkiṃcidrūpam, taccatvāri mahābhūtāni | catvāri ca (4a) mahābhūtā-
nyupādāya | tadyathā-pṛthivīdhātu: | abdhātu: | tejodhātu: | vāyudhātu: || pṛthivīdhātu: katama: ? 
yadgurutvaṃ ca karkaśatvaṃ ca | abdhātu: katama: ? yad dravatvamabhiṣyandanatvaṃ ca | tejodhātu:
katama: ? yaduṣṇatvaṃ paripācanatvaṃ ca | vāyudhātu: katama: ? yadākuñcana: prasāraṇa: laghusamudī-
raṇatvaṃ ca | yadidaṃ rūpaṃ pūrvakaṃ [ca] nāma, tadubhayamekatrābhisaṃkṣipya nāmarūpamityucyate ||
[u] nāmarūpapratyaya ṣaḍāyatanamiti | ṣaḍāyatanaṃ katamat ? cakṣurāyatanam |
śrotrāyatanam | ghrāṇāyatanam | jihvāyatanam | kāyāyatanam | manaāyatanam | idamucyate 
ṣaḍāyatanam ||
[ū] ṣaḍāyatanapratyaya: sparśa iti | sparśa: katama: ? ṣaṭ sparśakāyā:-cakṣu:-
saṃsparśa: | śrotrasaṃsparśa: | ghrāṇasaṃsparśa: | jihvāsaṃsparśa: | kāyasaṃsparśa: | mana:saṃsparśa: |
[ayamucyate sparśa:] ||
[e] sparśapratyayā vedanā | vedanā katamā ? ṣaḍ vedanā: | katame(mā:?) ṣaṭ ?
cakṣu:saṃsparśajā vedanā sukhā du:khā adu:khāsukhā ca | śrotrasaṃsparśajā vedanā sukhā du:khā 
adu:khāsukhā ca | ghrāṇasaṃsparśajā vedanā sukhā (4b) du:khā adu:khāsukhā ca | jihvā-
saṃsparśajā vedanā sukhā du:khā adu:khāsukhā ca | kāyasaṃsparśajā vedanā sukhā du:khā 
adu:khāsukhā ca | mana:saṃsparśajā vedanā sukhā du:khā adu:khāsukhā ca | iyamucyate vedanā ||
[o] vedanāpratyayā tṛṣṇā | katamā tṛṣṇā ? ṣaṭ tṛṣṇākāyā: | katame ṣaṭ ? rūpatṛṣṇā |
śabdatṛṣṇā | gandhatṛṣṇā | rasatṛṣṇā | sparśatṛṣṇā | dharmatṛṣṇā | [iyamucyate tṛṣṇā] ||
[ka] tṛṣṇāpratyayamupādānam | upādānaṃ katamat ? catvāri upādānāni | kata- 
māni catvāri ? tṛṣṇopādānam | śīlavratopādānam | ātmavedanopādānam | [ idamucyate
upādānam ] ||
[kha] upādānapratyayo bhava iti | bhava: katama: ? trayo bhavā: | katame traya: ?
kāmabhava: | rūpabhava: | ārūpyabhavaśca | tatra kāmabhava: katama: ? tadyathā-narakā: | tiryañca-
pretā: | asurā: | ṣaṭ kāmāvacarā devā: || tadyathā-aṣṭau mahānarakā: | katame’ṣṭau ? tadyathā-
uṣṇā mahānarakā: | saṃjīva: | kālasūtra: | saṃghāta: | dvau ca rauravau | tapana: | pratāpana: |
avīciśca | iti || mahānarakā: || tadyathā-arbuda: | nirarbuda: | aṭaṭa: (5a) hahava: | huhuva: |
utpala: | padma: | mahāpadma: || katame ṣaṭ devā: ? cāturmahārājikā devā: | trāyastriṃśā: |
yāmā: | tuṣitā: | nirmāṇarataya: | paranirmitavaśavartino devā: || tatra rūpabhava: katama: ? 
tadyathā-brahmakāyikā: | brahmapurohitā: | mahābrahmāṇa: | parīttābhā: | apramāṇābhā: | ābhā-
svarā: | parīttaśubhā: | apramāṇaśubhā: | śubhakṛtsnā: | anabhrakā: | puṇyaprasavā: | abṛhā: |
atapā: | abṛhā: | sudarśanā: | akaniṣṭhāśceti || ārūpyadhātava: katamā: ? tadyathā-
@314
ākāśānantyāyatanam | vijñānānantyāyatanam | ākiṃcanyāyatanam | naivasaṃjñānāsaṃjñāyata-
nam || ārūpiṇāṃ devānāṃ cittamātramadhyāyināṃ cāturvidhā upapatti: | ayamucyate upādāna-
pratyayo bhava: ||
[ga] bhavapratyayā jātiriti | jāti: katamā ? yā teṣāṃ teṣāṃ sattvānāṃ tasmiṃ-
stasmin sattvanikāye jāti:, saṃjāti:, avakrānti:, abhinirvṛtti:, skandhānāṃ prādurbhāva:, 
āyatanānāṃ pratilambha:, jīvitendriyasyodbhava: | [iyamucyate jāti: |] ||
[gha] (jātipratyayaṃ jarāmaraṇam | jarā katamā ?) nikāyasabhāgatāyāstasyā yat 
khālityaṃ pālityaṃ valīpracu(5b)ratā jīrṇatā bhugnatā kubjagopānasīvakratā khurukhuruśvāsa-
praśvāsaśca tilakālakopahatagātratā purata: prāgbhārakāyatā daṇḍāvaṣṭambhatā indriyāṇāṃ pari-
pāka: paribheda: saṃbhārāṇāṃ purāṇībhāvo jarjarībhāva: dhandhatvaṃ mandatvaṃ hāni: parihāṇi: |
iyamucyate jarā || tatra maraṇaṃ katamat ? yatteṣāṃ sattvānāṃ tasmācchavikāyāccyuti: cyavanatā
bhedo’ntardhānaṃ maraṇaṃ kālakriyā āyuṣo hāni: uṣmaṇo hāni: jīvitendriyasya nirodha: 
skandhānāṃ nikṣepa: | idamucyate maraṇam || yadetanmaraṇaṃ pūrvikā ca jarā, tadubhayamekatrābhi-
saṃkṣipya jarāmaraṇamityucyate || ayaṃ bhikṣavo dvādaśāṅgapratītyasamutpādasyāyaṃ vibhaṅga iti ||
[6] tatra katamāni catvāryāryasatyāni ? tadyathā-du:khamāryasatyam | du:khasamudaya-
māryasatyam | du:khanirodhamāryasatyam | du:khanirodhagāminī pratipadā āryasatyam || tatra 
du:khamāryasatyaṃ katamat ? tadyathā-jātirdu:kham | jarā du:kham | vyādhirdu:kham | maraṇaṃ 
du:kham | priyaviprayogo du:kham | (6a) apriyasaṃyogo du:kham | rūpaṃ du:kham | vedanā 
du:kham | saṃjñā du:kham | saṃskārā du:kham | vijñānaṃ du:kham | yadapītthaṃ paryeṣyamāṇaṃ na 
labhyate tadapi du:kham | saṃkṣepeṇa pañcopādānaskandhā du:kham | idamucyate du:khamāryasatyam ||
tatra du:khasamudayamāryasatyaṃ katamat ? tadyathā-yeyaṃ tṛṣṇā paunarbhavikī nandīrāgasahagatā 
tatratatrābhinandinī, idamucyate du:khasamudayamāryasatyam || tatra katamaddu:khanirodhamāryasatyam ? 
yadasyā eva tṛṣṇāyā: paunarbhavikyā nandīrāgasahagatāyāstatratatrābhinandinyā aśeṣata: 
prahāṇaṃ pratini:sargo vyayībhāva: kṣayo virāgo nirodho vyupaśamo’staṃgama:, idamucyate 
du:khanirodhamāryasatyam || tatra du:khanirodhagāminī pratipadā āryasatyaṃ katamat ? yaduta
samyagdṛśyā(ṣṭyādi?)bhirāryāṣṭāṅgamārga: | tadyathā-kaścitpuruṣo jvarābhibhūta: kuśalasaṃpaddṛṣṭa-
karmāṇaṃ śrutaśāstraṃ vaidyamupasaṃkramya kathayedevam-jvare’śāntibhūto’smi | asyopaśamāyauṣadhamupa-
diśyamānamicchāmīti | sa tasya bhiṣak prāṅ nidānaṃ pṛcchet-kiṃ tvayā bhuktaṃ pītaṃ ceti |
āturastasya kathayet-mayā hi dadhi trapuṣaṃ bhakṣi(6b)tam, annapānaṃ takraṃ pītamiti |
sa tasya bhiṣag viśeṣaṇamupadiśya auṣadhamupadiśet | evameva jātyādimahājvarasaṃtāpitā:
sādhavo mahācittabhiṣajaṃ mahākāruṇikaṃ nāthaṃ tathāgatamupasaṃkramya du:khajvarāpahaṃ dharmaṃ pṛccheyu: |
tebhyo bhagavān nidānaṃ samudayākhyamākhyāya āryāṣṭāṅgo mārgo mahauṣadhaṃ śāntikaraṃ nirvāṇa-
@315
mupadiśet | kleśāturo’pyenaṃ mārgaṃ bhāvayan nacirātsarvadu:khakṣayamavāpya nirvāṇapuraṃ gatvā 
pariśāntimavāpnotīti || etāni khalu bhikṣavaścatvāryāryasatyāni ||
[7] tatra bhikṣava: katama āryāṣṭāṅgamārga: ? tadyathā-samyagdṛṣṭi: | samyaksaṃkalpa: |
samyagvāk | samyakkarmānta: | samyagājīva: | samyagvyāyāma: | samyaksmṛti: | samya-
ksamādhiriti || tatra bhikṣava: katamā samyagdṛṣṭi: ? astyayaṃ loka:, asti paraloka:, asti 
pitā, asti dattam, asti hutam, asti iṣṭāniṣṭasukṛtaduṣkṛtānāṃ karmaṇāṃ phalavipāka:, 
santi loke, samyaggatā: samyakpratipannā iti | iyaṃ bhikṣava: samyagdṛṣṭi: || samyaksaṃkalpa: 
katama: ? buddhatvādipariṇāmitaṃ (7a) dānam, śīlaṃ ca cakravartyādipariṇāmitam | ayaṃ 
bhikṣava: samyaksaṃkalpa: || samyagvāk katamā ? iha bhikṣava: pāruṣyānṛtapaiśunyasaṃbhinna-
pralāpavarjitā anamṛtavāk | iyamucyate samyagvāk || samyakkarmānta: katama: ? kāyavāṅmanasāṃ 
daśakuśaleṣu karmapatheṣu vyāpāra: | tatra kāyikaṃ trividham–prāṇātipātādadattādānātkāmamithyā-
cārādvirati: | vācikaṃ caturvidham-anṛtapāruṣyapaiśunyasaṃbhinnapralāpādvirati: | mānasikaṃ 
trividham-abhidhyāvyāpādamithyādṛṣṭyā virati: || tatra prāṇātipāta: katama: ? prāṇī ca 
bhavati, prāṇisaṃjñī ca bhavati, vadhakacittaṃ cotpādayati, jīvitādvayaparopayati | ayamucyate 
bhikṣava: prāṇātipāta: | anyatra pramādādadṛṣṭādvā apraṇivadha: || tatra adattādānaṃ katamat ?
steyacittasya paradravyasvīkaraṇamadattādānam, anyatra mātāpitṛbhrātṛsvajanamitradravyasya 
svalpasyānuparodhino grahaṇamadattādānam || tatra kāmamithyāttāra: katama: ? parastrī[ṇā]-
mupabhogo bhartṛrājāmātāpitṛrakṣitānām | athavā asthāna(7b)gamyādeśakāleṣu viprati-
patti: kāyika(kī) | evaṃ trividha: || anṛtaṃ katamat ? sākṣipraśne’yathābhūtān vitathavacana-
manahitā vā arhannasmīti parihāsyavastu, idamucyate anṛtam || paiśunyaṃ katamat ? abhūtena 
satyena vā bhedakaraṇavacanaṃ paiśunyam || pāruṣyaṃ katamat ? paradu:khacikīrṣoryadaniṣṭavacana-
śrāvaṇadu:khamasya bhavatu, ityanayā buddhyā yad niṣṭhuravacanaśrāvaṇaṃ kriyate, tatpāruṣyam ||
saṃbhinnapralāpa: katama: ? rājakathā caurakathā dyūtakathā madyakathā strīkathā ākhyāyikākathā |
ayamucyate saṃbhinnapralāpa: | vācikameva caturvidham || abhidhyā katamā ? paradravyasvīkaraṇe-
cchayā anyasya dravyāṇi tāni mama syuritīyamucyate abhidhyā || vyāpāda: katama: ? parasya 
jīvitavyaparopaṇamavacchedanapīḍanādicintanam | ayamucyate vyāpāda: || mithyādṛṣṭi: 
katamā ? nāstyayaṃ loka:, nāsti paraloka: ityādi pūrvavat | etanmānasaṃ trividham |
iyamucyate mithyādṛṣṭi: || atha samyagājīva: katama: ? bhikṣo (8a)stāvat kuhanā lapanā 
naimittikatvaṃ naiṣpeṣikatvaṃ lābhena lābhapratikāṅkṣā samyagājīva: | kuhanālapanādaya: | tatra 
kuhanā katamā ? bhikṣurdānapatiṃ dṛṣṭvā paryaṅkaṃ baddhvā pathiṃ śūnyāgāre niṣīdati dhyāyī-bhikṣu-
rarhanniti lābhasatkāro me bhaviṣyati, evamādikā kuhanetyucyate || tatra lapanā katamā ? 
iha bhikṣurlābhasatkāranimittameva tvaṃ me mātā, tvaṃ me duhiteti, evamanyānyapi priyavacanāni 
@316
bravīti | evamādikā lapanetyucyate || tatra naimittikatvaṃ katamat ? bhikṣustāvat piṇḍapātraṃ 
paribhuktvā sakṛdasakṛd yad brūte-yādṛśo’yaṃ piṇḍapāta:, tādṛśo’nyeṣu upāsakagṛheṣu na 
labhyate | alābhasatkāracittasya tu vadato naiva doṣa: | idamucyate naimittikatvam || tatra 
naiṣpeṣikatvaṃ katamat ? bhikṣustāvad yatra gṛhe piṇḍapātraṃ na labhate, dāpayitukāmaśca bhavati, 
tatra brūte-adānapatayo nirayaṃ gacchanti | yūyamapi adānapataya: vyaktaṃ nirayagāmina:, iti
narakabhayabhītebhya: piṇḍapātramanu prayacchati, taṃ ca labdhvā paribhuṅkte | idamucyate (8b) naiṣpaṣi-
katvam || tatra lābhena lābhapratikāṅkṣā katamā ? bhikṣustāvadātmīyena dhanena śobhanāni 
cīvarāṇi copakrīya upāsakebhyo darśayati-īdṛśāni vayaṃ vastrāṇi dānapatibhyo labhāmahe 
iti | tenāñjitāni vastrāṇi prayacchanti | tāni paribhuṅkte | iyamucyate bhikṣorlābhena 
lābhapratikāṅkṣā | ayaṃ bhikṣavo mithyājīva:, tasmādvirati: samyagājīva: || iha khalu bhikṣava: 
upāsakasya mithyājīva: katama: ? viṣavikraya: | śastravikraya: | sattvavikraya: | madyavikraya: |
māṃsavikraya: | apravekṣitatilasarṣapapīḍanam | ayamupāsakasya mithyājīva: | asmādvirati: |
ayamucyate bhikṣava: samyagājīva: || samyagvyāyāma: katama: ? abhivādanabahulapratyupasthānāñjali: 
sāmīcīkarmakaraṇam | ayamucyate bhikṣava: samyagvyāyāma: || samyaksmṛti: katamā ? iha 
khalu bhikṣavo bhikṣu: striyaṃ dṛṣṭvā utpanne rāge bāhyātmikayo: śarīrayoraśubhākāreṇa yathābhūta-
darśī bhavati–santyasmin kāye keśā romāṇi nakhā dantā rajomalatvaṅmāṃsam, asthisnāyusirā 
vṛkkā hṛdayam (ā)maka āmā(9a)śaya: pakv#śaya: antrāṇi antraguṇā odarīyakaṃ 
yakṛt purīṣamaśru khela: khelaka: siṃghāṇako vasā lasīkā majjā bheda: pittaṃ śleṣmā pūyaṃ 
śoṇitaṃ mastakaluṅgamuccāraprasrava: pūrṇaṃ nānāprakārakamaśuciriti | iyamucyate bhikṣava: 
samyaksmṛti: || samyaksamādhi: katama: ? catvāri dhyānāni | iha bhikṣavo bhikṣu: viviktaṃ
kāmai: viviktaṃ pāpakairakuśalairdharmai: savitarkaṃ savicāraṃ vivekajaṃ prītisukhaṃ prathamadhyānamupasaṃpadya 
viharati | sa vitarkavicāravyupaśamādadhyātmasaṃprasādāccetasa ekotibhāvādavitarkamavicāraṃ 
samādhijaṃ prītisukhaṃ dvitīyadhyānamupasaṃpadya viharati | sa prītervirāgādupekṣako viharati 
smṛta: saṃprajānan, sukhaṃ ca kāyena pratisaṃvedayate-yattadāryā ācakṣate upekṣaka: smṛtimān 
sukhavihārī-tṛtīyaṃ dhyānamupasaṃpadya viharati | sa sukhasya ca prahāṇāddu:khasya ca prahāṇāt 
pūrvameva ca saumanasyadaurmanasyayorastaṃgamādadu:khāsukhamupekṣāsmṛtipariśuddhaṃ caturthadhyānamupasaṃpadya 
viharati | imāni khalu bhikṣavaścatvāri dhyānāni | ayamucyate samyaksamādhi: ||
ayamu (9b)cyate bhikṣava: āryāṣṭāṅgo mārga: ||
[8] dvāviṃśatīndriyāṇi katamāni ? yaduta cakṣurindriyaṃ śrotrendriyaṃ ghrāṇendriyaṃ 
jihvendriyaṃ kāyendriyaṃ manendriyaṃ puruṣendriyaṃ strīndriyaṃ du:khendriyaṃ sukhendriyaṃ saumanasyendriyaṃ 
daurmanasyendriyaṃ upekṣendriyaṃ śraddhendriyaṃ vīryendriyaṃ samādhīndriyaṃ smṛtīndriyaṃ jñānendriyaṃ 
jīvitendriyam, anājñātamājñāsyāmīndriyam, ājñendriyam, ājñātāvīndriyam | imāni 
bhikṣava dvāviṃśatīndriyāṇi ||
@317
[9] tatra bhikṣavaścatvāri dhyānāni katamāni ? iha bhikṣavo bhikṣurviviktaṃ kāmai:
viviktaṃ pāpakairakuśalairdharmai: savitarkaṃ savicāraṃ vivekajaṃ prītisukhaṃ prathamaṃ dhyānamupasaṃpadya 
viharati | sa vitarkavicārāṇāṃ vyupaśamādadhyātmasaṃprasādāccetasa ekotibhāvādavitarkamavicāraṃ
samādhijaṃ prītisukhaṃ dvitīyaṃ dhyānamupasaṃpadya viharati | sa prītervirāgādupekṣako viharati, smṛta:
saṃprajanyaṃ ca (saṃprajānan) sukhaṃ kāyena pratisaṃvedayate-yattadāryā ācakṣate upekṣaka: smṛtimān 
sukhavihārī-tṛtīyaṃ dhyānamupasaṃpadya viharati | sa sukhasya ca prahāṇāddu:khasya ca prahāṇāt 
pūrvameva saumanasyadaurmanasyayorastaṃgamāda(10a) du:khāsukhamupekṣāsmṛtipariśuddhaṃ caturthaṃ dhyāna-
mupasaṃpadya viharati || imāni bhikṣavaścatvāri dhyānā{1. A section on catasra ārūpyasamāpattaya: which should come after
dhyānāni is missing in Baroda Ms. They are : ākāśānantyāyatanam, vijñānā-
nantyāyatanam, ākiṃcanyātanam and naivasaṃjñānāsaṃjñāyatanam.}ni ||
[10] tatra katame catvāro brahmavihārā: ? iha bhikṣavo bhikṣurmaitrīsahagatena cittena 
avaireṇa asaṃpannena avyābādhena vipulena mahadgatena apramāṇena subhāvitena ekādrisamaṃ 
vimucya sphuritvā upasaṃpadya viharati, tathā dvitīyam, tathā tṛtīyam, tathā caturtham, iti
ūrdhvamadhastiryak sarvaśa: sarvāvantamimaṃ lokaṃ maitrīsahagatena cittena avaireṇa asaṃpannena 
avyābādhena vipulena mahadgatena advayena apramāṇena subhāvitena ekāṃ diśamadhimucya 
sphuritvā upasaṃpadya viharati | evaṃ karuṇāsahagatena, muditāsahagatena, upekṣāsahagatena 
cittena avaireṇa asaṃpannena avyābādhena vipulena mahadgatena advayena apramāṇena subhāvitena 
ekāṃ diśamadhimucya sphuritvā upasaṃpadya viharati | ime catvāro brahmavihārā: ||
[11] tatra katamāścatasra: pratisaṃvida: ? asti du:khā pratipad dhandhābhijñā | asti 
du:khā pratipat kṣiprābhijñā | asti sukhā pratipad dhandhābhijñā | asti sukhā pratipat 
kṣiprābhijñā | tatra katamā (10b) sā du:khā pratipad dhandhābhijñā ? ihaikatya: prakṛtyaiva 
tīvrarāgo bhavati, tīvradveṣo bhavati, tīvramoho bhavati | so’bhīkṣṇaṃ tīvrarāgajaṃ du:khadaurmanasyaṃ 
pratisaṃvedayati | so’bhīkṣṇaṃ tīvradveṣatayā dveṣajaṃ du:khadaurmanasyaṃ pratisaṃvedayati | so’bhīkṣṇaṃ 
tīvramohatayā mohajaṃ du:khadaurmanasyaṃ pratisaṃvedayati | tasyemāni pañca lokottarāṇi indriyāṇi
dhandhāni bhavanti mṛdūni saśīghravāhīni | katamāni pañca ? yaduta śraddhendriyaṃ vīryendriyaṃ 
smṛtīndriyaṃ samādhīndriyaṃ prajñendriyam | sa eṣāṃ pañcānāṃ lokottarāṇamindriyāṇāṃ mṛdutvā-
daśīghravāhitvācca dhandhamevānantaryasamādhiṃ spṛśati yaduta āsravāṇāṃ {2. B hyaṣāya for kṣayāya.}kṣayāya | iyaṃ du:khā 
pratipaddhandhābhijñā | tatra katamā du:khā pratipatkṣiprābhijñā ? ihaikatya: prakṛtyaiva tīvrarāgo
bhavati, tīvradveṣo bhavati, tīvramoho bhavati | so’bhīkṣṇaṃ tīvrarāgatayā rāgajaṃ du:khadaurmanasyaṃ 
pratisaṃvedayati | {3. B repeats this sentence.}abhīkṣṇaṃ tīvradveṣatayā dveṣajaṃ du:khadaurmanasyaṃ pratisaṃvedayati | abhīkṣṇaṃ 
@318
tīvramohatayā mo(11a)hajaṃ du:khadaurmanasyaṃ pratisaṃvedayati | tasyemāni pañca lokottarāṇi 
indriyāṇi adhimātrāṇi bhavanti tīkṣṇāni śīghravāhīni | katamāni pañca ? yaduta śraddhendriyaṃ 
vīryendriyaṃ smṛtīndriyaṃ samādhīndriyaṃ prajñendriyam | sa eṣāṃ pañcānāṃ lokottarāṇāmindriyāṇā-
madhimātratvācchīghravāhitvācca kṣipramevānantaryaṃ samādhiṃ spṛśati yaduta āsravāṇāṃ kṣayāya | iyaṃ 
du:khā pratipatkṣiprābhijñā || tatra katamā sukhā pratipaddhandhābhijñā ? ihaikatya: prakṛtyaiva 
alparāgo bhavati, alpadveṣo bhavati | so’(lpa)rāgatayā nābhīkṣṇaṃ rāgajaṃ du:khadaurmanasyaṃ 
pratisaṃvedayati | alpadveṣatayā nābhīkṣṇaṃ dveṣajaṃ du:khadaurmanasyaṃ pratisaṃvedayati | alpamohatayā 
nābhīkṣṇaṃ mohajaṃ du:khadaurmanasyaṃ pratisaṃvedayati | tasyemāni pañca lokottarāṇīndriyāṇi 
dhandhāni bhavanti mṛdūni na tīkṣṇāni na śīghravāhīni | katamāni pañca ? yaduta 
śraddhendriyaṃ vīryendriyaṃ smṛtīndriyaṃ samādhīndriyaṃ prajñendriyam | sa eṣāṃ pañcānāmindriyāṇāṃ 
dhandhatvānmṛdutvādaśīghravāhitvācca dhandhamevā(11b)nantaryaṃ samādhiṃ spṛśati yadutāsravāṇāṃ 
kṣayāya | iyaṃ sukhā pratipaddhandhābhijñā || tatra katamā sukhā pratipatkṣiprābhijñā ? ihaikatya:
prakṛtyaivālparāgo bhavati, alpadveṣo’lpamoha: | so’lparāgatayā nābhīkṣṇaṃ rāgajaṃ du:khadaurmanasyaṃ 
pratisaṃvedayati | alpadveṣatayā nābhīkṣṇaṃ dveṣajaṃ du:khadaurmanasyaṃ pratisaṃvedayati | alpamohatayā 
nābhīkṣṇaṃ mohajaṃ du:khadaurmanasyaṃ pratisaṃvedayati | tasyemāni pañca lokottarāṇīndriyāṇyadhi-
mātrāṇi tīkṣṇāni śīghravāhīni | katamāni pañca ? yaduta śraddhendriyaṃ vīryendriyaṃ smṛtīndriyaṃ 
samādhīndriyaṃ prajñendriyam | sa eṣāṃ pañcānāmindriyāṇāmadhimātratvāt tīkṣṇatvācchīghravāhitvācca
kṣipramevānantaryaṃ samādhiṃ spṛśati yaduta āsravāṇāṃ kṣayāya | iyamucyate sukhā pratipa-
tkṣitrābhijñā | {1. B imāni.}imā bhikṣava: catasra: pratisaṃvida: ||
[12] tatra katamāścatasra: samādhibhāvanā: ?...{2. A portion seems to be missing.}asti bhikṣava: samādhibhāvanā 
āsevitā bhāvitā bahulīkṛtā jñānadarśanapratilābhāya saṃvartate | asti samādhibhāvanā 
āsevitā bhāvitā bahulīkṛtā prajñāpratilambhāya (12a) saṃvartate | tatra katamā samādhi-
bhāvanā āsevitā bhāvitā bahulīkṛtā kāmarāgaprahāṇāya saṃvartate ? iha bhikṣavo bhikṣu-
rimameva kāyamūrdhvaṃ pādatalādadha: keśamastakādiparyantaṃ yathāsthitaṃ tathāpraṇihitaṃ pūrṇaṃ nānā-
prakārasyāśuceryathābhūtaṃ samyak prajñayā pratyavekṣate-yaduta ayaṃ kāya: anupūrveṇa samudāgato’-
pūrvavināśī paramāṇusaṃcaya: suṣira unnāmonnāmanānmānavavraṇasumukharomakūpasrāvī valmīkavadāśī-
viṣanivāsa: | āśīviṣatatkṛtaja: | ajñānaśatrumakṛtavinmitradrohī(?) | kumitravadvisaṃvādaka: |
phenapiṇḍavatprakṛtidurbala: | udakabudbudavadutpannabhagnavilīna: | marīcivadvipralambhaka: | kadalī-
vadvinibhujyamānāsāraka: | māyeva vañcanātmaka: | rājavadājñāvaṅgala:(?) | śatruvadavatāraprekṣī |
cauravadaviśvasanīya: | amitravadahitaiṣī | vadhakavatprajñājīvitāntarāyakṛt | śūnyagrāmavanmāra-
virahita:(?) | kulālabhāṇḍavadanaparyanta: | nānāśuciparipūrṇa: | medasthālīvadaśucisrāvī |
@319
ahivanniṣpandakrūra: | kuṇapavattīkṣṇagandhī | varca:kuṭīvadamedhyākara: | vravatyadunāsa (12b)-
hiṣṇu:(?) | śalyavattudanārtha: | duṣṭasvāmivaddurupacāra: | jīrṇagṛhavatpratisaṃskāradhārya: |
jīrṇayānapātravatpratisaṃskāramalavāhya: | āmakumbhavadambvanupālya: | duṣṭamitravannityānvarakṣa: |
nadītaṭavṛkṣavaccalācala: | mahānadīsrotavanmaraṇasamudraparyavasāna: | āgantukāsāravatsarva-
du:khaniketa: | anāthaśālāvadaparigṛhīta: | corakapāṭavadutkoṭisādhya: | pratyantanagarava-
nnityopasṛṣṭa: | vālukānagaravatsīdanātmaka: | agnivadatṛpta: | samudravadduṣpūra: | sarvakaraṇḍavat 
patraparihārya: | bāladārak[va]tsatataparipālya: | bhinnabhājanamiva satataparihārya: | kudeva-
vannityopasṛṣṭa: | saviṣabhājanamiva parivarjanīya: | yācitakabhāṇḍamiva kṣaṇaprayojanārtha: |
śakaṭamiva bhārodvahatīrtha: | kevalaṃ dharmabuddhinā boddha(boḍha?)vyam || punaraparaṃ bhikṣavo bhikṣuṇā 
idaṃ śarīramādyuttarakāraṇata: parīkṣitavyam | mātāpitṛśukrarudhirasamutthānamiha śarīrasya ā[dya]-
kāraṇam | uttaramāhāraparimāṇādikam | kavalikāhāro grastamātra: śleṣmāśayaṃ gacchati |
śleṣmāśayaṃ prāpya śleṣmaṇā dravīkṛto’tyantāśucirbhavati | śleṣmata: pittāśaye gacchati |
pittāśayaṃ prāpya pacyamāna uṣṇībhūtvā vāyvāśayaṃ gacchati | paktvā vāyvāśayaṃ prāpto (13a) 
vāyunā vibhajyate pṛthak mala:, [pṛ]thak sāra: | khalānmūtrapurīṣādayo malā: | sārācchoṇitaṃ 
pari[ṇa]mati, śoṇitānmāṃsam, māṃsānmeda:, medaso’sthīni, asthibhyo majjā, majjāta:
śukram | tadevamādyuttarakāraṇādaśuci śarīramiti paśyatā bhikṣuṇā idaṃ śarīrai navabhi-
rasthiśatai: saṣaṣṭhai: samucchritaṃ kudārugṛhavat tribhi: śatvisa(?)śatai: saṃghātitam, caturbhi:
śirājālaśatai: saṃnatam, pañcabhirmāṃsapeśīśatai: praliptam, (yaṃkti: śirāśatai: saṃghātam ?),
saptabhi: śirāśatairvinatam, navabhi: snāyuśatairnibaddham, dhamanyā gavākṣīkṛtam, saptottareṇa 
marmaśatena bhinnabhājanamiva jarjareṇa koṭīśatasahasrairaśītibhiśca tṛṇavacchannam, pañcendriya-
cchidram, saptajhaya(saptāśaya?)maśucipūrṇam | mastiṣkasyāñjalinā, medaso’ñjalinā, tribhirvasāñja-
libhi:, ṣaḍbhirañjalibhi: śleṣmaṇa:, ṣaḍbhirañjalibhi: pittasya, vāyunā kṛtsnamevāpakarṣitam |
śoṇitasyāḍhakena, purīṣaprasthai: ṣaḍbhi: vāyayarevadebhi:(?) samai: pṛthakpṛthak pūrṇam |
saptabhistvagbhi: parivṛtam, rasai: ṣaḍbhi: | pittasya vāyunā kāyāgnināviṣṭāgnihotrajaṅga-
yādajasraṃ (?) kudāntam, śarīrāvayavai: sarvaireva durdarśanam, durgandhi (13b) prati-
svabhāvam | ko’trābhimāno bahumānabhāva: ? kevalaṃ yācitakabhāṇḍamiva kṣaṇaprayojanārthaṃ 
śakaṭamiva bhārodvahanāya dharmabuddhinā boddha(voḍha)vyam ||
evaṃvidhakāyamavekṣya rāśimaśuce:, rūpābhimānī vasatyatteya: (?) |
prajñāyamānaṃ sa hi bālabuddhi viṣṭapaṭhaṃ (?) yāti vahaṃ na cetā ||
priyaprakāraṃ vahatenāyāt drakṣanvivaktuṃ vahate sadā ca |
kāya: sucokṣa: kṛmivacca janto: kuto’tra rāgo bahumānatā vā ||
@320
ityevamādi pratyavekṣanniti | tadyathā bhikṣava ubhayato dvāravinirmukta: | koṣṭhāgāra: pūrṇo 
nānāprakārajātasya dhānyatilasarṣapamudgayavamāṣāṇām | taccakṣuṣmān puruṣo vyavalokayan 
jānīyāt-imāni śūkadhānyāni, imāni phaladhānyāni | evameva bhikṣavo bhikṣurimameva kāyaṃ 
yathāsthitaṃ yathāpraṇihitaṃ yāvat pratyavekṣate | iyaṃ samādhibhāvanā āsevitā bahulīkṛtā 
kāmarāgaprahāṇāya saṃvartate | tatra bhikṣava: katamā samādhibhāvanā āsevitā bhāvitā bahulīkṛtā 
dṛṣṭadharmasukhavihārāya saṃvartate ? iha bhikṣavo bhikṣuraraṇyagato vā vṛkṣamūlagato vā śūnyāgāragato 
(14a) vā imāni kāyamadhyātmaṃ pratyātmaṃ vivekāt na prītisukhenābhiṣyandayati, paripūrayati, 
pariprīṇayati, parisphuṭayati, tasya nāsti sarvata: kāyādasphuṭaṃ bhavatyaspharaṇīyaṃ yaduta 
adhyātmajaṃ vivekajena prītisukhena | tadyathāpi nāma bhikṣava: utpalāni vā padmāni vā 
kumudāni vā puṇḍarīkāni vā udake jātāni udake magnāni, sarvāṇi tāni śītalena 
vāriṇābhiṣyanditāni pariṣyanditāni paripūritāni pariprīṇitāni parisphuritāni | evameva 
bhikṣuraraṇyagato vā vṛkṣamūlagato vā śūnyāgāragato vā imameva kāyamadhyātmaṃ pratyātmaṃ viveka-
jena prītisukhenābhiṣyandayati pariṣyandayati paripūrayati parisphurayati pariprīṇayati, tasya 
nāsti sarvata: kāyamasphuṭaṃ bhavatyaspharaṇīyaṃ yaduta adhyātmakaṃ vivekajena prītisukhena |
iyaṃ samādhibhāvanā āsevitā bhāvitā bahulīkṛtā dṛṣṭadharma(sukha)vihārāya saṃvartate ||
tatra bhikṣava: katamā samādhibhāvanā āsevitā bhāvitā bahulīkṛtā jñānadarśanena pratilābhāya 
saṃvartate ? iha bhikṣavo bhikṣuṇā ālo(14b)kasaṃjñā sādhu ca suṣṭhu ca parigṛhītā 
bhavati sumanasi kṛtā sudṛṣṭā supratibaddhā ca divasasaṃjñādhiṣṭhitaṃ samaprabhāsaṃ cittaṃ bhāvayati 
yathā divā tathā rātrau, yathā rātrau tathā divā, yathā pūrvaṃ tathā paścāt, yathā paścāttathā 
purā, yathaivādhastathaivordhvam, yathaivordhvaṃ tathā adha:-iti vivṛtena cetasā parya(va)naddhena 
divasasaṃjñādhiṣṭhitaṃ samaprabhāsaṃ cittaṃ bhāvayati | tadyathāpi nāma bhikṣavo grīṣmāṇāṃ paścime 
māse vyabhre dine vigatabalāhake nabhasi madhyāhnakālasamaye ālokapariśuddho bhavati parya-
vadātaprabhāsvara:, na tasmā(?)ndhakārasamaye tadbhavati | evameva bhikṣavo bhikṣuṇā ālokasaṃjñā sādhu 
ca suṣṭhu ca sugṛhīto bhavati aśṛṃṣṭā supratibandhonavamasaṃjñā-vesthitā (?) samaprabhāsaṃ cittaṃ 
bhāvayati yathā divā tathā rātrau yathā rātrau tathā divā, yathā pūrvaṃ tathā paścāt, yathā 
paścāttathā purā, yathaivordhvaṃ tathaivādho yathaivādhastathaivordhvamiti  vivṛtena cetasā aparyavanaddhena
divasasaṃjñādhiṣṭhitena samaprabhāsaṃ cittaṃ bhāvayati | iyaṃ samādhibhāvanā āsevitā bhāvitā 
bahulīkṛtā jñānadarśanapratibhānalā(15a)bhāya saṃvartate || tatra katamā (samā)dhibhāvanā 
āsevitā bhāvitā bahulīkṛtā prajñāpratilambhāya saṃvartate ? iha bhikṣuraraṇyagato vā vṛkṣa-
mūlagato vā śūnyāgāragato vā sukhasya (du:khasya) ca prahāṇāt pūrvameva saumanasyadaurmanasyayo-
1. B tṛṣmā^ for dṛṣṭa^.
@321
rastaṃgamādadu:khāsukhamupekṣāsmṛtipariśuddhaṃ caturthaṃ dhyānamupasaṃpadya viharati | iyaṃ samādhibhāvanā 
āsevitā bhāvitā bahulīkṛtā prajñāpratilambhāya saṃvartate || imāścatasra: samādhibhāvanā: ||
[13] tatra katamāni bhikṣavaścatvāri smṛtyupasthānāni ? iha bhikṣavo bhikṣuradhyātmaṃ 
kāye kāyānudarśī viharati ātāpī saṃprajānan smṛtimān vinīya loke abhidhyā-
daurmanasye | bahirdhā kāye kāyānudarśī viharati, adhyātmabahirdhā kāye kāyānudarśī viharati 
ātāpī saṃprajānan anusmṛtimān vinīya loke abhidhyādaurmanasye | adhyātmavedanāsu 
bahirdhāvedanāsu adhyātmabahirdhā vedanāsu vedanānudarśī viharati ātāpī saṃprajānan smṛtimān
vinīya loke abhidhyādaurmanasye | adhyātmacitte bahirdhācitte adhyātmabahirdhā cittānudarśī
viharati ātāpī saṃprajānan smṛtimān vi(15b)nīya loke abhidhyādaurmanasye |
adhyātmadharmeṣu bahirdhādharmeṣu adhyātmabahirdhādharmeṣu dharmānudarśī viharati ātāpī saṃprajānan  
smṛtimān vinīya loke abhidhyādaurmanasye | itīmāni catvāri smṛtyupasthānāni ||
[14] tatra katamāni bhikṣavaścatvāri samyakprahāṇāni ? iha bhikṣavo 
bhikṣuranutpannānāṃ pāpakānāmakuśalānāṃ dharmāṇāmanutpādāya chandaṃ janayati, vyāyacchati, 
vīryamārabhate, cittaṃ saṃpratigṛhṇāti, samyak praṇidadhāti | utpannānāmakuśalānāṃ dharmāṇāṃ 
prahāṇāya chandaṃ janayati, vyāyacchati, vīryamārabhate, cittaṃ pragṛhṇāti, saṃpraṇidadhāti | anutpa-
nnānāṃ kuśalānāṃ dharmāṇāmutpādāya chandaṃ janayati, vyāyacchati, vīryamārabhate, cittaṃ pragṛhṇāti, 
samyak praṇidadhāti | utpannānāṃ kuśalānāṃ dharmāṇāṃ sthitaye bhāvanāyai asaṃmoṣāya apari-
hāṇāya bhūyobhāvāya vṛddhivipulatāyai pāripūryai chandaṃ janayati, vyāyacchati, vīryamārabhate, cittaṃ 
pratigṛhṇāti samyak praṇidadhāti | imāni catvāri samyakprahāṇāni ||
[15] tatra katame catvāra ṛddhipādā: ? iha bhikṣavo bhikṣu: chandasamādhi(16a)prahāṇa-
saṃskārasamanvāgatamṛddhipādaṃ bhāvayati vivekaniśritaṃ virāganiśritaṃ nirodhaniśritaṃ vyavasargapari- 
ṇatam | eṣā...vīryamabhilīnaṃ bhaviṣyati nābhigṛhītam ||2|| cittasamādhiprahāṇasaṃskāra-
samanvāgatamṛddhipādaṃ bhāvayati vivekaniśritaṃ virāganiśritaṃ nirodhaniśritaṃ vyavasargapariṇataṃ 
mā me cittamatilīnaṃ bhaviṣyati nābhigṛhītam ||3|| mīmāṃsāsamādhiprahāṇasaṃskārasamanvā-
gatamṛddhipādaṃ bhāvayati vivekaniśritaṃ virāganiśritaṃ nirodhaniśritaṃ vyavasargapariṇataṃ mā me 
mīmāṃsā nātilīnā bhaviṣyati nābhigṛhītam ||4|| ime bhikṣavaścatvāra ṛddhipādā: ||
[16] tatra bhikṣava: katamāni pañcendriyāṇi ? yaduta śraddhendriyaṃ vīryendriyaṃ smṛtī- 
ndriyaṃ samādhīndriyaṃ prajñendriyam | tatra katamacchraddhendriyam ? yayā śraddhayā caturo dharmān 
śraddadhāti | katamāṃścatura: ? saṃsārāvacarālaukikīṃ samyagdṛṣṭiṃ dadhāti | sa karmavipākaprati-
śaraṇo bhavati | yadyadeva karma kariṣyāmi kalyāṇaṃ vā pāpakaṃ vā, tasya karmaṇo vipākaṃ 
pratisaṃvedayāmi | sa jīvitahetora(16b)pi pāpakaṃ karma nābhisaṃskaroti | idamucyate 
śraddhendriyam || tatra katamadvīryendriyam ? yān dharmān śraddhendriyeṇa śraddadhāti, tān dharmān

@322
vīryendriyeṇa samudānayati | idamucyate vīryendriyam || tatra katamat smṛtīndriyam ? yān
dharmān vīryendriyeṇa samudānayati, tān dharmān smṛtīndriyeṇa{1. B notes a lacuna from its archtype.}.....|| ......vipraṇāśayati |
idamucyate samādhīndriyam || tatra katamat prajñendriyam ? yān dharmān samādhīndriyeṇa ekāgrī-
karoti, tān dharmān prajñendriyeṇa pratividhyati | sa teṣu dharmeṣu pratyavekṣaṇajātīyo bhavati |
idamucyate prajñendriyam || imā{2 B katamāni.}ni bhikṣava: pañcendriyāṇi ||
[17] tatra bhikṣava: katamāni pañca valāni ? yaduta śraddhābalaṃ vīryabalaṃ smṛti-
balaṃ samādhibalaṃ prajñābalam | ime ca bhṛtyārthe kleśairanavamṛdyatvāt (?) | imāni bhikṣava: 
pañca balāni ||
[18] tatra bhikṣava: katamāni sapta bodhyaṅgāni ? yaduta smṛti(saṃ)bodhyaṅgaṃ dharma-
pravicayasaṃbodhyaṅgaṃ gāmbhīryasaṃbodhyaṅgaṃ prītisaṃbodhyaṅgaṃ samādhisaṃbodhyaṅgaṃ upekṣā-
saṃbodhyaṅgam || iha bhikṣavo bhikṣu: smṛtisaṃbodhyaṅgaṃ bhāvayati viveka(17a)niśritaṃ virāga-
niśritaṃ nirodhaniśritaṃ vyavasargapariṇatam || evaṃ dharmapravicayasaṃbodhyaṅgaṃ bhāvayati vivekaniśritaṃ 
virāganiśritaṃ nirodhaniśritaṃ vyavasargapariṇatam || vīryasaṃbodhyaṅgaṃ bhāvayati vivekaniśritaṃ 
virāganiśritaṃ nirodhaniśritaṃ vyavasargapariṇatam || prītisaṃbodhyaṅgaṃ bhāvayati vivekaniśritaṃ 
virāganiśritaṃ nirodhaniśritaṃ vyavasargapariṇatam || prasrabdhisaṃbodhyaṅgaṃ bhāvayati vivekaniśritaṃ 
virāganiśritaṃ vyavasargapariṇatam || samādhisaṃbodhyaṅgaṃ bhāvayati vivekaniśritaṃ
virāganiśritaṃ nirodhaniśritaṃ vyavasargapariṇatam || upekṣāsaṃbodhyaṅgaṃ bhāvayati vivekaniśritaṃ 
virāganiśritaṃ nirodhaniśritaṃ vyavasargapariṇatam || imāni bhikṣava: sapta saṃbodhyaṅgāni ||

[19] {3. The contents of this para partly repeat those of Sec.7.}tatra bhikṣava: katama āryāṣṭāṅga(mārga:)? tadyathā-samyagdṛṣṭi: samyaksaṃkalpa:
samyagvāk samyakkarmānta: samyagājīva: samyagvyāyāma: samyaksmṛti: samyaksamādhi: | ayamucyate 
bhikṣava āryāṣṭāṅgamārga: || tatra katamā samyagdṛṣṭi: ? yā (17b) lokottarā nātmadṛṣṭisamutthitā 
na sa...najīvana soṣaṇapuruṣanapudgalanamanujanamānavadṛṣṭisamutthitā nocchedaśāśvatadṛṣṭisamutthitā 
na bhavavibhavadṛṣṭisamutthitā na kuśalāvyākṛtadṛṣṭisamutthitā, yā ca na saṃsāranirvāṇadṛṣṭi- 
samutthitā | iyamucyate samyagdṛṣṭi: || tatra katama: samyaksaṃkalpa: ? yai: saṃkalpai rāgadveṣa-
mohakleśā: samuttiṣṭhanti, tān saṃkalpān na saṃkalpayati | yai: (saṃ)kalpai: śīlasamādhiprajñā-
vimuktidarśanaskandhā: samuttiṣṭhanti, tān saṃkalpān saṃkalpayati | ayamucyate samyaksaṃkalpa: ||
tatra katamā samyagvāk ? yayā rāge nātmānaṃ na parāṃśca tāpayati, nātmānaṃ 
na parāṃśca kleśayati, nātmānaṃ parānnānupahanti, tayā samāhitayuktayā vācā samanvāgato 
bhavati, yayā samyagvā samavavadati, iyamucyate samyagvāk || tatra katama: samyakkarmānta: ?
yatkarma kṛṣṇaṃ kṛṣṇavipākam, tatkarmaṇā nābhisaṃskaroti, yatkarma kṛṣṇaśuklaṃ kṛṣṇaśukla-
@323
vipākam, tatkarma nābhisaṃskaroti, yatkarma kṛṣṇaśuklavipākaṃ kṛṣṇa(kṛtsna?) (karma) (18a)-
kṣayāya saṃvartate, tatkarmābhisaṃskaroti | satkarmābhisaṃskaroti, satkarmapratiśaraṇakarmānta:, 
ayamucyate samyakkarmānta: || tatra katama: samyagājīva: ? yadārthavaśena guṇasaṃlekhādutsarjanatā 
na kuhanatā na lapanatā na naiṣpeṣikatā sṛvatāravācāśīlatā(?) paralokeṣūśakutā(?) ātma-
lokasaṃtuṣṭi: anavayatā āryāntajñātājīvitā, ayamucyate samyagājīva: || tatra katama: 
samyagvyāyāma: ? yo vyāyāmo mithyā, yo ajñānarāgadveṣamohakleśānuśāyita:, taṃ vyāyāmaṃ 
necchati | yo vyāyāma: samyagāryamārgasatyāvatāro nirvāṇagāmī pratipadarpayati, taṃ vyāyāmaṃ 
samanugacchati | ayamucyate samyagvyāyāma: || tatra katamā samyaksmṛti: ? yā sūpasthitā 
aprakampyā ṛjukā akuṭilā saṃsāradveṣādīnavadarśikā nirvāṇapathapraṇetrī smṛti: spharaṇaṃ 
āryamārgāsaṃmoṣa: | iyamucyate samyaksmṛti: || tatra katama: samyaksamādhi: ? ya: samyaktvena 
samādhi: | yasmin samādhau sthita: sarvasattvapramokṣāya samyak sthitatvaṃ niyāmamavakrāmati, 
ayamu(18b)cyate samyaksamādhi: || ayamucyate āryāṣṭāṅgo mārga: ||
[20] tatra katamā bhikṣava: ṣoḍaśākārā ānāpānasmṛti: ? hrasvaṃ vā āśvasan 
dīrghaṃ vā, āśvasāmīti yathābhūtaṃ prajānāti | dīrghaṃ vā praśvasan dīrghaṃ praśvasāmīti yathābhūtaṃ 
prajānāti | hrasvamāśvasan hrasvamāśvasāmīti yathābhūtaṃ prajānāti | hrasvaṃ vā praśvasan 
hrasvaṃ praśvasāmīti yathābhūtaṃ prajānāti | kāyapratisaṃvedī āśvasan kāyapratisaṃvedī 
āśvasāmīti yathābhūtaṃ prajānāti | kāyapratisaṃvedī praśvasan kāyapratisaṃvedī praśva-
sāmīti yathābhūtaṃ prajānāti | kāyasaṃskārapratisaṃvedī āśvasan kāyasaṃskārapratisaṃvedī 
āśvasāmīti yathābhūtaṃ prajānāti | kāyasaṃskārapratisaṃvedī āśvasan kāyasaṃskāraprati-
saṃvedī vā praśvasan yathābhūtaṃ prajānāti | sarvakāyapratisaṃvedī āśvasan sarvakāyapratisaṃvedī 
āśvasāmīti yathābhūtaṃ prajānāti | sarvakāyapratisaṃvedī praśvasan sarvakāyapratisaṃvedī vā 
praśvasāmīti yathābhūtaṃ prajānāti | sarvakāyasaṃskārapratisaṃvedī āśvasan sarvakāyasaṃskāra-
pratisaṃvedī (19a) praśvasan sarvakāya(saṃskāra) pratisaṃvedī praśvasāmīti yathābhūtaṃ 
prajānāti | prasrabhyanti me kāyasaṃskārā āśvasan prasrabhyanti me kāyasaṃskārā āśvasā-
mīti yathābhūtaṃ prajānāti | prasrabhyanti me kāyasaṃskārā: praśvasan prasrabhyanti me kāya-
saṃskārā: praśvasāmīti yathābhūtaṃ prajānāti | prītipratisaṃvedī āśvasan prītipratisaṃvedī 
āśvasāmīti yathābhūtaṃ prajānāti | prītipratisaṃvedī praśvasan prītipratisaṃvedī (praśvasā-
mīti ) yathābhūtaṃ prajānāti | sukhapratisaṃvedī āśvasan sukhapratisaṃvedī āśvasāmīti 
yathābhūtaṃ jānāti | sukhapratisaṃvedī praśvasan sukhapratisaṃvedī praśvasāmīti yathābhūtaṃ 
prajānāti | cittapratisaṃvedī āśvasan cittapratisaṃvedī āśvasāmīti yathābhūtaṃ prajānāti |
cittapratisaṃvedī praśvasan cittapratisaṃvedī (praśvasāmīti) yathābhūtaṃ prajānāti |
cittasaṃskārapratisaṃvedī āśvasan cittasaṃskārapratisaṃvedī āśvasāmīti yathābhūtaṃ 
@324
prajānāti | cittasaṃskārapratisaṃvedī praśvasan cittasaṃskārapratisaṃvedī praśvasāmīti yathābhūtaṃ 
prajānāti | prasrabhyanti me citta(19b)saṃskārā: (āśvasan) āśvasāmīti yathābhūtaṃ 
prajānāti | prasrabhyanti me cittasaṃskārā: praśvasan praśvasāmīti yathābhūtaṃ prajānāti | 
abhimodati me cittamāśvasan abhimodati me cittamāśvasāmīti yathābhūtaṃ prajānāti | 
abhimodati me cittaṃ praśvasan abhimodati me cittaṃ praśvasāmīti yathā(bhūtaṃ prajānāti) |
vimucyati me cittamāśvasan vimucyati me cittamāśvasāmīti yathābhūtaṃ prajānāti | vimucyati 
me cittaṃ praśva(san vimu)cyati me cittaṃ praśvasāmīti yathābhūtaṃ prajānāti | samāhitaṃ me 
cittamāśvasan samāhitaṃ me cittamāśvasāmīti yathābhūtaṃ prajānāti | samāhitaṃ me cittaṃ 
praśvasan samāhitaṃ me cittaṃ praśvasāmīti yathābhūtaṃ prajānāti | evamanityānudarśī 
virāgānudarśī nirodhānudarśī pratini:sargānudarśī āśvasan pratini:sargānudarśī āśvasāmīti
yathābhūtaṃ prajānāti | ...pratini:sargānudarśī vā praśvasan pratini:sargānudarśī praśvasāmīti 
yathābhūtaṃ prajānāti | iyaṃ bhikṣava: ṣoḍaśākārā ānāpānasmṛti: ||
[21] tatra katamāni catvāri srotaāpattyaṅgāni ? iha bhikṣava: śrāvako’vetya 
buddhe prasādena samanvāgato bhavati-itya(20a)pi sa bhagavāṃstathāgato’rhan samyaksaṃbuddho 
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho
bhagavāniti | dharme’vetya prasādena samanvāgato bhavati-svākhyāto bhagavatā dharma: sāṃdṛṣṭiko 
nirjvara: ākālika aupanāyika: ihapaśyaka: pratyātmavedanīyo vijñairyaduta nadanimada-

napadheyāsāṃ (?) prativinaya ālayasamuddhāto dharmopaccheda: śūnyatānupalambha: tṛṣṇākṣayo 
nirodho nirvāṇam | saṃghe’vetya prasādena samanvāgato bhavati-supratipanno bhagavata: āryaśrāvaka-
saṃgho nyāyapratipanna: sapratipanna: sāmīcipratipanno dharmānudharmapratipanno’nudharmacārī | santi 
saṃghe srotāpattiphalasākṣātkriyāyai pratipannakā: | santi saṃghe srotāpannā: | santi saṃghe 
sakṛdāgāmiphalasākṣātkriyāyai pratipannakā: | santi saṃghe sakṛdāgāmina: | santi saṃghe 
anāgāmiphalasākṣātkriyāyai pratipannakā: | santi saṃghe anāgāmina: | santi saṃghe arhattva-
phalasākṣātkriyāyai pratipannakā: | santi saṃghe arhanta: | yaduta catvāri puruṣayugāni, aṣṭau 
puruṣapudgalā: | eṣa bhagavata: śrāvakasaṃgha: śraddhā(20b)saṃpanna: śrutasaṃpanna: samādhisaṃpanna:
prajñāsaṃpanna: vimuktisaṃpanna: vimuktijñānadarśanasaṃpanna: āhavanīya: prāhavanīya: añjalīkaraṇīya:
sāmīcikaraṇīya: anuttaraṃ puṇyakṣetraṃ darśanīyo lokasya yaduta āryakāntai: śīlai: samanvāgato 
yāni śīlāni akhaṇḍāni acchidrāṇi adhṛtīni aśabalāni akalmaṣāṇi bhujiṣyāṇi  
aparāmṛṣṭāni susamastāni vijñapraśastāni jayasaṃpannāni agarhitāni vijñairiti | imāni 
catvāri srotaāpattyaṅgāni ||
[22] katamāni bhikṣavo daśa tathāgatabalāni ? tathāgata: sthānaṃ ca sthānato 
yathābhūtaṃ prajānāti, asthānaṃ cāsthānato yathābhūtaṃ prajānāti | idaṃ prathamaṃ tathāgatasya 
@325
tathāgatabalam | atītānāgatapratyutpannānāṃ karmadharmasamādānānāṃ vipākaṃ yathābhūtaṃ 
prajānāti | parasattvānāṃ parapudgalānāmanekādhimuktikānāṃ vipākaṃ yathābhūtaṃ prajānāti |
anekalokadhātukalokānāṃ nānādhātukalokamiti yathābhūtaṃ prajānāti | parasattvānāmindri-
yāṇāṃ parāparajñatāṃ yathābhūtaṃ prajānāti | sarvatragāminīṃ pra(21a)tipadaṃ tatratatragāminīṃ 
yathābhūtaṃ prajānāti | parasattvānāmindriyabalabodhyaṅgadhyānavimokṣasamādhisamāpattīnāṃ saṃkleśa-
vyavadānāni yathābhūtaṃ prajānāti | sākāraṃ sāṅgaṃ...śaṃsanimittamanekavidhaṃ pūrvanivāsamanu-
smarati | ekāmapi jātimanusmarati, dve tisraścatasro yāvadanekānyapi jātikoṭīniyutaśata-
sahasrāṇyanusmaratīti vistara: | sa divyena cakṣuṣā atikrāntamānuṣyakeṇa sattvān paśyati
cyavamānānupapadyamānānapi | kāyavāṅmanasāṃ sucaritaduścaritai: sugatidurgatiṣūpapadyamānānīti 
vistara: | āsravakṣayādanāsravāṃ cetovimuktiṃ prajñayā yathābhūtaṃ prajānāti | imāni bhikṣavo 
daśa tathāgatabalāni ||
[23] katamāni bhikṣavastathāgatasya catvāri vaiśāradyāni ? iha bhagavān samyaksaṃbuddha 
ityātmāne prajānīte | ime tvayādharmā nābhisaṃbuddhā ityatra kaścidvādaṃ samāropayet sadevake 
loke samārake sabrahmake saśramaṇabrāhmaṇikāyāṃ prajāyāṃ sadevamānuṣāyām | nimitta-
metadanusamanupaśyati | nimittaṃ samanupaśyaṃstathāgato bhagavān kṣemaprāpto abhayaprāpta (21b) 
ārṣabhaṃ sthānaṃ prajānāti | samyakparṣadgata: siṃhanādaṃ nadati | brāhmaṃ cakraṃ pravartayati 
apravartitaṃ śramaṇena vā brāhmaṇena vā devena vā māreṇa vā kenacidvā punarloke sahadharmeṇeti |
ye punastathāgatairnāntarāyikā dharmā ākhyātā: tānapratisevamānasya nānamantarāyet (?) 
yatra kaścidvādamāropayet iti vistara: | yā vā anena pratipadākhyātā āryā nairyāṇikā hīnāṃ 
pratiraṣāvamāṇo (?) na niryāyāt daketara: (?) samyagdu:khanāśāya ityatra....kaścitpūrva-
vat | kṣīṇāsravasya satamātmānaṃ pratijānata: ime āsravā aparikṣīṇā ityatra kaścidvādamāro-
payet sadevaloke samārake saśramaṇabrāhmaṇikāyāṃ prajāyāṃ sadevamānuṣāyāṃ nimittamevaṃ na 
samanupaśyati | nimitta(ma)samanupaśyan tathāgata: sthāmaprāpto viharati abhayaprāpta āha-
(rṣa ?)bhaṃ sthānaṃ prajānāti | samyakparṣadgata: siṃhanādaṃ nadati, brāhmaṃ cakraṃ pravartayati 
apravartitaṃ śramaṇena vā brāhmaṇena vā kenacidvā punarloke sahadharmeṇeti | imāni bhikṣavo 
bhagavatastathāgatasya catvāri vaiśāradyāni ||
[24] katamāstathāgatasya (22a) catasra: pratisaṃvida: ? yaduta arthapratisaṃvit 
dharmapratisaṃvit niruktipratisaṃvit pratibhānapratisaṃvit | imā bhikṣavaścatasra: pratisaṃvida: ||
[25] katame bhikṣavo’ṣṭādaśāveṇikā buddhadharmā: ? nāsti tathāgatasya skhalitam, 
nāsti ravitam, nāsti muṣitasmṛtitā, nāsti (a?)samāhitaṃ cittam, nāsti nānātvasaṃjñā, 
nāstyapratisaṃkhyāyopekṣā, nāsti chandasya hāni:, nāsti vīryasya hāni:, nāsti smṛterhāni:, 
nāsti prajñāhāni:, nāsti vimukterhāni:, trivimuktijñānadarśanāni, atīte’dhvanyasaṅgamapratihataṃ 
@326
jñānadarśanam, anāgate’dhvanyasaṅgamapratihataṃ jñānadarśanam, pratyutpanne’dhvanyasaṅgamapratihataṃ 
jñānadarśanam, sarvakāyakarmajñānapūrvakaṃ saṃjñāparivarta:, sarvavākkarmajñānapūrvagamaṃ jñānānuparivarta:,
sarvamana:karmajñānapūrvaṃgamaṃ jñānānuparivarta: | ime bhikṣavastathāgatasya aṣṭādaśāveṇikā dharmā: ||
[26] tatra katamāni tathāgatasya dvātriṃśanmahāpuruṣalakṣaṇāni ? supratiṣṭhitapādatā 
tathāgatasyedaṃ mahāpuruṣalakṣaṇam | adhastāt pādatalayoścakrāṅki(22b)tapādatalatā |
āyatapārṣṇisaṃgatapādatā | dīrghāṅgulitā | jālahastapādatā | mṛdutaruṇahastapādatā |
saptotsadaśarīratā | aiṇeyajaṅghatā | kośagatabastiguhyatā | siṃhapūrvārdhakāyatā |
citāntarāṃsatā | susaṃvṛtaskandhatā | anunnāmatā | pralambabāhutā | viśuddhanetratā |
kambugrīvatā | siṃhahanutā | samacatvāriṃśaddantatā | samāviraladantatā | suśukladantatā |
prabhūtatanujihvatā | rasarasāgratā | brahmasvarakalaviṅkarutasvaratā | abhinīlanetratā | gopakṣma-
netratā | sūkṣmacchavitā | suvarṇavarṇacchavitā | ekaikaromakūpatā | uttuṅgapradakṣiṇāvartaromatā |
indranīlakeśatā | suśuklabhramukhāntarorṇalalāṭatā | uṣṇīṣaśiraskatā | nyagrodhaparimaṇḍala-
samantaprāsādikatā | mahānārāyaṇabalasamantaprāsādikatā | tathāgatasyedaṃ mahāpuruṣasya 
mahāpuruṣalakṣaṇam | imāni bhikṣavastathāgatasya mahāpuruṣalakṣaṇāni || supratiṣṭhitau pādau-
tathāgatasyedaṃ mahāpuruṣasya mahāpuruṣalakṣaṇaṃ pūrvaṃ dṛḍhasamādānatayā nirvṛttam | adhastātpāda 
talayoścakrāṅkitapā (23a) datalatā-tathāgatasyedaṃ mahāpuruṣasya mahāpuruṣalakṣaṇaṃ pūrve parasattvā-
jihmakaraṇatayā nirvṛttam | āyatapādapārṣṇisaṃgatapādatā-tathāgatasyedaṃ mahāpuruṣalakṣaṇaṃ pūrve 
mātāpitarau satkṛtya caraṇe śuśrūṣatayābhinirvṛttam | dīrghāṅgulikatā-tathāgatasyedaṃ mahāpuruṣasya 
mahāpuruṣalakṣaṇaṃ pūrve dharmārakṣāvaraṇaguptikaraṇayā nirvṛttam | jālahastapādatā-tathāgatasyedaṃ 
mahāpuruṣasya mahāpuruṣalakṣaṇaṃ pūrve parivārābhedanatayā nirvṛttam | mṛdutaruṇahastapādatā-
tathāgatasyedaṃ mahāpuruṣasya mahāpuruṣalakṣaṇaṃ pūrve vividhaprāvaraṇānnapradānatayā nirvṛttam |
saptotsadaśarīratā-tathāgatasyedaṃ mahāpuruṣasya mahāpuruṣalakṣaṇaṃ parakiṃkaraṇīyasaumukhyakaraṇa-
tayā nirvṛttam | ....viśuddhanetratā-tathāgatasyedaṃ mahāpuruṣasya mahāpuruṣalakṣaṇaṃ pūrve daśakuśala-
karmapathātaptasamādānatayā nirvṛttam | kambugrīvatā-tathāgatasyedaṃ mahāpuruṣasya mahāpuruṣalakṣaṇaṃ 
pūrve glāneṣu vividhabhaiṣajyānnapradānatayā nirvṛttam | siṃhahanu(23b)tā-tathāgatasyedaṃ 
mahāpuruṣasya mahāpuruṣalakṣaṇaṃ pūrve kuśalamūlaprayogatayā nirvṛttam | samacatvāriṃśaddantatā-
tathāgatasyedaṃ mahāpuruṣasya mahāpuruṣalakṣaṇaṃ pūrve sattvasamāśvāsanaprayogatayā nirvṛttam |
aviraladantatā-tathāgatasyedaṃ mahāpuruṣasya mahāpuruṣalakṣaṇaṃ pūrve bhinnasattvasaṃdhānatayā 
nirvṛttam | samadantatā-tathāgatasyedaṃ mahāpuruṣasya mahāpuruṣalakṣaṇaṃ pūrve manāpamaṇipradānatayā 
nirvṛttam | suśukladantatā-tathāgatasyedaṃ mahāpuruṣasya mahāpuruṣalakṣaṇaṃ pūrve svārakṣitakāya-
vāṅmanaskarmatayā nirvṛttam | prabhūta(tanu)jihvatā-tathāgatasyedaṃ mahāpuruṣasya mahāpuruṣalakṣaṇaṃ 
pūrvaṃ satyabhāṣaṇatayā nirvṛttam | rasarasāgratā-tathāgatasya (mahā)puruṣasya mahāpuruṣalakṣaṇaṃ 
@327
pūrveṣvapramāṇapuṇyaskandha...tvātmanatāparamābhiprapacchannatayā nirvṛttam | brahmakalaviṅkarutasvaratā-
tathāgatasyedaṃ mahāpuruṣasya mahāpuruṣalakṣaṇaṃ pūrve snigdhavacanasattvānāṃvanatā(?) ānandavacana-
śravaṇatayā nirvṛttam | abhinīlanetratā-tathāgatasyedaṃ mahāpuruṣasya mahāpuruṣalakṣaṇaṃ (24a) 
pūrve maitravatsattvasaṃrakṣaṇatayā nirvṛttam | gopakṣmanetratā-tathāgatasyedaṃ mahāpuruṣasya mahāpuruṣa-
lakṣaṇaṃ pūrve a(pra?)kṛtimātayā nirvṛttam | sūkṣmacchavitā-tathāgatasyedaṃ mahāpuruṣasya 
mahāpuruṣalakṣaṇaṃ pūrve dharmasaṃgīticittasaṃrakṣaṇakarmaṇyatayā nirvṛttam | suvarṇavarṇacchavitā-
tathāgatasyedaṃ mahāpuruṣasya mahāpuruṣalakṣaṇaṃ pūrve śayyāsanāstaraṇamanāpavacanapradānatayā 
nirvṛttam | ekaikaromakūpatā-tathāgatasyedaṃ mahāpuruṣasya mahāpuruṣalakṣaṇaṃ pūrve saṃgaṇikā-
parivarjanatayā nirvṛttam | pradakṣiṇāvartaromatā-tathāgatasyedaṃ mahāpuruṣasya mahāpuruṣalakṣaṇaṃ 
pūrve ācāryopādhyāyakalyāṇamitrānuśāsanipradakṣiṇagrāhitayā nirvṛttam | indranīlakeśatā-
tathāgatasyedaṃ mahāpuruṣasya mahāpuruṣalakṣaṇaṃ pūrve sarvaprāṇānukampanatayā nihataloṣṭadaṇḍaśastratayā 
nirvṛttam | suśuklabhramukhāntarorṇalalāṭatā-tathāgatasyedaṃ mahāpuruṣasya mahāpuruṣalakṣaṇaṃ pūrve 
varṇārhānāṃ varṇabhāṣaṇatayā nirvṛttam | uṣṇīṣaśiraskatā-tathāgatasyedaṃ mahā(24b)-
puruṣasya mahāpuruṣalakṣaṇaṃ pūrve gurugauravapraṇāmatayā nirvṛttam | nyagrodhaparimaṇḍalasamanta-
prāsādikatā-tathāgatasyedaṃ mahāpuruṣasya mahāpuruṣalakṣaṇaṃ pūrve ātmana: parasattvānāṃ ca 
samādhau niyojanatayā nirvṛttam | śarīrasamantaprāsādikatā-tathāgatasyedaṃ mahāpuruṣasya mahā-
puruṣalakṣaṇaṃ pūrve tathāgatabimbakaraṇatayā bhinnastūpapratisaṃskāratayā pareṣāṃ ca bhītānāmāśvāsana-
saṃdhānatayā ca nirvṛttam | apramāṇai: kuśalamūlaiśca teṣu dharmeṣu vaśavartitvāt tathāgatasya 
dvātriṃśanmahāpuruṣalakṣaṇāni kāye nirvṛttāni ||
[27] katamāni aśītyanuvyañjanāni ? tāmranakhāśca buddhā bhagavanta:, snigdha-
nakhāśca uttuṅganakhāśca vṛttāṅgulinakhāśca cittāṅgulayaśca anupūrvāṅgulayaśca gūḍhaśirāśca nirgranthi-
śirāśca gūḍhagulphāśca siṃhavikrāntagāminaśca nāgavikrāntagāminaśca haṃsavikrāntagāminaśca 
vṛṣabhavikrāntagāminaśca pradakṣiṇagāminaśca cārugāminaśca avakragātrāśca vṛttagātrāśca anupūrva-
gātrāśca pṛthugurumaṇḍalāśca paripūrṇavyañjanāśca sama(25a)kramāśca śucigātrāśca mṛdugātrāśca 
viśuddhagātrāśca utsadagātrāśca susaṃhatagātrāśca suvibhaktapratyaṅgāśca vitimiraśuddhalocanāśca 
vṛttakukṣayaśca mṛṣṭakukṣayaśca abhagnakukṣayaśca kṣāmodarāśca gambhīranābhayaśca āvartanābhayaśca 
samantaprāsādikāśca śucisamācārāśca vyapagatatilakagātrāśca tūlasadṛśasukumārapāṇayaśca 
snigdhapāṇirekhāśca gambhīrapāṇirekhāśca..nirekhāśca alpāyatavadanāśca bimbapratibimbaaprati-
bimbadaśanavadanāśca mṛdujihvāśca tāmrajihvāśca gajagarjitajīmūtaghoṣāśca madhuragurumañjusvarāśca 
vṛttadaṃṣṭrāśca tīkṣṇasamadaṃṣṭrāśca anupūrvadaṃṣṭrāśca tuṅganāsāśca śucināsāśca viśālanayanāśa 
āyatalekhanāśca vi(kasi)tapadmanayanāśca nīlotpaladalanayanāśca vyāyatapīnacakṣuṣaśca 
āyatabhruvaśca samaromabhruvaśca snigdhabhruvaśca pīnāyatakarṇāśca samakarṇāśca anupahatakarṇāśca 
@328
supariṇatalalāṭāśca suparipūrṇāśca bhramarasadṛśakeśāśca vṛttakeśāśca śuklakeśāśca asaṃsuḍhita-
keśāśca aparuṣakeśāśca su(25b)parikeśāśca śrīvatsasvastikanandyāvartacakravajrapadmamatsyādi-
lāñchanapādatalāśca buddhā bhagavanto bhavanti | imāni bhikṣavastathāgatasya aśītyanu-
vyañjanāni kāye nirvṛttāni ||
yaduktaṃ bhagavatā-dharmaṃ vo bhikṣavo deśayiṣyāmi ādau kalyāṇaṃ madhye kalyāṇaṃ 
paryavasāne kalyāṇaṃ svarthaṃ savyañjanam, kevalaṃ paripūrṇaṃ pariśuddhaṃ paryavadātaṃ brahmacaryaṃ prakāśa-
yāmi-yaduta arthaviniścayaṃ nāma dharmaparyāyamiti yato yaduktamidaṃ tat pratyuktam | bhikṣavo-
‘raṇyāyatanāni śūnyāgārāṇi parvatakandaragiriguhāpalālavrajāni abhrāvakāśaśmaśānavana-
prasthāni.....bhikṣavo mā pramādyadhvam | mā paścādvipratisāriṇo bhaviṣyatha | idamasmāka-
manuśāsanam ||
asmin khalu dharmaparyāye bhāṣyamāṇe pañcānāṃ bhikṣuśatānāmāsravebhyaścittāni vimuktāni ||
idamavocadbhagavān | āttamanasaste ca bhikṣava: sā ca sarvāvatī parṣat sadevamānu-
ṣāsuragandharvaśca loko bhagavato bhāṣitamabhyanandanniti ||
ārya-arthaviniścayo nāma dharmaparyāya: samāpta: ||
@329
20 {1. Text as fixed by K. Kasawara, and edited by F. Max 
Muller and H. Wenzel, in Anecdota Oxoniensia, Aryan Series, 
Vol. I. Part V. Oxford, 1885.} dharmasaṃgraha: |
||namo ratnatrayāya||
ratnatrayaṃ namaskṛtya sarvasattvahitodayam |
kathyate mohanāśāya dharmasārasamuccaya: ||
1. tatra prathamaṃ tāvat trīṇi ratnāni | tadyathā-buddho dharma: saṃghaśceti ||
2. trīṇi yānāni | [tadyathā-] śrāvakayānam, pratyekabuddhayānam, mahāyānaṃ 
ceti ||
3. pañca buddhā: | tadyathā-vairocana:, akṣobhya:, ratnasaṃbhava:, amitābha:, amogha-
siddhiśceti ||
4. catasro devya: | tadyathā-rocanī, māmakī, pāṇḍurā, tārā ceti ||
5. pañca rakṣā: | tadyathā-pratisarā, sāhasrapramardanī, mārīcī, mantrānusāriṇī, 
śīlavatī ceti ||
6. sapta tathāgatā: | tadyathā-vipaśyī, śikhī, viśvabhū:, krakucchanda:, kanakamuni:, 
kāśyapa:, śākyamuniśceti ||
7. catvāro lokapālā: | tadyathā-dhṛtarāṣṭra:, virūpākṣa:, virūḍhaka:, kuberaśceti ||
8. aṣṭau lokapālā: | tadyathā-indra:, yama:, varuṇa:, kubera:, īśāna:, agni:,
nairṛta:, vāyuriti ||
9. daśa lokapālā: | aṣṭalokapālādhikamūrdhvaṃ brahmā adha: kṛṣṇa: ||
10. caturdaśa lokapālā: | tadyathā-daśalokapālasakalam, candra:, sūrya:, pṛthvī, 
asura: ||
11. daśa krodhā: | tadyathā-yamāntaka:, prajñāntaka:, padmāntaka:, vighnāntaka:, 
acaraṭarkirāja:, nīladaṇḍa:, mahābala:, uṣṇīṣa:, cakravartī, sambharājaśceti ||
12. aṣṭau bodhisattvā: | tadyathā-maitreya:, gaganagañja:, samantabhadra:, vajrapāṇi:, 
mañjuśrī:, sarvanivaraṇaviṣkambhī, kṣitigarbha:, khagarbhaśceti ||
13. ṣaḍyoginya: | tadyathā-vajravārāhī, yāminī, saṃcāraṇī, saṃtrāsanī, cāṇḍikā 
ceti ||
14. saptavidhā anuttarapūjā | tadyathā-vandanā, pūjanā, pāpadeśanā, anumodanā,
adhyeṣaṇā, bodhicittotpāda:, pariṇāmanā ceti ||
@330
15. trīṇi kuśalamūlāni | bodhicittotpāda:, āśayaviśuddhi:, ahaṃkāramamakāra-
parityāgaśceti ||
16. catvāro brahmavihārā: | maitrī, karuṇā, muditā, upekṣā ceti ||
17. ṣaṭ pāramitā: | dānapāramitā, śīlapāramitā, kṣāntipāramitā, vīryapāramitā, 
dhyānapāramitā, prajñāpāramitā ceti ||
18. daśa pāramitā: | ṣaṭpāramitāsakalam, upāyam, praṇidhi:, balam, jñānaṃ ceti ||
19. catvāri saṃgrahavastūni | dānam, priyavacanam, arthacaryā, samānārthatā ceti ||
20. pañcābhijñā: | divyacakṣu:, divyaśrotram, paracittajñānam, pūrvanivāsānu-
smṛti:, ṛddhiśceti ||
21. catvāryāryasatyāni | tadyathā-du:kham, samudaya:, nirodha: mārgaśceti ||
22. pañca skandhā: | rūpam, vedanā, saṃjñā, saṃskārā, vijñānaṃ ceti ||
23. lokottarapañcaskandhā: | śīlasamādhiprajñāvimuktivimuktijñānadarśanaskandhā iti ||
24. dvādaśāyatanāni | cakṣu:śrotraghrāṇajihvākāyamana āyatanāni rūpagandhaśabda-
rasasparśadharmāyatanāni ceti ||
25. aṣṭādaśa dhātava: || cakṣu:śrotraghrāṇajihvākāyamanorūpagandhaśabdarasasparśadharma-
dhātava: cakṣurvijñāna śrotravijñānaghrāṇavijñānajihvāvijñānakāyavijñānamanovijñānadhātavaśceti ||
26. tatraikādaśa rūpaskandhā: || cakṣu:, śrotram, ghrāṇam, jihvā, kāya:, rūpam,
śabda:, gandha:, rasa:, sparśa: vijñaptiśceti ||
27. vedanā trividhā | sukhā, du:khā, adu:khāsukhā ceti ||
28. saṃjñāskandha: | nimittodgrahaṇātmikā ||
29. saṃskārā dvividhā: | tatra cittasaṃprayuktasaṃskārā:, cittaviprayuktasaṃskārāśceti ||
30. cittasaṃprayuktasaṃskārāścatvāriṃśat | tadyathā-vedanā, saṃjñā, cetanā, chanda:, 
sparśa:, mati:, smṛti:, manaskāra:, adhimokṣa:, samādhi:, śraddhā, apramāda:, prasrabdhi:, 
upekṣā, hrī:, apatrapā, alobha:, adveṣa:, ahiṃsā, vīryam, moha:, pramāda:, kausīdyam, 
aśrāddhyam, styānam, auddhatyam, ahnīkatā, anapatrapā, krodha:, upanāha:, śāṭhyam,
īrṣyā, pradāna:, mrakṣa:, mātsaryam, māyā, mada:, vihiṃsā, vitarka:, vicāraśceti ||
31. tatra cittaviprayuktasaṃskārāstrayodaśa | prāpti:, aprāpti:, sabhāgatā, asaṃjñi–
kam, samāpti:, jīvitam, jāti:, jarā, sthiti:, anityatā, nāmakāya:, padakāya:,
vyañjanakāyaśceti ||
32. trīṇyasaṃskṛtāni | tadyathā-ākāśa:, pratisaṃkhyānirodha:, apratisaṃkhyā-
nirodhaśceti ||
33. ṣaḍ viṣayā: | tadyathā-rūpam, śabda:, gandha:, rasa:, sparśa:, dharmaśceti ||
@331
34. tatra rūpaṃ viṣayasvabhāvam | nīlam, pītam, lohitam, avadātam, hari-
tam, dīrgham, hrasvam, parimaṇḍalam, unnatam, avanatam, sātam, visātam, accham,
dhūma:, raja:, mahikā, chāyā, ātapa:, āloka:, andhakāraśceti ||
35. aṣṭāviṃśatividha: śabda: | sapta puruṣavākśabdā:, sapta puruṣahastādiśabdā: |
eta eva (manojñā)manojñabhedenāṣṭāviṃśati: ||
36. rasa: ṣaḍvidha: | tadyathā-madhura:, amla:, lavaṇa:, kaṭu:, tikta:, kaṣāyaśceti ||
37. catvāro gandhā: | tadyathā-sugandha:, durgandha:, samagandha:, viṣamagandhaśceti ||
38. ekādaśa spraṣṭavyāni | pṛthvī, āpa:, teja:, vāyu:, ślakṣṇatvam, 
karkaśatvam, laghutvam, gurutvam, śītam, jighatsā, pipāsā ceti ||
39. pañca mahābhūtāni | pṛthvī, āpa:, teja:, vāyu:, ākāśaśceti ||
40. pañca bhautikāni | rūpam, śabda:, gandha:, rasa:, sparśaśceti ||
41. viṃśati: śūnyatā: | tadyathā-adhyātmaśūnyatā, bahirdhāśūnyatā, adhyātma-
bahirdhāśūnyatā, śūnyatāśūnyatā, mahāśūnyatā, paramārthaśūnyatā, saṃskṛtaśūnyatā, asaṃskṛta-
śūnyatā, atyantaśūnyatā, anavarāgraśūnyatā, anavakāraśūnyatā, prakṛtiśūnyatā, sarvadharma-
śūnyatā, lakṣaṇaśūnyatā, alakṣaṇaśūnyatā, bhāvaśūnyatā, abhāvaśūnyatā, svabhāvaśūnyatā, 
abhāvasvabhāvaśūnyatā, parabhāvaśūnyatā ceti ||
42. dvādaśāṅgapratītyasamutpāda: | avidyā, saṃskārā:, vijñānam, nāmarūpam, 
ṣaḍāyatanam, sparśa:, vedanā, tṛṣṇā, upādānam, bhava:, jāti:, jarāmaraṇam, śokapari-
devadu:khadaurmanasyopāyāsāśceti ||
43. saptatriṃśadbodhipākṣikā dharmā: | catvāri smṛtyupasthānāni ||4|| catvāri
samyakprahāṇāni ||8|| catvāra ṛddhipādā: ||12|| pañcendriyāṇi ||17|| pañca 
balāni ||22||  sapta bodhyaṅgāni ||29|| āryāṣṭāṅgikamārgaśceti ||37||
44. tatra katamāni smṛtyupasthānāni ? tadyathā-kāye kāyānudarśasmṛtyupasthānam, 
vedanāyāṃ vedanānudarśasmṛtyupasthānam, citte cittānudarśasmṛtyupasthānam, dharme dharmānudarśa-
smṛtyupasthānam ||
45. katamāni catvāri samyakprahāṇāni ? tadyathā-utpannānāṃ kuśalamūlānāṃ 
saṃrakṣaṇam | anutpannānāṃ samutpāda: | utpannānāmakuśalānāṃ dharmāṇāṃ prahāṇam | anutpannānāṃ 
punaranutpādaśceti ||
46. catvāra: ṛddhipādā: | tadyathā-chandasamādhiprahāṇāya saṃskārasamanvāgata

ṛddhipāda: | evaṃ cittaṛddhipāda: | vīryaṛddhipāda: | mīmāṃsāsamādhiprahāṇāya saṃskāra-
samanvāgataṛddhipādaśceti |
@332
47. pañcendriyāṇi | tadyathā-śraddhāsamādhivīryasmṛtiprajñendriyaṃ ceti ||
48. pañca balāni | śraddhāvīryasmṛtisamādhiprajñābalaṃ ceti ||
49. sapta bodhyaṅgāni | tadyathā-smṛtisaṃbodhyaṅgam, dharmavicayasaṃbodhyaṅgam, vīryasaṃbo-
dhyaṅgam, prītisaṃbodhyaṅgam, prasrabdhisaṃbodhyaṅgam, samādhisaṃbodhyaṅgam, upekṣāsaṃbodhyaṅgamiti ||
50. āryāṣṭāṅgikamārga: || samyagdṛṣṭi:, samyaksaṃkalpa:, samyagvāk, samyakkarmānta:, 
samyagvyāyāma:, samyaksmṛti:, samyaksamādhiśceti | ete saptatriṃśadbodhipākṣikā dharmā: ||
51. catasra: pratisaṃvida: | tadyathā-dharmapratisaṃvit, arthapratisaṃvit, niruktiprati-
saṃvit, pratibhānapratisaṃvicceti ||
52. catasro dhāraṇya: | tadyathā-ātmadhāraṇī, granthadhāraṇī, dharmadhāraṇī,
mantradhāraṇī ceti ||
53. catvāri pratiśaraṇāni | tadyathā-arthapratiśaraṇatā na vyañjanapratiśaraṇatā |
jñānapratiśaraṇatā na vijñānapratiśaraṇatā | nītārthapratiśaraṇatā na neyārthapratiśaraṇatā |
dharmapratiśaraṇatā na pudgalapratiśaraṇatā ceti ||
54. ṣaḍanusmṛtaya: | buddhānusmṛti:, dharmānusmṛti:, saṃghānusmṛti:, tyāgānusmṛti:, 
śīlānusmṛti:, devānusmṛtiśceti ||
55. catvāri dharmapadāni | tadyathā-anityā: sarvasaṃskārā: | du:khā: sarvasaṃskārā: |
nirātmāna: sarvasaṃskārā: | śāntaṃ nirvāṇaṃ ceti ||
56. daśākuśalāni | tadyathā-prāṇātipāta:, adattādānam, kāmamithyācāra:, 
mṛṣāvāda:, paiśuyam, pāruṣyam, saṃbhinnapralāpa:, abhidhyā, vyāpāda:, mithyādṛṣṭiśceti ||
57. gataya: ṣaṭ | tadyathā-naraka: tiryak, preta:, asura:, manuṣya:, devaśceti ||
58. ṣaḍ dhātava: | pṛthvī, āpa:, teja:, vāyu:, ākāśa:, vijñānaṃ ceti ||
59. aṣṭau vimokṣā: | tadyathā-rūpī rūpāṇi paśyati śūnyam | adhyātmārūpasaṃjñī 
bahirdhārūpāṇi paśyati śūnyam |ākāśānantyāyatanaṃ paśyati śūnyam | vijñānānantyā-
yatanaṃ paśyati śūnyam | ākiṃcanyāyatanaṃ paśyati śūnyam | naivasaṃjñānāsaṃjñāyatanaṃ paśyati 
śūnyam | saṃjñāvedayitanirodhaṃ paśyati śūnyaṃ ceti ||
60. pañcānantaryāṇi | tadyathā-mātṛvadha:, pitṛvadha: arhadvadha:, tathāgataduṣṭacitta-
rudhirotpāda:, saṃghabhedaśceti ||
61. aṣṭau lokadharmā: || lābha:, alābha:, sukham, du:kham, yaśa:, ayaśa:, 
nindā, praśaṃsā ceti ||
62. navāṅgapravacanāni | tadyathā-sūtram, geyam, vyākaraṇam , gāthā, udānam,
jātakam, vaipulyam, adbhutadharma:, upadeśaśceti ||
@333
63. dvādaśa dhūtaguṇā: | paiṇḍapātika:, traicīvarika:, khalupaścādbhaktika:, naiṣadyika:, 
yathāsaṃstarika:, vṛkṣamūlika:, ekāsanika:, ābhyavakāśika:, āraṇyaka:, śmāśānika:, 
pāṃśukūlika:, nāmantikaśceti ||
64. daśa bhūmaya: | pramuditā, vimalā, prabhākarī, arciṣmatī, sudurjayā, 
abhimukhī, dūraṃgamā, acalā, sādhumatī, dharmameghā ceti ||
65. samantaprabhā, nirupamā, jñānavatī | etā: sahitāstrayodaśa bhūmaya: ||
66. pañca cakṣūṃṣi | māṃsacakṣu:, dharmacakṣu:, divyacakṣu:, buddhacakṣuśceti ||
67. ṣaṭ kleśā: | rāga:, pratigha:, māna:, avidyā, kudṛṣṭi:, vicikitsā ceti ||
68. pañca dṛṣṭaya: | satkāyadṛṣṭi:, antagrāhadṛṣṭi:, mithyādṛṣṭi:, dṛṣṭiparāmarśa:,
śīlaparāmarśa: ||
69. catuviṃśatirupakleśā: | tadyathā-krodha:, upanāha:, mrakṣa:, pradāśa:, īrṣyā, 
mātsaryam, śāṭhyam, māyā, mada:, vihiṃsā, hrī:, anapatrapā, styānam, aśrāddhyam, kausīdyam, 
pramāda:, muṣitasmṛti:, vikṣepa:, asaṃprajanyam, kaukṛtyam, middham, vitarka:, vicāraśceti ||
70. pañcāhārā: | dhyānāhārā:, kavalīkārāhārā:, pratyāhārā:, sparśāhārā:,
saṃcetanikāhārāśceti ||
71. pañca bhayāni | ājīvikābhayam, śokabhayam, maraṇabhayam, durgatibhayam, 
parṣada{1. parṣacchāradyabhayam.}sādyabhayaṃ ceti ||
72. catvāri dhyānāni | tadyathā-savitarkaṃ savicāraṃ vivekajaṃ prītisukhamiti  
prathamadhyānam | adhyātmapramodanātprītisukhamiti dvitīyam | upekṣāsmṛtisaṃprajanyaṃ sukhamiti  
tṛtīyam | upekṣāsmṛtipariśuddhiradu:khāsukhā vedaneti caturthaṃ dhyānamiti ||
73. trayo vimokṣā: | śūnyatā, animitta:, apraṇihitaśceti ||
74. bodhisattvānāṃ daśa vaśitā: | āyurvaśitā, cittavaśitā, pariṣkāravaśitā, 
dharmavaśitā, ṛddhivaśitā, janmavaśitā, adhimuktivaśitā, praṇidhānavaśitā, karmavaśitā, 
jñānavaśitā ceti ||
75. bodhisattvānāṃ daśa balāni | tadyathā-adhimuktibalam, pratisaṃkhyānabalam,
bhāvabalam, kṣāntibalam, jñānabalam, prahāṇabalam, samādhibalam, pratibhānabalam,
puṇyabalam, pratipattibalaṃ ceti ||
76. tathāgatasya daśa balāni | tadyathā-sthānāsthānajñānabalam, karmavipākajñāna-
balam, nānādhātujñānabalam, nānādhimuktijñānabalam, sattvendriyaparāparajñānabalam, sarvatra-
gāminīpratipattijñānabalam, dhyānavimokṣasamādhisamāpattisaṃkleśavyavadānavyutthānajñānabalam, 
pūrvanivāsānusmṛtijñānabalam, cyutyutpattijñānabalam, āsravakṣayajñānabalaṃ ceti ||
@334
77. catvāri vaiśāradyāni | tadyathā-abhisaṃbodhivaiśāradyam, āsravakṣayajñāna-
vaiśāradyam, nairvāṇikamārgāvataraṇavaiśāradyam [antarāyikadharmānanyathātvaniścitavyākaraṇa-
vaiśāradyaṃ] ceti ||
78. pañca mātsaryāṇi | dharmamātsaryam, lābhamātsaryam, āvāsamātsaryam, kuśala-
mātsaryam, varṇamātsaryaṃ ceti ||
79. aṣṭādaśāveṇikā buddhadharmā: | tadyathā-nāsti tathāgatasya skhalitam | nāsti 
ravitam | nāsti muṣitasmṛtitā | nāstyasamāhitacittam | nāsti nānātvasaṃjñā | nāstya-
pratisaṃkhyāyopekṣā | nāsti chandaparihāṇi: | nāsti vīryaparihāṇi: | nāsti smṛtiparihāṇi: |
nāsti samādhiparihāṇi: | nāsti prajñāparihāṇi: | nāsti vimuktiparihāṇi: | nāsti 
vimuktijñānadarśanaparihāṇi: | sarvakāyakarmajñānapūrvagamajñānānuparivṛtti: | sarvavākkarmajñānapūrvaṃ-
gamajñānānuparivṛtti: | sarvamanaskarmajñānapūrvaṃgamajñānānuparivṛtti: | atīte’dhvanyasaṅgamapratihata-
jñānam | pratyutpanne’dhvanyasaṅgamapratihatajñānadarśanaṃ ceti ||
80. catvāro mārā: | tadyathā-skandhamāra:, kleśamāra:, devaputramāra:, mṛtyumāraśceti ||
81. catvāri śraddhāṅgāni | tadyathā-āryasatyam, triratnam, karma, karmaphalaṃ ceti ||
82. navānupūrvasamādhisamāpattaya: | tadyathā-catvāri dhyānāni, catasra ārūpya-
samāpattaya:, nirodhasamāpattiśceti ||
83. dvātriṃśallakṣaṇāni | tadyathā-cakrāṅkitapāṇipādatalatā | supratiṣṭhitapāṇi-
pādatalatā | jālābalabaddhā(vanaddhā ?)ṅgulipāṇipādatalatā | mṛdutaruṇahastapādatalatā |
saptotsadatā | dīrghāṅgulitā | āyatapārṣṇitā | ṛjugātratā | utsaṅgapādatā | urdhvāgraromatā |
aiṇeyajaṅghatā | pralambabāhutā | koṣagatabastiguhyatā | suvarṇavarṇatā | śuklacchavitā |
pradakṣiṇāvartaikaromatā | ūrṇālaṃkṛtamukhatā | siṃhapūrvāntakāyatā | susaṃvṛttaskandhatā |
citāntarāṃsatā | rasarasāgratā | nyagrodhaparimaṇḍalatā | uṣṇīṣaśiraskatā | prabhūtajihvatā |
siṃhahanutā | śuklahanutā | samadantatā | haṃsavikrāntagāmitā | aviraladantatā | samacatvāriṃ-
śaddantatā | abhinīlanetratā | gopakṣanetratā ceti ||
84. aśītyanuvyañjanāni | tadyathā-tāmranakhatā | snigdhanakhatā | tuṅganakhatā |
chatrāṅgulitā | citrāṅgulitā | anupūrvāṅgulitā | gūḍhaśiratā | nirgranthiśiratā | gūḍha-
gulphatā | aviṣamapādatā | siṃhavikrāntagāmitā | nāgavikrāntagāmitā | haṃsavikrānta-
gāmitā | vṛṣabhavikrāntagāmitā | pradakṣiṇagāmitā | cārugāmitā | avakragāmitā |
vṛttagātratā | mṛṣṭagātratā | anupūrvagātratā | śucigātratā | mṛdugātratā | viśuddhagātratā |
paripūrṇavyañjanatā | pṛthucārumaṇḍalagātratā | samakramatā | viśuddhanetratā | sukumāragātratā |
adīnagātratā | utsāhagātratā | gambhīrakukṣitā | prasannagātratā | suvibhaktāṅgapratyaṅgatā |
vitimiraśuddhālokatā | vṛttakukṣitā | mṛṣṭakukṣitā | abhugnakukṣitā | kṣ#amakukṣitā |
@335
pradakṣiṇāvartanābhitā | samantaprāsādikatā | śucisamudāratā | vyapagatatilakagātratā |
tūlasadṛśasukumārapāṇitā | snigdhapāṇilekhatā | gambhīrapāṇilekhatā | āyatapāṇilekhatā |
nātyāyatavacanatā | bimbapratibimboṣṭhatā | mṛdujihvatā | tanujihvatā | raktajihvatā |
meghagarjitaghoṣatā | madhuracārumañjusvaratā | vṛttadaṃṣṭratā | tīkṣṇadaṃṣṭratā | śukladaṃṣṭratā |
samadaṃṣṭratā | anupūrvadaṃṣṭratā | tuṅganāsatā | śucināsatā | viśālanayanatā | citrapakṣmatā |
sitāsitakamaladalanayanatā | āyatabhrūkatā | śuklabhrūkatā | susnigdhabhrūkatā | pīnāyata-
bhujalatā | samakarṇatā | anupahatakarṇendriyatā | avimlānalalāṭatā | pṛthulalāṭatā |
suparipūrṇottamāṅgatā | bhramarasadṛśakeśatā | citrakeśatā | guḍākeśatā | asaṃmuṇitakeśatā |
aparuṣakeśatā | surabhikeśatā | śrīvatsamuktikanandyāvartalakṣitapāṇipādatalatā ceti ||
85. cakravartināṃ sapta ratnāni | tadyathā-cakraratnam, aśvaratnam, hastiratnam,
maṇiratnam, strīratnam, khaḍgaratnam, pariṇāyakaratnaṃ ceti ||
86. tatra trayo’dhvāna: | tadyathā-atīto’dhvā, anāgato’dhvā, pratyutpanno’dhvā 
ceti ||
87. catvāra: kalpā: | tadyathā-antarakalpā:, mahākalpā:, śūnyakalpā:, 
sārakalpāśceti ||
88. catvāri yugāni | tadyathā-kṛtayugam, tretāyugam, dvāparam, kaliyugaṃ ceti ||
89. lokadvayam | tadyathā-sattvaloka:, bhājanalokaśceti ||
90. catvāro yonaya: | tadyathā-aṇḍaja:, saṃsvedaja:, jarāyuja:, upapādukaśceti ||

91. pañca kaṣāyā: | tadyathā-kleśakaṣāya:, dṛṣṭikaṣāya:, sattvakaṣāya:, āyu:kaṣāya:, 
kalpakaṣāyaśceti ||
92. traya: sattvādhyā: | tadyathā-pūrvāntakoṭiparijñāyā:, aparāntakoṭiparijñāyā:, 
caturmārakoṭiparijñāyāśceti ||
93. daśa jñānāni | tadyathā-du:khajñānam, samudayajñānam, nirodhajñānam, mārga-
jñānam, dharmajñānam, anvayajñānam, saṃvṛtijñānam, paracittajñānam, kṣayajñānam, anutpāda-
jñānaṃ ceti ||
94. pañca jñānāni | tadyathā-ādarśanajñānam, samatājñānam, pratyavekṣaṇājñānam,
kṛtyānuṣṭhānajñānam, suviśuddhadharmadhātujñānaṃ ceti ||
95. dve satye | tadyathā-saṃvṛtisatyam, paramārthasatyaṃ ceti ||
96. caturāryasatyeṣu ṣoḍaśa kṣāntijñānalakṣaṇā: | tadyathā-du:khe dharmajñānakṣānti:, 
du:khe dharmajñānam, du:khe’nvayajñānakṣānti:, du:khe’nvayajñānam | samudaye dharmajñānakṣānti:, 
@336
samudaye dharmajñānam, samudaye’nvayajñānakṣānti:, samudaye’nvayajñānam | nirodhe dharmajñānakṣānti:, 
nirodhe dharmajñānam, nirodhe’nvayajñānakṣānti:, nirodhe’nvayajñānam | mārge dharmajñānakṣānti:, 
mārge dharmajñānam, mārge’nvayajñānakṣānti:, mārge’nvayajñānaṃ ceti ||
97. tatra du:khasatye catvāra ākārā: | tadyathā-anityata:, du:khata:, śūnyata:, 
anātmataśceti ||
98. samudayasatye catvāra ākārā: | tadyathā-hetuta:, samudayata:, prabhavata:, 
pratyayataśceti 
99. nirodhasatye catvāra ākārā: | tadyathā-nirodhata:, śāntata:, praṇītata:, 
ni:saraṇataśceti ||
100. mārgasatye catvāra ākārā: | tadyathā-mārgata:, nyāyata:, pratipattita:,
nairyāṇika(ta)śceti ||
101. catvāra: samādhaya: | tadyathā-ālokasamādhi:, vṛtāsamādhi:, ekādaśapratiṣṭha-
samādhi:, ānantaryasamādhiśceti ||
102. tatrāṣṭau [puruṣa]-pudgalā: | tadyathā-srotaāpannaphalapratipannaka:, srotaāpanna:, 
sakṛdāgāmiphalapratipannaka:, sakṛdāgāmī, anāgāmiphalapratipannaka:, anāgāmī, arhatphala-
pratipannaka:, arhaṃśceti ||
103. tathāṣṭau pratipudgalā: | tadyathā-śraddhānusārī, dharmānusārī, srotaāpanna:, 
devakulaṃkula:, manuṣyakulaṃkula:, sakṛdāgāmiphala:, śraddhāvimuktirdṛṣṭiprāpta ekavīciko’nāgā-
bhyantarāparinirvāyī upahatyaparinirvāyī abhisaṃskāraparinirvāyī pluto’rddhapluta: sarvāstānapluto 
dṛṣṭadharmasama: kāyasākṣī khaḍgaśceti ||
104. [Ms. 1—{1. These two Mss. present versions which are very corrupt and 
are given here as they appear in the printed text.}tadanu dvādaśākāradharmacakrapravartakaṃ(naṃ?) katamat ? tadyathā-idaṃ 
du:khamāryasatyamiti  bhikṣava: pūrvamanuśrutya teṣu dharmeṣu yoniśo manasiṃgavata: (?) cakṣurudapādi |
jñānamutpādi cintotpādi | cutrirudapādi | ityekaparicataka: 1 idaṃ du:khamārya sa tatra 
khalvabhijñātaṃ iti bhikṣava: | ityādi pūrvavaditiya: || idaṃ du:khasamudayamāryasatvaṃ tava khalva-
bhijñāya prahīṇamiti hityādi tṛtīya: | tathā idaṃ du:khanirodha āryasatyamiti hipratyeka: ||
idaṃ du:khanirodhaāryyasatyaṃ tatra khalvabhijñāya śākṣāt kartavyamiti hitya dvitīya: | idaṃ
du:khanirodhaāryasatya tatra khalu bhijñāya śākṣāt dvitīya | tadyathā idaṃ du:khamārgagāmini 
pratipadāryasatyemiti tyeka || idaṃ du:khamokṣagāminī pratipa ityāryyasatyaṃ tatra khalu bhijñāya 
bhāvayitavyamiti hi bhikṣava ityādi tṛtīya: | parivartta ityeva dvādaśākāradharmacakrapravarttana-
miti ||]
@337
Ms. C. 
tadanu dvādaśākāradharmacakrapravartaka: | kata-
mat | idaṃ du:khamāryasatyamiti bhikṣava: |
pūrvamanuśrutya teṣu dharmeṣu yoniśo manasiga-
vata: cakṣurudapādi | jñānamutpādi citto-
tpādi | cutrirutpādi || ityekaparivartakaṃ idaṃ 
du:khamāryasatyaṃ tatra khalvabhijñāya parijñātamiti 
hi bhikṣava: | pūrvamanuśruya teṣu yoniso mana-
siṅgarvuta: || iti dvitīya: || idamāryasatyaṃ 
tatra khalvabhijñātaṃ iti bhikṣava: | ityādi 
pūrvavaditi ya: ||
idaṃ du:khasamudayamāryasatyaṃ tava khalvabhi-
jñāya prahīṇamiti hītyādi tṛtīyam ||
tathā idaṃ du:khanirodha āryasatyamiti hi 
pratyeka: || idaṃ du:khanirodha āryasatyaṃ tatra 
khalvabhijñāya sākṣāt kartavyamiti hītyādi |
dvitīya: | idaṃ du:khanirodha āryasatyaṃ tatra 

khalvabhijñāya sākṣāt kṛtamiti dvitīya: |
tathā idaṃ du:khamārgagāmini pratipadārya- 
satyamiti pratyeka | idaṃ du:khamokṣagāminī 
pratipat || ityāryasatyaṃ tatra khalvabhijñāya 
bhātavyamiti hi bhikṣava: ityādi tṛtīya: | 
parivartta ityevaṃ dvādaśākāradharmacakrapravartana-
miti || ||
Restored Text.
tadatra dvādaśākāradharmacakrapravartakaṃ (naṃ?) 
katamat ? idaṃ du:khamāryasatyamiti (me) bhikṣava:
pūrvamananuśruteṣu dharmeṣu yoniśo manasikurvata:
cakṣurudapādi jñānamudapādi vidyodapādi
bhūrirudapādītyekaṃ parivartakam | idaṃ du:kha-
māryasatyaṃ tatra khalvabhijñāya parijñātamiti 
hi (me) bhikṣava: pūrvamananuśruteṣu dharmeṣu yoniśo 
manasikurvata iti dvitīyam | idaṃ du:khamāryasatyaṃ 
tatra khalvabhijñāya parijñātamiti bhikṣava: ityādi
pūrvavaditi tṛtīyam ||
[tathedaṃ du:khasamudayamāyasatyamiti pratye-
kam | idaṃ du:khasamudayamāryasatyaṃ tatra khalva-
bhijñāya prahātavyamiti dvitīyam |] idaṃ 
du:khasamudayamāryasatyaṃ tatra khalvabhijñāya
prahīṇamiti hītyādi tṛtīyam | 
tathedaṃ du:khanirodhamāryasatyamiti hi pratye-
kam | idaṃ du:khanirodhamāryasatyaṃ tatra 
khalvabhijñāya sākṣātkartavyamiti hītyādi
dvitīyam | idaṃ du:khanirodhamāryasatyaṃ tatra 
khalvabhijñāya sākṣātkṛtamiti tṛtīyam ||
tatheyaṃ du:khamārgagāminī pratipadityārya-
satyamiti pratyekam | iyaṃ du:khamokṣagāminī 
pratipadityāryasatyaṃ tatra khalvabhivijñāya bhāva-
yitavyamiti hi bhikṣava ityādi dvitīyam |
[idaṃ du:khamokṣagāminī pratipadityāryasatyaṃ 
tatra khalvabhijñāya bhāvitamiti tṛtīyam ||]

105. tatra dānaṃ trividham | tadyathā-dharmadānam, āmiṣadānam, maitrīdānaṃ ceti ||
106. śīlaṃ trividham | tadyathā-saṃbhāraśīlam, kuśalasaṃgrāhaśīlam, sattvārtha-
kriyāśīlaṃ ceti ||
107. kṣāntistrividhā | tadyathā-dharmanidhyānakṣānti:, du:khādhivāsanākṣānti:, 
paropakāradharmakṣāntiśceti ||
@338
108. vīryaṃ trividham | tadyathā-saṃnāhavīryam, prayogavīryam, para(ri)niṣṭhāvīryaṃ 
ceti ||
109. dhyānaṃ trividham | tadyathā-sadoṣāpakarṣadhyānam, sukhavaihārikadhyānam, 
aśeṣavaibhūṣitadhyānaṃ ceti ||
110. prajñā trividhā | tadyathā-śrutamayī, cintāmayī, bhāvanāmayī ceti ||
111. upāyastrividha: | tadyathā-sarvasattvāvabodhaka:, sattvārthābhāvaka:, kṣiprasukhā-
bhisaṃbodhiśceti ||
112. praṇidhānaṃ trividham | tadyathā-susthānaprābandhikam, sattvārthaprābandhikam, 
buddhakṣetrapariśodhakaṃ ceti ||
113. balaṃ trividham | tadyathā-karmavyāvartakam, kleśāpakarṣakam, mānapramādādi-
vyāvartakaṃ ceti ||
114. jñānaṃ trividham | tadyathā-avikalpakam, vikalpasamabhāvabodhakam, 
satyārthopāyaparokṣaṃ ceti ||
115. tatrāvaraṇe dve | tadyathā-kleśāvaraṇam, jñeyāvaraṇaṃ ceti ||
116. nairātmyaṃ dvividham | tadyathā-dharmanairātmyam, pudgalanairātmyaṃ ceti ||
117. saṃbhāro dvividha: | tadyathā-puṇyasaṃbhāra:, jñānasaṃbhāraśceti ||
118. tatra ṣaṭ samādhyāvaraṇāni | tadyathā-kausīdyam, mānam, śāṭhyam,
auddhatyam, anābhoga:, satyābhogaśceti ||
119. tatra pratipattyāṣṭau prahāṇasaṃskārā: | tadyathā-śraddhā, buddha:(ddhi:), vyāyāma:,
prasrabdhi:, smṛti:, saṃprajanyam, cetanā, upekṣā ceti ||
120. tatra catvāro dvīpā: | tadyathā-pūrvavideha:, jambudvīpa:, aparagodāni:(nīya:), 
uttarakurudvīpaśceti ||
121. aṣṭāvuṣṇanarakā: | tadyathā-saṃjīva:, kālasūtra:, saṃghāta:, raurava:, mahāraurava:, 
tapana:, pratāpana:, avīciśceti ||
122. aṣṭau śītanarakā: | tadyathā-arbuda:, nirarbuda:, aṭaṭa:, apapa:, hāhādhara:,
utpala:, padma:, mahāpadmaśceti ||
123. sapta pātālāni | tadyathā-dharaṇītala:, acala:, mahācala:, āpa:, kāñcana:,
saṃjīva:, narakaśceti ||
124. dvau cakravālau | tadyathā-cakravālamahācakravālau ceti ||
125. aṣṭāṅgaparvatā: | tadyathā-yugaṃdhara:, īśādhara:, khadiraka:, sudarśana:, vinataka:,
aśvakarṇa:, nemiṃdharagiri:, sumeruśceti ||
126. sapta sāgarā: | tadyathā-kṣāra:, kṣīra:, dadhi, udadhi:, ghṛtam, madhu:, 
surā ceti ||
@339
127. tatra ṣaṭ kāmāvacarā devā: | tadyathā-cāturmahārājakāyikā:, trāyastriṃśā:, 
tuṣitā:, yāmā:, nirmāṇarataya:, paranirmitavaśavartinaśceti ||
128. aṣṭādaśa rūpāvacarā devā: | tadyathā-brahmakāyikā:, brahmapurohitā:, brahma-
pārṣadyā:, mahābrahmāṇa:, parīttābhā:, apramāṇābhā:, ābhāsvarā:, parīttaśubhā:, śubhakṛtsnā:,
anabhrakā:, puṇyaprasavā:, bṛhatphalā:, asaṃjñisattvā:, avṛhā:, atapā:, sudṛśā:, sudarśanā:,
akaniṣṭhāśceti ||
129. catvāro’rūpāvacarā devā: | ākāśānantyāyatanopagā:, vijñānānantyāya-
tanopagā:, ākiṃcanyāyatanopagā:, naivasaṃjñānāsaṃjñāyatanopagāśceti ||
130. trividhā ālaṅghanā: | tadyathā-satyālaṅghanā, dharmālaṅghanā, anālaṅghanā ceti ||
131. trividhā mahāmaitrī | tadyathā-satyālaṅgha(mba)nā, dharmalaṅgha(rmālamba)nā,
anālaṅgha(mba)nā ceti ||
132. trividhaṃ karma | tadyathā-dṛṣṭadharmavedanīyam, utpadyavedanīyam, aparavedanīyaṃ 
ceti ||
133. trividhaṃ prātihāryam | tadyathā-ṛddhiprātihāryam, ādeśanāprātihāryam, 
anuśāsanīprātihāryaṃ ceti ||
134. aṣṭāvakṣaṇā: | tadyathā-narakopapatti:, tiryagupapatti:, yamalokopapatti:, 
pratyantajanapadopapatti:, dīrghāyuṣadevopapatti:, indriyavikalatā, mithyādṛṣṭi:, cittotpāda-
virāgitatā ceti ||
135. trividhā vikalpā: | tadyathā-anusmaraṇavikalpa:, saṃtirana(tīraṇa)vikalpa:, 
sahajavikalpaśceti ||
136. catvāra: samādhaya: | tadyathā-śūraṃgama:, gaganagañja: vimalaprabha:, siṃha-
vikrīḍitaśceti ||
137. caturdaśāvyākṛtavastūni | tadyathā-śāśvato loka:, aśāśvato loka:,
śāśvataścāśāśvataśca, naiva śāśvato nāśāśvataśca | antavāṃ^lloka:, anantavāṃ^lloka:, antavāṃ-
ścānantavāṃ^llokaśca, naivāntavānnānantavāṃśca | bhavati tathāgata: paraṃ maraṇāt, na bhavati
tathāgata: paraṃ maraṇāt, bhavati na ca bhavati ca tathāgata: paraṃ maraṇāt, naiva bhavati na 
na bhavati tathāgata: paraṃ maraṇāt | sa jīvastaccharīram, anyo jīvo’nyaccharīraṃ ceti ||
138. trīṇi kuśalamūlāni | tadyathā-adveṣa:, alobha:, amohaśceti ||
139. etadviparyayāttrīṇyakuśalamūlāni | tadyathā-lobha:, moha:, dveṣaśceti ||
140. tisra: śikṣā: | tadyathā-adhicittaśikṣā, adhiśīlaśikṣā, adhiprajñāśikṣā 
ceti ||
iti nāgārjunapādaviracito’yaṃ dharmasaṃgraha: samāpta: ||

@340 {MISSING}

{missing}
@341
21 mañjuśrīparivartāparaparyāyā
saptaśatikā 
prajñāpāramitā |
om#%^ namo bhagavatyai āryaprajñāpāramitāyai |
{1. Text as fixed by J. Masuda and published in the Journal of 
Taisho University, Vols. VI-VII, Part II, Tokyo, 1930, with slight 
variations re: punctuation.}evaṃ mayā śrutam | ekasmin samaye bhagavān śrāvastyāṃ viharati sma jetavane’nātha-
piṇḍadasyārāme mahatā bhikṣusaṃghena sārdhaṃ paripūrṇena arhadbhikṣusahasreṇa, bodhisattvānāṃ ca 
mahāsattvānāṃ mahāsaṃnāhasaṃnaddhānāṃ paripūrṇairdaśabhirbodhisattvaśatasahasrai: sārdhaṃ sarvairavinivartanīyai-
ranuttarāyā: samyaksaṃbodhe: | tadyathā-mañjuśriyā ca kumārabhūtena, maitreyeṇa ca, asaṅgaprati-
bhānena ca, anikṣiptadhureṇa ca, evaṃpramukhairdaśabhirbodhisattvaśatasahasrai: ||
atha khalu mañjuśrī: kumārabhūto’ruṇodgatakālasamaye svakādvihārānniṣkramya yena 
tathāgatavihārastenopasaṃkrāmat | upasaṃkramya vihārasya bahirdvāre sthito’bhūttathāgatasya darśanāya 
vandanāya paryupāsanāya | athāyuṣmānapi śāradvatīputra: svakādvihārānniṣkramya yena tathāgata-
vihārastenopasaṃkrāmadbhagavato darśanāya vandanāya paryupāsanāya | athāyuṣmānapi pūrṇo 
maitrāyaṇīputra:, āyuṣmānapi mahāmaudgalyāyana:, āyuṣmānapi mahākāśyapa:, āyuṣmānapi 
mahākātyāyana:, āyuṣmānapi mahākauṣṭhila:, anye ca mahāśrāvakā: svakasvakebhyo 
vihārebhyo niṣkramya yena bhagavato vihārastenopasaṃkrāntā:, upasaṃkramya ekānte tasthu: ||
atha khalu bhagavānabhikrāntābhikrāntaṃ mahāśrāvakasaṃnipātaṃ viditvā svakādvihārā-
nniṣkramya bahirdvārasyaikānte prajñapta evāsane nyaṣīdat | niṣadya ca bhagavān jānanneva 
āyuṣmantaṃ śāradvatīputramāmantrayate sma-kutastvaṃ śāradvatīputra kalyamevāgatya tathāgatavihāradvāre
sthita: ? evamukte āyuṣmān śāradvatīputro bhagavantametadavocat-sarvaprathamataraṃ bhagavan 
mañjuśrī: kumārabhūtastathāgatavihāradvāre sthita:, paścādvayaṃ bhagavantaṃ draṣṭukāmā: ||
atha khalu bhagavān jānanneva mañjuśriyaṃ kumārabhūtamāmantrayate sma-satyaṃ kila tvaṃ 
mañjuśrī: sarvaprathamataraṃ tathāgatavihāradvāre sthitastathāgatasya darśanāya vandanāya paryupāsanāya 
ca ? evamukte mañjuśrī: kumārabhūto bhagavantametadavocat-evametadbhagavan, evametat sugata, 
prathamataramasyāgata: svakādvihārānniṣkramya yena tathāgatavihārastenopasaṃkrānta:, upasaṃkramya 
ekānte sthito bhagavato darśanāya vandanāya paryupāsanāya | tatkasya heto: ? tathā hi 
bhagavan atṛpto’haṃ tathāgatasya darśanena vandanena paryupāsanena ca | yadapyahaṃ bhagavan tathā-
gatamupasaṃkramāmi darśanāya vandanāya paryupāsanāya, tatsarvasattvānāmarthāya | sacedbhagavan 
@342
saṃbhotsyate? kasya vā dharmaṃ deśayiṣyate ? tatkasmāddheto: ? tathā hi bhadanta śāradvatīputra 
atyantatayā sarvadharmānupalabdhi: ||
atha khalu bhagavān mañjuśriyaṃ kumārabhūtametadavocat-yadā tāvanmañjuśrī: atyantatayā 
sarvadharmānupalabdhi:, tatkimidānīṃ sattvamapi prajñāpayiṣyasi ? api ca | sacenmañjuśrī:
kaścidevaṃ pṛcchet-kiyanta: sattvā iti, kiṃ tasya tvaṃ vade: ? mañjuśrīrāha-tasyāhaṃ bhagavan 
evaṃ pṛṣṭa evaṃ vadeyam-yāvanta eva buddhadharmā iti | saced bhagavan punarapi pṛcchet-
kiyatpramāṇa: sattvadhāturiti, tasyāhaṃ bhagavan evaṃ pṛṣṭa evaṃ vadeyam-yatpramāṇo buddha-
viṣaya: [iti] ||
bhagavānāha-sacetpunarapi te mañjuśrī: kaścidevaṃ pṛcchet-kiṃparyāpanna: sattvadhāturiti, 
kiṃ tasya tvaṃ vade: ? mañjuśrīrāha-tasyāhaṃ bhagavan evaṃ pṛṣṭa evaṃ vadeyam-yatparyāpannānutpādā-
cintyatā [iti] ||
bhagavānāha-sacetpunarapi te mañjuśrī: kaścidevaṃ pṛcchet-kiṃpratiṣṭhita: sattvadhātu-
riti, kiṃ tasya tvaṃ vade: ? mañjuśrīrāha-tasyāhaṃ bhagavan evaṃ pṛṣṭa evaṃ vadeyam-yatprati-
ṣṭhito’nutpādadhātu: tatpratiṣṭhita: sattvadhāturiti ||
bhagavānāha-yasmin samaye tvaṃ mañjuśrī: prajñāpāramitāṃ bhāvayasi, tadā kutra pratiṣṭhitāṃ 
prajñāpāramitāṃ bhāvayasi ? mañjuśrīrāha-yasminnahaṃ bhagavan samaye prajñāpāramitāṃ bhāvayāmi,
apratiṣṭhito’haṃ tasmin samaye prajñāpāramitāṃ bhāvayāmi ||
bhagavānāha-apratiṣṭhitasya te mañjuśrī: kā prajñāpāramitābhāvanā ? mañjuśrīrāha-saiva 
bhagavan prajñāpāramitābhāvanā yanna kvacitpratiṣṭhānam ||
bhagavānāha-yasmin samaye tvaṃ mañjuśrī: prajñāpāramitāṃ bhāvayasi, kataratte kuśalamūlaṃ 
tasmin samaye upacayaṃ gacchati apacayaṃ vā ? mañjuśrīrāha-na me bhagavan tasmin samaye 
kiṃcitkuśalamūlamupacayaṃ gacchati apacayaṃ vā | nāsau prajñāpāramitāṃ bhāvayati yasya 
kasyaciddharmasya upacayo vā apacayo vā bhavati | na sā bhagavan prajñāpāramitābhāvanā 
veditavyā, yā kasyaciddharmasya upacayāya vā apacayāya vā pratyupasthitā | sā bhagavan
prajñāpāramitābhāvanā yā naiva pṛthagjanadharmān jahāti, nāpi buddhadharmānupādatte |
tatkasmāddheto: ? tathā hi bhagavan prajñāpāramitābhāvanā na kasyaciddharmasyopalambhena 
pratyupasthitā yaṃ dharmaṃ prajahyādupādadīta vā | sā bhagavan prajñāpāramitābhāvanā yā naiva 
saṃsāradoṣānupayāti na nirvāṇaguṇān | tatkasmāddheto: ? tathā hi bhagavan saṃsārameva tāvanna 
samanupaśyāmi, ka: punarvāda: saṃsāradoṣān | nirvāṇameva tāvannopalabhe, ka: punarvādo 
nirvāṇaguṇān drakṣyāmi | sā bhagavan prajñāpāramitābhāvanā yanna kasyaciddharmasyādānaṃ vā 
grahaṇaṃ vā ni:saraṇaṃ vā | sā bhagavan prajñāpāramitābhāvanā yā na kasyaciddharmasya 
hānirvā vṛddhirvopalabhyate | tatkasmāddheto: ? na hi bhagavan anutpādo hīyate vā vardhate vā |
@343

yaivaṃ bhagavan bhāvanā, sā prajñāpāramitābhāvanā | sā prajñāpāramitābhāvanā yā na 
kaṃciddharmamutpādayati vā nirodhayati vā | sā bhagavan prajñāpāramitābhāvanā yā na kasya–
ciddharmasyonatvaṃ vā pūrṇatvaṃ vā karoti | yā bhagavan evaṃ bhāvanā, saiva prajñāpāramitābhāvanā |
punaraparaṃ bhagavan sā prajñāpāramitābhāvanā yā naivācintyān dharmān prārthayate na prādeśikān |
api tu khalu punarbhagavan tadapi na saṃvidyate yatprārthayate, yena prārthayate, yatra prārthayate | evaṃ 
bhāvanā bhagavan prajñāpāramitābhāvanā | evaṃ pratyupasthitā ime dharmā agrā: ime dharmā hīnā 
iti | nāpi tān dharmānupalabhate yeṣāṃ dharmāṇāmagratā vā hīnatā vā syāt | evaṃ prajñāpāra-
mitābhāvanāyogamanuyukta: kulaputra: sarvadharmān nopalabhate | na bhagavan prajñāpāramitābhāvanā 
kaṃciddharmamagraṃ vā hīnaṃ vā kalpayati | tatkasmāddheto: ? na hi bhagavan anutpādasya 
kiṃcidagraṃ vā hīnaṃ vā, nāpi tathatāyā bhūtakoṭyā:, yāvat sarvadharmāṇāṃ kiṃcidagraṃ vā 
hīnaṃ vā | evaṃ bhāvanā bhagavan prajñāpāramitābhāvanā ||
evamukte bhagavān mañjuśriyaṃ kumārabhūtamāmantrayate sma-na punarmañjuśrī: agrā buddhadharmā: ?
mañjuśrīrāha-agrāhyatvādbhagavan agrā buddhadharmā: | tatkiṃ punarbhagavan sarvadharmā: śūnyā iti 
tathāgatenābhisaṃbuddhā: ? bhagavānāha-evametanmañjuśrī: śūnyā: sarvadharmāstathāgatenābhisaṃbuddhā: |
mañjuśrīrāha-tatkiṃ punarbhagavan śūnyatāyā agratā vā hīnatā prajñāyate ? bhagavānāha-sādhu sādhu 
mañjuśrī:, evametanmañjuśrī: yathā kathayasi | na punarmañjuśrī: anuttarā buddhadharmā: ? mañjuśrīrāha-
evametadbhagavan anuttarā buddhadharmā: | tatkasmāddheto: ? tathā hi bhagavan teṣvaṇurapi dharmo na 
saṃvidyate nopalabhyate | na te anuttarā buddhadharmā: | punaraparaṃ bhagavan sā prajñāpāramitābhāvanā 
yā na buddhadharmāṇāmārādhanāya saṃvartate na pṛthagjanadharmāṇāṃ prahāṇāya saṃvartate | na buddhadharmāṇāṃ 
vinayitrī, na saṃdhārayitrī | evaṃ bhāvanā bhagavan prajñāpāramitābhāvanā ||
punaraparaṃ sā bhagavan prajñāpāramitābhāvanā draṣṭavyā yā na kaṃciddharmaṃ cintayati na 
vijānīte | bhagavānāha-na tvaṃ mañjuśrī: buddhadharmāṃścintayasi ? mañjuśrīrāha-no bhagavan |
cintayeyamahaṃ bhagavan buddhadharmān, sacedahaṃ buddhadharmāṇāṃ pariniṣpattiṃ paśyeyam | na bhagavan 
prajñāpāramitābhāvanā kasyaciddharmasya vikalpena pratyupasthitā-ime pṛthagjanadharmā:, ime śrāvaka-
dharmā:, ime pratyekabuddhadharmā:, ime samyaksaṃbuddhadharmā iti | tatkasmāddheto: ? tameva bhagavan 
dharmaṃ prajñāpāramitābhāvanāyogamanuyukta: kulaputro nopalabhate, yasyaitān dharmān pṛthagjanadharmān 
vā nirdiśet, śaikṣadharmān vā nirdiśet, aśaikṣadharmān vā nirdiśet, samyaksaṃbuddhadharmān 
vā nirdiśet | tānatyantatayā dharmān na samanupaśyāmi | evaṃ bhāvanā bhagavan prajñāpāramitā-
bhāvanā | na bhagavan prajñāpāramitābhāvanāyogamanuyuktasya kulaputrasyaivaṃ bhavati-ayaṃ kāmadhātu:, 
ayaṃ rūpadhātu:, ayamārūpyadhātu:, yāvad ayaṃ nirodhadhāturiti | tatkasmāddheto: ? tathā 
hi sa bhagavan na kaściddharma:, yo nirodhadharmaṃ samanupaśyati | evaṃ bhāvanā bhagavan prajñāpāra-
mitābhāvanā veditavyā ||
@344
punaraparaṃ bhagavan eṣā sā prajñāpāramitābhāvanā yā na kasyaciddharmasyopakāraṃ vā 
apakāraṃ vā karoti | na hi bhagavan prajñāpāramitābhāvanā buddhadharmāṇāṃ dhātrī, na pṛthagjana-
dharmāṇāmācchetrī | eṣaiva sā bhagavan prajñāpāramitābhāvanā yā naiva pṛthagjanadharmāṇāṃ nirodha:, 
na buddhadharmāṇāṃ nirodha:, na buddhadharmāṇāṃ pratilambha: ||
evamukte bhagavān mañjuśriyaṃ kumārabhūtametadavocat-sādhu sādhu mañjuśrī: yastvamima-
mevaṃrūpaṃ gambhīraṃ dharmaṃ deśayasi | sthāpitā te mañjuśrīriyaṃ mudrā bodhisattvānāṃ mahāsattvānām, 
ābhimānikānāṃ ca śrāvakāṇām, aupalambhikānāṃ ca bodhisattvayānikānāṃ ca yathābhūtaṃ 
pratibodhāya | na te mañjuśrī: kulaputrā vā kuladuhitaro vā ekabuddhaparyupāsitā bhaviṣyanti 
naikabuddhāvaropitakuśalamūlā:, ye imaṃ gambhīraṃ prajñāpāramitānirdeśaṃ śrutvā nottrasiṣyanti na 
saṃtrasiṣyanti na saṃtrāsamāpatsyante | api tu khalu punarmañjuśrī: atikramya te buddhasahasrāva-
ropitakuśalamūlā bhaviṣyanti, ye imaṃ gaṃbhīraṃ prajñāpāramitānirdeśaṃ śrutvā adhimokṣyanti,
nottrasiṣyanti na saṃtrasiṣyanti na saṃtrāsamāpatsyante ||
evamukte mañjuśrī: kumārabhūto bhagavantametadavocat-pratibhāti me bhagavan bhūyasyā 
mātrayā prajñāpāramitānirdeśa: | pratibhātu te mañjuśrī:, iti bhagavānasyāvocat | mañjuśrīrāha-
eṣā sā bhagavan prajñāpāramitābhāvanā yā na kasyaciddharmasya sthitimupalabhate nāsthitim |
tatkasmāddheto: ? asthitatvātsarvadharmāṇāṃ nopalabhate | eṣaiva sā bhagavan prajñāpāramitā- 
bhāvanā veditavyā, yā na kasyaciddharmasyādhyālambanāya pratyupasthitā | tatkasya heto: ? tathā 
hi bhagavan nirālambanā: sarvadharmā: | evaṃ bhāvanā bhagavan prajñāpāramitābhāvanā ||
punaraparaṃ bhagavan sā prajñāpāramitābhāvanā draṣṭavyā yatra buddhadharmā api nābhimukhī-
bhavanti kuta: puna: pratyekabuddhadharmā: | nāpi śrāvakadharmā abhimukhībhavanti, ka: punarvāda:
pṛthagjanadharmāṇām ||
punaraparaṃ bhagavan sā prajñāpāramitābhāvanā yā(yāṃ ?) bhāvanāmāgamya acintyānapi 
buddhadharmānacintyā buddhadharmā iti na vikalpamāpadyate | seyaṃ bhagavan prajñāpāramitābhāvanā 
bodhisattvānāṃ mahāsattvānāṃ sarvadharmāvikalpāya draṣṭavyā ||
punaraparaṃ bhagavan sā prajñāpāramitābhāvanā yā(yāṃ ?) bhāvanāmāgamya sarvadharmān buddha-
dharmān paśyati, sarvadharmānacintyadharmān paśyatyasamanupaśyanatayā | bahubuddhaśatasahasraparyupā-
sitāste bhagavan kulaputrā: kuladuhitaraśca bhaviṣyanti ye imaṃ prajñāpāramitānirdeśaṃ śrutvā 
adhimokṣyante nottrasiṣyanti na saṃtrasiṣyanti na saṃtrāsamāpatsyante ||
punaraparaṃ bhagavan sā prajñāpāramitābhāvanā yāṃ na kaściddharma: saṃkliśyate vā vyava-
dāyate vā samanupaśyati | evaṃ bhāvanā bhagavan prajñāpāramitābhāvanā | sā caiṣā bhagavan 
prajñāpāramitābhāvanā yā naiva pṛthagjananānātvaṃ karoti, na śrāvakanānātvam, na pratyekabuddha-
nānātvam, yāvat samyaksaṃbuddhanānātvaṃ ca karoti | eṣā sā bhagavan prajñāpāramitābhāvanā ||
@345
atha khalu bhagavān mañjuśriyaṃ kumārabhūtamāmantrayate sma-kiyantastvayā mañjuśrī:
tathāgatā: paryupāsitā: ? mañjuśrīrāha-yāvanto bhagavan māyāpuruṣasya cittacaitasikā 
niruddhā:, iyanto mayā bhagavan tathāgatā: paryupāsitā: | bhagavānāha-na tvaṃ mañjuśrī:
buddhadharmasaṃsthita: ? mañjuśrīrāha-kaścitpunarbhagavan sa dharma upalabhyate yo na buddhadharmasaṃsthita: ?
bhagavānāha-kasya punarmañjuśrī: ete buddhadharmā: ? mañjuśrīrāha-bhagavan tava tāvadete buddhadharmā
iti nāma na saṃvidyate nopalabhyate, kuta: punaranyeṣāṃ bhaviṣyati ? 
bhagavānāha-prāptā te mañjuśrīrasaṅgatā ? mañjuśrīrāha-tadyadā tāvadahaṃ bhagavan na 
saṅgataiva, tatkiṃ bhūyo’hamasaṅgatāmanuprāpsyāmi ?
bhagavānāha-tatkiṃ niṣaṇṇo’si mañjuśrīrbodhimaṇḍe ? mañjuśrīrāha-bhagavāneva tāva-
dbodhimaṇḍe na niṣaṇṇa:, kathaṃ punarahaṃ niṣatsyāmi bhūtakoṭiṃ pramāṇīkṛtya ? bhagavānāha-
bhūtakoṭiriti mañjuśrī: kasyaitadadhivacanam ? mañjuśrīrāha-bhūtakoṭiriti bhagavan satkāyasyaita-
dadhivacanam | bhagavānāha-kiṃ saṃdhāya mañjuśrīrevaṃ vadasi ? mañjuśrīrāha-asanneṣa bhagavan
kāyo na satkāya: | naiṣa saṃkrāmati na viṣaṃkrāmati | tenaiṣa kāyo’satkāya: ||
atha khalvāyuṣmān śāradvatīputro bhagavantametadavocat-niyatāste bhagavan bodhisattvā 
mahāsattvā bhaviṣyanti bodhaye, ye imaṃ prajñāpāramitānirdeśaṃ śrutvā adhimokṣyante notrasi-
ṣyanti na saṃtrasiṣyanti na saṃtrāsamāpatsyante ||
atha khalu maitreyo bodhisattvo mahāsattvo bhagavantametadavocat-āsannībhūtāste bhagavan 
bodhisattvā mahāsattvā bhaviṣyanti bodhaye, ye imaṃ prajñāpāramitānirdeśaṃ śrutvā adhimokṣyante, 
notrasiṣyanti na saṃtrasiṣyanti na saṃtrāsamāpatsyante | tatkasmāddheto: ? eṣaiva bhagavan 
paramā bodhi:, yaiṣāṃ dharmāṇāmanubodhanā ||
atha khalu mañjuśrī: kumārabhūto bhagavantametadavocat-buddhā eva te bhagavan bodhisattvā 
mahāsattvā draṣṭavyā:, ye imaṃ prajñāpāramitānirdeśaṃ śrutvā adhimokṣyante, nottrasiṣyanti na 
saṃtrasiṣyanti na saṃtrāsamāpatsyante | tatkasmāddheto: ? buddha iti paramārthato’nutpādasyaitadadhi-
vacanam ||
atha khalu nirālambā bhaginī bhagavantametadavocat-na te bhagavan bodhisattvā
mahāsattvā: pṛthagjanadharmān śrāvakadharmān pratyekabuddhadharmān samyaksaṃbuddhadharmānadhyālambiṣyante,
ye imaṃ prajñāpāramitānirdeśaṃ śrutvā adhimokṣyante, nottrasiṣyanti na saṃtrasiṣyanti na 
saṃtrāsamāpatsyante | tatkasmāddheto: ? tathā hi bhagavan nirālambā: sarvadharmā asaṃvidyamānatvāt |
tenaiṣāmālambanaṃ na saṃvidyate ||
atha khalu bhagavānāyuṣmantaṃ śāradvatīputramāmantrayate sma-evametacchāradvatīputra, eva-
metat | niyatāste kulaputrā: kuladuhitaraśca bhaviṣyanti bodhaye, ye imaṃ prajñāpāramitānirdeśaṃ 
śrutvā adhimokṣyante,nottrasanti na saṃtrasanti na saṃtrāsamāpatsyante | avinivartanīyabhūmau tvaṃ 
@346
śāradvatīputra pratiṣṭhitāṃstān kulaputrān kuladuhitaraśca jānīṣva, ye imaṃ prajñāpāramitānirdeśaṃ 
śrutvā adhimokṣyante, notrasiṣyanti na saṃtrasiṣyanti na saṃtrāsamāpatsyante, mūrdhnā ca 
pratigrahīṣyanti | te te śāradvatīputra paramadānapatayo bhaviṣyanti mahādānapatayo viśiṣṭadāna-
pataya: | te te śāradvatīputra śīlasaṃpannā bhaviṣyanti paramaśīlavanta: paramaviśiṣṭaśīlaguṇa-
pathaprāptā:, ye imaṃ prajñāpāramitānirdeśaṃ śrutvā adhimokṣyante, notrasidhyanti na saṃtrasiṣyanti 
na saṃtrāsamāpatsyante | te te śāradvatīputra paramayā kṣāntyā, parameṇa vīryeṇa, paramairdhyānai:, 
paramayā apratisamayā prajñayā samanvāgatā bhaviṣyanti | te te śāradvatīputra bodhisattvā
mahāsattvā yāvat sarvākāravaropetena sarvajñajñānena samanvāgatā bhaviṣyanti, ye imaṃ prajñāpāra-
mitānirdeśaṃ śrutvā adhimokṣyante, notrasiṣyanti na saṃtrasiṣyanti na saṃtrāsamāpatsyante ||
punaraparaṃ bhagavān mañjuśriyaṃ kumārabhūtametadavocat-kaṃ punastvaṃ mañjuśrī: arthavaśaṃ 
saṃpaśyan icchasyanuttarāṃ samyaksaṃbodhimabhisaṃboddhum ? mañjuśrīrāha-sacedahaṃ bhagavan bodhaye 
saṃpratiṣṭheyam, evamahamiccheyamabhisaṃboddhum | nāhaṃ bhagavan bodhiṃ prārthayāmi | tatkasmāddheto: ?
bodhirevaiṣa yo’yaṃ mañjuśrī: kumārabhūta: ||
evamukte bhagavān mañjuśriyaṃ kumārabhūtametadavocat-sādhu sādhu mañjuśrī:, yastvamimā-
nyevaṃrūpāṇi gambhīrāṇi gambhīrāṇi sthānāni nirdiśasi | yathāpi tvaṃ pūrvajinakṛtādhi-
kāro’nupalambhaciracaritabrahmacarya: | mañjuśrīrāha-labdha eva bhagavan dharma: syāt, yadyaha-
manupalambhacārī syām ||
evamukte bhagavān mañjuśriyaṃ kumārabhūtametadavocat-paśyasi tvaṃ mañjuśrīrimāṃ mama 
śrāvakasaṃpadam ? mañjuśrīrāha paśyāmi bhagavan | bhagavānāha-kathaṃ paśyasi ? mañjuśrīrāha-tathāhaṃ 
bhagavan paśyāmi yathā naiva pṛthagjanān paśyāmi, naiva śaikṣān paśyāmi, naivāśaikṣān
paśyāmi | nāpi paśyāmi, nāpi naiva paśyāmi, evaṃ paśyāmi | yannaiva bahūn paśyāmi, 
nāpyalpakān paśyāmi | yannaiva vinītān paśyāmi, nāpyavinītān paśyāmi ||
atha khalvāyuṣmān śāradvatīputro mañjuśriyaṃ kumārabhūtametadavocat-yastvaṃ mañjuśrī: 
śrāvakayānikānevaṃ paśyasi, samyaksaṃbuddhayānikān punastvaṃ kathaṃ paśyasi ? mañjuśrīrāha-
bodhisattva iti bhadanta śāradvatīputra nāma dharmaṃ na samanupaśyāmi, bodhāya saṃprasthita iti
nāma dharmaṃ na samanupaśyāmi | bodhāya caratīti nāma dharmaṃ na samanupaśyāmi | abhisaṃbudhyata 
iti nāma dharmaṃ na samanupaśyāmi | evaṃ bhadanta śāradvatīputra samyaksaṃbuddhayānikān paśyāmi |
śāradvatīputra āha-tathāgataṃ punastvaṃ mañjuśrī: kathaṃ paśyasi ? mañjuśrīrāha-tiṣṭhatu bhadanta 
śāradvatīputra mahānāga: | mā mahānāgaṃ ghaṭṭaya ||
evamukte āyuṣmān śāradvatīputro mañjuśriyaṃ kumārabhūtametadavocat-buddha iti mañjuśrī:
kasyaitadadhivacanam ? mañjuśrīrāha-yatpunarbhadanta śāradvatīputra ucyate ātmeti, kasyaitadadhi-
vacanam ? śāradvatīputra āha-anutpādasyaitanmañjuśrīradhivacanaṃ yaduta ātmeti | mañjuśrīrāha-
@347
evametadbhadanta śāradvatīputra yasyaitadadhivacanamātmeti, tasyaitadadhivacanaṃ buddha iti | api tu 
bhadanta śāradvatīputra apadādhivacanametad yadidamucyate buddha iti | na hyetadbhadanta śāradvatī-
putra vācābhirvijñāpayituṃ buddha iti | vāgapi bhadanta śāradvatīputra na sukarā nirūpayitum-
iyaṃ vāgiti, kuta: punarbuddha iti | api tu bhadanta śāradvatīputra yadevaṃ vadasi-kasyaitadadhi-
vacanaṃ buddha iti, yo na samudāgato notpanno na nirotsyate, yo na kenaciddharmeṇa 
samanvāgato nāpyatra kiṃcitpadamabhedam, apadasyaitadbhadanta śāradvatīputra adhivacanaṃ yaduta 
buddha iti | tathāgataṃ bhadanta śāradvatīputra paryeṣitukāmena ātmā paryeṣitavya: | ātmeti 
bhadanta śāradvatīputra buddhasyaitadadhivacanam | yathā ātmā atyantatayā na saṃvidyate nopa-
labhyate, tathā buddho’pyatyantatayā na saṃvidyate nopalabhyate | yathā ātmā na kenaciddharmeṇa 
vacanīya:, tathā buddho’pi na kenaciddharmeṇa vacanīya: | yatra na kācitsaṃkhyā, sa ucyate 
buddha iti | na caitadbhadanta śāradvatīputra sukaramājñātumātmeti yadadhivacanam, evametadbhadanta 
śāradvatīputra na sukaramājñātuṃ buddha iti yadadhivacanam ||
atha khalvāyuṣmān śāradvatīputro bhagavantametadavocat-nāyaṃ bhagavan mañjuśrī: kumāra-
bhūtastathā deśayati yathā ādikarmikā bodhisattvā ājānīyu: | evamukte mañjuśrī: kumāra-
bhūta: āyuṣmantaṃ śāradvatīputrametadavocat-nāhaṃ bhadanta śāradvatīputra tathā deśayāmi yathā 
kṛtāvino’pyarhanta ājñāsyanti | nāpyahaṃ tathā deśayāmi yathā kaścidvijñāsyati | tatkasmā-
ddheto: ? na bodhi: kenacidvijñātā, nāpi saṃbuddhā, na dṛṣṭā, na śrutā, na smṛtā, notpāditā, 
na nirodhitā, noddiṣṭā, nopadeśitā | etāvadeva bhadanta śāradvatīputra yāvatā bodhi: |
sā ca bodhirna bhāvo nāpyabhāva: | tatkasmāddheto: ? na bodhyā kiṃcidabhisaṃboddhavyam,
nāpi bodhirbodhimabhisaṃbudhyate ||
śāradvatīputra āha-na mañjuśrīrbhagavatā dharmadhāturabhisaṃbuddha: ? mañjuśrīrāha-na bhadanta 
śāradvatīputra bhagavatā dharmadhāturabhisaṃbuddha: | tatkasmāddheto: ? tathā hi bhadanta śāradvatīputra
dharmadhātureva bhagavān | sacedbhadanta śāradvatīputra bhagavatā dharmadhāturabhisaṃbuddha: syāt,
tadyo’sāknutpādadhātu: sa nirudhyo bhavet | api tu bhadanta śāradvatīputra sa eva dharma-
dhāturbodhi: | tatkasmāddheto: ? ni:sattvo hi dharmadhātu: | abhāvā: sarvadharmā iti bodheradhi-
vacanametat, yo’sau dharmadhāturiti saṃkhyāṃ gacchati | tatkasmāddheto: ? sarvadharmā hyanānātvaṃ 
buddhaviṣayata: | anānātvamiti bhadanta śāradvatīputra avijñaptikaṃ padametat | avijñaptikamiti 
bhadanta śāradvatīputra naitacchakyaṃ vijñāpayituṃ saṃskṛtatvena vā yāvad asaṃskṛtatvena vā | na 
tatra kācidvijñapti:, tena tadavijñaptikam | sarvadharmā hi bhadanta śāradvatīputra avijñaptikā: |
tatkasmāddheto: ? tathā hi sarvadharmāṇāṃ prādurbhāvo nāsti yasmin sthitvā vijñapyeran |

ye’pyamī ānantaryaprasṛtā acintyaprasṛtā:, te | ye ca acintyaprasṛtā bhūtaprasṛtāste |
tatkasmāddheto: ? bhūtamiti bhadantaṃ śāradvatīputra abhedapadametat | ye’pi acintyadharma-
@348
samanvāgatā:, naiva te svargagāmina:, na apāyagāmina:, na parinirvāṇagāmina: | tatkasmā-
ddheto: ? na hi acintyaṃ gamanāgamanena pratyupasthitam, yāvat na parinirvāṇaṃ gamanāgamanena 
pratyupasthitam | ye’pi bhadanta śāradvatīputra catasṛṣu mūlāpattiṣvavasthitā:, amūle te’va-
sthitā: | tatkasmāddheto: ? na hi bhadanta śāradvatīputra anutpādasya mūlaṃ vā agraṃ vā 
iṣyate | amūlo bhikṣuriti apratiṣṭhitasya bhikṣoretadadhivacanam | utpannamadhikaraṇamiti 
adhikasamāropasyaitadadhivacanam | adhikasamārope bhadanta śāradvatīputra caran loke dakṣiṇīyo 
bhavati | tatkasmāddheto: ? tathā hi sama: so’dhikasamāropa: | śrāddho bhadanta śāradvatīputra
bhikṣurnārhati śraddhādeyaṃ paribhoktum | aśrāddho bhadanta śāradvatīputra bhikṣurarhati śraddhādeyaṃ 
paribhoktum | kalpiko bhadanta śāradvatīputra bhikṣurnārhati śraddhādeyaṃ paribhoktum | akalpiko 
bhadanta śāradvatīputra bhikṣurarhati śraddhādeyaṃ paribhoktum | asamupahatanetrīko bhikṣurarhan 
kṣīṇāsrava ityucyate ||
śāradvatīputra āha-kiṃ saṃdhāya mañjuśrīrevaṃ vadasi ? mañjuśrīrāha-na samatā samupahatā, 
yā samatā saiva sā netrī | idaṃ saṃdhāya bhadanta śāradvatīputra evaṃ vadāmi-asamupahatanetrīko 
bhikṣurarhan kṣīṇāsrava ityucyate | anuttīrṇabhaya(bhava ?) iti bhadanta śāradvatīputra arhata: 
kṣīṇāsravasyaitadadhivacanam | śāradvatīputra āha-kiṃ saṃdhāya mañjuśrīrevaṃ vadasi ? mañjuśrīrāha-
aṇūnyapi tasya bhayāni na saṃvidyante | tatkimuttariṣyati ? idaṃ saṃdhāya bhadanta śāradvatīputra 
evaṃ vadāmi-anuttīrṇabhaya iti arhata: kṣīṇāsravasyaitadadhivacanamiti ||
śāradvatīputra āha-anutpannakṣāntika iti mañjuśrī: kasyaitadadhivacanam ? mañjuśrīrāha-
yena bhadanta śāradvatīputra aṇurapi dharmo notpādita:, sa ucyate’nutpannakṣāntika iti ||
śāradvatīputra āha-avinīto bhikṣuriti mañjuśrī: kasyaitadadhivacanam ? mañjuśrīrāha-
avinīto bhikṣuriti bhadanta śāradvatīputra arhata: kṣīṇāsravasyaitadadhivacanam | tatkasmāddheto: ?
avinayo hi vinīta:, na vinayo vinīta: | idaṃ saṃdhāya bhadanta śāradvatīputra evaṃ vadāmi-
avinīto bhikṣuriti arhata: kṣīṇāsravasyaitadadhivacanam ||
śāradvatīputra āha-adhicitte caratīti mañjuśrī: kasyaitadadhivacanam ? mañjuśrīrāha-
adhicitte caratīti bhadanta śāradvatīputra pṛthagjanasyaitadadhivacanam | śāradvatīputra āha-
kiṃ saṃdhāya mañjuśrīrevaṃ vadasi ? mañjuśrīrāha-tathā hi bhadanta śāradvatīputra so’dhikaroti ||
evamukte āyuṣmān śāradvatīputro mañjuśriyaṃ kumārabhūtametadavocat-sādhu sādhu 
mañjuśrī:, yathā arhan kṣīṇāsravastathā kathayasi | mañjuśrīrāha-evametadbhadanta śāradvatīputra 
yathā vadasi | kṣīṇāsravo’smi, na cārhan | tatkasmāddheto: ? tathā hi bhadanta śāradvatīputra 
kṣīṇā me āsravā: śrāvakabhūmau vā pratyekabuddhabhūmau vā | anena bhadanta śāradvatīputra 
paryāyeṇa kṣīṇāsravo na cārhan ||
@349
atha khalu bhagavān mañjuśriyaṃ kumārabhūtametadavocat-syānmañjuśrī: paryāyo yadbodhi-
sattvo mahāsattvo bodhimaṇḍe niṣaṇṇo’bhavyo’nuttarāṃ samyaksaṃbodhimabhisaṃboddhum ? mañjuśrīrāha-
syādbhagavan paryāya: yadbodhisattvo mahāsattvo bodhimaṇḍe niṣaṇṇa: abhavyo’nuttarāṃ samyaksaṃ-
bodimabhisaṃboddhum | tatkasya heto: ? tathā hi bodhāvaṇurapi dharmo na saṃvidyate nopalabhyate |
tenocyate’nuttarā samyaksaṃbodhiriti | sā ca bodhiranutpannā | tatra na kaściddharma: saṃvidyate
nopalabhyate, yo bodhimaṇḍe niṣīdet, yo vā bodhimabhisaṃbudhyet, yena vā bodhirabhi-
saṃbudhyeta, yo vā bodhimaṇḍāduttiṣṭhediti | anena bhagavan paryāyeṇa abhavyo bodhisattvo 
mahāsattvo bodhimaṇḍe niṣaṇṇo’nuttarāṃ samyaksaṃbodhimabhisaṃboddhum ||
evamukte bhagavān mañjuśriyaṃ kumārabhūtametadavocat-bodhiriti mañjuśrī: kasyaitadadhi-
vacanam ? mañjuśrīrāha-bodhiriti bhagavan pañcānāmānantaryāṇāmetadadhivacanam | tatkasmā-
ddheto: ? tathā hi bodhiprakṛtikānyeva tāni pañcānantaryāṇi abhāvatvāt | tenaiṣā bodhirāna-
ntaryaprakṛtikā, anantaryāṇāmabhisaṃbudhya{1. M ^saṃbudhyamānā for ^saṃbudhyanā.}nā bodhi:, na ca pratyakṣībhāvanā sarvadharmeṣu bodhi: |
tatkasmāddheto: ? sarvadharmā hi atyantatayā apratyakṣā: | te na kenacidabhisaṃbuddhā:, na 
dṛṣṭā:, na jñātā:, yāvat na viditā: | evameṣā bodhi: | api tu khalu punarbhagavan 
abhimānikai: sthāpitānyetāni abhisaṃbudhāni(ddhā ?), yāvat pratyakṣīkṛtāni ||
evamukte bhagavān mañjuśriyaṃ kumārabhūtametadavocat-kiṃ te mañjuśrī: mamāntike evaṃ 
bhavati-tathāgato me tathāgata iti ? mañjuśrīrāha-no hīdaṃ bhagavan | tatkasmāddheto: ? na 
me bhagavan evaṃ bhavet-tathāgato me tathāgata iti | tatkasmāddheto: ? [tathā{2-. The portion in brackets is an-
erroneous addition in Mss. T does not render the portion.} caiva tathatā{-2. The portion in brackets is an-
erroneous addition in Mss. T does not render the portion.} ca]
yathā ca tathatā, tathā caiṣa tathāgata: | tathā hi bhagavan na tathatā tathāgataṃ vijñapayati,
nāpi tathāgatastathatāṃ vijñapayati | tatkasmāddheto: ? tathā hi bhagavan paramārthato’bhāvā 
tathatā | abhāvastathāgata: | tasmāttarhi bhagavan na me evaṃ bhavati-tathāgato me tathāgata
iti | api tu tathāgata iti bhagavan nāmadheyamātrametat | tat kataro’sau tathāgato yatra 
me evaṃ bhaviṣyati-tathāgato me tathāgata iti ? bhagavānāha-sa (tat ?) saṃśayaste mañjuśrī-
stathāgate ? mañjuśrīrāha-no hīdaṃ bhagavan | syādatra me bhagavan saṃśaya:, sacet kācittathā-
gatapariniṣpatti: syāt, tathāgatotpattirvā tathāgataparinirvāṇaṃ vā ||
evamukte bhagavān mañjuśriyaṃ kumārabhūtametadavocat-na tava mañjuśrīrevaṃ bhavati-

utpannastathāgata iti ? mañjuśrīrāha-syānme bhagavan utpannastathāgata iti, saceddharmadhātorutpatti:
syāt ||
bhagavānāha-nādhimucyase tvaṃ mañjuśrī: gaṅgānadīvālukopamā buddhā bhagavanta: pari-
nirvṛtā iti ? mañjuśrīrāha-kaścit punarbhagavan ekaviṣayā buddhā bhagavanto yadida-
@350
macintyaviṣayā: ? bhagavānāha-evametanmañjuśrī:, ekaviṣayā buddhā bhagavanto yadidamacintya-
viṣayā: | mañjuśrīrāha-kaścitpunarbhagavan etarhi tiṣṭhati ? bhagavānāha-evametanmañjuśrī: |
mañjuśrīrāha-tena hi bhagavan ete gaṅgānadīvālukopamā buddhā bhagavanto na parinirvṛtā: |
tatkasmāddheto: ? tathā hi bhagavan ekaviṣayā buddhā bhagavanto yadidamacintyaviṣayā: | na 
ca acintyatā utpadyate nirudhyate vā | tasmādbhagavan bhagavato vā abhisaṃbuddhena(ddhasya?) 
ye’pi te anāgate’dhvani tathāgatā arhanta: samyaksaṃbuddhā bhaviṣyanti, abhisaṃbuddhā eva te |
tatkasmāddheto: ? na hi acintyatā atītā vā anāgatā vā pratyutpannā vā | tasmādbhagavan 
vibhramasteṣāṃ lokasaṃniveśa: | prapañcayanti te bhagavan lokasaṃniveśaṃ yeṣāmevaṃ bhavati–
utpannastathāgato yāvat parinirvāsyati veti ||
evamukte bhagavān mañjuśriyaṃ kumārabhūtametadavocat-tena hi tvaṃ mañjuśrī: idaṃ tathā-
gatācintyam, acintyaṃ niścintyaṃ tathāgatasya vā agrata udāhārairudāhare:, avaivartikasya 
bodhisattvasya mahāsattvasya vā arhato vā kṣīṇāsravasya | tatkasmāddheto: ? tathā hi te śrutvā 
naivānujñāsyanti, naiva pratikrokṣyanti | tatkasmāddheto: ? tathā hi taccintyamacintyaṃ niścintyam |
mañjuśrīrāha-acintyānāṃ niścintyānāṃ bhagavan sarvadharmāṇāṃ ko’trānujñāsyati vā pratikrokṣyati 
vā ? bhagavānāha-yathaiva mañjuśrī: tathāgato niścintya:, tathaiva pṛthagjanā api niścintyā: |
mañjuśrīrāha-pṛthagjanā api bhagavan tathaiva niścintyā: ? bhagavānāha-evametanmañjuśrī: |
tatkasmāddheto: ? tathā hi sarvāṇyacintyāni niścintyāni | mañjuśrīrāha-tatkasmādbhagavāneva-
māha-yathaiva tathāgato niścintya:,  evaṃ pṛthagjanā api niścintyā iti ? nanu bhagavan 
pṛthagjanatvamapi niścintyam | tatkasmāddheto: ? niścintyā hi bhagavan sarvadharmā: | ye 
kecidbhagavan parinirvāṇāya prasthitā:, vihariṣyante te bhagavan | tatkasmāddheto: ? yaiva 
niścintyatā tadeva parinirvāṇam | tasmāttarhi bhagavan nāsti niścintyatāyāṃ nānātvam |
ye’pi bhagavan evamāhu:-ime pṛthagjanadharmā:, ime āryadharmā iti, te idaṃ vacanīyā:-
kalyāṇamitrāṇi tāvatparyupāsadhvam, tata: paścājjñāsyatha-ime pṛthagjanadharmā: ime ārya-
dharmā iti ||
evamukte bhagavān mañjuśriyaṃ kumārabhūtametadavocat-icchasi tvaṃ mañjuśrī: tathāgataṃ 
sarvasattvānāmagryam ? mañjuśrīrāha-iccheyamahaṃ bhagavan tathāgataṃ sarvasattvānāmagryam, sacediha
kācitsattvapariniṣpatti: syāt ||
bhagavānāha-icchasi tvaṃ mañjuśrī: tathāgatamacintyadharmasamanvāgatam ? mañjuśrī-
rāha-iccheyamahaṃ bhagavan tathāgatamacintyadharmasamanvāgatam, sacetkaścidacintyadharmasamanvā-
gata: syāt ||
bhagavānāha-icchasi punastvaṃ mañjuśrīrevam-ime śrāvakāstathāgatena vinītā iti ?
mañjuśrīrāha-iccheyamahaṃ bhagavan evam-ime śrāvakāstathāgatena vinītā iti, sacet kaści-
@351
dacintyadhātuvinayaṃ gacchet | na bhagavan buddhotpāda: kasyacidupakāreṇa vā apakāreṇa vā
pratyupasthita: | tatkasmāddheto:? tathā hi sthita eṣa dhātu:, asaṃkīrṇa eṣa dhātu:, yaduta
acintyadhātu: | tasmiṃśca dhātau na śrāvakanānātvam, yāvat na pṛthagjananānātvamupalabhyate ||
bhagavānāha-na tvaṃ mañjuśrīrevamicchasi-anuttaraṃ puṇyakṣetraṃ tathāgata iti ? mañjuśrī-
rāha-abhāvatvādbhagavan puṇyakṣetraṃ tathāgata:, tenaitadanuttaraṃ puṇyakṣetram | yenaitatpuṇyakṣetraṃ 
nāpuṇyakṣetram, tenaitadanuttaraṃ puṇyakṣetram | api tu khalu punarbhagavan nātra kaściddharma: 
samudāgacchati na kṣīyate | evaṃ tatpuṇyakṣetram | tatra ca bījaṃ prakṣiptaṃ na vivardhate na 
parihīyate | bhagavānāha-kiṃ saṃdhāya mañjuśrīrevaṃ vadasi-tatra kṣetre bījamavaropitaṃ na
vivardhate na parihīyate iti ? mañjuśrīrāha-tathā hi bhagavan acintyaṃ tatkṣetram, evaṃ 
tatpuṇyakṣetram ||
atha khalu tasyāṃ velāyāṃ buddhānubhāvena ṣaḍvikāraṃ mahāpṛthivīcālo'bhūt, ṣoḍaśānāṃ 
ca bhikṣusahasrāṇāmanupādāyāsravebhyaścittāni vimuktāni, saptānāṃ bhikṣuṇīśatānāṃ trayāṇāṃ 
copāsakaśatānāṃ catvāriṃśataścopāsikāsahasrāṇāṃ ṣaṣṭeśca kāmāvacarāṇāṃ deva{1. M devakoṭiniyutātmavirajo for devakoṭīniyutaśatānāṃ virajo.}koṭīniyuta-
śatānāṃ virajo v0igatamalaṃ dharmeṣu dharmacakṣurutpannam ||
atha svalvāyuṣmānānanda utthāyāsanādekāṃsacīvaraṃ prāvṛtya dakṣiṇaṃ jānumaṇḍalaṃ 
pṛthivyāṃ pratiṣṭhāpya yena bhagavāṃstenāñjaliṃ praṇamya bhagavantametadavocat-ko bhagavan hetu:,
ka: pratyayo’sya mahata: pṛthivīcālasya loke prādurbhāvāya ? evamukte bhagavānāyuṣmantamānanda-
metadavocat-ayamānanda puṇyakṣetranirdeśo nāma dharmaparyāya: pūrvakairapi buddhairbhagavadbhirasminneva
pṛthivīpradeśe bhāṣita: | ayamānanda hetu:, ayaṃ pratyayo’sya mahata: pṛthivīcālasya loke 
prādurbhāvāya ||
saptaśatikā prajñāpāramitā samāptā ||
@352
22 ratnaguṇasaṃcayagāthā |
(1b) oṃ^ namo bhagavatyai āryaprajñāpāramitāratnaguṇasaṃcayagāthāyai |
namo āryamañjuśriye |
1
atha khalu bhagavāṃstāsāṃ catasṛṇāṃ parṣadāṃ saṃpraharṣaṇārthaṃ punarapīmāṃ prajñāpāramitāṃ 
paridīpayamānastasyāṃ velāyāmimā gāthā abhāṣata-
1. para prema gaurava prasāda upasthapitvā 
prajahitva āvaraṇa kleśamalātikrāntā: |
śṛṇutā jagārthamabhiprasthita sura(vra?)tānāṃ 
prajñāya pāramita yatra caranti śūrā: ||1||
2. yāvanti nadya pravahantiha jambudvīpe 
phala puṣpa auṣadhā(dhi)vanaspati rohayanti |
bhūja(ta)gajendranāgapatiniśrayanovata(na)sya(?)
tasyānubhāvaśriya sābhu jagādhipasya ||2||
3. yāvanti dharma jinaśrāvaka deśayanti 
bhāṣanti yuktisahitāṃśca udīrayanti |
paramārthasaukhyakriya tatphalaprāptitā ca 
sarvo ayaṃ puruṣakāru tathāgatasya ||3||
4. kiṃ kāraṇaṃ ya jina bhāṣati dharmanetrīṃ
tatrābhiśikṣita nararṣabhaśiṣyabhūtā: |
sākṣātkaritva yatha śikṣita deśayanti
buddhānubhāva puna ātmabalānubhāvā ||4||
5. yasminna prajñavarapāramitopalabdhi: 
na ca  bodhisattvaupalabdhi na cittabodhe(:) |
evaṃ śruṇitva na ca muhyati nāsti trāso 
so bodhi(sa)ttva carate sugatāna prajñām ||5||
6. na ca rūpa vedana na saṃjña na cetanā ca 
vijñāna sthānu aṇumātra na bhonti tasya |
so sarvadharmaasthito (2a) aniketacārī 
aparī(ri)gṛhīta labhate sugatāna bodhim ||6||
@353
7. atha śreṇikasya abhutī parivrājakasya 
jñānopalambhu na hi skandhavibhāvanā ca |
yo bodhisattva parijānati eva {1. Odharma.}dharmāṃ
na ca nirvṛtiṃ spṛśati so viharāti prajñām ||7||
8. vyuparīkṣate punarayaṃ katareṣu prajñā 
kasmātkuto va imi śūnyaka sarva dharmā: |
vyuparīkṣamāṇu na ca līyati nāsti trāso 
āsannu so bhavati bodhayi bodhisattvo ||8||
9. saci rūpa saṃjña api vedana cetanā ca 
vijñāna skandha caratī aprajānamāno |
imi skandha śūnya parikalpayi bodhisattvo 
caratī nimittaanupādapade asakto ||9||
10. na ca rūpa vedana na saṃjña na cetanāyā
vijñāni yo na caratī aniketacārī |
caratīti so na upagacchati prajña{2. O prajñadhīro.}dhārī
anupādadhī spṛśati śānti samādhi śreṣṭhām ||10||
11. evātmaśā{3. 0 ^ātmaśānta.}nti viharanniha bodhisattvo 
so vyākṛto puramakehi tathāgatehi |
na ca manyate ahu sa{4. 0 samāhitu.}mādhitu v{5. 0 vyusthito.}yutthito vā
kasmārtha dharmaprakṛtiṃ parijānayitvā ||11||
12. evaṃ carantu caratī sugatāna prajñāṃ 
no cāpi so labhati yatra carāti dha{0 dharmā.}rmam |
caraṇaṃ ca so acaraṇaṃ ca prajānayitvā 
eṣā sa prajñavarapāramitāya caryā ||12||
13. yo’sau na vidyati sa eṣa avidyamāno 
tāṃ bālu kalpayi avidya karoti vidyām |
vidyā avidya ubhi eti asanta dharmā 
niryāti yo iti pra(2b)jānati bodhisattvo ||13||
14. māyopamāṃ ya iha jānati pañca skandhāṃ 
na ca māya anya na ca skandha karoti anyān |
@354
nānātvasaṃjñavigato upaśāntacārī
eṣā sa{1. 0na.} prajñavarapāramitāya caryā ||14||
15. kalyāṇamitrasahitasya vipaśyakasya 
trāso na bheṣyati śruṇitva jināna mātrām{2. 0 mātā.} |
yo pāpamitrasahito ca parapraṇeyo 
so āmabhājana yathodakaspṛṣṭa bhinno ||15||
16. kiṃ kāraṇaṃ ayu pravucyati bodhisattvo 
sarvatra saṅgakriya{3. 0 saṅgakṣaya.} icchati saṅgachedī |
bodhiṃ spṛśiṣyati jināna asaṅgabhūtāṃ 
tasmāddhi nāma labhate ayu bodhisattvo ||16||
17. mahasattva so’tha kenocyati kāraṇena 
mahatāya atra ayu bheṣyati sattvarāśe: |
dṛṣṭīgatāṃ mahati chindati sattvadhāto: 
mahasattva tena hi pravucyati kāraṇena ||17||
18. mahanā{4. 0 ^dāyako.}yako mahatabuddhi mahānubhāvo 
mahayāna uttamajināna sa{5. 0samābhirūḍho.}mādhirūḍho |
mahatā sanaddhu namuciṃ śaṭha dharṣayiṣye 
mahasattva tena hi pravucyati kāraṇena ||18||
19. māyākaro yatha catuṣpathi nirmiṇitvā 
mahato janasya bahu chindati śīrṣakoṭī |
yatha te ca māya tatha jānati sarvasattvāṃ 
nirmāṇu sarva jagato na ca tasya trāso ||19||
20. rūpaṃ ca saṃjña api vedana cetanā ca 
vijñāna bandhu na ca mukta asaṅgabhūto |
evaṃ ca bodhi kramate na ca līnacitto 
saṃnā(3a)ha eṣa varapudgalauttamānām ||20||
21. kiṃ kāraṇaṃ ayu pravucyati bodhiyāno 
yatrāruhitva sa nirvāpayi sarvasattvān |
ākāśatulya ayu yāna mahāvimāno 
sukhasaukhyakṣemabhiprāpaṇu yānaśreṣṭho ||21||
@355
22. na ca labhyate ya vrajate diśa āruhitvā 
nirvāṇaoka{1. 0 uktagamanaṃ.}gamanaṃ gati nopalabdhi: |
yatha agni nirvṛtu na tasya gatipracāro 
so tena nirvṛti pravucyati kāraṇena ||22||
23. pūrvāntato na upalabhyati bodhisattvo 
aparāntato’pi pratiupanna triyadhvaśuddho |
yo śuddha so anabhisaṃskṛtu niṣprapañco 
eṣā sa prajñavarapāramitāya caryā ||23||
24. yasmiṃśca kāli samaye vidu bodhisattvo 
evaṃ carantu anupādu vicintayitvā |
mahatīṃ ja{2. o jane’tikaruṇāṃ.}neti karuṇāṃ na ca sattvasaṃjñā 
eṣā sa prajñavarapāramitāya caryā ||24||
25. saci sattvasaṃjña dukhasaṃjña upādayātī 
hariṣyāmi du:kha jagatīṃ kariṣyāmi artham |
so ātmasa(ttva)parikalpaku bodhisattvo 
na ca eṣa prajñavarapāramitāya caryā ||25||
26. yatha ātmanaṃ tatha prajānati sarvasattvāṃ 
yatha sarvasattva tatha prajānati sarvadharmān |
anupādupādu ubhaye avikalpamāno 
eṣā sa prajñavarapāramitāya caryā ||26||
27. yāvanti loki parikīrtita dharmanāma 
sarveṣupādasamatikramu nirgamitvā |
amṛtaṃ ti jñānu paramaṃ na tu yo pareṇa 
e{3. T etārthaṃ.}kārtha prajña ayu pāramiteti nāmā ||27||
28. evaṃ carantu na ca kāṅkṣati bodhisattvo 
jñātavya yo vihara(3b)te sa upāyaprajño |
prakṛtīasanta parijānayamāna dharmāṃ 
eṣā sa prajñavarapāramitāya caryā ||28||
bhagavatyāṃ ratnaguṇasaṃcayagāthāyāṃ sarvākārajñatācaryāparivarto nāma prathama: ||
@356
2
29. rūpasmi yo na sthihate na ca vedanāyāṃ 
saṃjñāya yo na sthihate na ca cetanāyām |
vijñāni yo na sthihatte sthitu dharmatāyāṃ 
eṣā sa prajñavarapāramitāya caryā ||1||
30. nityamanityasukhadu:khaśubhāśubhaṃ ti 
ātmanyanātmi tathatā ta(tha) śūnyatāyām |
phalaprāptitāya athito arahantabhūmau 
pratyekabhūmiathito tatha buddhabhūmau ||2||
31. yatha nāyako’sthitaku dhātuasaṃskṛtāyā 
tatha saṃskṛtāya athito aniketacārī |
evaṃ ca sthānu athito sthita bodhisattvo 
asthānu sthānu ayu sthānu jinena ukto ||3||
32. yo icchatī sugataśrāvaka haṃ bhaveyaṃ 
pratyekabuddha bhaviyāṃ tatha dharmarājo |
imu kṣāntyanāgami na śakyati prāpuṇetuṃ 
yatha ārapāragamanāya atīta{1. 0 atīradarśī.}darśī ||4||
33. yo dharma bhāṣyati ya bhāṣyati bhāṣyamāṇāṃ 
phalaprāpta pratyayajino tatha lokanātho |
nirvāṇato adhigato vidupaṇḍitehi 
sarve ta ā{2. T māyaja.}tmaja nidṛṣṭa tathāgatena ||5||
34. catvāri pudgala ime na trasanti ye’smi{3. 0 tasmi.}n
jinaputra satyakuśalo avivartiyaśca |
arhaṃ vidhūtamalakleśa prahīṇakāṅkṣo 
kalyāṇamitraparipācita yaścaturtha: ||6||
35. e(4a)vaṃ carantu vidu paṇḍitu bodhisattvo 
nārhaṃmi śikṣati na pratyayabuddhabhūmau |
sarvajñatāya anuśikṣati buddhadharme 
śikṣāaśikṣa na ya śikṣati eṣa śikṣā ||7||
36. na ca rūpavṛddhiparihāṇiparigrahāye 
na ca śikṣati vividhadharmaparigrahāye |
@357
sarvajñatāṃ ca parigṛhṇati śikṣamāṇo
niryāyatī ya iya śikṣa guṇe ratānām ||8||
37. rūpe na prajña iti rūpi na asti prajñā
vijñāna saṃjña api vedana cetanā ca |
na ca eti prajña iti teṣa na asti prajñā 
ākāśadhātusama tasya na cāsti bheda: ||9||
38. ārambaṇāna prakṛtī sa a(na)ntapārā 
sattvāna yā ca prakṛtī sa anantapārā |
ākāśadhātuprakṛtī sa anantapārā 
prajñā pi lokavidunāṃ sa anantapārā ||10||
39. saṃjñeti nāma parikīrtitu nāyakena 
saṃjñāṃ vibhāviya prahāṇa vrajanti pāram |
ye atra saṃjñavigamaṃ anuprāpnuvanti 
te pāraprāpta sthita pāramite hu bhonti ||11||
40. saci gaṅgavālukasamāni sthihitva kalpāṃ 
sattveti śabda parikīrtayi nāyako’yam|
sattvasyupādu kutu bheṣyati ādiśuddho 
eṣā sa prajñavarapāramitāya caryā ||12||
41. evaṃ jino bhaṇati apratikūlabhāṇī 
yadahaṃ imāya varapāramitāya āsī |
tada vyākṛto ahu parāpuruṣottamena 
buddho bhaviṣyasi anāgataadhvanasmin ||13||
bhagavatyāṃ ratnaguṇasaṃcayagāthāyāṃ śakraparivarto nāma dvitīya: ||
@358
3
42. (4b) ya imāṃ grahīṣyati paryāpuṇatī sa nityaṃ 
prajñāya pāramita yatra caranti nāthā: |
viṣa vahni śastra udakaṃ na kramāti tasyo 
otāru māru na ca vindati mārapakṣo ||1||
43. parinirvṛtasya sugatasya kareyya stūpāṃ 
pūjeya saptaratanāmayu kaścideva |
tehi prapūrṇa siya kṣetrasahasrakoṭyo 
yatha gaṅgavālikasamai: sugatasya stūpai: ||2||
44. yāvanta sattva puna tānta{1. 0 nāntaka.}ka kṣetrakoṭyo 
te sarvi pūjana kareyurananta{2. T ananyakarmā.}kalpān |
divyehi puṣpavaragandhavilepanehi 
kalpāṃstriyadhvaparika{3. 0parikalpya.}lpa ta{4. 0 tato ca.}to’pi bhūya: ||3||0
45. yaśco imāṃ sugatamāta likhitva puste 
yata utpatī daśabalāna vināyakānām |
dhāreyi satkarayi puṣpavilepanehi 
kala puṇya bhonti na sa stūpi karitva pūjām ||4||
46. mahavidya prajña ayu pāramitā janānāṃ 
dukhadharmaśokaśamanī pṛthusattvadhāto: |
ye’tīta ye’pi ca daśaddiśa lokanāthā
ima vidya śikṣita anuttaravaidyarājā: ||5||
47. ye vā caranti cariyāṃ hitasānukampā-
miha vidyaśikṣita vidu spṛśiṣyanti bodhim |
ye saukhya saṃskṛta asaṃskṛta ye ca saukhyā 
sarve ca saukhya prasutā itu veditavyā: ||6||
48. bījā: prakīrṇa pṛthivīsthita saṃbhavanti
sāmagri labdhva{5. 0 labdhu.} viruhanti anekarūpā: |
yāvanti bodhiguṇa pāramitāśca pañca
prajñāya pāramita te viruhanti sarve ||7||
@359
49. yenaiva rāja vrajate sa{1. 0 bhaṭa cakravartī.} ha cakravartī
tenaiva sapta ratanā ba(5b)lakāya sarve |
yenaiva prajña iya pāramitā jinānāṃ 
tenaiva sarvaguṇadharma samāgamanti ||8||
bhagavatyāṃ ratnaguṇasaṃcayagāthāyāmaprameyaguṇadhāraṇapāramitāstūpasatkāraparivarto nāma tṛtīya: ||
4
50. śakro jinena paripṛcchitu praśnamāhu 
saci gaṅgavālikasamā siya buddhakṣetrā: |
jinadhātu sarvi paripūrita cūḍibaddhā 
imameva prajñavarapāramitāhu gṛhṇe ||1||
51. kiṃ kāraṇaṃ na mi śarīri agauravatvaṃ 
api tū khu prajñaparibhāvita pūjayanti |
yatha rājaniśrita naro labhi sarvi pūjāṃ 
tatha prajñapāramitaniśrita buddhadhātu: ||2||
52. maṇiratna sa{1. O sarva.}rvi guṇayukta anarghaprāpto 
yasmiṃ karaṇḍaki bhave sa namasyanīya: |
tasyāpi uddhṛta spṛhanti karaṇḍakasmiṃ 
tasyaiva te guṇa{2. O guṇamayā.}mahāratanasya bhonti ||3||
53. emeva prajñavarapāramitāguṇāni 
yannirvṛte’pi jinadhātu labhanti pūjām |
tasmā hu tān jinaguṇā(n) paridhettukāmo 
so prajñapāramita gṛhṇatu eṣa mokṣo ||4||
54. pūrvaṃgamā bhavatu dānu dadantu prajñā 
śīle ca kṣānti tatha vīrya tathaiva dhyāne |
parigrāhikā kuśaladharmaavipraṇāśe 
ekā ca sā api nidarśayi sarvadharmān ||5||
@360
55. yatha jambudvīpi bahuvṛkṣasahasrakoṭī
nānāprakāra vividhāśca anekarūpā: |
na vi chāyanānatu bhaveta viśeṣatāpi 
anyatra chāyagatasaṃkhya prabhāṣamā(5a)ṇā ||6||
56. emeva pañca imi pāramitā jinānāṃ 
prajñāya pāramita nāmatayā bhavanti |
sarvajñatāya pariṇāmayamāṇa sarve 
ṣaḍapīha ekanayamarchati bodhināmā ||7||
bhagavatyāṃ ratnaguṇasaṃcayagāthāyāṃ guṇaparikīrtanaparivarto nāma caturtha: ||
5
57. saci rūpa saṃjña api vedana cetanāyāṃ 
cittaṃ anitya pariṇā{1. T paridīpayi.}mayi bodhisattvo |
pra(ti)varṇikāya carate aprajānamāno 
na hi dharma paṇḍita vinā{2. B vanāya.}śa karoti jātu ||1||
58. yasmin na rūpa api vedana cāpi saṃjñā
vijñāna naiva na pi cetanayopalabdhi: |
anupādu śūnya na ya jānati sarvadharmān 
eṣā sa prajñavarapāramitāya caryā ||2||
59. yāvanti gaṅganadivālikatulyakṣetre 
tāvanti sattva arahanti vineya kaścit |
yaścaiva prajña ima pāramitā likhitvā 
parasattvi pustaku dadeya viśiṣṭapuṇya: ||3||
60. kiṃ kāraṇaṃ ta iha śikṣita vādiśreṣṭhā 
gamayanti dharma nikhilāniha śūnyatāyām |
yāṃ śrutva śrāvaka spṛśanti vimukti śīghraṃ 
pratyekabodhi spṛśayanti ca buddhabodhim ||4||
61. asato’ṅkurasya drumasaṃbhavu nāsti loke 
kuta śākhapatraphalapuṣpaupādu tatra |
@361
vina bodhicitta jinasaṃbhavu nāsti loke 
kuta śakrabrahmaphala śrāvakaprādubhāva: ||5||
62. ādityamaṇḍalu yadā prabhajāla muñcī
karmakriyāsu tada sattva parākramanti |
tatha bodhi(6a)citta sada lokavidusya jñāto 
jñānena sarvaguṇadharma samāgamanti ||6||
63. yatha nopatapta asato bhujagādhipasya 
kuta nadyaprasravu bhavediha jambudvīpe |
asatā nadīya phalapuṣpa na saṃbhaveyu: 
na ca sāgarāṇa ratanā bhavi naikarūpā: ||7||
64. tatha bodhicitta asatīha tathāgatasya 
kuta jñānaprasravu bhavediha sarvaloke |
jñānasya co asati nāsti guṇā{1. O guṇānuvṛddhi:.}na vṛddhi: 
na ca bodhi sāgarasamā na ca buddhadharmā: ||8||
65. yāvanti loki kvaci jotikaprāṇa bhūtā 
obhāsanārtha prabha osarayanti sarve |
{2. O para^.}varasūryamaṇḍalavini:sṛta ekaraśmī
na{3. O om. na.} kalā pi jyotikagaṇe siya sarvaābhā: ||9||
bhagavatyāṃ ratnaguṇasaṃcayagāthāyāṃ puṇyaparyāyaparivarto nāma pañcama: ||
6
66. yāvanti śrāvakagaṇā: prasavanti puṇyaṃ 
dānaṃ ca śīlamapi bhāvanasaṃprayuktam |
sa hi bodhisattva anumodana ekacitte 
na ca sarvaśrāvakagaṇe siya puṇyaskandho ||1||
67. ye buddhakoṭiniyutā pu{4. O purimādhatītā.}rimā vyatītā 
ye vā anantabahukṣetrasahasrakoṭya: |
tiṣṭhanti ye’pi parinirvṛta lokanāthā 
deśanti dharmaratanaṃ dukhasaṃkṣayāya ||2||
@362
68. prathamaṃ upādu varabodhayi cittu{1. O cittapādo.}pādo
yā{2. O yāvatsadharma^.}vat su dharmakṣayakālu vināyakānām |
eka{3. O ekasminantari.}smi tatra ciya teṣa jināna puṇyaṃ 
saha yukta pāramita ye’pi ca buddhadharmā: ||3||
69. yaścaiva buddhatanayāna (ca) śrāvakāṇāṃ 
śaikṣa aśaikṣa kuśalāsrava nāsravāśca |
pa(6b)ripiṇḍayitva anumodayi bodhisattvo 
sarvaṃ ca nāmayi jagārthanidāna bodhi ||4||
70. pariṇāmayantu yadi vartati cittasaṃjñā
tatha bodhisa{4. T bodhisaṃjña^.}ttvapariṇāmana sattvasaṃjñā |
saṃjñāya dṛṣṭisthitu citta trisaṅgayukto 
pariṇāmitaṃ na bhavatī upalabhyamānam ||5||
71. saci eva jānati nirudhyati kṣīṇadharmā 
taccaita kṣīṇa pariṇāmayiṣyanti yatra |
na ca dharma dharmi pariṇāmayate kadācit 
pariṇāmitaṃ bhavati eva prajānamāne ||6||
72. saci so nimitta kurute na ca mānayāti 
atha ānimitta pariṇāmita bhonti bodhau |
viṣasṛṣṭa bhojanu yathaiva kriyāpraṇīto 
tatha śukladharmaupalambha jinena ukto ||7||
73. tasmā hu nāmapariṇāmana śikṣitavyā 
yatha te jinā kuśala eva prajānayanti |
yajjātiyo’yaṃ prabhavo yadalakṣaṇaṃ ca 
anumodamī tatha tathā pariṇāmayāmi ||8||
74. evaṃ ca puṇya pariṇāmayamāna bodhau 
na ca so hi buddha kṣipate jina uktavādī |
yāvanti loki upalambhikabodhisattvā 
abhibhonti sarvi pariṇāmayamāna śūro ||9||
bhagavatyāṃ ratnaguṇasaṃcayagāthāyāmanumodanāparivarto nāma ṣaṣṭhama: ||
@363
7
75. jātyandhakoṭiniyutānyavināyakānāṃ 
mārge akovidu kuto nagarapraveśe |
vina prajña pañca imi pāramitā acakṣu: 
avināyakā na prabhavanti spṛ{1. Ospaśetu.}śetu bodhim ||1||
76. yatrāntarasmi bha(7a)vate pragṛhīta prajñā
tatu labdhacakṣu bhavatī imu nāmadheyam |
yatha citrakarmapariniṣṭhita cakṣuhīno 
na ca tāva puṇyu labhate akaritva cakṣu: ||2||
77. yada dharma saṃskṛta asaṃskṛta kṛṣṇaśuklo 
aṇumātru no labhati prajña vibhāvamāna: |
yada prajñapāramita gacchati saṃkhya loke 
ākāśa yatra na pratiṣṭhitu kiṃci tatra{2. O tadvat.} ||3||
78. sa{3. O na ci.}ci manyate ahu carāmi jināna prajñāṃ 
mociṣya sattvaniyutāṃ bahurogaspṛṣṭān |
ayu sattvasaṃjñaparikalpaku bodhisattvo 
na ca eṣa prajñavarapāramitāya caryā ||4||
79. yo bodhisattva varapāra{4. O ^pāramiteha.}miteti cīrṇo 
paricārikā ya na ca kāṅkṣati paṇḍitehi |
saha śrutva tasya puna bheṣyati śāstṛsaṃjñā 
so vā laghū anubudhiṣyati bodhi śāntām ||5||
80. satkṛtya buddhaniyutāṃ paricārikāyāṃ 
na ca prajñapāramita śraddadhitā jinānām | 
śrutvā ca so imu kṣipiṣyati so’lpabuddhi:
sa kṣipitva yāsyati avīcimatrāṇabhūto ||6||
81. tasmā hu śraddadhata eva jināna mātāṃ 
yadi icchathā spṛśitu uttamabuddhajñānam |
so vāṇijo yatha vrajitvana ratnadvīpaṃ 
mūlātu chedana karitva puna āgameyā ||7||
bhagavatyāṃ ratnaguṇasaṃcayagāthāyāṃ nirayaparivarto nāma saptama: ||
@364
8
82. rūpasya śuddhi phalaśuddhita veditavyā
phalarūpaśuddhita sarvajñataśuddhimāhu: |
sarvajñatāya phalaśuddhita rūpaśuddhī
ākāśadhātusamatāya abhinnachinnā: ||1||
83. traidhātukaṃ samatikrānta na bodhisattvā 
kleśāpanīta upapatti nidarśayanti |
jaravyādhimṛtyuvigatāścyuti darśayanti 
prajñāya pāramita yatra caranti dhīrā: ||2||
84. nāmeva rūpi jagatī ayu paṅkasaktā 
saṃsāracakri bhramate’nilacakratulye |
jānitva bhrāntu jagatī mṛgavāgureva 
ākāśa pakṣisadṛśā vicaranti prajñā: ||3||
85. rūpasmi yo na carate pariśuddhacārī 
vijñāna saṃjña api vedana cetanāyām |
evaṃ carantu parivarjayi sarvasaṃṅgāṃ 
saṅgādvimu{1. O vimukta.}cya carate sugatāna prajñām ||4||
bhagavatyāṃ ratnaguṇasaṃcayagāthāyāṃ viśuddhiparivarto nāmāṣṭama: ||
9
86. evaṃ carantu vidu paṇḍitu bodhisattvo 
saṅgā{2. O saṅgātra.} uchinnu vrajate jagatī asakto |
sū{3. O sūryo’vi.}ryo va rāhugrahamukta virocamāno 
agnīva yukta tṛṇakāṣṭhavanaṃ dahāti ||1||
87. prakṛtīya śuddha pariśuddhimi sarvadharmāṃ 
prajñāya pāramita paśyati bodhisattvo  |
na ca paśyakaṃ labhati nāpi ca sarvadharmān 
eṣā sa prajñavarapāramitāya caryā ||2||
bhagavatyāṃ ratnaguṇasaṃcayagāthāyāṃ stutiparivarto nāma navama: ||
@365
10
88. śakro jinasya paripṛcchati devarājo 
caramāṇa prajña katha yujyati bodhisattvo |
aṇumātra yo na khalu yujyati skandhadhātau 
yo eva yujyati (sa yujyati) bodhisattva: ||1||
89. cirayānaprasthitu sa vedayitavya (8a) sattvo 
bahubuddhakoṭinayutehi kṛtādhikāro |
yo śrutva dharmi imi nirmitamāyakalpāṃ 
na ca kāṅkṣate ayu prayujyati śikṣamāṇa: ||2||
90. kāntāramārgi puruṣo bahu(bhī) janehi 
gopāla sīma vanasaṃpada paśyate yo |
āśvāsaprāpta bhavatī na ca ta{1. T cauratrāso.}sya trāso 
abhyāśa grāmanagarāṇa{2. O ^nagarāṇi.} ime nimittā: ||3|| 
91. emeva prajñavarapāramitā jinānāṃ 
śṛṇu tāta yo labhati bodhi gaveṣamāṇa: |
āśvāsaprāpta bhavatī na ca tasya trāso 
nārhantabhūmi na pi pratyayabuddhabhūmī ||4||
92. puruṣo hi sāgarajalaṃ vraji paśyanāya 
saci paśyate drumavanaspatiśailarājam |
athavā na paśyati nimitta nikāṅkṣa bhoti
a(bhyāśa)to mahasamudra na so’tidūre ||5||
93. emeva bodhivaraprasthitu veditavyo 
śruṇamāṇa prajña imi pāramitā jinānām |
yadyāpi saṃmukha na vyākṛtu nāyakeno 
tathapi spṛśiṣyati nacireṇa hu buddhabodhim ||6||
94. suvasanti kāli patite tṛṇapatraśākhā
nacireṇa patraphalapuṣpa samāgamanti |
prajñāya pāramita yasyimu hastaprāptā 
nacireṇa bodhivara prāpsyati nāyakānām ||7||
95. yatha istri gurviṇi ya ceṣṭati vedanābhi 
jñātavyu kālu ayamasya prajāyanāya |
@366
tatha bodhisattva śruṇamāṇu jināna prajñāṃ 
rati chanda vīkṣati spṛśiṣyati bodhi śīghram ||8||
96. caramāṇu prajñavarapāramitāya yogī
na ca rūpavṛddhi na ca (#8b) paśyati pārihāṇim |
dharmā adharma imu paśyati dharmadhātuṃ 
na ca nirvṛtiṃ spṛśati so viharāti prajñām ||9||
97. caramāṇu yo na iha kalpayi buddhadharmāṃ 
bala ṛddhipāda na ca kalpayi bodhi śāntām |
avikalpakalpavigato adhiṣṭhānacārī 
eṣā sa prajñavarapāramitāya caryā ||10||
bhagavatyāṃ ratnaguṇasaṃcayagāthāyāṃ dhāraṇīguṇaparivarto nāma daśama: ||
11
98. buddhaṃ subhūti paripṛcchati vādicandraṃ 
k{1. O kiṃ antarāyu.}yantantarāyu bhaviṣyanti guṇe ratānām |
bahu antarāyu bhaviṣyanti bhaṇāti śāstā 
tatu alpamātra parikīrtayiṣyāmi tāvat ||1||
99. pratibhāna neka vividhāni upapadyiṣyanti 
likhamāna prajña imu pāramitā jinānām |
yuta śīghra vidyuta yathā parihāyiṣyanti 
a{2. The Baroda Ms. repeats wrongly from akaritva 
upto st. 105.}karitva artha jagatī imu mārakarma ||2||
100. kāṅkṣā ca keṣaci bhaviṣyati bhāṣamāṇe 
na mamātra nāma parikīrtitu nāyakena |
na ca jāti bhūmi parikīrtitu nāpi gotraṃ 
na ca so śruṇiṣyati kṣipiṣyati mārakarma ||3||
101. evaṃ ta mūlamapahāya ajānamāno 
śākhāpalāśa parieṣayiṣyanti mūḍhā: |
hastiṃ labhitva yatha hastipadaṃ gaveṣe 
tatha prajñapāramita śrutva sūtrānta eṣet ||4||
@367
102. yatha bhojanaṃ śatarasaṃ labhiyāna kaścit
mārgeṣu ṣaṣṭiku labhitva sa bhojanāgryam |
tatha bodhisattva ima pāramitāṃ labhitvā 
(a)rhantabhūmi(ta) gave(9a)ṣayiṣyanti bodhim ||5||
103. satkārakāma bhaviṣyanti ca lābhakāmā: 
sāpekṣacitta kula{1. B O kulasaṃbhava^.}saṃstavasaṃprayuktā: |
choritva dharma kariṣyanti adharmakāryaṃ
patha hitva utpathagatā ima mārakarma ||6||
104. ye cāpi tasmi samaye imu dharma śreṣṭhaṃ
śruṇanāya chandika utpādayiṣyanti śraddhām |
te dharmabhāṇaka viditvana kāryayuktaṃ 
premāpanīta gamiṣyanti sudurmanāśca ||7||
105.imi mārakarma bhaviṣyanti ya tasmi kāle 
anye ca neka vividhā bahu antarāyā |
yehī samākulikṛtā bahu bhikṣu tatra 
prajñāya pāramita etu na dhārayanti ||8||
106. ye te bhavanti ratanā ya{2. O hi.} anarghaprāptā 
te{3. 0 durlābha te.} durlabhā bahupratyarthika nityakālam |
emeva prajñavarapāramitā jinānāṃ 
durlābhu dharmaratanaṃ bahupadravaṃ ca ||9||
107. navayānaprasthita sa sattva parīttabuddhi: 
ya imaṃ durlābhu dharmaratanaṃ parāpuṇanti |
māro’tra utsuku bhaviṣyati antarāye 
buddhā daśaddiśi parigrahasaṃprayuktā: ||10||
bhagavatyāṃ ratnaguṇasaṃcayagāthāyāṃ mārakarmaparivarto nāmaikādaśama: ||
@368
12
108. mātrāya putra bahu santi gilāni kāye 
te sarvi durmanasa tatra prayujyayeyu: |
emeva buddha (pi) daśaddiśi lokadhātau 
ima prajñapāramita mātra samanvāharanti ||1||
109. ye’tīta ye’pi ca daśaddiśi lokanāthā 
itu te prasūta bhaviṣyantyanāgatāśca |
loka(sya) darśika janetri jināna mātā 
parasattvacittacaritāna nidarśitā(kā) ca ||2||
110. lokasya yā tathata yā tathatārhatānāṃ 
pratyekabuddhatathatā tathatā jinānām | 
e{1. B ekaikabhāvavigatā; O ekaikabhāvitathatā.}kaiva bhāvavigatā tathatā ananyā
prajñāya pāramita buddha tathāgatena ||3||
111. tiṣṭhantu loka{2. O lokavidu vā parinirvṛta vā.}vidunāṃ parinirvṛtānāṃ 
[sthita{3. B reads 4 b-d and 5 a after 6a.} eṣa dharmataniyāma śūnyadharmā |
tāṃ bodhisattva tathatāmanubuddhayanti 
tasmā hu buddha kṛta nāma tathāgatebhi: ||4||
112. ayu gocaro daśabalāna vināyakānāṃ ]
prajñāya pāramita ramyavanāśritānām |
dukhitāṃśca sattva triapāya (10a) samuddharanti 
na pi sattvasaṃjña api teṣu kadāci bhoti ||5||
113. siṃho yathaiva girikandari niśrayitvā 
nadate achambhi mṛga kṣudraka trāsayanto |
tatha prajñapāramitaniśraya narāṇa siṃho 
nadate achambhi pṛthutīrthika trāsayanto ||6||
114. ākāśaniśrita yathaiva hi sūrya[raśmi]
tāpetimāṃ dharaṇi darśayate ca rūpam |
tatha prajñapāramitaniśrita dharmarājo 
tāpeti tṛṣṇanadi dharma nidarśayāti ||7||
115. rūpasya darśanu adarśanu vedanāye 
saṃjñāya darśanu adarśanu cetanāye |
@369
vijñānacittamanudarśanu yatra nāsti 
aya dharmadarśanu nidiṣṭu tathāgatena ||8||
116. ākāśa dṛṣṭu iti sattva pravyāharanti 
nabhadarśanaṃ kutu vimṛṣyatha etamartham |
tatha dharmadarśanu nidiṣṭa tathāgatena 
na hi darśanaṃ bhaṇitu śakya nidarśanena ||9||
bhagavatyāṃ ratnaguṇasaṃcayagāthāyāṃ lokasaṃdarśanaparivarto nāma dvādaśama: ||
13
117. yo eva paśyati sa paśyati sarvadharmān
sarvānamātyakiriyā ti upekṣya rājā |
yāvanti buddhakriya dharmata śrāvakāṇāṃ
prajñāya pāramita sarva karoti tāni ||1||
118. na ca rāja grāma vrajate na ca rājyarāṣṭrān
sarvaṃ ca ādadati so viṣayātu āyam |
na ca bodhisattva ca (10b)late kvaci dharmatāyāṃ 
sarvāṃśca ādadati ye guṇa buddhadharme ||2||
bhagavatyāṃ ratnaguṇasaṃcayagāthāyāmacintyaparivarto nāma trayodaśama: ||
14
119. yasyāsti śraddha sugate dṛḍha bodhisattvo 
varaprajñapāramitaāśayasaṃprayogo |
atikramya bhūmidvaya śrāvakapratyayānāṃ 
laghu prāpsyate anabhibhū(tu) jināna bodhim ||1||
120. sāmudriyāya yatha nāvi praluptikāye 
bhṛtakaṃ manuṣya tṛṇakāṣṭhamagṛhṇamāno |
vilayaṃ prayāti jalamadhya aprāptatīro 
yo gṛhṇate vrajati pārasthalaṃ prayāti ||2||
121. emeva śraddhasaṃgato ya prasādaprāpto 
prajñāya pāramita mātra vivarjayanti |
saṃsārasāgara tadā sada saṃsaranti 
jātījarāmaraṇaśokataraṃgabhaṅge ||3||
@370
122. ye te bhavanti varaprajñaparigṛhītā
bhāvasvabhāvakuśalā paramārthadarśī |
te puṇyajñānadhanasaṃbhṛtayānapātrā:
paramādbhutāṃ sugatabodhi spṛśanti śīghram ||4||
123. ghaṭake a{1. BO apakṣi.}pakvi yatha vāri vaheya kācit 
jñātavyu kṣipra ayu bhetsyati durbalatvāt |
paripakvi vāri ghaṭake vahamānu mārge 
na ca bhedanādbhayamupaiti ca svasti geham ||5||
124. kiṃcāpi śraddhabahulo siya bodhisattvo 
prajñāvihīna vilayaṃ laghu prāpuṇāti |
taṃ caiva śraddha parigṛhṇayamāna prajñā 
atikramya bodhidvaya{2. Obhūmidvaya.} prāpsyati agrabodhim ||6||
125. nāvā yathā aparikarmakṛtā samudre 
vilayamupaiti sadhanā saha vāṇijebhi: |
(11a) sā caiva nāva parikarmakṛtā suyuktā 
na ca bhidyate dhanasamagramupaiti tīram ||7||
126. emeva śraddhaparibhāvitu bodhisattvo 
prajñāvihīnu laghu bodhimupaiti hānim |
so caiva prajñavarapāramitāsuyukto-
‘kṣato’nupāhatu spṛśāti jināna bodhim ||8||
127. puruṣo hi jīrṇa dukhito śataviṃśavarṣo
kiṃcāpi utthitu svayaṃ na prabhoti gantum |
so vāmadakṣiṇadvaye puruṣe gṛhīte 
patanādbhayaṃ na bhavate vrajate sukhena ||9||
128. emeva prajña iha durbalu bodhisattvo 
kiṃcāpi prasthihati bhajyati antareṇa |
so vā upāyaba{1.T ^vara^.}laprajñaparigṛhīto
na ca bhajyate spṛśati bodhi nararṣabhāṇām ||10||
bhagavatyāṃ ratnaguṇasaṃcayagāthāyāmaupamyaparivarto nāma caturdaśama: ||
@371
15
129. yo ādikarma sthitu bhūmiya bodhisattvo 
adhyāśayena vara prasthita buddhabodhim | 
tehī suśiṣyagurugauravasaṃprayukto 
kalyāṇamitra sada sevayitavya vijñai: ||1||
130 kiṃ kāraṇaṃ tatu guṇāgamu paṇḍitānāṃ 
prajñāya pāramita te anuśāsayanti | 
evaṃ jino bhaṇati sarvaguṇāgradhārī 
kalyāṇamitramupaniśrita buddhadharmā: ||2||
131. dānaṃ ca śīlamapi kṣānti tathaiva vīryaṃ 
dhyānāni prajña pariṇāmayitavya bodhau | 
na ca bodhiskandha vimṛśitva parāmṛśeyā 
ye ādikarmika na deśayitavya evam ||3||
132. evaṃ caranta guṇasāgara vādicandrā: 
trāṇā bhavanti jagatī śaraṇā ca lenā | 
gati buddhi dvīpa (11b) pariṇāyaka arthakāmā: 
pradyota ulka varadharmakathī akṣobhyā: ||4|| 
133. saṃnāhu duṣkaru mahāyaśu saṃnahantī 
na ca skandhadhātu na ca āyatanai: sanaddhā: |
tribhi yānasaṃjñavigatā aparigṛhītā 
avivartikā acalitāśca akopyadharmā: ||5||
134. te eva dharmasamu{1. T ^samanvāgata.}dāgata niṣprapañcā 
kāṅkṣāvilekhavimatīvigatārthayuktā: | 
prajñāya pāramita śrutva na sīdayanti 
aparapraṇeya avivartiya veditavyā: ||6||
135. gambhīra dharma ayu durdṛśu nāyakānāṃ 
na ca kenacīdadhigato na ca prāpuṇanti | 
etārthu bodhimadhigamya hitānukampī 
alpotsuko ka imu jñāsyati sattvakāyo ||7||
@372
136. sattvaśca ālayarato viṣayābhilāṣī 
sthita agrahe abudha yo mahaandhabhūto | 
dharmo anālayu anāgrahu prāpitavyo 
lokena sārdha ayu vigrahu prādubhūto ||8||
bhagavatyāṃ ratnaguṇasaṃcayagāthāyāṃ devaparivarto nāma pañcadaśama: ||
16
137 ākāśadhātu purimādiśi dakṣiṇāyāṃ 
tatha paścimottaradiśāya anantapārā | 
uparādharāya daśaddiśi yāvadasti 
nānātvatā na bhavate na viśeṣaprāptā ||1||
138. atikrānta yā tathata yā tathatā aprāptā 
pratyutpanna yā tathata yā tathatārhatānām | 
yā sarvadharmatathatā tathatārhatānāṃ 
sarveṣa dharmatathatā na viśeṣaprāptā ||2||
139. yo bodhisattva imi icchati prāpuṇetuṃ 
nānātvadharmavigatāṃ sugatāna bodhim | 
prajñāya pāramita yujyatu {1. O pāyayukto}yāya yukto 
(12a) vina prajña nāstyadhigamo naranāyakānām ||3||
140. pakṣisya yojanaśataṃ mahatātmabhāvo 
pañcāśatā pi abalobhayakṣīṇapakṣo | 
so trāyatriṃśabhavanādiṣu jambudvīpe 
ātmānamosariyi taṃ vila{2. O tadvilayaṃ.}yaṃ vrajeyyā ||4||
141. yadyāpi pañca ima pāramitā jinānāṃ 
bahukalpakoṭiniyutāṃ samudānayeyyā |
praṇidhīnanantavipulāṃ sada sevya{3. O savya.} loke 
anupāya prajñavikalā {4. O pati.}pari śrāvakatve ||5||
142. niryāyanāya ya icchati buddhajñāne 
samacitta sarvajagatī pitṛmātṛsaṃjñā |
@373
hitacitta maitramana eva parākrameyyā 
akhilārjavo mṛdugirāya parākrameyyā ||6||
bhagavatyāṃ ratnaguṇasaṃcayagāthāyāṃ tathatāparivarto nāma ṣoḍaśama: ||
17
143. sthaviro subhūti paripṛcchati lokanāthaṃ 
araṇāya liṅga bhaṇahī guṇasāgarāṇām | 
{1. O avivartiyo.}avivartiyā yatha bhavanti mahānubhāvā 
tāṃ vyākuruṣva jinaguṇāna pradeśamātram ||1||
144. nānātvasaṃjñavigatā gira yuktabhāṇī 
na ca anya te śramaṇa brāhmaṇa āśrayanti |
triyapāyavarjita vidū sadakāli bhonti
daśabhiśca te kuśalakarma{2. O ^pathe’bhiyuktā.}pathebhi yuktā ||2||
145. dharmaṃ nirāmiṣu jagasyanuśāsayanti 
ekāntadharmani{3. T ^niratā:,}yatā: sada snigdhavākyā: | 
sthiticaṃkramaṃ śayaniṣadya susaṃprajānā 
yugamātraprekṣiṇa vrajantyabhrāntacintā ||3||
146. śuciśaucaambaradharā trivi(12b)vekaśuddhā
na ca lābhakāma vṛṣabhā sada dharmakāmā: | 
mārasyatītaviṣayā aparapraṇeyā 
catudhyānadhyāyi na ca niśrita tatra dhyāne ||4||
147. na ca kīrtikāma na ca krodhaparītacittā 
gṛhibhūta nitya anadhyoṣita sarva vastuṃ |
na ca jīvikāviṣaya{4. T ^viṣama^}bhoga gaveṣayanti 
abhicāramantra na ca istriprayogamantrā: ||5||
148. na ca ādiśanti puruṣai striya icchakarmāṃ
pravivikta prajñavarapāramitābhiyuktā: |
kalahāvivādavigatā dṛḍhamaitracittā 
sarvajñakāma sada śāsani nimnacittā: ||6||
@374
149. pratyantamlecchajanavarjitaantadeśā: 
svakabhūmi kāṅkṣavigatā: sada merukalpā: |
dharmārtha jīvita tyajanti prayuktayogā 
avivartiyāna imi liṅga prajānitavyā ||7||
bhagavatyāṃ ratnaguṇasaṃcayagāthāyāmavinivartanīyaliṅgākāraparivarto nāma saptadaśama: ||
18
150 gambhīra rūpa api vedana cetanā ca 
vijñāna saṃjña prakṛtī animittaśāntā |
kāṇḍena gādha yatha sāgari eṣamāṇo 
prajñāya skandha vimṛṣitva alabdhagādhā ||1||
151. yo bodhisattva imu budhyati eva dharmāṃ 
gambhīrayānaparamārthanirūpalepān |
yasmin na skandha na pi āyatanaṃ na dhātu 
kiṃ vā svapuṇyasamudāgamu kiṃci tasya ||2||
152. yatha rāgadharmacarita: puruṣa: (13a) striyāye 
saṃketa kṛtva alabhantu vivartayeyā |
yāvanti cittacaritā divasena tasya 
tāvanta kalpa anubudhyati bodhisattvo ||3||
153. yo bodhisattva bahukalpasahasrakoṭyo 
dānaṃ dadeyu vimalaṃ tatha śīla rakṣe |
yaścaiva prajñavarapāramitāprayukto 
dharmaṃ bhaṇeya kala puṇya na dānaśīle ||4||
154. yo bodhisattva varaprajña vibhāvayanto 
tata utthito kathayi dharma nirūpalepam | 
taṃ cāpi nāmayi jagārthanidāna bodhau 
nāsti triloka śubha tena samaṃ bhaveyā ||5||
155. taṃ caiva puṇya puna khyāyati riktameva 
tatha śūnya tuccha vaśikaṃ ca asārakaṃ ca | 
evaṃ carantu caratī sugatāna prajñāṃ 
caramāṇu puṇyu parigṛhṇati aprameyam ||6||
@375
156. abhilāpamātra ima{1. O imi.} jānati sarvadharmāṃ
buddhena deśita prayukta prakāśitāṃśca |
kalpāna koṭinayutāṃ bahu bhāṣa{2. O bhāṣyamāṇu.}māṇo
na ca kṣīyate na ca vivardhati dharmadhātu: ||7||
157. ye cāpi pañca imi pāramitā jinānā- 
mete’pi dharma parikīrtita nāmamātrā: |
pariṇāmayāti na ca manyati bodhisattvo 
na ca hīyate spṛśati uttamabuddhabodhim ||8||
bhagavatyāṃ ratnaguṇasaṃcayagāthāyāṃ śūnyatāparivarto nāmāṣṭādaśama: ||
19
158. tailasya varti jvalitā prathame nipāte 
na ca dagdha varti asatā na vinā ya dagdhā |
na hi arci paścimanipāta sa varti dagdhā 
asatā{3. T asatārci.} pi paścima na dahyati dīpavarti ||1||
159. prathameva (13b) citta spṛśatī na ca agrabodhi- 
masatā na tasya spṛśatā puna śakya bhonti | 
na ca citta paścima śivāmanuprāpuṇāti 
asatā na tasya puna prāpa{4. O prāpuṇanāya.}ṇanāya śakyam ||2||
160. bījātu stamba phala puṣpa samāgamanti 
so {5. O va niruddha.}vāniruddha asato na hi tasya vṛkṣo | 
emeva citta prathamaṃ tu nidāna bodhe: 
so vā niruddha asato na hi tasya bodhi: ||3||
161. bījaṃ pratītya ca bhavedya{6. B O yava for yava^}vaśālikāde-
stattatphalaṃ na ca tadasti na cāpi nāsti | 
utpattito bhavati bodhiriyaṃ jinānāṃ 
bhāvasvabhāvavigatā bhavatīha māyā ||4||
@376
162. udakabindu kumbha paripūryati stokastokaṃ 
prathame nipāti anupūrva sa paścimena |
emeva citta prathamaṃ varabodhihetu- 
ranupūrva śuklaguṇapūrṇa bhavanti buddhā: ||5||
163. śūnyānimittapraṇidhiṃ caramāṇu dharmā 
na ca nirvṛtiṃ spṛśati no ca nimittacārī |
yatha nāviko kuśala gacchati ārapāra- 
mubhayānti asthitu na tiṣṭhati arṇavesmin ||6||
164. evaṃ carantu na ca manyati bodhisattvo 
ahu vyākṛto daśabalehi spṛśeya bodhim |
na ca trāsu bodhi bhavate na ihāsti kiṃci-
devaṃ carantu caratī sugatāna prajñām ||7||
165. kāntāramārgi durabhikṣi savyādhi lokāṃ 
paśyitva nāsti bhaya uttari saṃnahante |
aparāntakoṭi sada yukta prajānamāno 
aṇumātra kheda manaso na upā{1. O upādayanti.}diyāti ||8||
bhagavatyāṃ ratnaguṇasaṃcayagāthāyāṃ ga(14a)ṅgadevābhaginīparivarto 
nāmaikānnaviṃśatima: ||
20
166. puna bodhisattva caramāṇu jināna prajñāṃ 
anupāda skandha imi jānati ādiśūnyān |
asamāhito karuṇa prekṣati sattvadhātu- 
matrā{2. O atrāntareṇa.}ntare na parihāyati buddhadharmān ||1||
167. puruṣo yathā kuśala sarvaguṇairupeto 
balavān dudharṣu kṛtayogya kalāvidhijño |
{3. O iṣṭastrapāramigato pṛṣuśilpa^.}iṣvastrapāramigato pṛthuśilpayukto 
māyāvidhijñaparamo jagadarthakāmo ||2||
@377
168. mātā pitā ca parigṛhya saputradāraṃ 
kāntāramārgi pratipadya bahūamitro |
so nirmiṇitva puruṣān bahu śūravīrān 
kṣemeṇa gatva puna gehamupāgameyyā ||3||
169. emeva yasmi samaye vidu bodhisattvo 
mahamaitri sarvi upabandhati sattvadhātau |
caturo sa māra atikramya dvaye ca bhūmi-
masmin samādhi sthitu no ca spṛśāti bodhim ||4||
170. ākāśaniśrita samīraṇa āpaskandho 
ta {1. B O na.} hi niśritā iha mahāpṛthivī jagacca |
sattvāna karmaupabhoganidānameva 
ākāśasthānu kutu cintayi etamartham ||5||
171. emeva śūnyatapratiṣṭhitu eṣa{2. O bodhisattvo.} sattvo 
jagati kriyāṃ vividha darśayate vicitrām |
sattvāna jñānapraṇidhāna a{3. B O balāna sevaṃ.}dhiṣṭhānameva 
na ca nirvṛtiṃ spṛśati śūnyata nāsti sthānam ||6||
172. yasmiṃśca kāli vidu paṇḍitu bodhisattvo 
cara{4. O caratīti māṃ.}tī imāṃ pravara śūnya samādhi śāntām |
atrāntare na ca nimitta prabhāvitavyo 
na ca ānimittasthitu śānta pra(14b)śāntacārī ||7||
173. pakṣisya nāsti padu gacchata antarīkṣe 
no cāpi tatra sthitu no ca patāti bhūmau |
tatha bodhisattva caramāṇu vimokṣadvāre 
na ca nirvṛtiṃ spṛśati no ca nimittacārī ||8||
174. iṣvastraśikṣita yathā puruṣodha kāṇḍaṃ 
kṣepitva anya puna kāṇḍa paras{5. O paraṃpareṇa.}pareṇa |
patanāya tasya purimasya na deya bhūmi-
mākāṅkṣamāṇa puruṣasya pateya kāṇḍam ||9||
175. emeva prajñavarapāramitāṃ caranto 
prajñā upāya bala ṛddhi vicāramāṇo |
@378
tāvanna tāṃ paramaśūnyata prāpuṇoti 
yāvanna te kuśalamūla bhavanti pūrṇā: ||10||
176. bhikṣū{1. O bhikṣuryathā.} yathā paramaṛddhibalenupeto 
gagane sthito yamaka kurvati prātihā{2. O prātihāryaṃ.}ryāṃ |
gaticaṃkramaṃ śayaniṣadya nidarśayāti 
{3. O om. na.} na nivartate na pi ca khidyati yāva tatra ||11||
177. emeva śūnyatasthito vidu bodhisattvo 
jñānarddhipāramigato aniketacārī |
vividhāṃ kriyāṃ jagati darśayate anantāṃ 
na ca bhajyatī na pi ca khidyati kalpakoṭī ||12||
178. puruṣā yathā mahaprapāti sthihitva keci-
dubhi pāṇi chatradvaya gṛhṇa upakṣayeyyā |
ā{4. T ākāśa.}kāli vāyuravasṛjya mahāprapāte 
no ca prapāta pati{5.O pariyā}yāti na yāva tatra ||13||
179. emeva sthitva karuṇāṃ vidu bodhisattvo 
prajñāupāyadvayachatraparigṛhīto |
śūnyānimittapraṇidhiṃ vimṛṣāti dharmān 
na ca nirvṛtiṃ spṛśati paśyati dharmacārī ||14||
180. ratanārthi(15a)ko yatha prajitvana ratnadvīpaṃ 
labdhvā{6.O labdhāna.}na ratna puna gehamupāgameyyā |
kiṃcāpi tatra sukha jīvati sārthavāho 
api du:khito manasi bhoti sa jātisaṃgho ||15||
181. emeva śūnyata vrajitvana ratnadvīpaṃ 
labdhvā{6. O labdhāna.}na dhyāna bala indriya bodhisattvo |
kiṃcāpi nirvṛti spṛśedabhinandamāno 
api sarvasattva dukhitā manasī bhavanti ||16||
182. abhyantare ya nagare nigame ca grāme
kāmārtha vāṇiju yathā gami jānanāya |
no cāpi tatra sthihatī na ca ratnadvīpe 
na ca geha mārgi kuśalo puna bhoti vijño ||17||
@379
183. tatha jñāna śrāvakavimuktisapratyayānāṃ 
sarvatra bhoti kuśalo vidu bodhisattvo |
no cāpi tatra sthihate na ca buddhajñāne 
na ca saṃskṛte bhavati mārgavidū vidhijño ||18||
184. yaṃ kāli maitri jagatī anubandhayitvā 
śūnyānimittapraṇidhī carate samādhim | 
asthānameva yadi nirvṛti prāpuṇeyā 
athavāpi saṃskṛta{1. O saṃskṛti.} sa prajñapanāya śakya: ||19||
185. yatha nirmito puruṣa no va{2. O naiva.} adṛśyakāyo 
nāmena vā puna sa prajñapanāya śakya: | 
tatha bodhisattva caramāṇu vimokṣadvāraṃ 
nāmena vā puna sa prajñapanāya śakya: ||20||
186. yadi pṛcchamāna cari indriya bodhisattvo 
gambhīradharmaparidīpana no karoti |
śūnyānimitta avivartiyabodhidharmāṃ 
na ca śocatī{3. O sūcatī.} na ca sa vyākṛtu veditavyo ||21||
187. arhantabhūmimapi pratyayabuddhabhūmau 
traidhātukaṃ na spṛ{4. T spṛhate.}śate (15b) supināntare’pi |
buddhāṃśca paśyati katheti {5. O jagasya.}janasya dharmaṃ 
{6. O āvivartiyebhi.}avivartiyeti ayu vyākṛtu veditavyo ||22||
188. triapāyaprāptu supinasmi viditva satt{7.O sattva.}vān 
praṇidheti tatkṣaṇa apāya ucchoṣayeyam | 
satyādhiṣṭhāni praśameti sa {8.O ca agni^} cāgniskandha- 
mavivartiyeti ayu vyākṛtu veditavyo ||23||
189. bhūtagrahā vividha vyādhaya martyaloke 
satyādhiṣṭhāni praśameti hitānukampī |
na ca tena manyanupapadyati nāpi māna- 
mavivartiyeti ayu vyākṛtu veditavya: ||24||
bhagavatyāṃ ratnaguṇasaṃcayagāthāyāmupāyakauśalyamīmāṃsāparivarto nāma viṃśatitama: ||
@380
21
190. athavāsya manyanupapadyati vyākṛto’smi 
satyādhiṣṭhāna vividhāni samṛddhyayanti |
yadi anya vyākṛtaku manyati bodhisattvo 
jñātavya manyanasthito ayu alpabuddhi: ||1||
191. nāmādhiṣṭhāna puna māra upāgamitvā 
evaṃ vadiṣ{1. O vidiśyati.}yati idaṃ tava nāmadheyam | 
mātāpitāya anusaptamupaiti vaṃśo 
buddho yadā bhavi idaṃ tava nāmadheyam ||2||
192. dhutavṛtta yādṛśu sa bheṣyati yuktayogī 
{2. O pūrve’pi.}pūrvaṃ pi tubhya imi āsi guṇovarūpā |
yo eva śrutva abhimanyati bodhisattvo 
jñātavyu māru paryutthitu alpabuddhi: ||3||
193. pravivikta grāmanagare girikandarāṇi 
raṇyā vivikta vanaprastha niṣevamāṇo |
ātmānukarṣi para paṃsayi bodhisattvo 
jñātavyu māru paryutthi(16a)tu alpabuddhi: ||4||
194. grāme ca rāṣṭri nigame viharanti nityaṃ 
rahapratyayāni spṛhatāṃ janayanti tatra |
anyatra sattvaparipācanabodhiyuktā 
eṣo viveku kathito sugatātmajānām ||5||
195. yo pañcayojanaśate girikandareṣu 
vyālāvakīrṇi nivasedbahuvarṣakoṭī |
no cā viveku imu jānati bodhisattvo 
saṃkīrṇa so viharate adhimānaprāpta: ||6||
196. so caṃkra{3. O so ca jagārtha^.}mārthamabhiyuktakabodhisattvān 
baladhyānaindriyavimokṣasamādhiprāptān |
abhimanyate na imi raṇyavivekacārī
{4. T ayu māragocaru sthito ti.}na vivekagocaru ayaṃ hi jinena ukto ||7||
@381
197. grāmānti yo viharate athavā araṇye 
dvayayānacittavigato niyato’grabodhim |
eṣo viveku jagadarthabhiprasthitānāṃ 
ātmā kṣiṇoti tulayeya sa bodhisattvo ||8||
bhagavatyāṃ ratnaguṇasaṃcayagāthāyāṃ mārakarmaparivarto nāmaikaviṃśatitama: |
22
198. tasmā hu mānu nihanitvana paṇḍitena 
guruāśayena varabodhi gaveṣamā{1. O ^māṇā:.}ṇa: |
vaidyo va ā{2. B āturavaroṇa; O āturasvaroṇa.}tura svarogacikitsanārthaṃ 
kalyāṇamitra bhajitavya atandritena ||1||
199. buddhā ya bodhivaraprasthita bodhisattvā 
kalyāṇamitra imi pāramitā nidiṣṭā: |
te cānuśāsaka iyaṃ pratipattibhūmī 
duvi kāraṇena anubudhyati buddhabodhim ||2||
200. atikrāntanāgata jinā sthita ye diśāsu 
sarveṣu mā(16b)rgu ayu pāramitā ananyo |
obhāsa ulka varabodhayi prasthitānā-
māloka śāstri imi pāramitā pradiṣṭā: ||3||
201. yatha prajñapāramita śūnyata lakṣaṇena 
tathalakṣaṇā ya imi jānati sarvadharmān |
śūnyānalakṣaṇa prajānayamāna dharmān 
evaṃ carantu caratī sugatāna prajñām ||4||
202. āhārakāma parikalpayamāna sattvā: 
saṃsāri {3. O saktamanasa:.}yuktamanasa: sada saṃsmaranti |
ahu mahya dharma ubhi eti abhūta śūnyā 
ākāśagaṇṭhi ayu ātmana baddha bāle ||5||
203. yatha śaṅkitena viṣasaṃjñata abhyupaiti 
no cāsya koṣṭhagatu so{4. O so pi for so viṣu.} viṣu pātyate ca |
@382
emeva {1. In B; portion from bālupagato upto ratanaṃ va in 13c is wrongly 
read after 13b, probably on account of interchange of folios.}bālupagato ahu mahya eṣo 
ahasaṃjñi jāyi mriyate ca sadā abhūto ||6||
204. yatha udgraho tatha prakāśitu saṃkileśo 
vyodāna ukta ahu mahya anopalabdhi |
na hi atra kaści yo kliśyati śudhyate vā 
prajñāya pāramita budhyati bodhisattve ||7||
205. yāvanta sattva nikhile iha jambudvīpe 
te sarvi bodhivaracitta upādayitvā |
dānaṃ daditva bahuvarṣasahasrakoṭī: 
sarvaṃ ca nāmayi jagā{2. O janārtha.}rthanidāna bodhau ||8||
206. yaścaiva prajñavarapāramitābhiyukto 
divasaṃ pi antamaśa ekanuvartayeyā |
kalapuṇya so na bhavatī iha dānaskandho 
tada(17b)tandritena sada osaritavya prajñā ||9||
207. caramāṇu prajñavarapāramitāya yogī 
mahatīṃ janeti karuṇāṃ na ca sattvasaṃjñā |
tada bhonti sarvajagatī vidu dakṣiṇīyā 
satataṃ amoghu paribhuñjati rāṣṭrapiṇḍam ||10||
208. cirabuddhadevamanujān triapāyi sattvān 
parimocituṃ ya iha icchati bodhisattvo |
pṛthumārgu tīru upadarśayi sattvadhātau 
prajñāya pāramita yukta divā ca rātrau ||11||
209. puruṣo ya agru ratanasya alabdhapūrvo 
aparasmi kāli puna labdhva{3. O labdha.} bhaveya tuṣṭo |
sa ha labdhva {3. O labdha.} nāśayi puno’pi  pramādabhūto 
{4. O naśitva.}nāśitva du:khi satataṃ ratanābhikāṅkṣī ||12||
@383
210. emeva bodhivaraprasthita ratnatulyo 
prajñāya pāramita yogu na riñcitavyo |
ratanaṃ va labdhva{1. O labdha.} gṛhamāṇu {2. O prabhinna.}abhinnasattvo 
anubuddhayāti tvarito śivamabhyupaiti ||13||
bhagavatyāṃ ratnaguṇasaṃcayagāthāyāṃ kalyāṇamitraparivarto nāma dvāviṃśatitama: ||
23
211. udayāti sūryu vigatā{3. O vigatāśru.}śca marīcimālā 
vidhamitva sarva tamasākulamandhakāram | 
avibhonti sarva {4. O kami.}krimijotikaprāṇabhūtāṃ 
sarvāṃśca tārakagaṇānapi candraābhām ||1||
212. emeva prajñavarapāramitāṃ caranto 
vidhamitva dṛṣṭigahanaṃ vidu bodhisattvo |
abhibhonti sarvajagatī rahapratyayāṃśca 
śūnyānimittacarito pṛthu bodhisattvo ||2||
213. yatha rājaputra dhanadāyaku arthakāmo 
sarveṣu śreṣṭha bhavate abhigā{5. O abhigāminīya:.} (17b)minīye |
sa hyeṣa etarahi sattva pramo{6. T pramodayāti.}cayāti
prāgeva rājyasthitu bheṣyati paṭṭadhārī ||3||
214. emeva prajñacarito vidu bodhisattvo 
amṛtasya dāyaku priyo{7. O priyo’maru^.} marumānuṣāṇām |
ayu eṣa eṣa{8. ete hi.}ti hi sattvasukhābhiyukto 
prāgeva yāva sthitu bheṣyati dharmarājo ||4||
bhagavatyāṃ ratnaguṇasaṃcayagāthāyāṃ śakraparivarto nāma {9. Ms. seems in sec. m. to suggest 
that this is 22nd.}trayoviṃśatitama: ||
@384
24
215. māro’pi tasmi samaye bhavate saśalyo 
śokātu du:khitu anantamano’lpasthāmo |
diśadāha ulka kṣipate bhayadarśanārthaṃ 
kathameṣa dīnamanaso bhavi bodhisattvo ||1||
216. [ {1. B om. from yatha to ^darśī which is supplied from O.} yatha te bhavanti vidu āśayasaṃprayuktā
divarātri prajñavarapāramitārthadarśī |]
tada kāyacitta khagapakṣisatulyabhūtā 
avatāru so kutu labhiṣyati kṛṣṇabandhu: ||2||
217. kalahāvivādupagatā yada bodhisattvā 
bhonti parasparaviruddhaka ruṣṭacittā: |
tada māra tuṣṭu bhavatī paramaṃ udagro 
ubhi eti dūra bhaviṣyanti jināna jñāne ||3||
218. ubhi eti dūri bhaviṣyanti piśācatulyā 
ubhi eti ātma kariṣyanti pratijñahānim |
duṣṭāna kṣāntivikalāna kuto’sti bodhi
tada māru tuṣṭu bhavatī namucīsapakṣo ||4||
219. yo bodhisattva ayu{2. T avyākṛtu.} vyākṛtu vyākṛtasmiṃ 
cittaṃ pradūṣayi vivādu samārabheyyā |
yāvanti cittakṣaṇikā khiladoṣayuktā- 
stāvanta kalpa puna saṃnahitavya bhonti ||5||
220. atha tasyupadyati matīti (18a) aśobhanā ti 
kṣāntīya pāramita bodhi spṛśanti buddhā: | 
prati{3. O pratideśayāti.}darśayāti puna āyati saṃvarāṇi 
apayāti vā sa iha śikṣati buddhadharme ||6||
bhagavatyāṃ ratnaguṇasaṃcayagāthāyāmabhimānaparivarto nāma caturviṃśatitama: ||
@385
25
221. yo śikṣamāṇu na upaiti kahiṃci śikṣāṃ 
na ca śikṣakaṃ labhati nāpi ca śikṣadharmān |
śikṣā aśikṣa ubhayo avikalpamāno 
yo śikṣate sa iha śikṣati buddhadharme ||1||
222. yo bodhisattva imu jānati eva śikṣāṃ 
na sa jātu śikṣavikalo bhavate {1.O duśīlye.}duśīlo |
ārādhiteṣu iha śikṣati buddhadharmaṃ 
śikṣātiśikṣakuśalo ti nirūpalambho ||2||
223. śikṣantu eva vidu prajña prabhaṃkarāṇāṃ 
notpadyate akuśalamapi ekacittam | 
sūrye {2. O sūryo vā gatiṃ nigacchati antarīkṣe.} yathā gagani gacchati antarīkṣe 
raśmīgate na sthihate purato’ndhakāram ||3||
224. prajñāya pāramita śikṣita saṃskṛtānāṃ 
sarveṣa pāramita bhontiha saṃgṛhītā: |
satkāyadṛṣṭi yatha ṣaṣṭi duve ca dṛṣṭī 
antargatāstathami pāramitā bhavanti ||4||
225. yatha jīvitendriya niruddhi ya kecidanye 
bhontī niruddha pṛthu indriya yāvadasti |
emeva prajñacarite vidu uttamānāṃ 
sarveta pāramita ukta{3. O uktātra.} ya saṃgṛhītā ||5||
226. ye cāpi śrāvakaguṇā tatha pratyayānāṃ 
sarveṣu bhonti vidu śikṣitu bodhisa{4. O ^sattvā:.}ttvā |
no cāpi tatra sthiha(18b)tāna spṛheti teṣā- 
mayu śikṣitavyamati śikṣati etamartham ||6||
bhagavatyāṃ ratnaguṇasaṃcayagāthāyāṃ śikṣāparivarto nāma pañcaviṃśatima: ||
@386
26
227. avivartiyasya varabodhayi prasthitasya 
yo cittupādu anumoditu āśayena |
trisahasra meru tulayitva siyāpramāṇo 
na tveva tasya kuśalasyanumodanāye ||1||
228. yāvanta sattva kuśalārthika mokṣakāmā 
sarveṣa bhonti anumoditu puṇyarāśi |
sattvarthi te jinaguṇa ananta prāpuṇitvā 
dāsyanti dharma jagatī dukhasaṃkṣayāye ||2||
229. yo bodhisattva avikalpaku sarvadharmān 
śūnyānimitta parijānati niṣprapañcān |
na ca prajña bodhi parieṣati āśayena
so yukta prajñavarapāramitāya yogī ||3||
230. ākāśadhātu gaganasya siyā virodho 
na hi tena tasya kutu kenacideṣa prāptā |
emeva prajñacarito vidu bodhisattvo 
abhyovakāśasadṛśo upaśāntacārī ||4||
231. yatha māyakārapuruṣasya na eva bhoti 
te śiṣya māṃ janata so ca karoti kāryam |
paśyanti taṃ vividha kāryu nidarśayantaṃ 
na ca tasya kāyu na pi citta na nāmadheyam ||5||
232. emeva prajñacarite na kadāci bhoti 
buddhitva bodhi jagatī parimocayitvā |
ātmopapatti vividhāṃ kriyasaṃprayogāṃ 
darśeti māyasadṛśo na vikalpacārī ||6||
233. yatha buddha nirmita ka(19a)roti ca buddhakāryaṃ 
na ca tasyupadyati mado karamāṇu kiṃcit |
emeva prajñacarito vidu bodhisattvo 
darśeti sarva kriya nirmitamāyatulyam ||7||
@387
234. palagaṇḍa dakṣa vidunā kṛtu dāruyantro 
puruṣe stritulya sa karoti ha sarvakāryam |
emeva prajñacarito vidu bodhisattvo 
jñānena sarva kriya kurvati nirvikalpo ||8||
bhagavatyāṃ ratnaguṇasaṃcayagāthāyāṃ māyopamaparivarto nāma ṣaḍviṃśatima: ||
27
235. evaṃ carantu vidu nā pṛthudevasaṃghā: 
kṛtaañjalīpuṭa praṇamya namasyayanti |
buddhā pi yāvata daśaddiśi lokadhātau 
guṇavarṇamālaparikīrtana kurvayanti ||1||
236. yāvanti gaṅgajadivālisame hi kṣetre 
sattvā ta sarvi parikalpa bhaveyu mārā: |
ekaika roma puna tāntaka nirmiṇeyyā 
sarve na śakya karaṇe vidu antarāyam ||2||
237. catukāraṇehi balavāṃ vidu bodhisattvo 
bhavate dudharṣu catumāraasaṃprakampyo |
śūnyāvihāri bhavate na ca sattvatyāgī 
yathavādi sattvakaruṇānugatā{1. O ^gatādhiṣṭhāna:.}vasthāna: ||3||
238. yo bodhisattva adhimucyati bhāṣyamāṇā-
mima prajñapāramita māta tathāgatānām | 
pratipattiyā ca abhiyujyati āśayena 
sarvajñatāya abhiprasthitu veditavyo ||4||
239. na ca dharmadhātutathatāya upaiti sthānaṃ 
bhavatī athānasthita so laghu antarīkṣe |
vidyādharo va {2. O apulaṃ bhuvanā^.}abhilambhu vanābhiprāyā 
khagu kālahīna druma mantra(19b)balādhiṣṭhāno ||5||
240. evaṃ carantu vidu paṇḍitu bodhisattvo 
na ca budhyakaṃ labhati nāpi ca buddhadharmān |
na ca deśikaṃ na pi ca paśyaka dharmatāyāṃ 
śāntaiṣiṇāmayu vihāra guṇe ratānām ||6||
@388
241. yāvanta śrāvakavihāra sapratyayānāṃ 
śāntā samādhipraśame sukhasaṃprayuktā |
arhanvimokṣa sthapayitva tathāgatānāṃ 
sarveṣu agra ayu vihāru niruttaraśca ||7||
242. ākāśi pakṣi viharāti na co patāti 
dakamadhyi matsya viharāti na co marāti | 
emeva dhyānabalapāragu bodhisattvo 
śūnyāvihāri na ca nirvṛti prāpuṇāti ||8||
243. yo sarvasattvaguṇaagratu gantukāmo 
agraṃ spṛśeya paramādbhuta buddhajñānam | 
agraṃ dadeya vara uttamadharmadāna- 
mimu agru sevatu vihāru hitaṃkarāṇām ||9||
bhagavatyāṃ ratnaguṇasaṃcayagāthāyāṃ sāraparivarto nāma saptaviṃśatima: ||
28
244. yāvanti śikṣa paridīpita nāyakena 
sarveṣa śikṣa ayu agru niruttarā ca |
ya: sarvaśikṣavidu icchati pāra gantu- 
mimu prajñapāramita śikṣati buddhaśikṣām ||1||
245. agraṃ nidhāna ayu uttamadharmakośa 
buddhāna gotrajananaṃ sukhasaukhyagañjo |
atikrāntanāgata daśaddiśi lokanāthā
itu te prasūta na ca kṣīyati dharmadhātu: ||2||
246. yāvanti vṛkṣa phalapuṣpavanaspatī (20a) yā 
sarve ca medinisamudgata prādubhūtā: |
na ca medinī kṣayamupaiti na cāpi vṛddhiṃ 
na ca khidyatī na parihāyati nirvikalpā ||3||
247. yāvanta buddhasama śrāvakapratyayāśca 
marutaśca sarvajagatī sukhasaukhyadharmā: |
sarve ti prajñavarapāramitāprasūtā 
na ca kṣīyate na ca vivardhati jātu prajñā ||4||
@389
248. yāvanta sattva mṛdumadhyamutkṛṣṭa loke 
sarve avidyaprabhavā sugatena uktā: |
sāmagripratyayu pravartati du:khayantro 
na ca yantra kṣīyati avidya na cāpi vṛddhi: ||5||
249. yāvanti jñāna nayadvāra uyāyamūlā: 
sarve ti prajñavarapāramitāprasūtā: |
sāmagripratyaya pravartati jñānayantro 
na ca prajñapāramita vardhati hīyate vā ||6||
250. yo tu pratītyasamutpādu anudbhavāye 
imu prajña akṣayata budhyati bodhisattvo |
so sūrya abhrapaṭale yatha muktaraśmī 
vidhamitvavidyapaṭalaṃ bhavate svayaṃbhū: ||7||
bhagavatyāṃ ratnaguṇasaṃcayagāthāyāmavakīrṇakusumaparivarto nāmāṣṭāviṃśatima: ||
29
251. caturbhī ca dhyāna viharanti mahānubhāvā 
na ca ālayo na pi ca niśrayu kurvayāti |
api kho punāśrayu ime catudhyāna sāṅgā 
bheṣyanti bodhivarauttamaprāpaṇāya ||1||
252. dhyāne sthito’tra bhavatī varaprajñalābhī 
ārūpyarūpi ca samādhi catasra śreṣṭhā |
upa(20b)kāribhūta imi dhyāna varāgrabodhau 
na punāsravakṣayi sa śikṣati bodhisattvo ||2||
253. āścaryamadbhutamidaṃ guṇasaṃcayānāṃ 
dhyāne samādhi viharanti nimitta nāsti |
tatra sthitāna yadi bhajyati ātmabhāvo 
puna kāmadhātu upapadyati yathābhiprāyā ||3||
254. yatha jambudvīpaka manuṣya alabdhapūrvā 
divi devauttamapurā anuprāpuṇeyā |
paśyitva te viṣaya tatra parigṛhītā 
punarāgameya na ca niśrayu tatra kuryāt ||4||
@390
255. {1 O evamete.}emeva te guṇadharā varabodhisattvā 
dhyāne samādhi viharitva prayuktayogī |
puna kāmadhātusthita bhonti anopaliptā 
padmeva vāriṇi aniśrita bāladharme ||5||
256. anyatra sattvaparipācana kṣetraśodhī 
paripūraṇārtha imi pāramitā mahātmā |
ārūpyadhātuupapatti na prārthayantī 
yatreha bodhiguṇapāramitāna hāni ||6||
257. yatha kaścideva puruṣo ratanaṃ nidhānaṃ 
labdhvā{2. O labdhā.} tu tatra spṛhabuddhi na saṃjaneyyā |
ekāki so puna gṛhītva parasmi kāle 
gṛhṇitva geha praviśitva na bhoti lubdho ||7||
258. emeva dhyāna catureva samādhi śāntāṃ 
labdhvā{3. O labdhāna.}na prīti{4. O preti.} sukhadāṃ vidu bodhisattvā: |
avasṛjya dhyānasukhaprītisamādhilābhaṃ 
puna kāmadhātu praviśanti jagānukampī ||8||
259. yadi bodhisattva viharāti samādhidhyāne 
rahapratyayāni spṛhabuddhi na saṃjaneyyā |
asamāhito bhavati uddhatakṣiptacitto 
parihīnabuddhiguṇa nā(21a)vika bhinna{5. O bhinnabhāvo.}nāvo ||9||
260. kiṃcāpi rūpamapi śabda tathaiva gandho 
rasa sparśa kāmaguṇa pañca{6. O pañca bhiyukta bhotī.}bhi yukta bhogī |
rahapratyayāna vigato’nanta{7. O ^nanda^.}bodhisattvo 
satataṃ samāhitu prajā{8. O prajāyitavya.}nayitavya śūro ||10||
261. parasattvapudgalanidāna viśuddhasattvā 
vicaranti vīryabala{9. O ^vara^.}pāramitābhiyuktā: |
yatha kumbhadāsi avaśāvaśa {10. O bhartṛkasya.}bhartikasya 
tatha sarvasattva{11. O om.. sattva.}vaśatāmupayānti dhīrā: ||11||
@391
262. na ca svāmikasya prativākyu dadāti dāsī 
ākruṣṭa cāpi athavā {1. O sa taḍāti tāvā.}sada tāḍitā vā |
ekāntatrastamanasā sa bhayābhibhūtā 
māmeva so anu {2. O anupadhi^.}vadhiṣyati kāraṇena ||12||
263. emeva bodhivaraprasthitu bodhisattvo 
tiṣṭheya sarvajagatī yatha preṣyabhūto |
anu bodhiāgamu guṇāna ca pāripūrī 
tṛṇa agni kāṣṭhaprabhavo dahate tameva ||13||
264. avasṛjya ātma sugatāṃ parasattvakārye 
abhiyukta rātridiva niṣpratikāṅkṣacitto |
māteva ekasutake paricāryamāṇo 
adhyāśaye na parikhinna upasthiheti ||14||
bhagavatyāṃ ratnaguṇasaṃcayagāthāyāmanugamaparivarto nāmaikūnatriṃśatima: ||
30
265. yo bodhisattva cirasaṃsaraṇābhiprāyo 
sattvārtha kṣetrapariśodhanayuktayogī | 
na ca khedabuddhi aṇumātra upādiyāti 
so vīryapāramitayukta atandritaśca ||1||
266. sa{3. O avikalpakoṭi^.}ci kalpakoṭi gaṇaye vidu bodhisattvo 
cirasaṃjña bodhi samudāniya te(21b)na du:khe |
ciradu:kha bheṣyati samācaramāṇu dharmaṃ
tatu{4. O na vīrya^.} vīryapāramitahīna kusīdarūpo ||2||
267. prathamaṃ upādu varabodhayi cittupādo 
so vā anuttaraśivāmanuprāpuṇeyā |
rātriṃdivaikamanasā tamadhiṣṭhiheyā 
ārambhavīrya vidu paṇḍitu veditavyo ||3||
268. saci kaścideva vadayeya sumeruśailaṃ 
bhinditva paśca adhigamyasi agrabodhim |
@392
saci khedabuddhi kurute ca {1. O ^pramādabaddho.}pramāṇabuddhiṃ 
kausīdyaprāpta bhavate tada bodhisattvo ||4||
269. atha tasyupadyati matī kimutālpamātraṃ 
kṣaṇamātra bhasma nayatī vilayaṃ sumerum |
ārambhavīrya bhavate vidu bodhisattvo 
nacireṇa bodhivara lapsyati nāyakānām ||5||
270. saci kāyacittava{2. O ^manasā.}casā ca parākrameyyā 
paripācayitva jagatī kariṣyāmi artham | 
kausīdyaprāpta bhavatī sthitu ātmasaṃjñai: 
nairātmyabhāvanavidūri nabhaṃ va bhūme: ||6||
271. yasminna kāyu na pi citta na sattvasaṃjña |
saṃjñāvivarti sthitu advayadharmacārī |
ayu vīryapāramita ukta hitaṃkareṇa 
ākāṅkṣamāṇu śivamacyutamagrabodhim ||7||
272. {3. O puruṣaṃ.}paruṣaṃ śruṇitva vacanaṃ parato duruktaṃ 
paritoṣayāti susukhaṃ vidu bodhisattvo |
ko bhāṣate ka śṛṇute kutu kasya kena 
so yukta kṣāntivarapāramitāya vijño ||8||
273. so bodhisattva kṣamate guṇadharmayukto 
yaścaiva ratnabharitaṃ trisahasra dadyāt |
buddhāna lokavidunārhatapratyayā(22a)nāṃ 
kalapuṇya so na bhavate iha dānaskandhe ||9||
274. kṣāntīsthitasya pariśudhyati ātmabhāvo 
dvātriṃśalakṣaṇaprabhāva anantapāro |
[satt{4. B damaged for portion in [] which is supplied from O.}vāna śūnyavaradharma niśāmayātī 
priyu bhoti sarvajagatī kṣamamāṇu vijño ||10||
275. saci kaści candanapuṭaṃ grahiyāna sattvo 
abhyokireya gurupremata bodhisattvam |
dvitīyo’pi] agni sakale śirasi kṣipeyā 
ubhayatra tulyu manu tena upāditavyo ||11||
@393
276. evaṃ kṣamitva vidu paṇḍitu bodhisattvo 
taṃ cittupādu pariṇāmayi agrabodhau |
yāvanti kṣānti rahapratyayasattvadhāto: 
abhibhoti sarvajagatī kṣamamāṇu śūra: ||12||
277. kṣamamāṇu eva puna citta upāditavyo 
narakeṣu tiryayamaloki aneka du:khā |
anubhūya kāmaguṇahetu akāmakārā 
kasmā hu adya na kṣameya nidāna bodhau ||13||
278. kaśadaṇḍaśastravadhabandhanatāḍanāśca 
śirachedakarṇacaraṇākaranāsachedā: |
yāvanti du:kha jagatī ahu tatsahāmi 
kṣāntīya pāramita tiṣṭhati bodhisattvo ||14||
bhagavatyāṃ ratnaguṇasaṃcayagāthāyāṃ sadāpraruditaparivarto nāma triṃśatima: ||
31
279. śīlena udgata bhavanti samā{1. O śamābhi^.}dhikāṅkṣī 
sthita gocare daśabalāna akhaṇḍaśīlā: | 
yāvanti saṃvarakriya anuvartayanti 
tāṃ sarvasattvahita bodhayi nāmayanti ||1||
280. saci pratyayānarahabodhi spṛhāṃ janeti 
[{2. B om. the portion in [ ], which is supplied 
from O}du:śīla bhoti] viduṣāṃ tatha chidracārī | 
atha bodhi uttamaśivāṃ pariṇāmayanti 
sthitu śīlapā(22b)ramita kāmaguṇebhi yukto ||2||
281. yo dharma bodhiguṇaāgamu sūratānāṃ 
so śīlaarthu guṇadharmasamanvitānām |
yo dharma bodhiguṇahāni hitaṃkarāṇāṃ 
du:śīlatā ayu prakāśitu nāyakena ||3||
282. yadi pañca kāmaguṇa bhuñjati bodhisattvo 
buddhaṃ ca dharma śaraṇāgatu āryasaṃgham |
@394
sarvajñatā ca manasī bhaviṣyāmi buddho 
sthitu śīlapāramita vedayitavya vijño ||4||
283. yadi kalpakoṭi daśabhī kuśalai: pathebhi- 
ścaramāṇu pratyayarahatvaspṛhāṃ janeti |
tada khaṇḍaśīlu bhavate api chidraśīlo 
pārājiko gurutaro ayu cittupādo ||5||
284. rakṣantu śīla pariṇāmayi agrabodhiṃ 
na ca tena manyati na ātmana karṣayethā |
ahusaṃjñatā ca parivarjita sattvasaṃjñā 
sthitu śīlapāramiti vucyati bodhisattvo ||6|| 
285. yadi bodhisattva caramāṇu jināna mārge
imi śīlavānimi duśīla karoti sattvān |
nānātvasaṃjñaprasṛto paramaṃ duśīlo 
api chidraśīlu na tu so pariśuddhaśīlo ||7||
286. yasyo na{1. O om. na.} asti ahasaṃjña na sattvasaṃjñā 
saṃjñāvirāgu kutu tasya asaṃvaro’sti |
yasyo na saṃvari asaṃvari manyanāsti 
ayu śīlasaṃvaru prakāśitu nāyakena ||8||
287. yo evaśīlasamanvāgatu niṣprapañco 
anapekṣako bhavati sarvapriyāpriyeṣu |
śirahastapāda tyajamā (23a)na adīnacitto 
sarvāstityāgi bhavate satataṃ alīno ||9||
288. jñātvā ca dharmaprakṛtīṃ vaśikā nirātmyaṃ 
ātmāna māṃsa tyajamānu adīnacitto |
prāgeva vastu {2. O yadi vā hiraṇā.}tada bāhira nātyajeyā 
asthānameta yadi matsari so kareyā ||10||
289. ahasaṃjña{3. O ahasaṃjñavastu.}tastu mamatā bhavate ca rāgo 
kutu tyāgabuddhi bhaviṣyati sā muhānām |
mātsarya preta bhavate upapadyayātī 
athavā manuṣya tada bhoti daridrarūpo ||11||
@395
290. tada bodhisattva imi jñātva daridrasattvān 
dānādhimukta bhavatī sada muktatyāgī |
catvāri dvīpi samalaṃkṛtu kheṭatulyaṃ 
dattvā udagra bhavate na hi dvīpalabdho ||12||
291. dānaṃ daditva vidu paṇḍitu bodhisattvo 
yāvanti sattva tribhave samanvāharitvā |
sarveṣu teṣu bhavate ayu dattadānaṃ 
taṃ cāgrabodhi pariṇāmayate jagārtham ||13||
292. na ca vastuniśrayu karoti daditva dānaṃ 
vidu pāku naiva pratikāṅkṣati so kadācit |
evaṃ tyajitva bhavate vidu sarvatyāgī 
alpaṃ tyajitva {1. O bhavate.}labhate bahu aprameyam ||14||
293. yāvanta sattva tribhave nikhilena asti 
te sarvi dāna dadayanti anantakalpān |
buddhānuloki vidu nārhatipratyayānāṃ 
yāvanti śrāvakaguṇān parikalpa sthāne ||15||
294. yaśco upāyakuśalo vidu bodhisattvo 
teṣāṃ sa puṇyakriyavastvanumodayitvā |
sattvārtha agravarabodhayi nāmayeyā 
abhibhoti sa(23b)rvajagatī pariṇāmayukto ||16||
295. kācasya vā maṇina rāśi siyā mahanto 
vaiḍūryaratna abhibhoti sa sarva eko |
emeva sarvajagatī pṛthu dānaskandho 
abhibhoti sarvapariṇā{2. T ^anumodaku.}maku bodhisattvo ||17||
296. yadi bodhisattva dadamāna jagasya dānaṃ 
mamatāṃ na tatra karayenna ca vastuprema |
tatu vardhate kuśalamūla mahānubhāvo 
candro va {3. O nabhragrabha^.}tatra prabhamaṇḍalu śuklapakṣe ||18||
bhagavatyāṃ ratnaguṇasaṃcayagāthāyāṃ dharmodgataparivarto nāmaikatriṃśatima: ||
@396
32
297. dānena pretagati chindati bodhisattvo 
{1. O dāridrayaṃ.}dāridrakaṃ ca chinatī tatha sarvakleśān |
bhogāṃścanantavipulāṃ labhate caranto 
dānena sattva paripācayi kṛcchraprāptān ||1||
298. śīlena tīryagati varjayi nekarūpā- 
maṣṭau ca akṣaṇa kṣaṇāṃ labhate sa nityam |
kṣāntīya rūpa labhate paramaṃ udāraṃ 
suvarṇacchavi priyu jagasya udīkṣaṇīyo ||2||
299. vīryeṇa śuklaguṇa hāni na abhyupaiti 
jñānaṃ ananta labhate jinakośagañjam |
dhyānena kāmaguṇa utsṛjate jugupsyān 
vidyā abhijña abhinirharate samādhim ||3||
300. prajñāya dharmaprakṛtī parijānayitvā 
traidhātukānta samatikramate apāyān |
vartitva cakraratanaṃ puruṣarṣabhāṇāṃ 
deśeti dharma jagatī dukhasaṃkṣayāye ||4||
301. paripūrayitva imi dharma sa bodhisattvo 
a(24a)pi kṣetraśuddhi parigṛhṇati sattvaśuddhim |
api buddhavaṃśa parigṛhṇati dharmavaṃśaṃ 
tatha saṃghavaṃśa parigṛhṇati sarvadharmān ||5||
302. vaidyottamo jagati rogacikitsakārī 
prajñopadeśa kathito ayu bodhimārgo |
nāmena ratnaguṇasaṃcaya bodhimārga: 
taṃ sarvasattva itu{2. O imu mārganu prāpnu^.} mārgatu prāpnuvanti ||6||
bhagavatyāṃ ratnaguṇasaṃcayagāthāyāṃ parīndanāparivarto nāma dvātriṃśatima: ||
@397
[ācāryaharibhadrakṛtā praśasti: |]
lokaṃ prāpayituṃ sukhena padavīṃ saṃpaddvayāvāhinīṃ 
kāruṇyāhitacetasā bhagavatā buddhena saṃdīpitam | 
śrutvā te’khiladharmatattvanilayaṃ sūtraṃ samādānato 
gatvā sthānamaharniśaṃ nijamalaṃ dhmāyantu ye’bhyāgatā: ||1||
kāle’smin bahudṛṣṭisaṃkulakalau pāṭhe’pi dūraṃ gate 
gāthābhedamanekapustakagataṃ dṛṣṭvādhunā nyāyata: | 
kūpaṃ vādigajendrakumbhadaraṇe bhadreṇa yā śodhitā 
lokārthaṃ hariṇā mayā suvihitā {1. O smeyaṃ.}seyaṃ budhairgṛhyatām ||2||
āryāṣṭasāhasrikāyā bhagavatyā: prajñāpāramitāyā: parivartānusāreṇa 
bhagavatī ratnaguṇasaṃcayagāthā samāptā ||
ye dharmā hetuprabhavā hetuṃ teṣāṃ tathāgato hyavadat |
teṣāṃ ca yo nirodha evaṃ vādī mahāśramaṇa: ||
[lekhakapraśasti:|]
yo’sau dharmaṃ sugatagaditaṃ paṭhate bhaktibhāvā- 
nmātrāhīnaṃ kathamapi padaṃ pādagāthākṣaraṃ vā |
(24b) jihvādoṣai: pavanacaritai: śleṣmadoṣapracārai- 
ryūyaṃ buddhā: subhavanagatā bodhisattvā: kṣamadhvam ||
samāptam | śubham ||
@398[BLANK]
@399
Critical Notes
[The ratnaguṇasaṃcaya is a collection of gem-like passages
from the aṣṭasāhasrikā prajñāpāramitā in a versified form. Almost 
all the verses have their corresponding portions in the text of aṣṭa.
The following notes give references to such passages from that 
work. The text of aṣṭa. referred to by pages and lines is our text
printed in BST No. 4. Those who possess Rajendralal Mitra’s or 
Wogihara’s editions will not find it difficult to trace the passages
as our edition in the margin supplies references to both the earlier 
editions. The references in the notes are to stanzas in consecutive 
order.]
1.O reads sūratānāṃ; my emendation suvratānāṃ is superfluous.
2. O reads bhujagendranāgapatiniśraya nopatapte tasyānubhāva śriya sā bhujagādhipasya.
3. The source of this stanza will be found in the passage
2.8-10 : yatkiṃcidāyuṣmana…puruṣakāro veditavya:.
4. O reads yajjinu for ya jinu, nd na punātma^ for puna ātma^. The con-
tents of this stanza correspond to passage 2.10-3.2 : tatkasya
heto: ? dharmatayā na virodhayanti.
5. The stanza is based on the passage 3.3-15 : yadbhagavānevamāha…
eṣo’vavāda: prajñāpāramitāyām. 
6. O laṃbhonti for na bhonti. = 4.25-5.5 : punaraparaṃ bhagavan…prajñāpāramitāyāṃ 
caritavyam.
7. = 5.7-21 : sacennimittato...prajñāpāramitā veditavyā. 
8. = 5.22-6.14 : punaraparaṃ bhagavan...āsannībhavati. 
9. = 6.15-27 : sacedrūpe carati nupāyakuśalo veditavya:. 
10. = 6.28-7.13 : atha khalvāyuṣmān...samyaksaṃbodhimabhisaṃbudhyate.
11. = 7.14-18 = vyākṛto’yaṃ...sarvaṃ na saṃvidyate. 
12. = 7.19-8.22 : katamenāyuṣman subhūte...sarvajñatāyāṃ niryāsyati.
13. 8.3-17 : evaṃ śikṣamāṇo...kaṃciddharmamabhiniviśante.
14. = 8.23-9.2 : kimayaṃ māyāpuruṣa: ....māyaiva vijñānam.
15. = 9.15-22 : kāni punarbhagavan....kalyāṇamitrāṇi veditavyāni. 
16. =  9.24-29 : apadārtha: subhūte...mahāsattva ityucyate.
17. = 9.31-10.9 : atha khalvāyuṣmān śāriputro...mahāsattva ityucyate.
18. = 10.10-19 : mamāpi bhagavan pratibhāti...nirdiśasi. 
19. = 10.29-11.4 : dakṣo māyākāro...mahāsaṃnāhasaṃnaddho veditavya:.
20. = 11.10-30 : evamukte..pūrṇo maitrāyaṇīputrastūṣṇīmabhūt.
21. = 11.31-12.14 : evaṃ bhagavan…mahāyānasamārūḍho bhavati. 
23. = 12.19-24 : naivāsyāgamo dṛśyate…anuprāpyate ca. 
24. = 13.20 ff : yasmin hi samaye...advayasyaiṣā gaṇanā kṛtā. 
25. = 14.13-22: evaṃ ca sarvasattveṣu...na duṣkarasaṃjñī vihariṣyati. 
26. = 14.24-28 : sarveṇa sarvaṃ.....anutpādo bodhisattva:. 
@400
28. = 15.26-31 : katamaiṣā sarvadharmā...manasikāreṇeti.
30. = 17.30-19.4 : śūnyatāyāṃ kauśika tiṣṭhatā...ityevamapyanena na sthātavyam.
31. = 19.17 ff : yathā tathāgato’rhan…
32. = 20.1-6 : tena hi devaputrā: ya: srotaāpattiphalaṃ...sa nemāṃ kṣāntimanāgamya…
33. = 20.7-25 : kiṃrūpā asya āryasubhūte…iti hi svapnaśca nirvāṇaṃ ca advayametadadvaidhīkāram.
34. = 20.26-21.2 : atha khalvāyuṣmān…pratyeṣakā bhavanti. 
35. = 21.25-28 : evaṃ śikṣamāṇa:…buddhadharmeṣu śikṣate.
36. = 21.28-22.9 : yo’prameyeṣvasaṃkhyeyeṣu…sarvajñatāyāṃ niryāsyati. 
37. = 22.22-29 : yatkauśika evaṃ vadasi…nāpyanyatra vijñānātprajñāpāramitā. 
38. = 22.30-23.15 : evamukte śakro…yaduta prajñāpāramitā. 
39. = 23.32-24.4 : śakra āha…anārambaṇametannāmadheyaṃ prakṣiptaṃ yaduta sattva: sattva iti. 
40. = 24.5-14 : tatkiṃ manyase kauśika…sattvānantatayā prajñāpāramitānantatā veditavyā.
41. = 24.20-27 : yadāhaṃ devaputrā:…sarvajñatāyā āhārikā anuparigrāhikā ceti. 
42. = 25.7-22 : yo hi kaściddevaputrā:…viṣamāparihāreṇa kālaṃ kariṣyati. 
43. = 28.29-2918 : yo bhagavan kulaputro…arcanīyo’pacāyanīya: saṃvṛtto bhavati. 
45. = 29.19-36-15 : ya: kaścitkulaputro vā...upanisāmapi upaniṣadamapi na kṣamate. 
47. = 36.30-38.2 : mahāvidyeyaṃ bhagavan yadutaprajñāpāramitā...prajñāpāramitānirjātaṃ 
veditavyam. 
48. = 40.31-41.4 : tadyathāpi nāma ānanda..nāyikā pariṇāyikā. 
50. = 48.1-11 : sacetkauśika…eṣa ca tathāgatakāyo bhūtakoṭiprabhāvito draṣṭavyo yaduta 
prajñāpāramitā. 
51. = 48.11-23 : na khalu punarme bhagavaṃsteṣu tathāgataśarīreṣvagauravam…tathāgataśarīreṣu. 
52. = 49.7-50.14 : tadyathāpi nāma bhagavan anarghaṃ maṇiratnam…bhājanabhūtānyabhūvanniti. 
53. = 50.16-26 : yathā ca dharmadeśanā...pūjā kṛtā bhavati. 
54. = 51.12-23 : sarvāsu kauśika ṣaṭsu pāramitāsu…na ca nānākaraṇamupalabhyate. 
55. = 51.19-21 : tadyathāpi nāma kauśika…chāyetyevaṃ saṃkhyāṃ gacchati. 
56. = 51.22-26 : evameva kauśika…yaduta prajñāpāramiteti. 
57. = 57.7-11 : iyamapi bhagavan prajñāpāramitā..prajñāpāramitāprativarṇikāṃ śrutvā. 
59. = 62.1-63.17 : punaraparaṃ kauśika....prajñāpāramitāpratisaṃyuktānāmiti. 
60. = 63.18-67.25 : ato hi kauśika arhattvaṃ prabhāvyate…bahutaraṃ puṇyaṃ prasavet. 
66. = 69.2-8 : atha khalu maitreyo bodhisattvo…asamasamamākhyāyate.
68. = 69.9-20 : yatpunarayaṃ maitreya...saddharmo nāntarhita:. 
69. = 70.2-18 : ye ca tairbuddhairbhagavadbhi:…samyaksaṃbodherāhārakaṃ bhavatviti. 
70. = 72.16-21 : evamukte maitreyo..taccittamiti cittasaṃjñī bhavati. 
71. = 72.24-29 : sacetpunarbodhisattvo...pariṇāmayitavyam.
72. = 76.14-77.26 : na hi buddhā bhagavanto...saviṣatvādupalambhasya. 
73. = 77.27-78.8 : kathaṃ punaranena śikṣitavyam ? …adhimuktyā pariṇāmayata:. 
74. = 78.8-85.30 : punaraparaṃ bodhisattvayānikena...dhyānāni samāpadyante iti. 
75. = 87.3-10 : tadyathāpi nāma kauśika jātyandhānāṃ...sarvajñatānuprāptaye. 
76. = 87.8-10 : kuta: puna: sarvajñatāmanuprāpsyati ? …sarvajñatānuprāptaye.
@401
77. = 89.10-18 : neyaṃ subhūte prajñāpāramitā...tadā prajñāpāramitetyucyate. 
78. = 88.15-18 : kiṃ punarevaṃ saṃjānāna: … eṣa evāsya mahānupalambha: syāt. 
79. = 88.25-89.6 : yo bhagavan iha gambhīrāyāṃ...tathārūpo bodhisattvo mahāsattvo veditavya:. 
80. = 89.19-92.3 : kiyacciracaritāvī...mā bhūdasmākamapi tādṛśairdu:khai: samavadhānamiti. 
82. = 93.7-94.3 : kiyadgambhīrā bateyaṃ...vijñānaviśuddhita: sarvajñatāviśuddhi:. 
83. = 94.10-29 : atyantānupapattirbhagavan prajñāpāramitā...atyantaviśuddhatvātsubhūte. 
85. = 96.17-97.21 : āha-tena hi bhagavan bodhisattvena…evaṃ hi subhūte sarvasaṅgasamati-
kramāya bodhisattvairmahāsattvai: prajñāpāramitāyāṃ caritavyam. 
87. = 100.13-101.17 : pariśuddhā vateyaṃ bhagavan prajñāpāramitā ? …āvāhikā vā 
nirvāhikā vā. 
88. = 105.13-25 : atha khalu śakro devānāmindro…evaṃ yogamāpadyate. 
89. = 106.10-107.15 : cirayānasaṃprasthita: paripakvakuśalamūla: sa kauśika bodhisattvo…
bhūtakoṭyāṃ cittaṃ praskandati prasīdati. 
90. = 107.15-22 : tadyathāpi nāma bhagavan…nāsya bhūyaścoramanasikāro bhavati. 
91. = 107.25-28 : tathā hi asyemāni pūrvanimittāni saṃdṛśyante…vyāharasi vyāhariṣyasi ca. 
92. = 107.29-108.5 : tadyathāpi nāma bhagavan iha kaścideva puruṣo mahāsamudraṃ draṣṭukāmo 
bhavet,,,neto bhūyo dūre mahāsamudra iti. 
93. = 108.5-9 : evameva bhagavan bodhisattvena paryupāsanāya śravaṇāyeti. 
94. = 108.9-19 : tadyathāpi nāma bhagavan vasante…pratilapsyate’nuttarāyā: samyaksaṃbo-
dheriti. 
95. = 108.19-28 : tadyathāpi nāma strī gurviṇī gurugarbhā...pratilapsyate’nuttarāyā: samyaksaṃbodheriti. 
96. = 109.4-11 : kathaṃ prajñāpāramitābhāvanā paripūriṃ gacchati ? …carati prajñāpāramitāyām. 
97. = 109.20-25 : iha śāriputra bodhisattvo…caritāvīti nāmadheyaṃ labhate. 
98. = 115.2-3 : subhūtirbhagavantametadavocat…bahūni mārakarmāṇyantarāyakarāṇyutpatsyante. 
99. = 115.5-7 : bhagavānāha-teṣāṃ subhūte…jāyamānameva vikṣepsyate. 
100. = 115.17-23 : na vayamatra vyākṛtā: prajñāpāramitāyāṃ...dharmeṣu na nirjāyante. 
101. = 115.28-116.20 : evaṃ te parīttabuddhayo…tān paryeṣitavyān maṃsyante. 
102. = 118.7-16 : tadyathāpi nāma subhūte vubhukṣita: puruṣa:..sarvajñatāṃ paryeṣitavyāṃ maṃsyante. 
103. = 119.23-27 : utpatsyate lābhasatkāra…buddhā ca vivarjayitavyāni. 
104. = 120.6-121.9 : dhārmaśravaṇikaśchandiko bhaviṣyati…mārakarma veditavyam. 
105. = 122.9-28 : dharmabhāṇako yena jantubhayaṃ...mārakarmāṇi boddhavyāni. 
107. = 123.31-124.20 : navayānasaṃprasthitāśca te bhaviṣyanti...udyogamāpatsyate'nupari. 
grahāyeti. 
108. = 125.1-15 : tadyathāpi nāma subhūte striyā...lokasya ca saṃdarśayitrīti. 
109. = 125.15-126.8 : evameva subhūte tathāgatā arhanta:..evamasya lokasya saṃdarśayitrī. 
110. = 133.8-134.8 : tathāgata imāṃ prajñāpāramitāmāgamya…vijñānaniśritāni vijñātāni 
bhavanti. 
111. = 135.18-29 : naitāni lakṣaṇāni devairvā...tathāgatastathāgata ityucyate. 
112. = 136.1-137.10 : gambhīrāṇi bhagavan...evaṃ lokaṃ prajñāpayati, evaṃ saṃdarśayatīti. 
117. = 140.5-24 : tadyathāpi nāma subhūte rājña: kṣatriyasya…śrutvā adhimokṣyanti. 
118. = 142.2-143.21 : sahaśravaṇenaiva…sarvajñatāyāṃ sthāsyanti. 
120. = 143.7-11 : mahāsamudragatāyāṃ nāvi bhinnāyāṃ...sthale sthāsyanti. 
@402
122. = 143.12-18 : evameva subhūte yo bodhisattva:…prajñāpāramitāmadhyālambiṣyante. 
123. = 143.22-144.2 : aparipakvena ghaṭenodakaṃ parivahet…yathāpi nāma suparipakvatvāddhaṭasya. 
124. = 144.2-7 : yasya bodhisattvasya asti śraddhā...akṣato’nupahata: sarvajñatāyāṃ sthāsyatīti. 
125. = 144.8-12 : duṣprajñajātīya: puruṣa: sāmudrikāṃ nāvaṃ...ratnākarātparihīṇo bhaviṣyati. 
126. = 144.25-145.4 : asti śraddhā. asti kṣānti...samyaksaṃbodherabhisaṃbodhāya bhavi-
ṣyantīti. 
127. = 145.5-23 : kaścideva puruṣo jīrṇo vṛddho…na tavāntarāmārge patanabhayaṃ bhaviṣyati. 
128. = 145.24-31 : evameva subhūte yasya bodhisattvasya…yadutānuttaraṃ samyaksaṃbodhi- 
sthānamiti. 
129. = 146.1-20 : ādikarmikeṇa bhagavan…kalyāṇamitrai: prajñāpāramitāyāmavatārayitavya:. 
131. = 146.21-25 : evaṃrūpaṃ dānamāgamya…saṃsārānnottrasyanti. 
132. = 146.26-149.27 : duṣkarakārakā: subhūte bodhisattvā...sattvānāṃ gatirbhaviṣyanti. 
133. = 149.28-150-5 : yenāyaṃ saṃnāha: saṃnaddha:…mahāsaṃnāhasaṃnaddhasya. 
134. = 150.6-14 : gambhīrāyāṃ prajñāpāramitāyāṃ carata:…sarvasattvānāṃ kṛtaśa: saṃnāha: saṃnaddha:. 
135. = 150.15-152.5 : gambhīrābhagavan prajñāpāramitā...dharmo mayābhisaṃbuddha iti. 
136. = 150.15-152.5 : sarvajñatānimnatayā subhūte…ātmagambhīratayā gambhīratayā gambhīro’yaṃ dharma:. 
137. = 153.1-11 : sarvadharmānupalambho…śūnyatāmārabhya deśayati. 
138. = 153.12 : anujāto’yaṃ subhūtistathāgatasya…dhyānānyutpāditāni.
140. = 155.12-25 : pakṣiṇa: śakuneryojanaśatiko…pakṣau cāsya na bhavata:, uccācca prapatati. 
141. = 155.26-31 : kiṃcāpi śāriputra…pratyekabuddhabhūmiṃ vā patati. 
142. = 159.26-160.12 : katamayā bhagavan bodhyā...dharmasthitiranāvaraṇā bhaviṣyatīti. 
143. = 161.1-3 : avinivartanīyasya bhagavan bodhisattvasya…mahāsattva iti. 
144. = 161.3-162.10 : yā ca subhūte pṛthagjanabhūmi:…avinivartanīyo’nuttarāyā: 
samyaksaṃbodherdhārayitavya:. 
145. = 162.11-28 : avinivartanīyo bodhisattvo yaṃ yaṃ dharmaṃ paryavāpnoti…sarvalokābhyudgatāni 
bhavanti. 
146. = 162.29-165.29 : yathā yathā ca tāni kuśalamūlāni vivardhante…avinivartanīya-
lakṣaṇaṃ veditavyam.
147. = 165.30-166.26 : na nāmaguruko bhavati, na kīrtiśabdaślokaguruko bhavati…samya-
ksaṃbodherdhārayitavyā:
148. = 166.27-167.17 : punaraparaṃ subhūte...tathāgataparyupāsanena tathāgataparyupasthāpanena ca. 
149. = 167.18-168.27 : avinivartanīyā bodhisattvā...samyaksaṃbodherdhārayitavya:. 
150. = 170.1-13 : mahāguṇasamanvāgato bodhisattvo mahāsattva:…gambhīramiti subhūte...
adhivacanaṃ yaduta gambhīramiti. 
151. = 170.14-29 : subhūtirāha…ekadivasamapyatra yogamāpadyate.
152. = 170.30-171.14 : kaścideva puruṣo rāgacarito vitarkacarita:…ekadivasamapi 
prajñāpāramitāyāṃ yogamāpadyate. 
153. = 171.15-172.6 : yo bodhisattvo gaṅgānadīvālukopamān .....paurvakādbodhisattvādbahutaraṃ 
puṇyaṃ prasavati. 
154. = 172.15-21 : yadā bhagavan abhisaṃskāro vikalpa…aprameyamasaṃkhyeyaṃ puṇyaṃ prasavati. 
155. = 172.22-24 : aprameyasya bhagavan…yanna śakyaṃ saṃkhyayāpi kṣapayitum.
156. = 173.6-10 : abhilāṣā ete subhūte…deśanābhinirhāra eṣa subhūte…ākhyāta:. 
157. = 174.16-18 : nāmadheyamātrametadyaduta dhyānapāramitā...tathā pariṇāmayati.
@403
158. = 175.7-17 : tatkiṃ manyase subhūte tailapradyotasya...anuttarāṃ samyaksaṃbodhim. 
159. = 175.18-24 : gambhīro’yaṃ bhagavan pratītyasamutpāda:...mahāsattvo’nuttarāṃ samya- 
ksaṃbodhim. 
163. = 176.22-177.19 : ya āyuṣman subhūte svapnāntaragatastrīṇi vimokṣamukhāni bhāvayati 
...lokavyavahāramupādāyotpadyate iti.
164. = 178.17-23 : samanupaśyasi tvaṃ śāriputra taṃ dharmam..sacedevaṃ carati, carati 
prajñāpāramitāyām. 
165. = 178.24-180.20 : vyālakāntāramadhyagatena…tasmin samaye paripūriṃ gamiṣyatīti. 
166. = 183.1-19 : kathaṃ śūnyatāyāṃ parijaya: kartavya:....bhūtakoṭiṃ na sākṣātkaroti. 
167. = 183.20-184.1 : kaścideva puruṣa: paramaśūraśca bhavet...pūjayitavyaṃ ca pūjayet.
168. = 184.3-18 : tayā mahāsaṃpattyā samānvāgato mātāpitṛputradārān…nagaraṃ vā nigamaṃ 
vā anuprāpta: syāt. 
169. = 184.19-31 : bodhisattvo mahāsattva: sarvasattvahitānukampī...na cānena ānimitta:
samādhi: sākṣātkṛto bhavati. 
173. = 185.1-6 : tadyathāpi nāma subhūte pakṣī...patatyaparipūrṇairbuddhadharmai:.
174. = 185.6-10 : balavāniṣvastrācārya:…kāṇḍaṃ bhūmau patediti. 
175. = 185.10-15 : upāyakauśalyaparigṛhīta:…na ca sākṣātkartavyā. 
177. = 185.16-30 : duṣkarakārako bhagavan bodhisattvo…bhūtakoṭiṃ na sākṣātkaroti. 
178. = 185.31-186.10 : imāni gambhīrāṇi sthānāni pratyavekṣate…balabodhyaṅgāni mārgaṃ 
ca pratilabhate. 
179. = 186.11-17 : dīrgharātramamī sattvā...mārgaṃ ca pratilabhate. 
180. = 187.18-30 : katameṣāṃ dharmāṇāṃ parijaya: kartavya:…mahāsattvasya bhūmiriti. 
181. = 188.11-22 : svapnāntaragato’pi śrāvakabhūmau …avinivartanīyalakṣaṇaṃ veditavyam. 
182. = 188.23-189.27 : svapnāntaragato bodhisattvo…samyaksaṃbodherdhārayitavya:. 
183. = 189.31-190.16 : sacetsubhūte kaścideva puruṣo vā...anuttarāyāṃ samyaksaṃbodhāviti. 
184. = 191.1-24 : yena satyena satyavacanena…mārakarma veditavyam. 
191. = 191.25-192.1 : nāmāpadeśenāpi mārakarma bhaviṣyati…nigame vā jāta iti. 
192. = 192.1-194.5 : sacetprakṛtyā mṛduko bhaviṣyati....buddhvā ca vivarjayitavyāni. 
193. = 194.6-12 : māra: pāpīyān vivekaguṇena....vanaprasthagiriguhāśmaśānapalālapuñjādīni.
194. = 194.16-24 : bodhisattvo mahāsattvo vivikto bhavati śrāvakapratisaṃyuktairmanasikārai:...
vivikto bodhisattvo mahāsattvo viharati. 
195. = 195.5-11 : bodhisattvo mahāsattvo yojanaśatikeṣu…dhyavasāyamāpanna:. 
196. = 195.16-196.2 : sa tato vivekātpunareva araṇyādgrāmamavatīrya…anāryadharmāṇo hi te 
tathārūpā: pudgalā veditavyā:.
198. = 197.4-10 : ādita eva kalyāṇamitrāṇi sevitavyāni...ye’smai prajñāpāramitāṃ deśa-
yantyupadiśanti. 
200. = 197.11-198.4 : prajñāpāramitaiva subhūte kalyāṇamitraṃ veditavyāni…ṣaṭpāramitāsu
śikṣate. 
201. = 198.13-19 : kiṃlakṣaṇā bhagavan prajñāpāramitā ? …sarvadharmā viviktā: śūnyā:. 
203. = 198.27-199.5 : dīrgharātraṃ sattvā ahaṃkāre mamakāre caranti ? …saṃkleśo vyavadānaṃ 
ca prajñāyate. 
204. = 199.5-10 : āścaryaṃ bhagavan yāvad yadidaṃ...anabhibhūtaṃ ca sthānaṃ pratilabhate. 
205. = 199.25-200.6 : sacetkhalu puna: subhūte … acintyadharmasamanvāgatā hi subhūte 
tathāgatā arhanta: samyaksaṃbuddhā:. 
@404
207. = 200.9-23 : sa divyena cakṣuṣā vyavalokayan..prajñāpāramitāpratisaṃyuktena manasikāreṇa 
vihartavyam. 
208. = 200.17-28 : anena hi subhūtevihāreṇa…rātriṃdivāni kṣapayet. 
209. = 200.28-201.7 : tadyathāpi nāma subhūte…avirahitena bhavitavyam. 
210. = 201.2-7 : evameva subhūte…avirahitena bhavitavyam. 
212. = 204.26-30 : yo hi bodhisattvo mahāsattvo..saṃsīdamānānuddhariṣyati. 
214. = 205.1-10 : kṣipraṃ tvaṃ kulaputra asyāṃ bodhisattvacaryāyāṃ śikṣasva...prajñāpāramitāyāṃ carato bhavati. 
215. = 206.7-15 : tasmin samaye mārā: pāpīyāṃsa: śokaśalyaviddhā bhavanti....kasya-
cinnopasaṃkrāmati. 
218. = 207.30-208.5 : punaraparamānanda...dūre sthāsyata: sarvajñatāyā:. 
219. = 208.6-9 : bodhisattvo mahāsattvo vyākṛto’vyākṛtena…sacedasyāparityaktā sarvajñatā. 
223-224. = 213.6-12 : prajñāpāramitāyāṃ śikṣamāṇasya na khilasahagataṃ cittamutpadyate…
sarvā: pāramitā antargatā bhavanti. 
225. = 213.14-19 : puruṣasya jīvitendriye pravartamāne...antargatā: parigṛhītā bhavanti. 
226. = 214.6-20 : śrāvakasaṃpattirapi subhūte...carati prajñāpāramitāyām. 
227. = 215.25-216.5 : śakyeta sumero: parvatarājasya…puṇyapramāṇaṃ grahītum. 
230. = 218.12-16 : tadyathāpi nāma bhagavan ākāśasya naivaṃ bhavati..nirvikalpatvādbhagavan
prajñāpāramitāyā:. 
231. = 218.16-18 : māyāpuruṣasya naivaṃ bhavati…avikalpatvādbhagavan prajñāpāramitāyā:. 
233. = 218.31-219.7 : samyaksaṃbuddhena yo nirmitako nirmita:..avikalpatvādeva nirmitasya 
234. = 219.8-10 : tadyathāpi bhagavan dakṣeṇa palagaṇḍena…avikalpatvādeva dārusaṃghātasya. 
235. = 221.9-18 : evaṃ carantaṃ bodhisattvaṃ mahāsattvaṃ sendrakā devā:...carantamanugṛhṇanti
samanvāharanti. 
236. = 221.18-29 : ye ca khalu puna: subhūte bodhisattvā..na pratibalā antarāyaṃ kartu- 
manuttarāyā: samyaksaṃbodhe:. 
237. = 221.30-222.21 : dvābhyāṃ subhūte dharmābhyāṃ...udānaṃ codānayanti tasya bodhisattvasya 
mahāsattvasya. 
238. = 223.30-224.8 : punaraparaṃ subhūte ye bodhisattvā...tathatāyāṃ tiṣṭhanta: sarvajñatāyāṃ 
ca dharmaṃ deśayanti. 
239. = 224.11-29 : yadā tathatāvinirmukto nānya: kaściddharma upalabhyate…evameva ārya-
subhūterdharmadeśanā na kvacitsajati. 
240. = 225.4-21 : subhūtirhi kauśika sthavira: prajñāpāramitāmapi tāvanna samanupaśyati…
asamasama ākhyāyate. 
241. = 225.22-27 : sarvaśrāvakapratyekabuddhavihārānayaṃ vihāro’bhibhavati...caratāṃ vihāra iti. 
244. = 230.17-24 : evaṃ śikṣamāṇā ānanda...ekena padāṅguṣṭhenotkṣipya punareva nikṣipeyu:. 
245. = 230.27-231.8 : yāvatya ānanda kāścicchikṣā...aparimāṇā hyānanda prajñāpāramitā. 
250. = 231.27-232.31 : bhagavānāha-rūpākṣayatvena...iyaṃ sā subhūte bodhisattvānāṃ 
mahāsattvānāṃ prajñāpāramitā.